
„Ja budem
šofé­rovať. Fakt by som rada,“ pove­dala Mickey.


Frank otvoril dvere na aute a odsekol:
„Nasadaj.“ Strčil jej do ruky svoju zlatú trofej a šiel dať chlap­covi na
klubovom parko­visku dolár prepitné. Mickey si zapla bezpeč­nostný pás, čo robila
zried­ka­kedy, a zapá­lila si. Frank nasadol a zapol rádio.


Okolo Bloom­field­hill­skej poli­cajnej stanice na
Tele­grafe, južne od Lake Road, sa prerú­tili stot­rid­sať­ki­lo­met­rovou rých­losťou.
Večer ktosi v klube pozna­menal, že každý, kto sa vracia v sobotu
z večierka v Deep Run, ale naozaj každý, nafúka najmenej dvadsať
dielikov. Frank nato vyhlásil, že jeho advokát nosí vždy v moka­sí­nach
niekoľko stovák pre prípad, že by bolo treba zložiť kauciu za pria­teľov. Franka
s jeho prefí­kaným úškrnom nikdy neza­sta­vili.


Biely Mark V, ktorý denno­denne umývali, zabočil
doľava na Quarton Road. Mickey sa usilo­vala udržať rovno­váhu, keď sa biela
kapota rútila v zákru­tách stot­rid­siatkou za lúčmi pred­ných svetiel,
zano­vito sa hnala po dvoj­itej čiare napro­stred vozovky, auto sa zľahka
kolí­salo, naklá­ňalo – zo zadných repro­duk­torov znela hudba
rozhla­sovej stanice WJZZ vysie­la­júcej na veľmi krát­kych
vlnách – naklo­nilo sa ešte väčšmi, Mickey pritla­čilo k dverám a počula
sviš­ťanie pneumatík, ohlu­šu­júci hrkot podvozka v zákrute, potom uháňali po
Lahser Street cez červené svetlá, do kopca a pol druha kilo­metra do
Coving­tonu, gumy znovu zasto­nali, keď auto náhle zabo­čilo do ďalšej ulice,
a boli už skoro na mieste – „No vidíš, aké
strachy,“ – a zamie­rili príjaz­dovkou k veľkému hnedo-bielemu
domu v tudo­rov­skom štýle, šuchli sa o vysoký živý plot a prudko
zastali na vydláž­denej časti zadného dvora, kde sa dalo obrátiť. Frank pozrel
dozadu, cúvol, potiahol kúsok dopredu, skrútol volant, opäť prudko cúvol, Mark
V sa vrútil do garáže, kov zaškrípal o kov a na boku Micke­inho
tmavo­mod­rého Grand Prixu ostali biele škra­bance.


„Ježi­šik­riste, to musíš zastať práve
v strede?“


Mickey mlčala. Plecia mala ešte prihr­bené, akoby sa
dosiaľ bránila pred zvukom škrí­pa­jú­ceho kovu. Až o chvíľu si odopla pás,
vystú­pila a Fran­kovú zlatú trofej nechala na sedadle.


V spálni
bolo chladno. Klima­ti­začné zaria­denie na okne bzučalo a vrčalo, akoby
chcelo každú chvíľu vypnúť. Mickey skrútia regu­látor a bzukot sa stlmil.
V páse svetla z dverí videla Boa, nepod­dajnú plavú šticu na vankúši
a holé plecia. Ležal skrú­tený do klbka a prikrývka mu tesne obopí­nala
pevný úzky zadoček. Jej obľú­bený výraz. Zlomok myšlienky. Bo už vlastne ani
nemal zadoček, zhodil ho pri tom každo­dennom šesť­ho­di­novom behaní po teni­so­vých
dvor­coch, kde ohorel ako farmár – často si ho preto
dobe­rala – hnedé ruky a tvár a biele telo. Jemu sa to
nezdalo smiešne. Je to opálenie tenistu, aj nohy má ohorené a veľmi
sval­naté. Ani mnohé iné veci sa mu nevi­deli smiešne. Často sa mračil
a odhŕňal si vlasy z čela. Teraz mal tvár uvoľ­nenú a ústa
poot­vo­rené. Poboz­kala ho na líce a počú­vala, ako dýcha jej malý chlapček,
ktorý akoby zaberal celú dvojitú posteľ. O mesiac bude mať štrnásť.
„A v tomto tempe to vydrží do trid­sať­päťky,“ pove­dala raz Fran­kovi.
Len raz. Frank na to iba ustato a trpez­livo pokrútil hlavou; to je
prime­raná odpoveď ženám, čo nemajú ani potuchy o sústre­dení,
o zvyšo­vaní psychickej príp­ravy, o cvičení vôle s jediným cieľom
vyhrať, ktoré musí v sebe talen­to­vaný špor­tovec vypes­tovať, ak sa chce
stať šampi­ónom. (Niekedy hovoril ako reklama na ovsené vločky.)


Nato namietla, ale tiež iba raz: „Čo na tom, či
vyhrá, alebo prehrá, hlavné, že ho to baví.“ No len čo to dopo­ve­dala, uvedo­mila
si, že mala byť ticho.


„Ak sa nehrá kvôli výhre, načo sa teda boduje?“
odsekol Frank. (Pamätá si dobre priebeh rozho­voru?) A potom spomenul dosť
nejasný príklad z golfu. Bol vraj na druhom stano­višti na päťú­de­rovej
sedem­nástej jamke – marí sa jej, že išlo o dráhu ostro krútenú
doprava – kde mohol buď bez rizika odpáliť loptičku okolo stromov,
alebo to risknúť, zrezať ju vysokým oblúkom rovno doprava, potom už len
doklepnúť a bolo by to v suchu. „A vieš, ako som na to šiel?“
opýtal sa.


„Ako?“ zaují­mala sa Mickey.


Nepí­saný domáci zákon: nikdy nevra­vieť o Boovi
nič, čo by sa mohlo Franka dotknúť. Keď zatne zuby a stuhne mu čeľusť,
rýchlo prejsť na Boov zdrvu­júci fore­hand. Alebo mu poskytnúť príle­ži­tosť, aby
jej opísal svoj denný golfový okruh, všet­kých osem­násť jamiek úder za úderom.
Ovládať sa. Hoci sa v nej nesmelý hlások začal čoraz nástoj­či­vejšie
spytovať prečo.


Bolo príjemné dívať sa na Boa, keď spal. Bolo
príjemné dívať sa naňho pri zápase, keď vyhrával. No nebolo to už také, keď sa
mu chcel človek priblížiť a pozho­várať sa s ním. „Má len trinásť,
preboha,“ povedal jej Frank. „O čom sa má s tebou rozprávať?“


Keď Frank
vošiel do spálne s plným pohárom a s golfovou trofejou, povedal:
„Smiešne, že ti už pätnásť rokov musím znovu a znovu vysvet­ľovať, že
vyhrať túto malič­kosť je poriadna drina. Vyjad­rila si sa o nej ako
o nejakej hara­burde.“


Mickey už ležala v dlhom bielom pyža­movom
kabá­tiku s odlí­če­nými očami aj perami, ale predsa ju prichytil. Nestihla
zahasiť nočnú lampku.


„Čo také som tentoraz pove­dala?“


„Utrú­sila si nejaké poznámky pri stole, počul som.“


„Pove­dala som len, že mi pripo­mína Empire State
Buil­ding s hráčom golfu na streche.“


„Bohovsky vtipné.“


„No…“ Mickey sa na chvíľu zamys­lela. „Alebo Mestskú
národnú banku.“


Nie, chyba, mala držať ústa. Frank na ňu uprel malé
sklené očká a svaly na tvári mu stuhli. Teraz buď vybuchne, alebo sa
ovládne a začne rečniť.


„Niečo ti poviem.“ Zdvihol dovy­soka trofej jednou
rukou, aby videla, aký je silný a ako si váži odmenu, ktorou ho poctili.
„Vyhrávať s nasa­dením všet­kých síl klubový šampi­onát a nosiť si toto
domov rok čo rok je naozaj drina
a je to pre moju prácu rovnako dôle­žité ako všetko ostatné.“ Už mu robilo
ťažkosti udržať trofej.


„A ešte dres s klubovým znakom…“ dodala
Mickey.


Frank stuhol. „Aj z toho si chceš uťahovať?“


„Chcela som len povedať, že je to ďalšia cena,
niečo, čo je pre teba takisto dôle­žité.“


„Chcela si povedať…“ Odvrátil sa a položil
trofej aj pohár na svoj bielizník. „Hovno si chcela… Božemôj, ten tvoj nevinný
hlások. Nevieš nič, iba stále všetko zhadzovať. Nepáči sa ti dres, nepáči sa ti
znak klubu. A čo ešte? Aha, trofej…“


Načo sa len umývala a čistila si zuby, keby
bola hneď zaha­sila… Ale dúfala, že sa Frank chvíľu zdrží, že bude dolu popíjať
a pozerať jedným okom nočný film v tele­vízii.


„Spýtala som sa ťa len, čo ten znak znázor­ňuje,“
pozna­me­nala. „A už veľmi dávno. Odvtedy som o tom neho­vo­rila.“


„Nie, nič si neho­vo­rila…“


Rozo­pínal si košeľu a obna­žoval hrudník. Bol
to naozaj pôso­bivý hrudník. Až na malé bruško, dôsledok všet­kých tých drinkov
a pravi­del­ných pohá­rikov pri večeri a po večeri, pevne stia­hnuté
opaskom z bielej lako­vanej kože, čo ladil s pohodl­nými moka­sínmi.
Frank dbal na to, aby všetko na ňom ladilo. Do klubu chodil najradšej
v noha­vi­ciach z mäkkej vlny s farebným tkaným perz­ským motívom
a v žltom alebo žlto­ze­lenom špor­tovom saku. Mal dvad­saťpäť oblekov.
Obchod­níci ho vždy upozor­nili, čo práve beží, a on si to kupoval. Mal
tmavé rovné vlasy s cestičkou na pravej strane a malé, do špicata
zastri­hnuté fúziky. Bol to príťaž­livý muž úhľad­ného drsného zovňajšku,
nevy­soký, ale s dobrou postavou, mocným hrud­níkom a širo­kými plecami.
Rád sa usmieval a poznal po mene skoro každého člena klubu. Kama­rátov
z golfu s úsmevom potľap­kával po pleci a volal ich partnermi.
Jeho hlas sa dal v šatni vždy ľahko odlíšiť od iných a bol známy tým,
že vie dobre rozprávať vtipy. Mickey sa zdal kedysi zábavný.


Ale nikdy jej nebol citovo blízky.


Ba aj teraz sledo­vala ten nezmy­selný výjav,
v ktorom obaja hrajú, z nadhľadu ako nezú­čast­nený divák. Rozmýš­ľala,
čo všetko by mu mohla povedať, a bolo toho dosť, no vedela, že by sa
naje­doval, alebo by nepo­chopil. A preto sa ako obyčajne rozhodla
neris­kovať, stiahla sa a ďalej len pozo­ro­vala.


Sršal z neho ostrý, štip­ľavý výsmech.


„Vždy podávaš všetko tak, že nikto presne nevie,
ako to myslíš. Uvedo­muješ si to? A všade o tebe kolujú tie rozkošné
drísty. Chutná malá Mickey Dawso­nová, ach bože, nie je na zjedenie? Dočerta,
naozaj rajcovná pipka. Tenká ako prútik, a tie náraz­níky! Ako si len
udržiava postavu? Tie rozkys­nuté matróny sa ťa na to vždy vyzve­dajú, čo?
A pritom klebetia. Viete, ako to robí? Ak chcete vedieť, nespustí
z oka manžela, striehne naňho ako sup a zratuje mu pohá­riky. Je do
toho taká zabratá a tak si namáha ten rozkošný mozoček, že spáli všetky
kalórie. Je to chutné malé žieňa plné energie, ktoré ráta pohá­riky, denno­denne
behá do klubu a vodí Boa na zápasy, steles­nená obeta­vosť.“ Frank sa
odmlčal, siahol po pohári na bieliz­níku a vzdorne ho obrátil do seba.
„Koľko ich bolo dnes, no?“


Nikdy sa nepo­kla­dala za chutnú malú Mickey
Dawso­novú. Zvykla si na lichôtky, aká je pôvabná, neba­vilo ju už tváriť sa
pritom prek­va­pene, ale nena­mýš­ľala si, že je neodo­la­teľná. Skôr sa jej zdalo,
že vyzerá priro­dzene s tými kratuč­kými, vzduš­nými, pole­tu­jú­cimi vlasmi s cestičkou
naboku, na ktoré používa príp­ravok Revlon na svetlé vlasy s vysokým
leskom, a že z nej čosi vyža­ruje, aspoň dúfala, akási hlboká
vníma­vosť, ktorá sa jej odráža v očiach, ak sa jej niekto lepšie prizrie.
(Kluboví fanú­ši­kovia do nich poze­rali, ale videli sa v nich len sami.)
Jedno je isté, sama sa nikdy necí­tila šarmantná, ani sa o to nijako
šarmantne neusi­lo­vala.


„No, koľko som ich mal?“


„Pohá­rikov?“


„Pane­bože, a o čom je reč?“ Frank si
pridržal rozo­pnutú košeľu a čakal na odpoveď.


Čo chcel dosiahnuť?


„Neviem,“ pove­dala Mickey. „Bola som tam už
polho­dinu, keď si vyšiel z pánskeho grilu.“


Frank si stiahol zips na rázporku. Teraz sa odhalí,
pomys­lela si. „Tak dnu som si dal dva alebo tri. A koľko, keď som vyšiel?“
Vyzliekol si noha­vice opretý chrbtom o bielizník. Ešte vždy
v pred­klone ich hodil na stoličku. „Zrátala si ich predsa, nie?“


Raz ho treba nafil­movať, pomys­lela si. Alebo nahrať
na jeho vlastný magne­tofón a ráno si to pustiť. Najprv pásku s jeho
sympa­tickým prejavom pri prebe­raní trofeje so sláv­nostne nala­denou tvárou, na
ktorej pohráva ľahký chlap­čenský úškrn. („Za to všetko vďačím najmä
uspo­ria­da­nému životu, oddanej manželke a dvoj­ná­sob­nému počtu úderov súpera
na pätnástej jamke.“) A potom páska zo spálne, ďalší Frank Dawson. Navonok
nebol zložitý, správal sa, ako sa od neho čakalo. Pokla­dali ho za bystrého, ale
v skutoč­nosti bol neuve­ri­teľne povr­chný. Nikdy by mu nena­padlo, že jeho
žena je inte­li­gen­tnejšia ako on. Frank bol muž, úspešný podni­kateľ, mal dom
v hodnote dvesto­šesť­de­siat­tisíc dolárov a vedel zvíťaziť
v golfovej partii troj­ná­sobne menším počtom úderov. (A ona bola len
jeho žena.) Ale to bolo hádam všetko.


„Mám dojem, že piješ, koľko chceš,“ pozna­me­nala.


„No tak, koľko som si ich dal?“


„Ale už nikdy nepôjdem s tebou domov autom,
keď budeš opitý.“ A je to.


„Čože? Chceš povedať, že teraz som opitý?“


Frank ju pozo­roval, ako zatvára oči, hľadel na jej
sviežu čistú tvár a ruky zložené na starost­livo prehnutej prikrývke.
Pristúpil k posteli s trofejou v ruke, zdvihol ju a zúrivo
šmaril na prázdnu polo­vicu manžel­skej postele. Mickey prudko otvo­rila oči
a nadvihla sa na lakte, keď jej trofej zasiahla nohy, sťažka sa odra­zila
a skotú­ľala cez kraj postele na zem.


Frank vyčkával. Až po chvíli povedal: „Naozaj som
to nechcel, ale na niečo som sa ťa došľaka pýtal. Tvrdíš, že som opitý, tak
koľko pohá­rikov som mal?“ Krotšie, ale zaťato.


Mickey sa posa­dila a ohma­tala si holene.
Pulzo­vala v nich ostrá bolesť, ale nech­cela sa odkryť a obzrieť si
ich.


„A nie si?“


„Čo či nie som?“


„Frank, prečo nejdeš do postele?“


Znovu si ľahla, tentoraz na bok, chrbtom
k nemu. Keď zhášala, uvidela na dlážke hráča golfu, teraz už nie na
streche Empíre State Buil­ding.


Frank povedal, že on tie pohá­riky zrátal. Vždy mu
káže rátať si drinky, nie? No a dnes to spočítal. Po golfovej partii od
pol siedmej ich vypil osem­násť. No a teraz čo? Spočítal si, koľko vypil,
a čo ďalej? No čo? Mickey mlčala. Alebo si vedieš záznamy? Čo sa chceš
z nich dozve­dieť?


Dvadsať minút po štvrtej ho Mickey počula, ako
vstáva a mieri do kúpeľne. Na buchot a vrzgot zdvihla hlavu
a uvidela Franka – svetlá postava v tme – ako
odtíska bielizník od steny, s hundraním sa s ním naťa­huje
a potom sa zaň vtláča. Chvíľu bolo ticho a vzápätí k nej doľahol
ďalší zvuk, ľahký a nepretr­žitý, šampión číslo jeden miest­neho špor­to­vého
klubu Deep Run močil na stenu a dubovú dlážku.


Potom dlho bdela a kládla si v duchu
otázky.


O čom sa vlastne zhová­rali? Alkohol to nebol.
Prečo ho neza­vrá­tila? Prečo ho vodí za nos?… Prečo sa mu bojí povedať, čo cíti?
Prečo neskon­co­vala so všet­kými prázd­nymi rečami a nešla rovno
k veci?… Prečo to všetko robí – prečo vyse­dúva v klube,
usmieva sa, baví sa na tom, čo nie je ani trochu zábavné – keď to
nemyslí úprimne? Prečo sa tvári ako nejaká hlupaňa, čo sa div neroz­topí od
miloty? Prečo je dočerta stále taká milá a sladká ako med? Pane­bože.

Nedeľa
ráno, desať minút pred deviatou. Mickey v jedno­du­chom teni­sovom úbore
s malým oválnym výstrihom stála pri kuchyn­skom pulte so šálkou kávy
a nedeľným číslom Detroit Free
Press, bosé nohy sa jej trochu lepili na chla­divé lino­leum. Už sa
ospr­cho­vala a bola hladná, ale vajcia na slanine si dá, až keď zíde Bo.


Rýchlo listo­vala v objemnom nedeľnom vydaní
s viace­rými prílo­hami, od titulnej strany s veľkým nadpisom Sved­kovia usved­čujú vodcov gangu mladist­vých
cez špor­tovú prílohu BoSox proti Rout
Tigers 10:2 a pri prílohe pre ženy zastala. Božemôj, tu je to. Aj
s foto­gra­fiami.


TENI­SOVÉ
MAMIČKY


robia kariéru
v detskom športe


Článok na celej prvej
strane prílohy dopĺňalo päť repor­táž­nych záberov, na ktorých boli mamičky
s deťmi. Deti sa rozhá­ňali teni­so­vými rake­tami, mamičky ich hltali očami
a hrýzli si pery, jedna sa usmie­vala. Mickey našla aj seba, bola trochu
bokom za Boovou bradou so zaťa­tými zubami a raketou prudko zráža­júcou
loptu. Pod foto­gra­fiou bolo napí­sané. ‚Bo Dawson smečuje a zboku ho
pozo­ruje hrdá matka Margaret ‚Mickey‘ Dawso­nová. Boovým mater­ským oddielom je
špor­tový klub Deep Run.‘


Prebehla očami niekoľko odstavcov a prista­vila
sa pri riad­koch o mamičke, ktorá sa vzdala cesty do Európy, aby mohla ísť
so synom na otvo­rený turnaj v Ann Arbor.


Mamička z Grosse Pointe zasa presved­čila
manžela, aby kúpil hlavný podiel akcií v domácom teni­sovom klube, čo jej
umož­nilo stať sa správ­kyňou a plne sa venovať dcérinej špor­tovej kariére.


O Boovej mamičke zatiaľ nič.


Mamička z Franklin Village, ktorej manžel,
chorý na srdce, bol v ústavnom ošet­rení, pove­dala pria­teľke: „Celý život
som žila pre toto.“ (Juni­orské majstrov­stvá Juho­vý­chod­ného Michi­ganu) „Manžel
je v bezve­domí, nič preňho nemôžem urobiť. Ale môžem byť aspoň
s dcérou a pomáhať jej.“


V treťom odstavci spotené matky rozru­šene
sledo­vali hru, hrýzli si nechty, zapa­ľo­vali ciga­retu od ciga­rety. Tam to našla…


„Mickey Dawso­nová pri zápase svojho syna Boa
v Orchard Lake vyhlá­sila, že vôbec nie je nervózna. Na konci prvého setu
mala však pri nohách desať ohorkov mento­lo­vých ciga­riet.“


V jednom vreci so šíkom teni­so­vých mami­čiek.
Pove­dala predsa tej nenú­tenej mladej repor­térke, že nie je ani trochu nervózna,
a vedela naisto, že vyfaj­čila najviac štyri-päť ciga­riet. Tie ostatné
ohorky tam mohli byť už predtým. A keby ich aj bola vyfaj­čila desať,
všetko je napokon možné, s Boom to nemalo nič spoločné. Na zápase bol aj
Frank, hromžil, po každej skon­čenej lopte vykri­koval stav a robil
komen­tá­tora na tribúne.


Našla aj cito­vané výlevy rozho­rú­če­ných mami­čiek.
„Ach, Kevin, ach, Kevin, Kevin, prosím ťa… To je ono, zlatko! Výborne,
srdiečko!“


Alebo: „Škoda, že som tam nebola. Missy ma
potre­bo­vala a ja som ju skla­mala.“


Ďalšia mamička sa so zlomeným hlasom pono­so­vala:
„Celý turna­jový pavúk bol hore nohami. Neuve­ri­teľné!“


Iná zasa rozumo­vala: „Ak si dá človek dokopy svoju
inte­li­genciu so schop­nos­ťami svojho syna, začne sa mu zdať, že zvládne všetko.“


Našla sa aj mamička, čo chcela zľahčiť svoj
prístup: „U mňa to nie je najdô­le­ži­tejšie. Mám muža, ktorého zbož­ňujem.
Rada chodím na večierky, cestujem…“ Jej manžel: „Vždy, keď od nej človek niečo
žiada, pozrie najprv do kalen­dára, či Scott nemá náhodou turnaj.“


Boov otec Frank Dawson pokrútil hlavou
s figliar­skym úškrnom na príťaž­livej tvári: „Verili by ste, že to stojí
šesť-sedem­tisíc ročne?“


… s figliar­skym úškrnom na príťaž­livej tvári…
Frank často používal výraz ‚verili by ste?‘ Rád hovoril o penia­zoch,
o tom, čo koľko stojí.


O päť deväť mu zato nebolo do reči. Vošiel do
kuchyne v žltom golfovom úbore a starých moka­sí­noch, oči zapá­lené,
mútne.


„Nezo­bu­dila si ma.“


„Neve­dela som, že dnes hráš.“


„Čo v nedeľu nikdy nehrám?“


„Myslím tak skoro ráno. Nič si nespo­mínal.“


„Začí­name o deväť tridsať. Over­hill
a jeden, čo uňho pracuje.“


„Kto je Over­hill? Dáš si kávu?“


„Nie, iba trochu šťavy, para­daj­kovej. Poznáš ho,
nabili sme ich minulý rok. Larry Over­hill, ten obor, čo sa tak rehoce. Prehrali
o trid­saťpäť úderov.“


„Tak prečo s ním hráš?“


„Čo nechápeš? Robí na pôžič­kovom
v Birmin­gham­skej fede­rálnej banke. Počuj, uvažoval som…“ Odmlčal sa
a vypil na dúšok pol pohára šťavy. „Koncom týždňa idem do Free­portu… Ak sa
nemýlim, spomínal som ti to…“


„Neviem, možno.“


„Máme tu skupinu inves­torov, až z Japonska, zo
všet­kých tých ostrovov. Zasta­vili sa na Baha­mách. Tak som si pomyslel… že by
som dnes večer mohol letieť s Boom a navštíviť vašich. Asi budú
chcieť všeličo vedieť, dokedy môže byť Bo vonku a podobne.“


„Tento týždeň tele­fo­nujem s mamou skoro každý
deň,“ pove­dala Mickey.


„A môžem sa pozho­várať aj s Boom,“ dodal
Frank. „Ujasniť si jeho postoj v niekto­rých veciach.“


Mickey ho pozo­ro­vala, ako si nalieva ďalší
pollit­rový pohár šťavy. Myslí to vážne? Vyzeral príšerne, potre­boval by ešte zo
päť hodín spánku, no ďalej sa rezko obúval, akoby bolo všetko v poriadku.
Za pätnásť rokov spoloč­ného života ani raz nepri­pustil, že má opicu.


„Odlet je o šesť tridsať,“ upozor­nila ho
Mickey.


„Viem, volal som na letisko a rezer­voval som
si letenku.“


Zdvihol hlavu. „Pred pár dňami. Myslel som, že som
ti to vravel.“


Stále ju zaska­koval. „Počkaj,“ pove­dala Mickey,
„tak ty zložíš Boa, navštíviš mojich rodičov, zdržíš sa niekoľko dní
v Lauer­dale a potom pôjdeš do Free­portu.“


„Alebo sa iba zastavím u vašich, na spia­točnej
ceste zaskočím do tábora, naprí­klad v piatok, a v sobotu som
nazad.“


„Takže celý týždeň budeš preč.“


„Konečne si sa dovtí­pila.“


„Dobre. A mám vás odviezť na letisko?“


„Nie, pôjdeme sami, auto nechám tam. Je to oveľa
šikov­nejšie, keby som sa náhodou zdržal dlhšie.“ Frank vycedil šťavu do
poslednej kvapky. „Pôjdeme s Boom sami a pozho­vá­rame sa.“


Bola by sa rada ešte na všeličo spýtala, ale odbil
by ju, že teraz sa ponáhľa. Tak len pove­dala: „Bo má o jednej zápas
v Interk­lube. Prídeš sa pozrieť?“


„Neviem. Podľa toho, kedy skon­číme. Tak…“


Nasta­vila mu líce, aby ju pobozkal, a cítila,
ako sa mu ruka zošmykla po jej chrbte a potľap­kala ju po zadku.


„…už bežím.“


„Píšu o tebe v novi­nách, Frank.“


„Hej? O majstrov­stvách klubu?“ Znovu sa
k nej obrátil, oči mu zrazu zjas­neli.


„Nie, o deťoch, čo hrajú tenis. Pamätáš sa,
ako sme sa rozprá­vali s tým diev­čaťom, s tou repor­térkou?
V Orchard Lake.“


„Ach to.“ Vzal noviny, prebehol stranu očami
a položil noviny na pult. „Bo tu vyzerá dobre. Čo tam píšu?“


„Potom si môžeš prečítať.“


„Dobre, odlož to. No… už bežím.“ Vždy hovoril, že
už beží.


Frank vyšiel dverami, čo viedli rovno do
prista­vanej garáže. Dvere sa za ním zatvo­rili. Mickey čakala. Dvere sa znovu
otvo­rili a vyzrel z nich zamra­čený a rozčú­lený Frank.


„Čo si to dočerta stvá­rala so svojím autom?!“

V nedeľu,
pekný jasný deň, si Ordell Robbie a Louis Gara vyšli v Ordel­lovej
nákladnej fordke. Celá bola hnedá až na efektný čierno-žlto-červený pás na
spodnom okraji hranatej karo­série. Chlapík hnedej tváre fáre v hnedej
káre, vravieval Ordell.


Svojho kamoša Louisa Garu nevidel skoro tri roky.
Louis bol dolu v Hunts­ville v Texase, udržoval sa vo forme, celý deň
prese­kával krovie, večeral o piatej a chodil spať o desiatej.
Teraz bol zasa doma a Ordell mu ukazoval hlavné mesto auto­mo­bi­lizmu
v najnovšej podobe. Naprí­klad Renais­sance Center na brehu rieky, komplex
piatich vežiakov zo skla a ocele, vyso­kých vyše sto metrov.


„Fantas­tické,“ rozp­lýval sa Louis. „Obrovské.“


Ordell naňho zazrel. „To je všetko, čo vieš
povedať? Že je to obrovské?“


„Naozaj je to obrovské,“ zopa­koval Louis. „Keby to
padlo, mohol by si po tom prejsť do Kanady.“


„Ešte ďalej,“ povedal Ordell a oči mu zastali
až na streche hotela Plaza s vonkaj­šími výťa­ho­vými šach­tami, ktorý sa
ligotal na pražiacom slnku. Vyzeral ako ozrutná vesmírna loď, ktorou môžete
cestovať až na Mesiac za necelé dva doláre. Louis s Ordellom, rozva­lení na
otáča­vých pred­ných sedad­lách, fajčili mari­hu­anové ciga­rety a za
ohlu­šu­jú­ceho revu elek­tro­nickej hudby Olivera Nelsona, čo sa valila zo štyroch
repro­duk­torov, mierili na sever od rieky a obze­rali si okolie.


Pred šies­timi rokmi v klube Watt‘s Mozam­bique
Louis vyklop­kával Ordel­lovi, ktorý náhodou sedel vedľa neho za polkru­hovým
barom, paličkou na miešanie nápojov rytmus beatovej skladby Groova Holmesa.
Ordell položil ruku s nefri­tovým prsteňom Louisovi na zápästie
a povedal: „Načo sa srať v baroch s poon­diatym beatom, kamoško?“


Louis bol už pod parou a preky­poval láskou
k ľudstvu, a tak netresol Ordella po hlave, ale položil paličku, dal
sa pozvať na campari so sódou a napokon spoločne s Ordellom zistili,
aký je svet malý. Neuve­ri­teľné. Obaja boli v tom istom čase v lapáku
v južnom Ohiu. Doboha, je to možné? A to ešte nie je
všetko – oboch zašili za krádeže áut vo veľkom, obaja dodá­vali
auto­ser­visom pri Colum­buse nové sevillky a conti­nen­talky a rozo­be­rali
ukrad­nutý mate­riál na súčiastky.


Ba aj sa trochu podo­bali, hoci Ordell Robbie bol
trid­sať­je­den­ročný černoch a Louis Gara trid­saťš­ty­ri­ročný beloch. Ordell
bol na černocha svetlý a Louis zasa na belocha tmavý, a tak aj ich
pleť mala podobný odtieň. Ordell nosil polo­vičný okrúhly afro­účes, pristri­hnutú
briadku a banditské fúzy. Louis mal tiež fúzy a čierne, priro­dzene
kuče­ravé vlasy mu od Hunts­villu už znovu podrástli. Obaja boli asi meter
osem­de­siat vysokí, šľacho­vití a vážili približne osem­de­siat kíl. Ordell
nosil spek­trálne okuliare s tieňo­va­nými sklami v zlatom ráme; slnečné
okuliare, korálky a prstene boli jeho slabosťou. Louis nosil zasa
šiltovku, toho leta vybled­nutej hnedej farby, nasa­denú napro­stred hlavy a stia­hnutú
na oči. Louis si neza­kladal na šper­koch, stačili mu hodinky značky Benrus za
dolár dvadsať, ktoré potiahol v moteli Flamingo v McAl­lene, Texas.


Keby ste sa opýtali desia­tich dievčat, ktorý
z tých dvoch lepšie vyzerá, bolo by to tesné, ale Louis by asi vyhral šesť
štyri.


Louisovi sa zdalo, že sa Woodward Avenue vôbec
nezme­nila, tie isté bary, tie isté obchody s mrežami na výkla­doch, ibaže
o čosi viac zadeb­ne­ných. Bola to čudná, vyľud­nená obchodná štvrť
a každý sa radšej držal bokom.


„Zločin­nosť,“ povedal Ordell. „Preto sa sem ľudia
boja chodiť. Ale tu nie je nič zločinné. Vidíš na uliciach nejaké zločiny?“


„Iba to tvoje šofé­ro­vanie,“ povedal Louis.
„Zastavia ťa za pomalú jazdu.“


„Toto mesto postavil Coleman,“ pokra­čoval
sústre­dene Ordell, hlboko zabo­rený do otáča­vého sedadla, a slimačím tempom
viedol auto po Woodward Avenue. Louis naňho mimo­voľne pozrel. „Čo si myslíš,
načo posta­vili všetky tie sklené nezmysly, konfe­renčné centrá a kupoly pri
rieke? Aby mali čo fotiť na pohľad­nice,“ pokra­čoval Ordell. „Doboha, človeče,
pozri na Detroit, keď si ho ešte nevidel. Keď prejdeš po tejto veľkej, širokej,
vymretej ulici, čo vidíš? Načo by sem niekto liezol? Iba ak zbaliť nejakú kosť
a nechať bežať motor.“


„V bare Mexická osada,“ ozval sa Louis, „je na
stene napí­sané ‚Coleman je odrov­návač fízlov‘. Ak si chceš v bezpečí
pochutnať na dobrej praženej kuku­rici, choď do Mexickej osady. Chodia ta jesť
všetci poliši.“


„Všimol som si,“ prikývol Ordell. „Poliši sa idú
zabiť za mexickým žrádlom. Poznám to, je to hneď za Michigan Central, mal som
tam fušku.“


„Pri nákladnej stanici,“ povedal Louis.


„Hej, tam sa premelie všetok tovar, človeče.“


„Aj stavebný mate­riál?“


„Nie, z vlaku, čo tam zastáva, berieme zväčša
prístroje a potreby pre domác­nosť,“ vysvet­ľoval Ordell. „Šporáky
a chlad­ničky. Ten chlapík ich kupuje do bytov, ktoré ti chcem ukázať.
Stavebný mate­riál zháňame vonku na fuškách.“


„Keď sme už pri tom,“ povedal Louis, „dúfam, že na
prená­šanie nákladu rátaš s mlad­šími a silnej­šími, ako som ja.“


„Kto tu vravel o prená­šaní nákladu?“ Ordell
pozrel do spät­ného zrkadla a prudko odbočil z Woodward Avenue doľava.
„Ukážem ti, na čom ten chlap ryžuje.“


Na okolí
Cassovho kori­doru Ordell ešte niekoľko ráz zabočil, aby Louisovi ukázal ďalšie
zaují­ma­vosti.


„Napravo je impo­zantná Waynova univer­zita…“


„Chodil som ta dva roky,“ pozna­menal Louis. „Niečo
som sa tam hádam naučil.“


„A hentam,“ pokra­čoval Ordell, „je slušná
ukážka nového geta. Ja som tiež študoval, kamarát. Ako vidíš, nie je to staré
klasické geto, samý potkan a špina, ale zbaví. A pozri hentam vľavo,
naša prvá dnešná kurva. Vyšla si po svoj vitamín C. A tam sú ďalšie mašiny
v šort­kách, pozri, ako krútia tými vypuk­lými zadoč­kami.“


„Rád by som vedel, prečo majú farebné diev­čatá také
vypu­čené zadky,“ zamyslel sa Louis.


„Ty to nevieš?“ pozrel naňho Ordell. „Je to
s nimi ako s ťavami.“


„Aby si to mohli lepšie rozdávať, nie?“ hádal
Louis.


„Kdeže, človeče, ukla­dajú si do zadkov všetko, čo
potre­bujú, aby boli pojazdné aj bez jedla a vody.“


Louis nevedel, či si z neho Ordell uťahuje,
alebo nie. Pozrel naňho, a potom znovu na ulicu, keď Ordell povedal:
„Fíha, vidíš hentú demon­štráciu? Nechcú si dať zhum­pľovať štvrť.“


Auto pomaly prešlo popri ľuďoch na chod­níku,
čier­nych i bielych – niektorí boli aj
s deťmi – čo pocho­do­vali v kruhu medzi barom a vchodom
do jedno­pos­cho­do­vého hotela. Louis si prečítal plagát s nápisom PROS­TI­TÚTKY A PASÁCI ODÍĎTE. A ďalší
ZATRÚBTE, AK S NIMI SÚHLA­SÍTE.


Ordell niekoľ­ko­krát zatrúbil a zakýval.
Pros­ti­tútka v bielych čižmič­kách a tesných šort­kách mu tiež zaký­vala.


Naokolo postá­vali pros­ti­tútky, všetko pozo­ro­vali
a komen­to­vali a pri obrub­níku bolo zapar­ko­vané modro-biele hliad­kové
auto detro­it­skej polície. Louis si všimol, že na väčšine trans­pa­rentov je nápis
DÍVAJTE SA A POVE­DZTE.


Ordell vyhlásil, že sa mu páči nápis CHOĎ DOMOV K ŽENE. „Keby
za dačo stála, chlap by sem nechodil,“ pozna­menal.


Louis nechápal, čo znamená heslo DÍVAJTE SA POVE­DZTE a čísla
nama­ľo­vané na niekoľ­kých trans­pa­ren­toch.


„To sú pozná­vacie čísla áut,“ vysvetlil mu Ordell.
„Keď zastavíš a zbalíš kurvu, zapíšu si tvoje číslo. Potom prikluše
chlapík z tele­víz­neho spra­vo­daj­stva, vyfotí si to a v sprá­vach
o šiestej máš na obra­zovke svoje číslo. Ako by sa ti to páčilo, keď sedíš
doma so starou a s deckami? ‚Aha, ocko, nie je to číslo nášho auta?‘
Každý protes­tuje. Raz som videl dve príšery, vyze­rali ako penzi­ono­vaní empíci
s odznakmi za dlho­ročné zásluhy. Boli prisám­vačku ohavné, v tých
minia­túr­nych trič­kách s holými plecami a chrb­tami im viseli cecky až
po kolená, štrá­chali sa s trans­pa­rentom, na ktorom bolo LESBIČKY sú DOBRÉ
MATKY. Jedna viedla za ruku takého špunta. Chcel sa jej vytr­hnúť, aby si zahral
futbal s pivo­vými plechov­kami. Ten šrac nemal ani šajn, čo je vo veci.“


„No, kurvy som už videl,“ povedal Louis. „Máš pre
mňa ešte niečo? Nejaký prepad?“


„Kurvy nie sú všetko, čo som ti chcel ukázať,“
povedal Ordell. „Neboj sa, Louis. Vieš, že na mňa sa môžeš spoľa­hnúť.“


Ukázal Louisovi, kde možno kúpiť alkohol
a niečo pod zub. Upozornil ho aj na druhý najlepší podnik v meste,
kde sa dá kúpiť kvalitný koks.


A nako­niec mu ukázal bytovky, zo desať
činžiakov rozt­rú­se­ných po uliciach Kori­doru, všetko veľkých, ošume­lých štvor
a päťpos­cho­do­vých budov s názvami, ako Clair­mont, Balmoral
a Carrolton, vyte­sa­nými do kameňa nad vchodom. To je ono? povedal Louis. Navonok
sa ničím nelí­šili od ostat­ných podob­ných brlohov. Pane­bože, zhrozil sa Louis,
ako tu môže niekto bývať? Louis nená­videl špinu. Proti normálnej nečis­tote, ako
je prach a zem, nič nemal. Hnusila sa mu umelá špina, sadze, prázdne
obaly, fľaše a iné odpadky v bránach. Prečo sa ľuďom, ktorí tam
bývajú, ťaží trochu zohnúť a vyzbierať to svin­stvo?


„Vnútri to vyzerá ináč,“ povedal Ordell. „Myslím
v bytoch, čo kúpil a zariadil ten chlap. Uvidíš.“


Prešli popri starej marin­gotke značky Airs­tream, čo
stála pred vchodom. Bola natretá na žlto, na boku mala nápis DYNAMIK, SPOLOČ­NOSŤ PRE REKON­ŠTRUKCIU BYTOV a menší ozdobný nápis Stavebná
firma.


„To je firma toho chlapa,“ povedal Ordell.
„Dynamik.“


„To zbohatol na obnove bytov?“ opýtal sa Louis.


„Čo si, zarobil na tom, že tie byty kúpil za babku,
a potom ich za ešte lacnejší peniaz zariadil tovarom od dodá­va­teľ­skej
spoloč­nosti Ordella Robbieho Čo šlohneš,
to máš. Vieš, ako to robí? Keď dá byty do poriadku, prena­jíma
ich – ale nie nejakým chudobným černo­chom, ani sociálnym prípadom alebo
tým úbožiakom s prázd­nymi vrec­kami, čo prichá­dzajú z kentuc­kých
údolí, to nie – prena­jíma ich pasákom a dámičkám
s vypu­če­nými zadkami, čo sa ti tak páčia.“


„No čo, obchod ako obchod,“ povedal Louis. „Ale na
čom môže toľko trhnúť?“


Ordell pri Willi­sovej odbočil z Tretej avenue,
zatiahol k obrub­níku, zastal, otočil sa so sedadlom tak, aby videl priamo
na Louisa aj na pros­ti­tútky pred Show Barom.


„Na čom? Všetci farební cálujú v hoto­vosti,
chápeš?“


„No a?“ nero­zumel Louis.


„Skús si to vyná­sobiť,“ povedal Ordell. „Ja viem,
že má dvanásť domov a v každom asi tridsať bytov po tristo dolárov
mesačne. To je spolu zhruba stotisíc za mesiac.“


„Ale musí platiť dane. A spomínal si, že
kupuje domy,“ pripo­menul mu Louis.


Ordell naňho útrpne pozrel. „Hádam si nemyslíš, že
do toho inves­tuje vlastné prachy. Domy používa na to, aby dostal desať­per­centnú
hypo­téku. Hej, niečo musí platiť. Ale nájomné vyberá v hoto­vosti
a priznáva iba šesť­de­siat percent nájomcov. Jasné? Každý mesiac si
z toho odkladá päťde­siat­tisíc, počuješ, päťde­siat­tisíc, ktoré si niekam
zašíva.“


„Ale kam?“


Ordell sa uškrnul. „Zaují­mavé, nie? Len čo my
vieme, robí to dva roky.“


„Kde má tie prachy?“


„V banke.“


„Preboha, tak čo my z toho môžeme mať?“


„Tá banka nie je v Štátoch.“


„No a? Banka ako banka.“ Louis sa odmlčal. „Počkaj.
On predsa vie, kto si, nie? Ako to chceš spraviť?“


„Pozná ma, to je fakt, ale len trochu. Raz som sa
s ním stretol a zopár­krát ma možno videl. Ale ináč sa… došľaka, hádam
si nemyslíš, že som s ním v priamom kontakte a že tovar preberá
osobne? Dočerta nie. Počúvaj, on v tej spoloč­nosti vôbec nemá meno, na
nijakom papieri.“


„Myslíš Dynamik?“


„Hej, Dynamik, spoloč­nosť pre rekon­štrukciu. Veď si
videl. Ten Dynamik akože vedie nejaký Ray Shelby. Kryje toho chlapa už roky.“


„Aha, tak on si tie prachy ulieva…“


„A poru­šuje zákon, tak je to.“


„Chápem,“ povedal Louis. „Tak ty za ním zájdeš
a povieš: Buďte taký dobrý, navaľte tie prachy, lebo všetko vykričím
a bude z toho škandál. Tak si to pred­sta­vuješ?“


Ordell potriasol hlavou a kútikom úst sa na Louisa
uškrnul. „Alebo celkom inakšie. Ale teraz ťa na našej uvítacej prechádzke po
rodnom meste auto­mo­bi­lizmu zave­diem niekam inam.“


„Kam?“


„Vydrž a uvidíš. Táto vychádzka je plná
tajom­stiev a prek­va­pení.“


„Je to ďaleko?“


„Asi polho­dinu.“


„Najprv si hádam odskočím trochu odliať,“ povedal
Louis. Vystúpil a zamieril po chod­níku k Show Baru. Pros­ti­tútky
pošku­ľo­vali po jeho zadku vo vypa­so­va­ných noha­vi­ciach a šaco­vali ho.


Ordell bol šťastný, že sa Louis vrátil
z Texasu. Mal ho rád a rád s ním pracoval. Mali na všetko
rovnaký názor, mohli spolu viesť silácke reči s plecho­vými tvárami
a každý pritom cítil, že ho ten druhý chápe a uznáva.


Keď Louis vyšiel z baru, pristúpil k autu
a nazrel dnu. Z úst mu trčala neza­pá­lená ciga­reta.


„Ide za mnou nejaký ksicht?“


Ordell prebehol očami od pros­ti­tútok k baru.
„Nie… vlastne hej, taký vysoký?“ Ordell sa prikrčil, aby lepšie videl na muža
vo dverách. „Má borsa­líno?“


„To je on,“ prikývol Louis. „Vojdem do toho pajzla
a ten príde ku mne a vraví: Čau, požič mi dáke prachy. Čo, prachy,
pýtam sa. Nemáš na pohárik? A on nato: Mohol by si mi požičať všetko, čo
máš pri sebe. Stará ma pumpla o dvad­sať­sedem dolárov.“


Ordell nespúšťal oči z vyso­kého černocha za
Louisom v rovno nasa­denom borsa­líne s vyhnutou strieškou
a vysokým guľatým dienkom bez jedi­ného záhybu.


„Choď ďalej a nadávaj mu.“


„Pochy­bujem, že zaberie,“ namietol Louis.


„Skús to. Keď neza­berie, začni utekať.“


„Daj mi zápalky,“ povedal Louis trochu nervózne.


Ordell sa za ním díval, ako odchádza
a zapa­ľuje si. Potom Louis čosi zakričal na černocha a pros­ti­tútky
naňho znovu pozreli. Černoch niečo pozna­menal a uškrnul sa. Pros­ti­tútky sa
zasmiali a začali krúžiť okolo, vetrili, že sa niečo zomelie. Ordell
pozo­roval Louisa, ktorý sa obrátil a začal cúvať, a keď k nemu
černoch vykročil, odhodil ciga­retu. Potom Ordell začul, ako Louis nazval
černocha vrecom hován, a keď sa ten naňho vrhol, nafin­toval hák
a tvrdo ho zasiahol do žalúdka.


Ordell naštar­toval. Louis prebehol popred auto,
černoch za ním, zrazu prudko zastal a vzápätí znovu vypálil za Louisom
stredom Willi­sovej. Ordell sa odlepil od obrub­níka a pomaly šiel za nimi,
tesne za mohutným černo­chom, ktorý na muža svojich rozmerov bežal obdi­vu­hodne
rýchlo. Rukou si pridŕžal klobúk.


Ordell ho sledoval cez predné sklo a zrazu
zatrúbil. Černoch v behu poskočil a obzrel sa, už keď ho Ordell
nabral tupým predkom a hneď nato zabrzdil. Černoch vstal a znovu
začal utekať, obze­rajúc sa ponad plece s vypu­če­nými očami. Ordell doňho
opäť vrazil, potom sa mykol a odtiahol od volantu, keď uvidel černo­chov
klobúk pripleš­tený na skle rovno pred nosom. Prudko zabrzdil, ako černoch
padal, a už ho viac nevidel. Louis pribehol, sklonil sa nad černocha, vzal
mu peňa­ženku, potom ju odhodil a pomohol mu na chodník, kde černoch ostal
vyva­lený sedieť.


Ordell čakal, kým Louis nena­sadol k nemu so
zväzkom banko­viek v ruke.


„Koľko ho stál ten špás?“


„Zopár stovák,“ povedal Louis. „Dúfam, že sa
poučil, hoci o tom silne pochy­bujem.“

Rozo­berme
si to: prečo je také ťažké zhovárať sa s Boom? Lebo si pri ňom vždy napätá
a v strehu.


Ale prečo?


Pretože sa bojíš byť k nemu úprimná.


Ale prečo?


Lebo vždy brániš neudr­ža­teľnú pozíciu. Bala­mutíš ho
rozpráv­kami ako malé dieťa, pred­stieraš, že je všetko v poriadku. Takže Bo
za to vlastne ani nemôže, či hej?


Nie, je to tvoja chyba, lebo sa večne usiluješ hrať
doko­nalú mamičku. Pred čím ho chrániš? Prečo k nemu dočerta nemôžeš byť
úprimná?


„Ježiš­mária, čo to máš s autom?“


„Asi som zle zastala. Otec cúvol a…“


Bo čakal.


„… a moje auto mu tam zava­dzalo.“


„Bol v noci nadratý, čo?“


„Nie, nebol. Ako to hovoríš!“


„Počul som ťa. Vlastne jeho. Hodil do teba niečo?“


„Prosím ťa, ako si na to prišiel.“


„Prečo je trofej rozbitá?“


„Spadla. Dával ju na bielizník, do niečoho vrazil
a spadla na zem.“


„Načo ju bral hore?“


„Neviem, asi si ju chcel poob­zerať. Vyhral klubový
šampi­onát, je na to hrdý.“


Ticho. Mamička so synom v teni­so­vých úboroch
sa vezú do klubu dvadsať minút pred poludním. Bo skúma struny na wilsonke,
stláča črevá končekmi prstov; Mickey šťuká zapa­ľo­vačom, nakláňa hlavu, zapa­ľuje
si ciga­retu, vystiera sa a pozerá pred seba na cestu.


„Kde máš sveter?“


„Asi som si ho tam nechal.“


„Určite?“


„Neviem. Zdá sa mi.“


„Zbalil si si všetko, čo potre­buješ?“ Vedela, že
hej, skon­tro­lo­vala mu kufor.


„Myslím, že áno.“


„Nezvýši vám veľa času, budete sa musieť na letisko
ponáhľať.“


„Nechápem, prečo zrazu musí ísť aj on.“


„Bo, koľko ráz som ti vravela, že nemáš hovoriť
on.“


„Vieš, koho myslím.“


„O to nejde.“ Odml­čala sa, hoci chcela dodať
niečo o úcte k rodičom.


„Tak dobre, prečo zrazu ide aj otec?“


„Lebo má na budúci týždeň vo Free­porte poradu
a pomyslel si…“ Čo si pomyslel? „… pomyslel si, že by bolo fajn, keby ste
leteli spolu a trocha sa poroz­prá­vali.“


Prečo musí všetko vyzerať tak idylicky? Šťastná
rodinka v tele­vízii. Ahoj, mama, kde je ocko? Ocko je v pracovni, má
na sebe starý vyťa­haný sveter, fajčí fajku a stavia tvoj model lietadla.
Fíha, mami, ty pečieš čoko­lá­dové kolá­čiky s orieš­kami? Zmeňme scenár, čo
to urobí. Nie, fajčím trávu. Čo by som mala robiť?


Ktovie, či Bo už skúsil fajčiť. Ktovie, na čo teraz
myslí. No, stačí sa ho spýtať.


Namiesto toho pove­dala: „Otec sa s tebou
zastaví u star­kých, aby sa presvedčil…“ O čom? „… aby sa presvedčil,
či ti nič nechýba. A chce myslím zaskočiť aj na kurty.“


„Myslel som, že je už všetko vyba­vené.“


„To hej, ale chce mať istotu.“


„Bude sa tam obšmietať a špehovať ma?“


„Vravela som ti, že ide do Free­portu.“


„A čo dnes? Príde?“


„Pousi­luje sa. Hrá so zákaz­níkom.“


„Dúfam, že nepríde.“


„Bo…“ Čo mu na to povedať? „To od teba vôbec nie je
pekné.“ Znovu to slovo. „Rád sa na teba díva.“


„Rád ma poúča, čo mám robiť, hoci o tom figu
vie.“


„Bo!“


„No čo? Nemám pravdu?“


„Chce ti pomôcť.“


„Naozaj?“


„Povzbu­dzuje ťa, chce, aby si vyhral.“


„Ako mi môže pomôcť? Nero­zozná topspin od voleja.“


„Pozná základné pravidlá. Človek nemusí byť expert,
aby mohol niekomu poradiť.“


„Ak myslíš, mama.“


Chvíľu v očaká­vaní mlčala, prehltla slovo
‚chlapče‘, ktoré mala na jazyku, a nedo­dala ani nijakú inú obvyklú
hlúposť. Ak má Bo pravdu, prečo s ním napokon nesú­hlasiť?


Strašne rada by niečo pove­dala, ale neve­dela sa na
to odhodlať. Niekoľko ráz to v duchu skúsila. A potom sa pokú­sila
znovu: napo­sledy si potiahla z ciga­rety, spus­tila okienko a vyho­dila
ohorok.


„Bo…“ zasekla sa.


„Čo je?“


„Keď sa vrátiš – teraz už nie je kedy…“


„Na čo?“


„Na rozhovor. Ale keď prídeš domov… Bo, prestaňme
si sypať piesok do očí a vravme si pravdu, dobre?“ Chcela povedať:
‚Prestaňme s tými tára­ni­nami,‘ ale nenašla na to odvahu.


Bo na ňu pozrel. Zdalo sa, že ho to neprek­va­pilo.
Len na ňu pozrel a prikývol: „Dobre.“


Uľavilo sa jej a trochu ju to posme­lilo. „Asi
viem, čo cítiš. Myslím k otcovi. Niekedy si z druhých priveľa robíme
a cítime sa vinní, hoci nemáme prečo.“


„Ja sa necítim vinný.“


Nasto­ľo­vala vlastný problém. „Nemusí to byť práve
pocit viny. Môže to byť aj úzkosť alebo nepokoj, hoci navonok bezdô­vodný.
A vtedy sa nám všetko akosi vymyká.“ Boli to len slová, ktoré
nevys­ti­ho­vali to, čo naozaj cítila, znovu ho strá­cala.


Bo čušal. Mickey si uvedo­mo­vala to ticho. Musela ho
rýchlo prerušiť.


„Nemáš strach zo zápasu?“


„Prečo by som mal mať strach?“


„Chcem povedať, či si naň myslel a pripravil
si taktiku.“


„S tým chalanom som už hral,“ odvetil Bo. „Je
veľký, má skoro šest­násť. Ale back­hand má mizerný.“


„Tak by si ho mal nabiť,“ pove­dala mamička.


Mickey čakala na Franka v hlavnej hale
vesti­bulu. Prešla popri grile a nazrela dnu, presved­čená, že tam nik
nebude, ale prerá­tala sa.


„Čau, slávna osob­nosť!“ vykríkla Tyra Taylo­rová.
Tri dámy v teni­so­vých úboroch za stolom pri okne na ňu zaký­vali, aby si
prisadla. „Práve sme ťa spomí­nali. Poď si dať Krvavú Mary.“


Slávna
osob­nosť. Tyra to bude omieľať celý deň, vlastne až do
smrti. Ešteže tam nebol nik z klubu. Mickey zamie­rila k nim,
zaclo­nila si oči a zažmur­kala. Tyru hneď spoz­nala podľa dotie­ra­vého hlasu,
ale tváre jasne nevi­dela, lebo ju osle­po­vala sklená stena za nimi, čo odrá­žala
slnko zrkad­liace sa na hladine jazera. Tyra Taylo­rová, Kay Lyon­sová a Jane
nevie­maká – pred nimi tri pohá­riky a tri prázdne
karafy – už nabe­rali švung na nedeľu. Tyra vyhlá­sila, že sa jej
článok ohromne páčil, bol rozkošný. Jane s ňou súhla­sila a pove­dala
Mickey, že by mala byť hrdá. Mickey jej poďa­ko­vala, hoci neve­dela za čo. Kay sa
jej bez okolkov spýtala, aké je to byť teni­sovou mamičkou.


Ale Tyra ďalej mlela, že článok bol rozkošný, aj tá
Boova foto­grafia, bol na nej tiež rozkošný, nemám pravdu? Takže Mickey nemu­sela
Kay odpo­vedať.


Zvraš­tila nos a pozna­me­nala, že článok nebol
ktovieaký, hoci bol možno celkom prav­divý. Vôbec nepo­kr­čila nos preto, aby
vyze­rala pôvabne. Prečo na ňu Kay tak pozerá?


„To dievča písalo otvo­rene, však?“ pokra­čo­vala Kay.
„To všetko jej poroz­prá­vali mamičky?“


„Myslím, že ja som to trochu prehnala,“ pove­dala
Mickey. „Neho­dilo sa to tam.“


„Ty?“ pove­dala Kay. „Ty predsa nie si typická
teni­sová mamička a dala by si neviemčo, keby si tam nebola musela byť.“


Kay sa usmie­vala – bola to ešte mladá
žaba – a Mickey zrazu celkom odľahlo. Tyra si ju môže nazývať slávnou
osob­nosťou koľko chce a vychva­ľovať ten poda­rený článoček done­ko­nečna,
teraz už na tom nezá­leží. Aspoň niekto vie, že ona k teni­sovým mamičkám
nepatrí. Keby mala viac času, celkom rada by sa k nim pridala, lebo jej
boli sympa­tické.


Ale keď tam medzi nimi sedela – čudná
vec – bola s nimi, aj nebola. Pozo­ro­vala odkiaľsi
z nadhľadu celú tú skupinku aj samu seba, tak sa videla pri hádkach
s Frankom. Akosi odosob­nene. Nezdalo sa, že by si dámy skákali do reči,
ale bolo to iba zdanie. Ich hlasy splý­vali a témy sa závratne rýchlo
strie­dali. Mickey uvažo­vala, že asi nie je v poriadku, keď sa nevie
sústrediť, len čo sa reč zvrtne na upra­to­vačky, skautské vĺčatá, zdru­ženie
rodičov a pria­teľov školy, šaty, výsledky golfo­vých partií, teni­sové
údery, histo­rické ľúbostné romány, ktoré píšu autorky s tromi menami, na
diéty, na to, čo manželia radi veče­rajú a koľko toho vypijú, ako sa s nimi
bezús­pešne pokú­šajú v sobotu milovať, na plas­tické operácie tváre
a pŕs a potom znovu na diéty…


Vždy si pomys­lela: čo tu vlastne robím?
A vzápätí: ale kde by som bola, keby som nebola tu?


Snažila sa rozpo­menúť na tému, o ktorej by sa
rada poroz­prá­vala. Rozmýš­ľala a rozmýš­ľala, a nako­niec sa vzdala.
(Raz sa spýtala: ‚Viete, ako sa doro­zu­mie­vajú ľudia na planéte Margo?‘ Nikoho
to nezau­jí­malo, ba akoby ju ani nepo­čuli. Barbara či nejaká iná žena práve
vykla­dala, aké raňajky majú jej deti najradšej.)


Mickey pozo­ro­vala svoje okolie, počú­vala na pol
ucha, myšlienky jej voľne blúdili, až zrazu zistila, že ju upútala ohnivá
gesti­ku­lácia Tyry Taylo­rovej, a v duchu sa spýtala: Aj ja to robím?
Tyra v teni­sovom úbore číslo štrnásť mala dvadsať kíl nadváhu. Sedá­vala nahr­bená,
s hlavou koketne naklo­nenou nabok a ždip­kala zele­rovú vňať ako malé
diev­čatko. Dojem, ktorý vyvo­lá­vala, bol však klamný. Pôso­bila síce živo, ale
večne vykla­dala jednot­várnym nosovým hlasom dlhé únavné historky
o tram­po­tách svojej slúžky s autom a o hemo­ro­idoch svojho
psa. Jej sučka, malý pinč, sa volala Ingrid. Tyra sa s ňou maznala ako
s malým dieťaťom. ‚Ingrid by papala, však?‘ priho­vá­rala sa jej. ‚Hej, moje
malé zlaté diev­čatko je hladné.‘ Nemalo to konca-kraja a Mickey, ktorá sa
zriedka priho­vá­rala psom, to privá­dzalo do rozpakov. Nikdy neve­dela, čo im
povedať. Aj sa o to pokú­sila, ale nešlo jej to.


Mickey vstala od stola a pove­dala milov­níčkam
Krvavej Mary, že sa má stretnúť s Frankom a potom si zahrá teni­sovú
mamičku – haha – ale neskôr si dá s nimi na terase pohárik.
Niekoľko minút čakala na chodbe a pozo­ro­vala pánsky gril a šatňu,
potom sa vrátila do haly a sadla si za stôl neďa­leko dverí. Keď prišla
Rose, Mickey sa jej spýtala, či pán Dawson obeduje. Nie, pove­dala Rose, dal si
pivo. Pove­dala mu vraj, že ho vonku čaká manželka, a on povedal, že dobre,
už ide. Mickey jej poďa­ko­vala – bolo to trápne – a
objed­nala si ľadový čaj. Zapá­lila si a ďalej čakala… doliehal k nej
Tyrin hlas… priky­vo­vala a odpo­ve­dala na pozdravy členom klubu
v golfo­vých a teni­so­vých úboroch, ktorí sa trúsili na obed.


Prista­vo­vali sa pri nej s prek­va­pe­nými
tvárami, spyto­vali sa, prečo tu sedí tak sama. Čo je to s ňou vlastne, že
by bola odľud alebo niečo podobné? Vari nemá pria­teľov? Niekedy sa usmie­vala,
alebo pred­stie­rala smiech a opako­vala svoju historku, že Bo má zápas
a ona čaká na Franka, tak si dala narýchlo ľadový čaj.


Prečo sa nasilu smeje? Je to normálne, každý sa
smeje. Ale prečo jej to už ide na nervy? Prečo im nejako ostro a dôvtipne
neod­sekne, keď sa jej raz chce?


Pretože jej tak z ničoho nič nezíde na um
nijaká ostro­vtipná odpoveď.


Nie, je v tom niečo iné. Ale aj tak by to bola
psina, keby našla dosť odvahy. Spýtajú sa jej: Prečo tu vyse­dúvaš sama?
A ona odpovie: ‚Lebo mám vetry.‘ Alebo: ‚Lebo ten idiot vie, že som tu,
a naschvál ma nechá čakať.‘


„O čom špeku­luješ?“ spýtal sa jej zrazu
Mars­hall Taylor. Hodil okom naproti, kde sedela Tyra, zakýval jej, potom znovu
vážne pozrel na Mickey a zažmurkal. Mars­hall Taylor s golfovou
čiapkou klubu Deep Run na hlave a s rukami v golfo­vých ruka­vi­ciach
sa naklonil nad stôl, akoby jej chcel niečo dôverne oznámiť.


„Ako sa máš?“ opýtal sa.


„Dobre. A ty sa máš ako, Mars­hall?“


Zamračil sa, akoby ho niečo uštiplo, a pozrel
na okno. Možno nemal rád, keď ho oslo­vo­vali Mars­hall. V klube ho väčšinou volali
Marsh.


„Keď sme včera večer spolu tanco­vali, tuším som ti
niečo povedal. Pamätáš sa?“


Mickey sa pamä­tala, ale zatvá­rila sa prek­va­pene.
„Čo si mi povedal?“


„Pozval som ťa na obed.“


„Pil si… všetci ste mali v hlave, vtedy sa
kadečo potára,“ pove­dala príve­tivo, aby videl, že má poro­zu­menie. „Nič si
z toho nerob, nebrala som to vážne.“


„Ale ja hej.“ Vpil sa jej do očí. „Ja som to myslel
vážne.“


„A čo Tyra? Nečaká ťa?“


„Ak nás vidí, hovo­ríme o tom článku
v novi­nách. Ešte som ho nečítal…“


„Ani ti to neod­po­rúčam.“


„Chcem si vystri­hnúť tú foto­grafiu, budem ju nosiť
v nápr­snej taške.“


„Mars­hall, prosím ťa…“


To meno mu nese­delo. Mars­hall bolo príliš škro­bené
pre chlapa, ktorý stále špásoval. A Marsh zasa príliš jemné pre meter
osem­de­siat vyso­kého medveďa, ktorý hral kraj­ného obrancu za štát Michigan
a ktorému teraz patrila spoloč­nosť na výrobu oceľo­vých súčiastok.


„Myslel som to vážne,“ zopa­koval. „Chcem ťa pozvať
na obed.“


„Ale ja naozaj neviem prečo.“


„Rád sa s tebou zhováram.“


„Zhovárať sa môžeme aj inokedy. Zhová­rame sa aj
teraz.“


„Pamätáš si niečo z toho, čo som ti vravel
včera večer? Povedal som ti, ako na mňa pôsobíš…“


Povedal jej, ako sa líši od ostat­ných. Pri tanci,
keď ju držal okolo pása a posúval jej skusmo ruku po chrbte až pod
pazuchu, aby si ju mohol tuhšie privinúť, jej povedal, že mu pripo­mína
porce­lá­novú figúrku. Tancuje sa s ňou oveľa lepšie ako s Tyrou.
Tancovať s Tyrou je ako viesť tank. Stále priberá. Myslí len na seba. Míňa
peniaze, akoby sa bála, že vyjdú z módy. Usta­vične si kupuje nové šaty,
ale nikdy v nich nebude vyzerať tak dobre ako Mickey, ktorá sa oblieka
jedno­ducho a triezvo. A navyše ho nechápe. Kluboví milov­níci to vždy
hovo­rili. ‚Moja žena ma nechápe.‘ Mickey uvažo­vala, či sa jej patrí odpo­vedať:
‚Naozaj? Tak si trochu vyhoďme z kopýtka. Ani Frank ma nechápe.‘ Bola to
pravda a kluboví milov­níci možno naozaj nevy­chá­dzali dobre
s manžel­kami, ale má s nimi ona preto obedovať? Čo sa to robí
s chlapmi v sobotu večer? Stačí niekoľko pohá­rikov a na úcty­hod­ných
otcov rodiny prichá­dzajú smil­nícke chúťky. Istý čas uvažo­vala, že by mala hádam
na klubo­vých večier­koch viac piť, zapadnúť do spoloč­nosti a nebyť iba
divákom. Každý sa zrejme pokúša s niekým zapliesť. Ale načo si
s niekým začínať a tváriť sa, že je to zábavné, keď je to dobré len
na krátenie času? Keby sa už nudila…


Keď sa
pred týždňom v sobotu večer zdôve­rila v koktai­lovom salóne Kay
Lyon­sovej, Kay jej pove­dala: ‚Ak ťa tie večierky otra­vujú, necho­dievaj na ne.‘


Mickey: Nemôžem povedať, že by ma otra­vo­vali. Zdá
sa mi to iba strata času, každý víkend to isté.


Kay: Tak rob niečo iné.


Mickey: Ale keď sem Frank rád chodí – a
baviť zákaz­níkov a podobne, to je predsa povin­nosť manželky, nie?


Kay: Čo že je povin­nosť manželky?


Mickey: Byť pri mužovi. Robiť, čo si želá on.


Kay: Prečo?


Mickey: Lebo sa to od nej čaká. Muž je…


Kay: Živiteľ rodiny. Neviem, ale ja obyčajne chodím
všade sama. Ktovie, kde Charlie trávi väčšinu času.


Mickey: Tak sem chodíš z vlastnej vôle. Páči
sa ti tu.


Kay: A čo iné by som mohla robiť?


Mars­hall
Taylor, naklo­nený nad stôl s golfovou čiapkou na hlave, sa spýtal: „Tak
čo?“


„Musím už ísť, Mars­hall,“ pove­dala Mickey. „Bo má
zápas a musím nájsť Franka.“


„Počul som, že ide na Bahamy,“ pozna­menal Mars­hall.


„Iba na pár dní. Na poradu inves­torov.“


„Pýtal som sa ho, či chce hrať budúcu sobotu, ale
vravel, že bude preč.“


Mickey neisto prikývla. „Možno celý týždeň, ale
ešte nevie určite.“


„A čo keby sme ten obed odlo­žili na zajtra?
Poznám dobrý podnik, keď nechceš, aby ťa niekto videl.“


„Na zajtra?… Nie, nemôžem, vážne.“


„A čo utorok?“


„Naozaj to nie je dobrý nápad, Mars­hall.“ Pozrela
zaňho na dvere a uvidela blížiaci sa žltý úbor. „Ide Frank.“ Hoci
nech­cela, vyznelo to ako výstraha.


Mars­hall na ňu žmurkol a dodal: „Potom ti
brnknem.“ Obrátil sa s úškrnom k Dawso­novi. „Nene­chávaj si tu ženu
vyse­dúvať samu, Frank, ešte ti ju niekto ukradne.“ A pohol sa preč.


Frank sa tiež uškrnul a plesol Mars­halla po
pleci. „Uvidíme sa vonku, partner.“ Potom sa mu úškrn vytratil z tváre,
pritiahol si stoličku a sadol si.


„No?“


„Videla som ťa, keď sme prišli,“ pove­dala Mickey
pokojne a príve­tivo. „Myslela som, že začínaš o pol desiatej.“


„Preto si ma sem vytiahla?“


„Chcela som ti povedať, totiž, ak hneď teraz
nehráš, že Boov zápas prelo­žili na druhú.“


„Poslala si za mnou čašníčku…“


„Iba som sa spýtala Rose, či ťa nevi­dela.“


„Poslala si po mňa čašníčku. Pove­dala mi, že chce
so mnou hovoriť manželka. Asi tak, že: Mali by ste za ňou hneď naklusať.“


„Vôbec som to tak nepo­ve­dala.“


„Nechaj ma doho­voriť, hej?“ Odmlčal sa, aby sa
ovládol. „Pošleš si po mňa čašníčku, a ja mám hneď vyskočiť a bežať.“


„Frank, nech­cela som ťa rušiť.“


„Doma som ti povedal, že ak skon­číme načas, prídem
aj na Boov zápas. Nepa­mätáš sa?“


„Pamätám, ale potom zápas prelo­žili a neve­dela
som, ako to bude s vaším odletom.“


„To nie je tvoja starosť.“


„Ak je totiž odlet o šesť tridsať a ty sa
tu zdržíš…“


„To nie je tvoja starosť, jasné? Začí­name
o pol druhej. Larry nepri­šiel načas, oneskoril sa. Ale budem ťa
o všetkom infor­movať, o každom svojom pohybe,“ dodal Frank. „Tak
doteraz som mal dve malé pivá a práve som si objednal hamburger so
zape­kaným syrom a pomfritmi. Keď to zapijem ďalším pivom, budú to tri, je
tak? A teraz čo, chceš si to zapísať, alebo si schopná pamätať si to?“


„Mrzí ma, Frank, nech­cela som ťa vyru­šovať. Prečo
už nejdeš nazad?“


„Keď skon­číme, dám si ešte dve pivá,“ pokra­čoval
Frank. „No a to bude päť. Ak k tomu ešte prirá­tame jedno pri stánku,
šesť. Potom niečo doma a niečo v lietadle. To bude zo desať dokopy.“


Mickey vstala a vzala si balíček ciga­riet.


„A ešte zo dve u vašich,“ doložil Frank.
„To by bolo dvanásť…“

Richard
Edgar Monk býval na ulici State Fair 1035, čo sa tiahla na východ od Woodward
Avenue popri južnom kraji pozemkov Michigan State Fair­grounds. Hneď naproti
jeho domu bola v plote z drôte­ného pletiva brána pre nákla­diaky na
prepravu koní v dosti­hovej sezóne. Richard zarobil osem dolárov denne tak,
že dovolil autám parkovať na svojej prícho­dovej ceste. A teraz sa tam hral
soft­ball.


Dom, ktorý pripo­mínal škatuľu od suchárov,
s dvoma vyčnie­va­jú­cimi svet­líkmi na streche nebol posta­vený v nijakom
štýle, a tak ho Richard vylepšil imitá­ciou kamennej rímsy na prie­čelí,
tepanou mrežou na verande a hliní­ko­vými žalú­ziami na oknách. Na neveľkom
oplo­tenom štvorci trávy sa pásol párik plame­niakov, na zadnom dvor­čeku bolo
krmidlo pre vtáky a vo vodnej nádrži, tiež pre vtáky, stála socha
Nepo­škvr­nenej Panny Márie, ktorú kúpila Richar­dova matka. Pred smrťou tam
pravi­delne trávila čas a modlila sa ruženec za obrá­tenie všet­kých nevercov
na pravú vieru. Ona i Richard nená­vi­deli ateistov.


Za posled­ných osem mesiacov sa všeličo priho­dilo.
Po prvé, Richarda opus­tila jeho žena Dot a vzala si aj štvor­roč­ného
Richarda Monka mlad­šieho. Nikdy sa ani slovkom nepo­ža­lo­vala, že u nich
býva Richar­dova matka, ale podľa lístka, čo nechala, to bola pravá príčina jej
odchodu. Nemohla už počúvať, ako má variť, kam čo v príbor­níku patrí, ako
malého Richarda učiť, aby sa sám obliekal. Nič viac v lístku nebolo.
O niekoľko mesiacov nato vo veku šesť­de­siat­sedem rokov umrela Richar­dova
matka na srdcový záchvat. Ale Richard nevedel, kde ženu hľadať, aby jej to
mohol oznámiť. Vedel iba, že Dot s jeho synom sú niekde v Kali­fornii,
lebo tak raz za mesiac dostával pohľad­nicu s Disne­y­landom
a s poma­ran­čov­ní­ko­vými hájmi, na ktorej mu písala, že sa majú dobre,
že cez deň je horúco, ale večery sú svieže.


Richard sa chcel vybrať do Kali­fornie a nájsť
si ženu sám. Bol presved­čený, že sa mu to podarí, lebo sa zaujímal o prácu
polície a poli­cajné metódy. Čítal o tom knihy, pozeral poli­cajné
prog­ramy v tele­vízii a až done­dávna bol zamest­naný
v poho­to­vostnej bezpeč­nostnej službe, ktorá strá­žila nákupné stre­diská,
bohaté štvrte a stavebné objekty, a to bol podľa Richarda naozaj
dobrý výcvik. Zlé na tej práci bolo len to, že zarobil iba tri doláre šesť­de­siatpäť
centov na hodinu a po odrá­taní všet­kých daní a bežných výdavkov mu
takmer nič neos­talo, ba aj uniformu si musel sám kúpiť, a tak nemohol nič
ušetriť. Začal si teda privy­rábať mimo päťde­siat dolárov tak, že keď
v noci prišiel ten černoch s nákla­diakom po stavebný mate­riál, buď
zmizol, alebo sa robil hluchý a slepý. Všetko šlo ako po masle, kým ho
nepriš­kripli, neusved­čili a okam­žite nevy­kopli.


Teraz mal poli­cajnú uniformu s dvoma odtieňmi
modrej farby a bol bez miesta. Trpez­livo čakal na toho veľkého černocha
Ordella Robbieho, ktorý mu povedal, že sa môže zjaviť hoci­kedy.


„Nikdy
v živote si nevidel nič podobné Richar­dovi Edga­rovi Monkovi,“ povedal
Ordell Louisovi. „Počkaj, až ti ukáže svoju zbroj­nicu.“


Louisa nutkalo Ordel­lovi povedať: Človeče, to hovor
niekomu inému. A tak v to nedeľné popo­ludnie stálo Ordel­lovo auto
pred tým pekným domom na State Fair. A Ordell s Louisom boli hore
u Richarda, ukazoval im svoju zbierku zbraní a suve­níry z druhej
svetovej vojny. Louisa najprv trochu vyviedli z rovno­váhy.


„Tvoj otec bol vo vojne?“


„Hej, ako tankista,“ odvetil Richard.


„No ale na čej strane, ak sa smiem opýtať?“
vyzvedal Louis.


Richard sa naňho uprene zadíval, stod­vad­sať­ki­lová
hora mäsa v tričku a noha­vi­ciach od poli­cajnej uniformy so
svet­lo­mod­rými lampasmi – s Richardom neboli žarty – a modré
oči mal celkom bezvý­razné.


„Otec bojoval v deviatej tankovej divízii.
Zahynul v akcii pri Rema­gene dvanás­teho marca tisíc­de­väť­stoš­ty­rid­saťpäť.
Ja som mal vtedy dva roky.“


„Aha,“ povedal Louis.


Zmiatlo ho to preto, lebo vedľa foto­grafií
americ­kých vojakov sedia­cich na tankoch bol na stene aj červeno-bielo-čierny
hákový kríž, obrázky nemec­kých vojakov vystri­hnuté z časo­pisov, foto­grafia
Adolfa Hitlera a vyda­rený záber Hein­richa Himm­lera v čiernej uniforme
SS.


Ordell pozo­roval Louisa, ktorý si dôkladne obzeral
všetky veci na stene, predtým ako prešiel k výstavke zbraní. „Aby si
vedel, Richard tvrdí, že Nemci sú najlepší vojaci na svete a dnes už na
tom nezá­leží, kto bol na čej strane. Je tak, Richard?“ povedal Ordell.


Richard asi prikývol. Louis nepočul, že by bol
niečo povedal. „Prečo teda prehrali?“ spýtal sa.


„Veď uvažuj,“ povedal Richard. „Ich armáda musela
bojovať na dvoch fron­toch. My sme im vlastne mali pomôcť poraziť komu­nistov.“


Preboha, pomyslel si Louis. Ale povedal zas iba:
„Aha,“ a vzal zo sťažňa výtlačok bulvár­neho plátku Thun­der­bolt. Všimol si, že ho vydáva Strana národ­ných práv. Potom
pristúpil k plagátu a zaškúlil na Ordella. Ordell sa uškŕňal. Na
plagáte bolo napí­sané Nič nie je
menej­cen­nejšie ako negri a Židia a polícia, ktorá ich chráni.


„Ale Richard si aj tak myslí, že niektorí negri sú
správni,“ prehodil Ordell. „Je tak, Richard?“


„Niektorí,“ pripustil Richard.


„Ostat­ných by najradšej vyšu­poval nazad do Afriky…“


„Tých, čo žijú z podpory,“ dodal Richard.


„Presne tak, tých, čo žijú z podpory, by
najradšej poslal nazad. Ja podľa neho môžem ostať. Aspoň kým neskon­číme túto
akciu.“


Louis zastal pri konfe­renčnom stole
s Richar­dovým arze­nálom, ktorý tvorili pušky, revol­very, jedna mušketa,
brokov­nice – jedna s odpí­lenou hlavňou – niekoľko
granátov, bajo­nety, dýky, plynová maska, nemecká helma, mäkký klobúk
prísluš­níkov zboru Afrika Korps, nacis­tické emblémy na rukávy, spony na opasky,
esesácke ozna­čenia – lebka so skrí­že­nými hnátmi, tašky
s náboj­ni­cami, patróny a guľky do brokovníc.


„Ukáž mu dačo,“ povedal Ordell.


Richard zdvihol najprv mušketu. „Tak tu je kentucká
puška, mušketa na čierny pušný prach. Táto trochu spílená je zas
dvanásť­mi­li­met­rový Mercury s dvoj­itou hlavňou. A tento mauser je
nemecká K štyrid­saťt­rojka, polo­au­to­ma­tická… Beretta M päťde­siat­de­viatka,
útočná puška na dvanásť nábojov. A toto tu je slávny Walther P
trid­sa­ťos­mička, niektorí ho pokla­dajú za luger… kolt štyrid­sať­päťka… pištoľ
Smith and Wesson Combat Master­piece, Iver Johnson Side­winder, niektoré
špeciálne pištole značky Saturday Night, čo sú nahovno, keď treba niekoho
odbac­hnúť, už ich nebudem zbierať, hoci sú celkom zaují­mavé, nemyslíš? Toto je
moja obľú­bená zbraň, Colt Python Magnum tristo­päť­de­siat­sed­mička. Ťažký ako
sviňa, váži skoro dve kilá. Zrazí ťa k zemi a vyvŕta do teba dieru
ako päsť.“


„Ten nosíš so sebou?“ spýtal sa Ordell.


„Keď som v službe,“ povedal Richard.


„Zastrelil si už niekoho?“ spýtal sa Louis.


Richard naňho pozrel, a akoby sa na chvíľu zamyslel:
„Zatiaľ nie.“


„A čo je hento?“ vyzvedal Ordell. „Ako sa to
volá?“


„Waltox, testo­vacia súprava na iden­ti­fi­káciu drog,“
povedal Richard. „Môže to s tebou zacvičiť dvojako, povzniesť ťa aj
položiť.“ Pristúpil k otvo­renej viny­lovej škatuli na polici s fľaš­tič­kami,
ktoré mali vrch­ná­čiky s očnými kvap­kad­lami a pripo­mí­nali testo­vacie
trubičky. „Môžeš tým určiť vyše dvad­saťpäť druhov drog. Mari­huanu, hašiš,
amfe­ta­míny a ópiové alka­loidy, aj vaše LSD, STP a podobne.“ Richard
vzal do ruky fľaš­tičku. „Toto tu je najnovší testo­vací príp­ravok na kokaín
podľa zápachu. Stačí kvapnúť na skúšobnú látku jednu kvapku, a ak je to
kokaín, vydá typický pach, podobný výťažku z horskej mäty.“


„Umyješ si tým zuby a lietaš v obla­koch,“
zavtip­koval Ordell. „Čo nám ešte ukážeš?“


Richard sa rozhliadal okolo seba, pomaly skrútol
masívný trup a založil si mäsité ruky v bok. Páni moji, celkom ako
dozorca v koncen­tráku, pomyslel si Louis.


„No…“ začal Richard.


„Pozri na príjaz­dovku,“ obrátil sa Ordell
k Louisovi. „Má AMC Hornet, človeče, celé čierne, na predku nijaké
sran­dičky, obyčajné neoz­na­čené auto. Ale dnu – no, vysvetli mu,
Richard.“


„Tak mám tam otočnú zásuvku na zbrane,“ povedal
Richard. „Ťažkú služobnú pištoľ Gabriel Stri­ders. A vpredu je namon­to­vaná
brokov­nica.“


„Má aj auto­ma­tické signa­li­začné svetlo,“ dodal
Ordell. „Kojak vystrčí ruku z okienka a vyloží ho na strechu.“


„Super Fire­ball s magne­tickým spodkom.
A ešte niečo,“ pokra­čoval Richard. „Elek­tro­nickú sirénu Federal PA[1]
170, môže zavýjať, húkať alebo revať. No a v kufri je Scher­muly,
puška na vrhanie slzot­vor­ných granátov a kadečo iné. Mecha­nický obušok na
boj v noci proti demon­štrantom. Plynová maska M-17.“ Na okamih sa
zamyslel. „A mám aj stehenné puzdro na zbraň značky Legster. Videl si už
niečo také?“


„Uvidí všetko,“ povedal Ordell. Pretlačil sa popri
Richar­dovi na chodbu s Louisom v pätách. Ukázal mu kúpeľňu
a otvoril dvere do malej spálne. „Bohovské, čo?“ Louis nazrel dnu. Bol tam
toaletný stolík so svet­lého dreva a posteľ s prikrývkou so strap­cami.


„Nemá Richard fajn dom?“ prehodil Ordell, keď zišli
dolu, a urobil široké gesto, ktoré zahr­nulo čipkové záclony
a nábytok, mäkučký gašta­no­vo­hnedý gauč a kreslá s háčko­va­nými
dečkami na opier­kach hlavy a rúk. „A je aj dobrý kuchár,“ dodal. „Pripraví
cesto­viny s hocičím, na čo si zmyslíš. Je tak, Richard?“


„Mám rád cesto­viny,“ povedal Richard.


Ordell vzal z kávo­vého stolíka nedeľné vydanie
Free Press a začal v ňom listovať. „Mohol by som si vziať túto časť,
Richard?“ opýtal sa.


Richard potriasol hlavou. „Ešte som to nečítal.“


„Neboj sa, vtipy ti nechám. Zaujíma ma len táto
príloha.“


Keď nasa­dali do auta, Louis povedal: „Pána­beka, to
hádam nie je ani možné.“


„Vravel som ti, že je fantas­tický,“ povedal Ordell.
„Zbož­ňujem Richarda. Je ideálny strážca s perfektným bezpeč­nostným zaria­dením.“


Hodil prílohu Louisovi do lona a naštar­toval.
„Vieš, prečo Richard zbiera všetky tie nacis­tické cárachy? Dodá­vajú mu pocit
veľkosti. Ale najviac mi na ňom reže, že hlavu má jasnú. Chcem povedať, že je
normálny.“


„Normálny?“ zopa­koval Louis. „Ten chlap je úplne
tvrdý.“


Ordell pozrel do spät­ného zrkadla a pohli sa.
„Hej, ale práve to je na ňom príma. Stačí mu povedať, že ten človek je zazo­bané
židovské zviera, viac nepot­re­buje. A akurát o to nám ide. Je to,
akoby si ho nakrútil kľúčikom, vtedy urobí všetko, aj keby nebol na tie prachy
taký utis­nutý.“


„Načo sú mu? Na ďalšie búchačky?“ Louis pozrel do
prílohy s nadpisom PRE ŽENY A O ŽENÁCH a pristavil sa pri slove tenis pod ním.


„Nie, chce si nájsť starú. Zdrhla mu.“


„To sa jej teda neču­dujem.“


„Ani ja,“ prikývol Ordell. „Asi až teraz spoz­nala,
čo je to šťastie. Nemusí ráno vstávať a zdraviť hákový kríž.“


Louis držal rozt­vo­renú prílohu a pozeral na
stranu plnú ťoto­grafií teni­so­vých mami­čiek a detí.


„Ktorá je to?“


Ordell sa k nemu naklonil a ukázal na
foto­grafiu. „Táto. Pozri nižšie, dačo tam uvidíš, ten chlapík tam vraví, koľko
ho stojí synov tenis.“


„Hej?“


„To je on. Vyha­dzuje šesť až sedem­tisíc ročne na
teni­sové lopty.“


Louis nespúšťal oči z Mickey Dawso­novej.
„Myslel som, že je staršia,“ pozna­menal. „Žena v rokoch. Tu teda nevy­zerá
zle.“


„Uvidíš ju aj živú, ak sa nám podarí omrknúť si to
zblízka.“


„Je tu napí­sané, že sa volá Mickey.“


„Počuješ, čo vravím?“


„Čo si omrknúť? Sme predsa na špacíri, nie?“


„Jedno mies­tečko, kde sa grupujú pracháči. Špor­tový
klub Deep Run.“


„Tam som už bol,“ vyhlásil Louis. „Hral som tam raz
golf.“

Bolo to
pred trinás­timi rokmi, keď skončil vojen­činu – slúžil u námornej
pechoty – zapísal sa na Waynovu univer­zitu. Spolu­žiak zo semi­nára
úvodu do psycho­lógie sa ho spýtal, či už hral golf. Zabudol, ako sa volal, jeho
krstné meno znelo ako priez­visko, aha, už to má, Stewart.


Teraz klub vyzeral celkom ináč. Golfové ihriská,
prechá­dza­júce do kľukatej dráhy medzi stro­mami, sa nezme­nili, ale nespo­mínal si
na toľko teni­so­vých dvorcov na druhej strane – bolo ich osem až
desať – za ohradou z bledo­ze­le­ných panelov chrá­nia­cich pred
vetrom. Bolo tam asi plno ľudí. Počuli krátke povzbu­dzu­júce výkriky
a potom slabý potlesk.


Louis si pamätal, že odpálil asi stod­vadsať
a stratil Stewar­tovi asi trinásť lopti­čiek, niektoré na ihrisku dokonca
ani nena­šiel. Stewart ho už nikdy viac neza­volal. Chumaj. Nie, Stewart bol
správny chlap. Ktovie, či by ho spoznal, keby sa stretli.


Aj budova klubu sa zmenila. Louis si pamätal veľkú
stavbu v kolo­niálnom štýle s bielymi obru­bami. Na stĺpy pri vchode
a na brečtan ťaha­júci sa po múroch si nespo­mínal. Ordell obišiel vchod
oblúkom popri výras­tkoch, ktorí zapar­kú­vali autá a letmo zaškú­lili na
fordku, a zamieril na parko­visko pozdĺž bočnej steny budovy na vzdia­le­nejšom
konci od teni­so­vých dvorcov. Doľahol k nim detský krik akoby
z bazénu. Louis si nepa­mätal nijaký bazén.


„Skade to vieš?“ opýtal sa Louis.


„Bolo to v novi­nách,“ odvetil Ordell.


„Ja som to nikde nevidel.“ Louis zdvihol prílohu
pre ženy.


„V sobot­ňaj­ších. Písali o viace­rých
turna­joch a našiel som tam meno toho chlapca.“ Ordell spomalil
a hľadal, kam by sa mohol vtisnúť. „Pekný slnečný deň,“ pozna­menal.
„Všetci sú v klube.“ Nako­niec sa vzdal a zastal na konci uličky.
Louis naňho pozrel.


„Tu nemôžeš parkovať.“


„Choď. Počkám ťa.“


Cez drôtený plot videli plachet­nice na jazere.
Doľahol k nim zvuk moto­ro­vého člna. Za nimi sa vliekol Cadillac, potom
zabočil do vedľajšej uličky.


„Dúfam, že sa ta nechceš ísť špací­rovať,“ povedal
Louis. „Ešte by si mysleli, že si čistič topánok, čo sa šiel vyluf­tovať.“


„Ja ta chodiť nemusím. Už som ju videl.“


„Dobre. Požič mi škulky.“ Louis vystúpil, prešiel
cez parko­visko a zamieril popri klube k teni­sovým dvorcom.


Veľký pätnásť­ročný chlapec vyhral prvý set sedem
päť a v druhom práve viedol nad Boom Dawsonom štyri jeden. Držal sa
pri základnej čiare a vracal Boovi všetky lopty, a tak sa Bo musel
pris­pô­sobiť jeho poma­lému, vyrov­na­nému tempu. Pri každom údere nervózne
poska­koval, a preto prehrával.


To aspoň tvrdili diváci na tribúne v teni­so­vých
a golfo­vých úboroch. Boovi by vraj mali doho­voriť, aby sa upokojil, lebo
prehrá match. Bo nehral ako zvyčajne, vypadol z rytmu. Niekto vyhlásil, že
Mickey je už z toho určite hotová. Ľudia si vymie­ňali pohľady, dvíhali obočie
a krútili hlavami. Zápas komen­to­vali stíšeným hlasom, lebo Boova matka
sedela celkom dolu. Naproti tribúne pri ďalšom dvorci sledo­vali zápas od stolov
so slneč­níkmi.


Ktosi pozna­menal, že Bo nemá dobrý úder, je príliš
nedoč­kavý a zle ho časuje.


Podľa Louisa bol chlapec sústre­dený skôr na seba
ako na hru, robil zbytočné drama­tické pohyby. Po každom údere zaujal hereckú
pózu, pozrel na slnko – prečo ja, pane­bože? – alebo skúmal
struny na svojej rakete. Keď niekto odchá­dzal z tribúny, alebo si sadal, Bo
sa ta pozeral a počkal, kým sa usadí.


To má asi z tele­vízie, pomyslel si Louis.
Nevedel pochopiť, prečo sú teni­soví diváci takí zdvo­rilí. Prečo musí byť pri
zápase také ticho. Zišla mu na um napätá situ­ácia v base­bal­lovom zápase:
vyni­ka­júci odpa­ľovač čaká na loptičku, ktorá k nemu priletí
stoš­ty­rid­sať­ki­lo­met­rovou rých­losťou, a fanú­ši­kovia revú a tries­kajú
do seda­diel. Uvažoval, či tam musí trčať až do konca zápasu. Nevedel, ako sa
dostať dolu a nerušiť ostat­ných.


Mal veľmi dobrý výhľad na Mickey Dawso­novú, ktorá
sedela pod ním. Videl jej do tváre vždy, keď pozrela na pravú polo­vicu dvorca.
Keď tam hral jej syn, dívala sa ta skoro stále. Vyze­rala dokonca mladšia ako
v novi­nách, ani nie na tridsať, ale musela byť staršia, keď mala syna
v Boovom veku. Nero­bila dojem diev­čaťa, ktoré sa dalo v druhom
ročníku na strednej škole nabú­chať a muselo sa vydať. Vyze­rala ako dievča
či žena, ktorá má peniaze. Čo bolo na nej také zvláštne? Možno vlasy. Nemala
ich upra­vené do nija­kého nemož­ného účesu ako čašníčky. Alebo to, ako sedela? Zdala
sa pokojná, no Louisovi neušlo, že je napätá, lebo si hrýzla spodnú peru
a zapa­ľo­vala ciga­retu za ciga­retou.


Bo sa pokúsil zasme­čovať ľahkú loptu. Lopta prudko
nara­zila do pásky na hornom kraji siete a dopadla nazad na jeho polo­vicu.
Tribúna vydýchla a súcitne zašu­mela, keď Bo pustil raketu na zem, založil
si ruky v bok a nehybne zízal na sieť.


Jasné, pomyslel si Louis, na vine je tá prekliata
sieť. Všimol si, že Boova matka sa ta nedíva, znovu si zapa­ľo­vala. Ľudia si
vraveli, že to bolo tesné, vzdy­chali, že je to smola, no nie? Louisovi sa páčil
ten veľký chlapec na druhej strane. Vyzeral neohra­baný, ako tam stál, ale
pozo­roval Boa s boho­rovným pokojom. Ani okom nemihol, bol rád, že nechal
Boa, aby sa sám porazil.


Match­ball: Bo zrezal loptu a tá prele­tela jeho
súpe­rovi nad hlavou. Veľký chlapec pristúpil k sieti, so širokým úškrnom
si utrel ruku o košeľu a vystrel ju. Bo sa zvrtol a šmaril
raketu do ohrady. Potom si podoprel boky rukami a chvíľu tak stál, zatiaľ
čo sa naokolo začali trúsiť ľudia prechá­dza­júci krížom cez dvorec. Louis ho
pozo­roval. Bo napokon podi­šiel k sieti, a aby sa nepo­ve­dalo, krátko
a bez slova potriasol spolu­hrá­čovi rukou. Boova matka doho­nila syna, keď
zamieril k stolom so slneč­níkmi, polo­žila mu ruku na plece a čosi mu
vravela, akiste ho utešo­vala.


Prečo ho všetci ľutujú? čudoval sa Louis. Prečo ho
niekto nekopne do zadku?


Vstal a poob­zeral sa. Boova raketa ešte ležala
zopár krokov od ohrady. Ľudia prechá­dzali popri nej k stolom so slneč­níkmi
a k zadným dvorcom, ale akoby ju vôbec nevi­deli. Na dvorec vyšli dve
dvojice a jeden z mužov otvoril plecho­vicu s loptami. Louis
zišiel z tribúny, pristúpil k ohrade a zdvihol raketu. Bola to
wilsonka značky Jack Kramer. Raz našiel wilsonku v Palmer
Parku – bolo to aspoň pred dvad­sia­timi rokmi – ale keď skúsil
hrať tenis a zistil, že je to prinaj­menej sto ráz ťažšie, ako sa zdá,
strelil ju jednému chala­novi za päť dolárov. Táto je bezpečne kvalit­nejšia.
Črevá boli napäté na prask­nutie, takmer sa nedali ohnúť.


Tak čo, zapin­káme si? povie Ordel­lovi. Nie, radšej
niečo iné, alebo počká, čo povie Ordell. No Ordell bude vedieť, že na to čaká,
a nespýta sa, kde splašil raketu. Asi bude najlepšie hodiť ju bez slova do
auta na červený koberček k zadným repro­duk­torom a chla­dia­cemu boxu.
Ani jeden sa už o nej nezmieni, hoci ju sem-tam vezme do ruky a pohrá
sa s ňou. Ktovie, ako dlho vydržia o nej neho­voriť. Radi sa
s Ordellom takto naťa­ho­vali.


Teraz však musel nájsť pánsku toaletu. Prečo si to
neod­bavil u Richarda? Doboha, to je ale príšerný ksicht. Alebo vydrží, kým
sa pôjdu niekam najesť. Po mari­huane je vždy hladný a po pive, po takom
štvrtom krígli, musí močiť každých pätnásť minút. Keď sa posťa­žuje Ordel­lovi,
že to už nevy­drží, Ordell povie: ‚Čo je, nervy?‘


Preto Louis zamieril popri kolo­niál­nych stĺpoch
hlavným vchodom do klubu, že pohľadá toaletu. Kedysi pred trinás­timi rokmi sa
ta vchá­dzalo dverami, čo viedli rovno do mužskej šatne.


Vo vesti­bule predtým nebol. Ktovie, či neuvidí
Stewarta, alebo či ho vôbec spozná, ak naňho natrafí. Bola tam široká chodba
vystlatá kobercom. V jedálni zaliatej slnkom, čo sa odrá­žalo od sklenej
steny, jedli ľudia. Počul hlasy a smiech. Na chodbe popri ňom prechá­dzali
ľudia. Cítil, ako sa dívajú naňho a na tú teni­sovú raketu a vedia, že
nie je člen klubu. Nech, môže byť aj hosť. A raketa je ako hoci­jaká iná
wilsonka značky Jack Kramer. A on vyzerá dobre. Nijaké nápadné vzory ani
farby, ale šiltovka, slnečné okuliare, vkusná svet­lo­modrá špor­tová košeľa
a hnedé noha­vice sú bez chyby. Ráno u Ordella si chcel vziať džínsy, ale
potom si to rozmyslel, lebo je nedeľa.


Bolo to čudné. Niečo dávno zabud­nuté. Aký je
vlastne rozdiel medzi nedeľou a hoci­jakým iným dňom? Nedeľa je ešte vždy
deň odpo­činku: nahodiť sa, ísť do kostola a dať si na obed veľký opekaný
brav­čový rezeň. Bolo to už dávno. Louis objavil pánsku toaletu na chodbe. Keď
vyšiel, zamieril cez vestibul k východu, otvoril dvere a cúvol, lebo
rovno pred ním stála pani Dawso­nová a váhavo pove­dala: „Prepáčte.“ Louis
ustúpil a podržal jej dvere rukou, v ktorej mal raketu. Takto
zblízka, keď prechá­dzala tesne popri ňom, vyze­rala naozaj k svetu.


„Pani Dawso­nová?“ oslovil ju a sledoval jej
výraz, ako sa k nemu spýtavo a trochu prek­va­pene obracia. Tmavo­hnedé
oči.


„Myslím, že toto je raketa vášho syna. Našiel som
ju vonku, chcel som ju odovzdať na recepcii.“


Dúfal, že to znie logicky, ale nebol si istý. Na
nič sa ho nepý­tala. Vzala raketu, pozrela na ňu a prikývla: „Áno, je jeho.


Veľmi pekne vám ďakujem,“ dodala ešte vždy trochu
prek­va­pene. Zdvihla k nemu oči, mala veľmi pokojný, milý pohľad.


Louis chcel ešte niečo dodať, aby znovu počul jej
hlas, ale nič mu neprišlo na um. Povedal iba: „Niet za čo,“ a pretisol sa
von dverami.


Ordell sedel na svojom šofér­skom sedadle, usrkoval
si pivo z plechovky a pozo­roval plachet­nice. Keď Louis vliezol,
obrátil sa k nemu.


„Videl si ju?“


„Fajn sme si pode­ba­tili,“ povedal Louis.
„Súhla­sila, vraj veľmi rada trochu pobudne v našej spoloč­nosti.“

Boovo
zdôvod­nenie prehry: „Ten chalan sa iba flákal, stále sa lepil na základnú
čiaru. Čo som mal robiť, dávať mu samé vysoké lopty? Čo sme baby?“


Mickeino vysvet­lenie, prečo je Frank ešte
v klube a pije na krytej verande za spoje­nými stolmi: „Má zákaz­níkov.
Nemôže sa len tak na nich vykašlať a zmiznúť.“


„Tak čo, otec nejde?“ spýtal sa Bo. „Myslel som si,
že mu na tom ohromne záleží.“


„Povedal, že zavolá na letisko a rezer­vuje vám
letenky na neskorší spoj.“


Bo vyhlásil, že nechce ísť neskôr a dôjsť ta
o polnoci. Vlastne sa mu vôbec nechce ísť. Prečo musí?


Aby si sa naučil hrať tenis, mala na jazyku. Aby si
sa naučil prehrávať bez ospra­vedl­ňo­vania. Ale nechala si to pre seba.


Bo povedal, že celý ten teni­sový tábor bol otcov
nápad. Prečo ta nejde on, keď sa mu to zdá také fantas­tické? Nebolo by mu to na
škodu. Potom dodal, že by si to ešte rád rozdal s tým chalanom, keď sa
trochu naučí hrať tenis namiesto pinkania.


Domov prišli o štvrť na šesť. Frank sa vrátil
o štvrť na osem napá­lený ako čert.


„Pove­dala
som len…“ zopa­ko­vala veľmi trpez­livo, ako tam stála pri svojom bieliz­níku
opretá lakťom o hranu a pozo­ro­vala Franka, ako sa balí, „o trištvrte
na päť som pove­dala…“


„Pred všet­kými si vyhlá­sila, že odchá­dzaš.“


„Pove­dala som len, že odve­ziem Boa domov. Že
lietadlo letí o šesť tridsať, že si sa ešte nezbalil a na letisko je
to hodina.“


„Štyridsať minút.“


Balil sa, chodil hore-dolu medzi svojím bieliz­níkom
a drahým kufrom od Gucciho na posteli. Hodil doň najmenej pol tucta
košieľ.


„Pove­dala som len…“ opičil sa. „Musím Boa odviezť
domov, prichystať mu večeru, upratať a napiecť kolá­čiky…“


„Nič také som nepo­ve­dala.“


„Akoby si to pove­dala,“ odsekol Frank. „Vzorná
mamička. Ach, aké dojemné!“ Teraz si ukladal do vaku letné šatstvo, bolo ho
prinaj­menej na dva týždne.


Možno pričasto hovorí pove­dala som len… Mickey ešte vždy zneli tie slová v ušiach.
Asi ich používa mimo­voľne, aby vyze­rala príve­tivo a zakryla svoje ozaj­stné
pocity. Ale načo vyvo­lávať škriepky? Načo ľudí rozhor­čovať? Hoci Franka
rozhor­čuje, aj keď sa o to ktovieako neusi­luje.


Dobre teda, skús to znovu a nasaď správny tón.
V duchu si nič nezas­tie­rala. Ibaže vždy, keď sa naskytla príle­ži­tosť dať
najavo, čo cíti, cúvla, lebo sa nech­cela nikoho dotknúť. Alebo chcela, aby ju
všetci mali radi. Ale prečo by sa nemohla úprimne pozho­várať s vlastným
mužom?


Len opatrne. „Kedy je odlet, o jede­nástej?“


„Jede­násť päť.“


„Naozaj vás netreba odviezť?“


Zazrel na ňu, opäť stúpila na nebez­pečnú pôdu.


„Aha, chceš si tam nechať auto,“ pove­dala.
„A kedy sa vrátiš? V sobotu?“


„Ako som vravel, v sobotu alebo v nedeľu.
Ale možno až budúci týždeň, ak sa na spia­točnej ceste zastavím pozrieť Boa.
Bude preč mesiac.“


Prečo? chcela sa spýtať. Keď si doma, skoro ho
nevidíš. Ale vyletel by na ňu, alebo by to postavil tak, že ho chce dožrať.
Niečo tu nese­delo. Ráno spomínal, že sa vráti v sobotu, že bude preč asi
týždeň. Vždy keď chodil služobne na Bahamy, zdržal sa nanajvýš tri-štyri dni.
Teraz vravel, že ostane vo Free­porte alebo Fort Lauer­dale až do budú­ceho
týždňa. Letmo sa pokú­sila pred­staviť si ho, ako spre­vádza skupinu rezko
drob­čia­cich japon­ských inves­torov… a potom stojí na slnku a pozo­ruje
rákoš detí v teni­sovom tábore.


„Zavolám hádam mame, že prídete neskorším
lietadlom,“ navrhla Mickey.


„Zavolaj,“ povedal Frank ešte vždy ostro.


Ale o niekoľko minút, keď si na kuchyn­skom
pulte namiešal vodku s tonikom a dal sa do reči s Boom, ktorý
sedel za stolom s vreckom zemia­ko­vých lupienkov, ostrý tón celkom zmizol.
„Mrzí ma, že som nestihol tvoj zápas,“ povedal otecko. „Mal si smolu. Ako viem,
ten chlapec nebol veľmi útočný.“


„Útočný? Hral ako dievča,“ povedal Bo súcitne
a našpúlil pery. „Chcel iba pinkať.“


Mickey počú­vala.


„Nemá žiadny back­hand. Udieral ako pri ping­pongu,
hral vysoké lopty so slabou rotá­ciou.“


A Bo si mal zlomiť chrb­ticu, keď chcel
zasme­čovať. Mickey poukla­dala do umývača riad od raňajok a od večere, ale
nezapla hneď stroj.


„Pane­bože, keď lopta padá tak dlho, akoby visela vo
vzduchu, človeka to pokúša zasme­čovať. Mal som pinkať ako on?“


Vyho­váral sa a bránil. Po nej to nemá. Ale až
taká istá si tým nebola.


„Keby som hral ako on,“ pokra­čoval Bo, „vyze­rali by
sme ako dve baby.“


„Rozumiem,“ prikývol otecko. „Preto už nehrám
miešanú štvorhru. Nemá to úroveň.“


No zbohom, pomys­lela si Mickey. Nabila by Franka aj
v dvojhre, a on to vie. Ale nič nepo­ve­dala. Po chvíli sa zamys­lela.
On to možno naozaj nevie.


Keď zazvonil telefón, boli ešte v kuchyni.
Frank sedel za stolom s Boom. Mal pred sebou ďalší drink, tanier so syrom
a crac­kermi. Mickey pristú­pila k aparátu na stene.


„Ahoj,“ ozval sa Mars­hall Taylor. „Tam pobrežná
polícia? Uvažoval som, či je vzduch čistý.“


„Čože?“ pove­dala Mickey a potom dodala: „Ale
hej, je tu.“


Počú­vala, ako Frank hovorí: „Nie, partner, ráno som
ti spomínal, že cestujem, nepa­mätáš sa?… V poriadku. Hej, letíme
s Boom o jede­násť päť… Namoj­dušu. Jasné. Maj sa.“ Keď sa Frank vracal
od tele­fónu, vyhlásil. „Zdá sa mi, že Marsh už dostáva skle­rózu.“


Frank
tvrdil, že ak vyrazia o desiatej, pohodlne ešte chytia lietadlo. Radšej sa
na letisko ponáhľa, ako čaká pri bráne s neskú­se­nými cestu­jú­cimi, ktorí
prechá­dzajú kontrolou polho­dinu pred odletom alebo aj skôr.


Keď boli konečne preč, Mickey si sadla za stôl so
šálkou kávy a trhacím blokom. Na horný list napí­sala:


Výho­vorky – ospra­vedl­nenia


Myslela na Boa. Možno to má po nej.


Nie. Ona sa neospra­vedl­ňuje. Aspoň nie nahlas. Iba
ak v duchu. Keď do nej Frank zapára, utrúsi zdan­livo nevinnú poznámku, o ktorej
vie, že ho napáli – nie vždy, ale zväčša – a potom nevinne
dodá: ‚Pove­dala som len…‘ Jemne ho pichne, a hneď nato uhne, namiesto aby
sa nazlos­tila a prezra­dila mu svoje pocity.


Tak teda v úsilí o seba­a­na­lýzu napí­sala:


Prečo nikdy
nepo­vieš nič Fran­kovi rovno, keď (skoro napí­sala ‚ťa
naserie‘) urobí niečo, čo sa ti nepáči?


Začala preberať dôvody a pridá­vala k nim
vlastné reakcie a ospra­vedl­nenia.


Lebo sa nemáš
dať nazlostiť.


(Hovorí vzorná manželka)


Ak zvýšiš
hlas, zvýši ho aj Frank.


(Pred­po­klad – ešte si ho nikdy nezvý­šila)


Frank by ťa
aj tak nepo­čúval. Si len jeho žena.


(Chuderka, nedaj sa vysmiať)


Frank si dosť
jasne neuve­do­muje, že je tu istý problém, konflikt osob­nosti.


(Ako si to môže uvedomiť, keď si to nechávaš pre
seba?)


Posledný dôvod v nej nevy­vo­lával nijakú
odozvu. Toto ospra­vedl­nenie sa nedalo nijako ospra­vedlniť, a tak ostalo
iba:


Zbabe­losť.


Mars­hall sa znovu ohlásil o pol dvanástej, keď
dom celkom stíchol a Mickey sa chys­tala do postele. „Teraz je už vzduch
čistý?“ spýtal sa. Mykla sa.


Skúsila dať mu najavo, že je trochu otrá­vená.
Nevolaj už, prosím ťa. Pravda bola taká, že sa jej s ním vôbec nech­celo
nikam ísť. Nako­niec pove­dala: „Len neurobme nijakú hlúposť.“ Aj ona sa zapo­jila
do hry, aby vina neos­tala iba na ňom. Prečo ho jedno­ducho nepos­lala dočerta?


„Poho­vo­ríme si o tom. Myslím o nás
dvoch,“ povedal. „Stavím sa po teba o jednej.“


„Nebudem doma.“ Strašné. „Musím zaviezť auto do
opravy.“


„Čo je s ním?“


„Ale… niekto doň narazil.“


„To nechajme Fran­kovi. Počuj, ja môžem až okolo
jednej. Predtým ti zavolám a poviem ti presne kedy. No a potom
zastanem vzadu, ty vybehneš a naskočíš, hej? Teda dohod­nuté. Zastavím sa.“
Zložil.


Zamys­lela sa, aké by to bolo, keby si trochu
vyho­dila z kopýtka a dala sa s niekým dokopy. Keby sa
s niekým vyspala. Bolo by to napokon normálne.


Koho by si asi vybrala spomedzi všet­kých
v klube? Uvažo­vala o tom, keď si oblie­kala pyža­mový kabátik
a líhala, a kým zaha­sila, dospela k záveru.


Nikoho.


O pol
štvrtej opäť zazvonil telefón. Mickey ho nahma­tala v tme.


„Mickey?“ spýtala sa pre istotu jej matka. Tak Bo
prišiel v poriadku, ale hladný. Dostal domáci citró­nový koláč
s pohárom mlieka, potom ho zahnala do postele v hosťov­skej, kde bude
bývať celý mesiac. Má vlastnú kúpeľňu. Nachys­tala mu uteráky a frotí­rovú
ruka­vicu… atak­ďalej atak­ďalej, Mickey môže byť pokojná a nemusí si robiť
nijaké starosti. Fajn, mama, pove­dala Mickey, a potom sa spýtala: „Je
Frank s otcom ešte hore?“ Frank? začu­do­vala sa jej matka. Volali ho, aby
šiel s nimi, že ho zas odvezú nazad na letisko, ale Frank nechcel
obťa­žovať. O siedmej pokra­čuje pravi­delným spojom do Free­portu
a chcel silou-mocou ostať na letisku. Vraj by sme sa stihli akurát otočiť.
Po chvíli Mickey pove­dala: „Veď poznáš Franka…“


„To teda poznám,“ pove­dala jej matka. „Frank
a tvoj otec by prese­deli celú noc v debate o obcho­doch.“ Potom
dodala, že to je už všetko, čo jej chcela oznámiť. Teraz už môže Mickey pokojne
spať.


„Ďakujem, mami, dobrú noc,“ pove­dala Mickey.
A ešte najmenej hodinu nezas­pala.

Ordell
vybral škatuľu so stra­ši­del­nými maskami a položil ju na kávový stolík pred
Louisa: „Teraz už vieš, odkedy pracujem na tejto akcii.“


Boli u Ordella, Louis sa rozva­ľoval
v nasta­vi­teľnom kresle s podnožkou La-Z-Boy. Viac-menej v ňom
vyse­dával už celé štyri dni, odkedy sa v detro­it­skom metre stretol
s Ordellom, ktorý ho zavolal k sebe domov. Kam domov, zaujímal sa
Louis. Do neja­kého neger­ského geta? Čoby, povedal Ordell, medzi sympa­tické
spolo­čen­stvo národov. Sú tam bieli, Arabi, Chal­dejci, zopár fareb­ných. Zo
všet­kého potroche. Talianske potra­viny, arménske lahôdky, liba­nonská
reštau­rácia, grécky Coney Island Red Hot, kam chodia na kávičku pros­ti­tútky,
blok zábav­ných podnikov neprí­stup­ných pre mládež, kiná s nepretr­žitým
premie­taním porno­filmov, klub, kde sa zamyká a kde môžeš vidieť strip­térku
bez slipov, a park, kde si môžeš dať partiu golfu na osem­násť jamiek.
Lákavé, čo?


„Kedysi som tam býval,“ prikývol Louis. „Na Six
Mile a Woodward.“


„A môžeš tam bývať znovu, kým nezbo­hatneš,“
povedal Ordell.


Louis chcel pôvodne zaskočiť na druhý deň k sestre
v Allen Parku a oťukať si, či by sa zniesol s jej manželom
Chuckom. No len čo vkročil do Ordel­lovho veľkého bytu a videl tie štyri
spálne, kabinet, jedáleň a paniu, ktorá prišla uvariť a upratať, keď
jej Ordell zavolal, zistil, že nič lepšie si nemôže želať.


Ordell si ten byt prenajal asi pred rokom, keď
paktoval s istou dámou menom Sandy, ktorá k nim zavo­lala bývať dve
kama­rátky, čo platili Ordel­lovi nájomné, dvadsať percent z toho, čo im
vyná­šalo špáso­vanie so zákaz­níkmi, takže o Ordel­lovi nemohol nik povedať,
že je pasák. Boli to milé slečny a ich prís­pevok na nájomné bol zväčša
dvakrát väčší ako štyristo dolárov, ktoré platil na mesiac Ordell.


Cez deň to bolo fajn, sympa­tické dámy vyse­dá­vali
v byte, počú­vali hudbu a smiali sa na jeho rečiach. Ale večer sa mu
vôbec nepá­čili. Väčšinou prikvitol nejaký obchodník, ktorý si priviedol na flám
zákaz­níka, a prvý raz okúsili trávu alebo koks. (Dámy ho mali obyčajne
poruke niekoľko gramov v chlad­ničke. Ordell ich však upozornil, že nijaké
palivo im trpieť nebude. Ak vraj uvidí jednu z nich nadro­go­vanú, vyrazí
s ňou okno.) A tak sa tí obchod­níci tackali nadratí po Ordel­lovom
byte, rozlie­vali nápoje, poon­diati fotri, ktorí sa zúrivo natria­sali
v pikant­ných juho­ame­ric­kých tancoch s milými dámami, čo sa
s nimi chicho­tali a špáso­vali. Ordell vraj tú bagáž vykopol po
štyroch mesia­coch a Sandy vypadla spolu s kamoš­kami.


Tu sa Ordell prvý raz stretol s tým chla­píkom.
Priviedol si aj spoloč­níka, čo pracoval v nejakej banke, a vycá­loval
dvesto dolárov za večer, asi štyri hodiny, čo nestáli za reč, a polho­dinu
v posteli. Ordell zistil, že ten chlapík stavia okrem iného veľké
expe­ri­men­tálne obytné budovy s bytmi v súkromnom vlast­níctve na
pred­mestí a že ako mu Sandy tlmo­čila infor­mácie od Gigi, je aj maji­teľom
nehnu­teľ­ností v meste. To si Ordell spočiatku vysvet­ľoval tak, že vlastní
nejaké činžiaky v slumoch.


„Kdeže. Skrýva sa za tým nehnu­teľ­nosť menom Dynamik
alebo inými slovami spoloč­nosť pre rekon­štrukciu bytov,“ vysvetlil Ordell
Louisovi v nedeľu večer, keď sa vracali z obchôdzky. „Už ti došlo?“


„Nie celkom,“ povedal Louis, „ale začínam si to
dávať dokopy.“


A tak sa Louis vyva­ľoval v kresle,
sem-tam vstal, najedol sa, alebo vyšiel von zbaliť slečnu, s ktorou si to
rozdal dva razy – a medzitým počúval Ordella, ktorý mu vykladal, ako
zarobia milión, a obzeral si všetko, čo mu kamoš ukazoval. Nad ničím sa
nevz­ru­šoval, ani sa zbytočne nevy­py­toval. Nepre­ru­šoval Ordella vo výkla­doch,
nemal nijaké námietky, iba pokojne počúval. Ako vravel Ordell: ‚Len pokojne,
Louis. Si so mnou.‘ (Asi šesť rokov, na strednej škole, na lodi a ešte
nejaký čas potom bol Louis Lou, ale Ordell ho vždy volal Louis. „Lúú. To nie je
nijaké meno, človeče,“ vysmial sa mu Ordell. „Je to len zvuk. Kdesi tak volajú
hajzel.“)


Ordell a Louis sa pri maskách dobre poba­vili.


Ordell mal štyri gumené tváre Richarda Nixona,
štyri preto, lebo vo svojom pláne pôvodne rátal so štyrmi účast­níkmi
a zdalo sa mu zábavné, že budú všetci Nixoni a že niektorý zo svedkov
možno zauva­žuje, či jeden z nich nie je náhodou ten pravý. Na chvíľu si
obaja natiahli Nixonov ksicht a Ordell povedal: „Chcem si to dobre
vyskúšať,“ a pokú­sili sa napiť piva. Louis súhlasil, že to bude zábavné,
ale kto sa na tom bude smiať, poliši?


Bolo tam aj niekoľko iných stra­ši­del­ných masiek,
ktoré sa Ordel­lovi páčili: všeli­jaké sivé a zelené príšery
s obrov­skými vypleš­te­nými očami a štrba­vými zubami. Mal aj
Fran­kens­teina, ten je pre Richarda Edgara Monka, prehodil Ordell. Louisa
nadchol sympa­tický upír, ale po niekoľ­kých minú­tach mu v ňom bolo strašne
horúco. Vo všet­kých je na skapanie, frflal Louis. Aha, tu je striga, povedal
Ordell. Pozri, a tu zasa postavy z kres­le­ných filmov, Mickey Mouse,
káčer Donald a Goofy.


Louis tvrdil, že vo všetkom sa človek potí ako
somár, nedá sa v tom dýchať. „Nemáš niečo ako tie malé čierne masky, len
na oči?“ spýtal sa Ordella.


Hej, mal aj tie. „S tým som rátal pre dámu,“
vysvetlil Ordell, „aby sme jej nemu­seli zaviazať oči. Ale môžeme si ich vziať
aj my.“


Louis si založil čiernu masku a skúsil otočiť
hlavu. Ordell urobil to isté a obaja sa na seba zaške­rili. To je ono, toto
si vezmú, rozhod­nuté, tak ako lupiči v kres­le­ných seriá­loch alebo starých
komik­soch: chlapík s maskou v čiapke podobnej Louisovej
a v pási­kavom tričku otvára trezor.


Ordell povedal, že namiesto normál­nych šiat
uvažoval o teplá­koch, aké videl na blšom trhu po pätnásť dolárov, modré so
žltými lampasmi na noha­vi­ciach. Louis naňho vyvalil oči. „Nezdá sa ti to?“
chcel vedieť Ordell. „Nie,“ povedal Louis.


„A čo si o tom myslíš ináč?“ opýtal sa
Ordell.


„No, nepo­znám presný plán.“


„Čas nie je bližšie určený, ale teraz sa to už môže
rozbe­hnúť hoci­kedy. Sme totiž pružní.“


Louis sa zamyslel. „Kde je vlastne tá banka?“


„Vo Free­porte na Grand Bahama. Takz­vaná
Provi­den­ceská banka a spori­teľňa v Chur­chil­lovom vežiaku.“


„Ako vieš, že tam si ukladá prachy? Alebo že ich
ešte nevybral?“


„Od môjho dobrého kamoša pána Walkera,“ povedal
Ordell, „ktorý si vyberá tristo dolárov mesačne z účtu, čo som mu otvoril,
keď som tam bol. Môj kamoš pán Walker bol kedysi malý rybár a teraz je veľké
zviera s dvad­saťs­to­povým veľry­bár­skym člnom Boston Whaler
a s Vegou, model z roku sedem­de­siatdva, impor­to­vanou
z Miami. No a v mojom kamo­šovi sa prebu­dili lupičské sklony
a dostal nápad. Ale je to tutovka, lebo pán Walker je jedna ruka
s Lisa­beth Coope­rovou, ktorá pracuje v Provi­den­ceskej banke a má
druhé najväčšie náraz­níky na Baha­mách medzi sleč­nami pod dvad­saťpäť. Pán Walker
od nej dostáva pravi­delné infor­mácie.“


„A kto ich má najväčšie?“ spýtal sa Louis.


„Dáma, ktorá býva na Eight Mile Rock, tiež jeho
dobrá pria­teľka. A keď si myslíš, že čierne pipky tuná majú vypu­čené
zadky, tak to ešte len budeš kukať, človeče.“


„Vidím, že si to tam dosť dlho študoval.“


„Prvý raz som tam bol… nespo­mínal som ti to
náhodou?… je to bezpečne aspoň šesť-sedem rokov. Vtedy som sa zoznámil
s tým malým rybárom Cedricom Walkerom. Mal som taký nápad, ako vyčistiť
celý hotel, izbu zhruba za dvad­saťpäť minút, ale sme to neuro­bili.“


„Prečo?“


„Raz ti to rozpo­viem. Ale čo myslíš, ako rozbeh­neme
túto akciu?“


„No…“ zamyslel sa Louis. „Povieme tomu chla­povi,
aby previedol prachy zo svojho konta na tvoje. A vtedy sa dozvie, kto si.“


Ordell pokrútil hlavou. „Bude poznať iba moje
číslo. Kontá sa číslujú. Zavo­láme do banky a overíme si prevod. Potom
vysta­víme šek a všetko dáme previesť na iné číslo­vané konto
v Nassau.“


„My?“ spýtal sa Louis.


„Hej. Mám formulár na spoločné konto, ktorý
podpíšeš.“


„Skade tak dobre vieš, ako to chodí v banke?“


„Debatil som s ľuďmi. Nie je to nijaká veda.
Keď zistia, že máš prachy, si kráľ. Sem-tam trochu posolíš, a je to
hračka.“


„Teda chlap si z tých detro­it­ských bytov
a podobne ulieva päťde­siat­tisíc mesačne a ukladá si to na Baha­mách na
penziu.“


„Nepriz­náva to, neplatí nijaké dane, nič
z tých hovadín,“ dodal Ordell.


„V poriadku,“ prikývol Louis. „Tak aké starosti?
Vytmavíš mu to. Buď zacvaká, alebo ideš na daňový úrad. Načo to kompli­kovať
niečím, do čoho by sa mohla zamiešať fede­rálka?“


„Pretože ja síce viem, že to robí, ale daňo­vému
úradu to neviem dokázať,“ vysvetlil Ordell. „Myslíš, že ten chlap padol na hlavu?
Vravel som ti, že jeho meno nefi­gu­ruje na nija­kých papie­roch. Prezi­dentom
Dyna­miku je Ray Shelby a celkom nič nenaz­na­čuje, že za ním stojí náš
človek a napcháva si vrecká.“


„Ako to, že Rayovi Shel­bymu tak dôve­ruje?“


„Neviem. Možno má jeho fotky, ako to robí
s oslom. No ja osobne si myslím, že mu dobre platí. Rayovi už z toho
iste pekne kvaplo.“


„Ako to, že Ray ti to všetko vyzvonil?“


„Ten nemá ani šajn, že mi niečo vyzvonil. Stačí
sem-tam trošku pritlačiť a dať si jedno s druhým dokopy. Nakuknúť do
Rayovej kance­lárie v marin­gotke, keď tam nie je, a trochu si to
omrknúť. Ray najprv robil tomu chla­povi stav­by­ve­dú­ceho, až potom dostal na
starosť tie byty v centre.“


„Dobre, tak pošleme tomu chla­povi list, alebo mu
brnkneme alebo čo?“ zaujímal sa Louis.


„Brnkneme mu.“


„Nebude nadšený.“ Bola to hlúpa poznámka, ale Louis
myslel na všetko odrazu a začal nahlas uvažovať. „Tak ona nás neuvidí,
nebude vedieť, kto sme.“


„Nie, neuvidí nás. Bude mať tú masku a otvory
pre oči zale­píme.“


„A čo keď… no dobre, pove­dzme, že on sa zľakne
a nebude mať na výber. Neza­volá polišov. Celé si to zváži a zacvaká.“


„Hej, tak je to naplá­no­vané.“


„Ale čo si pomyslí ona? Prečo nevolal políciu alebo
fede­rálku?“


Ordell sa zamračil. „Lebo keby začali strkať do
toho nos, tak je v kýbli. Chceli by vedieť ako to, že má na Baha­mách toľko
prachov.“


„Ale čo ak ona o tom nič nevie? Čo jej on
povie, keď bude po všetkom?“


„Aby držala zobák.“ Ale Ordella to miatlo.
„A čo na tom záleží, čo jej on povie? Keď ona o tom nevie, je to jeho
problém.“


„No ale… čo ak sa naňho rozzúri, že nič
nepod­nikol?“


Zacengal telefón. Louis naň pozrel, aparát stál na
stolíku v okennom výklenku.


Ordell vstal a masky sa rozsy­pali po zemi. „Že
nič nepod­nikol? Oferoval predsa milión, aby ju z toho dostal, nie?“
Prešiel k tele­fónu a zdvihol slúchadlo.


Louisovi tu čosi nese­delo, ale nevedel presne čo.
Počul, ako sa Ordell pýta: „Richard?“ a potom rozja­reným hlasom živo
dodáva: „Ako sa máš, kamarát?… Hej?… Naozaj? Nevrav…“


Louis ďalej uvažoval, či ten chlap povedal svojej
žene o tých ulia­tych prachoch a či na tom vôbec záleží. Áno, je to
jeho vec, ale ktovie, čo by sa stalo, keby sa žena naňho vykaš­lala. Mohla by mu
narobiť kopu ťažkostí. Ordell mu ukázal ich dom, veľkú vilu v anglickom
štýle s tmavými stĺpmi na prie­čelí, zasa­de­nými do betónu so štukovou
omietkou. A potom videl aj najnovší projekt toho chlapa, budovu
s bytmi v súkromnom vlast­níctve, asi sto luxus­ných byto­vých jedno­tiek
a nápis:


VEĽKO­LEPÁ
VYHLIADKA


Účelné a deko­ra­tívne byty FAD 


za výhodnú cenu $ 39995 


Pre vašu budúc­nosť – FAD!


Frank A. Dawson a spol.


Louis sa zadíval na
budovu a povedal: „Veľko­lepá vyhliadka, fakt. Na Mound Road.
S Chrys­le­rovým montážnym závodom.“


Hej, ten Dawson má čo stratiť.


„Okej,“ povedal Ordell, ktorý sa vracal od
tele­fónu, a tleskol si do dlane. „To bol Richard. Vyšiel si na svojom
čiernom Hornete na obchôdzku, ako to volá. Náš človek odišiel z domu
v noci o desiatej s kufrom na mestské letisko a odletel
lietadlom spoloč­nosti Delta na Floridu do Fort Lauer­dale. Letí ta obyčajne asi
raz za mesiac.“


„To všetko Richard zistil?“ začu­doval sa Louis.


„Richard ťa ešte všeličím prek­vapí,“ povedal
Ordell. „Ibaže tentoraz šiel Dawson so synom a syn mal tiež kufor. Tak je
to ešte lepšie. Mamičku nechali doma samu.“


„Takže to chceš rozbe­hnúť dnes v noci? Hneď
teraz?“


„Nie. Najprv zavolám pánu Walke­rovi a zistím,
či nie je nadratý a či mu netečie do topánok. Všetko si treba
zazich­rovať,“ dodal Ordell. „Ale zajtra by sa dalo.“

„Asi
o hodinu, Richard,“ hovoril Ordell do tele­fónu. „Treba splašiť niečo, čím
by sme ta mohli ísť… Moje auto nemô­žeme použiť. Musíme dačo zohnať a potom
presadnúť, chápeš?… Dobre, a teraz ti poviem, čo urobíš…“ Ordell pozrel na
hodinky. „Za hodinu sa to nestihne, Richard. Zavolaj pove­dzme medzi pol
a trištvrte na dvanásť… Hej, na číslo, čo som ti dal… do auto­matu… Jasné,
Richard, je to v suchu. Zatiaľ sa maj.“


Ordell pozrel na Louisa Garu, ktorý popíjal rannú
kávu v tričku a trenír­kach, bosé nohy vylo­žené na kávovom stolíku,
kde bola ešte vždy škatuľa s maskami.


„Odviezla sa autom do nejakej auto­op­ra­vovne
a dala si urobiť odhad škody,“ povedal Ordell. „Je už v druhej.“


„A keby sme vzali voz Ediso­novej spojár­skej
spoloč­nosti?“ povedal Louis. „Alebo Michi­gan­skej tele­fónnej služby? Vyze­ralo by
to ako kontrola opra­vár­skej služby, chápeš.“


„Nemalo by to trvať dlhšie ako pol hodiny,“
uvažoval Ordell. „Zájdeš do parko­vacej garáže, presadneš do druhého auta, naše
necháš tam a vrátiš sa. Vezmeš hocik­torú káru, ktorá sa ti bude zdať
vyho­vu­júca, dobre?“


„Dobre,“ prikývol Louis. „Vidím, že si myslel na
všetko. Nevidím v tom nijaký problém, keď vravíš, že to zvládne aj
Richard.“


„Naprog­ra­moval som ho a stlačil som gombík,“
povedal Ordell. „Teraz bude fungovať, kým ho nevyp­neme.“


Pred
jede­nástou bola už Mickey s odhadmi škody doma. Frank večer zavolá
a ona mu rovno a bez podpi­cho­vania povie, že oprava jej auta ho bude
stáť päťsto až šesťsto dolárov.


Neuve­ri­teľné. Ale môže mu to povedať bez okolkov,
Frank si z toho nebude veľa robiť. Vyjde ho to na sto dolárov, ostatné
zaplatí pois­ťovňa, tak sa nemusí trápiť. Nemusí sa trápiť – a čo tie
zbytočné neprí­jem­nosti? Musela dať urobiť odhad. (‚No čo. Mala si na práci
niečo iné?‘) Začas sa musí zaobísť bez auta. (‚Nemôžeš sa do klubu
s niekým zviezť?‘) Tak dobre, pusť to z hlavy. Frank zaplatí. Účty
platí Frank zaplatí. Ona sa pri ňom len vezie. (‚Príkladne starost­livý muž,‘
pove­dala jej matka. ‚Aký je len k tebe dobrý. Vždy dosiahneš všetko, na čo
si len zmyslíš.‘)


Večer jej Frank zavolá – možno mu auto
ani nespo­menie.


Milovník Mars­hall zavolá okolo poludnia. „Ahoj. Je
vzduch ešte čistý?“ povie. Alebo nejakú inú hlúposť. Môže nechať telefón
vyzváňať, nemusí zdvi­hnúť. Ale čo keby to bol Bo. Alebo matka, aby ju
poin­for­mo­vala o Boovi.


Keď Mickey napúš­ťala vodu do čajníka, uvidela cez
kuchynské okno nad drezom na zadnom dvore poli­cajta. Mieril cez trávnik od
príjaz­dovky k verande. Potom sa jej stratil zo zorného poľa. Zasta­vila
vodu a napla uši. Po chvíli vyšla z kuchyne, prešla zadnou chodbou do
obývačky a zastala pred dverami na verandu. Závesy boli odtia­hnuté
a sklo sa trblie­talo v slnečnom svetle. Videla tepaný kovový stôl
a plátenné stoličky na verande. Po poli­caj­tovi ani stopy. Vracala sa
chodbou do kuchyne a bola už skoro pri dverách garáže, keď niekto
zacengal. Strhla sa.


Keď otvo­rila, poli­cajt stál tesne pred ňou, takmer
nale­pený na ňu, tmavo­modrá uniforma ju vtlá­čala do dverí a z okrúhlej
tváre pod šiltom sa na ňu upieral vážny pohľad. Páchol potom.


„Vyšet­ru­jeme údajné vlámanie v sused­stve,“
povedal Richard. „Chceli by sme vedieť, či ste v noci alebo zavčas ráno
nepo­čuli alebo nevi­deli niečo nezvy­čajné.“


Mickey držala celý čas dvere otvo­rené, aby
v prie­vane nebolo poli­cajta cítiť. Musela sa sústrediť na to, čo hovorí,
lebo ju rozp­ty­ľo­vala jeho uniforma, prepra­co­vaná do najmen­ších detailov.
Návrhár si už mohol odpustiť tie náplec­níky aj chlopne na vrec­kách
a bledo­modré gombíky. Aj tie pásy na noha­vi­ciach. Na odznaku bolo niečo
napí­sané, ale neve­dela to rozlúštiť.


„Nie, nič som nepo­čula. Ku komu sa vlámali?“


„Do viace­rých domov,“ povedal Richard. „Jeden
z maji­teľov to zistil až potom, keď sme ta prišli.“


„Tu určite nik nebol.“


Poli­cajt na ňu pozrel. „Ste si istá? Prezreli ste
dom?“


„To by som predsa vedela,“ namietla Mickey. „Ráno
bolo všetko v poriadku. Nič nechý­balo.“


„Boli ste aj v pivnici?“


„Nie, tam som nebola.“


„Ale ja som si vonku niečo všimol,“ povedal
Richard. „Viete, že máte na pivnici rozbité okno?“


To ju prek­va­pilo. „Neviem. Naozaj?“


„Rozbité okno ešte poznám.“ Richard sa neus­mial,
myslel to vážne. „Nech­cete, aby som sa ta šiel pozrieť?“


Mickey ustú­pila. „Ak budete taký dobrý, bola by som
rada.“


Opýtal sa jej, ako sa ide dolu. Zaviedla ho na
zadnú chodbu a otvo­rila mu pivnicu. Povedal, že ďalej už nemusí ísť, nájde
to aj sám. Zdržal sa iba niekoľko minút, a keď sa vracal, zapĺňajúc celé
schody, pritisol pravú ruku na zdobené kožené puzdro Tex Shoemaker
s veľkým koltom značky Python a prebehol očami celú krátku chodbu.
Richard pri vyšet­ro­vaní neplytval rečami. Zašiel do obývačky, pristúpil
k dverám na verandu a mykol guľatou kľučkou, skúšal ju otočiť hore
a dolu.


„Je zamknuté,“ vysvet­lila mu Mickey.


Richard zatiahol krémové závesy, strčil za ne ruku
a znovu skúsil skrútnuť kľučku.


„A hore?“


„Tam je všetko v poriadku,“ pove­dala Mickey.
„Iba pivnicou som si nebola istá.“


Richard sa neunúval odpo­vedať, ako to vyzerá dolu.
„Mohol by som si od vás zavolať?“ opýtal sa.


Vykročil za Mickey do kuchyne a pozeral do
papie­rika na dlani. Keď vykrúcal číslo, spýtala sa ho, či si dá kávu alebo
ľadový čaj.


Richar­dovi znehyb­nela ruka na čísel­níku. „Nie,
ďakujem,“ a znovu musel vykrútiť číslo. Počkal, vystrel sa a povedal:
„Hej, som… som na…“ Pozrel na Mickey. „Akú tu máte adresu?“ Pove­dala mu.
„Covington dvad­saťš­tyri dvad­saťdva. Majú rozbité okno na pivnici, ale ináč sa
zdá všetko v poriadku.


Nijaké stopy ako po údajnom vlámaní. Všetky dvere
sú poza­my­kané. Cez zadné z verandy by sa dalo dostať dnu, ale zdajú sa
nepo­ru­šené… V poriadku. Hej, dobre, budem teda pokra­čovať… Okej.“ Zložil.


„Veľa toho ukradli?“ spýtala sa Mickey.


„Kde?“


„V domoch, kam sa vlámali.“


„Ako obyčajne. Tele­ví­zory, šperky.“


Vypre­va­dila ho k predným dverám a dívala
sa, ako nená­padné čierne auto cúva po príjaz­dovke a mizne na ulici. Je asi
z Bloom­field­skej mest­skej polície, pomys­lela si. Ale prečo nemal hliad­kové
auto so značkou na dverách? Snažila sa rozpa­mätať, ako vyze­rajú autá miestnej
polície.


Louis si
vybral dodávku kveti­nár­skej firmy, zapar­ko­vanú pri benzí­novej pumpe. Kľúč bol
v zapa­ľo­vaní. Louis nevedel, či ho tam nechali náročky, alebo zabudli.
Naštar­toval bez prob­lémov, zamieril na Woodward Avenue a prešiel ňou šesť
kilo­metrov do Birmin­ghamu, kde mal rande s Ordellom, ktorý čakal vo svojom
hnedom aute na prízemí veľko­ga­ráží v južnej časti mesta. Vyšli betó­no­vými
schodmi do haly a čakali asi dvadsať minút, kým zacengal telefón.


Ordell zvesil slúchadlo a povedal: „Náš kamoš
Richard.“ Väčšinou priky­voval a súhlasne pohun­drával. Potom zavesil
a pokrútil hlavou. „Ten Richard so svojimi drís­tami.“


„Ona je doma,“ povedal Louis.


„Hej,“ prikývol Ordell. „Vojdeme cez zadnú
verandu.“


Na prízemí vybral Ordell zo svojho auta nákupnú
tašku a zamieril ku kveti­nár­skej dodávke. Louis čakal za volantom. Ordell
nasadol, otvoril nákupnú tašku, vytiahol čiernu masku a podal ju Louisovi,
ktorý si ju zastrčil do bočného vrecka na modrej nylo­novej vetrovke. Mal hnedú
čiapku a džínsy.


Potom Ordell vytiahol revol­very, trid­sa­ťos­mičky
Smith and Wesson Detec­tive Special. Jeden podal Louisovi.


„Pre každý prípad,“ povedal.


„Viem,“ prikývol Louis.


„Nerád by som ho použil. Ani to nemám
v úmysle,“ dodal Ordell. „Ale keby mi chcel niekto dopo­môcť
k štyrid­sať­roč­nému pobytu v Jack­sone, má pekelnú smolu, lebo to
urobím. Rozumieš, ako to myslím?“


„Rozumiem. Nemáme na výber.“


Mars­hall
Taylor strávil pred­po­ludnie u spoloč­nosti Detroit Diesel, kde preberal
otázku predaja liso­va­ných oceľo­vých súčiastok – ojníc, piestov
a sviečok do motora – a pozeral na hodinky. Chcel vypadnúť pred
pol dvanástou, aby nemusel pozvať na obed svojho obchod­ného partnera. Keď sa mu
to nepo­da­rilo, znovu si to premyslel, a pretože spoloč­nosť Detroit Diesel
bola najlepším zákaz­níkom Taylo­rovej prie­my­selnej spoloč­nosti, rozhodol sa pre
dosť riskantné riešenie. O desať dvanásť – jeho partner sa už
nemohol dočkať, kedy ho vezme niekam na martini a na newy­orskú
svieč­ko­vicu – Mars­hall vyhŕkol: ‚Pane­bože, práve som si spomenul, že
mám doho­vo­renú schôdzku,‘ a vyletel z kance­lárie. (Kašlať naňho, nech
sa ide najesť do našej menzy.)


Celou cestou po Tele­grafe na sever až do Bloom­field
Hills si Mars­hall opakoval, že to stojí za to. Rozhodol sa, že neza­staví
a neza­volá Mickey, ako jej sľúbil. (Tomu svojmu partne­rovi brnkne neskôr
a pozve ho na sobotu do klubu aj s manželkou.) Takto príde
k Mickey asi o polho­dinku skôr a pri troche šťastia ju zastihne
práve pri oblie­kaní. Už si ju pred­sta­voval, ako mu otvára zadné dvere
v krátkom župan­čeku a pod ním má iba podpr­senku a noha­vičky. On
sa ponúkne, že Mickey namieša nejaký drink, kým sa oblečie. Času dosť. Potom
rýchlo vyrobí dve martini, vybehne s pohármi hore a zastihne ju
v spálni len v podpr­senke a noha­vič­kách, práve si bude chcieť obliecť
šaty. Pozrú na seba. On k nej pristúpi. Ona potom pustí šaty na dlážku…


Louis
prešiel kveti­nár­skou dodávkou dvakrát pred domom číslo 2422, posta­veným
v anglickom štýle. Tretí raz zabočil na príjaz­dovku, šuchol sa
o vysoký živý plot a pokra­čoval v ceste dozadu. Do garáže sa
vchá­dzalo zo zadného dvora. Louis prudko zahol, rýchlo vyrovnal a zastal
v garáži vedľa Grand Prixu. Možno ich počula. Ak sa díva z okna,
mohla ich zazrieť.


Ordell obišiel dodávku a zamieril
k dverám vedúcim z garáže priamo do domu. Opatrne skrútol kľučku.
Nepo­vo­lila.


„Pred­sta­venie sa začína,“ povedal Louis, zložil si
čiapku, natiahol masku a znovu si nasadil čiapku. Poze­rali na seba
a možno obaja mysleli na to isté; neskôr si povedia, ako tam vyze­rali
v tej garáži s maskami na tvári, plní napätia, lebo sa to už má
spustiť, ale obaja s ľahkým úškrnom. Akoby to celé muselo byť trochu
stre­lené, ináč by to ani nestálo za to.


Možno uvažo­vali, čo tu vlastne doboha robia, keď
ticho prebehli popri zadnej stene domu popod okná na verandu. Ordell sa oprel
dlaňou o sklené dvere, druhou rukou skrútol kľučku a ľahko potisol,
až krídlo dverí zastalo v záve­soch. Bola to hračka. Vošli do obývačky,
zastali a počú­vali. Louis si zrazu spomenul, ako sa raz vlámal do jedného
domu. Bolo to už dávno, ešte predtým, ako hral golf v špor­tovom klube.
Ordell vyzrel na chodbu a rýchlo vytiahol zo zadného vrecka džíns
trid­sa­ťos­mičku Smith and Wesson. Louis si siahol do vrecka na vetrovke, ale
zbraň nevy­tiahol. Ordell sa naňho obzrel a kývol mu.


Pustili sa chodbou do kuchyne.


Mickey zasta­vila vodu, odvrá­tila sa od drezu
s utierkou v ruke, mykla sa, vyra­zilo jej dych a čudne zasŕ­kala.


Ordell povedal: „Náš trik vás pobaví jak nik,
madam.“


Louis nestrácal čas. Podi­šiel k nej
a videl, ako sa jej oči – tie tmavo­hnedé oči – rozší­rili
v smrteľnom úľaku, obrátil si ju chrbtom, zovrel jej plecia, ale uvedomil
si, že sa vôbec nepo­kúša klásť odpor. Ordell vytiahol masku s prele­pe­nými
očnými otvormi, pretiahol jej ju cez hlavu, dôkladne nasadil a Louis si
Mickey znovu obrátil k sebe. Vyze­rala pokojná, ústa mala poot­vo­rené. Pekné
vlasy rozde­lené pútcom a sčesané nabok cez čelo jej teraz sťaho­vala pevná
gumka na maske. Ordell prešiel k dverám do garáže a odomkol ich.


„Nemá topánky,“ upozornil ho Louis. Mala na sebe
ľahké biele noha­vice a blúzu z vybled­nutej modrej bavlny, ktorá mu
pripo­mí­nala lacnú košeľu od montérok.


„Načo sú jej,“ povedal Ordell. „Poďme.“


„Ak chcete peniaze,“ ozvala sa Mickey, „peňa­ženka
je na stole v jedacom kúte. A hore je zopár šperkov, nie veľa…“


„Psst, ticho!“ zahriakol ju Ordell.


Nehybne stáli a počú­vali, ako po príjaz­dovke
ide auto… bolo už celkom blízko… a napokon lenivé tlmené vrčanie motora na
zadnom dvore. Ordell opatrne pristúpil k oken­nému výklenku s jedacím
kútom.


„Niekto… čakáte niekoho?“ Odhrnul krémovú záclonu
a pozrel von. „Nejaký muž…“


Mickey si v tej tme s cudzími rukami na
pleciach musela pozbierať myšlienky. „Manžel vravel, že sa vráti…“


„To nie je váš manžel,“ povedal Ordell. Odstúpil od
okna a kývol na Louisa.


Mars­halla
prek­va­pilo, že garáž je zavretá, a začu­doval sa ešte väčšmi, keď zistil,
že je aj zamknutá. Kuchynské dvere boli tiež zamknuté. Zamieril teda
k oken­nému výklenku a nazrel dnu s nádejou, že uvidí Mickey, ale
že ona ho hneď nezbadá. V kuchyni nebola. Na stole v jedacom kúte
ležala otvo­rená peňa­ženka, náprsná taška a zväzok kľúčov. Musel
pouva­žovať.


Keby dom obišiel a zacengal normálne pri
vchode, mohol by si ho všimnúť niekto zo susedov. Nikoho z nich nepoznal,
ani oni nepoz­nali jeho. Ale načo riskovať, keby začali klebetiť, Mickey by
mohla mať neprí­jem­nosti. Myslel len a len na ňu, keď vykročil krížom cez
trávnik k verande. Dvere budú zamknuté, čiže aj tak musí zaklopať, čo mu
pokazí prek­va­penie a malý žartík. Neskôr ho za to bude mať rada. (‚Ty jašo
jeden.‘) Dobre teda, Mickey je doma. Asi sa hore oblieka.


A potom ďalšie prek­va­penie: sklené dvere
z verandy boli otvo­rené. Vlastne odchý­lené, v záve­soch. Aha, bola
vonku, opaľo­vala sa – chce dobre vyzerať – a zrazu zistila,
koľko je hodín, a bežala sa obliecť. Azda trochu vzru­šená?


Mars­hall pokra­čoval ďalej do kuchyne. V dome
nebolo počuť ani hláska a on sa tiež usiloval nena­robiť zbytočný hluk, keď
vyberal gin a vermút z príbor­níka pod barovým pultom… ľad, poháre…
nijaké olivy, ani citrón nena­krája. Mickey môže zísť každú chvíľu, a ak ju
má prek­vapiť, aby bola nejaká zábava, nech to už stojí za to. Mars­hall vypil
pol pohára koktailu, dolial ho ginom a zakrúžil pohárom. Tak. Vyšiel do
prednej haly s pohármi v ruke a pustil sa hore schodmi
vystla­nými kobercom.


Teraz to bude ťažšie: prek­vapiť ju, ale veľmi
nevy­ľakať. Na záchode by ju tiež nerád prichytil. Chcel sa iba z ničoho
nič zjaviť. Mickey zner­vóznie, alebo bude pred­stierať hnev. Ale s tým si
poradí. Mal pocit, že vie, ako na ňu. Jemne. Nevy­zerá ako žena, ktorá má rada
hrubosť. Je veľko­rysá, povoľná. Istý čas mal dokonca dojem, že je typ, ktorý
nevie odmietnuť. Nebol si však načistom, či preto, že po tom túži, alebo skôr
preto, že nechce nikoho uraziť. No nič, zistí si to.


Otvo­rené dvere na konci chodby vedú asi do
manžel­skej spálne. Čo tak zhúknuť, ale nie prihlasno. Alebo hej, to je ono.
„Želal si niekto martini s ľadom?“ Akoby nič. Nech sa zasmeje prvá. Ako sa
blížil k dverám, videl ju sedieť pri nohách postele so sklo­nenou hlavou,
akoby si poze­rala na ruky.


Mars­hall nasadil patričný výraz a vošiel so
slovami: „Želal si niekto…“


Zdvihla hlavu. Na očiach mala čosi čierne. Vzápätí
sa mu do sluchy zapi­chol tvrdý predmet. Čo je – čo sa robí? Opatrne
ustúpil o krok, aby nevy­lial nápoje, ktoré držal v ruke,
a obrátil sa. A vtedy úchytkom zazrel revolver, čo mu mieril na tvár,
a dve postavy, dve masky, ale na rozdiel od Micke­inej poze­rali naňho dva
páry očí, a jeden celkom zblízka, výhražne…


Ordell sekol Mars­halla revol­verom po hlave, jednu
mu tresol, zafučal a vrazil mu do pŕs. Mars­hall, dosiaľ nehybný ako stĺp,
rozhodil ruky s pohármi, Ordell ho sotil do šatníka dlhého asi tri metre
medzi šatstvo na vešia­koch, opäť ho pohladkal po lebke ruko­väťou revol­vera,
uložil ho na dlážke a oprel o stenu. Potom šatník zatvoril a zamkol.


Louis ho pozo­roval.


Ordell pokrčil plecami. „Nevedel som sa rozhodnúť.“


„Fakt slušný výkon. Kris­te­pane, taká väzba.“


„Bude iba trošku zakr­va­vený.“


Louis pozrel na ženu, ktorá meravo sedela so
zdvi­hnutou tvárou ako slepá. Kývol Ordel­lovi, aby vyšiel na chodbu,
a zašepkal mu: „A keď sa trošku pozbiera, zavolá polišov. Len čo
vylezie z tej skrine.“


„Akurát na to som myslel,“ povedal Ordell. „Musíme
sa rozhodnúť.“


Louis sa zamyslel. „Nevidel nás.“


„Nie, veľa toho nevidel.“


„Ak dnes večer zavo­láme Dawso­novi,“ pokra­čoval
Louis, „a povieme mu, že nemá volať políciu, ten chlap tam už bude.“


„Viem,“ prikývol Ordell.


„Ale ak ho zabi­jeme,“ uvažoval ďalej Louis, „a
Dawson sa vráti domov a nájde ho tu, neos­tane mu iné ako zavolať polišov.
Neviem, ale asi by sme už mali nechať tie drísty a švihnúť si.“


„A ju tu necháme?“ spýtal sa Ordell.


„Nie, vezmeme ju so sebou,“ povedal Louis. „Keď sme
zašli až sem.“


Iba
nedávno sa v pánskom grile zhová­rali o oblie­kaní a ktosi sa
spýtal: „Preboha, Frank, koľko máš vlastne oblekov?“ Frank nato odvetil:
„Neviem. Tuším dva tucty.“ Mars­hall Taylor si práve na to spomenul.


Na niekto­rých z tých oblekov teraz ležal. Na
iných zas bola krv. Mars­hall si v tme pritisol na hlavu jemný chla­divý
hodváb, nejaký rukáv. Nevedel akej farby. Nebolo mu jasné, čo sa tu zomlelo.
Krvácal, hlava mu pekelne dunela a vedel, že má hlbokú tržnú ranu. Vlasy
sa mu zlepili do tvrdého chuch­valca.


Naokolo bolo ticho, ale to nič nezna­mená. Nehybne
ležal opretý o zadnú stenu šatníka, aby mu hlava prestala krvácať,
a začal si dávať dokopy jedno s druhým.


Niekto sa vlámal do domu. Najmenej dvaja. Mickey
prišla domov a prek­va­pila ich. Zvia­zali ju – nie, nebol si istý,
či má spútané ruky. Ale oči mala určite zavia­zané.


Boli naozaj zamas­ko­vaní? Teraz si nebol istý.
Bezpečne už vypadli. Niečo vzali a zdrhli. Mickey zavolá políciu…


Prídu to sem vyšet­rovať a nájdu ho. Zapíšu si
jeho meno a adresu, uvidia na dlážke koktai­lové poháre… (‚Radi by sme vám
polo­žili niekoľko otázok, pán Mars­hall.‘) Musí zmiznúť.


Ak ho spoz­nala po hlase a ak oni odišli, iste
ho najprv vypustí a až potom zavolá políciu. Alebo bola vtedy taká
vyľa­kaná, že nič nepo­čula. Povedal iba niekoľko slov. Čosi o martini. Ale
aj keď nevie, že je tu, kde dočerta toľko trčí?


Mars­hall pozrel na svoje svetiel­ku­júce hodinky.
Tvrdol tam už dobrých pätnásť minút bez pohybu, skrčený, stuhnutý. Treba niečo
podniknúť. Mohol radšej ostať u Diesela. V tejto chvíli by sedel
v reštau­rácii U panského stola, deba­toval o golfe
a oceľo­vých súčias­tkach a čakal by na newy­orskú svieč­ko­vicu. Tyra je
akiste v klube.


Mars­hall kopol podpätkom do dverí, udrel si hlavu
a zľakol sa, že znovu začne krvácať. Opäť nehybne ležal, čakal
a vravel si, že sa musí stade dostať. Mickey nie je doma. Znovu kopol do
štyrid­sať­roč­ných dverí a potom do nich neúnavne kopal, pritískal si na
hlavu surový hodváb, ohýbal a vystieral dlhú nohu, ktorá s tres­kotom
vrážala do dreva, až kým sa rozštie­pilo a on prestrčil ruku cez dieru,
nahmatal kľúč a odomkol. Koktai­lové poháre ležali na dlážke. Zamieril do
kúpeľne, pozrel sa do zrkadla, a keď zistil, že je samá krv, opäť ním
zalom­coval neúp­rosný a mrazivý pocit panic­kého strachu. Umyl si trochu
tvár. S oblekom sa nedalo nič robiť. Ani s Fran­ko­vými oblekmi. Musí
zmiznúť, ale dolu schodmi sa mu nech­celo. Na chodbe zastal a niekoľko
minút počúval. Teraz by dobre padol pohárik, pomyslel si, pane­bože, ako by ho
potre­boval, a až táto pred­stava ho prinú­tila zísť do kuchyne.


Mickeina peňa­ženka zmizla. Náprsná taška
a kľúče od auta ležali ešte na stole. Dvere do garáže boli ešte otvo­rené.
Videl Mickein Grand Prix. Vybral zo skrine fľašu škót­skej J&B a nalial
si pol pohára čistej.


No dobre. Pove­dzme, že napadli aj Mickey. Nepo­čula
ho. Bola omrá­čená. Zavo­lala neja­kému známemu alebo suse­dovi, aby ju zaviezol do
nemoc­nice. Preto hneď neza­lar­mo­vala políciu. Určite bude na poho­to­vosti
v Beau­monte.


Z tržnej rany na hlave mohlo vytiecť veľa
krvi. Toľko krvi v šatníku… Mickey asi povie poli­cajtom, že to musí byť
jej krv. Úder ju na chvíľu omráčil. Uveria jej. Nebudú mať prečo zisťovať krvnú
skupinu.


Mars­hall si ešte nalial. Áno, musí si dávať pozor,
možno sa nachádza v stave mier­neho šoku. Ale napriek všet­kému sa cítil
celkom dobre. Mickey šla určite do Beau­montu. On pôjde do Nemoc­nice sv. Jozefa
v Pontiacu.


Tam ho čakajú otázky. Ako sa to stalo? Narazil do
stromu. Alebo do pouličnej lampy. Vypo­ve­dali mu brzdy. Kde?


Nie. Štraj­chol ho nejaký chlap. Kde? Na Deep Run
neďa­leko Tele­grafu. Šiel do klubu, mal dohod­nutú golfovú partiu so zákaz­níkom.
Ten chlap ho štraj­chol, odhodil do prie­kopy a ani nezastal.


Hlásil nehodu? Či ju hlásil? Veď vôbec nevidel.
Preboha, je predsa samá krv, nie?


Mars­hall vzal z garáže lopatu. Cestou do
Pontiacu zahol z Woodward Avenue do opus­tenej bočnej ulice, vzal lopatu,
vystúpil, zahnal sa ňou ako base­bal­lovou palicou a rozbil si na cadil­lacu
DeVille ľavé predné svetlá a blatník. Potom hodil lopatu do vyso­kého
krovia a pokra­čoval v ceste do Nemoc­nice sv. Jozefa.


Želal si
niekto…?


Čo si mal kto želať?


Pamä­tala si slová a tón Mars­hal­lovho hlasu,
pretože ticho čakala a uvedo­mo­vala si, že niečo sa stane, hoci rátala s tým, že na ňu zavolá zdola.


A pamä­tala si aj tie strašné zvuky, čo
nasle­do­vali. Mrmlanie, úder, Mars­hallov pridu­sený hlas. Spomí­nala si, že jeden
z nich povedal: „Nevedel som sa rozhodnúť,“ a ešte čosi. Potom hlasy
zoslabli a vzdia­lili sa.


O chvíľu sa znovu priblí­žili a iný hlas,
ten beloch povedal: „Prines to.“ A druhý nato: „Nesranduj.“ Beloch
a černoch. V kuchyni ich úchytkom zazrela, hoci sa farbou pleti veľmi
nelí­šili. Masky. Čiapka. Ten druhý mal aj bradu.


Chytili ju pod pazuchy a pomohli jej do
dodávky alebo niečoho podob­ného. Ťažká vôňa kvetov jej pripo­me­nula pohrebnú
sieň alebo pohrebné auto. Musela si ľahnúť na tvrdú dlážku zakrytú lepenkou,
kde ňou hádzalo a otria­salo. Usilo­vala sa natiahnuť ruku a zistiť, či
je tam aj Mars­hall. Ruky jej nespú­tali. Mars­hall tam nebol.


Černo­chov hlas vravel, „že sa nevedel rozhodnúť“.


O čom? Predtým, tesne predtým počula, ako
cvakla zámka. Určite na šatníku. Neve­deli, čo s Mars­hallom, nemohli sa
rozhodnúť, tak ho ta zatvo­rili.


Mars­hall sa dostane von – ak nie je
zranený. Jeden z nich pozna­menal, že iba trochu krváca. Dostane sa von
a zavolá políciu. Budú hľadať dvoch mužov v… Mars­hall prišiel až po nich,
takže videl tú dodávku alebo čo…


Teraz zišli nejakou rampou do uzav­re­tého pries­toru.


Otvo­rili dvere. Pomohli jej von a do ďalšieho
auta, pod bosými nohami zací­tila koberec… usadili ju do mäkkého anato­mic­kého
sedadla a zrazu ju celkom zblízka ohlu­šila hudba. Za jazdy nepo­čula hlasy,
iba hudbu. Inštru­men­tálny džez. Pripo­me­nulo jej to krát­ko­vlnnú stanicu WJZZ, niečo
z tej hudby poznala. Prechá­dzali rušnou ulicou. Woodward Avenue? Alebo
mieria na juho­západ jednou z diaľnic?


Polícia rozošle popis…


Neve­dela, koľko je hodín; odkedy vyšli z domu
a odbo­čili z tej rušnej ulice, mohla prejsť aj polho­dina.
O necelú minútu znovu zabo­čili a zastali.


Vyviedli ju z auta, akási ruka ju pevne
chytila pod pazuchu a hlas belocha povedal: „Tu je schod. A potom
ešte tri.“


Bola v dome raziacom starinou, ale nie
zatuc­hnutou. Bol to akýsi kuchynský pach, stará masť, pripo­menul jej dávne
časy. Bol to menší dom. Kuchyňa, krátka chodba, schody, štrnásť, holá studená
dlážka a nako­niec izba s kobercom. Vrazila do postele a vystrela
ruku, aby ju ohma­tala; prikrývka s obrubou alebo vzorom z uzlí­kovej
priadze.


V izbe, celkom blízko, sa pohy­bo­vali aj iní,
vrážali do nábytku. Zací­tila starý pot; predtým tam nebol. Okrem tých dvoch
a nej je v izbe ešte niekto. Obrá­tila hlavu a do nosa jej udrel
závan kolín­skej, nie, niečo jemnejšie, voňavý prášok vo vrecúšku, aký sa dáva
medzi šatstvo. Bola v izbe ženy a opäť sa jej vyba­vila minu­losť.


Belo­chov hlas povedal: „Keď budete počuť, že sa
zavreli dvere, môžete si dať dolu masku.“


„Kde som?“


„Nerečniť!“ zahriakol ju černo­chov hlas. „Keď vám
bude treba cikať, zaklopte na dvere a dajte si masku.“


Dlážka zapras­kala pod ich krokmi. Nik sa jej už
nedotkol ani nič nepo­vedal. Dvere sa zavreli a nastalo ticho.


Po chvíli si zložila masku.

„Hej, je
to čudný pavúk,“ povedal Ordell. „Ale žije tu celkom sám, nikto ho neot­ra­vuje,
každý sa mu najradšej vyhýba. Vieš si pred­staviť lepšie miesto?“ To Louis
nevedel. Ale radšej by bol niekde inde.


Richard nakukol z chodby do obývačky. „Ja mám
strážiť prvý?“ spýtal sa.


„Áno, ty budeš prvý, Richard,“ prikývol Ordell.
„Počkaj…“ Vytiahol z nákupnej tašky na zemi pri svojom kresle
Fran­kens­te­i­novu masku a hodil mu ju. „Toto si natiahni, keď pôjdeš dnu.
Alebo keď ona pôjde na záchod.“ Len čo Richard zmizol, obrátil sa
k Louisovi: „Mne sa tu zdá fajn. Vieš o niečom lepšom?“


„Povedal som ti, že je to v poriadku,“ zopa­koval
Louis. „Ale prečo by mal chodiť k nej do izby?“


„Je predsa doma,“ usadil ho Ordell.


„Nemá s ňou o čom hovoriť. Načo by ta
chodil?“


„To len pre prípad, že by sa ocitli zoči-voči,“
povedal Ordell. „Nič iné som nemyslel. Nekážem mu chodiť dnu a robiť si
s ňou, čo chce. To ťa trápi, nie?“


„Nemáme jej prečo ubli­žovat,“ povedal už trochu
zmier­li­vejšie Louis.


Ordell akoby sa trochu uškrnul – Louis si
tým nebol celkom istý – a pozrel na Louisa, ktorý sedel na pohovke
a okolo seba mal poroz­kla­dané strany z novín. „Vôbec jej nemáme prečo
ubli­žovať. Tamhore bude asi niekoľko dní. Možno sa začne otra­vovať
a dostane chuť vyhodiť si z kopýtka. Vieš si pred­staviť Richarda, ako
si to s ňou rozdáva?“


„Ja by som chcel vidieť jeho ženu. A Richarda
si pri tom neviem pred­staviť, ani keby za to platil. Nie, chcem iba povedať, že
ju netreba zbytočne rozru­šovať. Máme dosť prob­lémov aj bez nej. Nikdy nevieš,
čoho je schopný vyner­vo­vaný človek. Treba v ňom udržiavať rozumnú dávku
strachu, to hej, ale nesmieš ho zner­vózniť, lebo sa ti môže vyšmyknúť
z rúk.“


„Nechceš, aby sa dáme niečo stalo,“ usúdil Ordell.


„A prečo by som mal chcieť? Ty hádam chceš?
Zatiaľ to berie celkom rozumne, nezdá sa ti? Načo si zbytočne vyrábať
prob­lémy.“


„Ja nič. Súhlasím,“ prikývol Ordell. „Je to naša
spoločná akcia. Richard pre nás len pracuje. Urobí, čo mu priká­žeme.“


Hej, ale pred chvíľou si vravel, že je tu predsa
doma, chcel dodať Louis. Akoby si mohol robiť, čo sa mu páči. Ale prehltol to.
Nechal si to pre seba, rozhodol sa počkať, ako sa to vyvinie. Do čoho­koľvek sa
pustíš, nikdy to nevy­páli celkom tak, ako bolo pôvodne v pláne, alebo ako
ti to pred­ložil ten druhý. Môžeš si myslieť, že ho chápeš, že máte obaja
rovnaký názor, a neskôr zrazu vyhlási: ‚Čo to trepeš? Nič také som nevravel.
Kedy som to povedal?‘ Ordell mu vysvetlil, ako to prebehne, čo má kto vrátane
Richarda na starosti, tak dobre, verí mu. Načo si lámať hlavu tým, čo sa možno
vôbec nestane? Musíš byť iba prichys­taný na všetko, aby ťa neza­sko­čilo, ak ten
druhý urobí niečo, o čom nebola reč, lebo nejde o nijaký kontrakt či
dohodu na papieri, na ktorú by si sa mohol odvo­lávať, keby si ho chcel dať na
súd a riadne mu podkúriť. Musíš s ním vyjsť. Je príma, keď dvaja
spolu držia a majú aj tretieho, ktorému síce dôve­rujú, ale ináč im môže byť
ukrad­nutý, upev­ňuje to ich súdr­ž­nosť a znižuje prav­de­po­dob­nosť, že sa
navzájom podrazia, hoci človek nikdy nevie. A prav­daže, nechcel by si ísť
do niečoho takého sám, je to priveľké riziko. No ak ide človeku o krk, aj
Ordell to povedal: „Keby mi mal niekto pomôcť k štyrid­sať­roč­nému pobytu
v Jack­sone…“ A on súhlasil: „Rozumiem. Nemáme na výber.“


V ten pondelok ráno zavolal Ordell kamo­šovi
Cedri­covi Walke­rovi do Free­portu na Grand Bahama a dal mu Richar­dovo
tele­fónne číslo. Walker sa zakrátko ozval, áno, ten človek prišiel včasnou
rannou linkou z Fort Lauer­dale. Pozrie sa na to.


Podvečer sa Walker znovu ozval. Hej, ten človek je
na ostrove. Nie, nemá so sebou chlapca, priletel sám. Nešiel do banky, ale ak
pôjde, Lisa­beth Coope­rová naňho dozrie. Ubytoval sa ako obyčajne
v apart­máne v Golfovom stre­disku, kde si údajne vyha­dzuje
z kopýtka so svojou pria­teľkou, ktorá býva v Lucayi. S akou
pria­teľkou? spýtal sa Ordell. Sedel a počúval, a Louis šiel zatiaľ do
kuchyne po ďalšie fľaše O’Keefovho ležiaka.


Keď sa vrátil, Ordell už zložil, ale ešte vždy
sedel na stoličke pri stolíku s tele­fónom a štipkal si bradu. Louis
mu cestou k pohovke podal pivo. Kraj pohovky pri lampe s hladkým
lesklým tienidlom a podstavcom v tvare posta­vičky Gašparka sa stal
zrejme Louisovým obľú­beným miestom. Tam si v Richar­dovej obývačke sadol
prvý raz a odvtedy sa tam ktovie prečo vracal, a keď sa neroz­prá­vali,
pozeral na lampu a uvažoval, kde sa berie Gašparko u toho nacistu.
Čosi na tom chla­povi nešti­mo­valo. Tú lampu mohla kúpiť alebo vyhrať jeho matka
či žena naproti na strel­nici, keď trafila atrapu mliečnej fľaše, ale na tom
chla­povi aj tak čosi nešti­mo­valo.


Ordell sa pohol k hlbo­kému gašta­no­vému kreslu
zabratý do myšlienok.


„Dozviem sa to, alebo si to necháš pre seba?“
spýtal sa Louis.


„Chlap je tam, trčí v svojom apart­máne
a chodí hrať golf.“


„Hej, a čo ešte?“


„Spoloč­nosť mu robí jedna slečna. Vedel som, že má
rád sukne, ale netrklo ma, že ide o kosť, s ktorou sa tam pravi­delne
stre­táva a trávi celý čas. Myslel som, že má všeli­jaké slečny. Pán Walker
tvrdí, že nie, je to vždy tá istá pôvabná mladá žena, nejaká Melody… čosi
s Mel… aha, Melanie. Hej, Melanie. Taká sexy pipka, vraj sa opeká pri
bazéne hore bez a tí džen­tl­meni si to pekne odpa­ľujú až na sedem­nástku, to
je hneď vedľa, niečo ako predný dvor. A stade ti, človeče, zízajú na
Melanie, čakajú, kedy sa obráti, a sú radi, ak trafia jamku na päť
úderov.“


„Zaují­mavé,“ povedal Louis. „A ďalej?“


„Podľa pána Walkera tá Melanie nepra­cuje,“
pokra­čoval Ordell. „Ale Lisa­beth Coope­rová tvrdí, že v Provi­den­ceskej
banke má na konte štyri­ti­síc­se­dem­stodva dolárov.“


„Čo ak šetrí,“ nadhodil Louis.


„Figu šetrí. Rozha­dzuje v kasíne, ale
v banke vždy niečo má.“


„Mne sa to vôbec nezdá zvláštne, keď má ten Dawson
bočné príjmy,“ povedal Louis.


„Kto tu vraví, že je to zvláštne? Ale chcel by som
vedieť o všetkom, čo sa tam šuchne. Nemám rád prek­va­penia. Zaujíma ma, čo
robí Dawson, čo ona, a kto je to vlastne. Chápeš, o čo mi ide?“


„Prečo mu nebrn­kneš a nespýtaš sa ho,“ povedal
Louis. Skúmavo si obzeral úhľadnú nálepku s vlnkami na pive.
Pred­chá­dza­júca sa mu väčšmi páčila. Z novej mal človek dojem, že je pivo
slabé a vodové. „Prečo mu neza­vo­láme?“ zopa­koval. „Myslím to vážne.
Brnknime mu.“


„Aby sme sa ho spýtali na tú sexy slečnu?“ nechápal
Ordell.


„Čoby. Na ten kšeft. Načo by sme čakali, kým sa
vráti domov?“


Videl, že Ordell o tejto možnosti neroz­mýšľal.
Možno sa nájde aj kadečo iné, čo Ordel­lovi nezišlo na um.


„Nemám jeho číslo,“ povedal Ordell.


Zdržoval, musel si to premys­lieť.


„Zavolaj na infor­mácie. Alebo Walke­rovi,“ navrhol
Louis. „Dawson je na mieste. Stačí mu zájsť do banky.“


Ordell sa mračil a tuho premýšľal. „Pozri,
vráti sa domov a ona tam nebude. Dovtípi sa, že sa jej niečo stalo.“


„On dnes večer zavolá domov,“ povedal Louis. „Nie,
počkaj, spra­víme to tak, že s ním bude hovoriť ona. ‚Miláčik, títo muži…
ma uniesli…‘“ Louis sa zarazil, čosi si uvedomil. To slovo vyriekol prvý raz,
ba vlastne sa mu prvý raz vyno­rilo v mysli a až teraz si ho uvedomil.
Únos. Kris­te­pane, uniesli ženu. To nie je obyčajné vydie­ranie, ako keď niekto
pritlačí niekoho k múru a vytiahne z neho peniaze získané
proti­zá­konne, podvá­dzaním vlády, oni tomu človeku uniesli ženu. Ani Ordell to
slovo nepoužil. Keď to prebe­rali, spomí­nali vždy len toho chlapa, ako to naňho
zahrajú, aby im dal milión. Keď vyplatia Richarda a zopár ľudí na
Baha­mách, budú si môcť rozdeliť asi deväť­sto­šesť­de­siat­tisíc. Verili by ste?
Štyri­sto­osem­de­siat­tisíc pre každého, a ten chlap nemôže ani muknúť, nemôže
volať políciu, nemôže nič. Vždy len ten chlap. Keď myslel iba naňho, bolo to
jedno­duché. Pricviknú ho. Prinútia ho okam­žite konať, nepre­ťa­hovať to dlhými
rečami, nebude mať kedy klamať, zmiasť ich alebo pred­is­po­novať peniaze inam,
oznámia mu, že si ženu nikdy neuvidí, ak nespraví, čo mu prikážu. O únose
ani slovo.


„Dobre, tak mu brnkneš a dáš mu
k tele­fónu ženu,“ povedal Ordell, keď všetko zvážil. „Zajtra urobí prevod.
Ja zavolám banku, či zložil peniaze…“


„A ženu vysa­díme doma,“ povedal Louis.


Ordel­lovi sa zablyslo v očiach a šibol
nimi po Louisovi. „Kde čakajú fízli…“


„Okej, tak ju vylo­žíme na autobus.“


„Bezpečne je tam polícia, ktorú zaujíma, kto zavrel
do šatníka toho štra­máka asi s pätnás­timi štichmi v hlave.“


„Čo im povie ona?“ uvažoval Louis. „Že ju uniesli?“
Ježi­šik­riste, zasa. „Nič nevie, lebo keby do toho zamie­šala manžela, zasy­pali
by ho otáz­kami – skade sú tie prachy, há? – strkali by nos
do jeho kšeftov a účtov­ných kníh. Predtým ako jej svitne, človeče, mužíček
bude v Lewis­burgu špeku­lovať, ako obtiahnuť vládu Spoje­ných štátov.“


„Ty, to je psina,“ povedal Ordell. „On si tamdolu
špásuje so sexy slečnou a jeho polo­vička nemá o tom ani dunst. Sedí
tu hore na posteli Richar­dovej matky a on si myslí, že pečie doma koláče.
Fakt psina.“


Tele­vízor
Sony, ktorý Frank vyhral a dal do svojej spálne, bol teraz v tejto
izbe. Stál na toaletnom stolíku zo svet­lého lako­va­ného dreva so zaob­le­nými
rohmi a jeho zadná časť sa odrá­žala v troj­dielnom zrkadle. Spome­nula
si na Franka a jeho zlatú trofej. Toaletný stolík jej pripo­menul trid­siate
roky a Empire State Buil­ding.


Mickey sa vyba­vili matkine foto­grafie
z trid­sia­tych rokov… videla matku, jej dve mladšie sestry a starú
mamu… ako si každé leto poze­rajú album vo svojom príbytku na Gratiot Beach pri
Hurón­skom jazere, ktorý volali chatka a kde mala stará mama v izbe
toaletný stolík podobný tomuto. Spome­nula si aj na typickú vôňu vrecúška
s voňavým práškom, keď si preze­rala starej mamine veci, plátna
a hodváby (čo to bolo? šály, obrusy?), zaba­lené v hodvábnom papieri
a uložené v bruchatom koženom kufrisku, čo bol ako truh­lica skrý­va­júca
poklady, v izbe na poschodí s dvoma vikie­ro­vými okien­kami obrá­te­nými
na rozvl­nený trávnik, čo sa ťahal až k brehu jazera, ktoré vyze­ralo ako
more.


V tejto izbe zakrý­vala vikie­rové okná
preg­lejka pevne pribitá k obloč­nému rámu klin­cami bez hlavi­čiek, keby sa
ju pokú­šala odtr­hnúť nech­tami, aby vysko­čila z okna. Mickey nemala ani
potuchy, kde môže byť: polho­dinu od Birmin­ghamu alebo Bloom­field Village, ale
ktorým smerom? V malom jedno­pos­cho­dovom dome, kde jej preg­lejka bráni vo
výhľade, ktorý by jej azda niečo objasnil, ale asi ťažko.


Malá lampa s nazber­kaným
tienidlom – jediná v izbe okrem strop­ného
svetla – mohla patriť aj starej mame, ale nedalo sa to už povedať
o posteľnej prikrývke z buklé s modro-fial­kasto-červeným pávom.
Na stene visela repro­dukcia plavo­vla­sého Jezu­liatka, čistuč­kého
a spôsob­ného chlap­čeka. Všimla si, že zástrčka od tele­ví­zora je
v zásuvke. Sú ohľa­du­plní, beloch aj černoch, aj ten tretí, čo sa tak
príšerne potí a páchne. Podobný telový pach nedávno kdesi cítila. Mnohí
ľudia tak páchnu. Ako to, že to sami necítia? Aj ona začne smrdieť, keď ju tu
budú dlho držať. V izbe bolo teplo. Mala už skoro prázdnu škatuľku
ciga­riet a zapa­ľovač. Ak bude musieť na záchod, má zaklopať
a natiahnuť si masku. Ohromné. Ktovie, či s ňou budú hovoriť. Možno
ju uniesli omylom. Koho v poslednom čase uniesli? Neja­kých pracháčov
v Taliansku. Únoscom to vyšlo. A koho napo­sledy v Štátoch?
Dievča v debne pod zemou, dýchalo cez rúrku. Nie, ešte kohosi. Ženu, ktorú
privia­zali k stromu v lese, našli ju po niekoľ­kých dňoch. Obidve
žili, to vedela určite, a únoscov zatkli.


Prečo by niekto… ak chcete dakoho uniesť, prečo si
nevy­brať… jej foto­grafia nikdy nebola v novi­nách. Ach bože, bola. Ale ak
ju videli tam, nemohli to tak rýchlo naplá­novať. Bezpečne videli Fran­kovo meno.
Byty Franka A. Dawsona, Veľko­lepá
vyhliadka. Ale koľko na tom zarobí? Určite nie bohviečo. A čo
naozaj­stní boháči v Detroite? Niekto sa musel pomýliť.


Pane­bože, ju uniesli…


Nešlo jej to do hlavy. Zapne si správy
o šiestej, tam to bude. Priateľ
rodiny vypo­vedá o únose manželky a matky. Priateľ rodiny.


Význačný
prie­my­selník, ktorý sa pokúšal vyhodiť si z kopýtka a zviesť
pria­te­ľovi manželku, svedkom únosu za bieleho dňa. Manžel na služobnej ceste sa
to dozvedá až neskôr.


Kedy sa s ním spoja?


Miestna
a okresná polícia začala dôkladné pátranie…


Ten, čo jej zacengal, páchol potom. Poli­cajt
v uniforme v dvoch odtie­ňoch modrej a v neoz­na­čenom aute.
Ten istý je aj tu.


Bolo to naplá­no­vané. Jasné, bolo to naplá­no­vané.
Sledo­vali ju, čakali na vhodný okamih. A ten idiot Mars­hall vpocho­doval do
domu a dal sa tresnúť po hlave.


O desať minút päť. Najb­ližšie správy sú na
štvorke o pol šiestej. Horela túžbou dozve­dieť sa, ako priateľ rodiny
vysvetlí, čo robil v dome medzi dvanásť tridsať a trinástou hodinou.


Náhodou som
prechá­dzal okolo a niečo sa mi nevi­delo, vyhlásil
Mars­hall Taylor, prezi­dent Taylo­rovej prie­my­selnej spoloč­nosti, vyni­ka­júci hráč
golfu a klubový milovník.


Mickey si sadla na posteľ. Malá seba­a­na­lýza. Aký má
z toho všet­kého pocit?


Na poču­do­vanie dobrý. A čo cíti ešte? Je
rozru­šená. Ba čosi viac. Vystra­šená? Hej, bojí sa. Ale nie je preľak­nutá na
smrť, ani nestŕpa od strachu. Práve naopak, hlavu má celkom jasnú.


Mala si kedy uvedomiť, čo sa jej stalo,
a pouva­žovať o tom. Môže sa na všetko dívať zo zvyčaj­ného nadhľadu,
chlad­no­krvne pozo­rovať vývoj udalostí, a ak chce, usmer­ňovať samu
seba – presne tak – určiť si, čo bude robiť, a podľa
toho sa správať. Môže hovoriť, čo chce. Nemusí hrať vzornú mamičku. Tu je to
zbytočné. Môže byť sama sebou.


Bolo to zaují­mavé. Mickey sa pozrela na svoj odraz
vo veľkom strednom skle troj­diel­neho zrkadla. „Kto si?“ spýtala sa. Skúmavo na
seba hľadela a pove­dala si: „Ak nevieš, aspoň si to zistíš, no nie?“


Páčilo sa jej byť rozru­šená a pokojná zároveň.

V sobotu,
dva dni predtým, ako ju priviedli, Richard vyvŕtal do dverí dierky
v úrovni oka a zavesil na ne zará­mo­vané obrázky s dvoma
silu­e­tami: diev­čatko na kúpeľňu a chlapca na spálňu. Keď odsunul obrázok
zave­sený na klinci a pritisol oko k dierke nie väčšej ako koše­ľový
gombík, dobre videl do obidvoch miest­ností.


Mrzuté bolo iba to, že tá žena mala len šaty,
v ktorých prišla, a tak sa nemala prečo prezliekať. Nemala si čo iné
obliecť, ibaže by – zišlo na um Richar­dovi – jej ponúkol
nejaký matkin župan alebo šaty. Všetky matkine veci boli ešte
v bieliz­ní­koch a šatníku. Tak by ju mohol vidieť nahú.


Richard pritlačil oko k dierke na spálni
a pozo­roval ju, ako sa prechádza sem a ta, zakladá si ruky na
prsiach, spúšťa ich, obzerá sa okolo seba. Sadla si na posteľ, vstala, urobila
niekoľko krokov, uvele­bila sa v hojdacom kresle, najprv sa hojdala rýchlo,
potom pomalšie. Vyze­rala pokojná. Väčšinou bola neuve­ri­teľne pokojná. Ktovie,
prečo nezapne tele­vízor. No poďme, dolu tie handry, ukáž, čo máš, vravel si
Richard. Tváril sa ako muž, ktorý si chce obzrieť nejakú ženu, či z nej
bude dobrá dojka. Dôkladne si ju ošacuje a uváži, či sa môže stať matkou
jeho detí.


Ak bude v izbe dosť horúco, azda sa aj
vyzlečie. Raz si siahla za košeľu, poškria­bala si ľavý prsník a napra­vila
podpr­senku. To nebolo najhoršie. Ale ako to, že si nemusí vypráz­dniť mechúr?
Hádam keby jej dal krčah ľadovej vody…


Po piatej konečne podišla k dverám. Richard
spustil obrázok a cúvol. Zaklo­pala.


„Čo je?“ ozval sa.


„Chcela by som ísť do kúpeľne.“


Príma, pomyslel si Richard. „Máte masku?“ spýtal
sa.


„Aha…“ O chvíľu: „Už ju mám.“


„Nasaďte si ju.“


„Ako… ako urobím, čo musím, keď nevidím?“


„Pomôžem vám,“ uškrnul sa Richard.


„To si vyhoďte z hlavy.“


„Iba do kúpeľne.“ Ticho. „Chcete ešte ísť?“


„Áno, prosím vás. Otvorte.“


„Moment.“ Doboha, aj on si musí vziať masku. Vyšiel
zo svojej zbroj­nice s gumenou maskou Fran­kens­teina na tvári, v bielom
tričku a noha­vi­ciach od uniformy. Chcel, aby ho videla, ale nevedel, ako
to navliecť. Ten neger Ordell vravel, že maska je len pre každý prípad. Keby si
naprí­klad stiahla svoju.


Mala ju na tvári, stála tam a čakala. Keď ju
chytil pod pazuchu, trochu sa odtiahla, potom s ním zišla tromi schodmi do
kúpeľne. Richard povedal: „Je to hentam. Keď sa zavriete, môžete si dať dolu
masku a urobiť, čo potre­bu­jete.“


„Ďakujem,“ prikývla, hoci jej hlas o vďake
nesvedčil. Richard odsunul diev­čatko a pritisol tvár v stra­ši­delnej
maske na drevo. Teraz hádam niečo uvidí.


Najprv sa pozrela do zrkadla. Potom pustila vodu
a umyla si tvár a ruky. Pohni sa, súril ju Richard. Opäť sa zahľa­dela
do zrkadla a prešla si prstom po horných zuboch. Poďme, poháňal ju.
Obrá­tila sa k záchodu. Teraz. Rozopla si opasok a gombík na
noha­vi­ciach a stiahla zips. A je to. Vyzliekla si spodné noha­vičky
spolu s noha­vi­cami a rýchlo si sadla, konce blúzy jej ovísali
a zakrý­vali ju, dočerta, Richard iba úchytkom zazrel ľavú polo­vicu zadku.
Dofrasa, to jej malé tajom­stvo, to hniez­dočko má rovno pred očami, ale pre
poon­diatu blúzu hovno vidí. Počul, ako močí, potom natiahla ruku k spla­cho­vaču…


„Čo tu doboha stváraš?“ povedal Louis.


Richard pustil obrázok a obrátil sa
k Louisovi v tej svojej stra­ši­delnej maske. Louis naňho zagánil,
prešmykol sa popri ňom k dverám, nadvihol obrázok a pritisol tvár na
drevo. Keď sa zas obrátil k Richar­dovi, precedil: „Pána­boha…“


Mickey
ich počula za dverami – nie slová, iba tlmené hlasy. Priviedol ju sem
ten smrad­ľavý. Teraz bol s ním aj jeden z tých dvoch. Pristú­pila
tesne k dverám a chcela na ne pritisnúť ucho, aby lepšie počula, keď
si všimla dierku – čerstvo vyvŕ­tanú – z okrúh­leho otvoru
hneď pri jej oku trčali trie­sočky nena­tre­tého dreva. Ale nič nevi­dela.
A teraz už ani nepo­čula. Iba kroky schá­dza­júce dolu schodmi.


Keď zaklo­pala a smrad­ľavý ju vypustil
a opäť chytil pod pazuchu, poslušne a mlčky sa vrátila do spálne. Len
čo sa dvere zavreli, stiahla si masku.


Aj tu bola na dverách dierka.


Rýchlo od nej odvrá­tila oči, podišla
k tele­ví­zoru a zapla ho. Mike Douglas sa s kýmsi zhováral. Ako
sa len volá? Vždy v tmavom tričku, dlhé vlasy sčesané dozadu. Už to má,
Carlson. George Carlin. Bol jej sympa­tický. Kto je to? spýtal sa jej raz Frank.
Jakživ o ňom nepočul. Sadla si na posteľ a hrabala sa v kabelke;
cítila, ako ju ten smrad­ľavý pozo­ruje. Zava­litý poli­cajt v smiešnej
uniforme. Ale nebol smiešny. Toto vôbec nie je smiešne. Čo cíti teraz?


Zúri. Je napá­lená ako čert. Mizerný smrad­ľavý
tučniak. Spome­nula si na Petra Fincha vo filme, kde hral šibnu­tého hlása­teľa
v nepre­mo­kavom plášti. „Som napá­lený ako čert a ďalej to tak už
nene­chám.“ Preku­tá­vala kabelku, či tam nenájde niečo dlhé a tenké
s ostrým hrotom – naprí­klad ihlicu – ale vedela, že
nič podobné nenosí. Rúž. Špirála. Nijaká ceruzka, ba ani na obočie. Ciga­reta.


V škatuľke True Greens mala už len štyri
ciga­rety. Nešpe­kuluj, pove­dala si, a zapáľ si.


Vstala, pristú­pila k tele­ví­zoru, prepla na
dvojku na uháňa­júce poli­cajné auto – už len to
potre­buje – a nazad na štvorku. Šťukla zapa­ľo­vačom, zapá­lila si,
vrátila sa k posteli, postála, prešla okolo nej k šatníku
a napokon k svet­lému bieliz­níku pri prednej stene vedľa dverí. Tu na
ňu nevidel.


Vystrela ruku s ciga­retou a pomaly ju
posú­vala po dverách až skoro k dierke. Ešte kúsoček – potom
prudko vrazila ciga­retu do otvoru, a hoci z nej odpadlo trochu
žera­vého popola, hladko prenikla dierkou a vzápätí sa za dverami ozval
výkrik. Neve­dela odhadnúť, či v ňom znie prek­va­penie, alebo bolesť.
Pristú­pila bližšie, vytiahla zlomenú ciga­retu a pove­dala: „Ako sa vám to
páči, pán strážca? Chcete sa mi ešte pozrieť do pivnice?“


A hneď nato si pomys­lela, že to bola chyba.


Ale už sa stalo. Strhla čiernu pásku z očného
otvoru na maske a zale­pila ňou dierku.


„Ten
gauner si asi pred­sta­vuje, že je nejaký poon­diaty gestapák alebo čo,“ povedal
Louis. „Špehuje ju cez dierku na hajzli, ako si odlieva.“


„Možné to je,“ pripustil Ordell. „Ale Richard si
bohviečo neužije, chápeš, asi už zabudol, ako vyzerá ženská. Chce si osviežiť
pamäť.“


„Je stre­lený.“


„To hej,“ súhlasil Ordell. „Asi mu poriadne šiblo,
alebo vypadol mamke z okna, keď bol malý.“


„Asi ho sama vyho­dila, lebo ju chcel znásilniť.“


„Čoby, je neškodný. Má tu síce kopu somarín spolu
s tým arze­nálom, ale celé je to len hra, namýšľa si, že je bohovský
nacis­tický sekáč, no všetko sa mu to odohráva len v kotrbe,“ povedal
Ordell.


Hej, kašlať na to, vezú sa v tom s ním.
Vyon­diať sa na to. „Keď sa stavíš doma, neza­budni vziať nejaké pásky,“
pripo­menul mu Louis.


„Dobre.“


„Lonnieho Listona Smitha. Vieš, aké tu má platne?
Rosettu Thar­povú.“


„Má rád spiri­tuály,“ povedal Ordell.


„Jamesa Cleve­landa, Rosie Walla­ceovú, človeče,
a Prvý cirkevný zbor lásky. Ak tu budeme trčať dlhší čas… Máš už to
číslo?“


„Čakám ešte na pána Walkera.“ Ordell pozeral na
obra­zovku Richar­dovho veľkého čierno-bieleho tele­ví­zora RCA, bol to kus
a na ňom soška streč­ku­jú­ceho koňa. „Už je to tu. Správy.“ Naklonil sa
dopredu v gašta­novom kresle a oprel lakťami o kolená.
A hneď sa zas vystrel. Obaja boli napätí, ale nech­celi to dať najavo.


Na Lodge Freeway bola auto­ha­vária. Cister­nový
kamión sa zrútil predkom zo svahu a vybu­chol. Šoféra hneď odviezli na
odde­lenie pre popá­le­niny v Ann Arbor a doprava na sever bola na
niekoľko hodín zasta­vená.


Potom hovo­rili o farmá­rovi, ktorý musel dať
postrieľať stádo dojníc otrá­ve­ných PBB… a nasle­doval rozhovor
s budú­cimi matkami, ktoré sa báli o svoje mlieko… každý večer niečo
o PBB, ale ani Louis, ani Ordell neve­deli, čo je to vlastne.


Špor­tový redaktor, ktorý sa usiloval napo­dobniť W.
C. Fieldsa, oznámil, že Rout Tigers v nedeľu úplne dekla­so­vali BoSox,
Fidrych piatimi vyda­re­nými zásahmi podržal Bean­to­wners.


„Nemôžu prestať s tým debilným táraním
a povedať to rovno?“ rozču­ľoval sa Louis.


Sonny Eliot poska­koval okolo pove­ter­nostnej mapy so
svojou zázračnou paličkou a bodro chrlil správy o počasí. „Zajtra
vystúpi teplota na trid­sa­ťosem stupňov Celzia, čo je vítané asi ako horiaca
fakľa v továrni na výbuš­niny. V najb­liž­ších dňoch sa situ­ácia
prav­de­po­dobne nezmení.“ Mlčky čakali.


Po reklame o ôsmej dávali niekedy na štvorke
najnovšie krimi­nálne správy. Už je to tu, pomyslel si Louis. Všimol si, že
Ordell sa znovu naklonil dopredu.


Najprv uviedli stručný prehľad posled­ných zločinov
s titul­kami a krátkym obsahom: Mladiství lupiči, ktorí prepadli
a zastre­lili diaľ­ko­vého šoféra, vyhla­sujú ‚Mesto patrí nám‘… Otvo­renie
procesu proti dvom mladistvým, obvi­neným z vraždy barmana… Sved­kovia
iden­ti­fi­kujú ďalších vodcov gangu mladist­vých… Pištoľ­níci ostre­ľujú chlap­čenský
domov, člen učiteľ­ského zboru zastre­lený… Starosta Coleman Young vyhla­suje, že
tlač je priveľmi kritická…


Louisa to miatlo. „Čo sa to robí s mládežou?“


Potom sa tele­vízny reportér s kuče­ravým účesom
zhováral s členmi gangu mladist­vých, ktorí sa nazý­vali Errol Flynn ako ten
slávny herec z dobro­druž­ných filmov. Louis videl vyziab­nu­tých čier­nych
chalanov, čo sa hrčili okolo neho v päťde­siat­do­lá­ro­vých borsa­lí­nach ako
kovboji a škerili sa do kamery. Ordell sa tiež zaškeril a povedal,
aha, pozri, ako si každý ten sopľavý Errol Flynn usiera z toho ksichta.
Celkom ho znemožnia. Ďalej nasle­do­vali rozho­vory s čier­nymi obyva­teľmi
štvrte, ktorí boli toho názoru, že polícia by už mala tých faganov pochytať a strčiť
za mreže…


Za mreže? čudoval sa Louis.


… aby iné decká videli, že to nie je len tak,
a prestali vykrádať potra­vi­nové obchody a oberať starých ľudí
o sociálne prís­pevky, za ktoré si kupujú tie kovbojské klobúky
a podpo­rujú kamošov narko­manov.


„Čo to trepú?“ zašomral Louis.


„Celkom zaují­mavé,“ povedal Ordell. „Počúvaj.“


„Kedy už prejdú k veci?“ prehodil Louis.


Potom prišla ďalšia reklama, úvodný prehľad
najdô­le­ži­tej­ších udalostí z domova a zo zahra­ničia, ale nič
z oblasti zločinu. Nič o žene z prepy­chovej štvrte, ktorá
zmizla, alebo ju uniesli. Nič o dvoch zamas­ko­va­ných chla­poch, ktorí vnikli
do domu v Bloom­field Village. Nič o tom veľkom tupcovi, čo niesol dva
koktaily a dostal po hlave.


„Myslíš, že ten frajer trčí ešte v šatníku?“
spýtal sa Ordell.


„Ty si ho tresol,“ povedal Louis.


„Až tak veľmi som ho netresol.“


„To iba dúfaš.“


Asi dve minúty poze­rali reklamu a čušali, kým
John Chan­cellor nezačal čítať správy zo zahra­ničia.


„Myslím, že niekto by sa mal nahodiť do svojej
štra­máckej uniformy a skočiť ta prešetriť údajný prepad s úmyslom
niekoho omráčiť, a my by sme sa mali modliť, aby sa z toho nevyk­ľula
vražda.“

„Čo je
to?“ spýtala sa Mickey.


„Kurča a rezance varené v kuracej
polievke s cibuľou a čoja­viemčím a ešte suchár. Nájdete tam
suchár, ale hádam vás to neza­bije,“ dodal Louis, ktorý stál s podnosom vo
dverách. „Máte masku? Stadeto to nevidím.“


„Mám.“


„Dobre, môžete sa otočiť.“


Mickey sa obrá­tila a cez odle­penú očnú štrbinu
masky ho uvidela v páse svetla z chodby: bol to ten beloch
s tmavými kuče­ra­vými vlasmi a fúzmi. Ona stála v tme za
posteľou.


„Kam to mám položiť?“


„To je jedno.“


„Dám to na posteľ.“


Dívala sa, ako skladá podnos s kurčaťom
a kávou na kraj postele. Posunul ho dopro­stred prikrývky na koniec jemne
vypra­co­va­ného, vejá­ro­vi­tého pávieho chvosta, vystrel sa a pozrel na ňu.
Vyvalil oči a pokrútil hlavou. „Ale nie…“ Obišiel posteľ, pristúpil
k nej a dotkol sa masky bruš­kami prstov. Potom jej ju stiahol cez
hlavu a druhou rukou ju pritom otočil.


„Tou páskou som zale­pila dierku na dverách,“
pove­dala Mickey. „Musíte si nájsť iný spôsob zábavy.“


„Jasné, nič si z toho nerobte. Tie dierky
zapcháme.“


„Čo je to za chlapa? Prečo sa nekúpe?“


„Spýtam sa ho.“


„Smrdí.“


„Má nejaké prob­lémy, ale kto ich nemá, pravda?
Naje­dzte sa. Keby ste niečo chceli, zaklopte.“


„Čo so mnou urobíte?“


„Potom sa pozho­vá­rame.“


Louis vzal so sebou masku, aby zalepil očnú
štrbinu. Pane­bože, aké idiotské. Čo robíš? Lepím jej tú masku. Ale aj
celkovo – čo tu vlastne robíš? No odpo­vedz. Vždy sa vyskytne podobná
situ­ácia, keď si presved­čený, že to vybuchne. A potom to prejde. Teda
aspoň zväčša.


Richard
prikývol a bez vypy­to­vania odišiel, šúchajúc si oko. Vrátil sa presne
o pol druha hodiny a ešte vždy si šúchal oko. „Viete, čo mi tá pipka
urobila s okom?“


„Najprv to druhé, Richard,“ povedal Ordell.


„No, najprv som si zistil, či tam nik nešpic­ľuje.“
Richard si posotil poli­cajtskú čiapku do tyla. „Prešiel som po ulici pred domom
aj za domom, všade bola tma, nikde sa nesvie­tilo, ale vedel som, že to ešte nič
nezna­mená.“


Pane­bože, vzdy­chol si v duchu Louis.


„Šiel som teda do auto­matu u Krogera na rohu
Maple a Lahsera,“ vyslovil to Lašer, „a zavolal som ta, nechal som tefelón
zacengať dvad­saťpäť ráz.“


„Dvad­saťpäť ráz,“ zopa­koval Ordell.


„Nikto nedvíhal, tak som sa ta vrátil, šiel som na
zadný dvor, obrátil som a vystúpil z auta. Potom… chcem sa vás niečo
spýtať. Nechali ste dvere na garáži otvo­rené?“


„Áno, Richard, nechali,“ povedal Ordell.


„A dvere z garáže do domu?“


„Pána­beka, kedy sa už dostaneš k tomu údaj­nému
prepad­nutiu?“ povedal Louis.


„Nechaj ho,“ oboril sa naňho Ordell. „Pokračuj,
Richard.“


„No, vošiel som…“


Vyšiel hore do spálne, ako mu kázali, na dlážke sa
pova­ľo­vali dva poháre a na šatníku bola diera ako päsť, ani čo by do nich
znútra niekto kopol…


Louisovi trochu odľahlo.


… šatník bol rozhá­dzaný, šaty na zemi zakr­va­vené,
ale dnu nikoho. Svedok sa asi dostal von.


„A bez pomoci,“ dodal Louis. „Prerazil dvere.
Zdalo sa, že na to má.“


Ordell sa rozvalil v kresle. Aj jemu spadol
kameň zo srdca, teraz mohol rozmýšľať, ťaživá neis­tota bola preč, hoci tu ešte
ostal veľký otáznik.


„Prečo nešiel na políciu?“


„Neviem,“ povedal Louis. „Ale mám na to teóriu.“


Louis,
teraz v maske, opatrne odchýlil dvere na niekoľko centi­metrov. „Mickey?“
oslovil ju prvý raz menom.


Neoz­vala sa hneď.


„Čo je?“ pove­dala po chvíli.


„Zahaste a presad­nite si na posteľ
z druhej strany tvárou k oknu.“


„Nijaké tu nie je.“


„Tak dobre, tam, kde bolo.“ Čakal. Keď zaha­sila,
otvoril dvere dokorán a vošiel. Sedela tam prihr­bená a drobná.
Prešiel okolo postele zo svetla z chodby do tmavej polo­vice izby, štuchol
ju do pleca a podal jej zale­penú masku.


„Tu máte, už to je. Nasaďte si to.“


Mickey vzala masku a nasa­dila si ju. Louis si
sadol do hojda­cieho kresla a pozo­roval ju – dvaja ľudia
v tmavej miest­nosti s maskami na tvári.


„Je to neuve­ri­teľné,“ pozna­me­nala.


„Hej. Fakt trochu čudné,“ prikývol Louis.
„Pred­stavte si, že by tak niekto vošiel a uvidel nás. No…“ Oprel sa
a rozhojdal. Kreslo vŕzgalo, a tak sa prestal hojdať.


„Poze­rali ste správy?“ spýtal sa jej.


„Áno.“


„Ani o pol šiestej, ani o šiestej nič.
Ako to?“


„Odkiaľ to mám vedieť?“


„Máte niečo s tým chla­píkom?“


„S akým chla­píkom?“


„Ale no, s tým vysokým, čo ta vpadol.“


„To je priateľ rodiny.“


„Aha, priateľ. Namieri si to rovno do spálne
s martini…“


„Je to naozaj priateľ.“


„Prečo potom nevolal políciu?“


„Ako viete, či nie je mŕtvy, alebo
v bezve­domí?“ Mickey sa vystrela a obrá­tila tvárou k Louisovi,
aby zachy­tila tón jeho hlasu. „Niečím ste ho udreli, ak sa nemýlim.“


„Zistili sme si to,“ povedal. „Dostal sa von.“


Zavládlo ticho.


„Ako viete, že nevolal políciu?“ spýtala sa.


„Pretože tele­vízia je vševe­dúca.“


„Keď sa to stalo dnes naobed, nemu­seli to ešte
zachytiť,“ namietla.


„No uvidíme, možno to bude v sprá­vach
o jede­nástej. Ale nezdá sa mi. Čo si myslíte vy?“


Znovu sa rozhos­tilo ticho.


„Ani vy si to nemys­líte,“ ozval sa Louis. „Ten
dobrý priateľ rodiny sa asi nechce namočiť. Príjemný vzru­šu­júci románik. Tichá
spálňa popo­ludní, mužíček stavia kdesi domy… až kým vás nena­ča­pajú. Čo asi ten
chlap spraví?“ Louis sa odmlčal. „To sa pýtate mňa?“


„Nie, ja len vravím, že chlapík odhadne situ­áciu
a povie si: hop, moment, čo tu vlastne robím? Čosi sa tu zomlelo,
a mňa do toho nič.“


„Myslíte?“


„Ja ho nepo­znám. Neviem, čo môže stratiť. Aký je to
vlastne človek?“ Mickey mlčala. „No tak sa vžite do jeho situ­ácie. Vy ho dosť
dobre poznáte…“


„Nič medzi nami nebolo,“ pove­dala Mickey. „Nič sme
spolu nemali.“


„Ale choďte, čo som váš manžel? Pre mňa za mňa si
to s tým štra­mákom môžete rozdávať o pol jednej každý pondelok, až
nebude vedieť, čí je, mňa len zaujíma, či by bol ochotný nastaviť za vás krk.“


Čakal. Cítil, ako stuhla. A on takisto. Takto
sa nikam nedos­tanú. Božemôj, pomyslel si a stiahol si masku. Trochu sa mu
uľavilo – mlčky ju pozo­roval, ako sedí s rukami v lone,
a zatúžil jej pomôcť. Nevedel ako, ale chcel. Bez rozmýš­ľania sa naklonil
dopredu, kreslo zavŕz­galo, vystrel ruku a dotkol sa jej tváre. Odtiahla
sa. Ale jej masku mal už v ruke, a keď sa mykla, nadvihol ju.


„Bol by schopný niečo pre vás urobiť?“ nástojil.
„Iba to chcem vedieť.“


Mickey sa zadí­vala na prihr­benú postavu
v hojdacom kresle, ktorá sa k nej naklá­ňala opretá lakťami
o kolená, a trpez­livo vyčká­vala.


„Tak vám to poviem,“ odve­tila. „Namoj­dušu neviem.“


Tyrin
zadok posiaty jazvič­kami a poďo­baný ako od kiahní vyzeral, ani čo by ho na
diaľku zasiahli broky na srnce, ktoré sa nevre­zali, ani nevnikli hlbšie do
mäsa.


Mars­hall sa naň často díval a uvažoval, či
Tyra vie, ako jej zadok vyzerá. Ak hej, prečo si pred ním vyzlieka nočnú
košeľu, keď vychádza zo spálne, a otŕča mu ho? Mars­hall sedel vo svojom
koženom kresle a usiloval sa sledovať správy o jede­nástej. Tyra mu
pred­vá­dzala spodnú bielizeň, kúpila si ju na výročnú schôdzu, ktorá mala byť
tento víkend na ostrove Mackinac. Vyjde zo spálne, zamieri do jedálne alebo
kuchyne, či kde, a vráti sa v ďalšej pries­vitnej
handričke – vyzerá ako ženská vo filme z trid­sia­tych
rokov – zastane medzi ním a tele­ví­zorom s rukou v bok
a jednu tučnú nohu vystrčí pred druhú.


Jeho chyba, že sa pred sprá­vami zaujímal, ako
strá­vila deň. Čo si robila? Naku­po­vala. Nebola si v klube? Ukážem ti, čo
som si kúpila. Rozprá­vala si sa s niekým? Hneď som nazad. Počuj, keď si už
hore, buď taká dobrá, zavolaj Mickey, kedy sa vráti Frank. Tyra prišla
v nápadnej krátkej košieľke zo zele­ného šifónu, vtes­naná do bikin­ko­vých
noha­vi­čiek z toho istého mate­riálu, spýtala sa Mars­halla, či sa mu páči,
a až keď ju pochválil, že je to rozkošné, dozvedel sa, že
u Dawso­novcov nikto nedvíha.


„No a toto je zas v ružovom,“ pove­dala
Tyra. „V ktorom sa ti väčšmi páčim? V ružovom alebo v zelenom?“
Osem­de­siat­ki­lová modelka vykro­čila dopredu a zahoj­dala bokmi, tenučká
látka zaví­rila a Mars­hall na okamih zazrel obra­zovku.


„Ktoré je krajšie?“


„Toto.“


„Hej? Ja som myslela, že zelené.“


Zločin. Guvernér Milliken vyzýva pred­mestia, aby
zachrá­nili mestá… Ako to myslí? Mars­hall si dôkladne potiahol z cigary
a čakal.


„Je to podľa teba veľmi dobré alebo len dobré?“


„Veľmi dobré,“ odvetil Mars­hall.


„Prečo ten tele­vízor tak reve?“


„Nechaj ho!“


„Oóch, zľakla si sa?“ Tyra pohlad­kala pinča, ktorý
vztýčil malé uši. Ležal v mäkkom koženom kresle, takom istom ako Mars­hall.


Dvaja falošní poli­cajti podnikli prepad na
diaľ­nici… reklama, znovu správy a Tyra bola opäť nazad.


„Toto je Luci-Ann. Páči sa ti?“


„Pekné.“


„Ani sa, prosím ťa, nepýtaj, čo to stálo.“ Tyra sa
zakrú­tila, zapó­zo­vala a natria­sala si obrubu z bieleho peria marabu,
čo sa jej vliekla po zemi. „Prezradím ti to, ak mi sľúbiš, že sa nena­hneváš.
Dvesto­se­dem­de­siatpäť. Ale je to Luci-Ann.“


Zadr­žanie troch mužov, ktorí dopi­chali ženu na Belle
Isle.


„Ako sa ti to páči? Veľmi?… Mars­hAALL!… Ach,
prepáč, maličká. Vystra­šila som ťa, však? Páči sa ti mamič­kina Luci-Ann?“


Pinčovi bolo zrejme oboje fuk, ale podľa tónu
pochopil, že sa s ním maznú, a tak si v kresle sadol, malé uši
sa mu posta­vili a zaskučal.


Žena dopi­chaná na Belle Isle a výzva
pred­mes­tiam, aby zachrá­nili mestá, to je všetko. Ani slovo o nezvestnej
z prepy­chovej štvrte, ktorú prepadli… nič.


Mars­hall si poťa­hoval z cigary, kým ho
nepá­lila na brade a neuve­domil si, že z nej nič neos­talo. Frank
a Bo sú preč. Mickey… no, vie vlastne len to, že nie je doma. Mohla ísť aj
do Beau­montu. Tam ju ošet­rili a cestou domov zasko­čila k známym.
Alebo ju do nemoc­nice zaviezla pria­teľka, tak to asi bude. Kto je Mickeina
dobrá pria­teľka? Nevedel si hneď spomenúť. Hádam Kay Lyon­sová. Videl, ako spolu
sedeli a zhová­rali sa. Charlie Lyons vravel, že tento týždeň bude
v Grand Rapids…


Tyra znovu zmizla, prezlie­kala sa.


Mars­hall zdvihol hlavu. „Zlatko… budeš taká dobrá
a brnkneš Lyon­sovcom, či je Charlie v meste, a keď nie, kedy sa
vráti? Buď taká dobrá, srdiečko.“

Melanie
mala na sebe pási­kavý burnus prepá­saný Fran­kovou kravatou za tridsať dolárov
a pásku okolo čela. Spodnú bielizeň a topánky nosila zried­ka­kedy.
Ležala na svojom mieste na pohovke ako vlastne vždy a čítala zoznam
spolo­čensky úspeš­ných ľudí v Kto je
kto.


„Diana Vree­lan­dová.“


„Nikdy som o nej nepočul.“


„Betty Bacal­lová.“


„Myslíš Laureen Bacal­lovú?“ spýtal sa Frank.


„Hej,“ odve­tila Melanie. „Yves St. Laurent.“


„To je ten, čo šije dámske šaty.“


„Georgia O’Keefová.“


„Asi nejaká strip­térka.“


„Omyl. Gian­carlo Gian­nini.“


„Operný spevák.“


„Nie. Jeanne Moreau.“


„To je… spiso­vateľ.“


„Herečka. Jerome Robbins.“


„Bohhovie.“


„Dávam ti tých ľahších. Tak dobre. Pat Buckley.“


„To je ten, čo chcel vtedy v tele­vízii tresnúť
tomu zele­ná­čovi, ako sa len volá?“


„Pat je jeho žena, aspoň myslím. Loulou de la
Falaise.“


„Božemôj,“ zastonal Frank.


Boli uňho v apart­máne, práve sa vrátili
z kasína. Melanie vyhrala v rulete vyše štyristo dolárov. Frank
prehral tri doláre dvadsať v kockách, a ani si nehodil, iba stavil
proti vrha­čovi. Zabudol volať domov, a potom sa už na to vykašlal, bolo
neskoro, načase ísť do postele. Vyzliekol si biele noha­vice, rozopol košeľu
a oddy­choval pri poslednom pohá­riku škót­skej. Melanie si polo­žila
coca-colu na kávový stolík, ležala skrú­tená do klbka v rohu sekto­rovej
pohovky, opie­rala si časopis o skrčené kolená a foto­gra­fo­vala ho.
Videl jej zozadu celé dlhé mladé stehná až po vytr­čený zadok. A keď
obrátil hlavu a pozrel cez otvo­rené posuvné dvere na balkón, videl zas
dove­zené palmy zaliate mesačným svitom. Priviezli ich z Floridy
a vysa­dili okolo golfo­vého ihriska, koko­sové palmy, ktoré pomaly
preras­tala skupina domá­cich borovíc. Zamest­nanci ihriska tam postá­vali
a fajčili a občas sekli do nich mačetou. Bolo čoraz ťažšie nájsť
ľudí, čo sa im nelení robiť. Vláda v Nassau je stre­lená. Treba stadeto čo
najskôr vypadnúť. Previesť konto do Švaj­čiarska, kým si vláda všetko
nepri­vlastní a neurobí z Golfo­vého stre­diska poštu alebo čo.


„Jacka Nichol­sona poznáš. Alain Resnais.“


„Nič mi to nevraví.“


„Tak Nicki Lauda.“


„Neviem.“


„Auto­mo­bi­lový pretekár. Jean Renoir.“


„Už nehrám.“


Na Melanie sa mu toho nepá­čilo viac. Mala by sa
učesať. A trochu krotiť v reči, keď si niekam
vyjdú – sedeli v koktai­lovom saló­niku v Kráľov­skom hostinci
a ona pove­dala: ‚Tie kurvy hovno vedia,‘ a všetci na nich zízali.
A ešte všeličo podobné. Mala by si k nemu nosiť zubnú kefku
a neužívať všetky jeho utišu­júce pros­triedky.


„Už len jeden. Yasmin Khan.“


Frank bol aj tak presved­čený, že Melanie je jedna
z milióna. Možno mal pravdu. Kedy­koľvek mohlo na celom svete vyli­hovať na
plážach či sedieť za vkus­nými stolíkmi na chod­ní­koch desať­tisíc aj viac mladých
zdra­vých Melanie so svojimi bezpečne ulože­nými bočnými príj­mami a každá
z nich mohla byť jednou z milióna, hoci si Frank nikdy neuve­domil, že
je ich toľko. Melanie pochá­dzala z Kali­fornie zo Santa Barbary.


Prebráz­dila celé Stre­do­zemné more od Marbelly po
Stredný východ. Žila s jedným holly­wo­od­skym reži­sérom, o ktorom Frank
nikdy nepočul, kým nakrúcal voľa­jaký western v Španielsku. Na festi­vale
v Cannes sa dala dokopy s talian­skymi filmármi, preniesla sa do Ríma
a Cinne­city s druhým pomocným kame­ra­manom – nie práve
povzbu­dzu­júce kles­nutie na spolo­čen­skom rebríčku – zdúchla do Pirea,
prešla grécke ostrovy na moto­rovej plachet­nici malého počer­ného muža, ktorý
dovážal trak­tory Johna Deera, ufrnkla do Eilatu – na izra­elskú Miami
Beach v Akab­skom zálive – s ďalším filmár­skym tímom, ale
s nikým osobitne. Potom z Eilatu do Kodane, z Kodane do Londýna,
z Londýna na Barbados, z Barba­dosu do Free­portu, z Free­portu na
Grand Bahama, kde sa jej nako­niec prejedol britský priateľ foto­re­portér, jeho
tonik a rum, studený pot a šibnuté reči upro­stred noci, a pred
desia­timi mesiacmi sa na Tano Beach zozná­mila s Frankom pri rybe na
zele­nine v kotlíku a krígli čier­neho piva. S Frankom A. Dawsonom
z Detroitu, ktorý mal bankové konto a stavi­teľské ambície na
Baha­mách. Melanie vedela čítať Fran­kovi myšlienky, pred­chá­dzať jeho náladám
a udržať ho pri chuti, nemu­sela ani zaradiť trojku. Po niekto­rých
pred­chá­dza­jú­cich známos­tiach bol Frank oddy­chovou zastávkou.


„George Balan­chine.“


„Vezmem ti ten prekliaty plátok, či čo to je,
a spálim ho.“


„Zlý chlapček. Čo chceš robiť, milovať sa?“


„Ideme si predsa ľahnúť…“


Nemohol si zvyknúť na jej spôsob vyjad­ro­vania, ale
usiloval sa reagovať priro­dzene.


„Chceš to zasa robiť na floren­tínsky spôsob?“


„Čo to je? Už som zabudol.“


„No, sedíme naproti sebe a ja mám nohy na
tvojich…“


„Aha, to je fajn,“ prikývol Frank. Hovorí
o tom tak otvo­rene. A v posteli už vôbec nevy­berá slová, bez
obalu vraví, čo jej má urobiť. Mickey je vždy ticho. Iba leží a trochu sa
pohy­buje, ale naozaj len trochu. On sa potom zdvihne, ona zájde na chvíľu do
kúpeľne, a keď sa vráti, spýta sa ho, čo bude na raňajky.


„Už som podal žiadosť,“ povedal.


Spus­tila kolená s časo­pisom. „Hej? Prečo to
vravíš až teraz?“


„V piatok som hovoril s advo­kátom. Vraj
to odošle, papiere by jej mali prísť asi v utorok. Zajtra.“


„Tak preto si tu tak skoro.“


„Chcel som jej dať čas, aby si to mohla trochu
rozmys­lieť.“


„Čo spraví?“


„Ako to myslíš, čo spraví? Nie je to z ničej
viny. Nemá na to čo povedať.“


„Myslím, ako to prijme,“ vysvet­ľo­vala Melanie.


„Neviem. A je mi to fuk.“ Frank vstal. Šiel do
kuchyne a vrátil sa s ďalším pohá­rikom.


Melanie čakala. „Prek­vapí ju to?“


„Asi.“


„Bude plakať… a prosiť ťa, aby si to nerobil?“


„Neviem. Ale nemyslím. Asi sa s tým vyrovná.
No pria­teľkám sa vypo­no­suje, aby ju trochu poľu­to­vali. Chúďatko, ako to ten
sviniar mohol? Veď k nemu bola taká dobrá.“


Melanie sa posa­dila, pritisla si kolená
k prsiam a objala ich rukami. „Aká je?“


„No…“ Frank sa zamyslel a odpil si škót­skej.
„Je… ako to povedať… na pohľad zbaví. Pekná tvár, dobrá kostra. Každý ju
chváli, aká je chutná, vyzvedá sa, čo robí, že je taká štíhla, a podobne.“


„A čo posteľ?“


„Tá pre ňu nie je všetko.“


„To mám brať doslovne?“ spýtala sa Melanie.


„Nie je pre ňu dôle­žitá. Ako mnohé ženy
z našich kruhov bola vycho­vaná tak, že sex je niečo… niečo, čo majú robiť,
keď sa vydajú. Niečo, s čím sa treba zmieriť.“


„Čudné,“ pove­dala Melanie.


„Teba vycho­vali inak. Koľko rokov si mala, keď si
sa prvý raz milo­vala?“


„Myslím, že štrnásť. Hej, štrnásť. Ale milko­vala
som sa už predtým.“


„Moja manželka ako všetky ženy z jej okolia
žije veľmi uzav­reto,“ pokra­čoval Frank. „Niektoré z nich sú síce dosť
aktívne a hrajú golf, ale reči tých ostat­ných vrátane mojej ženy sa
v klube krútia zväčša okolo jednej veľkej témy – čo uvariť na
večeru.“


„Naozaj neuve­ri­teľné,“ pove­dala Melanie. „Ja by som
chodila do reštau­rácie.“


„Človek nemôže jesť každý večer vonku,“ povedal
Frank. „Sedí za stolom a usiluje sa nadviazať rozhovor. Začnem naprí­klad
o obcho­doch. Pove­dzme o ťažkos­tiach so subdo­dá­va­teľom, ako sa pokúšam
dohodnúť s cemen­tárňou…“


„Hej?“ pove­dala Melanie.


„Počúva, ale je jej to fuk. Snažím sa nevšímať si
to a prejdem naprí­klad na golf, ak som v ten deň hral. Ale nič.“


„Nič,“ zopa­ko­vala Melanie. „Čo ju teda zaujíma, ak
sa smiem spýtať?“


„Smieš. Čo ju zaujíma?“ Frank sa znovu zamyslel.
„Koľko toho vypijem. Ideme na večierok, trochu si hrknem, a ona mi povie,
že môj problém je v tom, že nerátam pohá­riky. Ja jej nato, že ich rátam.
Bolo ich presne dvad­sa­ťosem.“


Melanie prikývla a zasmiala sa.


„Jej sa to nezdá smiešne. Alebo poviem vtip,
naprí­klad o chla­povi, ktorého uštipne štrkáč do vtáka, vieš ktorý.“
Melanie sa uškr­nula. „No a?“


„Nevidí sa jej to smiešne. Ale sa smeje. Ak sú tam
aj iní, zasmeje sa, ale nepo­kladá to za vtipné. Väčšmi ju zaujíma, či je doma
upra­tané. Alebo kde je Bo. Je neskoro a Bo sa ešte nevrátil. Vravím jej,
je preboha len pol jede­nástej, príde.“


„A tvoj syn? Čo s ním?“


„To sa preberie spolu s majet­kovou otázkou,“
povedal Frank. „Ale asi ostane u nej ako u matky, o tom sa
nebudem doha­dovať. To je v poriadku, budeme sa vídať.“


„Rada by som sa s ním stretla,“ pove­dala
Melanie.


„Asi sa aj stretneš, ak si nezbalíš tú veľkú
plátennú tašku a niekam mi nezdrhneš.“


„Ja a zdrhnúť? Bude zo mňa domased,“ pove­dala
Melanie. „Kedysi som pesto­vala aj kvety… Pred­stav si, že raz si vedľajší
apartmán prenajal jeden chlap aj s manželkou. Boli tam už niekoľko
týždňov. Keď som sa raz vrátila zvonku, ktosi mi klope na dvere. Otvorím
a vidím toho chlapa. Vraj mi dá päťsto dolárov, ak sa mu ukážem nahá.
Fakt.“


„Iba za to? Netáraj…“


„Netáram. A ja nato: ‚Vypad­nite, hej?‘ Odporný
ksicht…“


Veď to, pomyslel si Frank. Mala by dolu burnus
alebo rozvia­zané bikinky skôr, ako sa zavrú dvere. To jediné mu bolo proti
srsti. Má peňazí až-až, aby ju urobil šťastnou, ale aj tak mu bude zahýbať.
Všimol si, ako sa díva na dobre stava­ných mladých mužov s plochými
bruchami. Aj na Baham­čanov, na tom nezá­le­žalo. Ale ak ho to bude aj ďalej
škrieť, alebo ak ju s niekým prichytí, skon­cuje s ňou, vyrazí ju. Iné
mu neos­tane. Všet­kému je na vine jej vek. Ale čoskoro, keď bude mať
dvad­saťdva-dvad­saťtri, zamyslí sa aj nad budúc­nosťou a usadí sa.
Pesto­vanie kvetov je dobrý znak.


Keď
zacengal telefón, ležali v prítmí v posteli, na dlážke svetlo lampy
z obývačky, na posteli mesačný svit, za oknami šumiace dove­zené palmy.
Frank prebehol očami od pahorka na jej podbrušku, po plných bielych prsiach
(volal to bubienok a holúbky) k tvári na vankúši. Potom nadvihol
hlavu a ona otvo­rila oči.


„Zdvih­neme to?“ spýtala sa.


„Neviem.“ Frank ostal, ako bol, svaly oblého zadku
napnuté na spodnom kraji postele, prsty na nohách zabo­rené do chlpa­tého
koberca, vol’noštý­liar, ktorý sa chystá skočiť hlavičku. Telefón neutí­chal.


„Mám ísť ja?“ spýtala sa Melanie.


„Nie… radšej ja.“


Môže to byť Bo s niečím, čo sa mu nepáči na
teni­sovom tábore. Alebo Mickey, zabudol jej volať. S niečím o aute,
bude hrať bezradnú. Kam ho zaviezť do opravy? Frank zamieril nahý do obývačky,
škrabúc sa v rozk­roku. Bol ešte trochu vzru­šený, ale menej ako pred
chvíľou. Nič to, stačí, aby sa ho Melanie raz dotkla, a hneď sa to vráti.
Rada sa ho tam dotý­kala, sklá­ňala sa nad neho a nežne sa mu privrá­vala
oplz­lými slovami. Už sa to znovu vracia…


No vzru­šenie ho rýchlo prešlo, keď hlas
v tele­fóne povedal: „Čau, kamarát. Čo porábaš s tou rajcovnou pipkou,
čo ti robí spoloč­nosť?…“


„Kto je tam?“


„Neskladaj. Chce s tebou hovoriť tvoja žena.“

Mickey
zaviedli v maske dolu a posa­dili na stoličku pri stolíku
s tele­fónom. Kým Ordell tele­fo­noval, Louis ju pozo­roval, ako čaká
a štipká si nechty. Louis a Ordell mali tiež masky a Louis držal
v ruke papier. Richard mal na sebe Fran­kens­teina. Iba Mickey sedela.


„Je to pravda, človeče,“ povedal Ordell. „Dám ti
ju?“ Pozrel na Louisa.


Louis sa díval, ako sa spustil na koleno
a priložil slúchadlo Mickey k tvári. Keď zdvihla ruky, stlačil jej
ich dolu. Pridŕžal jej slúchadlo sám a nakláňal sa hlavou tesne
k nej. Dotkol sa jej pleca, aby hovo­rila.


„Frank?“ pove­dala Mickey.


Louis počul hlas toho muža, rozo­znal niektoré
slová, ako sa pýta, kto to bol a kde je Mickey a či to má byť nejaký
jej fór alebo čo.


„Neviem, Frank,“ pove­dala. „Počuješ, naozaj neviem!
Chcú, aby si ma počul… Nie, som v poriadku. Vážne neviem, Frank…“


Ordell si piri­tlačil slúchadlo na prsia. Richard
chytil Mickey pod pazuchu a vyviedol ju na chodbu a hore schodmi.
Ordell pozrel na Louisa a kývol na stoličku. Louis potriasol hlavou. Vzal
od neho slúchadlo, chvíľu ho podržal od seba, pozrel do papiera v druhej
ruke a priložil si slúchadlo k uchu.


„Ako sa máte, pán Dawson?“ opýtal sa. „A čo
Melanie? Počul som, že má svetové náraz­níky.“ Pozrel na Ordella
a mimo­voľne sa uškrnul. Ordell s rukami zalo­že­nými na prsiach
nervózne krútil plecami a prestu­poval z nohy na nohu. Louis si
pritisol slúchadlo na hruď a povedal: „Pýta sa, kto volá.“


Ordell sa odvrátil a zasmial ako človek, ktorý
fajčí trávu a musí sa zasmiať na niečom, čo v skutoč­nosti vôbec nie
je smiešne.


„To vám nemôžem prezradiť, pán Dawson,“ hovoril
Louis do tele­fónu. „Ale môžem vám povedať niečo iné. Zajtra pôjdete do
Provi­den­ceskej banky a vybe­riete si z konta milión dolárov… Myslím,
pán Dawson, že by ste mali prestať rečniť a radšej počúvať, lebo ste
v tom až po uši. Vybe­riete milión v hoto­vosti a uložíte ho
v tej istej banke, poču­jete?… na konto číslo osem deväť päť nula nula tri
deväť.“ Louis čakal. Ordell počul, ako ten druhý hovorí: „Haló? Haló?“ Louis pokra­čoval:
„Zazna­číte si to?… Tak si ho prineste…“ Znovu čakal a potom zopa­koval
číslo. „No a teraz, ak zajtra napo­ludnie nebudú peniaze preve­dené, ženu si
už nikdy neuvi­díte. Keď pôjdete na políciu, už ju nikdy neuvi­díte, poču­jete? Ak
okrem toho, že preve­diete prachy na to konto, podnik­nete aj niečo iné, vaša
žena zmizne. Rozumiete, zmizne.“ Louis zložil.


„Ako to znelo?“ obrátil sa k Ordel­lovi.


„Nijaká sranda,“ povedal Ordell. „Byť tak na jeho
mieste, neviem sa už dočkať, kedy otvoria banku.“


„Len neviem, čo zavesí na nos tej svojej Melanie,“
dodal Louis. „Ako je to podľa teba medzi nimi?“


„Je to obyčajná krava,“ povedal Ordell. „Za nič iné
ju nemá.“


„Bodaj by si mal pravdu,“ uzavrel Louis.


Louis
a Mickey sedeli v tme bez masiek. „Zajtra poobede bude všetko
v suchu,“ povedal Louis. „Vrátite sa domov. Nie najhoršie, čo?“


Mlčala.


„Váš syn s ním nie je?“


„Ostal na Floride u mojich rodičov.“


„Vedeli ste, že váš muž je tam s nejakým
diev­čaťom?“


„Nie.“


„Nikdy ste ho nepo­doz­rie­vali?“


„Nie.“


„Rozumiete si? Myslím s manželom.“


„Prečo?“


„Len tak. Väčšina mužov balí na cestách sukne. Nie
je to nič neob­vyklé.“


„Ako ste sa o nej dozve­deli?“


„To vám nemôžem prezradiť. Váš manžel ju nikdy
nespo­menul ako pria­teľku alebo niekoho, s kým spolu­pra­cuje?“


„Ako sa volá?“


„Melanie.“


„Chutné meno,“ pove­dala Mickey. „Nie, nikdy som
o nej nepo­čula.“


„Vedeli ste, že má vo Free­porte bankové konto?“


„Robí tam obchody, tak je normálne, že tam má aj
konto.“


„A na ňom vyše milióna?“


„Ako to viete?“


„Vieme. A on vie, že to vieme. Ale vy ste to
neve­deli, čo?“


„Neviem všetko o jeho obcho­doch. Ide
o nejakú inves­tičnú spoloč­nosť.“


„Tentoraz nie,“ povedal Louis. „Je to súkromné
konto. Iba na jeho meno.“


„Možno ste zle infor­mo­vaní.“


„Detro­itské byty mu vyná­šajú päťde­siat­tisíc
mesačne. A ako dlho chodí na Bahamy, tak zo dva roky?“


Mickey čušala. Bolo to najmenej dva a pol
roka. Frank chodil do Free­portu každý mesiac na deň-dva, keď sa projek­to­valo
Golfové stre­disko. Potom ta odska­koval každý mesiac na viac dní, tvrdil, že
pracuje na rozvoji krajiny so zahra­nič­nými inves­tormi. Teraz to mali byť
Japonci. Ale obytné domy v Detroite ani slovkom nespo­menul. Mohol jej
zavesiť na nos hocičo. Uvažo­vala, či ju má ten muž v hojdacom kresle za
hlúpu hus. Za úbohú zasle­penú manželku, ktorá nič nevie. Preboha, ešte vždy ju
žerie, čo si o nej myslia iní. Nech si myslí, čo chce.


„Pove­dzte mi niečo bližšie o tých detro­it­ských
bytoch,“ požia­dala ho a potom načú­vala slovám muža v hojdacom kresle…
Jej manžel reno­vuje a zaria­ďuje obytné domy z nakrad­nu­tého mate­riálu…
s hrubým ziskom asi stotisíc mesačne a prena­jíma ich buzišom
a pros­ti­tútkam… asi polo­vicu z toho daňo­vému úradu nepriz­náva
a peniaze si ukladá na očís­lo­vané bankové konto…


A tá Melanie (ktovie, ako vyzerá) …


Počú­vala a uvedo­mo­vala si, že pätnásť rokov
žila s cudzím človekom. Zatiaľ bola z toho iba omrá­čená.


V utorok
ráno o pol ôsmej si dal Frank gin s grapef­ru­itovou šťavou. Namie­šala
mu ho Melanie – chcel ho slabý – a priniesla mu ho na
balkón, kde sedel vo frotí­rovom župane ako rekon­va­les­cent a zízal na pustú
osem­nástu dráhu golfo­vého ihriska. Spal asi hodinu. Musel sa napiť, aby sa
upokojil, uvoľnil a uspo­riadal si myšlienky. Melanie uznala, že mu pohárik
urobí dobre. Mala dosť rozumu, aby zbytočne nereč­nila a bola stále pri ňom
v naškro­benom bavl­nenom kaftane. Pozo­ro­vala ho s túžbou dať mu
najavo, že s ním súcíti, a povzbudiť ho, keď začal premýšľať.


Povedal jej to, niekomu sa musel zdôveriť
a potre­boval pocit, že sa má o koho oprieť a že s ním
súhlasia. Usúdil, že je inte­li­gentná a chápavá… Potom jej
poroz­prával – neuve­ri­teľné – že mu uniesli ženu a chcú
za ňu výkupné. Spýtala sa koľko.


Priniesla mu ďalší drink a opýtala sa, či
netuší, kto by to mohol byť. Netušil. Môžu to byť Baham­čania? Nie. Mohli volať
odtiaľto z ostrova? Nie, podľa spojenia to bol diaľ­kový hovor. Melanie chvíľu
mlčala a potom pove­dala, že zrejme nemôže riskovať a ísť na políciu.
Nie, to nemohol. Nato dodala, ale ak im aj zaplatíš, nemáš nijakú záruku, že ju
pustia, pravda? Pripustil, že nie. Pove­dala mu, že s takými ľuďmi nemožno
jednať ako s normál­nymi a dôve­rovať im. Sú schopní všet­kého. Nik sa
v nich nevyzná, môžu to byť zmät­kári alebo maniaci. Frank, tvoja žena
možno už ani nežije, uvedom si to. Pripustil, že môže mať pravdu. Tak koľko to
pýtajú, zopa­ko­vala. Milión dolárov, povedal. Pána­beka, je to možné? pomys­lela
si, vošla do izby k baru a namie­šala ďalšie drinky, Fran­kovi
a sebe. Celých desať mesiacov podce­ňo­vala jeho financie.


Bozkala ho na líce a prisadla si k nemu.
Prichá­dzali prví ranní hráči, začí­nali na osem­nástke.


Frank ich pozo­roval. „Dúfam, že to odpáliš
v správnom uhle,“ pozna­menal.


„Ty si ale hlavička,“ pove­dala Melanie.


„Aha, švihol to doľava,“ prehodil Frank.


No nie je to zvláštne, zauva­žo­vala, Frank požiada
o rozvod, a zrazu sa stane toto. Povedal, že nechce žiť s Mickey
v manžel­skom zväzku, ale takisto nechce, aby sa jej priho­dilo niečo zlé,
aspoň ak je v jeho silách tomu zabrániť. Najhoršie je, že tí si môžu
robiť, čo si zmyslia, nie? Oni majú tromfy v rukách. To musel pripustiť.
Možno ju už nikdy neuvidíš, pove­dala, aj keď im ten milión vyplatíš.


„A čo keby som pre niečo nemohol do banky?“
nadhodil Frank. „Keby som neza­platil načas?“


„Ozaj. Čo by sa stalo?“


„To nevieme. Vôbec nevieme, či to myslia vážne.“


„To teda nie,“ súhla­sila Melanie. To množné číslo
sa jej páčilo. „Berme to ako nejakú fintu a uvidíme, čo sa stane,“ dodala.


„Myslíš, že to môžeme risknúť?“ Frank zamys­lene
hľadel na ihrisko, po ktorom začali chodiť golfové vozíky.


„Obráťme to,“ navrhla Melanie. „Vži sa do ich
situ­ácie. Čo by si dosiahol, keby bola mŕtva?“


V utorok
večer dovo­lili Mickey ospr­chovať sa – musela si znovu obliecť tie
isté biele noha­vice a modrú blúzu – a na večeru dostala hovä­dzie
na zele­nine s cesto­vinou. Po podnos prišiel ten čierny kuče­ravý, čo sa
s ňou predtým zhováral.


„Keď ste dojedli…“ Hlas jej bol trochu
pove­domý – ten pokojný tón a spôsob reči – ale nebola
si istá.


„Nemáte dnešné noviny? Rada by som si niečo
prečí­tala.“


„O vás tam nič nie je. Ani v tele­vízii
nebolo. Priateľ na vás asi zabudol.“


„Myslela som, že dnes poobede budem doma,“
pozna­me­nala Mickey.


Louis hneď neod­po­vedal. Zložil podnos, pristúpil
k hojda­ciemu kreslu, kde sedela, a sadol si na kraj postele, takže
sedeli opačne ako predtým. Videl jej trochu do tváre, i keď veľmi nejasne.
Po tej príhode s maskou ho aj ona videla, ale bolo mu to fuk. Čudné, dolu
pri Ordel­lovi – aj dnes, keď celý deň márne čakali – sa
cítil celkom dobre. Ale tu hore bol sties­nený. „Ešte neza­platil,“ povedal.


„Ako to má urobiť? Možno mu to chvíľu trvá.“


„Nie, o to nejde.“


„Smiem vedieť, koľko chcete?“


„Milión.“


„Milión dolárov?“


„On ich má. Veď som vám to tuším hovoril.“ Po
chvíli sa znovu ozval: „Čo sa podľa vás stane, keď neza­platí?“


„Čo ste mu pove­dali, že spra­víte?“ spýtala sa
Mickey.


Louis zaváhal. „Pove­dali sme mu, že vás už nikdy
neuvidí.“ Díval sa jej v tme do tváre. Sedela nehybne a mlčky. Zdalo
sa mu, že naňho pozerá. „Rád by som sa vás opýtal, či má dôvod neza­platiť.“


„Som jeho žena,“ pove­dala Mickey.


„To nie je odpoveď.“ Louis čakal, ale nedočkal sa.


Ordell
tele­fo­noval. Louis zamieril do kuchyne, zložil podnos do drezu a povedal
Richar­dovi, aby pohľadal tmel a zalepil tie poon­diate diery vo dverách.
Koľko ráz mu to má opakovať. „Teraz jem,“ oznámil Richard. O tom nebolo
pochýb, sedel s holými rukami vylo­že­nými na kuchyn­skom stole, s nosom
v tanieri a napchával sa suchárom a cesto­vinou. Keď sa vo
dverách zjavil Ordell, Louis sa s ním vrátil do obývačky.


„Pán Walker hovorí, že ten chlap celý deň
nevy­tiahol nohu z apart­mánu. Mladá dáma vyšla von a nakú­pila
u Winna-Dixieho dve tašky zásob, akoby sa tam chceli zaba­ri­ká­dovať.“


„Možno volal do banky.“


„Ja som ta volal,“ povedal Ordell. „Nik na nás nič nepre­viedol.“


„A čo neskôr?“


„Banku zatvá­rajú o tretej.“


„Možno je mu zle,“ povedal Louis. „Čo ak ho to
vyko­ľa­jilo?“


„Jeho ženu to vyko­ľají.“


„Tak mu brnkneme znovu. Čo iné môžeme?“


„A ona nech mu niečo povie?“


„Hej, nech ju zas počuje. Uvidíme, či stratí
nervy.“ A potom Louis dodal: „Ten všivavý nacista ešte nezap­chal tie
dierky.“


„Aha,
pozri,“ povedal Frank. Šťukol strie­bornou ceruzkou a začal kresliť čísla
na zadnú stranu časo­pisu na prázdne miesto reklamy Marl­boro. „Dom má cenu
stotisíc,“ pokra­čoval. „Inves­toval som do toho mate­riál a zaria­denie za
štyrid­sať­tisíc a dal som urobiť nový odhad na dvesto­tisíc.“


„Fantas­tické.“ Melanie čupela pri jeho kresle
a opie­rala sa mu bradou o rameno ako malé diev­čatko.


„Ale zložil som len desať percent, chápeš?
A štyrid­sať­ti­sí­cový mate­riál ma v skutoč­nosti vyšiel iba na štyri či
päťtisíc. A pritom odpi­sujem amor­ti­záciu z dvesto­tisíc. A na
nájomnom priznávam iba šesť­de­siat­per­centné obsa­denie. Všetko sa platí
v hoto­vosti…“


Zacengal telefón a Frank zmĺkol.


„Prepáč.“ Melanie prešla k otvo­renej barovej
skrinke s mramo­rovým pultom, v ktorej boli samé fľaše
a kriš­tá­ľové poháre, a zdvihla slúchadlo.


„Rezi­dencia pána Dawsona.“ Chvíľu čakala. „Pán
Dawson tu bohu­žiaľ nie je. Mohli by ste nechať odkaz?… Nie, bohu­žiaľ sa mýlite.
Pán Dawson dnes odišiel z ostrova a nepo­vedal, kedy sa vráti. Dobrú
noc,“ dodala príve­tivým tónom tele­fo­nistky a zložila.


„Kedysi som robila v Los Angeles sekre­tárku
reklam­nému agen­tovi. Bol to otcov priateľ, ináč koru­no­vaný idiot, ale zozná­mila
som sa s niekoľ­kými zaují­ma­vými ľuďmi.“


„Teraz ma trochu väčšmi zaujíma, kto volal,“
povedal Frank. Mal v hlave, ale bolo to na ňom vidieť, až keď neisto vstal
zo svojho obľú­be­ného kresla, odtackal sa do kúpeľne, potom sa vrátil
a vrhol na Melanie, ak náhodou ležala na sekto­rovej pohovke, ktorá sa dala
rozložiť na širo­čiznú mäkučkú posteľ. Izba bola ladená v niekoľ­kých
odtie­ňoch béžovej farby v kombi­nácii s neut­rálnym surovým hodvábom
a s prúte­nými či hliní­ko­vými dopl­n­kami a grafi­kami, ktoré
Melanie obja­vila v Medzi­ná­rodnej štvrti.


„Vlastne nič nepo­vedal. Pýtal si teba a potom
tvrdil, že vie, že si tu.“


„Ako to môže vedieť?“


„To len hádal.“


Telefón sa znovu rozcengal, ale Melanie ho zdvihla
až po chvíli.


„Haló.“ Čakala a počú­vala a húžvala si na
prsiach biely kaftan. „Je to veľmi zaují­mavé, ale aj tak vám ho nemôžem dať,
keď tu raz nie je.“ Príve­tivý tón tele­fo­nistky sa vytrácal. „Áno, ja som.
A vy ste kto?“ Znovu počú­vala a prevra­cala oči. „Ľutujem, ale odišiel
a nepo­vedal, kedy sa vráti. Čau.“ Zložila.


„Vie, ako sa volám.“


„Čo povedal?“


„Že chce s tebou hovoriť tvoja žena. No a…“


„Aha, bola pri tele­fóne?“


„Nie, tuším nejaký černoch. Mám ti vraj povedať, že
s tebou chce hovoriť tvoja žena.“


Frank zamys­lene mlčal.


„No a čo z toho vyplýva?“ pokra­čo­vala
Melanie. „Že je to asi nejaká finta. Neza­platil si, a oni nič.“


Telefón znovu zadrnčal.


„Radšej sa im ohlásim,“ povedal Frank. Položil ruky
na operadlá, že vstane.


Melanie zdvihla slúchadlo a hneď ho zložila.
„Na čom sme sa dohodli, Frank?“


„Ja viem… ale… keby som s nimi hovoril, mohol
by som zistiť, kto to je.“


„A čo na tom záleží? Keď ich začneš počúvať…
to je ako so všet­kými únos­cami, vydie­račmi a podobne. Keď raz popustíš,
Frank, majú ťa v hrsti. Máš s nimi o čom hovoriť?“


„Asi ani nie,“ povedal Frank.


„Ja
neviem, mal som taký pocit,“ povedal Louis. „Ale ty si ho mal prvý. Je
v tom niekto, s kým si nerátal, o kom si nevedel. Asi preto som
začal o tom uvažovať.“


„Keď stále dvíha ona, tak si nepo­ra­díme.“


„No on tam sedí. Nerobí to sama. O čo im
vlastne ide?“


„Chcú zistiť, či to myslíme vážne,“ povedal Ordell.
„Treba ho nejako presvedčiť, ísť za ním, pritisnúť ho a povedať, pozri…
niečo mu ukázať, dopa­roma, naprí­klad malíček jeho ženy.“


„Predsa vie, že ju máme,“ namietol Louis.


„Treba ho presvedčiť. Vidíš, myslíme to vážne.“


„Buď si o ňu robí starosti, alebo mu je to
fuk,“ povedal Louis. „Ten prst by na nič nebol. On ťahá nás za prsty. To pusť
z hlavy.“ Nepá­čilo sa mu, že Ordell takto rozpráva. Zmrzačiť ženu pre nič
za nič nie je dobrý nápad. Prerastá to do niečoho iného, čo už nie je jasné
a jedno­duché. „Ale máš pravdu,“ pripustil. „Treba ho presvedčiť.“


„Tak za ním pôjdeme a necháme tu s ňou
Richarda,“ navrhol Ordell.


Akurát Richarda, preboha, pomyslel si Louis. „Ak
pôjdeš, máš tam toho svojho Cedrica Walkera. Myslím, ak pôjdeš sám a ja
ostanem tu. Podľa mňa by s ňou mal ostať aj jeden z nás, nielen
Richard. Vlastne na tom trvám.“


„Dobre, ako chceš,“ súhlasil Ordell. „Zvládnem to
aj bez teba. S Walkerom.“ Ordell zamys­lene hľadel na Louisa. „Máš starosti
s Richardom?“


„Nie, celkom spolu vychá­dzame. Keď s ním
nemusím hovoriť.“


„Takže nemáš starosti.“


„Vôbec nijaké,“ povedal Louis. „Jakživ som nebol
spokoj­nejší.“

Melanie
sa nadvihla na lakťoch, odho­dila si vlasy z očí a dotý­kajúc sa
bradav­kami ležadla, zavo­lala na černocha, ktorý odchá­dzal s jej slamenou
taškou: „Hej!“ Pri bazéne bola predtým sama a teraz si všimla, že sú
dvaja. „Čo je?“


„Idem len do tieňa,“ povedal Ordell. Zaniesol tašku
s veľkými modrými a ružo­vými kvetmi k baru pod šind­ľovú strechu
a začal sa v nej hrabať.


„Môžete si vziať peniaze, make-up a papie­rové
vrec­kovky, ale peňa­ženku mi nechajte. Len nedávno som dostala vodičský preukaz.
Trvalo mi to mesiace.“


Ordell sa vrátil s taškou v jednej ruke
a s jej kľúčmi v druhej. Hodil tašku na cement, prisadol si na
kraj ležadla a pozrel na ňu cez spek­trálne slnečné okuliare. „Je hore?
Alebo ešte vždy zdrhol z ostrova?“


„Aha,“ pocho­pila Melanie.


Ordell sa uškrnul. „Veru aha.“


„Naozaj tu nie je. Kým je preč, bývam v jeho
apart­máne.“ Ordell hodil kľúče od boku druhému mužovi, Baham­ča­novi. Melanie sa
ešte väčšmi nadvihla a pozrela tým smerom; z kríkov vyšiel muž
s úzkymi bokmi v tesných sivých noha­vi­ciach a ružovej košeli
a blížil sa k prie­čeliu budovy. Spoz­nala ho. Áno, Cedric. Zozná­mili
sa U Chur­chilla alebo v Krčme, v jednom z tých dvoch
podnikov.


„Z toho ležadla máte kozičky samý červený
fľak,“ pozna­menal Ordell.


„To zmizne,“ pove­dala Melanie. „Počujte, toho
druhého poznám. Keď si chcete pode­batiť, v poriadku, ale keď prídem
o jediný zub, odskáče si to Cedric, lebo skôr či neskôr zalar­mujem
políciu.“


Ordell sa urazene zamračil. „Keď prídete
o zub?“


„Tak si rozumieme,“ skon­šta­to­vala Melánie. „Alebo
keď neprídem domov na večeru a matka si začne robiť starosti. Na to je
tento ostrov malý, aby ste tu mohli niekoho dlhšie skrývať.“


„To som už zistil,“ povedal Ordell. „Bol som tu
pred takými sied­mimi či ôsmimi rokmi. Mal som nejaké prachy, tak som si
povedal, prečo by si si neod­skočil na nejaký rajský ostrov, kde si môžeš
prepla­chovať gágor skvelým rumom a pozo­rovať domo­rodcov, ako tlčú do tých
exotic­kých naole­jo­va­ných bubnov.“


Melanie sa naňho dívala, prižmu­rujúc jedno oko pred
slnkom. Zrejme ju to zaujalo.


„Zapadol som do hotela vo West End,“ pokra­čoval
Ordell. „Zapísal som sa a pýtal si kľúč od izby. A chlap mi vraví: My
nemáme kľúče od izieb. A potom: Na Baha­mách sa neza­myká, človeče, my sme
poctiví ľudia. Ale to bolo predtým. Časy sa zmenili. Fíha, dočerta, povedal som
si a omrkol som si zopár izieb. Zistil som, že všade sa pova­ľujú veci na
bieliz­ní­koch, niekde sú otvo­rené kufre a inde zasa náprsné tašky
a cestovné šeky sú zastr­čené medzi ponož­kami.“


Melanie prikývla, ešte vždy s prižmú­reným
okom. „Stopili ste ich?“


„Ále čoby, nič som nestopil. Povedal som svojmu
kamo­šovi rybá­rovi Cedri­covi Walke­rovi, ktorého som stretol, človeče, to je celý
majetok, všetka tá korisť tam leží a iba čaká na nás. Čože? povedal.
Prachy, kamarát, vravím mu, váľajú sa všade na bieliz­ní­koch. Ach tak, vraví on.
No ale keď to všetko vyčistíš, starec, kam s tým? Vezmeš to domov,
človeče, hovorím, a dáš niečo svojej starej.“


„To je nápad,“ pove­dala Melanie.


„Ale on nato, nie, budeš mať prachy, nové hodinky
a všimnú si to, myslím poliši, každý to zare­gis­truje. Čo s tým spravíš,
zakopeš to, aby to nik nevidel? Ja mu nato: Odlif­ruješ to niekde…“


Ordell zdvihol hlavu. Melanie ta tiež pozrela
a uvidela Cedrica Walkera, ako sa vracia cez kríky.


„A tak ma rybár pán Walker zaviedol až na
druhý koniec ostrova, kde je to samý šuter, piesok, príboj a ináč nič. Tu,
vraví mi. Čo tu má byť? pýtam sa. Tu je to miesto, kde to môžeš odlif­rovať.
Ďalej sa nedá… Chápete, ako to myslím?“


„To je nápad,“ zopa­ko­vala Melanie. Všimla si, že
Cedric Walker pokrútil hlavou. „Vy ste mi neve­rili, čo?“


„Niežeby som neveril, chápete, len som sa musel
presvedčiť,“ povedal Ordell. „A teraz si vezmite vršok, vážená, padáme.“


Walke­rovou vegou, model z roku 72, zamie­rili
do Lucaye, a kým si Ordell obzeral hotely, kasíno a autá jazdiace po
nesprávnej strane diaľ­nice, Melanie pozo­ro­vala stehno Cedrica Walkera
v prilie­ha­vých sivých noha­vi­ciach a žilu, čo mu vystu­po­vala na
pred­laktí, keď preha­dzoval rých­losť.


Na prísta­visku pre malé plavidlá vykro­čili po
cemen­tovej dlažbe k Walke­rovmu dvad­saťs­to­po­vému veľry­bár­skemu člnu Boston a Melanie pove­dala: „Nikde
na okolí nie je miesto, kam treba ísť člnom.“


„A čo tak more?“ namietol Ordell.


Sedel s Melanie na korme na zele­ných
záchran­ných vestách a Cedric Walker stál napro­stred člna pri kormidle,
pôžit­kársky nasta­voval tvár vodnej triešti, zatiaľ čo hranatý predok rozrážal
vlny a mieril von z Bellovho kanála popri naja­tých loďkách, čo sa už
vracali do prístavu. Melanie mlčala, kým Ordell nevstal a nechytil ju za
ramená. Skríkla: „Hej, dočerta, nerobte to!“ až keď ju hodil cez palubu.


Cedric viedol čln ďalej asi sto metrov, potom sa
širokým oblúkom obrátil späť k Pinde­rovmu mysu, za ktorým zapa­dalo slnko,
stíšil motor a čln sa na vlnách pomaly dohojdal k vlasatej hlave
lesk­núcej sa na hladine.


Keď boli celkom blízko, Ordell, opretý
o zábradlie, sa spýtal: „Tak čo, nepo­viete mi, kde je ten chlap?“


Keď sa
vracali autom do Free­portu, Melanie sedela vzadu s Ordellom. Povedal, že
mu nevadí, keď ho zamočí. Je dobré dievča. Príma veľké dievča, vyumý­vané
a čistučké po morskom kúpeli. Áno, môže ich zaviesť do pria­te­ľovho domu,
kam sa šiel pán Dawson na deň trochu zo všet­kého zotaviť. Alebo sa môžu vrátiť
do apart­mánu pána Dawsona a brnknúť mu, aby prišiel domov, navrhol Ordell.
To bude asi lepšie, ako vpadnúť do domác­nosti, kde môže byť ktoviekto.
V Golfovom stre­disku ostal Cedric Walker v aute a Melanie
s Ordellom vyšli hore do béžovo-bielej izby s rozťa­ho­vacou sekto­rovou
pohovkou.


Kým si Melanie oblie­kala kaftan a vyťa­ho­vala
spod neho rozvia­zané bikinky, Ordell sa obzeral po izbe. „Rozprávka,“ povedal.
„No, poďme mu brnknút.“


„Najprv vás musím na niečo upozorniť,“ pove­dala
Melanie. „Asi vám to nabúra plán, ale ja za to nemôžem. Je to zle nača­so­vané.“


„Ako to?“


„Dva dni predtým, ako sem prišiel, požiadal
o rozvod.“


Ordell čakal. „No a?“


„A vy sa mu vyhrá­žate, že svoju ženu už nikdy
neuvidí?“ Ordell mlčal, ani sa nepohol.


„Ani ju nechce vidieť,“ pokra­čo­vala Melanie.
„Robíte mu službu. Ušet­ríte mu asi stotisíc ročne.“


„To povedal?“


„Nemusel to hovoriť, ja ho predsa poznám.
A teraz si práve naho­vára, že on pre ňu nemôže nič urobiť. Ak mu zabi­jete
ženu, nebude to jeho vina. Upozor­nili ste ho, že nemá ísť na políciu, to je bod
preňho, bude tvrdiť, že sa o ňu bál, nemys­líte? A podľa zákona si
môže dôvodiť, že s únos­cami nemá čo jednať. Teda keď nič nepod­nikne, bude
aj slobodný, aj čistý.“


„On vari spokojne vyhla­suje, že čaká na smrť svojej
ženy?“


„Nič nevy­hla­suje. Chce, aby sa to stalo, ale ani
sám o tom nevie.“


„Momentík,“ pribrzdil ju Ordell. „A čo keď ju
pustíme?“ Melanie pokr­čila plecami. „Vráti sa domov a rozvedie sa.“
Odml­čala sa. „Ale čo tým dosiah­nete? On to polícii neoznámi z dôvodov,
ktoré bezpo­chyby poznáte. Ale ona ich zavolá hneď. Tak kam ste sa dostali?“


„Nevi­dela nás.“


„Nebuďte smiešny. Neviete, čo naozaj videla alebo
počula. Máte komplicov – možno niekto­rého iden­ti­fi­kuje, a keď
máte na polícii záznam, do dvoch dní vás nabetón zbalia.“


Ordell z nej nespúšťal oči. „Vás už niekedy
zašili?“


„Zopár­krát. Precho­vá­vanie drog.“


„Ale čo-to ste pochy­tili, keď tak lobzu­jete
hore-dolu, nie? A najviac špeku­lu­jete, čo bude s vami.“


Melanie sa usmiala, zľahka pokr­čila plecami
a zamie­rila k baru s mramo­rovým pultom. „Medzi­iným mi napadlo aj
to. Vypi­jete si?“


„Niečo s rumom,“ súhlasil Ordell.


„Rum s kokosom a ananásom,“ pove­dala
Melanie a začala pridávať jednot­livé zložky s pose­kaným ľadom do
shakera. Ordell k nej pristúpil, položil jej ruku na bok a skĺzol ňou
na pekný mladý zadoček.


„Tak kde sme sa dostali? Vidím, že vám to myslí kus
dopredu.“


„No, pred­po­kladám, že ste to brali ako obyčajný
únos,“ pove­dala Melanie. „Buď vám zaplatí, alebo to ozná­mite daňo­vému úradu.“


„Neviem, ako by sme mohli niečo dokázať.“


„To nie, ale mohli by ste mu pekne zavariť
a spraviť mu veľmi zlú reklamu.“


„Čo tým chcete povedať?“


„Tak, po prvé, vôbec vám to nemyslí, keď pýtate milión.
Možno ho má, ale v nijakom prípade sa nedá na vás previesť taká veľká suma
bez vedomia baham­skej vlády. Teda niekoho vo vláde na finančnom odbore. Naparia
vám dane a poplatky a budete rád, ak sa vám podarí vyniesť
z ostrova niekoľko tisíc.“


„Rečičky,“ utrúsil Ordell.


„Dajte si povedať, že takto nikam nezáj­dete,
prestaňte snívať a uvažujte reálne. Okej, vyzerá to, že vás chcem
dobe­hnúť. Ale možno – viac nesľu­bujem – možno sa dá
z toho predsa niečo vytĺcť. Keď ste už zašli tak ďaleko, bola by to otrava
nič netr­hnúť.“


Ordell ju jemne pohladkal po peknom zadočku.
„Hovorím so svojím novým partnerom?“


„Ja som za to, aby sme sa starali každý
o seba.“ Melanie mu podala spenený nápoj v koňa­kovej čaši veľkej ako
misa. „Pokiaľ ide o mňa, ešte presne neviem, ako to spravím. Možno to bude
niečo dlho­do­bejšie, možno sa uspo­kojím so skromným šekom a vypadnem, ešte
uvidím. Ale chcem s vami spolu­pra­covať, lebo ste mi sympa­tický
a okrem toho netúžim skončiť v nejakom poon­diatom mori. Tu niet o čom
špeku­lovat.“


„Ako spolu­pra­covať?“ Ordell si usrkol z pohára
a na fúzoch mu ostalo trochu bielej peny. Melanie mu ju zotrela končekom
prsta a oblizla si ho.


„Čo keby… čo keby ste za stotisíc zmizli? Hádam by
som ho mohla nejako priviesť k tej sume, aby bol presved­čený, že na to prišiel
sám. Pre jeho pokoj.“


„To nie je milión,“ namietol Ordell.


„Ale nie je to ani na zaho­denie.“


„Mám spoloč­níka a ešte zopár ľudí, ktorých
treba vyplatiť.“


„To je už vaša starosť, ako to zaria­dite. Môžete si
vyzdvi­hnúť prachy, v ten istý deň byť v Paríži a vaši kamoši
nech si vyberú podporu pre neza­mest­na­ných. To už záleží na vás. Ale ešte
predtým musí mať záruku, myslím pán Dawson, že svoju ženu viac neuvidí.“


Ordell položil pohár na mramo­rový pult
a opakom ruky si zamys­lene utrel ústa.


„Tak teda za tých stotisíc by som nemal zmiznúť,“
ozval sa napokon, „ale zavraždiť jeho ženu.“


„Nno. Ja len vravím, že keď sa dozvie
o manžel­kinej smrti, dosta­nete stotisíc. Možno aj stopäť­de­siat. Nevravím,
že to máte urobiť,“ pove­dala Melanie. „Nech­cete niekomu brnknúť?“







16


Keď vo
štvrtok ráno Ordell prvý raz vykrútil Richar­dovo číslo, ozval sa Louis
a Ordell zložil. Tretí raz zavolal okolo pol jednej. Zdvihol to Richard.
Rozhovor medzi Free­portom a Detro­itom znel takto:


Ordell: Konečne. Kde je Louis?


Richard: Skočím poňho…


Ordell: Nie, Richard, počkaj!… Richard? Počúvaj,
poviem to tebe a ty to môžeš povedať jemu. Všetko je vyba­vené. Je to
v suchu. Pôjdeš do Kali­fornie.


Richard: Fajn správa. Fakt je všetko
v poriadku?


Ordell: Hej, vyba­vené. Môžeme zdvi­hnúť kotvy.


Richard: Niekto dvakrát volal a zložil.
Nevieme kto.


Ordell: To nič, Richard. Teraz počúvaj, čo ti
poviem. Dobre si to zapa­mätaj. Treba totiž urobiť to najdô­le­ži­tejšie.


Richard: Moment. Hneď som nazad…


Ordell: Richard!


Richard: Musím stíšiť oheň pod kapustou.


Ordell čakal v tele­fónnej búdke vo vesti­bule
Kráľov­ského hostinca a na kovovej poličke mal stĺpček štvr­ť­do­lá­ro­vých
mincí v hodnote desať dolárov.


Ordell vedel, že Louis by bol proti. Bezpečne by
urobil bengál, keby to len počul. Tak načo ho do toho zaťa­hovať? Louis je fajn
chlap, ale teraz všetko nabralo iný smer. Musí povedať Richar­dovi niečo, čo
treba odkázať Louisovi. Potom treba naho­voriť na tú fušku Richarda, ale tak,
aby to neskopal. A to všetko z tejto rozpá­lenej tele­fónnej búdky. Nebude
to ľahké. Ale ani stopäť­de­siat­tisíc nezin­ka­suje človek len tak. Ten Paríž znie
prisám­vačku lákavo. Pošle Louisovi pohľad­nicu…


Richard: Haló!…


Ordell: Je kapusta v poriadku?


Richard: Kypela, ale už je to dobré.


Ordell: Louis je hore?


Richard: Ten je furt hore. Asi si to rozdá­vajú, ale
nikdy ich pri tom nena­čapám.


Ordell: Richard, dnes večer… zave­diete dámu domov.


Richard: Asi si s ňou dáva rých­lika, tak ako
je, v gatiach.


Ordell: Richard! (Odmlka.) Teraz ma veľmi dobre
počúvaj. Počúvaš?


Richard: Áno, počúvam.


Ordell: Keďže sme hotoví, dnes večer odpre­va­díte
s Louisom dámu domov.


Richard: Dnes večer?


Ordell: Keď sa zotmie. Povieš Louisovi, aby splašil
nejakú káru ako predtým a zavrel ju do kufra. Ty za nimi pôjdeš svojím
autom, keby náhodou pichol alebo čo. Rozumel si, Richard? Moje auto je na
letisku. Ale to by si aj tak nechcel. Louis vždy tvrdí, že káru si treba
požičať. To je zásada.


Richard: On si zoženie auto a ja pôjdem za
nimi v Hornete.


Ordell: V čiernom Hornete. Povedz Louisovi, že
ju treba zaviezť domov, zamknúť niekam do skrine a prerezať tele­fónne
drôty, aby mal kedy zdrhnúť – jasné? – a aby nemohla nikoho
zalar­movať. A potom, Richard…


Richard: Čo potom?


Ordell: Ďalšie musíš vybaviť sám, aby Louis nič
nevedel. Keď odíde, myslím Louis, vrátiš sa do domu… vojdeš… ale najprv zistíš,
kam ju zavrie, aby si nemusel všade hľadať, jasné?


Richard: Áno, zistím, kam ju zavrie.


Ordell: Potom, Richard… musíš ju zabiť.


Richard po chvíli: Zabiť?


Ordell: Musíš, Richard, vie, kto si. Pove­dala mi
to. Priznala sa, že spoz­nala tvoj hlas a videla tvoje noha­vice. Vie, že si
bol vtedy u nich. Presne to mi tá židovská panička pove­dala, Richard. Vraj
ti to neprejde, lebo vie, kto je ten mizerný, smrad­ľavý najatý hekač, a že
sa postará, aby ho zabasli.


Richard: Aj mne to vŕtalo v hlave. Niečo totiž
spome­nula…


Ordell: Nemáme inú možnosť, Richard. Nechcem, aby
teba alebo niekoho z nás zašili. To ťa odrovná, bude to tvoj koniec, keď
ťa šupnú ku všetkým tým teplošom, ktorí sa budú na tebe vybíjať. Richard… tú
židovskú paničku musíš zabiť. Nemáme iné výcho­disko.


Richard: Dobre… (Dlhá odmlka) Čím?


Ordell: Ty si expert. (Odmlka) Ale, Richard,
počúvaj. Louisovi to nepo­vedz… Vyletel by na teba a zožral by ťa.


Richard: Hádam Python Magnum. Ten mám najradšej.
(Odmlka) Počuj…


Ordell: No?


Richard: Vedel som, že je to židovka. Tušil som to.

Starost­li­vosť
o zovňajšok sa vypláca. Toto pravidlo si Mickey zapa­mä­tala
z časo­pi­sec­kých súťaží, do ktorých sa zapo­jila ako mladé dievča. Rozhodla
sa dbať na svoju čistotu a upra­ve­nosť ešte skôr, ako ju rehoľné sestry
poučili o pannách a o svätej nepo­škvr­ne­nosti. Matka jej
rozprá­vala, že už ako malé diev­čatko sa prezlie­kala tri-štyri razy denne.
Schá­dzala dolu v pekných šatách, že sa ide hrať, a matka ju vždy
musela zahnať nazad do jej izby.


Modrá košeľa a biele noha­vice zbavili na to,
že ich nosila štyri dni. Určite vedela, že neza­pácha. Včera a pred­včerom
jej dovo­lili ospr­chovať sa. Ale v kúpeľni nebol nijaký spray. Ten tučný
poli­cajt asi nemá o niečom takom ani šajn. Neza­budol ho kúpiť, býva tu,
tomu sympa­tic­kému pred kúpeľňou odsekol: „Je to predsa môj dom, nie?“ Ale ten
tučniak jej nešiel dokopy s touto izbou. Pripo­mí­nala skôr starej maminu
izbu. Potom jej v súvis­losti s tučným poli­cajtom zišla na um matka.
Čo by si pomys­lela, keby vedela? Jej otec – nikdy predtým si to
neuve­do­mila – nenú­tený, vo vlnenom svetri, s fajkou
a zred­nu­tými, ale dosial vlnis­tými šedi­nami vyzerá ako typický otecko
vyse­dá­va­júci pred tele­ví­zorom. Pozrel by na tučného poli­cajta a povedal
by: „Nazdar, šéf, ako sa máte?“ Ona by sa ozvala: „Otecko, on ma uniesol,“ ale
mama by ju zahriakla: „Prosím ťa, nefan­ta­zíruj. Nevidíš, že je to poli­cajt?“
Kým by o tom s mamou deba­to­vali, otec by sa utiahol s fajkou
nabok. Obaja, otec i mama, by prijali poli­cajta s rešpektom na
základe vonkaj­šieho dojmu. Neve­dela si pred­staviť, že by prebe­rali niečo iné
ako prob­lémy demok­ra­tickej strany alebo odborov, že by sa doha­do­vali či
disku­to­vali o niečom… dôle­žitom.


Čo je dôle­žité?


Prezliecť sa do čistého, vrátiť sa domov, poob­zerať
sa tam… zavolať, ako sa má Bo… Zháčila sa: Nie si o nič lepšia ako oni.
Zaujíma ťa len tvoj vlastný malý svet…


Čo urobíš, keď sa z tohto dostaneš? prebleslo
jej hlavou. Čo povieš Fran­kovi?


No rozmýšľaj, prídeš domov a on tam bude stáť.
Čo povieš?… Ahoj? Počula neúp­rimný tón malej Mickey: Ach, ahoj… Nie, mám sa
dobre. A ty?… A už nikdy tú tému nenačne. Bude unikať do klubu
a jej život sa vráti do starých koľají. Nie, naozaj som nebola preč. Bola
som… Kde?


Na dvere niekto dvakrát rýchlo zaklopal
a v zámke zaštr­kotal kľúč. Mickey zaha­sila nočnú lampu a sadla
si do hojda­cieho kresla. Vo svetle z chodby uvidela toho sympa­tic­kého, ako
vchádza s podnosom. Tučniaka ráno počula, ale černocha nepo­čula od
pred­vče­rajška.


„Koľko je hodín?“


„Asi jedna,“ odvetil Louis a zložil podnos na
posteľ. „Cesto­viny už asi nezvládnem.“


„Dnes je šunka s kapustou,“ povedal Louis.


„Nie som hladná.“


„A kuku­ričná špecia­lita so šľahačkou.“


„Fakt? Tak to je niečo iné,“ pove­dala Mickey. „Ale
čítate vy vôbec? Rada by som si niečo prečí­tala.“


„Idete domov,“ povedal Louis.


Mickey sa v kresle vystrela a zovrela
operadlá. „Kedy?“


„Neskôr.“


„Zaplatil vám?“


„Onedlho vás tam zhodíme.“


Mickey sa pomaly oprela. „Neverím.“


„Neverte.“ Louis sa pohol k dverám.


„Počkajte… Naozaj vám môj muž zaplatil?“


„Hej, je to vyba­vené.“


„Koľko ste pýtali?“


„Myslím, že nemal na výber.“


„Ale nie ste si istý.“


„Som.“ Ukázal na podnos. „Naobe­dujte sa.“


„Čo so mnou spra­víte? Dozviem sa to?“


„Už som vám povedal, že idete domov.“


„Nikomu to neprez­radím,“ pove­dala Mickey. „Sľubujem
vám, že nepôjdem na políciu.“


„To by vášmu mužovi aj tak nepo­mohlo,“ pozna­menal
Louis. „Bezpečne si s ním musíte vyjasniť zopár malič­kostí, ale na vašom
mieste by som neza­búdal, že ste ho stáli pekný balík.“


„Hovo­rili ste s ním?“


„Priamo nie, ale všetko je v poriadku. Myslím,
že aj so svojím priteľom si máte kadečo vytmaviť. Rád by som počul, čo vykladá
ľuďom, ako prišiel k tej rane na hlave.“


Naozaj by to bolo možné? zamys­lela sa. Vrátiť sa
domov a pokra­čovať tam, kde prestala? Práve o tom pred chvíľou
uvažo­vala. Ako príde domov, uvidí Franka a povie mu: Ahoj, mám sa dobre,
a ty?…


„Neverím vám,“ zopa­ko­vala. „Tak to nikdy nie je.“


„Čo tak nikdy nie je?“


„Božemôj, nikdy to nie je tak, akoby sa vôbec nič
nestalo. Nemô­žete niekoho uniesť, zhrabnúť milión a urobiť za všetkým
bodku.“


„Čoby nie, keď to vyjde.“


„Dostali ste peniaze?“


Louis zaváhal. „Povedal som vám, že hej.“


„Videli ste ich?“


„Naozaj mi môžete veriť. Idete domov.“


„Nie!“ pove­dala zvýšeným hlasom a tichšie, ale
ostro dodala: „Niečo sa tu robí. Nikdy to nie je takto. Vy neviete o nič
viac ako ja. Ten druhý šiel do Free­portu, však?“


„Musím ísť dolu,“ povedal Louis.


„Volal vám, že mu môj muž zaplatil? Naozaj to bolo
také jedno­duché?“


„Vrátim sa po vás,“ povedal Louis.


„Máte ma zabiť?“


Zastal s rukou na kľučke. „Nebojte sa. Keď
vravím, že idete domov, tak idete domov.“


V kuchyni
Louis pozna­menal: „Nero­zu­miem iba, prečo nechcel hovoriť so mnou.“


„Volal z búdky,“ vysvetlil mu Richard.


Louis čakal, ale viac sa nedoz­vedel. „Čo presne
vravel?“


„Povedal som ti.“


„Chcem to vedieť presne, doslova. Akoby si písal
poli­cajnú správu.“


„Povedal, že je všetko vyba­vené.“


„Že je všetko vyba­vené?“ Čo znamená ‚vyba­vené‘?
Môže to byť hocičo. „Mal si ma zavolať.“


Richard stuhol. „Povedal, že ja ti môžem odkázať,
že je všetko vyba­vené, že ju máš zaviezť domov, potom máš zohnať nejakú káru
a zavrieť ju do kufra, iba to, nič iné nevravel. To je naozaj všetko,
dofrasa!“


„A čo sa tak rozču­ľuješ?“


„Ja sa neroz­ču­ľujem. Ale keď ti niečo hovorím, tak
je to pravda.“ Richard očer­venel a stisol pery, vyzeral, akoby chcel
niekomu vraziť.


Poriadna fuška uzemniť to veľké, tupé, fašis­tické
pištoľ­nícke hovädo s dlhým vedením, aby nevys­ka­ko­valo, a zamestnať ho
poon­dia­tymi cesto­vi­nami. Louis sa snažil napo­dobniť Ordella. „Len pokojne,
Richard. Verím ti. Len som si nebol istý, či som dobre pochopil. Vieš, ako to
myslím.“


„Povedal, že je všetko vyba­vené a že prachy
sú.“


„Aha,“ prikývol Louis. „To mi asi ušlo. Takže on už
prachy má. Fajn. Práve to mi nebolo jasné.“ Hovädo sprosté. „No a teraz by
som na chvíľku potre­boval tvoje auto. Treba na večer splašiť nejakú káru.“


„Na ako dlho ho chceš?“


„Asi na polho­dinu, ak proti tomu nič nemáš.“


Richard súhlasil, ale trvalo mu, kým dal Louisovi
kľúče. Zdôraznil mu, že keď sa vráti, auto treba na prícho­dovej ceste obrátiť
tak, ako je teraz. Richar­dovi zále­žalo na tom, aby bolo vždy v poho­to­vosti
predkom na ulicu.


Louis mal už na jazyku, aby dal dáme pokoj, načo ju
rozru­šovať a nervačiť, keď je už po všetkom. Ale rozmyslel si to
a nič nepo­vedal. Radšej sa popo­náhľa.


Na
Woodward Avenue Louis usúdil, že do piatich minút môže byť nazad.


Pôvodne sa chcel pustiť na sever na Fern­dale
a Royal Oak, ale potom dostal ten nápad s reštau­rá­ciou. Do pätnás­tich
kilo­metrov mu však nezišlo na um nijaké vhodné miesto s osobnou obsluhou
na parko­visku, no potom si spomenul na jedno južným smerom, na Raj. Môže ta
prejsť od Richarda pešo, len čo sa zotmie. Pôjde na parko­visko, niekde vzadu si
vyti­puje auto, opíše ho stráž­covi na parko­visku a dá mu prepitné. Je to
oveľa ľahšie ako naštar­tovať s drôtikmi bez kľúča. A nemusí sa
naháňať kade-tade a nechávať Richarda s dámou samého.


Overí si iba na tacho­metri, koľko je to do
reštau­rácie, aby si bol istý, že to nie je ďalej, ako pred­po­kladal, alebo či
nevy­ho­rela. Ak tam ešte stojí, o päť minút je bez prob­lémov nazad.


Skús to
znovu. Otvoríš dvere, pred­sta­vo­vala si Mickey, vojdeš a uvidíš známe
čierno-biele dlaž­dice. Zamieriš do kuchyne. V kabi­nete niečo zašu­choce.
Vyjde Frank. Uvidí ťa a zastane. Zdvihne ruky a povie…


Ticho – nie, vážne, ruky bude mať
spus­tené. ‚Ako sa máš?‘ A ty odpo­vieš: ‚Ďakujem, dobre.‘ Celkom pokojne mu
pozrieš do očí. ‚Ako bolo vo Free­porte?‘ A on: ‚Obstojne. Včera som
v Lucayi získal sedem­de­siatdva bodov. Tí zele­náči boli pomalí, ináč…‘


‚Nezaješ si niečo? Tento týždeň som nebola
v obchode, ale niečo sa určite nájde.‘ Pristúpi k chlad­ničke.


A potom si vyba­vila matku. ‚Ach Margaret,
nebuď hlúpa,‘ doho­vára jej. ‚Frank by nič také neurobil. Je to príkladný manžel
a otec.‘ A otec s fajkou v ruke ich pozo­ruje. ‚Nie, mami,
mýliš sa. Nič nie je také pekné, ako sa zdá. Vôbec nič.‘ Ale načo sa tým
zaťa­žovať? Vyža­do­valo by priveľké úsilie vysvetliť to mame a pria­teľkám
v klube. A načo? Pravda, ak ju naozaj pustia. Bude sedieť
a čakať a uvidí sa, a keď ju pustia, aj tak musí byť ticho.
Franka by zavreli.


Skús toto.


‚Buď už ticho, Frank. Ešte slovo o golfe
a pichnem to na teba.‘


To je už lepšie.


Richard nezak­lopal, zjavil sa vo dverách bez masky,
a hneď jej povedal, aby zaha­sila. Vošiel, pozrel na hojdacie kreslo,
v ktorom sedela, a na podnos na posteli. Jasné, mohol si myslieť, že
sa ničoho nedotkne.


„Nezjedli ste šunku,“ pozna­menal.


„Nie som hladná.“


„Zabudol som, že to máte zaká­zané.“


Zdvihol podnos a odniesol ho na bielizník.
Mickey naňho poba­vene pozrela. „Prečo by som to mala mať zaká­zané?“


„Vaša viera, ak to tak možno nazvať. Ja to volám
ináč.“


Uvažo­vala, či má cenu spýtať sa ho, na čo naráža
a prečo vošiel do svetla bez toho gume­ného Fran­kens­teina, ktorého sa jej
raz poda­rilo zazrieť cez neza­le­pený očný otvor na maske. So zata­jeným dychom
sledo­vala, ako sa blíži k posteli z jej strany v noha­vi­ciach
z poli­cajnej uniformy a v bielom tričku, s rukami
zalo­že­nými v bok a sivými fľakmi v podpa­zuší.


„Vravel vám Louis, že idete domov?“


Louis. „Áno, vravel.“ Ten sympa­tický je Louis.


„Budete mi tu chýbať.“


„Aj vy mne. Bolo tu výborne.“ To nie je rozumné
uťahovať si z neho. Videla, ako mu stuhli nozdry a prepi­chol ju
tvrdý, preni­kavý pohľad, akým Richard vedel prevŕtať človeka skrz-naskrz.


Schmatol ju za ruky, vytiahol z kresla, hodil
na posteľ a priľahol ju. Skrú­cala sa, metala, odvra­cala hlavu od
rozpá­lenej tváre, čo na ňu zhora poze­rala, a cítila, ako jej pchá koleno
medzi nohy. Hovoril jej, že chcel niečo vidieť a že to došľaka uvidí,
urobí, na čo má chuť, ona nech len pokojne leží, lebo ak sa pohne alebo zakričí,
zabije ju hneď, rovno na matkinej posteli, nebude to odkladať. Zavrela oči.
Usilo­vala sa nadýchnuť a spomenúť si, čo treba robiť, ako sa to píše
v knihách alebo v prílo­hách pre ženy. Nedať sa. Kopnúť ho medzi nohy.
Alebo s ním nezá­pasiť a podvoliť sa? To si neve­dela pred­staviť.
Neve­dela si pred­staviť, že by sa to mohlo stať. Ublížil by jej, zranil by ju…


Vstal a prudko ju posadil na kraj postele.
„Dolu s tými handrami, lebo ti ich strhnem,“ osopil sa na ňu a začal
si odopínať opasok Wells Fargo s ťažkou pozlá­tenou sponou.


Mickey sklo­pila oči, pritisla si bradu na prsia
a začala si rozo­pínať blúzu. Videla si podpr­senku, ešte vždy sneho­bielu,
s malou ružovou mašličkou upro­stred. Sedí tu malá Mickey. Pravá Mickey sa
na to díva odnie­kiaľ zhora a myslí si: tá ružová mašlička je už priveľa.
Chúďa dievča. Vidí Franka, vychádza nahý z kúpeľne s uterákom
preve­seným cez ruku. Hmlisto vidí meter osem­de­siatpäť vyso­kého Mars­halla
Taylora, zhrbe­ného a nahého, je tu a hneď sa zas rozp­lynie. Čo by
urobila Susan Brown­mil­le­rová? pomys­lela si. Nech to už mám za sebou. Vyzliekla
si blúzu.


„Teraz podpr­senku,“ povedal Richard.


Siahla si za chrbát, rozopla háčiky a stiahla
si podpr­senku. Božemôj, bradavky mala zdurené.


„Teraz noha­vice a noha­vičky,“ povedal Richard.
Stál pred ňou, noha­vice spus­tené na členky, mohutné holé stehná biele ako
mramor a palce zakva­čené do trenírok, aby si ich mohol hneď stiahnuť. Tá
Mickey, čo sa prize­rala zhora, pove­dala ty chúďatko, ja by som to riskla
a kopla ho.


A načisto jej vyra­zilo dych, keď sa tá milá
poddajná Mickey na posteli preva­lila na chrbát, prudko sa odra­zila, upie­rajúc
oči na Richardov rozkrok, zavr­čala a z celej sily kopla do
ovísa­jú­ceho vačku v trenír­kach.


Neuve­ri­teľné, Richard zjojkol, prehol sa vo dvoje
a chytil za slabiny, malá Mickey sa skotú­ľala z postele takmer
pudovo – schmatla blúzu a podpr­senku – vyra­zila
z izby a bežala dolu schodmi, bola už skoro celkom dolu –


Louis – pamä­tala si jeho
meno – sa blížil k schodom, vykročil na prvý, a vtom
zdvihol hlavu.


„Doboha!“ Hneď pochopil. Stačilo mu na ňu pozrieť,
na jej obna­žené prsia a blúzu, ktorú držala v ruke, a uvedomiť
si, že Richarda dolu nevidel. „Poďte, rýchlo!“ Načiahol sa a zdrapil
Mickey, ktorá si pritís­kala blúzu na prsia. „Kde je?“


„V izbe.“


Počuli, ako Richard zhora reve: „Vráť sa do izby!
Už aj!“


„Doboha!“ povedal opäť Louis. „Poďte.“


Vkĺzla do blúzy a pridŕ­žajúc si ju vpredu
rukami, vybehla pred­nými dverami na chodník, a keď Louis zakričal, aby
nasadla do auta, zvrtla sa a bežala za ním rovno cez nízky živý plot na
prícho­dovú cestu. Auto bolo obrá­tené do ulice. Louis sa babral s kľúčmi.
Našiel ten pravý a naštar­toval a ona znovu počula tučniakov hlas:
„Okam­žite poď sem!“


Auto sa pohlo. Vypá­lilo po prícho­dovej ceste
a Mickey sa držala sedadla aj kľučky na dverách, lebo cesta sa prudko
skrú­cala na ulicu. Ale auto na ňu neza­bo­čilo, šlo ďalej – Louis
prišliapol plyn – rovno k plotu z drôte­ného pletiva
a k dvoj­kríd­lovej bráne, kde bola žltá tabuľka s nápisom NA PARKO­VISKO
FAIR­GROUNDS VJAZD BRÁNOU Č. 5.


Modro-biele
hliad­kové auto detro­it­skej polície prešlo popri Gray­lin­govej základnej škole na
Bauman Street – v rádiu zachrapčal ženský hlas – a na rohu
zastalo. Po chvíli zabo­čilo doľava na State Fair.


Hliadkár detro­it­skej polície, ktorý sa díval cez
predné sklo priamo pred seba, videl to čierne auto, ako vyra­zilo
z prícho­dovej cesty asi v polo­vici bloku, a vopred vedel, že len
čo zabočí, začuje zasvišťať pneuma­tiky, a ak ten chlap nena­búra zopár áut
a neza­ta­rasí mu cestu, dohoní ho skôr, ako vyjde na Woodward Avenue,
a zastaví ho blika­júcim majákom a vreš­tiacou sirénou. Pane­bože, ale
to auto sa ďalej rúti dopredu. Prera­zilo rovno bránou v plote ohra­dzu­júcom
Fair­grounds, lietacie krídla sa dokorán rozle­teli a rozký­vali
a čierne auto uháňalo na sever cez pusté pozemky. Vyze­ralo to sľubne,
konečne nejaká zmena.


Detro­itský hliadkár zapol signa­li­začné svetlo
a pritiahol si mikrofón.


Kým stihol otvoriť ústa, počul streľbu…
a videl na verande toho tučného chlapa, tučniak sa držal za brucho
a pálil z revol­vera na čierne auto, ktoré uháňalo preč a mizlo
v diaľke. Kde dopekla je? Už kdesi pri mašta­liach…


Detro­itský hliadkár s pohľadom upretým na
predné sklo povedal do mikro­fónu: „Sedem štyri štyri dva… blok tisíc, State
Fair, východne od Woodward Avenue… Žiadam okam­žitú posilu. Nejaký šialenec tu
páli z revol­vera.“


Na
mriežke Hornetu ostala žltá farba z tabuľky upozor­ňu­júcej na parko­vanie
pri bráne číslo päť, z ktorej auto vyle­telo a zabo­čilo doprava na
Woodward Avenue. O niekoľko sekúnd už stúpali nadjazdom na Eight Mile Road
k severným pred­mest­ským štvr­tiam. Z reklamnej tabule na ciga­rety
Salem na pozadí oblohy, čo sa týčila nad nadjazdom, sa dozve­deli, že je presne
o päť dve.


Mickey si poza­pí­nala blúzu. V rukách zlože­ných
v lone držala podpr­senku zhúž­vanú do guľky. „Kam ma veziete?“ spýtala sa.


„Kam?“ Louis na ňu prek­va­pene pozrel. „Domov.“


Potom obaja mlčali. Pred­stie­rali záujem
o dopravný ruch a podniky, kde sa možno najesť, moto­resty
s obsluhou v aute a parcely obchod­níkov s autami,
prechá­dzajúc po Fern­dale, Royal Oak, Plea­sant Ridge, znovu kúsok po Royal Oak
a nako­niec po diaľ­nici na Birmin­gham a Bloom­field Hills.


Z Louisa pomaly opadá­valo napätie. Uľavilo sa
mu. Teraz sa mu nech­celo na nič myslieť. Videl známe vývesky a miesta,
auto­servis N & S. Začal rozmýšľať o mopa­roch a chev­ro­le­toch
a o Barra­cude, model z roku 64, so špeciálne tvaro­vaným
sklo­la­mi­ná­tovým spoilerom na zadku, jednom z prvých výstav­ných áut, čo sa
zúčast­nili na prete­koch. Videl ho na detro­it­skej prete­kár­skej dráhe cestou do
Toleda… diaľ­nicou 1-75 sa dosta­nete až do Miami. Vrátil sa do skutoč­nosti.


„Toto, presne tento úsek North Woodward nazvali
mest­ským okruhom svetovej série,“ ozval sa. „Vedeli ste to?“ Mickey naňho
pozrela a pove­dala: „Nechcem ísť domov.“

Louis si
pred­sta­voval, ako to vysvetlí Ordel­lovi.


‚Čo som mal robiť, povedať jej, nech vystúpi?‘


‚Jasné,‘ povie nato Ordell. ‚A keby nech­cela,
vystrčiť ju z auta.‘


‚Hej, ale bola bosá,‘ namietne on. ‚Sedela tam
s podpr­senkou v ruke ako kopa nešťastia. Nevedel som, čo s ňou.
Vyze­rala, že je úplne vedľa, a mne iné miesto nena­padlo. Kam doboha som ju
mal odviezť?‘


Ordell sa posťa­žuje ich obhaj­covi: ‚Celkom mu
presko­čilo. On z toho vyviazne ako duševne zaos­talý a ja vyfa­sujem od
desať do dvad­saťpäť rokov.‘


Louis zaviedol Mickey do Ordel­lovho bytu so štyrmi
spál­ňami a s výhľadom na Palmer Park. Usadil ju v obývačke do
nasta­vi­teľ­ného kresla La-Z-Boy, vyložil jej bosé nohy na podnožku
a priniesol jej vodku s tonikom. Vypila ju asi za dve minúty
a dostala ďalšiu. Nepý­tala sa, kde sú, nepý­tala sa na nič.


Bola ešte vždy ako omámená. Louis si tiež nalial
a vyložil nohy na kávový stolík, kde bola dosial škatuľa s maskami,
ibaže teraz pri nej ležala aj zhúž­vaná podpr­senka. Chvíľu mlčky sedeli.


Keby Ordel­lovi rozpo­vedal, čo bolo potom, poobede
a večer, neveril by mu.


Mickey začala rozprávať.


„Neviem,
čo mám robiť,“ pove­dala. „Neviem ako ďalej.“ Louis mohol niečo pozna­menať,
kadečo, ale mlčal.


„Neviem, čo poviem mužovi. Stále na to myslím. Po
prvých slovách, naprí­klad, ako sa máš atak­ďalej, nebude už o čom hovoriť
a všetko bude také isté ako predtým.“ Dlho mlčala s pohárom
v ruke.


„Prečo by nebolo o čom hovoriť,“ namietol
Louis a pomyslel si ježiš­mária… „Nabetón ho bude všetko zaujímať.“


„Nebude.“


„Bude sa na všeličo vyzvedať. Ako s vami
zaob­chá­dzali…“


„Čoby, spýta sa, ako sa mám, potom povie, tak si
trochu odpočiň a nemysli už na to.“


„Ak mu to budete mať chuť poroz­právať,“ povedal
Louis – pána­beka, on jej radí, „tak mu to poroz­prá­vajte.“


„Nebude počúvať. Deň-dva bude namr­zený,
a potom akoby sa nebolo nič stalo.“


„Tak ho zdrapte za golier a pove­dzte mu: Musím
ti niečo poroz­právať, počuješ?“


Pokrú­tila hlavou. „Nebude počúvať. Viem to.“


„Prečo? Stalo sa to predsa jeho žene – čo
je to vlastne za chlapa?“


„Chuj,“ odve­tila Mickey. Počula, ako Louis
zaochkal, ale nevší­mala si to, v ušiach jej ďalej zvučalo slovo, ktoré
prvý raz v živote vyriekla nahlas, a začala uvažovať, či by sa ešte
nedalo zdoko­naliť.


„Obyčajný chuj.“ Nie, ten prívlastok nie je dosť
výstižný. „Rozumiete, čo chcem povedať?“ opýtala sa.


„Samo,“ odvetil Louis. „Niečo ako čurák.“


„Hej, ale to skôr v práci, vo vzťahu
k zamest­nancom. V normálnom živote je to… niečo iné.“ Opäť to
z nej vybuchlo: „Chuj.“


„Ale…“ nechápal Louis, „máte pekný dom, kopu
peňazí…“


„Chcete povedať, že mu mám byť vďačná. Ste ako moja
mama. Nemáte ciga­retu?“


„Pozriem sa,“ povedal Louis, vstal a vyšiel.


Možno by sa s mamou celkom zniesli, pomys­lela
si Mickey. Keby neve­dela, z čoho Louis žije. Kde robí? Pove­dala by mame,
že na dôle­žitom mieste na gene­rálnom riadi­teľ­stve v Tech­nickom ústredí.
Ohromné, pote­šila by sa mama. A otec: Hej? Na gene­rálnom som mal zopár
dobrých pria­teľov, členov Detro­it­ského golfo­vého klubu. Kde hráte vy, Louis?


„Normálne som nena­šiel. Čo poviete na toto?“ Otrčil
jej dlaň s niekoľ­kými mari­hu­ano­vými ciga­re­tami.


„To je to, čo pred­po­kladám?“


„Hej, prvá trieda. Myslím kolum­bijská.“


„Ešte som to nefaj­čila.“


„Kolum­bijskú? Ani nezba­dáte rozdiel.“


Otvoril dlaň a ciga­rety sa skotú­ľali na kávový
stolík.


„Vy to stále fajčíte?“


„Nie, len občas. Alebo keď som s niekým,
pove­dzme s diev­čaťom a chceme sa dostať trochu do nálady.“


„Užívate aj iné drogy?“


„Silnejšie nie. Koks, ale len zriedka. Keď je
poruke a niekto ma ponúkne.“


„Trávu by som rada skúsila,“ pove­dala Mickey.


Louis vstal, a až vtedy si uvedomil, ako to
Mickey myslí. „Ešte ste nič také nefaj­čili?“


Zamrm­lala, že nie. Dívala sa, ako berie zo stolíka
zápalky a zapa­ľuje šúľanú ciga­retu, konček na okamih vzbĺkol. Podal jej
ju.


„Čo sa s tým robí?“


„Fajčí.“


„Myslím ako.“


„Ako obyčajné. Uvidíte, že to zapô­sobí.“


„Nepou­ží­vate, no… ako sa to volá, čím sa tá
ciga­reta pridŕža?“


„Klieš­tiky? Len keď ste švorc. Ale u nás nie
je núdza o trávu. Ohorok zaho­díte a dosta­nete ďalšiu. Ale jedna vám
postačí.“ Mickey si potiahla. Nemalo to príjemnú vôňu. Podala ciga­retu
Louisovi, ten si tiež potiahol, potom jej ju vrátil a vzal prázdne poháre.
Dívala sa, ako vychádza, a všimla si, že nevy­fúkol dym. Znovu si potiahla
a usilo­vala sa zadržať dym. Keď sa Louis vrátil s plnými pohármi,
trochu prek­va­pene a skla­mane pove­dala: „Nič necítim.“


„Času dosť,“ povedal Louis. „Domov ísť nech­cete,
tak si tu môžeme pokojne pose­dieť a nado­povať sa.“


„Viete, ja tomu nero­zu­miem. Je strašne veľa vecí,
ktorým nero­zu­miem. A vy?“


„Užívajte si,“ radil jej Louis. „Čo ešte chcete?“


„A vy
čo ešte chcete?“ Vystrela ruku, Louis sa načiahol a podala mu ciga­retu.


„Peniaze,“ povedal. „A už nič.“


„Fakt? Peniaze predsa nemajú so šťastím nič
spoločné. To si každý len namýšľa. Čo tak zdravie?“


„Pove­dzme, že by som mal jachtu,“ uvažoval nahlas
Louis. „Krásnu veľkú loď. Mohol by som vyse­dávať na korme a šabľovať
a slúžka by mi musela nosiť selt­zerskú mine­rálku a nemusel by som sa
pova­ľovať v tuláckom útulku na Michigan Avenue. Poznal som jedného,
chodili sme spolu do školy, čo tam skončil nasiak­nutý pálenkou, bezzubý
a s polkou žalúdka. Šiel som raz na jeden ľudový festival, viete aký,
tie, čo sa robia na rieke. Tuším poľský či ukra­jinský. A tam som ho
stretol, bol špinavý ako prasa a ledva sa držal na nohách, neveril som
vlastným očiam. A vtedy som si povedal, že ja nikdy taký nebudem, nikdy.“


Mickey prek­va­pilo, že Louis len rozpráva
a ciga­reta mu horí. „Možnože mal peniaze a všetko prepil,“ nadho­dila.


„Mal hovno. Makal v auto­op­ra­vovni
u Searsa, nasa­dzoval na kolesá tie nové puklice zo skle­ných vlákien. Úplne
ho zdep­talo, že je bez prachov.“


„Prečo nešiel robiť inde?“


„Kam?“ Louis jej podal ciga­retu a ona si ju
nechala.


„Ja neviem. Kde robia ostatní? Všade,
a hoci­jakú robotu.“


„Boli ste už niekedy zamest­naná?“


„Prav­daže.“


„Kde?“


„U Saksa.“


„Ako dlho?“


„Napo­sledy…“ jediný raz, „…asi tak päť týždňov.“


„Päť týždňov?“


„Na skrá­tený úväzok. Bol to pokus. Niečo vám
poviem… spomí­nali ste, že ho to zdep­talo.“


„Päť týždňov…“


„Dajte mi doho­voriť, hej? Mohli by ste pre zmenu
chvíľu počúvať a neskákať mi do reči?“


„Tak dobre, počúvam.“


„Pane­bože, nechala som si tam kabelku.“


„Richard ju už preša­cuje, či tam nemáte dáky tampón
alebo anti­kon­cepčnú vložku.“


„Posledné štyri dni som sa modlila, aby som
nedos­tala menštru­áciu. Mešká mi.“


„Možno ste v druhom stave.“


„V nijakom prípade. Pane­bože, aký odporný
výraz. V nijakom prípade. Chcem povedať, že je to prak­ticky nemožné. No,
nech si ju má… bože, ten bol príšerný. A ako smrdel. Viem, že moja
peňa­ženka ostala doma na kuchyn­skom stole, a aj kľúče od auta.“


„Tak ste si teda našli tú strašnú ubíja­júcu prácu…“


„Kabelky sme si tam nesmeli nosiť,“ pokra­čo­vala
Mickey. „Museli sme nosiť reklamnú nákupnú tašku s nápisom Saks Fifth
Avenue, aby tá malá špehúnka z bezpeč­nost­ného mohla do nej strkať nos, keď
sme chodili po obchode alebo odchá­dzali, či sme nič nepo­tiahli.“


„Bezpečne sa to dalo zariadiť aj tak,“ pozna­menal
Louis. „Taká odporná podni­ková špehúnka. Krpatá a vypa­sená,
s vyráž­kovým ksichtom.“


„Viem si ju živo pred­staviť,“ povedal Louis.


„Vždy kvákala: ‚Nemáte niečo v taške?‘“
zatiahla Mickey dotie­ravým tónom. „A potom ju človeku skoro vykmasla
z ruky a strčila dnu nos.“


„Ja by som jej povedal, kam si ju má strčiť.“


„Mala som sto chutí odseknúť jej, že v nej nič
nemám. Nikdy v nej nič nenosím, ty ťava sprostá. Mala som to na jazyku.“


„Tak prečo ste to nepo­ve­dali?“


„Prečo? Lebo by ma vyho­dili.“


„Veď ste tam robili len pre špás, nie?“


„Chcela som si niečo dokázať.“


„A to bolo kedy? Kým ste sa vydali?“


„Minulý rok.“


„Páni moji, máte barák ako palác, do roboty chodíte
Grand Prixom…“


„Nero­bila som to pre peniaze, vy tupec. Vôbec nie
preto.“


„Tak prečo?“ Vstal a vyšiel.


Prečo? Aby sa dostala do sveta. Nie, taký dôvod by
neuznal. Saks Fifth Avenue a svet? Ani krok do sveta. Ale bolo to tak.


Louis sa vrátil s plnými pohármi. Mickey ani
neve­dela, kedy dopila posledný.


„Tú trávu ešte necítim,“ pove­dala. „Alebo len
trošku.“


„Troši­linku?“


„Troši­li­li­linku,“ spres­nila Mickey. „Viete, ale
najviac ma nedo­ra­zila tá protivná vyráž­kavá špehúnka ani preda­vačky
v odde­lení Mladej módy, ktoré robili, čo vládali, aby vám odlá­kali
zákaz­níčky, keď ste si nejakú konečne chytili a šli ste sa potrhať, čo ste
jej znášali šaty. A tá ženská vám nako­niec povie: ‚No a čo by sa
k tomuto hodilo?‘ Úplne bezmocne, chápete, aby ste museli za ňu rozmýšľať.
Alebo si prištrá­do­valo také vypa­sené malé pivo, malo to metrák a najviac
meter päťde­siat a pýtalo si diev­čenské číslo: ‚Ukážte mi, čo máte
v diev­čen­ských číslach!‘ zapiš­ťala Mickey. „V diev­čen­ských číslach!
Nepre­tiahla by si to ani cez ľavú kozu. A tie rozkys­nuté šľampy, ktoré ste
museli obska­kovať – pobrali si do kabínky všeli­ja­kého šatstva, nič
nekú­pili a všetko nechali po sebe na zemi. Ale to najhoršie, viete, čo
bolo zo všet­kého najhoršie? Čo ma celkom dora­zilo?“


„Čo?“ spýtal sa Louis.


„Ženské, čo do vás hádzali svoje úverové karty.“


„Tak ony ich do vás hádzali?“ zaujímal sa Louis.


„No, nie doslova, ale oháňali sa nimi.“ Mickey sa
skrútia v kresle a cez nadvi­hnuté plece vzne­šene kývla rukou. „Asi
takto. Akože ja mám úver u Saksa, kto je viac? A kto ho dočerta
nemá?“


„A vy ste im ich hodili?“


„Nie.“


„Prečo nie?“


„Len som chcela. Pána, strašne som chcela.“


„Ale radšej ste vypadli.“


„Nedalo sa to vydržať.“


„No vidíte, ale väčšina ľudí nemá vaše možnosti,“
povedal Louis. „Musia ostať, kde sú, a dať si srať na hlavu, lebo nemajú
veľký dom, do ktorého sa môžu odviezť vlastným autom.“


„Nikto si to nemusí nechať,“ namietla Mickey.
„Nestojí to za to.“


„To je fakt, ak nemáte Grand Prix, môžete si ho
šlohnúť,“ uznal Louis. „Alebo môžete vyčistiť super­market. Raz som vybral
obchod s lieho­vi­nami, čistý zisk sedem­stoš­ty­rid­saťdva dolárov, ale mal som
z toho nervy v kýbli, tak som sa vrátil radšej k autám
a skončil som v Juho­ohij­skej nápravke. Potom som robil, no, všeličo,
kým ma nepos­lali do Hunts­villu, a tam som si povedal: Tak to stačí,
človeče, už nikdy viac.“ Odmlčal sa. „No a čo teraz?“


Mickey naňho vážne pozrela. „To sú väzenia?“


„Čo iné? Za mrežami som strávil skoro… veru, skoro
štvr­tinu života, Waynské okresné, Dehoco, Juho­ohijské, Hunts­ville.
V Jack­sone som zatiaľ nebol, ani ta nemienim ísť.“


„Čo ak vás chytia?“


„Ale keby som predsa musel ísť, radšej si strčím
pištoľ do huby.“


„Vážne?“


„Prisám­bohu. Máte rozo­pnutý gombík, skoro vám vidím
kozičky.“


„Veľa by ste nevi­deli.“ Mickey si pozrela na blúzu
a zapla sa. „Kde je Hunts­ville?“


„V Texase. Bol som tam, flákal som sa okolo
MacAl­lenu a Browns­villu, lebo som čakal na dodávku trávy, mala jej byť asi
tona. Nikdy predtým som nemal takú fušku, ale bolo to pre jedného, čo som ho
poznal, a mal som mu to len rovno dodať, nijaké rozvá­žanie prie­kup­níkom
ani nič. Vymetal som bary a počúval rádio, samé tie mexické kuka­rače.
Mysleli by ste, že na stanici XECR Reynosa budete počuť dobrý rock. Nedal sa
tam chytiť ani slušný džez.“


„Máte rád džez?“ opýtala sa Mickey.


„Máme tu nejaké pásky, potom vám ich pustím. Páči
sa vám Blue Mitchell?“


„Neviem, či som ho už počula. A vám Les
MacCann?“


„Hej. A Gil Evans?“


„Myslím, že áno.“


„A Art Blakey a Jazz Messen­gers? Alebo
Lonnie Liston Smith – elek­tro­nické vúdú?“


„Mám rada Buddyho Richa,“ pove­dala Mickey.


„Hej, je dobrý,“ súhlasil Louis. „V tom
Browns­ville a MacAl­lene som tvrdol asi dva týždne a nako­niec som si
povedal: Kašlať na to, ide sa domov. Ale nemal som prachy na benzín. Tak som si
povedal okej, poob­zerám sa po okolí a zopár dní či týždeň môžem zbierať
melóny. Šiel som tam len preto, že som bol na dne, tá tráva ma mala vytr­hnúť,
pomôcť mi ku kapi­tálu. Tak som sa dal najať na nejaké Stan­zi­kove farmy, začal
som robiť, a zrazu štrajk. Vysvitlo, že sa tam štraj­kuje už dlhšie
a že ma najali ako štraj­ko­kaza, za dolár šesť­de­siat na hodinu. Boli sme na
poli, štraj­ku­júci sa zora­ďo­vali na ceste a jedno mexické dievča so
zástavou revalo na nás po španielsky do nejakej trúby čosi ako: ‚Keď máte
trochu hrdosti, odíďte!‘ Boli tam poli­cajné autá, špeciálna jednotka štátnej
polície s okuliarmi, tí, čo vždy žujú žuvačku s plechovým ksichtom.
Asi ich to učia na akadémii. Keď si v akcii, nepohni ani svalom na tvári,
neukáž, že si ľudský tvor. V nákla­diaku spoloč­nosti prišli niektorí
zamest­nanci s predákom. Potom tá Mexi­čanka Elena Mendé­zová,“ Louis sa
uškrnul a pokrútil hlavou, „… stála za všetky drobné, začala nadávať ľuďom
na poli, ktorých poznala, vraj kde je ich ľudská dôstoj­nosť, presne to slovo
použila, dôstoj­nosť a zmysel pre spra­vod­li­vosť. ‚Pozrite na svojich
štraj­ku­jú­cich kama­rátov, ktorí hladujú preto, aby dostali mzdu, akú si
zaslúžia.‘ Mali ste ju počuť, hotová herečka. Onedlho začali niektorí zberači
na seba poku­kávať, zhodili vrecia z pliec a odišli z poľa.“


„A vy s nimi,“ pove­dala Mickey.


„No, v robote som sa nepre­trhol, ten poon­diaty
chrbát fakt bolel na skapanie, a tak som si povedal: no dobre, pridaj sa
k tomu spolku. Zdalo sa mi, že oni sú na tom lepšie ako my.“


„Zavreli vás za štraj­ko­vanie?“


„Nie, za to nie. Ale viete, potom začal ten
nákla­diak spoloč­nosti premávať hore-dolu po ceste popri štraj­ku­jú­cich, víril na
nás mraky prachu a ostre­ľoval nás štrkom. Keď nato Elena Mendé­zová znovu
začala vyvo­lávať mená, nákla­diak začal vyhrávať – k ampliónu mal
totiž napo­jené rádio – a tak to revalo, že nik nero­zoznal, čo tá
Mexi­čanka kričí. Pamätám sa, pána, ešte aj dnes sa pamätám, že jedna
z tých piesní bolo Pada­júce lístie
a že ju spieval Roger Williams. A ešte Na koho sa mám obrátiť. Elena Mendé­zová zakri­čala na nákla­diak:
‚Hej, vy debili, chyťte XECR Reynosu!‘ Mám vám ešte jednu zapáliť?“


Mickey zažmur­kala. „Zdá sa mi, že už niečo cítim.“


„Vstaňte a skúste chodiť, potom uvidíte.“


„Nie, je mi veľmi príjemne.“


„Ako sme tam sedeli v rade, prišiel k nám
taký poliš v kovboj­skom klobúku, že máme vstať a postaviť sa tak
a tak ďaleko jeden od druhého a tak a tak ďaleko od poľa. ‚Čo je
vás došľaka do toho, či sedíme?‘ Preklal nás tým bezvý­razným zlovestným
pohľadom, pohrozil nám obuškom a povedal niečo ako že keď nebu­deme držať
zobák, máme posta­rané o prevoz. Ale Stan­zi­kovmu predá­kovi, ktorý sa
prirútil na nákla­diaku zvedavý, či odsko­číme, nepo­vedal nič. Spomínam si, že
rádio hralo Okie[2] z Muskogee – pamä­táte
sa?“


„Jasné,“ prikývla Mickey. „Merle Haggar­dová.“


„Ako to, že ju poznáte?“


„Aj ja mám rádio. Nechcem sa vyťa­hovať, ale máme
ich asi päť a funguje len jedno, to v kuchyni.“


„Opravím vám ich,“ ponúkol sa Louis. „Slúžil som
u námor­níkov. Tretí radista.“


„A poldňový zberač melónov.“


„Ani toľko,“ povedal Louis. „Tak ten nákla­diak sa
rútil k nám a vyre­vúval Okie
z Muskogee, no a niektorí štraj­ku­júci, čo držali heslá, ich proti
nemu dvíhali, keď prefrčal okolo po ceste. Predáka naštvalo, že naňho kašlú,
a tak sa rozhodol prejsť celkom blízko pri nás, že sme museli
povy­ska­kovať, ale jedného star­kého nabral a odho­dilo ho takých desať
metrov po ceste a do garádu. A ja som to videl, videl som, ako ho
naschvál nabral. Všetci sa rozbehli ku garádu, kde starký ležal so zlomenou
nohou. Ten poliš prišiel k nemu, vytiahol svoj zápisník v koži
a viete, čo spravil?“


„Čo?“ spýtala sa Mickey.


„Tomu star­kému, ako tam ležal, vydal poku­tový
lístok za rušenie premávky.“


Mickey si spome­nula na tú ženskú s vyráž­kami
z bezpeč­nost­ného u Saksa.


„Spýtal som sa jedného zo štraj­ku­jú­cich, či by mi
nepo­žičal auto, že chcem ísť do mesta,“ pokra­čoval Louis. „Musel som vypadnúť,
pomyslel som si, že si hádam skočím na pohárik. Vraj dobre, za dolár. Nasadol
som, auto sa pohlo a zrazu som na ceste vedľa nákla­diaka s otvo­re­nými
dverami uvidel toho predáka. Bolo to asi preto, že tam stál s rukami
v bok a sledoval všetko s tým boho­rovným pokojom. Skrátka,
namieril som si to na toho smrada. Chcel som len, aby odskočil, ale trochu som
to prešvihol, odtrhol som mu dvere a zlomil obe nohy.“


„Pane­bože,“ pove­dala Mickey. „A potom?“


„Všetci boli od radosti bez seba,“ pokra­čoval
Louis. „Zašili ma, obvi­nili z pokusu o vraždu, obha­joba z toho
vytĺkla prepad­nutie so zločinným úmyslom a vyfa­soval som dva až päť rokov
v Hunts­ville. Odkrútil som si tridsať mesiacov, takisto ako
u námor­níkov, ale čosi vám poviem. Hoci som bol v Norfolku vo
Virgínii, u námor­níctva sa mi väčšmi páčilo.“


„Neviem si pred­staviť, čo by som robila vo väzení,“
pove­dala Mickey.


„Ani to neskú­šajte.“


Vstal a pristúpil k jej kreslu. Keď
sklonil hlavu tesne k jej tvári, pove­dala: „Čo to robíte?“


„Iba sa dívam, čo tam máte.“


„Zmiz­nite!“ Zlostne ho odtisla, alebo to aspoň pred­stie­rala.
Áno, pred­stie­rala.


„Myslel som, že sme kamoši.“ Louis sa vystrel.


„Preboha, vy si to naozaj myslíte?“


„Fakt nemám šajn, čo sa robí. Tuším som už
nado­po­vaný… a hladný ako vlk.“ Vzal si šiltovku a vykročil
k dverám.


„Nechoďte preč nahne­vaný,“ pove­dala Mickey.


„Nie som nahne­vaný, iba hladný. Idem kúpiť pizzu.
Ste hladná?“


„Myslím, že hej. Ani som si to neuve­do­mila.“


„To je z trávy,“ povedal Louis. „Máte chuť na
pizzu alebo na niečo iné?“


„Pizza mi vyho­vuje.“ Bol už pri dverách
a nasa­dzoval si šiltovku. „Ešte som vám to nedo­roz­prá­vala,“ pove­dala
Mickey. „Ten deň, keď som vypadla od Saksa – nie, deň
predtým – mala som veľkú koženú kabelku, ktorú som nosila najmenej
týždeň.“


Louis čakal s rukou na kľučke. „Hej? A tá
špehúnka vás chytila…“


„Tá hnusná krpatá špehúnka ma uvidela
a zastala,“ pokra­čo­vala Mickey a zatiahla dotie­ravým tónom: „Kabelka
sa sem nesmie nosiť. Veď sa nič nestalo, pove­dala som, nevz­ru­šujte sa. Kabelku
smú nosiť iba vedúci pracov­níci. Ste vedúca odde­lenia? A veľmi dobre
vedela, že nie som. Milo som jej pove­dala: Nie, nie som. A ona: Tak nech
už tú kabelku nevidím. A ja nato: Dajte sa vypchať, a vypo­cho­do­vala
som.“


„Fakt ste to pove­dali?“


„Hej, dajte sa vypchať.“


„Na začiatok slušné,“ uznal Louis. „Hneď som
nazad.“

„Louis?“


„No?“


„Pijem pivo, a vôbec ho nemám rada.“


Louis, ktorý si chcel práve vložiť do úst
troj­u­holník pizzy, pokrútil hlavou: „Pána­beka, odkiaľ viete, ako sa volám?“


„Pijem ho, lebo ste pove­dali, že sa hodí
k pizze,“ pokra­čo­vala Mickey. „A viete, že je výborné?“


„Vy vždy robíte, čo vám niekto povie?“


Sedeli na dlážke a jedli zo zapra­ta­ného
kávo­vého stolíka, na ktorom bola pizza, fóliová škatuľa, pivo
v plechov­kách, papie­rové obrúsky, dva kartóny sale­miek, tri mari­hu­anové
ciga­rety, zápalky, prázdne poháre, plné popol­níky, škatuľa s maskami
a Mickeina podpr­senka.


„A viete, že možno aj robím?“ pove­dala Mickey.
„V tom je asi celý problém – hocičo, čo niekto povie. Ale budú
okaš­laní.“


„Nepýtal som sa vás na nijaký problém, ale na to,
odkiaľ viete, ako sa volám,“ zopa­koval Louis.


Hlavu mala jasnú a triezvu. Zdalo sa jej, že
sa na to pýtal už strašne dávno, aspoň pred hodinou. „Od toho tučniaka,“
vysvet­lila. „Od toho preob­le­če­ného poli­cajta. Nie je to ozaj­stný poli­cajt,
však? Aspoň dúfam, preboha.“


„On vám to povedal?“


„Hej. Ako sa volá? Nie, ako sa volá ten černoch?“


„Pána, každý každého pozná.“ Louis sa zdvihol,
chvíľu postál a potom opatrným krokom vyšiel.


Mickey začala rozmýšľať o tučnom poli­caj­tovi
v tričku, ako na nej ležal červený a zadych­čaný a čo jej
hovoril. „Ach bože,“ vzdychla nahlas. Louis sa vrátil, sadol si na dlážku
a otvoril dve plechovky. „Na niečo som si spome­nula. Naozaj ste ma viezli
domov a nikam inam?“ ozvala sa.


„Pove­dali ste, že nech­cete domov.“


„Ale naozaj ste ma viezli domov?“


„Boli sme už skoro tam, nie?“


„Odpo­ve­dajte. Viezli ste ma domov?“


„Áno, viezol som vás domov,“


„Viete, čo povedal ten tučný poli­cajt?“ Mickey
privrela oči, aby si ho mohla lepšie pred­staviť a opäť to počuť. „Povedal:
‚Ak sa pohnete alebo zakri­číte, zabijem vás hneď… rovno na matkinej
posteli –’„


„Predtým býval s matkou.“


„Veď ma počú­vajte! Povedal: ‚… zabijem vás hneď,
rovno na matkinej posteli‘ a ‚nebudem
to odkladať.‘“


„To povedal?“


„Alebo… ‚nebudem s tým čakať‘. Buď čakať,
alebo odkladať.“


„Fakt, že mu šibe,“ povedal Louis. „Má zará­mo­va­ného
Adolfa Hitlera a zástavu s hákovým krížom. A má aspoň, čo ja
viem, sto všeli­ja­kých zbraní, ručné granáty…“


„On sa ma chystal zabiť. Strieľal do nás, nie?“


„Bol trochu rozčú­lený,“ pripustil Louis. „Ale
hovorím vám, že mu šibe.“


„Vy ste ma naozaj viezli domov, nikam inam
s nijakým úmyslom?“ spýtala sa znovu Mickey.


„Viezol som vás domov,“ odpo­vedal Louis.


Mickey
počula zvuky, vlastne jeden, stále sa opakoval. Telefón. Otvo­rila oči, znovu
ležala v nasta­vi­teľnom kresle. Pri Louisovom kresle stála lampa, izba za
žiarivo žltým tienidlom bola pono­rená do tmy, okná temné. Zvonku slabo počula
autá. Telefón vycen­gúval.


„Zdvih­nete to?“


„Dvanásť… trinásť… štrnásť… zazvoní
dvad­sať­päť­krát,“ povedal Louis. „Dlhšie nečaká. Potom zloží.“ Ale telefón
zmĺkol, len čo to dopo­vedal. Nastalo ticho. „Asi to bol niekto iný.“


„Koľko je hodín?“


„Asi jede­násť. Nie, o päť pol dvanástej.“


„Neviem, čo mám robiť,“ pove­dala Mickey.


„Nie ste sama.“


„Je mi zle.“


„Siedma smena[3],“
vyhlásil Louis. „Vstaňme a popre­ťa­hujte sa.“


Pozo­ro­vala ho, ako ťažko vstáva z kresla,
a uvažo­vala, či sa chce naozaj iba pretiahnuť. Nie, niekam šiel, asi do
kúpeľne. Musíš sa vrátiť domov, hovo­rila si. Počula mixer v kuchyni. Louis
sa zjavil s dvoma spene­nými nápojmi. Mickey pokrú­tila hlavou.


„Vodka collins. Čo vy na to?“


Mickey si vzala pohár. „Ale nemôžem byť stále
v nálade. Musím ísť domov.“


„Keď vás to zložilo, musíte sa z toho dostať,“
povedal Louis. „Čo je s naším zába­vych­tivým diev­čatkom?“


„Má už dosť zábavy.“


„Treba jej urobiť náladu.“ Louis podi­šiel
k hifi súprave na polici, zasunul danej kazetu a z nevi­di­teľ­ných
repro­duk­torov sa ozvala hudba. Mickey sa darmo obze­rala, neob­ja­vila ich.
„Groove Holmes vás dostane do formy.“


„Naozaj by som mala ísť.“


„To ste už hovo­rili.“


„Hej?“ Popí­jala z pohára vodku, a naozaj,
hneď sa začala cítiť lepšie. Siahla po salem­kách na stolíku a zapá­lila si.
„Nech­cete šúľanú?“


„Radšej nie.“


„Mala by som ísť domov. Radšej nie. Čo vlastne
chcete? Starého nemáte doma…“


„Možno už mám.“


„Stavme sa. O čo? Nie je doma, lebo potre­buje
čas, aby si poriadne rozmyslel, čo vám povie, a rozhodol, ako sa zachovať.


Uvažuje, či vám nemá naser­ví­rovať nejaké klam­stvo.“


„Klam­stvo?“


„Povedať, že to dievča preňho len pracuje, čosi
také. Aj o tých prachoch vám môže kadečo natárať, dajme tomu, že ich
odkladal pre vás dvoch, presvedčiť vás, že je to pre vás a preňho. Ale
najlepšie si musí rozvážiť, ako do toho zapa­sovať tú slečnu, aby ste mu to
nemohli nabúrať.“


„Mne je to jedno, či niekoho má,“ pove­dala Mickey.
Naozaj jej to bolo úplne jedno a sama sa čudo­vala, keď si to uvedo­mila.


„Ale doma ešte nebude.“


Keď si pred­sta­vila Franka s nejakou Melanie,
mohla naňho myslieť len ako na ‚toho sviniara‘. Ako každá urazená manželka.
Alebo sa mohla ľutovať. Ale čo cíti v skutoč­nosti? Nič. Ľahos­taj­nosť. Ľúbi
ho? Nie. Ani ho nemá nejako veľmi rada, či s Melanie, alebo bez nej.
A priznať si niečo také nie je veru malič­kosť.


Ale akosi ju rušili časové súvis­losti a čo
robil Frank za posledné dni. Nie s tým diev­čaťom, na tom nezá­leží. Ale čo
robí s tým výkupným?


„Máte rada Groova? Trochu Green Dolphin Street,“ povedal Louis. „Prihrajte mi to.“ Odniesol
prázdne poháre do kuchyne.


Mickey nasta­vila kreslo do rovnej polohy, vstala,
pristú­pila k tele­fónu v obločnom výklenku a pozrela naň.
956-9547. Trochu sa jej krútila hlava, ale mala ju jasnú, cítila sa lepšie, ako
keď sa zobu­dila. Ak Frank ešte nie je doma, bolo by logické zavolať mu do
Free­portu, že je v poriadku. Aj keď jej je ľahos­tajný, iba
z ohľa­du­pl­nosti. Zo šetr­nosti. Nie, ani to. Jedno­ducho preto… že sa to
patrí. Lebo ak zaplatil, bude ho zaujímať, či ju pustili… a ak volá
každých pätnásť minúť domov, aby to zistil, a ona tam nie je…


Zdvihla slúchadlo. Vošiel Louis s plnými
pohármi. „Idete mu zavolať?“


„Nie jemu, tele­fónnej službe.“ Mickey vykrú­tila
číslo a čakala. „Haló, tu Dawso­nová. Volali dnes?… Myslím pán Dawson… Aha,
dobre. Ďakujem.“


Louis stál s pohármi v ruke a díval
sa na ňu. „Nevolal, čo?“


Mickey potriasla hlavou. Pristú­pila k Louisovi
a zovrela pohár v rukách.


Louis stál pred tele­ví­zorom s mari­hu­anovou
ciga­retou a pozeral na čierno-biely obraz – labo­ra­tó­rium
v horo­rovom filme z päťde­sia­tych rokov. „To je ono,“ povedal. „Celkom
ako tá vesmírna odysea Dvetisíc jeden.
Raketa prechádza cez všetky tie útvary, farebné efekty a podobné debi­liny.
Asi trikrát rých­lejšie ako vy. Cez všetky tie útvary a debi­liny. Môžeme
pokra­čovať.“


Mickey zízala na obra­zovku.


„Tá raketa… nie, tá debilná maketa prechádza cez
rakety.“ Louis sa zaškeril, kývol rukou a vypol tele­vízor. „Je to nahovno.“
Podi­šiel k Mickey, vrazil do operadla na kresle a vystrel k nej
ruku s ciga­retou. „No poďme.“


„Choďte preč,“ pove­dala Mickey. „Zmiz­nite.“ Znovu
hrá? Nie, tentoraz sa vážne hnevá. Louis sa vrátil k svojmu kreslu, zvalil
sa doň a trochu mu vyšp­lechlo z pohára.


„Prečo mu to toľko trvalo?“ uvažo­vala Mickey.


„Komu?“


„Volali ste v pondelok v noci. O tri
dni nato ste tvrdili, že vám môj manžel zaplatil. Prečo mu to trvalo tri dni?“


„Spýtajte sa ho.“


„Ak verí, že ste ma pustili – ináč by
neza­platil – prečo neza­volal domov, či som tam?“


„Je to váš manžel. Ja som vám už povedal, čo si
myslím.“


„Čakal tri dni,“ opako­vala Mickey. „Prečo?“ Chcel
vidieť, čo sa stane, ak neza­platí, prebleslo jej hlavou.


„Viete čo? Ak vás už nemá rád, ja sa o vás
postarám,“ povedal Louis.


„V stredu ste mu volali
znovu – predsa som tam sedela – ale ste s ním
neho­vo­rili. Zdvihol to niekto iný. To dievča? Melanie?“ Keď to meno vyslo­vila,
pripa­dalo jej smiešne, čudné. Fran­kova milenka. „Ale nedala vám ho. Tak ten
druhý, černoch, išiel do Free­portu, je tak? Dva dni som ho nepo­čula.“ Mickey sa
odml­čala, svitlo jej. „Je to akcia vás dvoch, pravda? Vy ste orga­ni­zá­tori. Toho
tučného poli­cajta ste použili len ako pomoc­níka. Ale hlavní spoloč­níci ste vy
s tým černo­chom. Podľa vášho rozho­voru u nás doma…“


Ďalej o tom uvažo­vala a Louis si fajčil
trávu. Bolo zaují­mavé ju pozo­rovať. Sedela tam rozhor­čená, ale navonok pokojná,
pôvabná; celkom iný človek ako vtedy v izbe Richar­dovej matky.


„Ten černoch šiel do Free­portu, prav­de­po­dobne sa
skon­tak­toval s mojím manželom a dostal peniaze. Tak kde je?“


„Dnes poobede práve volal. Nemal ešte kedy zdvi­hnúť
kotvy.“


„Volal, ale vy ste s ním neho­vo­rili. Spýtala
som sa, či vám môj muž zaplatil, a vy ste pove­dali: ‚Myslím, že hej.‘
Alebo niečo podobné. Bolo vidieť, že ste si nie istý, a vyze­rali ste
trochu otrá­vený a podráž­dený. Kde ste boli, keď volal?“


„Celý čas som bol s vami.“


„Prečo si nepýtal vás? Ste predsa spoloč­níci.“


„Správna pripo­mienka.“ Louis sa trochu nadvihol
a pomyslel si, že keby dával bacha, čo vraví Mickey, možno by na niečo
prišiel. Keby jej dačo prezradil a nechal ju pošpe­ku­lovať, ale nie
priveľa.


„Nie ste si celkom istý, či vášho spoloč­níka
vypla­tili, však? Preboha, milión dolárov.“


„Človek si nikdy nemôže byť ničím celkom istý,“
povedal Louis.


„Ale nos máte, nie? Čosi sa robí, a neviete
čo.“


„Medzi nami, začína to byť riadne zamo­tané, človek
má chuť najprv o tom pouva­žovať a až potom pokra­čovať ďalej,“
pripustil Louis.


„Viete iba, že sa s mojím mužom vôbec
nestretol,“ pove­dala Mickey. „Čo vravel v tele­fóne?“


„Že je všetko vyba­vené a mám vás zaviezť
domov.“


„To vám povedal ten tučný poli­cajt? Že je všetko
vyba­vené? Čo ešte?“


„Všetko je vyba­vené… prachy sú a máme vás
odviezť domov.“


„Že dostal všetko?
Milión dolárov?“


„Hej, prachy vraj má.“


„To povedal ten tučný poli­cajt?“


„Hej, Richard. Hovoril som vám, že ja som
s ním neroz­prával.“


Zavá­hala a v duchu si to zopa­ko­vala:
Richard. Obrá­tila sa k Louisovi: „Vy ste boli v dome, ale váš kamoš
neho­voril s vami, ale s Richardom. Ten tučný poli­cajt sa volá
Richard?“ Louis ustato potriasol hlavou. „Hej.“


„Prečo si nepýtal k tele­fónu vás?“


„Možno som bol v kúpeľni.“


„A boli ste?“


„Nie, bol som hore. Obzeral som si jeho zbierku
zbraní. Pres­nejšie knihu Vyšet­ro­vanie
smrti. Ten chlap je naozaj chybný.“


„Ja sa len pýtam, ale nezdá sa vám čudné, že
o tom hovoril s Richardom a nie s vami? Naplá­no­vali ste to
predsa spolu.“


„Nie je to náš spoločný plán. Bol to jeho nápad.“


„Ale idete v tom na polo­vicu?“


„Hej.“


„Možno ani nie, Louis.“ Mickey si chlipla, natiahla
sa, polo­žila pohár na kávový stolík a vzala si ciga­retu. „Možno si to len
myslíte.“


„Tiež mi to napadlo. Keď človek dobre otvorí oči,
fakt nevie, kto s kým vlastne drží.“


„Louis?“


Nedíval sa na ňu, rozmýšľal.


„Louis, poviete mi niečo?“


„Čo?“


„Ako sa volá váš spoločník?“


„Záleží na tom?“


„No von s tým, vy slávny infor­mátor.“


„Volá sa Ordell Robbie, ale to vám na nič nebude.“


„Odkiaľ pozná môjho muža?“


„Nepozná ho, ale predal mu kopu staveb­ného
mate­riálu, byto­vého zaria­denia a podobne, čo ktoviekde nakradol,
a strelil mu to za babku,“ povedal Louis. „Ale to s tým nesú­visí. Čo
budete mať z toho, keď to vykrá­mite a zamo­číte svojho muža až po uši?
Nič.“


„Nemám záujem rozši­rovať to. Kvôli mne si už
nemu­síte robiť starosti, Louis.“ Vstala a spome­nula si, ako hovoril
o tej siedmej smene, ani čo by to bolo včera. Popre­ťa­ho­vala sa, zazí­vala,
zažmur­kala a cítila sa celkom dobre, napriek všet­kému.


„To tam je Woodward?“


„Pol bloka odtiaľto.“


„Poži­čajte mi desať dolárov na taxík,“ pove­dala
Mickey. „Idem domov.“


„Hovoril som, že vás odve­ziem.“


„Nie, ostaňte. Ale ďakujem za ochotu.“


„Nemô­žete stáť na rohu a čakať na taxík,“
namietol Louis.


„Woodward a Six Mile je samá pros­ti­tútka. Čo
ak sa pri vás zastaví nejaký ksicht a bude vás chcieť zbaliť?“


„To by som mu nera­dila,“ pove­dala výhražne Mickey.

Randy
Dixson – ener­gický mládenec, už tri roky príslušník Detro­it­ského
poli­caj­ného zboru, ktorý si privy­rábal orezá­vaním stromov – bol
pochôdz­károm v dvanástom obvode a tých niekoľko posled­ných mesiacov,
čo robil na mrav­nostnom, mu už udie­ralo na mozog, lebo večne krúžil okolo
Menjoea a sledoval chlapov tancu­jú­cich s chlapmi, pone­vieral sa po
zácho­doch s neprí­jemným pocitom, že nejaký chudák omylom chytí za vtáka
poliša, mal po krk letných nocí, prena­sle­do­vania pros­ti­tútok, mrzu­tostí
s bláz­ni­vými ženskými, ďalších a ďalších bielych plas­ti­ko­vých čižiem,
ktoré dral a zošlia­paval každý večer od osem nula päť, štraj­ku­jú­cich
v obvode, ktorých musel rozháňať a ktorí sa mu vyhrá­žali, urážali ho,
hnusne mu nadá­vali do kurev­ských obhá­ňačov… až začal uvažovať, došľaka
s tým svin­stvom, vyondi sa na to a choď radšej orezávať stromy na
plný úväzok. Práve to mu chodilo po hlave, keď sedel pred Coney Island
a deba­toval s jednou z dotyč­ných dám a keď štekavý hlas
v rádiu žiadal súrnu lekársku pomoc
pre poli­caj­ného prísluš­níka, dva a pol kilo­metra na sever, pravá
strana State Fair, číslo 1035, a rádio neutí­chalo celou cestou, ale
nečudo, bola to naozaj udalosť.


Ešte predtým, ako dovy­sie­lalo, uvidel tele­vízne
spra­vo­dajské vozy a mini­ka­mery, zaba­ri­ká­do­vanú ulicu a veľký dav
zvedavcov za plotom na Fair­grounds.


Pred domom stálo dostrie­ľané poli­cajné auto, na
ulici mláka krvi, ťažko zrane­ného poli­cajta s krvá­ca­júcim hrud­níkom
odvá­žali do Detro­it­skej mest­skej nemoc­nice, za modro-bielymi hliad­ko­vými vozmi
ozbro­jení poli­cajti a prísluš­níci poho­to­vostnej taktickej jednotky
v blúzach delo­strelcov proti­le­teckej obrany s puškami, brokov­ni­cami
a granátmi so slzot­vorným plynom.


Randy Dixson vystúpil z auta vo svojej ľahkej
pope­lí­novej blúze, v ústach žuvačka, Magnum 357 pod ľavou pazu­chou,
poob­zeral sa a zistil, že v dome je nejaký poon­diaty kretén
s auto­ma­tic­kými zbra­ňami, niekdajší strážca; najprv mal údajne len tričko
a revolver, ale teraz má čosi ako uniformu, behá od okna k oknu
a strieľa na poli­cajtov všet­kými druhmi zbraní. Zazreli ho, keď čosi
zakričal, potom vypálil, oni paľbu opäto­vali, vybili mu všetky okná okrem
prvého poschodia, čo vyze­ralo zadeb­nené, akoby sa ich ten chlap chystal stade
ostre­ľovať. Stále čosi vykri­koval o nejakej beštii či beštia­lite. Nedá­valo
to zmysel, znelo to, akoby plakal, ale keď sa s ním pokú­sili hovoriť
trúbou so zosil­ňo­vačom, pokropil ich salvou z auto­matu. Idiot, nebola
s ním reč.


Randyho Dixsona poslali vľavo na verandu sused­ného
domu. Keď vystrčil hlavu spoza rohu, videl bočný vchod čísla 1035. K múru
sa tisli chlapi z taktickej jednotky, mali brokov­nice s krátkou
hlavňou a vyze­ralo to, že pôjdu dnu. Ale po chvíli pozreli na ulicu,
prikývli, dali rukou nejaké znamenie a odle­pili sa od domu. Randy Dixson
nespúšťal oči z bočného vchodu čísla 1035.


Po chvíli si povedal, že je najvyšší čas konať,
došľaka, radšej bojovať so zločinom ako so syfi­lisom, a tak preliezol
zábradlie, prebehol cez prícho­dovú cestu a vošiel tým bočným vchodom.


(Prečo ta chlapci z taktickej jednotky
jedno­ducho nevliezli?) Randy Dixson stál v krátkej chodbe a pozeral
do rozstrie­ľanej obývačky, posiatej úlom­kami omietky. Ostre­ľovač poli­cajtov bol
pri oknách na prie­čelí, krčil sa za hnedým gaučom a opatrne vystr­koval
hlavu, aby zistil, čo sa robí vonku. Mladý Randy, ktorému sa ocitol na muške,
videl už správu súdneho lekára s opisom prie­strelov jeho hrud­níka,
zavolal: „Hej, ty!“ a trikrát vypálil z magnumky do stredu skrče­ného
tela Richarda Edgara Monka presne v okamihu, keď ruka s hákovým
krížom prudko skrútia naňho automat.


V piatok
ráno Mickey otvo­rila predné dvere, zdvihla Free
Press a z foto­grafie sa
na ňu usmial Richard v tričku, stál pri nádrži pre vtáky a spoza
pleca mu vykú­kala Panna Mária. Titulok znel:


NACIS­TICKÝ FETI­ŠISTA
ZABITÝV PRESTRELKE S POLÍ­CIOU


Mickey stála bosá
v kuchyni so šálkou kávy a s novi­nami ako každé ráno
a čítala o Richar­dovi Edga­rovi Monkovi, nacis­tickom feti­šis­tovi,
rasis­tovi, anti­ko­mu­nis­tovi a bývalom stráž­covi. Nacis­tický feti­šista.
Richard v jej pred­sta­vách nevy­stu­poval ako nacis­tický feti­šista, ale ako
hrôzo­strašný, i keď neús­pešný násilník.


Čítala o jeho zbierke zbraní,
o nacis­tickej zástave, foto­gra­fiách a suve­ní­roch z vojny.


Čítala o dámskej kabelke (tej istej, ktorú
nosila posledný týždeň do práce u Saksa), čo sa našla hore v spálni,
o vychlad­nutej kapuste na šporáku, o riade v kuchyn­skom dreze,
akoby v dome bývalo v poslednom čase viac osôb.


Čítala o Richar­dovom obkľú­čení so záujmom, ale
celkom pokojne, s pocitom, ktorý odhadla ako úľavu. Richard je mŕtvy.
Louis jej neub­líži. Čítal tie noviny? Asi nie. Stavila by sa, že ešte spí, ale
možno to videl večer v tele­víz­nych sprá­vach, a možno aj nie.


Čo keby mu zavo­lala a pove­dala mu to? Deväť
päť šesť deväť päť štyri sedem. Zapa­mä­tala si to číslo. Bola presved­čená, že
neza­budla na nič, o čom hovo­rili. Louis, Richard, Ordell Robbie. Melanie…
Frank. Frank a Melanie. Videla Franka v citró­no­vo­ze­lenom vlnenom
obleku s tkaným perz­ským vzorom, pokožka sfar­bená golfovým bronzom, ruky
v tesných vrec­kách a s vyčnie­va­jú­cimi lakťami, vážny,
chlad­no­krvný Frank vchá­dza­júci do kasína s milenkou. Márno­my­seľný hlupák.
Určite jej môže byť otcom. Melanie, štíhla, ale s bujným poprsím,
vyfin­tená, ovešaná faloš­nými šper­kami a prsteňmi. Melanie, ktorá naňho
zbožne hľadí a počúva obohranú pesničku o golfovom okruhu. Určite je
to poriadne hlúpa hus, ktorá mu všetko zožerie.


Mickey si spome­nula, že z toho nepo­riadku na
kávovom stolíku s pizzou a pivom vzala salemky, ale na podpr­senku
zabudla. Louis si ju môže nechať.


Ani teraz pod ľahkým bavl­neným tričkom nič nemala a bolo
to príjemné. Bolo príjemné cítiť sa znovu čistá. Neskôr poroz­mýšľa, čo
s Fran­kovým šatníkom, a možno aj nie. Zapá­lila si, pristú­pila
k tele­fónu na stene a bez váhania či uvažo­vania, čo povie, vykrú­tila
free­portské číslo.


Ozval sa diev­čenský hlas.


„Melanie?“ spýtala sa Mickey prek­va­pená vlastným
nevz­ru­šeným, vyrov­naným tónom.


„Prosím?“ ozvalo sa.


„Tu Dawso­nová,“ pove­dala Mickey.


„Ale, čau.“


Mickey chvíľu váhala. „Je… je tam Frank?“


„Nie, odišiel. Myslím, že na nejakú schôdzu.“


„S Japon­cami?“


„Neviem s kým, s neja­kými podni­ka­teľmi.
Počkajte moment, dobre?“


Mickey čakala a cítila, ako jej do tváre stúpa
krv. Zdalo sa jej, že čaká niekoľko minút.


„Haló, už som tu. Nech­cete nechať odkaz?“


„Poviete mu, aby zavolal domov?“


„Jasné. Dovi.“


Mickey zložila roztra­senou rukou. Myslela si, že je
pripra­vená hovoriť s Frankom – normálnym pokojným tónom ako
dospelý s dospelým – a počúvať nevz­ru­šene a ľahos­tajne, keď
jej ten gauner bude vysvet­ľovať, čo robil posledné štyri dni. Aj teraz sa
držala celkom slušne na to, že prvý raz hovo­rila s milenkou, o ktorej
vedela, a obidve si uvedo­mo­vali, kto je tá druhá. Zvládla to bez príp­ravy,
vôbec s tým nerá­tala. Ale nebola ani zďaleka taká pokojná a sebaistá
ako to dievča. Vyľa­kalo ju to.


A zároveň nahne­valo. Ak ešte nie je pripra­vená
postaviť sa zoči-voči Fran­kovi a jeho milenke, tak sa na to pripraví.
Nebude si vopred chystať slová ani pred­stierať, všetko zváži s vecnou,
priamou tvrdo­sťou. City nabok. Keď zabudne, kto je kto, bude sa môcť zapojiť do
hry a byť jedno­ducho sama sebou. Ak to zvládne.


Louis
zaspal v nasta­vi­teľnom kresle. Zobudil sa o pol štvrtej a ľahol
si do postele. Znovu sa zobudil v piatok ráno o desiatej. Necítil sa
ktovieako čerstvý, ale zbavilo to. Dal si dve plechovky ľado­vého piva
a plechovku horú­ceho chili a hneď to bolo lepšie. Najprv by mal
upratať, ale kašlať na to. Nebude tu trčať, lámať si hlavu a vyčkávať na
telefón. Nech sa Ordell vráti, kedy chce. Alebo nevráti. Od neho to aj tak
nezá­visí, radšej skočí za sestrou do Allen Parku.


Bola to jeho staršia sestra Louise. O tri roky
staršia ako on. Pote­šila sa mu, bozkala ho a bola k nemu veľmi milá,
dúfala, že sa chvíľku zdrží. Švagor Chuck pracoval pri hori­zon­tálnej vŕtačke vo
Ford Rouge, fakt poda­rené, pretože Louis jakživ nepoznal chlapa, ktorý by vedel
do človeka tak protivne vŕtať. Len čo prišiel z práce, spýtal sa Louisa,
či sa ešte vráti do basy, a neod­pustil si ani zopár iných poznámok, ako že
pri svojich skúse­nos­tiach by mohol splašiť dobrý flek v kame­ňo­lome. Ale
Louis ostal slušný a zdvo­rilý, popíjal Chuc­kovo pivo a poda­rilo sa mu
ovládnuť a nerozbiť mu hubu. Švagor nekúpil ranné noviny, odišiel do práce
zavčasu, tak ich aj tak nemal kedy prečítať a kašlal na to, že by mohli
niekoho zaujímať.


Tak sa Louis dozvedel o Richar­dovi Edga­rovi
Monkovi až o šiestej večer v tele­víz­nych sprá­vach zo záberov
mini­ka­mery. Zatiaľ čo to pozeral, švagor mu vykladal o novej zmluve Zväzu
robot­níkov v auto­mo­bi­lovom prie­mysle, a keď sa to skon­čilo, spýtal sa
ho: „O čom to vlastne bolo?“


V piatok
poobede okolo štvrtej v hale Kráľov­ského hostinca pozrel Ordell dolu
a uvidel polo­vicu Richar­dovej tváre.


Richar­dova foto­grafia bola na titulnej strane
prelo­že­ných Detroit News na súprave
ružovo ladenej bato­žiny, troch tašiek a golfo­vých palíc.


Ordell si obzeral bato­žinu a jej maji­teľa,
ktorý práve prices­toval so skupinou členov Detro­it­skej spoloč­nosti dentistov,
pretože bol vysoký asi ako on, zubár, očividne vo forme a so zmyslom pre
čistotu. Ordell sa už rozhodol pre strednú tašku, veľká bude bezpečne plná
handri­čiek jeho rozkys­nutej ženy. No keď sa k nej priblížil, pozeral naňho
Richard, Richard v uniforme strážcu upieral na čita­teľa ten svoj vážny
bezvý­razný pohľad. Ordell vzal noviny, prešiel do vesti­bulu k baru,
objednal si veľký drink s rumom a začítal sa do článku.
O Louisovi ani o tej žene tam nič nebolo. Ordell sa zaklonil na
barovej stoličke a povedal: „Ohromné,“ naozaj zo srdca
a s pocitom, že práve unikol nákla­diaku, ktorý ho chce zraziť.


Nečudo, že nik nedvíhal.


Nechal drink tak, vyšiel do haly a zavolal do
svojho bytu v Detroite. Ani teraz nik nedvíhal. Včera v noci volal
tri razy a nik sa neozval. Niečo sa stalo a treba zistiť čo. Len
jedno je isté, Richard tú ženu nezabil.


Kam dal rozum, keď zavolal Richar­dovi, že má
niekoho len tak z ničoho nič odbac­hnúť? Ale vtedy si hovoril, že to
neurobí on, ale Richard. Podstatné bolo nemys­lieť na to, vo Fran­cúzsku
v Paríži so stopäť­de­siat­tisíc dolármi vo vrecku si tú myšlienku ani
nepri­pustí. Lenže raz videl, ako jedného zabili, dostrie­ľali. On s tým nič
nemal, urobil to taký debilný poon­diaty idiot, strčil búchačku do okienka na
aute a strelil do toho chlapa dva či tri razy, zatiaľ čo naňho zo sedadla
vypliešťal oči malý, asi troj­ročný syn toho chlapa. Neskôr niekto v hoteli
Montc­lair toho poon­dia­teho idiota odba­chol, a to bolo fajn, ulice boli
znovu bezpečné. Vidieť, ako niekoho zastrelia v skutoč­nosti, je celkom
iné, ako keď to vidíte vo filme. Ako to bolo s tou trid­sa­ťos­mičkou Smith
and Wesson? A nepo­vedal Louisovi, že nebude brať ohľad na nikoho, keby mu
mal hroziť Jackson? Ako keď sa dvaja chlapci vysta­tujú, kto ďalej dopľuje.
Ordell si šiel znovu sadnúť k svojmu drinku a v duchu sa spýtal:
Veril si vôbec, že by si vedel potiahnuť kohútik a zastreliť tú ženu? Tak
ako to, že sa ti zdalo normálne, že ju zastrelí Richard?


Muselo mu preskočiť, keď sa dal do reči s tým
veľkým diev­čaťom, mal ju nechať v mori. To by bolo niečo iné, toho by bol
skôr schopný. Ale ani to by nebolo treba. Mal vymys­lieť dačo iné. Alebo sa
vrátiť k pôvod­nému plánu s mili­ónom a nedať sa naba­lá­chať tej
veľkej kočke. Povedať jej: Urobím to, a hotovo, doboha. Tie triky si
nechaj. Ale tá zato má čosi do seba, pána­beka. Znovu šiel k tele­fónu do
haly a zavolal jej.


„Čo sa robí?“


„Momentík.“


Keď jej volal, vždy pove­dala momentík
a odišla, skôr ako ju stihol zastaviť.


„Chcela som zistiť, či je už hore,“ vysvet­lila
Melanie. „Posledné dva dni je nacen­ganý, nalieva sa a medzitým vyspáva.“


„Jeho žena…“ začal Ordell. „Nič sa jej nestalo.“


„Viem. Dnes ráno volala. Ako to?“


„Hovo­rili ste s ňou? Je doma?“


„Ak vás to zaujíma, dala som sa asi dokopy so zlou
partiou,“ pove­dala Melanie. „Čo sa vlastne stalo?“


„Človek, čo to mal na starosti, už nie je medzi
nami… A teraz počú­vajte. Chcem si s vami pode­batiť, vyjasniť si zopár
vecí.“


„Jedno nero­zu­miem,“ pove­dala Melanie. „Prečo ste
ešte tu, keď je jeho žena doma.“


„Veď hovorím, že si chcem s vami pode­batiť.“


„Tak dobre.“ Veľmi poho­tovo, nijaký problém. „Ale
nie hneď, dobre? Ten mizerný chlap je ako jojo. Raz vyskočí hore
a napa­ruje sa, aké prachy zarába, potom klesne dolu a trpí záchvatmi
viny. Musím mu napraviť hlavu a potom sa ozvem. Platí?“


„Napraviť mu hlavu?“ povedal Ordell. „Ja mu ju
napravím, podržím ho z balkóna za nohy. A môže sa to stať aj vám,
diev­čatko, alebo si zas vyjdeme na more. Cedric trčí na letisku, brnknite mu,
aby prišiel, jasné?“


„Ale Ordell,“ pove­dala Melanie. „Žeriem vás, keď
ste napá­lený, ale nepre­há­ňajte to, hej? Dajte mi čas niečo vymys­lieť, potom za
vami skočím.“ Odml­čala sa a ticho dodala: „Ordell?“


„Čo je?“


„Poznáte floren­tínsky spôsob?“


Frank
ležal v posteli ako ranený, zízal pred seba, prikrývku mal obkrú­tenú okolo
dolnej polo­vice tela, nohu vystr­čenú, ruky ochab­nuto vystreté pri bokoch. Keby
tu naozaj boli tí japonskí inves­tori, uvažoval, priniesli by si golfové palice
sami, alebo by im ich musel zohnať on? Tie malé krátke. Ale kde? Nie, prvá
otázka znie, či hrajú golf. Keď majú peniaze, určite. Pozho­vára sa s tým
chlapom v Provi­den­ceskej banke, kto by prichá­dzal do úvahy ako investor
pri projekte veľkého domu s bytmi v súkromnom vlast­níctve. Hádam
Kana­ďania. Určite to spraví, pozho­vára sa s ním ešte dnes poobede. Ak nie
je neskoro. A zajtra je sobota. Nervózne sa zahniezdil, vyložil si ruky na
prsia a prikrčil koleno vystretej nohy. Chcel už niečo robiť. Pomyslel si
na svoju Veľko­lepú vyhliadku v Detroite na Ster­ling Heights. Mal by sa už
vrátiť. Môže ostať do nedele, ale v tomto prekliatom apart­máne už
nevy­drží, ani v tom dome, kde sa včera prechá­dzal hore-dolu sám ako prst,
zízal von na kríky a vysa­dené palmy. Musí nazad do práce. Dať niečo do
poriadku. Postaviť sa tomu zoči-voči. Urobiť
to. Máš úplnú pravdu. Vtiahol žalúdok a prešiel si rukou po
zaras­te­ných prsiach. Nedo­tiahol to predsa tak ďaleko vďaka neroz­hod­nosti. Fakt,
doboha. Rázne kopol do prikrývky, aby ju narovnal. Mickey je doma, teda ju
pustili, určite neušla sama. Je doma.


Stretne sa s ňou a povie jej presne, čo
jej chcel povedať, nič viac. Poradí si s tým.


Ďalší problém – únos­covia. Pozho­vára sa
s Rayom Shelbym, zistí, kto by mohol niečo vedieť, naprí­klad nejaký
chlapík, ktorý uňho kedysi pracoval a potom ho vykopli. Černoch. Kriste,
robila uňho kopa všeli­ja­kých černo­chov.


Melanie nazrela do izby. „Už si hore?“


„Vraciam sa domov,“ oznámil jej.


„To domov myslíš naozaj akože domov?“ Podišla
k posteli, prisadla si na kraj a vyča­rila oddaný pohľad, prichys­taná
zatváriť sa skľú­čene, alebo sa zasmiať.


„Musím sa vrátiť, mám prácu.“


„Zobudil ťa telefón?“


„Nie…“ Odhod­lanie v rozší­re­ných očiach
vystriedal strach. „Kto to bol? Mickey?“


„Zasa ten černoch. Určite ho nepoznáš?“


„Čo hovoril?“


„Myslím, že stráca guráž. Pokúsil sa o ďalšiu
dile­tantskú hrozbu, ale ja som mu pove­dala, len pomaly, kamarát. Naozaj chcete
zavolať na pána Dawsona fede­rálku, keď vás môžu obviniť z únosu? Hlúposť.“


„Koľko pýta?“


„Spustil na stopäť­de­siat­tisíc. Spýtala som sa ho,
ako dospel k tej sume. Prečo nie pove­dzme stošesť­de­siat, to je
o desať viac. Iba niečo zabrblal.“


„Keby som vedel, kto to je –“


„No, to záleží na tebe, ale viem, čo som mu ja
pove­dala. Ty predsa vieš, že všetko
je len bluf. Tvoju ženu pustili podľa mňa preto, lebo majú plné gate. Vliezli
do niečoho, čo im prerástlo cez hlavu. Ten chlap zaťal privy­soko
a nako­niec sa rozhodol znížiť sadzbu, nemyslíš? Posledný pokus.“


„Hovoril, že ešte zavolá?“


„Nie, má v tom úplný zmätok.“ Melanie sa
odml­čala a dodala: „Frank, si oveľa bystrejší ako ja, ale keď chceš počuť
môj názor…“


„Čo?“ Frank sa načiahol a chytil ju za ruku.
„Počúvam.“


„Na tvojom mieste by som sa vrátila domov,“
pove­dala Melanie, „a sprá­vala by som sa, akoby sa nebolo nič stalo, myslím, ak
ti žena robí starosti. Na tvojom mieste by mi ich robila tiež.“


„Poď sem.“ Frank si ju pritiahol. „Ľahni si ku mne,
Mel.“ Mel. Nezná­šala to. Ale privi­nula sa k nemu, polo­žila mu ruku na hruď
a dotkla sa mu poprsím holej pokožky. „Veľmi sa o teba znepo­ko­jujem,
Frank,“ pove­dala nežne. „Keby už bolo po všetkom.“ Prešla mu rukou od pŕs cez
vypuk­linu brucha. Po chvíli ho počula prudko vdýchnuť a pomaly vydýchnuť.
„Páči sa ti to?“ Stále nežne. „Chcem len to, aby si bol šťastný, Frank.“
Zamrmlal, že budú spolu dlho, strašne dlho.


„Tak to
bol floren­tínsky spôsob, čo?“ prehodil Ordell. „Aký ešte poznáš? Hej, kam
ideš?“ Opieral sa o vankúše v čele postele a čakal, kedy vyjde
z kúpeľne. Potom povedal: „Si fakt senzi veľká kočka.“


„Ďakujem ti.“ Melanie stála s rukami
zalo­že­nými v bok a zamys­lene naňho poze­rala. „Vyskytol sa menší
problém. Situ­ácia je taká, že mám jednu dobrú správu a jednu menej dobrú.“


„Hej, tušil som, že máš niečo nové.“ Ordell si
založil ruky za hlavu, aby sa mu pohodl­nejšie ležalo, a čakal.


Melanie pristú­pila k hote­lo­vému kreslu
potia­hnu­tému imitá­ciou semišu, kde mala blúzu a trištvr­ťové džínsy.
„Zajtra ide domov.“ Vkro­čila do džíns, zakrú­tila bokmi, a keď jej priľahli
tesne na zadok, vytiahla si zips. „Au,“ zjojkla so zvraš­tenou tvárou, „vždy si
pricviknem chĺpky.“


Ordel­lova tvár vyze­rala v slabo osvet­lenej
izbe mierna a trpez­livá. „To je tá menej dobrá správa?“


„Nie je až taká zlá,“ pove­dala Melanie. „Vraj sa
musí stretnúť so ženou, zachovať dekórum a pokra­čovať v kšef­toch.“
Stála tam iba v džín­sach a poze­rala na Ordella. „Chce, aby som šla
s ním. Fajn, nie? Budem sa ho držať ako kliešť a podávať správy. Ale
to značí, že hneď sa nedá nič vybaviť. Myslím tu.“


„Chce ťa vziať k sebe domov?“ opýtal sa
Ordell.


„To nie. Dokonca ani spolu nele­tíme, nič také. Chce
len, aby som zasko­čila na pár dní do Detroitu. Asi zakotvím niekde
v hoteli.“


„Aby si bola pri ňom a držala ho za ručičku.“


„Zdá sa. Vieš, furt zíza do prázdna. Priho­váram sa
mu, maznám sa s ním, robím, čo sa dá, aby som ho trochu presved­čila, ale
akoby som hádzala hrach na stenu.“


„Idete teda do Detroitu. Čí to bol nápad, tvoj
alebo jeho?“


„No, sama som s tým nevy­ru­ko­vala. Iba som mu
pripo­me­nula niečo v tom zmysle, že som široko-ďaleko jediná, s kým sa
môže pozho­várať a kto si ho vie s poro­zu­mením vypočuť. Nesmieme
dovoliť, aby nám celkom unikol. A teraz dobrá správa. Môžem spustiť?“


„Som samé ucho,“ povedal Ordell.


„Tak dobre, podľa toho, čo sa mu preháňa hlavou,
podľa záchvatov svedomia, všet­kého, čo sa stalo, a ostat­ného usudzujem, že
sa chce vrátiť k žene a stiahnuť žiadosť o rozvod.“


„Povedal to?“


„Menej priamo. Čiže ak sa chce k nej vrátiť,
neželá si, aby zomrela, chápeš?“


„Fakt dobrá správa.“


„Hej.“ Melanie sa tvárila skla­mane či prek­va­pene
a možno aj trochu namr­zene. „Tá zlá správa nie je vcelku najhoršia
a dobrá zas najlepšia. Jedno je isté, všetko sa vracia do normál­nych
koľají. Peniaze ležia kde predtým a je po panike. Teraz máš kedy dať to do
poriadku a urobiť to bezchybne.“


Ordell čakal. Díval sa, ako si preťa­huje cez hlavu
zapnutú blúzku. Vystr­čila z nej hlavu a usmiala sa naňho. To veľké
dievča bol ozaj zážitok.


Zvia­zala si vpredu blúzku na uzol a pove­dala:
„Si správny chlap, Ordell, ale ak sa neurazíš, podľa toho, čo som mala možnosť
vidieť, ako únosca za veľa nestojíš. Rozmýšľaj trochu. Manželík sa vráti domov k svojej
malej Mickey. Čo máš teda urobiť? Rozbe­hnúť to znovu. Možno ti aj pomôžem.“


„Ak bude manželík zas doma pri malej Mickey, kde
bude malá Melanie?“ spýtal sa Ordell.


„Malá Melanie bude nablízku. Ešte vždy je nadr­žaný,
ale má aj záchvaty viny, preto sa s tým netreba ponáhľať. Dokonca mi
napadlo skočiť na chvíľu domov k našim, bože, nevi­dela som ich už skoro
dva roky.“


„Nebu­deme sa ponáhľať,“ súhlasil Ordell, „a teba
nasa­díme do tyla, ako sa vraví. Dosta­neme ho tam, kde ho chceme mať, čo
povieš?“


„Keď si prestane robiť starosti, zabudne na
obozret­nosť,“ pove­dala Melanie. „Všetky prachy tam ešte ležia, tak načo sa
vzru­šovať.“


„Ty ma vzru­šuješ, keď tak pozerám,“ povedal Ordell.
„Je to fakt úžasné, že nad tými unikát­nymi náraz­níkmi pracuje mozog.“


„Pred­nosť dobrých špiónov,“ pove­dala Melanie. „Ak
ťa ešte niečo trápi, von s tým.“


„Trápi ma, že budeš celý čas v moteli sama.
S tým treba niečo robiť.“ Ordell sa na ňu milo usmial. „Niečo ti poviem.
Si príma veľké dievča, Melanie, ale keby si nemala to čosi medzi nohami,
vypí­sali by na teba mimo­riadnu odmenu.“

Mickey
ostala celý piatok doma. Von sa jej nech­celo, tak si pove­dala, že má kopu
roboty. Poutierať prach, umyť dlážku v kuchyni. Vydr­hnúť fľaky na perz­skom
koberci v spálni, hoci ich ledva vidieť. Šatník – nazrela doň,
zohla sa, že pozbiera obleky zo zeme, ale potom si to rozmys­lela a zavrela
prebo­rené rozštie­pené dvere. Je to Frankov šatník, nech sa oň postará sám. Ak
sa vôbec vráti. Neozval sa celý deň a ona mu už rozhodne neza­volá.


Začala uvažovať o advo­ká­tovi. Poznala iba tých
z klubu, ich spoloč­ných pria­teľov a Fran­ko­vých golfo­vých spolu­hráčov.
Na tom asi nezá­leží, ale ak bude treba, nájde si niekoho v tele­fónnom
zozname. Nepot­re­buje nija­kého vychy­te­ného drahého práv­nika. Zamys­lela sa. Hoci
dosiaľ o rozvode takmer vôbec konkrétne neuva­žo­vala. To slovo ešte ani
nevy­riekla, ozývalo sa jej len veľmi neur­čito kdesi hlboko v mysli.


Povedať to najprv Boovi? Alebo podať žiadosť
a nech mu to povie otec, Frank. A čo keby mu to ozná­mili spolu?
Pred­sta­vila si Boa, ako sedí v pracovni, počúva a nako­niec povie:
„Okej. Ale už musím padať.“


Mickey to matke nepo­ve­dala. Keď jej matka
pred­po­ludním zavo­lala, naozaj ju počú­vala: Bo sa vraj má výborne, ale
o teni­sovom tábore skoro neho­vorí. Ale on o ničom veľa neho­vorí, no
nie? Všetko treba z neho ťahať. Príde domov, nave­čeria sa a znovu
beží za kama­rátmi, všetko sympa­tic­kými sluš­nými chlap­cami. Otec si šiel dať
práve vymeniť pneuma­tiky a olej v cadil­lacu, škoda, že Mickey predtým
neza­vo­lala. Matka sa jej neopý­tala, ako sa má, ani čo robila celý týždeň, zato
jej vyčí­tala, že tak dlho nepí­sala.


Bolo to zvláštne, počú­vala matku
a v duchu videla Louisa a Richarda Edgara Monka, ale nepo­ve­dala
jej: ‚Mala si vidieť Richarda, mama, Richarda v tých širo­kých trenír­kach,
predtým ako som ho kopla do rozk­roku. Keď sa otec vráti, povedz mu, že som sa
nadrala a nado­po­vala s bývalým tres­tancom z Hunts­villu
a z lapáka v južnom Ohiu.‘ Nič jej nepo­ve­dala. Matka by počú­vala
len na pol ucha, myšlien­kami kdesi inde, alebo by jej neuve­rila a pove­dala
by… Čo by pove­dala?


V sobotu ráno šla nakúpiť do obchod­ného domu
A&P a zišlo jej na um, že sa pozrie do klubu. No o jede­nástej
bola už zas doma, opaľo­vala sa v plav­kách a dvere na verandu nechala
otvo­rené, aby počula telefón. Ale mlčal. Na slnku bolo najprv príjemne. Chcela
zaspať a zobudiť sa v tieni. Ale potom začala zo zadného dvora sálať
horú­čava. Vzduch sa ani nepohol. Prile­tela osa, Mickey sa na ňu zahnala Saturday Review, ale netra­fila. Frank
ich zabíjal Forbesom na prvý raz.


Ležala na pražiacom slnku a zrazu si pove­dala:
Ak chceš ísť do klubu, prečo nejdeš?


Chcelo sa jej ta vlastne iba preto, aby mohla vojsť
a povedať: Aha, ešte som tu. A možno si niečo dokázať. Ale musela sa
zbaviť určitej neis­toty. Nová Mickey bola slobodná, dosiaľ si však na to celkom
nezvykla.


Zaký­vali
jej, aby si k nim prisadla na pohárik Krvavej Mary. Do grilu vchá­dzala
s myšlienkou, že je možno chybná ona, a nie ony.


„Ahoj, slávna osob­nosť,“ priví­tala ju Tyra
Taylo­rová. „Dáš si s nami pohárik?“


Mickey sa zháčila a skoro pove­dala, že sa ide
dnu prezliecť, lebo sa chce opaľovať na pláži, ale keďže teraz bola otvo­rená
a možno je chybná ona, odve­tila
iba: „Dobre, rada.“ Prisadla si a čakala, kedy sa jej niekto spýta, ako sa
má a čo robila.


Nikto sa jej na nič nepýtal.


Tyra rečnila o slúž­ki­ných tram­po­tách
s autom.


Ginny vysvet­ľo­vala, prečo už Bitsy nebude chodiť na
balet.


Barbara rozpo­ve­dala, prečo Jackie nikdy neje
kuku­ričné pukance.


Patty pove­dala, prečo si ide zrušiť účet
v Americkej banke.


Ginny ozna­mo­vala, prečo chce prepustiť Bitsinho
učiteľa mate­ma­tiky.


Tyra hovo­rila, že Ingrid bolí bruško.


Barbara vravela, čo má Chrissie rada na raňajky.


Mickey vyhlá­sila, že ju uniesli.


Ginny sa usmiala a zachi­cho­tala, ináč nikto
nepre­javil záujem. Vlastne nikto sa priamo nezau­jímal o nič, o čom
bola reč, iba keď Barbara pozna­me­nala, že Chrissie má rada mentolky, Ginny sa
ozvala, že Bitsy dáva pred­nosť ovoc­nému želé.


Potom Barbara, Ginny a Patty vyhlá­sili jedna
cez druhú, že Chrissie, Bitsy a Timmie majú radi volské oko, praže­nicu,
alebo vajcia vôbec nechcú.


Nová Mickey tam asi pol druha hodiny sedela
a počú­vala.


Tyra pove­dala, že Mars­hall je nadšený jej novými
nočnými súpra­vami, zelenou a ružovou.


Nová Mickey tiež chcela niečo povedať, ale nebolo
čo. Nako­niec sa rozlú­čila a vypadla. Nemohli za to, a ona takisto
nie. A vlastne za čo?


Mars­hall
Taylor prechá­dzal cez cestu od golfo­vého ihriska k parko­visku. Veľký Marsh
s golfovou čiapkou klopkal po asfalte golfo­vými topán­kami. Veľký Hlupák.


Mickey stála medzi Grand Prixom a autom
zapar­ko­vaným vedľa. Možno ju neuvidí. Prejde a bude oveľa jedno­duchšie,
keď nemusí rozmýšľať, čo povie. Ale nová Mickey si pove­dala: Načo rozmýšľať.


„Mars­hall?“


Zastal, obrátil hlavu a hlúpo na ňu zízal. No
pohni mozgom, Marsh. Potom sa jeho výraz zmenil: zažmurkal, otvoril ústa
v zúfalom úsilí tváriť sa prime­rane a nájsť vhodné slová.


„Mickey? Naozaj si to ty?“ Stál tam ako vrazený do
zeme. Rýchlo preletel očami po rade áut – nikde nikoho – a
napravil si čiapku. Vošiel medzi autá a podal jej ruku. „Preboha, Mickey!
Ako sa máš?“


„Naozaj ťa to zaujíma?“


„Robil som si o teba veľké starosti.“ Zvraštil
čelo v nevinnom údive. „Mickey, čo sa vlastne stalo?“


„Skúšal si to zistiť?“ opýtala sa.


„Ako, keď som nič nepočul? Jasné, že som skúšal,
volal som k vám. Aj… aj inde. Všade som ťa zháňal.“


„Volal si aj na políciu?“


„To mi zišlo na um prvé. Ale potom som si povedal:
Počkaj chvíľku. Keď si v poriadku, totiž myslel som, že políciu si volala
ty, alebo si bežala k susedom. Tak som radšej zmizol. A keď som
o tebe ani potom nič nepočul, napadlo mi, že si možno odišla na Floridu za
Boom a stretneš sa tam s Frankom, tak som nechcel robiť zbytočný
poplach a sťažovať ti to, veď vieš, ako to myslím.“


„Neviem,“ pove­dala Mickey. „Ako?“


„No, že by sa to mohlo prezradiť, to o nás
dvoch.“


„Mars­hall, v šatníku je diera. A Fran­kove
obleky sú samá krv.“


„Ježi­šik­riste, viem…“


„Čo tvoja hlava?“


„Dvanásť štichov.“ Zložil si čiapku, sklonil hlavu
a na vyho­lenom mieste tesne nad čelom uvidela pás obväzu široký niekoľko
centi­metrov. „Ak sa pohneme, možno stih­neme opraviť tie dvere…“ povedal
Mars­hall.


„Ako si to vysvetlil Tyre, že si mal haváriu?“


„Hej. Ako vieš?“


„Vraj si nadšený jej nočnými súpra­vami.“


„Vážne nevieš, ako by sa dali tie dvere opraviť,
kým sa vráti? Obleky môžeme zaniesť do rých­lo­čis­tiarne.“


„Kde som bola podľa teba celý týždeň, Mars­hall?“


„Ja neviem. Práve to mi robilo starosti. Čo keby
som šiel teraz s tebou a vzal tie obleky? Lenže mám schôdzku so
zástupcom od Diesela…“ Zamyslel sa. „Pokúsim sa zohnať tesára…“ Potriasol
hlavou. „Nie, dvere asi treba vymeniť. Dobre teda, pošlem ti niekoho, čo to
zmeria a odnesie staré dvere. To bude najlepšie, nové vsadia asi
v pondelok alebo v utorok. Kedy sa vráti Frank?“


„Neoznámil mi,“ pove­dala Mickey.


„Keby ich mohli vsadiť skôr… ale potom ich treba
natrieť, však? Obleky nie sú problém, ale dvere… A keby náhodou prišiel
a ešte by tam neboli, povieš mu, že si do nich niečím nara­zila, čo ty na
to?“


„Autom,“ pove­dala Mickey.


„Naprí­klad vysá­vačom, urobila si do nich ryhu.
Alebo ti na ne vyšp­lechli nejaké chemi­kálie a bolo ich treba odstrániť.“


„Martini,“ pove­dala Mickey.


„Nie, dvere sa pokri­vili a nedali sa dobre
zavrieť, tak ich museli vziať so sebou. Je to lepšie?“


„Geniálne,“ uznala Mickey, otvo­rila dvere na aute
a nasadla. Mars­hall sa zohol, až sa dotýkal štítkom okna, a niečo
vravel. Mickey stiahla okno.


„Chcel si niečo?“


„Navrhujem, aby si sa posta­rala o obleky,
a ja zože­niem chlapa, čo dá do poriadku dvere.“ Pozrel na hodinky.


„Prečo sa o to nepos­ta­ráte spolu
s Frankom?“ navrhla Mickey a naštar­to­vala.


„Počkaj… s Frankom?“


„Je to jeho šatník, Mars­hall, a ty si ho
doriadil. Ak chceš niečo urobiť, dohodni sa s Frankom, je to vaša vec.“
Auto sa pohlo.


Cestou
domov Mickey uvažo­vala: Keby si ich všet­kých posta­vila vedľa seba
v sobot­ňaj­ších večer­ných letných oble­koch, dali by sa rozlíšiť?


Pred šies­timi dňami ležala v posteli
a pokú­šala sa pred­staviť si, s kým z členov klubu by si nedbala
začať. Usúdila, že s nikým.


A za koho by sa vydala? Človek sa zobudí
a zrazu zistí, že žije pätnásť rokov v manželstve. Nie je to všetko
jedno? pomys­lela si. Jeden ako druhý. Keby si ich posta­vila vedľa seba
a chcela si vybrať, veľmi ľahko by mohla skončiť pri ďalšom Fran­kovi alebo
Mars­hal­lovi. Jeden gauner a druhý frajer. Alebo by si mohla dostať ožrana,
žrúta, neja­kého nudného patróna či všetko dokopy. A keď je to cynické
alebo pomý­lené, tvoja chyba. Neskôr možno zmeníš názor.


Čiže, ak nevieš zapadnúť medzi ostat­ných, ak sa pri
nich necítiš vo svojej koži, hoci robíš, čo môžeš, ak ťa otra­vuje počúvať ich
a nie si schopná nadviazať ani najjed­no­duchší krátky rozhovor, načo sa
unúvať?


Nevra­cala sa domov rozhor­čená. Necí­tila ani
nástoj­čivú potrebu nájsť si neja­kého koníčka alebo robiť niečo významné. Nemala v úmysle vybrať sa
na pomoc centrálnej Afrike ako dobro­voľ­níčka, ba ani demon­štrovať v meste
s Ligou mladých. Neve­dela, kam pôjde, ale bolo by príjemné stráviť zopár
dní na Gratiot Beach. Kľúč má. Nazrieť do izby starej mamy – kde pred
dvoma rokmi zomrela – a zistiť, či je naozaj podobná spálni
v Richar­dovom dome. Bolo by fajn vybrať sa ta celkom sama. Sedieť na
brehu, pozo­rovať kompy a nákladné lode pláva­júce okolo, ako keď ich
v detstve sledo­vali ďale­ko­hľadom a prete­kali sa, kto prvý rozozná
zástavu alebo znak spoloč­nosti na komí­noch.


Niekoľko dní iba pose­dúvať a nemys­lieť. Čítať.
Chýbali jej knihy. Alebo sa pokúsiť niečo napísať. Ako ma uniesli a našla som šťastie od Margaret Bradley
Dawso­novej. V októb­rovom Reader’s
Digest. Rodinné špecia­lity z cestovín a suchárov. Alebo Odha­lenie manže­lovej milenky pre Cosmo­po­litan.


Boli pred Melanie aj iné? Videla Franka, ako
vchádza do izby s uterákom, ulíza­nými vlasmi a umytými zubmi, potom
oboch v posteli. Ktovie, čo si vtedy vravia. Uvažo­vala, ako asi Melanie
vyzerá a koľko má rokov.


Spome­nula si, ako si vtedy u Richarda
uvedo­mila, že svojho muža nepozná. Mýlila sa v ňom. Musela čakať najmenej
dvanásť rokov, kým sa z Franka Dawsona – Veľkého
podni­ka­teľa – vykľulo indi­ví­duum s urči­tými vlast­nos­ťami.
A čo napokon vyšlo na povrch, celkom zatie­nilo veľkého seba­ve­do­mého
podni­ka­teľa, výhercu trofejí (aj Melanie je trofej), váže­ného obchod­níka,
oble­če­ného podľa najnovšej módy, všetko bola iba pekná pozlátka. Na Baha­mách má
možno žraločie tesáky a Melanie sa s nimi hrá.


Pred pätnás­timi rokmi jej matka pove­dala: „Ani
nevieš, aké máš šťastie.“ A otec zasa: „Ten mládenec má hlavu na pravom
mieste.“ Matka dodala: „Ach, dúfam, naozaj dúfam…“ Vyzeral k svetu, bol
elegantný, vyštu­doval ekono­miku, bol trojka v golfovom tíme Michi­gan­skej
univer­zity a katolík. Čo ešte? Bol členom strany Mladých repub­li­kánov,
mladším členom Obchodnej komory, členom klubu Rotary a Spolku Kolum­bo­vých
rytierov. Čítal knihy o tom, ako dosiahnuť úspech v podni­kaní,
o burze a nehnu­teľ­nos­tiach. Odpri­sahal, že jeho žena nebude musieť
nikdy pracovať. A tak si vybrali porce­lá­nový riad a kúpili nábytok
(priamo v továrni v Grand Rapids s päťde­siat­per­centnou zľavou),
pretože bolo načase vziať sa a robili to aj všetci ostatní.


Ľúbila ho? Áno. Alebo to bol len pocit, že by ho mala ľúbiť? Ale každý asi o niečom
pochy­boval a nebol si vo všetkom nacistom. Keď zo začiatku chodieval na
služobné cesty, chýbal jej, ach veľmi, hovo­rila. A neskôr? A neskôr?
Nič. V tom to bolo. Čím pris­pela do manželstva? Nie bohviečím. Prečo? Aj
by bola chcela, ale zdalo sa, že Frank potre­buje iba dobrú manželku. A to
nie je cynické ani pomý­lené. Je to pravda.


Mala otcovi povedať: ‚Pane­bože, on že je dobrý
obchodník…‘ Mala to vedieť vo chvíli, keď Fran­kovi s úškrnom
a s pridu­seným smie­chom ozná­mila: ‚Podľa otca máš hlavu na pravom
mieste.‘ A Frank trochu nadvihol obočie a prijal to s pokr­čením
pliec. Už vtedy to vedela. Ale zbabelo potla­čila smiech a stiahla sa. Čo
na tom bolo také smiešne? Čo mohla vedieť malá chudá žabka s takmer
plochým hrud­níkom o seri­óznom podni­kaní? Presne tam urobila chybu, keď sa
zbabelo stiahla a zmie­rila s Fran­ko­vými knižne vyhra­ne­nými názormi na
svet.


Prečo si ju vzal? Pretože vedel, že vždy ustúpi.
Nie, nebol natoľko prezie­ravý. Nikdy nevy­cítil, čo sa jej preháňa hlavou, ani
sa nezau­jímal, čo si myslí. Oženil sa s ňou, lebo sa osved­čila ako on,
a keď manželstvo zovšednie, ako to býva, je kopa vecí, ktorými si možno
krátiť čas.


A práve tu sa kopol. Vôbec nešlo
o krátenie času ani o to, aby mal človek ‚pekné veci‘.


To pove­dala jej matka. ‚Pane­bože, ty nie si
šťastná? Veď máš také pekné veci.‘ Otec zas hovoril: ‚Ako sa má moja malá
prin­cezná?‘ A Bo: ‚Prečo stále jeme tie odporné zape­kané misy?‘ Frank:
‚Prečo sa došľaka už aj ty o niečo nezau­jímaš ako iné ženy?‘


Na podob­ných hlúpos­tiach sa môžeš uškrnúť
a niekoho štuc­hnúť, alebo to brať vážne. Ale to Frank nevie.


Mickey sa
na prícho­dovej ceste obrá­tila, pomaly prešla popri živom plote a prudko
zastala na zadnom dvore. Pred garážou stálo Fran­kovo auto s otvo­reným
kufrom.

„Si
v poriadku?“ spýtal sa.


„Áno, som. A čo ty?“ Ako dvaja cudzí ľudia.
Mickey hodila kabelku a kľúče na stôl v jedacom kúte. Frank sa zohol
k nízkej skrinke pri pulte a niečo zamrmlal, nebolo ho dobre počuť.
Cesta sa vyda­rila, alebo bola nanič, niečo z toho. Vystrel sa
s fľašou vodky. Na pulte bol podnos s ľadom, tonikom, citrónom,
čajovou lyžičkou a nožom na ovocie.


„Vypiješ si?“


„Dobre,“ prikývla Mickey. „Kedy si sa vrátil?“
Uvažo­vala, kto začne prvý.


„Tesne pred tebou. Ach, myslíš lietadlo? Šiel som
tým jede­násť štyrid­saťpäť, dvadsať minút meškalo. Cestou z letiska som sa
zastavil v kance­lárii.“


„Bol si s Boom?“


„Na spia­točnej ceste nie, nebolo kedy. Okolo
Veľko­lepej vyhliadky sa vyno­rili ďalšie prob­lémy. Tráv­niky mali byť pred
mesiacom a nie sú ani spoly hotové. Keď som sa vrátil, zistil som, že
z terén­nych a sado­vých úprav sa nič neuro­bilo.“


„Necheš radšej hovoriť o golfe?“ navrhla
Mickey.


Frank sa na ňu prek­va­pene zadíval. „Pýtala si sa,
prečo som sa neza­stavil u Boa, tak ti to hovorím. Keď som preč, nemôžem
urobiť nič, aby som predal sto poon­dia­tych bytov do konca leta, a dolu som
nemal čas ani na golf.“


Inak by musela počúvať aj o tom. Nič
nepo­ve­dala, využila ticho a čakala, kým sa nepre­hĺbi. Frank vzal nôž na
ovocie a začal krájať citrón na mesia­čiky.


„Zaplatil si im?“ preru­šila ticho.


Pozrel na ňu, ruka s nožom na okamih znehyb­nela.
„Nebolo treba. Stiahli sa.“


„Kedy?“


„Kedy? Keď som neza­platil. Chceli ma dostať a nepo­da­rilo sa im to.“
Žmýkal mesia­čiky citróna do pohárov. „Bol to chyták, a ja som naň
neskočil, to je všetko.“


„Čo ak to mysleli vážne?“


„Nemys­leli.“ Sústre­dene miešal nápoje lyžičkou,
akoby bol pred­pí­saný počet obrátok a on ich rátal. „Vedel som, že to
netreba brať vážne.“


Mickey vystrela ľavú ruku a zmietla poháre
z pultu. Dopadli na zem pri stene s tele­fónom za zvukov trieš­tia­ceho
sa skla, ľadu a strie­ka­júcej teku­tiny, ale to Mickey nevi­dela. Pozo­ro­vala
Franka; myklo mu hlavou a vyja­vene vypleštil oči, tento jeho výraz vôbec
nepoz­nala.


„Frank, a čo ak to mysleli vážne?“ zopa­ko­vala.


„Čo je s tebou, kris­tušát?!“


„Odpo­vedz mi, dočerta!“


Akoby ho zaujalo rozbité sklo – pozrel na
stenu a na dlážku, na celý ten nepo­riadok v kuchyni.


„Chápem, že ťa to trochu vyko­ľa­jilo,“ povedal. „Ale
ak si počú­vala, vravel som, že po rozho­vore s nimi som vedel, že blufujú a že im to
neprejde.“


„Kedy si to vedel?“ opýtala sa Mickey. „Pri prvom
tele­fo­náte? V pondelok? Ako si to mohol vedieť, keď ti zrazu nejaký hlas
v tele­fóne oznámil, že ak neza­platíš, zabijú ti ženu.“


„Vôbec nepo­ve­dali, že by chceli niekoho zabiť.“


„Nevra­veli, že si ženu už nikdy neuvidíš? Nehrajme
sa so slov­kami. Povedz mi, čo si si naozaj myslel. Kedy si sa rozhodol
neza­platiť?“


„Nezdá sa ti, že začínaš byť trochu hyste­rická?“
povedal Frank, vybral zo skrinky pohár, nalial si vodky a pridal kocku
ľadu.


„V jednej chvíli si sa predsa musel
rozhodnúť,“ násto­jila Mickey.


„Hneď na začiatku som im povedal, že neza­platím.“
Zdvihol pohár a vypil ho skoro do dna.


„Nič si nepo­vedal. Čušal si. Tri dni. Rada by som
vedela, čo si si myslel.“


„Ani teraz tomu neverím,“ povedal Frank.


„Neveríš? Preboha, Frank, ako sa mám cítiť? Zistím,
že môjmu mužovi je jedno, či ma zabijú, a on vyhlási, že tomu neverí.“


Frank ustato, ale trpez­livo potriasol hlavou.
„Vôbec to tak nebolo.“


„Šiel si na políciu?“


„Nemohol som. Pove­dali, že ak pôjdem, ohrozím ti
tým život.“


„Ty si predsa vedel,
že to nemyslia vážne.“


„Je to… je to dosť ťažko vysvetliť,“ bránil sa
Frank. „Hneď som nič nepod­nikol, nevolal som políciu – a vlastne, keď
sa nad tým zamyslíš, akú políciu? Detro­itskú alebo free­portskú? Chápeš. Áno,
vyhrá­žali sa, že ťa zabijú. Ale potom, keď som s nimi hovoril
znovu – kam ideš?“


Mickey pristú­pila k stolu v jedacom kúte
a vybrala z kabelky ciga­rety. „Pokračuj, počúvam.“ Zapá­lila si
a vrátila sa k pultu.


„Takže keď som potom s nimi znovu hovoril,
uvedomil som si, že je to len finta, a ak nič neurobím, ak sa bez
zbytoč­ného vyska­ko­vania budem držať svojho, určite sa vzdajú. Kto to napokon
môže byť? Najskôr nejaký chudák, ktorý u mňa pracoval a vykopli ho.
Dal sa dokopy s kamošmi z baru – pochopil som to, len čo
som s nimi hovoril, vedel som, že sa na to vykašlú a že si netreba
robiť zbytočné starosti, pravda, až na to, čo si prežila – viem si
pred­staviť, aké to muselo byť strašné.“


„Vieš si pred­staviť,“ pove­dala Mickey. „Chceš si to
len pred­sta­vovať, alebo ti to mám poroz­právať?“


„Ale… ale nijako vážne ti neub­lí­žili?“


„Myslíš, či ma nepre­tiahli?“


„Ježiš­mária,“ zastonal Frank. „Čo ti spra­vili?“


„Záleží na tom? Zmení sa tým niečo?“


„Áno, záleží. Chcem vedieť, čo sa stalo.“ Už sa
rozhor­čoval, oháňal svojimi právami.


„Aj ja by som chcela niečo vedieť,“ pove­dala
Mickey. „Ty mi nepo­vieš, čo si robil, ale ja to viem. A to je hádam
najdô­le­ži­tejšie, nemyslíš?“


„Keď si zopár dní trochu odpo­či­nieš, budeš sa azda
cítiť lepšie. Kedy si sa vrátila? Včera?“


„Myslíš, kedy ma pustili? Vo štvrtok.“


„Pýtam sa preto, či ti zatiaľ nedo­ru­čili nijaké
papiere. Z Oakland­ského obvod­ného súdu.“ Odmlčal sa. „Možno to už vieš.“


„Aké papiere?“ Mickey hneď svitlo, keď uvidela jeho
nevinnú tvár, akoby nemal čo skrývať, sviniar, nie aby prešiel rovno
k veci.


„Aké papiere, Frank?“


„Tak ti to poviem. Minulý piatok, predtým, ako som
odišiel, podal som žiadosť o rozvod.“


„Predtým, ako si odišiel?“


„Hádam nechceš tvrdiť, že ťa to prek­va­puje po tom,
ako to u nás vyze­ralo? Usúdil som, že ak nepodám žiadosť ja, urobíš to
ty.“


„Tak už predtým…“ pove­dala Mickey. „Čiže keď od
teba pýtali peniaze –“


„Počkaj,“ prerušil ju Frank.


„Keď sa vyhrá­žali, že ma zabijú, žiadosť
o rozvod bola už podaná. Preboha, tak sa neču­dujem.“


„Veľmi sa mýliš. To s tým nemalo nič
spoločné.“


Znovu zopa­koval skoro všetko, čo už hovoril, ako si
bol istý, že blufujú, a Mickey uvažo­vala, či by si nemala sadnúť. Ale
chcelo sa jej aj pohy­bovať, bola rozru­šená a dvíhali sa v nej čudné,
zmie­šané pocity: jeden depta­júci a druhý povzbu­dzu­júci, akoby ju city
a nie mozog nútili vybrať si, či zahrať chuderku, zalomiť rukami
a odpadnúť, alebo sa vrhnúť na toho gaunera a zrátať mu to. Hnusák,
čo je veľa, je veľa. To je normálne, že je nazlos­tená a zúri, má na to
dočerta právo. Ale nesmie podľa­hnúť citom a smokliť, to by mu hralo do
karát. (Počula, ako hovorí: „A potom že sa dá so ženami rozprávať.“)
Nebola tu už Mickey, ktorá by to sledo­vala z nadhľadu, čo by našep­ká­vala
slová, aké by príjemná Mickey nikdy nevy­riekla. Ostala len jedna
Mickey – tá, ktorou chcela byť – a bolo načase dovoliť jej,
aby sa preja­vila.


„Tak preto si šiel do Free­portu,“ pove­dala. „Aby si
tu nebol, keď dostanem – ako sa to volá?“


„Myslím, že pred­vo­lanie.“


„Pred­vo­lanie. A žiadosť si podal minulý
týždeň?“


„Hej, v piatok. Keby si tu bola, už by si ho
mala.“


Zavrela oči a potom ich otvo­rila. Ešte vždy
tam stál s prázdnym, bezvý­razným pohľadom. Nikdy sa nezmení, nikdy
nepo­chopí, aký je niekedy smiešny. Videla sa, ako niekomu (Louisovi?) hovorí,
že keby tu bola, keby sa nebola dala uniesť a väzniť tri a pol dňa,
dostala by pred­vo­lanie na rozvo­dové konanie. Pred­vo­lanie. Akoby ju obvi­ňo­vali
zo zločinu.


„Mrzí ma, že sa sem súdny doru­čo­vateľ musí znovu
obťa­žovať.“


„Sú na to zvyk­nutí. Každý nie je vždy doma.“


Aha, starý, dôverne známy Frank. „To je pravda,“
súhla­sila Mickey. (Počuješ, Louis? A Louis by povedal: ‚Čo je to za
chlapa?‘)


„Chcel som, aby si si to mohla dobre preštu­dovať,“
hovoril Frank. „Potom môžeš poroz­mýšľať o advo­ká­tovi, ak myslíš, že ho
budeš potre­bovať. Predtým, ako sa budú riešiť majet­kové zále­ži­tosti.“


„Rozumiem. Práve som sa ťa chcela spýtať, či si sa
odkradol za tou, ako sa volá, Melanie, aby som si mohla prečítať žiadosť
o rozvod.“


Mykol sa, nečakal, že začuje jej meno. „Neodk­radol
som sa. Šiel som ta obchodne.“


„Vezmeš si ju?“


„Nebudem s tebou disku­tovať o súkrom­ných
veciach. Myslím, že to bol Henry Kissinger, čo povedal: ‚Nikdy sa nesťažuj
a nikdy nič nevys­vetľuj.‘“ S ľahkým náznakom samo­ľú­bosti si chlipol
z pohára, sviniar.


„Bol to Henry Ford Druhý,“ pove­dala Mickey, „keď ho
zavreli v Kali­fornii s cudzou ženskou v aute za jazdu
v opitom stave. Priviedol si si aj milenku?“


„Teraz som povedal, že o tom nedis­ku­tujem.“


„Dobre, tak poďme k veci. Ty si teda myslíš,
že by som si mala vziať advo­káta.“


„Ak nechceš použiť môjho,“ povedal Frank. „Ľudia,
čo sa rozvá­dzajú, to niekedy robia, keď obe strany súhlasia
s majet­ko­vo­právnym uspo­ria­daním. Je to lacnejšie.“


„Kto je tvoj advokát?“


„Sheldon. Ako vždy.“


„Tvoj obchodný právny poradca?“


„Je to fajn chlap.“


„To je už vrchol, Frank,“ pove­dala Mickey. (Louis
by vyhlásil: ‚Pána­beka, ten si nabetón myslí, že ste padli na hlavu.‘)


Frank bol v ťažkej situ­ácii: vraštil čelo,
usiloval sa ju prekuknúť, odhadnúť tón jej hlasu a pritom sa tváriť
úprimne a poctivo. „Chcem, aby to prebehlo čo najhladšie a najľahšie
pre nás oboch, ak to chceš aj ty.“


„Dobre, ale ako mám vedieť, či ma neob­tiahneš.“


Zháčil sa. „Prečo by som to robil?“


„Ako sa rozdelí majetok?“ opýtala sa Mickey. „Čo
presne dostanem?“


„Ide predov­šetkým o dom, predáme ho
a rozde­líme si čistý zisk, okolo dvesto­tisíc. Potom je tu výživné
a alimenty. O Boa bojovať nebudem. Nebolo by to voči nemu férové,
nech si sám vyberie. Toho sa báť nemusíš.“


„Aké bude výživné?“ spýtala sa Mickey.


„Dvetisíc mesačne.“


„Nežartuj.“


„Aké žarty, je to dvad­sať­päť­tisíc ročne. Plus
alimenty dvesto mesačne. Budem platiť školu, univer­zitné štúdium, tenis,
pravda, v rozum­ných medziach.“


„A čo tvoj podnik?“ opýtala sa Mickey. „Byty
Franka Dawsona. Akú majú cenu?“


Frank trpez­livo pokrútil hlavou. „Neza­búdaj, že
moje príjmy pochá­dzajú práve odtiaľ, z toho pôjde na výživné
a alimenty. Tak sa to robí.“


Dobre teda.


„A rozde­líme si aj peniaze, čo si si tajne
uložil na free­portské konto?“


Nemalo to účinok, aký si sľubo­vala. Frank sa
zarazil, ale rátal s tým. Nespýtal sa jej, o čom hovorí, ani sa
nezat­váril rozpa­čito. „Vo free­port­skej banke nie je nijaké konto na moje meno
a nikto to nemôže nijako dokázať. Ak si počula nejaké hlúpe dohady, sú to
tára­niny.“


„O čo sa stavíš, že by ťa niekto mohol pekne
zamočiť?“


„To určite nie,“ povedal Frank.


„Hocikto možno nie, ale ja bezpečne.“


Frank sa slabo usmial. „Chceš si pozrieť moje
účtovné záznamy?“


„Nie, iba tvoje domy, chlad­ničky a sporáky,
celé zaria­denie.“


„Ale ja nie som majiteľ,“ namietol Frank.


„Čo ak osobu, od ktorej si všetko kúpil, zavreli
a okrem iného zistili, že ide o únoscu? Sleduješ ma?“


Frank sa už neus­mieval. Stál meravo vystretý,
s rukami na pulte a ďalej dôrazne nástojil: „Nemôžeš nič dokázať.“


„Ale keby som začala rozprávať o všet­kých tých
domoch, ako si šetril na krad­nutom mate­riáli, a o iných veciach, ako futruješ
starého kamoša Raya Shel­byho, aby ťa kryl, asi by som to dosť rozví­rila
a poriadne ti podkú­rila, nebolo by treba spomenúť ani únos,“ pove­dala milo
Mickey. „No nie? Keby som bola ten typ a želala si ťa vidieť v base.“


Dostala ho a vychut­ná­vala to s pocitom
doko­na­lého zados­ťu­či­nenia. Darmo sa bránil, zapieral, zvyšoval hlas, krčil
plecia, krútil hlavou, hral sa s pohárom, dostala ho – Báječ­ného
muža, golfo­vého šampióna, ktorý sa trasie od strachu, že ho zhodí vlastná žena.


Chvíľu počkala a potom sa tíško ozvala:
„Frank?“


„Čo?“


„Vezmeš si tú osobu?“


Pozeral do pohára. „Rád by som.“


„Myslíš, ak ťa nezavrú.“


„Nie, tak to nemyslím.“


„Tak aby si mal dušu na mieste, Frank,“ pove­dala,
„z tvojich free­port­ských peňazí nechcem ani cent. A asi ťa nezhodím… Musíš
si s tým poradiť sám.“ Opäť začal tvrdiť, že mu nik nemôže nič dokázať,
a Mickey len kývla rukou. „Ako myslíš, Frank. Ale je tu ešte výživné.
Vravel si dvetisíc mesačne?“


„Tak to spísal advokát.“


„Je to málo, Frank. Nepo­dvihneš to?“


„Koľko by si chcela? Pove­dzme tritisíc?“


„Myslím, že strá­came čas,“ pove­dala Mickey.
„Odlo­žíme to, kým si nezo­že­niem advo­káta.“


„Dobre, ale neza­búdaj, že keď si ho budeš hľadať
inde a vezmeš si neja­kého drahého špecia­listu na rozvody, pohltí to celý
fond na súdne trovy zo spoloč­ného majetku. Ináč je mi fuk, koho si nájdeš.“


Mickey sa chcelo zasmiať prvý raz, odkedy sa
vrátila domov. „Daj si pozor a nevys­kakuj, lebo je tu ešte Free­port.“


Spýtal sa jej, či chce zasa vŕtať do toho osieho
hniezda, a vyhlásil, že z dlane vlas nevy­trhne. Odsťa­huje sa
a ona môže ostať, kým sa nedo­hodnú na výživnom a rozde­lení majetku.
Mickey sa dívala, ako si nalial vodku a na dúšok ju vypil. Usiloval sa
vzchopiť, pozbierať zvyšky seba­ve­domia. Treba ho nechať, pomys­lela si. To je
pravý Frank Dawson, oveľa úbohejší, ako sa zdá na prvý pohľad, Frank, akého
pozná. „Môžem sa ťa niečo spýtať?“ ozval sa.


„Prav­daže.“


„Znásil­nili ťa alebo niečo podobné?“


„Nie,“ zamrm­lala a pokrú­tila hlavou.


„Niečo sa s tebou poro­bilo. Si iná,“ povedal
a vyšiel. Mickey pristú­pila k stolu, vzala kabelku, zamie­rila do
prednej haly, zastala pred schodmi a zadí­vala sa hore. Asi o pätnásť
sekúnd sa ozval zhora zo spálne Frankov hlas:


„Čo to mám dočerta so šatníkom?“


Idiot.


Louis
zdvihol. „Haló. Fakt ste to vy? No to ma podržte. Ako sa máte?“ Počúval
a priky­voval. „Hej, nako­niec som zistil zopár malič­kostí. Naozaj je to
celé nepo­cho­pi­teľné a čudné.“ Znovu počúval a potom pozrel na
zapra­taný kávový stolík, kde sa ešte vždy pova­ľo­vali kôrky pizzy, fóliová
škatuľa, plechovky od piva, papie­rové obrúsky, špinavé poháre, popol­níky plné
ciga­re­to­vých ohorkov, škatuľa s maskami, Mickeina podpr­senka… „Hej, je tu…
Nie, vôbec, aké obťa­žo­vanie. To je v poriadku. Hádam to nemys­líte vážne…
Dobre, okej.“ Pristúpil k stolíku, vytiahol spomedzi tej spúšte Mickeinu
podpr­senku a podi­šiel k nasta­vi­teľ­nému kreslu, kde so zavre­tými očami
ležala Melanie v trištvr­ťo­vých džín­sach a tričku s holým
chrbtom, jej opálené nohy zabe­rali kreslo po celej dĺžke. Louis jej zdvihol
ruku a vybral spomedzi prstov mari­hu­anovú ciga­retu. Bola vyhas­nutá. Keď
jej znovu položil ruku na brucho, otvo­rila oči.


„Proti­po­žiarna kontrola,“ povedal Louis. „Môžeš
spať ďalej.“ Vyšiel do kuchyne.


Ordell stál pri sporáku, rukou vo veľkej ruka­vici
pridŕžal panvicu s hubami, z ktorej sa dymilo.


„Stíš ten plameň. Je príliš silný.“


„Ako dlho sa to má dusiť?“


„Niekoľko minút. A nemá sa to dusiť, iba
prihriať.“


„Tá veľká kočka tvrdí, že je dobrá kuchárka,
a vidieť ju len v posteli alebo v kresle,“ pozna­menal Ordell.
Zaškúlil na Louisa, šibol okom po podpr­senke a po Louisovej tvári
a prizrel sa mu lepšie: akoby čakal otázku, ale samému mu nebolo do reči.


Ordell sa dovtípil. „Nemusíš nič vravieť. Volala
ona, čo?“ Louis prikývol. „Namojp­ravdu.“


„Hádam nejde sem?“
uškrnul sa Ordell.


„Zatiaľ skoro nič nevieme,“ povedal Louis. „Čo
vlastne vieme? Tá ženská je nadro­go­vaná, odkedy sem vpadla,“ dodal ostro.


„Vieme,“ povedal Ordell ešte vždy s úškrnom.


Louis pozrel na šporák. „Spáliš huby.“

Louis
čakal na chod­níku pred domom, pozo­roval Woodward Avenue a pouličný ruch
o šiestej večer. Slnko ešte pražilo. Skoro celý deň sa mu drie­malo,
s Ordellom a tým veľkým diev­čaťom vyfaj­čili niekoľko mari­hu­ano­vých
ciga­riet a teraz mal konečne pocit, že sa hýbe a niečo robí. Bol taký
rozru­šený, že nevedel obstáť.


Spoza rohu sa vynoril Mickein Grand Prix, Louis si
stal na obrubník, a keď prechá­dzala okolo, zdvihol
ruku – zbadala ho – a všimol si poškria­baný kov
a odtlačky svoriek na boku, kde bola karo­séria pokri­vená. Zišiel
z chod­níka, počkal, kým cúvne a zapar­kuje, a keď vypla motor,
otvoril jej dvere.


„Nechce sa mi veriť,“ povedal.


„Nie ste sám,“ pove­dala Mickey.


Ustúpil o krok a so zveli­čeným záujmom si
ju premeral: „Myslel som, že sa neviete dočkať, kedy sa ohák­nete.“


„Veď som sa. Tie biele noha­vice sú podobné, ale
tieto majú pásiky.“


„Hej, pamätám sa,“ prikývol Louis. „A mali ste
bledo­modrú blúzu, vyze­rala ako vrch od montérok. A podpr­senku nemáte.“


„Čoby. Veď nemám len jednu. Ale čosi vám poviem.
Počuli ste to?“


„Čo?“


„Že ‚čosi vám poviem‘. To je váš výraz.“


„Ja tak hovorím?“ Louisova tvár bola pokojná,
vyzeral šťastný, uvoľ­nený. Ale stále sa obzeral po Woodward Avenue, a keď
boli pri dome, trochu zaváhal.


„Chcem vám povedať… že kvôli podpr­senke som
neprišla.“


„Fakt?“


„Zažia­dalo sa mi pozho­várať. Chcem sa poroz­právať
a zdá sa mi, že na to nemám nikoho, kto by ma chápal.“


„Vyjad­rujte sa zro-zu-mi-teľ-nej-šie,“ povedal
Louis.


„Druhí vidia všetko ináč ako ja alebo čo. Neviem
prečo, ale mám chuť poroz­právať sa, vypiť si pohárik, niečo, ako ste mi dali
vy. Nie je to bezo­čivé, že sa sama pozývam?“


„Vôbec nie, ale je tu malý problém.“


„Hovo­rila som s mužom – pred dvoma
hodi­nami – a vošiel do mňa taký nepokoj, že som nemohla obse­dieť ani
pozerať tele­víziu, musela som sa s niekým pozho­várať… Aký problém? Aha,
prišiel Ordell.“


„Ordell a ešte ktosi.“


„Ale ba! Spolu?“ Mickey zastala, Louis sa
k nej obrátil a tiež zastal.


„Ako vás môže ešte niečo prek­vapiť po tom všetkom,
čo sa stalo?“ povedal Louis.


„Ale prečo sú spolu? Neprišla s mojím mužom?“


„Lebo váš starý sa vraj vrátil domov a chce sa
s vami pomeriť.“


„To vravel on?“ spýtala sa nechá­pavo. „Chce sa
predsa rozviesť. Nezmenil rozhod­nutie.“


„To teda neviem. Podľa mňa tá ženská môže človeku
navra­vieť kadečo. Vypleští tie veľké modré okále…“


„Koľko má rokov?“


„Neviem. Asi dvad­sať­jeden.“


„A má… no, veľké prsia?“


„Slušné.“


„Frank si ju chce dokonca vziať. Spýtala som sa ho
a prisvedčil. Vraj by rád. Idiot. Zabudla som mu povedať, že je idiot.“


„Nech­cete, aby si ju vzal?“


„Čoby, je mi to fuk. Je to hlupák, nech robí, čo
chce. Pane­bože, nemáte ani potuchy, ako dobre a voľne sa cítim. Akoby ma
boli k nemu pripú­tali hrubým povrazom a konečne sa mi poda­rilo
odviazať.“


„Uvažoval som, že ak sa chcete pozho­várať, mohli by
sme zapadnúť niekam na pohárik,“ navrhol Louis.


Chvíľu nehybne stála a rozmýš­ľala; hrýzla si
necht na palci, poze­rala na Woodward Avenue, počú­vala autá, vnímala sparu
a ťažký, dusný vzduch. Neve­dela, aké je to byť v lete v centre
mesta. Uvedo­mo­vala si, že prežíva niečo nové, a v mysli sa jej rýchlo
premie­tali požiarne schody v činžia­koch, muži iba v trič­kách
a pros­ti­tútky v saté­no­vých šatách na Gene Kelly’s 10 Avenue, aké
nikdy nenosia, ale tie letmé obrazy boli v jej pred­sta­vách skutočné
a vzpru­žu­júce. Cítila, že jej toho veľa ušlo a že to musí dohoniť.


„Rada by som sa s ňou stretla,“ pove­dala
napokon.


Melanie
siahla z kresla po plechovke coca-coly na kávovom stolíku. Bradu mala
zabo­renú do pŕs a vlasy jej padali do tváre. Keď sa otvo­rili dvere,
pozrela na ne, nezme­niac polohu.


Ordell sedel naproti s rukami na steh­nách
a milo sa usmieval.


„Čau, Mickey,“ povedal. „Ako sa máte? Keď mi to
Louis oznámil, myslel som, že ma húpe.“


Mickey vošla, Louis tesne za ňou, očami pohľa­dala
podpr­senku v nepo­riadku na stolíku, rovnakom ako pred dvoma dňami,
a pozrela na Ordella, ktorému medzi krátko pristri­hnutou bradou
a fúzmi svie­tili biele zuby. Pripo­mínal jej Araba z púšte, na jasnom
dennom svetle bol menej tmavý, ako si myslela.


„Vy ste Ordell?“


„Hej,“ povedal lenivým, nedban­livým tónom. „Sadnite
si. Louis, ponúkni niečo dáme.“


Nech­cela, aby Louis hneď odišiel. Predtým si dievča
nevší­mala, ale keď sa teraz zabo­rila do kresla naproti nej vedľa Ordella,
hodila po nej okom.


„Pozdravte sa s Melanie, Mickey,“ povedal
Ordell.


„Pane­bože.“ Melanie sa nadvihla na lakte
a odho­dila si vlasy z očí. „Fakt?“


„Veľa som o vás počula,“ pove­dala Mickey.
Hlúpe, ale treba nejako začať. Nesmie si pripustiť, že by ju bola Fran­ková
milenka tromfla alebo prevý­šila. Dočerta s ňou. Bolo to vysoké, na pohľad
ťažko­pádne dievča so zbytočnou záplavou vlasov. Teraz asi nosí veľkosť desať,
ale o desať rokov jej prsia ovisnú ako melóny a ani sa nenazdá, bude
potre­bovať štrnástku. Veľké dievča so širo­kými bokmi – videla ju
s Frankom. Frank sa vypína na prsty, aby sa zdal vyšší. Mela­niine opálené
nohy akoby vychá­dzali takmer od prie­hl­binky okrúh­leho pupka; plavo­vlasá brušná
taneč­nica.


Melanie tiež pove­dala, že o Mickey veľa
počula. (Vidíš, nebolo to až také naivné.) Keď človek tých mizer­ných gaunerov
pustí na chvíľu z očí, nevmestia sa do kože, pove­dala.


Môžeš si z nej vystreliť, pomys­lela si Mickey.
Prečo nie? Usmiala sa a pove­dala: „Išla som okolo, tak mi napadlo mrknúť
sa, ako sa má gang.“ Trochu nahlúplo pozrela na Ordella: „Ste gang, nie?“


„Gang? Sme len obyčajní ľudia,“ povedal Ordell.
„Nič výni­močné.“ Zatváril sa ako úbohý černoško, potom lenivo zdvihol ruky
a zatlieskal. „A čo manželík?“


„Má sa fajn,“ pove­dala Mickey. „Ak nechytí
kvapavku, alebo ho nešupnú za mreže, ako sa povráva.“ Chcela pozrieť na
Melanie, ale ešte nemohla. Ordel­lovi sa rozší­rili oči a tvárou mu prebehol
ľahký úškrn.


„Čo je, chlapci, čo sa tu robí?“ ozvala sa Melanie.
„Čo vlastne pečiete?“


Vošiel Louis a podal Mickey veľkú vodku
collins s višňou pláva­júcou v pene.


„Kto je tá tvoja kamoška, Louis?“ opýtala sa
Melanie. „No tak.“


Louis si vzal stoličku od stolíka s tele­fónom
v obločnom výklenku a prisadol si k Mickey. „Myslel som, že ste
sa už zozná­mili. Melanie, to je Mickey. Mickey, to je Melanie.“


„Na to vám neskočím,“ pove­dala Melanie. „Viem, že
máte niečo za lubom, ale nezdá sa vám došľaka, že je to vrchol vydávať túto
ženskú za Fran­kovu manželku? To ste celí vy, debilné fóry miesto riadnej
roboty… ale aj keď vám nevidím do karát, bezpečne na mňa niečo šijete.“


Louis si chlipkal z pohára prihr­bený na
stoličke s nohou cez nohu. „Mickey vraví, že sa s ňou muž rozvádza,“
povedal a významne sa odmlčal.


Ordell po chvíli prerušil ticho. „Hej?“


„Nechcem mu brániť,“ pove­dala Mickey. „Má svoj
život, ak to tak možno nazvať, a ja takisto.“


„Tak on sa s vami rozvádza,“ zopa­koval Ordell.


Melanie si odho­dila vlasy z očí. „A ona:
Áno, rozvádza. A ty: Ale, vážne? Naozaj? Hráte to na mňa, ale páči sa mi
to, je to napí­navé. Môžete pokra­čovať.“


„Počujte, ak neve­ríte, že som fakt jeho žena, môžem
vám opísať apartmán vo Free­porte,“ ponúkla sa Mickey.


„Ordell tam bol, tak vám mohol všetko podrobne
poroz­právať,“ odmietla Melanie.


„Mám vám radšej opísať Fran­kovu peče­ňovú škvrnu?


Tvarom pripo­mína Južnú Ameriku a má ju päť
centi­metrov naľavo od kostrče. Pred­po­kladám, že ju dobre poznáte.“


„Musím povedať, že mne skôr pripo­mína Afriku.“
Melanie sa už usmie­vala.


„Prav­de­po­dobné sa zväč­šuje,“ pove­dala Mickey. „Už
dlhšie som ju nevi­dela. Ešte vždy vchádza do izby s uterákom cez ruku?“


„Robím, čo môžem, aby sa trochu odviazal,“ pove­dala
Melanie, „ale vždy presne dodŕža rituál. Nikdy sa neodk­loní od scenára. Vravím
mu, to sedí, človeče, ale si si vybral nesprávny scenár.“ Zavr­tela sa
v kresle. „Musím si ísť cvrknúť.“


„Vydrž.“ Ordell pozrel na Melanie. „Tak tu
s dámou sa muž rozvádza. Vyzerá to, že sa k nej nechce vrátiť
a začať odznovu, nemám pravdu?“


„Dobre, mýlila som sa,“ pripus­tila Melanie. „Brnkni
Cedri­covi a splaš čln. Čo odo mňa vlastne chceš? Môžem za to, že mne
hovorí jedno a jej druhé? A čo ak je naštvatá a ona nás chce všet­kých dostať?“


Ordell pozrel na Mickey. „Ste na niekoho naštvatá?“


„Vôbec nie,“ pove­dala Mickey.


„Ani na nás?“


„Nie, zdá sa mi to celkom zaují­mavé.“


„Zaují­mavé?“ pove­dala Melanie. „Fakt ste sa všetci
zbláz­nili. Zožeňte ešte Franka a budeme kompletní.“


„Toto je niečo iné, nie?“ ozval sa Louis
a pozrel na Mickey. „Človek si vždy rád posedí s pria­teľmi.“


„Ak vám to nebude veľmi vadiť,“ Melanie sa vysú­kala
z kresla, „musím si bežať cvrknúť, teraz alebo nikdy.“


Mickey sa dívala, ako vstáva a uvoľ­ňuje si
tesné trištvr­ťové džínsy na zadku. Neve­dela sa udržať na nohách, bola asi omámená
drogami, a tackavo vykro­čila na chodbu do kúpeľne.


„Tak tu máme budúcu pani Dawso­novú. Vyzerá tak na
milión dolárov, čo poviete?“ pove­dala Mickey.


„Naozaj hovoril, že si ju chce vziať?“ opýtal sa
Ordell.


„A žiť s ňou, kým bude vládať,“
prisved­čila Mickey. „Pána­beka,“ povedal Ordell. „Pána­beka.“


„Na koľko ju podľa vás miluje?“ spýtal sa Louis.


„Na celý balík,“ pove­dala Mickey. „Brnknite mu
a spýtajte sa. Upra­tuje si šatník.“


Ordell pozrel na Louisa, keď sa Mickey sklo­nila nad
kávový stolík, vzala si podpr­senku, zavá­hala a pritiahla si lepen­kovú
škatuľu. „Minule som sa na ňu dívala celý deň,“ pozna­me­nala. „Čo je
v nej?“


Louis pozrel na Ordella.


Vošla Melanie, vyťa­ho­vala si zips, potom si
odho­dila vlasy z tváre. Zastala a prešla k hifi meniču na polici
so zora­de­nými plat­ňami a kaze­tami. „Viete, koho žeriem?“ ozvala sa.
„Esther Phil­lip­sovú… Ale teraz si dáme Robertu Flac­kovú.“ Zakrú­tila bokmi
v rytme piesne Už nevieš milovať,
zvrtla sa, zastala, zaja­čala, pokrú­tila hlavou a pove­dala: „Fakt ste sa
zbláz­nili – aj ja sa chcem hrať, poču­jete?“


Pri stolíku sedeli traja Richar­dovia Nixo­novia.
Jeden mal na kole­nách telefón. Druhý držal masku Sirôtky Annie a zaliepal
otvory pre oči. Tretí si zapi­soval ceruzkou do zápis­níka, čo treba prichystať
v dome starej mamy, ktorý stál osamote na brehu Huron­ského jazera
a kde spálňa na poschodí pripo­mí­nala izbu Richar­dovej matky.


V maske bolo horúco. Mickey sa neve­dela
dočkať, kedy už tomu veľkému diev­čaťu zapne a uvedomí si, čo ju čaká, lebo
si chcela konečne vziať podpr­senku a odísť… vrátiť sa domov
a pozo­rovať Franka, keď zdvihne slúchadlo.

V zime
roku 1981 multi­mi­li­onár Robinson Daniels zastrelil hait­ského utečenca, ktorý sa
mu v Palm Beach vlámal do domu. Haiťan pešo prišiel k oceánu
z Belle Glade, vzdia­le­ného osem­de­siat kilo­metrov, aby si našiel prácu
alebo vhodný objekt na vykrad­nutie, kde by mohol niečo potiahnuť, čo sa dá
predať. Haiťan sa volal Louver­ture Damien.


Guľka, ktorú vystrelil Robbie Daniels
z revol­vera Colt Python, Louver­tura hneď neza­bila. V šoku ho
previezli do nemoc­nice U dobrého sama­ri­tána, kde so zničenou polo­vicou
pľúc ležal tri dni v izbe inten­zívnej starost­li­vosti a z nosa,
ramien, hrude a penisu mu trčali plas­tické rúrky.


Louver­ture povedal, že sa poškriepil s ľuďmi,
s ktorými býval v Belle Glade v spoločnej izbe. Platil za ňu
štyridsať dolárov týždenne plus dvad­sať­do­lá­rovú zálohu za kľúč od kúpeľne.
A oni zapchali WC, takže sa nedalo používať. Čistili vraj ryby
a hlavy hádzali do záchodu. Zmesou jazykov a zvukov, kreol­skou
a baham­skou brit­skou anglič­tinou povedal: „Prišiel som sem hľadať si
život.“


Detektív z palm­be­achskej polície, ktorý
v ten večer Louver­tura v nemoc­nici vypo­čúval, bezvý­razne naňho pozrel
a opýtal sa: „A našli ste ho?“


Pod bielou prikrývkou Louver­ture Damien vyzeral ako
vyci­vená figúrka z kordo­vánu: mal štyrid­sať­jeden rokov a v deň,
keď navštívil dom na South Ocean Boule­vard a keď ho postre­lili, vážil
päťde­siattri kilo­gramov.


Aj Robbie
Daniels mal štyrid­sať­jeden rokov. Kým prišla polícia, preob­liekol sa
a o šiestej ráno mal na holom tele ľahký tmavo­modrý kašmí­rový sveter
s rukávmi vyhr­nu­tými po lakte a vybled­nuté bavl­nené noha­vice, čo mu
obopí­nali boky, no v páse boli voľné. Ako tam stál pred domom
v hmlistom briež­dení, vo vetre pofu­ku­júcom od oceána a rozprával sa
s poli­cajtom z hliad­ko­vého auta, strčil si ruku pod sveter
a lenivo si ňou prechá­dzal po pokožke. Pritom sa rozpa­mä­tával
a druhou rukou ukazoval k bazénu a terase, kde boli žlté kvety
a stolíky so žltými slneč­níkmi.


„Vyšiel z domu a pustil sa cez dvor
k hosťov­skej prístavbe. Keď zmizol medzi stro­mami a nevidel som
ho – no, mohlo to trvať také dve minúty – vyrazil som za
ním. Dostal som sa asi potiaľto. Áno, asi potiaľto. A on na mňa vyru­koval
s mačetou.“


Počuli preni­kavú dvoj­tó­novú sirénu vozidla
poho­to­vostnej služby, čo uháňalo po Sout­hern Boule­vard smerom na západ; bol to
vzdia­lený, slab­núci zvuk.


Ako si pán Daniels šúchal holú pokožku, poli­cajt
z hliad­ko­vého auta mu na okamih zazrel pupok upro­stred plochého, opále­ného
a udržia­va­ného brucha, neza­kry­tého bedro­vými noha­vi­cami, čo prilie­havo
splý­vali k štíhlym hnedým bosým nohám. Poli­cajt z hliad­ko­vého auta,
dvad­sať­se­dem­ročný chlapík v celkom slušnej forme, sa cítil nemo­torný
v hnedo-béžovej uniforme s pevne pritia­hnutým opaskom, na ktorom viselo
takmer päť kíl poli­cajt­ského náčinia. Pochá­dzal z West Palmu a ešte
nikdy nebol u nija­kého mili­onára.


„Vyhnali ste ho z domu, pán Daniels?“


„Nie, myslel som, že už je preč. Vzal som revolver
a šiel sa von trochu poob­zerať… a zrazu vidím, ako vychádza. Neveril
som vlastným očiam. On bol ešte v dome, keď sme sa vrátili.“


Už niekoľko dní fúkal vietor, obloha bola
zatia­hnutá a do pobrežia bil neko­nečný príboj. Pán Daniels povedal, že
toho chlapa nepočul, skôr vycítil, že prichádza cez dvor, a keď sa
obrátil, naozaj ho tam videl.


Poli­cajt z hliad­ko­vého auta najprv rozmýšľal,
či pán Daniels nie je nejaká filmová hviezda. Mal také črty aj pies­ko­vo­hnedé
zvlnené vlasy, aké mávajú filmové hviezdy, také, čo vyze­rajú, akoby si ich
nikdy neče­sali. Tých zopár vrások na tvári mu zmizlo, keď otvoril naširšie
bledo­modré oči a akoby začu­do­vane rozprával, že naozaj vystrelil na
človeka. Dva razy ho trafil do pŕs.


„Koľko projek­tilov bolo vypá­le­ných, pán Daniels?“


„Prepáčte – ako?“


„Koľko­krát ste vystre­lili z revol­vera?“


„Dva razy.“


„Približne ako bol ďaleko? Šesť metrov?“


„Bližšie. Možno tri.“


„A zaháňal sa mačetou…“


„Prosím? Áno, dvíhal ju.“


„Ale sa proti vám nero­zohnal.“


„Nie.“


Zdalo sa, že pán Daniels je prek­va­pený, ohro­mený či
pono­rený do spomienok, kým o tom rozmýšľal, a poli­caj­tova otázka ho
vrátila do prítom­nosti. Inak bol zdvo­rilý a zrejme ochotný pomôcť.


V Palm Beach a okolí ste stále stre­tá­vali
filmové hviezdy a pán Daniels sa dva razy zmienil o Geor­geovi
Hamil­to­novi. Zmienil sa aj o Shelley Berma­novej a Burtovi
Reynold­sovi. On a zopár pria­teľov boli v Jupi­teri na večeri vo
filmovom klube Burta Reynoldsa, pozreli si ‚Božieho obľú­benca‘, po návrate si
vypili zopár pohá­rikov U Char­leyho kraba a potom sa ešte zasta­vili
u jedného pria­teľa. Povedal, že domov sa dostali asi tak o pol
piatej, o trištvrte na päť.


Na návšteve v takú včasnú hodinu. Mladý
poli­cajt z hliad­ko­vého auta prikývol. Na opačnom konci obývačky, ktorá
pripo­mí­nala hote­lovú halu, zazrel predtým mladú ženu. Mladšiu ako pán Daniels.
Svet­lo­hnedé vlasy na boku rozde­lené cestičkou, nie priveľmi dlhé, čierny rolák.
Jedla jablko.


„Vaša manželka bola s vami, pán Daniels?“


„Je v Aspene.“


To mladého poli­cajta zara­zilo. „V Aspene?“


„V štáte Colo­rado. Je na lyžo­vačke. So mnou
bola návštev­níčka, ktorá je u mňa.“


„Môžete mi povedať meno tej osoby?“


„Angela Nola­nová. Napíšte novi­nárka. Robí so mnou
inter­view pre istý časopis, nejaký článok.“


„Ona vošla do domu s vami?“


„Áno, ale keď som si uvedomil, že sa sem niekto
vlámal, také to tu bolo všetko spre­há­dzané, povedal som slečne Nola­novej, aby
zostala v hale a nikam necho­dila.“


Poli­cajt z hliad­ko­vého auta sa odmlčal. Jedno
zo slov pána Danielsa ho prek­va­pilo a trocha znepo­ko­jilo.


„Viete, či sa niečo stra­tilo a čo to bolo, pán
Daniels?“


„Nie, budete musieť toho chlapa prehľadať. Ja som
sa ho nedotkol.“


„A čo personál? Kde boli?“


„Služob­níctvo? Potom povy­chá­dzali.“


„Museli počuť výstrely.“


„Asi áno.“


Mladý poli­cajt z hliad­ko­vého auta mal
pripra­ve­ných ešte zopár otázok, ale vtedy dorazil detektív so skupinou
prvot­ných úkonov a jeho poslali na South Ocean Boule­vard, aby riadil
dopravu okolo poli­caj­ných vozi­diel, čo vrúbili cestu. Dopa­roma, akú dopravu?
Bol zvedavý na niekoľko vecí. Zaují­malo ho, či tá návštev­níčka, Angela
Nola­nová, videla niečo z toho, čo sa odohralo. Zaují­malo ho, či Angela
Nola­nová bývala v hlavnej budove alebo v hosťov­skej prístavbe.


Mladý poli­cajt z hliad­ko­vého auta sa volal
Gary Hammond.


Na tretí
deň žena, ktorá praco­vala v továrni na košele v Hialei
a pove­dala, že je manželka Louver­tura Damiena, prišla k Dobrému
sama­ri­tá­novi a sedela pri mužovej posteli, kým umieral.


Poli­cajt Gary Hammond bol teraz na stráži pred
dverami Haiťa­novej nemoc­ničnej izby – pre prípad, že by si ten úbohý
sviniar povy­tŕhal trubičky, nejako sa vyplazil z postele a pokúsil sa
o útek. Gary občas prehodil so ženou zopár slov.


Ako to, že žije v Hialei, keď je vydatá za
Louver­tura? Pracuje tam, odve­tila žena. Nuž a prečo tam nepra­coval aj jej
muž? Lebo vraj veril, že každo­denná práca je zlá vec. „Keby bola práca čosi
dobré, boháči by si ju všetku nechali pre seba a nedali by vám nič robiť.“
Zace­rila sa a odha­lila škaredé zuby.


Dočerta, tá ženská si z neho strieľa.


Žena bola rovnako vyci­vená ako chlap
v posteli. Staré kožené ohreblo s turbanom a devia­timi radmi
fareb­ných korálkov. Pove­dala Garymu, že jej manže­lovi nič v živote nestálo
za to. Že občas kradol, ale nebol nebez­pečný. Na to bol príliš slabý a či
zbabelý, aby niekomu ublížil.


Ak bol taký neškodný, povedal Gary, načo mal pri
sebe mačetu, aby si naráňal koko­so­vých orechov?


Žena mu odpo­ve­dala, že jej manžel nijakú mašetu nemal. Tvrdila, že jej manžel
utekal. Ten človek mu prikázal zastať. Jej manžel zastal. Nato mu ten človek
prikázal, aby sa vrátil s rukami nad hlavou. Jej manžel poslú­chol. Ten
človek naňho vystrelil a li tomber
boum, jej manžel s veľkým hrmotom padá.


„A vy tomu veríte?“ spýtal sa Gary.


Haiťanka pove­dala: „Keď klame, vie vymys­lieť dobrú
lož, vie poroz­právať úžasné báchorky. Ale čo ja viem.“ A dodala: „Dnes
večer sa vrátim domov, chytím bielu kuru a zarežem ju.“


„Hej? A prečo to urobíte?“


„Lebo som hladná,“ pove­dala žena. „Dnes som ešte
nič nejedla, prišla som sem.“


„Ach tak,“ povedal Gary.


Detek­tí­vovi,
ktorému pride­lili prípad, oznámil, že ten muž zomrel. Detektív povedal no čo,
tam, odkiaľ prišiel, je ich ešte fúra. Stáli medzi dvoma hliad­ko­vými autami
zapar­ko­va­nými neďa­leko vstupnej brány pozemku.


S očami prižmú­re­nými pred ciga­re­tovým dymom
detektív povedal: „Čo myslíš, koľko by hodilo toto sídlo?“


Gary povedal, že podľa neho asi milión.


Detektív nesú­hlasil. „Tri a pol. Vieš, koľko
je v tom dome izieb? Koľko je tam len spální?“


Mladý poli­cajt mal s odhadom hodnoty domu
ťažkosti. Bolo to klasické španielske kolo­niálne sídlo pies­kovej farby so
stre­chou z červe­ných škridlíc, na Floridu nič nezvy­čajné, ibaže bolo veľké
ako kláštor, s bočnými kríd­lami a krytými chod­bami, ktoré viedli
rozlič­nými smermi. Ťažko odhadnúť pri toľkej vege­tácii: kríky a kolo­koba
strap­co­vitá zvaná morské hrozno, kráľovské palmy, živý plot z ibiš­teka
plný šarlá­to­vých kvetov, čo zakrýval múr tiah­núci sa asi deväť­de­siat metrov
pozdĺž South Ocean Boule­vard.


Detektív povedal: „Šesť spální hore a štyri
ďalšie v hosťov­skej prístavbe, a to nerátam krídlo pre služob­níctvo.
Vychrápe sa tam tridsať ľudí a ani nemusia nikoho ukladať na gauč.“ Ako to
vedel?


„Na všet­kých dverách pôvodné kovanie, hocik­torú
zámku v tom dome otvoríš šrau­bo­vákom. Je tam sauna, do ktorej sa pomestí
dvadsať naháčov hocik­to­rého pohlavia, prípadne obidvoch.“


Detektív robil predtým, než prišiel do Palm Beach,
poli­cajta v Detroite. Bol to zava­litý muž v stred­ných rokoch,
s krát­kymi rame­nami, ktoré si držal ovis­nuté od tela. Zred­nuté nanič vlasy
otrasne nageb­rené brilan­tínou mal zače­sané dozadu tak, že mu na temene
vytvá­rali kohúta. Mladý poli­cajt by sa bol stavil, že mu vydrží celé dni bez
učesania. Chlapík rozprával tak trocha ako Lawrence Welk, niežeby mal podobný
prízvuk, skôr starost­livo vyslo­voval jednot­livé slová, takže nesp­lý­vali.
Nevy­zeral ako ktovieaký mudrák, keď tak škúlil s ciga­retou v ústach
a snažil sa budiť dojem veľkého špeku­lanta. Ale asi sa vyznal.


Mladý poli­cajt ešte vždy uvažoval
o návštev­níčke. Bola ubyto­vaná v hlavnej budove alebo
v hosťov­skej prístavbe? Spýtal sa detek­tíva, či sa s ňou rozprával.
S tou Angelou Nola­novou.


Áno, hovoril s ňou.


Potvr­dila výpoveď pána Danielsa?


Detektív, ktorý mal za sebou devät­násť­ročné
skúse­nosti z detro­it­skej polície, začal hľadieť na mladého west­palm­ského
poli­cajta z hliad­ko­vého auta trochu pozor­nejšie, hlúpo prefí­kané očká sa
mu zúžili.


Prečo?


Gary Hammond povedal, že je len zvedavý. Nerobí sa
tam niečo? Veď viete, mladá ženská, celkom súca, a chla­pí­kova manželka je
preč na lyžo­vačke.


Detektív povedal: „Teda ťa zaujíma, či si myslím,
že ju keťuje? Hej, myslím si, že ju kefuje. Myslím si, že by bol blázon, keby
to nerobil. Robbie Daniels na mňa nepô­sobí ako prihriaty, ani sa mi nezdá, že
by mal nejaké perverzné nápady ako využiť svojho vtáka,“ povedal detektív.
„Myslím okrem tých obľú­be­ných perverz­ných nápadov, ktoré začí­najú byť stále
normál­nejšie.“


Gary povedal, že o tom len tak uvažuje.


Detektív ho nechcel zahriaknuť. Tváriť sa
nakys­lasto, to bol jeho bežný zvyk, ledaže sa zámerne pchal do zadku, aby
z niekoho vytiahol infor­máciu alebo pre nejaký iný dôvod. Vtedy sa tváril
uznan­livo, niekedy až skromne.


„Chceš vedieť, či som sa ho spýtal, že či si to
s ňou rozdáva?“ pokra­čoval. „Nie, nespýtal. Či som sa ho spýtal, že či
šnupú koks, alebo že či si tu a tam pofajčia trochu marišky? Nie, ani na
to som nebol zvedavý. Ten chlapík prišiel domov do svojej rezi­dencie
a naďabil tam v tme na toho Haiťana, Haiťan po ňom šiel s bolom
alebo nejakým takým poon­diatym krámom a Daniels to doňho napum­poval.
A ty teraz chceš, aby som v tom našiel nejaké háčiky. Chceš do toho
namočiť tú babu, tú návštev­níčku, akože možno sa v tom viezla s tým
Haiťanom a nechala otvo­rené dvere? Alebo čo keby sme sa pozreli na toho
Danielsa, či už niekedy predtým neurobil niečo podobné. To chceš?“


„No, keď už o tom hovo­ríme,“ nedal sa mladý
poli­cajt, „ten Haiťan to podáva ináč.“


„To si myslím, že ináč,“ povedal detektív. „Stavím
sa, že povedal, že Daniels ho napadol prvý. Bol si v poslednom čase
v Belle Glade?“


„Prav­daže.“


„Videl si, ako tam vege­tujú, ako žijú, ak to tak
chceš nazvať? Nájdeš tam všetky možné práce. Každé ráno o piatej,
o šiestej čakajú auto­busy. Nie – ten chlap sa sem trepe celú
cestu až z Belle Glade, o pol piatej ráno sa zastaví, aby zistil, či
sa tu nenájde nejaká robota, či netreba pokosiť trávu alebo dajakú podobnú
volo­vinu. Hrnie sa k tomu chla­pí­kovi s mačetou, chlapík ho zastrelí,
a tebe sa zdá, že sa tu deje niečo čudné.“


Gary Hammond zostal pokojný. Bol odhod­laný povedať,
čo ho znepo­ko­juje.


„Niečo mi povedal, ten Daniels. Vraj vošiel
a uvedomil si, že tam niekto bol, lebo to tam bolo všetko spre­há­dzané.“


„Hej? A…?“


„Použil to slovo, že spre­há­dzané.“


„No a čo?“


„Neviem, zdalo sa mi to čudné. Akoby pán Daniels to
slovo používal stále.“


Detektív povedal: „A nevravel, že keď prišiel
domov, bolo to tam neopí­sa­teľné? A čo takto, že pozrel na toho chlapa
a bol dezorien­to­vaný? To robí telka – všetky tie sprosté drísty
majú odtiaľ. Spre­há­dzané, kris­ta­jeho!“


„A čo ten Colt Python?“


„Stál ho štyri a pol stovky. Vravel som mu, že
som mu v Detroite mohol taký zohnať za oveľa lacnejší peniaz.“


„Myslím, či naň má papiere.“


„Kriste, už láskavo vypadni.“


„Dobre, ale môžem sa spýtať ešte na jednu vec?“


„Na čo?“


„Ten Robbie Daniels – to nie je filmová
hviezda, však?“


„Kris­te­pane,“ povedal detektív, „tomu chla­povi
patria celé spoloč­nosti. Má v Detroite veľkú továreň na akési súčiastky,
čo dodáva auto­p­rie­myslu. Má stavebnú spoloč­nosť, ktorá vlastní pozemky
v niekoľ­kých štátoch a na ostro­voch v Karib­skom mori. Turis­tické
hotely, obytné baráky a všetky tie sračičky, čo sa teraz stavajú. Je hoden
okolo sto mili­ónov dolárov – a ty chceš vedieť, či to nie je nejaká
poon­dená hviezda.“


Detektív
v bledo­modrom nekr­čivom obleku, pod ktorým mal tmavo­modrú špor­tovú košeľu
a krémovú kravatu – rozo­pnuté sako mu bolo v pleciach
a okolo ramien pritésné – počkal, kým mladý poli­cajt
z hliad­ko­vého auta odišiel, až potom stisol tlačidlo bzučiaka, aby mu
niekto otvoril.


Chcel sa s ním rozprávať pán Daniels.


Detek­tí­vovi to nikto nepo­vedal. Vedel to tak, ako
vedel z pohľadu ženy v bare odhadnúť, že ak má chuť, môže si prísť na
svoje. Jediný rozdiel bol v tom, že nevedel, o čo pánu Daniel­sovi
ide. V duchu si už prebral celý zoznam.


Nespýta sa ťa, či si nechceš zahrať tenis alebo
poon­dené pólo, nič podobné. Ani či nechceš vstúpiť do Semi­nol­ského klubu.


Nespýta sa ťa, kto je tvoj finančný poradca.


Nebude strácať čas planými rečami o tom či
onom. Hoci začne nená­padne práve tým.


Čo už také ovládaš, čo on nie – okrem
toho, že dostaneš nad hlavu deväť­de­siat­ki­lovú činku? Uvažoval o tom, keď
kráčal po príjaz­dovej ceste lemo­vanej kráľov­skými palmami, ale nevedel prísť na
nijaký súci dôvod, prečo sa ten chlap s ním asi chce rozprávať.


Detektív sa volal Walter Kouza.


„Čo sa
stane? Nič zvláštne,“ povedal Walter Kouza. „Prípad sa dostane pred veľkú
porotu na Okresnom trestnom súde v Palm Beach. Keď ide o zabitie,
musia to urobiť. Porotu prak­ticky nain­štruujú, aby rozhodla, že išlo
o zabitie v seba­ob­rane, a tým sa to skončí.“


„No jednako, musím tam vystúpiť,“ povedal Robbie Daniels.


„Áno, musíte vystúpiť a povedať, čo sa stalo.
Ste jediný, kto to vie, nemám pravdu? Aj ja budem svedčiť, opíšem, čo našli
ľudia vyslaní na miesto činu. Stopy násil­ného vnik­nutia, váš zlatý zapa­ľovač vo
vrecku toho chlapa, dôkazný predmet číslo jeden, a tú mačetu. Vybaví sa to
za chvíľu. O dvadsať minút stade budete vonku.“


Odmlčal sa. Daniels poky­voval hlavou, akoby si
v nej chcel všetko urovnať. Detek­tíva prek­va­pilo, že sa netvári znudene,
alebo akoby bol lepší než iní. Vyzeral ako sympa­tický obyčajný chlapík. Nohu
mal preho­denú cez bočné operadlo kresla. S opálenou pokožkou tentoraz
kontras­toval biely kašmír; vybled­nuté džínsy dopĺňali sivo-biele tenisky značky
Nike s rozvia­za­nými šnúr­kami. Detektív by sa bol stavil, že keď bol ten
chlapík mladý, nikdy si neup­ratal izbu, ani sa neučesal. Ešte vždy to nerobil.


Naozaj pripo­mínal filmovú hviezdu.


Alebo predrie­ka­vača špor­to­vých fanú­šikov na škole.


To je ono. A detektív je futba­lový tréner. To
oni dvaja tu sedia a deba­tujú po zápase. Akurát že tréner hovorí
predrie­ka­va­čovi ‚áno prosím‘ a udržiava si príve­tivý výraz.


Mlčanie detek­tíva netrá­pilo. Mal rád ticho, keď
človek čaká, kedy iní preho­voria. Páčilo sa mu popo­lud­ňajšie slnečné svetlo,
ako sa precie­dzalo palmami a zapĺňalo šesť metrov vysoké okno obývacej
izby, čo sa tiahlo cez celú stenu. Vďaka slneč­nému svetlu sa ticho zdalo
dlhšie, lebo neexis­toval nijaký spôsob, ako ho posúriť. Nedalo sa jedno­ducho
zhasnúť. Ten nápad s trénerom a predrie­ka­vačom sa mu zapáčil
a spomenul si na Woodyho Hayesa. Woody Hayes prav­de­po­dobne v živote
na predrie­ka­vača nepre­ho­voril iné slová ako odpáľ mi z cesty, dopa­roma.
Ale tento tréner sa s týmto predrie­ka­vačom rozpráva áno prosím a čaká, kedy ho oslovia.


Nepá­čilo sa mu, že nikde nevidel popolník, umieral
túžbou po ciga­rete.


„Bude nejaký problém s revol­verom?“


„S tým, ktorý ste použili? Nie, nijaký problém
v tom nevidím. Pred­po­kladám, pán Daniels, že naň máte papiere.“


Predrie­kavač znova zamys­lene prikývol. „Hej, na ten
áno.“


Na ten. Chlapík ešte poky­voval hlavou a detektív čakal, nič ho nesú­rilo.


„Počujte, čo keby sme si vypili?“


„Fajn, ak máte chuť…“ povedal detektív.


Myslel
si, že sa zjaví sluha a budú musieť počkať, kým sa vráti so strie­bornou
tácňou. Ale predrie­kavač vyskočil, povedal poďme a viedol detek­tíva cez
zadnú halu a hore úzkym točitým scho­dišťom k zaob­leným dverám, aké
bývajú na zámkoch, ktoré musel odomknúť. Walter si všimol, že na nich nebolo
umelecké kovanie, čo za nič nestojí, ale dve solídne bezpeč­nostné zámky
kwikset. Dvere zavŕz­gali. Walter zbadal svetlo, dopa­da­júce cez úzke okná
európ­skeho typu, orien­tálny koberec (väčší videl len pred oltárom
v kostole), knihy od dlážky po povalu, intar­zo­vané skrinky. Okrem dubo­vého
baru a umelec­kých plagátov, ktoré nedá­vali zmysel, všetko to pôso­bilo
stra­ši­delne.


„Musíte hodne čítať,“ povedal Walter.


„Keď nie som zanep­ráz­dnený,“ povedal Robbie
Daniels.


Pili sovietsku vodku s ľadom. Walter učupený
na drevenej sedačke s opier­kami na pred­laktia, Daniels za barovým pultom
s teniskou opretou o drez z nehr­dza­ve­júcej ocele – mal
dlhé nohy. Teraz už slnečné svetlo nebolo vidieť: mäkký lúč smero­va­ného
osvet­lenia priamo nad nimi a zvyšok miest­nosti v prítmí. Walter viac
ako inokedy túžil po ciga­rete. Na barovom pulte bola strie­borná miska, ale
nevedel, či je to popolník.


„V Detroite,“ ozval sa, „som mal bar dole
v prijí­macej izbe, celý zo suko­vitej boro­vice, s takými popol­níkmi zo
všeli­ja­kých hotelov, viete, z rôznych miest.“


„Správne,“ povedal Robbie. „Zabudol som, že ste
z Detroitu.“


„Vlastne som sa narodil a vyrástol v Hamt­ramcku,“
povedal Walter. „Geime­rova dveti­síc­tri­sto­šest­násť. Chodil som k svätému
Floria­novi, hneď kúsok odtiaľ je Kowal­ského údenár­stvo, ak to tam poznáte,
alebo máte rád klobásy. Môj otec pracoval trid­saťdva rokov v hlavnom
závode firmy Dodge. Teraz ho rušia. General Motors chcú postaviť novú fabriku
na montáž cadil­lacov a odku­pujú od mesta všetky pozemky v okolí. Tým,
čo tam bývajú, a mnohí z nich sú starí ľudia, mesto oznámi, čo im
zaplatia za domy a hotovo, môžu sa ísť kĺzať. Keď pred Ralphom Naderom
spome­niete General Motors, začne sa mu peniť z huby, je v tom teraz
zahra­baný… Fakticky som sa narodil v Hamt­ramcku a celý život som
ostal Poliakom.“ Walter Kouza sa odmlčal. Oči vsadené hlboko do jamôk pod
obočím sa mu zaleskli očaká­vaním.


„Viete, kto býval neďa­leko odtiaľ? John Wojtylo.“
Počkal. „Bratanec pápeža. Viete ktorého. Jána Pavla Druhého.“


„Naozaj?“ Predrie­kavač sa naňho zaujato usmial.


„Hej. Pracoval u Chrys­lera na Lynch Road. Bol
brusič karo­sérií. Ibaže pápež sa píše inakšie. Wojtyla, s a na konci namiesto o. Aj on je Poliak.“


Walte­rove hrubé prsty vylo­vili z vrecka na
košeli balíček came­liek a zelený zapa­ľovač bic. „A vy bývate, teda
máte sídlo v Grosse Pointe, ak sa nemýlim.“ Znova pozrel na strie­bornú
misku na barovom pulte; bola nadosah.


Predrie­kavač veľmi príve­tivo priky­voval. „Tak je,
v Grosse Pointe Farms.“


„Nikdy som nevedel rozo­znať jeden Grosse Pointe od
druhého. Bývate niekde pri Hankovi Druhom?“


„Neďa­leko.“


„Sú tam samí Fordovci, čo?“


„Zopár. Henry, Bill, a teraz mladý Edsel.“


„V holičskom učilišti hneď tam na Campau pri
Holb­rooku… viete, kde to je? V strede Hamt­ramcku. Teda tam majú kreslo,
v ktorom raz sedel Henry Ford, keď sa dával strihať. Nemyslím v tom
učilišti, to kreslo bolo predtým niekde inde.“


„Zaují­mavé,“ povedal Robbie. Zdvihol pohár
a pokra­čoval: „Nedávno ste spomí­nali, že ste boli poli­cajtom
v Detroite.“


„Devät­násť rokov,“ odpo­vedal Walter. „Začal som na
jede­nástom revíri. Potom som prešiel do centra, robil som na mrav­nostnom,
sexu­álne delikty, lúpeže…“ Walter si zapálil camelku a pritiahol si pred
seba tú strie­bornú misku. Kašlať na to. „Nikdy som sa nenudil, to musím
priznať.“


„Už ste niekedy niekoho zastre­lili?“


„Vlastne áno,“ pripustil Walter.


„Koľkých?“


„Vystrelil som na devia­tich ľudí,“ povedal Walter.
„Ôsmich fareb­ných a jedného belocha. Nikdy som nevy­strelil na ženu.“


„A koľkých ste zabili?“


„Vystrelil som na devia­tich a zabil som
devia­tich.“ Walter si dožičil úškrn, keď videl, ako sa predrie­kavač usmieva,
ako mu to žerie.


„Všetci zomreli na mieste, okrem toho jedného
sran­distu, čo sa držal, či mi veríte, alebo nie, ešte tristo­šesť­de­siat­sedem
dní. Takže fakticky nezomrel po zásahu strelnou zbraňou. Totiž nezomrel na
zranenie guľkou, ale na zlyhanie obli­čiek alebo nejakú podobnú volo­vinu. Ale do
špitála ho dostala deväť­mi­li­met­rová ‚včielka‘ so spíleným nosom, vlastne dve,
takže… posúďte sám.“


„A čo tu u nás?“ spýtal sa Robbie.


„Ten chlap bol komplet ochr­nutý, teda keď zomrel.“


„Zastre­lili ste niekoho aj tu u nás?“


„V Palm Beach? Neviem, či by sa mi vôbec
poda­rilo vytiahnuť búchačku. Nie, neza­strelil, ale keď to tak pôjde ďalej
a pohrnú sa sem všetci tí poon­dení Kubánci a Haiťania…“ Walter sa
zarazil. „Musím si viac dávať bacha na jazyk.“


Robbie ležérne, uvoľ­nene pokrčil plecami.


Walter pokra­čoval: „Aj tak, medzi takou fúrou
utečencov, čo sem prichá­dzajú, sa nájdu mnohí, čo tam na Kube zdrhli
z lapáka… Poznám obchod so strel­nými zbra­ňami v Miami, už som vám ho
spomínal, chlapík tam má tri predajne a len za mesiac predá za pol milióna
dolárov ručných zbraní. Zarába ani divý. Má strel­nicu a učí ženy
z domác­nosti, čo za ním chodia, ako strieľať
z tristo­päť­de­siat­sed­mi­čiek a štyrid­sať­pä­tiek… viete si to pred­staviť?
Babka pečie koláč a má v zástere zastr­čenú magnumku alebo také nejaké
hovado. Ale k tomu to speje. Vôbec ma neprek­va­pilo, že človek vášho
posta­venia má pythona. Je to veľmi pekná zbraň.“


Predrie­kavač nalieval dva ďalšie drinky. „Čo máte
pri sebe vy?“


„Teraz? Deväť­mi­li­met­rový brov­ning.“ Walter odložil
ciga­retu na strie­bornú misku a nadvihol sa polo­vicou tela zo stoličky.
Siahol pod sako, vytiahol z puzdra pripnu­tého vpravo vzadu na opasku
revolver a položil ho na pult. Ponik­lo­vané časti a perle­ťová rúčka sa
zablyš­ťali v lúči svie­tidla nad ich hlavami.


„Pekný,“ povedal predrie­kavač.


„V Detroite som chodil so štyrid­sať­štvorkou
magnumkou a s trid­sa­ťos­mičkou značky Smith Airwe­ight
s päťcen­ti­met­rovou hlavňou. Ale to bolo vtedy, keď som pôsobil v KLUBE O. Fakticky ôsmich
z tých chlapov som zložil ako člen toho klubu.“


„KLUB
O, tuším si na to spomínam…“ povedal Robbie. 


„Koniec Lúpe­žiam, Užívajte Bezpečné Okolie.“


„Ani neviem, či som vtedy vedel, čo znamená tá
skratka.“


„Áno, koniec lúpe­žiam atak­ďalej. To bolo… nože
počkajte, bol som tam v sedem­de­siatom druhom a treťom. Pohy­bo­vali sme
sa v tímoch po oblas­tiach s vysokou zločin­nosťou v centre mesta.
Oblie­kali sme sa, ako keby sme tam žili. Jeden chlapík robil návnadu. Presúšal
sa po ulici a tváril sa ako opitý alebo ako zelenáč, čo hľadá povy­ra­zenie.
Ostatní zobďaleč sledo­vali, či niekoho privábi. Viete, mali sme štvor­členné
tímy. Návnadu, toho, čo ho bezpro­stredne kryl – vyzeral ako ďalší
povaľač alebo obyčajný chlap v civile – a potom tam boli dvaja,
ktorí ich zais­ťo­vali z auta. Zločin­nosť na uliciach tam neuve­ri­teľne
poklesla, skon­fiš­ko­vali sme vyše štyristo búcha­čiek. Pár ľudí sme pritom museli
postreliť, ale to bola ich vec.“


Predrie­kavač akoby sa usmial a súčasne
zamračil, ani čo by sa mu tá myšlienka páčila, ale s výhra­dami. „Nechy­tali
ste ich vlastne do pascí?“


„Tak moment, tú hru si určili oni sami. My sme ju
len hrali s nimi.“


„Môžem?“ spýtal sa Robbie.


„Iste,“ povedal Walter. Ak ten chlap má pythona,
vie zaob­chá­dzať s brov­ningom. Sledoval Danielsa, ako poťaž­káva ponik­lo­vaný
auto­ma­tický revolver a na skúšku ním cieli, no potom zdvihol pohľad
a spustil ruku so zbraňou.


„Nestrie­ľajte,“ zaznel ženský hlas. „Odídem
v pokoji.“ Walter urobil na stoličke štvr­ťobrat.


Angela Nola­nová, tá návštev­níčka, stála
v oválnom ráme dverí. Mala džínsy, dlhý tmavo­modrý kabát, pod ním čosi
podobné tričku a na krku červenú šatku. „Odchá­dzam.“


Robbie zdvihol obočie. „Už ste so mnou hotová?“


„To nie, ale…“ Mladá žena sa odml­čala. „Mohla by
som s vami chvíľku hovoriť?“


„Možno niekedy inokedy,“ povedal Robbie.


„Ide mi lietadlo. Len sa vás chcem niečo spýtať.“


„Aha… tak spusťte.“


„Nemohli by sme zísť dolu?“


„Teraz nie,“ odpo­vedal Robbie.


Na rade bolo dievča. Walter Kouza čakal,
a zrazu čosi pocítil, akési napätie, ktoré ho prek­va­pilo: obidvaja sa
usilo­vali hovoriť zdvo­rilo, no ich slová mali ostrý podtón, a podtón pána
Danielsa bol o chĺpok ostrejší ako podtón tej diev­činy. „Ďakujem, Robbie,
a dovi­denia.“


„Angie?“ povedal. „Neod­chá­dzajte naštvaná.“


Dvere boli prázdne. Walter sa obrátil nazad
k baru, kým Robbie dodal: „Ak odchá­dzate,“ a trpez­livo, no unavene
potriasol hlavou.


„Fíha, len si tak odíde,“ povedal Walter. „Zdalo sa
mi, že ste k nej nemohli byť zdvo­ri­lejší. Je to novi­nárka, čo?“


Robbie nalieval ďalšiu dávku alko­holu.


„Má napísať do Esquiru
článok, vlastne to má byť súčasť knihy. Aspoň mi to pove­dala. S názvom
‚Čudáctva boháčov‘ alebo nejaká podobná hlúposť. Vravela, že môžem robiť, čo
len chcem, bude ma pozo­rovať, spraví zopár snímok a neskôr sa môžeme
poroz­právať. Fajn. Kým som tu, väčšinu času prete­le­fo­nujem.“


„Viem si pred­staviť,“ povedal Walter.


„Ale potom si s ňou sadnem, ona pustí magne­tofón – a
viete, na čo sa ma vypy­tuje?“


Walter potriasol hlavou. „Na čo?“


„Aké to je, keď je človek bohatý. Či som šťastný.
A z toho prejde na to, že čo si myslím o potra­toch. Čo si myslím
o povinnom deseg­re­go­vaní školákov… Neveril som vlastným ušiam. Alebo: Keď
môžete mať všetko, čo vás najviac láka? A ďalšia otázka, ktorá s tým
súvisí. Keď máte toľko peňazí, že by ste ich za život nestihli utratiť, prečo
ešte zará­bate ďalšie? Pokúsil som sa jej vysvetliť, že je to len istý druh
udržia­vania skóre, ale ona to nechápe.“


Ani Walter to nechápal.


„Lenže keď nemám čas sadnúť si a rozprávať sa
s ňou, začne sa odúvať. Neveril som vlastným očiam. Vážne, ako keby som ja
márnil jej čas. Viete, zdá sa inte­li­gentná, všeličo hovorí v jej pros­pech,
ale keď sa ženská začne hrať na inkvi­zí­torku a potom sa začne odúvať
a trepať hlúposti… Povedal som jej: Tak moment. Súhlasil som, že vám
poskytnem inter­view, to hej, ale keby vás dopa­roma zajtra spláchlo do mora,
pochy­bujem, že by sa po vás niekto zháňal.“


„To že ste jej pove­dali?“


„Prečo nie. Prišla predsa ona za mnou.“


„Kriste, to je paráda. Myslel som, že je to vaša,
no viete, akože pria­teľka.“


„Pria­teľka?“ zopa­koval Robbie. „Pozreli ste sa na
ňu zblízka? Je v poriadku, ale musí mať najmenej tridsať rokov. Nie, je
fakt, že sa pri nej uvoľ­níte, hovo­ríte bez zábran ako s kamošom, ale jej
ide len o to, aby vás dostala. Ide po guliach,“ rozohnil sa Robbie, „a ja
som jej to aj povedal. Povedal som, vám je to jedno, čo si myslím. Chcete robiť
rozhovor s niekým, kto má meno, a ide vám len o to, aby ste mu
odtrhli gule a on aby vyzeral ako neschopný debil. A viete, čo
pove­dala? Vraj ja vám ich nemusím odtr­hnúť, samy mi ostatú v ruke.
A ja na to, tak tieto nie, láska moja. Choďte ich hladkať niekomu inému.“


„Kriste,“ povedal Walter Kouza. Už nemyslel na pána
Danielsa ako na predrie­ka­vača škol­ských fanú­šikov.


Pokladal
sa za rode­ného odhadcu ľudí.


Chlapík vystrelí na votrelca a zabije ho. Zdá
sa, že ním to celkom neot­riaslo, ale má z toho vietor. Bystrý, dych­tivý
sympaťák. Čosi ako Jack Arms­trong v mili­onár­skom vydaní, ale veľmi
pôso­bivý.


Naozaj?


Walter Kouza si znova prebehol prvé dojmy,
a potom kus po kuse poskladal fakty, čo sa pred ním odha­lili v to
popo­ludnie v Daniel­sovej pracovni.


Spomenul si na pána Danielsa, na Robbieho, ako otváral
druhú fľašu vodky a schá­dzal dolu po ďalší ľad…


Áno, a kým bol pán Daniels preč, on si otvoril
ďalší balíček came­liek. Strhol celofán a hodil ho do strie­bornej misky
plnej ciga­re­to­vých ohorkov, zadu­se­ných ohorkov came­liek. Spomenul si, že až
vtedy zbadal slová vyryté pozdĺž okraja misky, ktoré si predtým nevšimol. Vyzý­vací turnaj, Semi­nole 1980 a klubový erb zakrytý špakmi
a čier­nymi šmuhami. Dočerta. Zliezol zo stoličky pohľadať normálny
popolník a skoro padol na zadok. Nijaké tam neboli. Stál a pozeral na
intar­zo­vané skrinky – prekrásna práca – keď sa Daniels
vrátil, a tentoraz zavrel a zamkol dvere, až potom povedal: „Kým
stojíte, ukážem vám niečo, čo by vás mohlo zaujímať.“ Vytiahol kľúč
a odomkol jednu zo skri­niek.


Muselo tam byť vyše dvadsať revol­verov
a pištolí. Ležali na tmavom zamate ani na výstave.


„Kriste,“ povedal Walter.


Boli tam trid­sa­ťos­mičky značky Smith and Wesson,
modely Chief Special a Combat Master­piece s päť
a desať­cen­ti­met­ro­vými hlav­ňami, mal trid­sa­ťos­mičku Walther P
a deväť­mi­li­met­rovú Berettu Para­bellum. Mal auto­ma­tické llamy, niekoľko
kusov, vrátane trid­sať­dvojky a štyrid­sať­päťky. Llamu Comanche 357, Iver
Johnson X 300 Pony, štyrid­sať­päťku Colt Combat Commander, Colt Diamond­back
a Detec­tive Special. Mal veľkú poon­diatu enfieldku Mark VI.
a japonskú nambu, ktorá vyze­rala ako luger. Kriste, mal desať­ra­nový
ponik­lo­vaný mauzer ‚portvi­šovú rúčku‘, naťa­ho­vací Colt Fron­tier, dve malé
auto­ma­tické pištole Ster­ling. Walterov pohľad zastal na modeli High Stan­dard
Field King, obyčajnej malo­ka­lib­rovej terčovej pištoli, ale s akou hlavňou!
Pôvodnú, takmer štrnásť­cen­ti­met­rovú hlaveň nahradil tová­rensky vyro­bený
supresor čiže tlmič, ktorý mal aspoň dvad­saťpäť centi­metrov a pozos­tával
z dvoch častí zoskrut­ko­va­ných dovedna.


„Môžem si pozrieť tamtú?“ ukázal Walter.


Robbie mu podal terčovú pištoľ, dvad­sať­dvojku.


„Chcete sa dať k profíkom?“ spýtal sa Walter
a zasmial sa. Prezrel si zblízka supresor. „Kriste, Parker-Hale. Nevadí
vám, Rob, keď sa spýtam, kde ste k tomu prišli?“


„Poviem vám iba toľkoto. Chlapík, ktorý mi ju
predal, má brokov­nicu so spílenou hlavňou a zlatou meta­lízou, ktorá mu
pasuje ku cadil­lacu.“


Walter si spomenul na svoje slová: „No, takúto
vecičku,“ poťaž­kával dvad­sať­dvojku, „použí­vajú profíci, neho­vo­riac o CIA.“


„Počkajte,“ povedal Robbie. Odomkol skrinku pod
tou, v ktorej mal ručné strelné zbrane, a povedal: „Je tu ešte zopár
kúskov, ktoré by vás mohli mierne pove­dané prek­vapiť. Fakticky by som nič také
nemal mať.“


Ešte aj v tej chvíli pôsobil naivne
a dôver­čivo, ako tak pozeral na Waltera s vážnym výrazom sympa­ťáka.


„Rob, dnes mám voľno,“ povedal Walter. „Nikoho
neza­basnem, keď nemusím, a odvtedy, ako som zistil, že diev­čatá nemajú
zvon­čeky ako my, nič ma neprek­va­pilo.“


„Dôve­rujem vám, Walter,“ povedal Robbie
a vytiahol samopal použí­vaný v americkej armáde, štyrid­sať­päťku
s drôtenou oporou, „EM trojka,“ povedal.


„Kris­te­pane,“ vydý­chol Walter.


Robbie vyťa­hoval ďalšie samo­paly. „Sten, veľmi
starý. Uzi, izra­elská vecička, treba sa s ňou trochu pohrať, ale dá sa
použiť. Nemecký samopal… A, a tu je môj obľú­bený…“ Bol to MACIO o zásob­níkom na
trid­saťdva nábojov v perfektnom stave, len ho použiť. Malý kompaktný
samopal bol poma­ľo­vaný neur­či­tými ružo­vými a tmavo­be­la­sými tvarmi na
svet­lo­be­lasom podklade, vyze­ralo to ako vzorka na tapete.


Walter naň pozeral. Vzal ho do ruky, pohladkal
rúrko­vitý nástavec, naskrut­ko­vaný na kýptik hlavne.


„Tlmič väčší než sama búchačka, čo? Kriste. Koľko
ste za to zacva­kali?“


„Pätnásť stovák,“ povedal Robbie, „v Miami.“


„Aj s tlmičom?“


„Nie, supresor ma stál ďalších päť stovák.“


„Mohol som vám takú vecičku zohnať v Detroite
za tisícku,“ povedal Walter. „Supresor – to je iné, za ten dáte päť
stovák všade.“ Začal sa uškŕňať. „Čo chcete, Rob, vyhlásiť niekomu vojnu?“


„Nič také veľké,“ povedal Robbie.


Walter
znova sedel pri bare a rozprával o procese, ktorý sa mal začať budúci
mesiac v Detroite: o tej rodine, čo zaža­lo­vala políciu a Waltera
Kouzu a poža­do­vala náhradu škody vo výške neja­kých päť milión dolárov.
„Pamä­táte sa, ako som povedal, že som postrelil chla­píka, ktorý hneď nezomrel?…
Rob!“


„Počúvam.“


„No, tak to bolo len pred dvoma rokmi, nie keď som
bol v KLUBE O. Chlapík, čo som ho postrelil, má brata, ktorý sedel v Jack­sone
a v Marqu­ette a naučil sa tam zopár vecí od väzen­ských
práv­nikov. Keď ho prepus­tili, podal v matkinom mene žalobu. Akože tým, že
som jej zastrelil syna, som rodinu pripravil o všetky tie milióny, ktoré
by bol zarobil ako umývač áut. Ďalších pár mili­ónov pýtal ako bolestné, hoci
ten chlapík bol od krku dole ochr­nutý, takže nemohol nič cítiť. Ja
a polícia sme pripra­vili matku o všetky výhody, ktoré by bola
získala, keby som toho hajzla nebol postrelil. Hej, došlo to až tak ďaleko, že
ma pred­vo­lali ako svedka.“


Pamätal
sa, ako povedal: „Ale choď, Rob, to je blbosť. Sme si asi takí podobní ako…
Počuj, niečo ti poviem. Keby som mal meter osem­de­siatpäť a kuče­ravé vlasy
a volal sa Mark Harmon, Scott Hunter… alebo dopa­roma Robbie Daniels a mal som prachy, tak vieš čo? Dnes by som už bol
mŕtvy. Vypálil by som sa pred trid­siatkou. Nie. Volám sa Walter Chester Kouza
a s tým sa doriti nedá nič robiť.“


„Či viem šofé­rovať limu­zínu? Rob, keď raz vieš
šofé­rovať, zvládneš aj limu­zínu. Ale ti poviem, nikdy by som si nenav­liekol
šoférsku uniformu a poon­denú čiapku so štítkom… Telesná stráž, to je čosi
iné. Iste, aj by som ťa rozvážal. Akože po Detroite? Iste.“


Pamätal sa, ako Robbie povedal: „Máš hlas ako
jeden… hej, presne ako on. Akože sa volá, veď vieš…“


„Ten chlapík, čo má orchester a vždy ráta
á-raz, á-dva?…“


„Karl Malden. Rozprávaš ako on.“


„Karl Malden?“
povedal Walter.


Videl
Robbieho na druhej strane pri stene s knihami. Štíhly muž, stojí
s bokom vystr­čeným dopredu. Jednou rukou si trie žalúdok pod bielym
svetrom, akoby sám seba hladkal. Druhou ukazuje na rozličné knihy, niektoré
povy­tiahol a zas ich zasunul.


A pritom rozprával. „Jedného si najmú, aby
niekoho zabil, nejakú ženu, a on sa zami­luje do svojej budúcej obete. Človeka
bez peňazí a bez nepria­teľov zrazu zavraždia. Kto to urobil?“


„Jeho žena,“ povedal Walter.


„Kopa detek­tívok,“ pokra­čoval Robbie, „ale
o tých neho­vorím. Tuto známy lovec riskuje život, len aby dostal na mušku
Adolfa Hitlera. Úžasná kniha. Tu je ďalšia. Najatý vrah má zabiť De Gaulla.
V tejto zas Wins­tona Chur­chilla. Tu zastrelia prezi­den­tovu dcéru.“


„Dcéru?“


„Hej, lenže nemie­rili na prezi­denta? Prezi­denti sú
vždy dobrý cieľ.“


„Ako Abraham Lincoln,“ povedal Walter. „Ten chlap,
ktorý to urobil, nemal ani šajnu, čo vlastne robí.“


„Tu je obeťou J. Edgar Hoover. V tejto zas
Martin Bormann.“


Walter nikdy nepočul o Marti­novi Borman­novi.


„Africký diktátor… Pravi­cový novinár, autor
poli­tic­kých komen­tárov. Tu zase chlapík, ktorý kandi­duje na prezi­denta… Ďalší africký
diktátor. Diktá­tori sú sran­dovní. Vražda v Moskve, troj­ná­sobná,
a obetiam odstránia tváre. Krása.“


„Kto je za tým všetkým?“ povedal Walter. „Myslím
v tých kniž­kách.“


„Že kto to platí? Veľké spoloč­nosti, veľkí naftári,
CIA, samoz­vaní
spasi­telia sveta…“


Pamätal
sa, ako Robbie sedel vedľa neho pri barovom pulte v kuželi mäkkého svetla.


Robbie vravel: „Nepýtal som sa, kto si podľa teba
zaslúži, aby ho zabili. Nie je to otázka morálky, ktorá ma zaujíma. Povedal
som, koho by si chcel zabiť, hocikde
na svete, za pred­po­kladu, že by si na to mal neob­me­dzené podmienky, všetko čo
treba. Mohol by si ísť kamkoľvek, najať si hoci­koho, kto by v tebe vzbudil
dojem, že mu môžeš dôve­rovať a tak.“


„Jedného už mám,“ povedal Walter, „toho Ajatolu.
Toho, jak sa volá, Vriti­tolu Chomej­ního by nezaš­ko­dilo odrovnať.“


„Nie zlé,“ povedal Robbie, „ale myslím, že by sme
mali byť realis­tic­kejší. Totiž, pred­stav si, že pristaneš v Tehe­ráne, ale
čo potom? Podľa mňa to musí byť niekto, kto je rela­tívne dostupný.“


Walter ešte chvíľu rozmýšľal, fajčil a popíjal
vodku. Mrzelo ho, že nemá pivo, aby ju mohol zapíjať.


„To je fakt sranda, vieš o tom?“ povedal.


Robbie sa uškrnul. „Myslel som si, že sa ti to bude
páčiť.“


„Kriste – Fidel Castro.“


„Chceš to mať ťažké, čo?“


„Na Kubu sa prešmykneš v člne,“ povedal
Walter, „a počkáš niekde, až tade ten ciciak pofrčí na aute.“


„Myslím, že si si vytvoril situ­áciu ako
z učeb­nice,“ povedal Robbie. „Máš pravdu, exis­tuje zopár dobrých cieľov.
Jásir Arafat, ten chlapík z OOP. Kaddáfí v Líbyi. Neviem, čo by si povedal na Ahmeda Jamá­ního.“
Robbie sa odmlčal. „Nie, myslím, že Jamání je v poriadku.“


Dobre. Lebo Walter nikdy v živote ani len
nepo­myslel na Ahmeda Jamá­ního. Mohol mu byť ukrad­nutý.


Robbie povedal: „Ale to sú mená, aké nájdeš
v kniž­kách, a situ­ácie sú asi rovnako reálne ako hrdi­novia. Vieš, na
čo myslím? Hrdi­novia sú super­hviezdy. Bývalé Zelené barety, CIA, dvojití
agenti, plukov­níci vojen­skej kontra­roz­viedky. Ovlá­dajú niekoľko jazykov vrátane
tamil­činy a urdu. Odbor­níci na všetky typy zbraní, aké kedy vymys­leli,
a majú čierne pásy v tei-kuon-du. Ich ruky sú smrtiace zbrane, ale
majú spra­venú mani­kúru. Vieš, akých chla­píkov mám na mysli?“


„Samo, sebais­tých sviniarov. Majú okolo seba plno
báb…“


„Ale sú večne zachmú­rení,“ dokončil Robbie.
„Seri­ózne typy.“


Walter poky­voval hlavou. „Hej, oddaní veci. Nikdy
sa ich nezmocnia pochyb­nosti – moment, dofrasa, čo tu vlastne robím?
Ako normál­neho človeka.“


„Presne to mám na mysli,“ povedal Robbie. „Keď na
to pozrieme realis­ticky… a seri­ózne sa nad tým zamys­líme a rozhod­neme
sa niekoho odrovnať… Kto by to mal byť?“


„Nejaký skutočný sviniar,“ povedal Walter, usilovne
rozmýš­ľajúc. „Fakticky taký chlap – povedz mi, ak sa nemýlim,
Rob – ktorý nie je len poon­diaty sukin syn, akého treba odpratať, ale
zároveň aj steles­nenie zla. A pozor, vie byť nebez­pečný. Nemožno
k nemu len tak prísť a odrovnať ho.“ Robbie prikývol. „To je ten
chlapík.“


Walter ešte chvíľu rozmýšľal. Potom zdvihol hlavú.


„Máš neja­kého?“


„No… možno hej.“


„Kto je to?“ Walter čakal.


Robbie sa usmial. „Ešte nie.“


„No tak, Rob, môžeš mi to povedať.“


„Nie som si ani len istý,“ namietol Robbie, „či by
si do toho šiel. Bol si pridlho poli­cajtom.“


„Žartuješ?“ povedal Walter. „Ešte dnes dám
výpoveď.“


„A čo tvoja žena?“


„Môže zostať na Floride a živiť sa zápa­sením s aligá­tormi.
Nie – s Irenou to bude v poriadku. Tým sa netráp.“


Robbie prikývol. Na okamih nastalo ticho.


„No tak,“ povedal Walter, „kto je to?“


„Walter,“ povedal Robbie, „trvám na dvoch veciach.
Po prvé, nebudeš mi tykať. Odteraz som pre teba pán Daniels, a nie Rob
alebo Robbie. Jasné?“


Walte­rovi sa poda­rilo usmiať. „Ako si želáte, pán
Daniels. Je to okej?“


„A tá druhá vec,“ pokra­čoval Robbie, „v deň,
keď začneš pre mňa pracovať, musíš prestať fajčiť.“

Bryan
Hurd pozeral na Waltera, ako sa rozpráva so svojím práv­nikom a pritom
rozha­dzuje rukami. Stáli na chodbe pred súdnou sieňou na desiatom poschodí
Okres­ného súdu detro­it­skej radnice.


Možno si sa v ňom zmýlil, pomyslel si Bryan.


Alebo sa mohol zmeniť.


Keď ho Walter zbadal, pritlačil si bradu na prsia
ako boxer, ale zaškeril sa a povedal: „Pozrime ho, kto tu je. Bryan, ako
sa máte, človeče? Teraz ste už poručík, čo? Na krimi­nálke, vzmá­hate sa. Práve
som hovoril Eddiemu – Bryan, zoznámte sa s Eddiem Jasin­ským.
Eddie ma zastu­puje v tejto zále­ži­tosti. Práve som Eddiemu vravel: Veril by
si tomu? Je tam plno tajných, a ten chlapík vypáli šesť rán, vyprázdni
celú búchačku, a potom, až potom
sa naňho vrhnú. Všetci chcú priložiť ruku k dielu, dotknúť sa ho, aby
potom mohli každému rozprávať, ako toho chlapa zdrapli – akože sa to
volal, Hickle? Bol tam kdesi pod tou kopou, ani ho dopa­roma nebolo vidieť.“


Nie, nezmenil sa, pomyslel si Bryan.


„A potom tá druhá vec, kris­te­pane, ten motív,
tá vec s tou babkou. Ako sa to volá, Jodie Foste­rová? Aby si získal jej
uznanie a lásku – nikdy som o nej ani nepočul. Pocho­píte
chlapa, ktorý to chce robiť pove­dzme s Raquel Welchovou, s jednou
z tých. Dokonca by som pochopil – nie, poviem vám, pre ktorú
babku by som aj ja zabil, kriste, pre Normu Zimme­rovú. Ale pre takú ani nie
tínej­džerku? Ten chlap musí mať riadne chybný mozog.“


Ani trochu sa nezmenil, pomyslel si Bryan. Chcel sa
ho opýtať, kto je Norma Zimme­rová, ale právnik už Waltera ťahal nabok,
pripra­voval ho na výsluch.


Angela
Nola­nová sedela v druhom rade v takmer prázdnej súdnej sieni
a všade okolo nej na bledom lako­vanom dreve sa odrážal slnečný svit.
Robila si poznámky do zápis­níka a podčiar­ko­vala kľúčové slová alebo
niektoré len tak, lebo sa jej zachcelo.


Waynský
Obvodný súd


Pred­bežný výsluch
svedka. Žiadosť Kouzovho obhajcu vyne­chať Kouzovu činnosť v KLUBE O. Obža­loba ju tam
chce mať.


Sudca. Robert J. Solner, päťde­siat plus niečo. Každého pozná. Žartuje
s práv­nikmi a so svedkom (?). Rozpráva anek­dotu, práv­nici sa smejú
ako najatí, svedok sa len usmieva.


Obža­lo­vaný. Walter Kouza. Ponúka diplomy ako cukríky.


Zást.
žalo­vanej strany. Edward Jasinski. Päťde­siat plus
niečo. Výraz neus­tálej nedô­very. Alebo strachu.


Žalob­kyňa. Pani Jeanette Moorová, štyridsať plus niečo. Budha v čier­nych
šatách a turbane s bielou kabelkou. Nehýbe sa a neho­vorí.


Syn
žalob­kyne. Curtis Moore, dvadsať plus niečo. Frajer.
Správne ťahy, javis­kový zmysel. Brat Dariusa
Moora, zosnu­lého – okolo toho sa to všetko krúti.


Zást.
žalu­júcej strany. Kenneth Randall, päťde­siat plus
niečo. Bil Russell v sivom obleku za päťsto dolárov s perlo­vo­sivou
kravatou. Kulti­vo­vaný černoch so seba­o­vlá­daním.


Svedok. Mohol by to byť poli­cajt. Alebo ďalší právnik. Fešák.


Angela zdvihla hlavu a rozhliadla sa. Rozmýš­ľala,
či sa tam nezjaví Robbie, aby poskytol svojmu novému osob­nému stráž­covi morálnu
podporu. Vôbec by ju to neprek­va­pilo, dejú sa čudné veci.


Pán
Randall povedal: „Vaša ctihod­nosť, dnes to nebu­deme brať tak prísne, pravda?“


„Čo je?“ opýtal sa sudca Solner bez záujmu, „mali
ste ťažkú noc?“


„Udrel som si koleno pri raket­balle, vaša
ctihod­nosť. Svojou vlastnou raketou, ako blázon.“


Walter Kouza a Edward Jasinski, ktorí sedeli
pri stolíku žalo­vanej strany, vyze­rali stra­tení. Obra­cali súčasne hlavy od
sudcu ku Kennet­hovi Randal­lovi a zase naspäť, sem a ta ako diváci.


Sudca Solner povedal: „Zdá sa, že mám dobrú
príle­ži­tosť vyhostiť vás zo súdnej siene.“


„Ja teda vstanem, vaša ctihod­nosť,“ odpo­vedal
Randall, „ak si to želáte. Tá bolesť nie je až taká nezne­si­teľná.“


„To je dobré,“ povedal sudca Solner, „zostaňte, kde
ste… Pán Jasinski, ak sa nemýlim, na rade ste vy.“


„Áno, vaša ctihod­nosť.“ Rýchlo sa postavil. „Vaša
ctihod­nosť, pretože operácia KLUB
O detro­it­skej polície sa skon­čila asi pred ôsmimi rokmi,
nevidím nijaký dôvod počas tohto procesu akou­koľvek formou vyťa­hovať na svetlo
záznamy môjho klienta z toho obdobia, čo ako by mohli byť príkladné.“


Randall sa ozval: „Pán Jasinski chce povedať iba
to, že mesto už vypla­tilo päť či šesť mili­ónov ako náhradu škôd spoje­ných
s pôso­bením KLUBU O. KLUB O je nešťastný pojem a nie je žiadúce, aby sa o ňom hovo­rilo
pred porotou.“


„Vaša ctihod­nosť,“ zvolal Jasinski, „tento prípad
nemá s KLUBOM O nič spoločné!“


Randall pokra­čoval: „Rovnaká nesta­bil­nosť sa viaže
aj k osobe tohto poli­caj­ného úrad­níka. Čo chcem zdôrazniť, vaša
ctihod­nosť, je fakt, že Waltera Kouzu na základe jeho počí­nania v KLUBE O nemali
nikdy znova pustiť na ulicu so zbraňou. Keby ho neboli pustili, dieťa mojej
klientky by ešte žilo.“


Jasin­skému navreli na krku žily. „To dieťa malo
devät­násť rokov! Buď bolo vonku na podmienku, alebo sedelo vo väzení!“


„Pán Jasinski,“ povedal sudca Solner, „nechcem, aby
vás pora­zilo v mojej súdnej sieni. Upokojte sa. Pán Randall, svoje
diva­dielko si ušet­rite pre porotu a prezraďte súdu, ako zamýš­ľate
pokra­čovať.“


Randall povedal: „Rád by som, vaša ctihod­nosť,
pred­volal svedka, ktorý bol v KLUBE
O v rovnakom čase ako pán Kouza a takisto bol
pri tom – fakticky to bol jeho prípad – keď obža­lo­vaný
postrelil Dariusa Moora. Rád by som pred­volal poru­číka Bryana Hurda
z piateho odde­lenia Detro­it­skej krimi­nálnej polície.“


Sudca Solner niekoľko sekúnd nič neho­voril. Jeho
pohľad sa neod­liepal od Randalla. Potom povedal: „Zastu­pu­jete žalu­júcu stranu
a pritom chcete požiadať prísluš­níka polície, aby opísal činy svojho
kolegu v prípade, keď je obža­lo­vaná polícia?“


„Mám rád svedectvá odbor­níkov, vaša ctihod­nosť.“
A zdalo sa, že sa usmial.


„Pán
poručík, aký zmysel mala operácia KLUB
O?“


„Zame­dziť pouličnú zločin­nosť v oblas­tiach
s vysokým výskytom inci­dentov.“


„Znie to, akoby ste to čítali,“ pozna­menal Randall.
„Takže ste sa zamie­šali medzi civi­listov a pred­stie­rali, že patríte
k nim?“


„Správne,“ povedal Bryan.


„To vo mne prebúdza pred­stavu,“ pokra­čoval Randall,
„všadep­rí­tomnej a vševe­dúcej polície, neroz­lí­ši­teľnej od občian­stva,
pripra­venej zame­dziť už prebie­ha­júci zločin alebo zabrániť, aby k nemu
došlo. Mali ste tento vzne­šený cieľ?“


Bryan povedal: „Skôr udržiavať zločin­nosť
v prija­teľ­ných medziach.“


„Teraz rozprá­vate ako generál Haig. Tak sa to píše
vo vašej príručke?“


„Nijaká taká príručka neexis­tuje,“ povedal Bryan.


„Dajú vám zbraň a pošlú vás von,
a poraďte si, ako viete, čo?… Čím ste boli vyzb­ro­jený v KLUBE O?“


„Nosil som deväť­mi­li­met­rový Smith and Wesson.“


„A ešte?“


„Už nič.“


„Nemali ste ďalšiu zbraň v ponožke?“


„Nie.“


„Myslel som, že poli­cajti z KLUBU O nosili zo
dve-tri pištole,“ povedal Randall. „Ale poďme ďalej.“ Zahľadel sa na otvo­rený
spis na stole a povedal: „Poručík, mám tu jeden, dva, tri… štyri inci­denty, pri ktorých pán Walter
Kouza vystrelil na uteka­jú­cich lupičov po tom, čo sa pred­stavil ako príslušník
polície. Všet­kých štyroch zabil. Pove­dzte mi niečo. Prečo najprv nevy­strelil na
výstrahu?“


„Lebo výstražný výstrel môže zabiť niekoho
o celé bloky ďalej,“ odpo­vedal Bryan, „niekoho, kto sa pozerá
z okna.“


„Dobre,“ povedal Randall. „A čo keby sa
strie­ľalo do vzduchu rovno nad hlavu?“


„Keď náš príslušník vystrelí,“ vysvet­ľoval Bryan,
„tí, čo ho kryjú, nijako nezistia, či išlo o výstražný výstrel, alebo
nejaký iný. Mohli by pribe­hnúť na scénu a začať strieľať na podoz­ri­vého,
ktorý sa už vzdal.“


„To mi pripo­mína vojnu,“ povedal Randall. „Vojnu na
uliciach. Chápete to takto?“


„Nie,“ povedal Bryan.


„Pokiaľ viem, po troch mesia­coch ste opus­tili KLUB O. Prečo?“


„Nepá­čilo sa mi to.“


„Teraz ste na krimi­nálke – chcete súdu
tvrdiť, že nemáte vzťah k vraždám?“


„Bol som toho názoru, že KLUB O vytvára viac
prob­lémov, ako ich rieši.“


„Neho­vo­riac o súdnych proce­soch,“ povedal
Randall. „Čo si myslíte o Walte­rovi Kouzovi ako o členovi KLUB O?“


Angela
Nola­nová čakala. Podčiarkla černoch so
seba­o­vlá­daním v svojich
poznám­kach o Kennet­hovi Randal­lovi a pridala: macher, ale zábavný.


Pod svedkom
vyčiarkla celý riadok poznámok a vpísala ta por. Bryan Hurd, keď hlás­koval súdnemu zapi­so­va­te­ľovi svoje meno.
Teraz ho podčiarkla a znova dopl­nila veľkými písme­nami FEŠÁK. Páčilo sa
jej, ako sedel vystretý, ale uvoľ­nený v prilie­havom tmavo­be­lasom obleku
a nene­chal sa znechutiť. Páčili sa jej jeho vlasy a banditské fúzy;
vlasy mal dlhé, ale nie pridlhé, jedno­ducho zastri­hnuté, a ovísa­júce fúzy
mu dodá­vali trochu smutný vzhľad. Páčilo sa jej, ako pozeral priamo na Waltera
Kouzu, keď odpo­vedal na Randal­love otázky.


„Myslím,
že mal sklon prehnane reagovať.“


„Áno,“ povedal Randall, „ale vari sa do KLUBU O nehlá­sili
práve také typy? Všetci pištoľ­níci?“


„Vaša ctihod­nosť,“ ozval sa Jasinski, „namietam
proti takej formu­lácii.“ Zdalo sa, že ho to celkom rozčú­lilo.


„Aj súd,“ povedal sudca Solner. „Pán Randall,
odteraz budete pri vypo­čú­vaní svedka stáť. Možno sa tak dočkáme konca ešte dnes.“


„Áno, vaša ctihod­nosť…“ povedal Randall
a uváž­livo sa vztýčil, opretý dlaňami o stôl. „Nože počkajme, pán
poručík… Koľko vás bolo v KLUBE
O?“


„Neviem presne,“ odpo­vedal Bryan. „Menej ako sto.“


„Asi z piatich tisíc. Všetko dobro­voľ­níci,
pravda?“


„Tak je.“


„A koľkých ľudí ste vy chlapci zabili?“


„Námietka!“


„Dovoľte mi prefor­mu­lovať otázku,“ popo­náhľal sa
Randall. „Koľkí podoz­riví utrpeli smrteľné pora­nenia v priamej súvis­losti
s operá­ciou KLUBU O?… Čo poviete na toto?“


„Tuším dvad­siati dvaja,“ povedal Bryan.


„A koľkých z nich zabil Walter Kouza?“


„Presne to neviem.“


„Stačí, keď sa to pokú­site odhadnúť.“


„Ôsmich.“


„Správne, bolo ich osem,“ povedal Randall. „Žiaľ,
nevyh­rá­vate nijakú prémiu. Vaša ctihod­nosť, dvad­saťdva podoz­ri­vých bolo
zabi­tých a z toho sa pán Kouza sám postaral o vyše tretinu.
Myslím, že súd by mal zvážiť význam tohto pomeru a umožniť porote
dozve­dieť sa o ňom.“ Randall sa odmlčal, nahliadol do poznámok
a znova pozrel na Bryana Hurda. „Koľkých ľudí – nie, vyškrt­nite
to. Za smrť koľkých podoz­ri­vých ste boli priamo zodpo­vedný vy, poručík?“


„Kým som bol v KLUBE O? Ani jedného.“


„Nuž a zabili ste niekoho v poslednom
čase?“


Áno,
pomys­lela si Angela Nola­nová. Vedela si ho pred­staviť, ako strieľa, akoby to
videla vo sne alebo v kine. Znova to videla spoma­lene, pozorne sa
prize­rala a videla, že poručík má rovnaký výraz ako teraz. Ideálne spĺňal
úlohu poru­číka krimi­nálky, výzorom i spôsobmi doko­nale pris­pô­so­bi­teľný
filmo­vému plátnu. A predsa mal priro­dzené, takmer chlap­čenské sprá­vanie.


Vtedy ju prek­va­pila odpoveď Bryana Hurda.


„Nie,
v poslednom čase som nikoho nezabil.“


„Ako detektív na krimi­nálke ste nepou­žili zbraň?“


„Kým sa dosta­neme na miesto činu, je zväčša po
strie­ľaní.“


„A čo keď zadr­žia­vate
podoz­ri­vých – máte vtedy v ruke zbraň?“


„Niekedy.“


„Chcem tým poukázať na to,“ pokra­čoval Randall, „že
vy použí­vate zbraň, len keď musíte. Kým iný príslušník polície môže použiť
zbraň preto, že ju používa rád. Je to
prija­teľné konšta­to­vanie?“


„Zdá sa mi prija­teľné,“ povedal Bryan.


„Takže nám pove­dzte,“ požiadal ho Randall, „čo ste
videli… Nie, najprv súdu opíšte, ako došlo k tomu, že ste sa v to
popo­ludnie ocitli v príbytku Moorovcov.“


„Bol vydaný príkaz na zadr­žanie podoz­ri­vého
z vraždy,“ povedal Bryan. „Využil kauciu a ušiel…“


„Nešlo o Dariusa Moora ani o nija­kého
iného člena moorov­skej rodiny?“


„Nie.“


„Ale ten podoz­rivý býval na tej adrese?“ Randall
nazrel do fascikla. „Na Glynn Court sedem­stod­vad­sať­jeden?“


„Nie. Tú adresu sme dostali ako tip. Ktosi nám ju
zavolal.“


„Pred­stavil sa?“


„Nie, bol to anonym.“


„Takže ste sa pozbie­rali a vyra­zili na… Glynn
Court sedem­stod­vad­sať­jeden, aby ste zadr­žali toho podoz­ri­vého z vraždy.
Pove­dzte mi ešte,“ pokra­čoval Randall, „či pán Walter Kouza bol členom
krimi­nálnej polície.“


„Nie. V tom čase patril do ŠPP,“ povedal Bryan.
„Špeciálnej poli­cajnej poho­to­vosti. Zavo­lali sme si ich, aby nás kryli.“


„Tak koľkých ľudí ste mali na zadr­žanie toho
podoz­ri­vého?“


„Troch z krimi­nálky plus štyroch zo ŠPP.“


„Zdalo sa vám, že ich máte dosť na tú akciu?“


Bryan neod­po­vedal. Pozeral na Randalla
a čakal, a Randall napokon pokra­čoval: „No dobre, teda ste ta prišli.
Pove­dzte nám, ako došlo k tomu, že pán Walter Kouza vystrelil na Dariusa
Moora, v dôsledku čoho meno­vaný zomrel.“


„Námietka!“


Sudca Solner sa obrátil k Jasin­skému: „Pán
obhajca, usilujte sa ovládať.“ Potom oslovil súdnu zapi­so­va­teľku, mladú ženu
sklo­nenú nad strojom, ktorá k nemu vzhliadla: „Helen, vyškrt­nite v dôsledku čoho meno­vaný zomrel.“


Jeanette Moorová, matka obete, bez najmen­šieho
náznaku, že chce preho­voriť, sa zrazu ozvala: „Veď zomrel, alebo nie? Keby
z neho ten človek neurobil kripla, tak by nezomrel. Toľko hádam len viem.“


Jej syn Curtis Moore sa uškrnul a nená­padne
štuchol matku do boku.


Pán Randall jej položil ruku na plece, naklonil sa
a čosi jej povedal, zatiaľ čo syn, Curtis Moore, pozrel na práv­nika
a začal sa mrviť na sedadle, akoby chcel čosi povedať. Vlasy mal
posple­tané do tenkých vrkô­čikov, jeho biele tričko kontras­to­valo s čiernou
koženou bundou vybí­janou ligo­ta­vými kovo­vými cvoč­kami, na chrbte s červeným
nápisom Black Demons. „Prepáčte, vaša
ctihod­nosť,“ ozval sa Randall.


„Vyra­zili dvere,“ skočil mu do reči Curtis Moore.
Randall sa musel dobadkať ku Curti­sovi a položil mu ruky na plecia.


„Niekoľko ráz sme zaklo­pali,“ povedal Bryan Hurd.
„Počuli sme vnútri pohyby a hlasy…“


„Vyze­rali tam pred dverami ako nejaký gang,“
povedal Curtis Moore, márne mu Randall stískal lopatky. „Keď sa oblie­kajú ako
vaga­bundi, nemajú chodiť k ľuďom na návštevu.“


Krásne. Angela sa usmiala, keď sudca povedal pánu
Randal­lovi, že ho bez ohľadu na jeho boľavé koleno potrestá za urážku súdu, ak
nezvládne svojich klientov.


Videla, ako sa Bryan Hurd usmieva, nie nejako
nápadne, neuka­zoval zuby, ale predsa sa usmieval. Potom zbadala, že pozerá na
ňu, akoby sa s ňou prostred­níc­tvom toho úsmevu chcel zblížiť. Keď sa aj
ona naňho usmiala, uvedo­mila si, že je to čosi medzi nimi dvoma a nemá nič
spoločné s nikým iným ani s ničím, čo sa tu povra­velo. Ďalej na seba
poze­rali, kým pán Randall nepo­ložil poru­čí­kovi ďalšiu otázku.


„Šiel som k jednému z pred­ných oblokov,“
odpo­vedal Bryan Hurd. „Vtedy Walter, teda pán Kouza, vyrazil kopnutím dvere.“


„Áno, a čo bolo potom?“


„Potom sme vošli.“


„Koľkí?“


„Seržant Malik, pán Kouza a ja.“


„Kde boli ostatní, tí ďalší štyria?“


„Po bokoch a vzadu.“


„Nezdalo sa teda, že by sa stade mohol niekto
vyšmyknúť a pokúsiť o útek,“ povedal Randall.


A Bryan nato: „Nezdá sa, že by niekto mohol
ujsť z väzenia, a predsa sa to stáva.“


„S vami sa musím mať na pozore,“ povedal
Randall. „Pokra­čujte, rozpo­ve­dzte súdu, čo sa stalo potom. Kto bol v dome?
Vylo­mili ste tým ľuďom dvere, teda už ste dnu.“ Bryan kývol hlavou smerom
k stolu obža­loby. „Pani Moorová práve schá­dzala po scho­doch. Curtis bol
v obývacej izbe. Darius v jedálni, hneď za obývačkou.“


„Čo robil?“


„Pohol sa – vyze­ralo to, akoby šiel do
kuchyne, keď naňho pán Kouza skríkol, aby stál.“


„Čo podľa vás robil, keď ste ta prišli?“ spýtal sa
Randall. „Vlastne celá rodina. Čo robili?“


„Myslím, že sa chys­tali zajesť si. Na stole
v jedálni bola torta a fľaša pepsi. Tá veľká z umelej hmoty.“


„Takže pán Kouza skríkol na Dariusa, áno? Čo mu
povedal?“


„Zavolal naňho, aby ostal stáť na mieste.“


„Áno, ale čo povedal konkrétne?“


„Povedal: ‚Stoj, ty sviňa. Ani sa nehni.‘“


„Tak to povedal?“


„Trochu hlas­nejšie.“


„A čo sa stalo potom?“


„Darius sa obrátil a vykročil nazad.“


„Do obývacej izby?“


„Správne. Ale bol ešte v jedálni, keď naňho
pán Kouza vystrelil.“


„Myslel som, že Dariusa zasiahol do chrb­tice,“
povedal Randall.


„Tak je,“ prisvedčil Bryan. „Spredu.“


„To musela byť riadna zbraň, ktorú pán Kouza
použil.“ Bryan nepo­vedal nič.


„Bola to magnumka,“ ozval sa Curtis Moore.
Medzi­časom vstal a Randall sa ho pokúšal dočiahnuť. „Bola to obrovská
magnumka, štyrid­sať­päťka. Mňa sa
pýtajte, z čoho strieľal ten sukin syn. Chcel nás všet­kých postrieľať, len
tento,“ ukázal na Bryana Hurda na mieste pre svedkov, „mu v tom zabránil.“
Randall už dočiahol Curtisa a tlačil ho do sedu, pričom vravel: „Vaša
ctihod­nosť, berte prosím do úvahy emoci­onálny stav tohto mladého muža, ktorý
videl svojho brata…“ a tu sa zarazil.


Sudca Solner povedal: „Nadnes mám pána Moora akurát
dosť. Môže odísť sám, alebo ho súdny zria­denec vyhodí. A to hneď.“


Angela
sledo­vala Curtisa Moora, ako vychádza zo súdnej siene v tej svojej čiernej
koženej bunde a tesných gašta­no­vých noha­vi­ciach. Chýbalo už len, aby mu do
kroku hrali Bee Gees, šiel tanečným krokom presne v ich rytme. Bola
zvedavá, či nejaký časopis okrem Bezsta­rost­ného
jazdca bude mať záujem o rozhovor s Curtisom.


Bryan Hurd na ňu pozeral. Už sa neus­mieval, len tak
akoby. Dívala sa naňho s rovnakým výrazom. Nemohla k nemu ostať
chladná. Chcela urobiť grimasu a vidieť, ako sa usmeje, vedela, že by sa
usmial. Ale tá grimasa by musela mať niečo spoločné s čímsi, čo spozná.
Ona ho spoz­nala, a pritom ho nepoz­nala.


Randall povedal: „Potre­bujem si objasniť už len
jednu oblasť, vaša ctihod­nosť,“ a znova sa obrátil k poru­čí­kovi
Hurdovi. „Keď na Dariusa vystre­lili, držal niečo v ruke?“


„Držal nôž,“ odpo­vedal Bryan.


„Aký nôž? Veľký mäsiarsky?“


„Držal príbo­rový nôž.“


„Obyčajný príbo­rový nôž?“


„Áno,“ povedal Bryan. „Zale­pený od baná­no­vého
krému.“


O desať
minút bolo po všetkom. Angela poze­rala, ako Walter Kouza vychádza, obzerá sa
a mocné ručiská mu meravo visia v zapnutom tesnom sivom saku, ako
vráža do nízkych dvierok v prieh­radke, kráča uličkou, obzerá sa
a celý popo­lavý hovorí: „Srdečná vďaka, ty darebák.“


Poručík Hurd pozeral tým smerom. „Walter?“ oslovil
ho.


Ale Walter bol už za dverami.


Angela zavrela zápisník a strčila ho do
plátennej tašky. Keď poli­cajt z krimi­nálky s bandit­skými fúzami prechá­dzal
vrát­kami, bola pripra­vená.


„Poručík?…“ zavo­lala. Keď sa k nej priblížil,
pove­dala: „Voláte sa Bryan Hurd, však?“ Prvý raz to pove­dala nahlas, chcela sa
počuť, ako vyslo­vuje jeho meno. Bol vyšší, než očaká­vala. Zblízka vyzeral
mladší.


„No konečne…“ povedal.


Dívali sa na seba.


„Viete, ako dlho sa už s vami chcem zoznámiť?“
dodal.


„Počkajte,“ začu­do­vala sa, „ako viete, kto som?“


„Neviem,“ povedal. A potom konšta­toval: „Vy
nie ste z nija­kých novín, pravda? Ste odina­kiaľ?“


„Som na voľnej nohe.“


„Tak som to myslel. Aj ja som, najb­liž­ších desať
dní.“ Zdalo sa, že chce ešte niečo povedať, zabrániť tichu. „Zatiaľ vlastne
nemám dovo­lenku, až od pondelka, desať dní… Ale tento víkend neslúžim, tak je
to, akoby som už dovo­len­koval.“ Nastalo ticho a on doložil: „Len so mnou
vydržte túto fázu. Nechcem tárať ako hlupák a pokaziť to, ale keď sa
človek veľmi usiluje, stáva sa to… Čo je vám smiešne?“


„Nič.“


Dívali sa na seba.


„Mala som si umyť vlasy,“ pove­dala.


Vyzeral akoby neistý alebo plný nádeje. Potom sa
začal usmievať a povedal: „Vy viete, o čom hovorím. Viete presne,
o čom hovorím.“


„Veď ste ešte nič nepo­ve­dali.“


„Práve to mám na mysli. Nemusím nič hovoriť. Vy viete. A vlasy máte dobré. Perfektné.“


„V tom prípade som pripra­vená.“ A znova
pôso­bila v tom svojom dlhom tmavo­modrom kabáte, džín­sach
a kovboj­ských čižmách ako vzor sebais­toty. No cítila potrebu dodať: „Pána,
ja neviem…“


Znova sa na seba dívali, kým Bryan nepre­rušil
ticho: „Vypime si niečo a zopár dní sa rozprá­vajme.“


Vo výťahu, ktorý ich zvážal dolu, ani jeden
z nich nepre­ho­voril.

Vyšli
z radnice a zamie­rili na východ po Jeffer­so­novej, dali sa znova do
reči a rozho­vo­rili sa o počasí, zahľa­dení na Fordov palác na nábreží
a fontánu na Hartovom námestí, nad ktorou sa vytvo­rila jemná hmla. Bryan
povedal, že počasie je až veľmi pekné, vôbec to nevy­zerá na apríl, apríl je
v Detroite nemožný, vlhký a chladný, so zvyš­kami špina­vého snehu od
zimy; Angela pove­dala, že žije v Arizone, v Tucsone, a okrem
počasia v New Yorku, keď človek potre­buje taxík, o počasí toho veľa
nevie; Bryan povedal, že to by tak asi o počasí stačilo, ale keby chcela,
môže jej poroz­právať, ako tu býva v lete dusno.


„Pána…“ utrú­sila Angela a začu­do­vane potriasla
hlavou.


„Čo?“


„Poznáme sa, a pritom sa nepo­známe,“ pove­dala.


„Možno sme príbuzní,“ nadhodil. „Čo myslíte?“


„Dúfam, že nie,“ pove­dala. A zmĺkla.


Bryan na ňu pozrel. Uzavie­rala sa do seba. Ale to
bolo v poriadku, pretože ešte vždy bola tam. Jej ústa a nos si vryl
do pamäti a bol presved­čený, že by ju po niekoľ­kých poku­soch vedel
nakresliť čistými, jedno­du­chými líniami. To uvedo­menie v jej pohľade…


„Máte modré oči, pravda?“


„Do istej miery.“


„Aj ja.“


„Viem,“ pove­dala.


Mal z toho dobrý pocit. Walter bol
o hodný kus pred nimi a Bryan dobre vedel, kam ide. Možno mu zaplatí
pohárik.


„Tuším by som si niekedy rada podala toho Curtisa
Moora,“ ozvala sa.


„Myslím, že aj Walter,“ zasmial sa Bryan.


Pozrela naňho. „Viete, ako to myslím.“


„Mal som niekoľko ráz možnosť vypo­čúvať ho,“
povedal Bryan. Vysvetlil jej, že jediná možnosť, ako upútať jeho pozor­nosť, je
rozprávať sa s ním o motor­kách. Curtis má doma veľký upra­vený harley.
Má na ňom tele­sko­pický prút, ktorý sa dá roztiahnuť do dĺžky biliar­do­vého tága,
na konci s fajočkou, z ktorej fajčí mari­huanu pri deväť­de­siat­ki­lo­met­rovej
rých­losti. Raz natrel jedno biele dievča na hnedo a týždeň ju nepustil
z domu.


Angela pove­dala, že je to zaují­mavý nápad.


Opýtal sa jej, ako dlho už píše. Pove­dala, že sa
tým živí len tri roky.


„Rada píšete?“


Pozrela naňho. Ešte nikdy sa jej na to nikto
nespýtal. „Čo ja viem. Mám zopár prob­lémov. Neviem, či som Oriana Falla­ciová,
alebo Studs Terkel. Vážne. A čo nevi­dieť mi bude tridsať, aj to mi robí
trochu prob­lémy.“


„Poradím vám, ako sa s vekovým prob­lémom
vyrovnať. Ale prečo nemô­žete byť Angela Nola­nová?“


„Neviem, či by sa čistá Angela Nola­nová predá­vala.“


„No, keby sa nepred­vá­dzala… O čom píšete?“


„Robím inter­view. Nie zvyčaj­ného typu so známymi
ľuďmi. Vaga­bund Phil­lips je z nich jediný ako-tak známy.“


Bryan zastal.


„Ale prečo ste to pove­dali o pred­vá­dzaní?“
Teraz zase zastala Angela a musela sa obrátiť, aby naňho pozrela.
„O čo ide?“


„Čítal som to. Bolo to v Play­boyi a na
titulnej strane bol váš obrázok, je tak? Medzi fotkami ostat­ných.“


„Hej, v novem­brovom čísle. Videli ste ho?“


„Vystrihol som si ho.“


„Ten rozhovor?“


„Nie, váš obrázok.“ Zdvihol ruku a podržal
palec a ukazovák asi na tri centi­metre od seba. „Je asi taký veľký.“


„Ale choďte.“ Prek­va­pene sa usmie­vala.
„V čísle je plno naho­ti­niek a vy si vystrih­nete akurát moju fotku?“


„Poviem vám ešte niečo,“ pokra­čoval Bryan. „To som
si vôbec prvý raz v živote vystrihol fotku neja­kého diev­čaťa, nahého či
oble­če­ného.“


„Ale prečo?“


„A vy čo myslíte? Čo myslíte, prečo sme teraz
tu?“


„Začína to byť desivé,“ pove­dala.


„Neza­čína, už to je,“ namietol. „Od tej chvíle, ako
som vás zbadal.“ Znovu vykro­čili.


„Smiešne,“ pove­dala, „keď som vás tak sledo­vala na
súde, pripo­me­nuli ste mi Vaga­bunda Phil­lipsa.“


Skoro znovu zastal. „Podľa vás vyzerám ako on?“


„Nie, išlo o niečo, čo povedal.“ Vyslo­vila tú
vetu s náznakom západ­niar­skeho ťaha­vého prízvuku: „‚Rozho­dujem sa podľa
toho, čo je správne a čo nesprávne, a nie tak, aby som nestratil
flek‘… Ešte aj sudcu prek­va­pilo, keď vás Randall pred­volal.“


„Kenneth Randall… ak sa niekedy dosta­nete do
vážnych prob­lémov, obráťte sa naňho. Väčšinu času trávi na trest­ných súdoch,
takže ho vídam asi raz za týždeň.“


„Neda­ro­vali ste mu nič, ale ani ste nič neza­ta­jili.
Chcem povedať vzhľadom na to, že Walter Kouza je váš kolega poli­cajt.
Nejes­tvuje nejaký nepí­saný zákon, že na seba nič nedo­pus­títe?“


„Nie je to môj kolega poli­cajt. Ja nija­kých
Walterov Kouzov nepot­re­bujem.“


„Teraz robí osob­ného strážcu,“ pove­dala Angela.


„Fajn. Teda vy robíte rozho­vory s osob­nými
sráž­cami?“


„Inter­vie­wo­vala som osobu, ktorú Walter stráži,“
vysvet­lila Angela. „Pána Robin­sona Danielsa z Grosse Pointu a Palm
Beach, poznáte? Daniel­sove svorky. Vyrá­bajú čosi pre firmu Chrysler.“


„Robia skrutky a matice,“ povedal Bryan. „Hej,
jeho fotku vidíte kdesi každú chvíľu. Alebo ho vidíte u Lindella medzi
tými, čo oňuchá­vajú trenírky spoteným špor­tovcom. Každé dva roky sa ponúkne, že
kúpi Tigrov, a medzitým im kupuje drinky. Vraj je to celkom príjemný typ.“


„To je asi to správne slovo,“ súhla­sila Angela.
„Aspoň podľa ľudí v Palm Beach. Tu som sa o ňom zatiaľ s nikým
neroz­prá­vala.“


„Načo potre­buje osob­ného strážcu?“


„To je prvá otázka, ktorú mu položím, ak sa ešte
niekedy stret­neme.“


„A Waltera ste sa nespý­tali?“


„Walter vraví: ‚A čo si myslíte? Boháči predsa
potre­bujú ochranu pred poon­de­nými bláz­nami tohto sveta.‘“


„No, nie je to nič nezvy­čajné,“ pripustil Bryan.
„Aj keď mu je len na okrasu. Ale Robbie Daniels je naozaj všeobecne známy.“


„To sa dá celkom pochopiť. Minulý týždeň som sa už
chcela na celý ten nápad vykašlať. Nestál mi za to večné vyčká­vanie. Buď som
čakala na Robbieho, alebo na niekto­rého z jeho pria­teľov, a potom mi
natá­rali staré známe soma­riny. Boháči neroz­mýš­ľajú, oni len pred­po­kla­dajú.
Pred­po­kla­dajú, že každý rozmýšľa tak ako oni.“


„Práve ste pove­dali, že neroz­mýš­ľajú.“


„Nechy­tajte ma za slovo. Viete, ako to myslím,“
pove­dala Angela. „A keď som ho konečne doko­pala k tomu, že sme si
sadli a začali sa rozprávať, chcel sa hrať.“


„Robil vám nemravné návrhy.“


„Nie, to nie. Jediný raz – keď sme sa
stretli, prvé, čo mi povedal… ja tam stojím, pred­stavím sa, správam sa veľmi
oficiálne a patrične… a on zrazu povie: ‚Viete, čo by som rád urobil,
Angie?‘ A to je jediná vec, ktorú neznášam, ani neviem prečo, keď ma
volajú Angie. Vraví celkom bez okolkov: ‚Najradšej by som vás zviazal
a poriadne pretiahol.‘“


„Nijaké objatia a bozky na úvod, čo?“ povedal
Bryan.


„Chce byť zaují­mavý. Hovorí o veciach
s vážnou tvárou, a potom sa uškŕňa, aby ukázal, že len žartoval. Máte
si o ňom myslieť, že je trochu nevia­zaný, ale v podstate sympa­tický.“


„Vy ho nemáte rada.“


Prechá­dzali cez Beau­bien smerom ku Galli­ga­novi na
nároží. Walter už bol dnu.


„Myslím si, že je to somár,“ pove­dala Angela. „Ale
mám pocit, že pod sympa­tickým Robbiem Danielsom sa skrýva ešte jeden Robbie,
a ten by mohol byť dosť zaují­mavý.“


Nejaký mladý biznismen pridŕžal dvere dvom
diev­čatám, ktoré vchá­dzali ku Galli­ga­novi, a diev­čatá sa usmiali, dotkli
sa dvier, mladý muž dvere konečne pustil a prene­chal Bryanovi, ktorý
nechal vojsť Angelu prvú do vstupnej haly a pritom sa jej prvý raz dotkol.
Pozrela naňho. Keď sa vnútorné dvere otvo­rili a zaznel šum hlasov
a zvukov, spýtal sa: „A čo je zaují­mavé na tom Robbiem Daniel­sovi,
ktorý sa skrýva pod tým skutočným?“


„Myslím, že rád zabíja ľudí,“ pove­dala.


Walter
prudko zaklonil hlavu a vypráz­dnil štam­perlík. Vzal si od barmana drobné,
prerátal ich, zobral čapo­vané pivo a martini a pokúšal sa stiahnuť
plecia, ako odchá­dzal od baro­vého pultu, plne sústre­dený na poháre. Zdvihol
pohľad a zastal.


Angela práve hovo­rila: „Je to New York. Tretia
avenue.“ Vtom zbadala Waltera, ako stojí niekoľko krokov od nich s pohármi
v ruke a uprene pozerá na Bryana.


„Viete, čo ste mi tam vyviedli?“ povedal Walter.
„Keď tak o tom rozmýšľam, nechce sa mi to veriť.“


„Walter, chcem sa vás niečo spýtať,“ povedal Bryan.


„Nôž je nôž,“ igno­roval ho Walter. „Je mi fuk, či
je na ňom krv, alebo baná­nový krém alebo čo. Dopa­roma, nôž je nôž.“


„Pove­dzte mi len jedno,“ povedal Bryan. „Kto je
Norma Zimme­rová?“


„Dopa­roma, ak vám jakživ poviem ešte jediné slovo,
tak nech mi jazyk odpadne.“


Odišiel od nich so zaťa­tými zubami, zase sústre­dený
na poháre, a pred­ieral sa medzi stolmi k boxom pri stene.
Z jedálne prichá­dzal cez šatňu Owen Galligan, zasta­voval sa pri stoloch,
hral domá­ceho pána, usádzal príval hostí po pracovnom čase. Zbadal detek­tíva
z krimi­nálky a ukázal na prvý stôl pri mosadznom zábradlí, ktoré
odde­ľo­valo stoly od štam­gastov pri barovom pulte, mladých riadi­teľov, úrad­níkov
a práv­nikov, ktorí mali v sebe už dva drinky a chlad­nými
schva­ľu­jú­cimi pohľadmi hodno­tili Angelu.


„Tento je váš, Bryan, berte ho. Rýchlo.“


Bryan povedal Angele: „Keď sem prídem
s poli­cajtmi, tak tento stôl nedos­tanem. Vlastne som pri ňom ešte nikdy
nesedel.“ Posunul stoličky tak, aby sedeli chrbtom k baru a nemu­seli
pozerať na chlapov, ktorí na nich zízali. Angela po nich prebehla pohľadom, keď
si sadala, len tak v kabáte, a bolo to vyba­vené.


„Vy nepoz­náte Normu Zimme­rovú?“ spýtala sa.


Bryan sa obzeral po čašníčke. „To meno mi je dosť
pove­domé.“


„A čo Alice Lonová? Alebo Ralna Englis­hová?“


Bryan potriasol hlavou.


„Začas tvorili Norma, Alice a Ralna skupinu
Cham­pagne Ladies. Spie­vali s Lawren­ceom Welkom. Raz som sa pokú­šala urobiť
s ním inter­view.“


Zdalo sa jej, že Bryanovi odľahlo. „Na súde som sa
márne snažil prísť na to, kto by to mohol byť. Áno, Norma Zimme­rová.“


„Chcete mi povedať prečo, alebo by ste radšej pozreli
na Robbieho Danielsa?“ spýtala sa Angela. „Sedí v poslednom boxe
s Walterom.“


Bryan ta pozrel. Z Waltera veľa nevidel, ale
sedel tam Daniels opretý o stenu, jedna noha na lavici, takže mu koleno
trčalo nad stôl. Mal na sebe špor­tové tvídové sako béžovej farby, bielu košeľu
a pási­kavú červenú kravatu.


„Je pekne opálený,“ povedal Bryan. „Vyzerá ako
profe­si­onálny tenista. Ten bronz a tie vlasy.“


„Má štyrid­sať­jeden rokov,“ pozna­me­nala Angela.


Bryan zbadal čašníčku, pokúsil sa zachytiť jej
pohľad, ale nepo­da­rilo sa mu to. „Čo si dáte?“


„Hádam Jacka Danielsa s ľadom.“


„Hej? To píjate?“


„Zväčša.“ Angela znovu pozrela na druhý koniec
miest­nosti. „Robbie tvrdí, že každý deň nabehá desať kilo­metrov.“


„Tuším sa to teraz nosí,“ povedal Bryan. „Choďte sa
pozrieť na Belle Isle, ešte aj cez týždeň to tam vyzerá, akoby sa konal
maratón. Raz, keď som sa viezol okolo Palme­rovho parku – bývam
v tých konči­nách – odmeral som si míľu. Na druhý deň som si
navliekol výstroj – tepláky a pletenú čiapku, lebo bolo zima.
Prebehol som tú míľu, vrátil sa domov a zvracal som. A tak som si
povedal, mal si pravdu. Nie je to len otrava, ale ti to aj škodí. Tak som
prestal behať.“


„Keď som doma, rada pestujem turis­tiku
v horách,“ pove­dala Angela. „Inak toho veľa nena­chodím.“


Bryan z nej nemohol odtr­hnúť oči. „Máte asi
meter šesť­de­siatpäť a vážite päťde­siat­jeden kíl. Nevidím, že by ste mali
prob­lémy.“


„Mohli by ste vystu­povať na jarmoku,“ pove­dala.


„Veď aj vystu­pujem. Odha­dujem váhy, lúštim odtlačky
prstov. Pred­po­vedám budúc­nosť, každú chvíľu poviem neja­kému chudá­kovi, že ho
čaká doži­votie… ale najb­liž­ších desať dní sa tomu vyhnem. Pôjdem na Floridu,
budem sedieť na slniečku a čítať.“


„Detek­tívky?“


„Nie, detek­tívky nečítam. Zobe­riem si posled­ných
dvanásť čísiel časo­pisu Nati­onal
Geog­raphic, prečítam ich od prvej do poslednej strany a preštu­dujem si
všetky mapy. Pri čítaní zaspím na pláži. Rád sa zobú­dzam o piatej, vtedy
tam už nikto nie je. Potom idem do svojej izby a dám sa do poriadku… večer
pijem limo­nádu s rumom a pozerám na oceán. To platí na prvé dva dni.
Potom presedlám na bour­bonskú a chodím do kina.“


„Sám?“ spýtala sa.


Usmial sa na ňu, „Angela. Nemyslel som, že sa
voláte Angela. Neviem prečo, ale myslel som, že ste Sally alebo Nancy. Ale
Angela sa mi páči, veľmi sa mi páči… Áno, sám.“ Znova sa na ňu usmial. „Musíme
vedieť isté veci, pravda? Kým sa pustíme ďalej.“


Keď sa dostá­vali k veci, zrazu akoby váhala.
„To nie je, ako keď sa zozná­mite s niekým na škole, už dosť dávno sme
stade vypadli… V dvad­siatke som sa vydala a stihla aj rozviesť. Bolo
to naozaj hlúpe. Hral s jednou skupinou a ja som bola vtedy zbláz­nená
do skupín.“


„Keď som sa ženil, mal som dvad­saťš­tyri. Keď som sa
rozviedol, trid­saťš­tyri alebo päť.“


„A teraz máte koľko?“


„Štyridsať.“


„Nevy­ze­ráte na to. Máte deti?“


„Nie, ale rád by som. Kým nie je neskoro.“


Nastalo ticho. „Pozajtra budem mať tridsať,“
pove­dala.


„Správne, a robí vám to prob­lémy,“ povedal.


„Nie je to až také vážne, len si na tú myšlienku
musím zvyknúť. Poznám diev­čatá, ktoré spani­kária a skúšajú obrátiť čas.
Prepadnú novej vlne a vyze­rajú ako cirku­sové klaunky.“


„Chcete ísť budúci týždeň na Floridu?“ spýtal sa.


„Kam?“


„Neďa­leko Boca Ratonu.“


Urobila grimasu, ktorá mohla vyjad­rovať bolesť
alebo mierny zmätok. „Vôbec som sa nech­cela opýtať kam. Neviem, prečo som to pove­dala.“ Teraz vyze­rala vážna,
cieľa­ve­domá. „Vedela som, že sa to spýtate, hneď ako ste spome­nuli Floridu,
a neve­dela som, čo poviem.“


„Trochu vám to ozrejmím,“ povedal Bryan. „Je to
pekné miesto nazvané Perla oceánu, hneď pri pláži…“


„Ja nie som taká,“ pove­dala. „Prečo som nervózna?
Stále hovorím nesprávne veci.“


„Len sa upokojte. Uvoľ­nite sa.“


„O to sa práve snažím.“ Trochu zaškrí­pala
zubami.


„Len čo sa začnete snažiť… práve o tom som hovoril predtým na súde a prosil
som vás, aby ste to so mnou vydr­žali. Musíme sa len dostať cez túto prvú fázu.“


„Tuším si potre­bujem vypiť,“ pove­dala.


„Chcete si vypiť,“ opravil ju Bryan. „Nepot­re­bu­jete
alkohol. To by bolo, akoby ste vraveli, že potre­bu­jete pomoc, že to sama
nezvlád­nete.“


„Preboha, vy ste samá dobrá rada, vážne.“
Uvoľ­ňo­vala sa. „Čo vlastne čítate, knihy o seba­vý­chove?“


Zdvihol ruku, pozrel preč a povedal: „Marcie,
prineste nám dvoch Jackov Danielsov s ľadom, prosím vás. Dvoj­itých.“
Angele povedal: „Chcete dvoj­itého, nie?“


„Hej, chcem dvoj­itého. Nepot­re­bujem, chápete. Chcem.“


„Vidíte,“ povedal Bryan, „a tým je to vyba­vené. Čo vás ešte trápi?“


„Netu­šila som, že ste taký šikovný.“


„Pozrite,“ povedal Bryan, „keď chcete, môžete si tu
sedieť a ja budem sedieť tam. Občas budem trochu napätý a vy ma vtedy
štuch­nete, povzbu­díte ma. Je to, ako keď sa beriete príliš vážne
a pristih­nete sa, že vás rozču­ľujú hlúpe malič­kosti. Viete, čo mám na
mysli? Alebo niečo začnete veľmi drama­ti­zovať. Čo vtedy urobíte?“


„Neviem,“ pove­dala Angela. „Čo?“


„Kopnete sa do zadku.“


„S vami je ozaj zábava, Bryan.“


„Viete, čo som si všímal ako prvé, keď sme vyšli
z radnice? Či necho­díte s palcami dovnútra. Moja prvá žena tak
chodila. A premá­vala po dome s pochmúrnym výrazom na tvári.
V čase, keď sme už vedeli, že sa rozídeme, stačilo, aby vošla do izby,
a musel som vypadnúť. Viete, nebolo to v tom, že chodila
s palcami dovnútra. Nechcem sa jej posmievať. Ale tá upätá chôdza
vyjad­ro­vala jej osob­nosť. Nikdy nevyp­lá­vala nadýchnuť sa.“


Zavládlo medzi nimi ticho, jadro pokoja
v prerý­vanom hluku výčapnej miest­nosti.


„Už sa cítim oveľa lepšie, Bryan,“ pove­dala Angela.
„Neviem, o čom hovo­ríte, ale cítim sa lepšie.“


„Fajn. A chcete ísť na Floridu?“


Takmer smutne pove­dala: „Myslela som si, že
budete – asi to znie hlúpo – ale myslela som, že budete…
no… roman­tický. Neviem prečo.“


„Veď ja som roman­tický. Čo myslíte, prečo vás volám
na Floridu?“


„Preboha, poliš z krimi­nálky. Prečo nemô­žete
byť, čo ja viem, niečím trochu citli­vejším?“


„Pretože vy ste na mňa šli s chla­píkom, ktorý
rád zabíja ľudí. Ak sa mu to páči, musel to už skúsiť. Takže tak. Keď si niečo
začnete s polišom z krimi­nálky, nemô­žete iné čakať. Navonok málo
citli­vosti, ale zato odborné rady každého druhu.“


Postupne mera­vela, kým hovoril, a hľadela mu
priamo do očí.


„Ja som si s vami neza­čala.“


„Teda čo, vyhľa­dali ste ma?“


„Nie preto
som sa chcela s vami zoznámiť.“


„Vaše rozhor­čenie je očividné. Koľkých už zabil?“


„Ja viem o dvoch,“ pove­dala Angela.


Robbie
povedal čašníčke: „Zlato, preto sa netrápte. Doneste nám ešte jedno čapo­vané
a veľmi extra suchý gin a všetko bude odpus­tené.“


„Hej, a ešte popolník,“ dodal Walter.


„Na jednu ciga­retu,“ pripo­menul mu Robbie.


Waltera to zrejme prek­va­pilo. „Ja som si myslel, že
tuná môžem. Hovo­rili ste predsa, že môžem fajčiť, nie?“


„Walter, dnes ste prežili ťažkú skúšku. Ste trochu
pretia­hnutý, v poriadku, nuž som povedal, že si môžete dať ciga­retu.
Jednu. A to bude posledná, viac vás nechcem vidieť fajčiť.“ Walter si
držal camelku pri ústach. Kriste, pomyslel si, nemám radšej počkať? Vypiť
najprv polo­vicu piva?


„Pán Daniels, dali mi riadne zabrať. Potre­bujem
niečo, čo ma trochu podrží. Nemôžem predsa len tak sedieť.“


„To chápem.“


„Peniaze, čo som si našporil – trvalo mi
to dvadsať rokov – radšej spláchnem v hajzli, než by som ich dal
tomu poon­dia­temu podvod­ní­kovi.“ Vytiahol zelený bic a zapálil si. „Walter,
ja som tam bol. Videl som časť pred­sta­venia.“


„Vy ste tam boli?“ Vyfúkol dym.


„V prvom rade sa musíte zbaviť svojho
práv­nika.“


„Eddieho?“


„Walter, Eddie je smiešne pate­tický. Mal namietať
proti všet­kému, čo Randall povedal. Nie som právnik, ale toľko aj ja viem.
Randall s tým sudcom hrávajú spolu hádzanú v Detro­it­skom atle­tickom
klube. Randall je prvý farebný, ktorého som tam videl ako hosťa. Pozeral som
a pomyslel som si, že sa tam sprchuje čašník… Pod plav­kami je dokonca
bledší.“


Walter nepo­čúval. „Vy ste boli na súde?“


„Chvíľku. Odišiel som hneď po Curti­sovi.“


„Nevidel som vás.“


„Viem.“ Robbie pozrel k prednej časti,
k prvému stolu. „Vidím, že ten detektív z krimi­nálky vás plne zaujal.
Ja by som zase rád vedel, čo tu s ním robí Angie.“


„Pán Daniels, proces sa nezačne skôr ako o dva
mesiace. Dobre, mám trochu času. Ak máte iného práv­nika, alebo mi môžete
niekoho odpo­ručiť, budem vám vďačný.“


Robbie sa zamyslel. „Matka by sa prav­de­po­dobne dala
kúpiť za pár tisícok. Ale máte proti sebe Randalla. Úplne vás oholí, vytiahne
z mesta vyrov­nanie vo výške pol milióna dolárov a asi tretinu
z toho zhrabne sám.“


„Kriste,“ vydý­chol Walter.


„Už som vám povedal, máte jedinú možnosť: urobiť
niečo s tými sved­kami.“


Walter zaškúlil cez ciga­re­tový dym. „Neviem, či vás
dobre chápem.“


„Zviezol som sa s tým Curtisom dolu vo výťahu.
Veľa toho nena­vraví, však? Zdá sa veľmi nedô­ver­čivý.“


„Pol života strávil na samotke. Nevie rozprávať,“
povedal Walter, „kým ho nedo­tiah­nete pred súd. Potom tú svoju prekliatu papuľu
nezat­vorí.“


Robbie znova pozeral do prednej časti. „Som si
istý, že dobrý obhajca si s tou zále­ži­tosťou KLUB O poradí, keď príde na
pretras. Dosiahne, aby to vyze­ralo, že ten z krimi­nálky má proti vám niečo
osobne. Zdis­kre­di­tuje jeho výpoveď. Ale Curtis – najmä keď porota
bude prevažne čierna, čo je prav­de­po­dobné – Curtis je zasa niečo
iné.“


„Hádam to nemys­líte vážne,“ povedal Walter.


„Za čo sedel v Jack­sone?“


„Dopa­roma, za ozbro­jenú lúpež a ublí­ženie na
tele. Za krádež auta, neviem, koľko mu toho prišili. Za úmyselné zabitie,
vystrelil na akéhosi chlapa v bare a zabil ho, vtedy ho poslali do
Stre­diska súdneho lekár­stva. Vylie­čili ho z toho, čím vraj trpel,
a prepus­tili. Krátko nato ho zbalili pre neopráv­nené držanie zbrane
a vrátil sa na dva roky do Jack­sonu. Je to blázon.“


„Teraz býva na Glynn Court sedem­stod­vad­sať­jeden,“
povedal Robbie. „Patrí k Čiernym démonom, nech už je to kto chce.“


„Ako to viete?“ začu­doval sa Walter.


„Walter,“ povedal Robbie, akoby sa priho­váral
dieťaťu, „bol som predsa na súde.“


„Aha, máte pravdu.“ Walter si napo­sledy potiahol
z dofaj­čenej camelky a zahasil ju. „Budem vám vďačný za všetko, pán
Daniels, čo pre mňa budete môcť urobiť.“


„Musím sa o vás starať, Walter,“ povedal
Robbie. „Potre­bujem vás na veľkú akciu.“


„Aha, máte pravdu.“ Hlas mu zaznel unavene.


Robbie ho pozo­roval: mocné pleciská ovis­nuté,
hlboko posa­dené oči upreté na zelený zapa­ľovač. „Walter? Chceli by ste si dať
ešte jednu ciga­retu?“


Walter sa znovu zatváril začu­do­vane, potom vďačne,
očká sa mu zali­go­tali. „Myslíte to vážne?“


„Tak čo,“ povedal Robbie, „nie som až taký najhorší
šéf, pravda?“


„Vyjas­nime
si to,“ povedal Bryan. „Ten vlamač bol pred domom, keď naňho Robbie vystrelil?“


„Áno, vyšiel cez terasu,“ vysvet­ľo­vala Angela. „Ale
nemyslím, že by sa dal nazvať skutočným vlamačom.“


„Nie, myslím, že sa ešte potre­boval naučiť zopár
vecí,“ súhlasil Bryan. Uchlipol si z Jacka Danielsa. Angela naňho pozrela,
ale nič nepo­ve­dala. Až po chvíli pokra­čo­vala:


„Druhý prípad sa stal pred devia­timi
rokmi – prišla som na to, keď som si zháňala mate­riály o jeho
pozadí. Kdesi v St. Clair Flats.“


„To je neďa­leko odtiaľto.“


„Robbie poľoval na kačice s členom správnej
rady nejakej auto­mo­bi­lovej spoloč­nosti, tuším Chrys­lera…“


Bryan priky­voval. „Hej, na to som úplne zabudol.
Pred devia­timi rokmi? Zdalo sa mi to dávnejšie. Boli v nepre­hľadnom
teréne, ten chlap od Chrys­lera vstal, keď nemal, a Robbie mu odstrelil
temeno…“ Znovu pokýval hlavou, spomí­najúc na podrob­nosti. „Tuším brokov­nicou
značky Browning, dvanás­tkou. Bola vykla­daná zlatom, musela ho stáť sedem či
osem­tisíc.“


„Vyšet­ro­vali ste to vtedy vy?“


„Nie, je to iný okres, mimo nášho práv­neho obvodu.
Aj tak som vtedy ešte nebol na krimi­nálke.“


„Ale podrob­nosti si pamä­táte.“


„Pamätám sa, aká to bola puška, ale nie, ako sa
volal ten chlap od Chrys­lera,“ povedal. Pokúsil sa na to rozpa­mätať, ale
nako­niec pokrútil hlavou. „No, v jednom prípade máte neúmy­selné zabitie,
v druhom nešťastnú náhodu. Prečo si myslíte, že sa mu to páči?“


Angela držala pohár mierne nadvi­hnutý nad stolom.
„Spýtajte sa ho,“ pove­dala. „Práve prichádza.“


Robbie
prichá­dzal medzi stolmi a najprv sa obzeral, no potom s vrto­šivým
polo­ús­mevom a s hlavou naklo­nenou nabok upieral oči len na Angelu
a nikoho iného. Walter sa vliekol za ním.


„Bolo by to možné? Je to možné!“ povedal Robbie. „Ako sa máte, Angie? Som rád, že vás
vidím, tigrica.“ Vystrel rameno a stisol jej ruku, pričom mierne zaujato
pozrel na Bryana. „Ak s vami táto dáma robí inter­view, poručík, musím vás
varovať. Iba tri slová: Dajte si bacha.“ A hneď sa uškrnul. „Ahojte, som
Robbie Daniels.“


Bryan si spomenul na jednu tele­víznu reklamu.
‚Ahojte, som Joseph Cotten.‘ Neus­mial sa. Podal Robbiemu ruku a stisol mu
ju, ale zďaleka nie celou silou. Páčilo sa mu jeho špor­tové sako. Nepá­čila sa
mu kravata značky Michigan, belaso-zlatá, uvia­zaná na nedbalý uzol, takže mu
vytŕčala vnútorná strana spodnej, užšej časti s nálepkou Čistý hodváb. S mili­onármi sa
stre­tával už predtým, keď rozvážal starostu a nosil čiernu kravatu ako on
a na verej­ných podu­ja­tiach stával blízko neho, uhla­dený a oficiálny
v smokingu, ktorý mu kúpilo mesto. (Zástupca poli­caj­ného šéfa ho na
bene­fí­ciách a otvo­re­niach oslo­voval pane, kým ho raz nestretol na správe
na piatom poschodí a nezistil, že Bryan je seržant, ktorého dostali na
výpomoc z krimi­nálky.) Mal starostu rád – páčilo sa mu, keď ho
počul hladko, bez námahy prechá­dzať od nezá­väz­ných replík adre­so­va­ných
verej­nosti k oficiálnym vyhlá­se­niam – ale k ľahos­tajným
mili­onárom, s ktorými sa stre­tával, ostával ľahos­tajný. Ľahos­tajný zostal
aj k tomuto, hoci nie z rovna­kého dôvodu. Tento mu bol so svojimi
neuče­sa­nými vlasmi, leda­bolo uvia­zanou kravatou a hlúpymi rečami rovnako
nesym­pa­tický, ako mu boli v tele­vízii nesym­pa­tickí kaza­telia so zvlne­nými
vlasmi, ktorí sa stále usmie­vali.


Robbie hral, ale nevedel o tom, zvykol si na
svoju úlohu. Robiť zo všet­kého jedno­duchú vec. Teraz práve hovoril
o Geor­geovi Hamil­to­novi.


George Hamilton bol včera v meste. Robil
reklamu na, Diaman­tovú hypo­téku. George Hamilton je taký opálený, že si preto
môžete z neho uťahovať, ale je skvelý, stoper­centný.


„Angie, dúfal som, že mi zavo­láte.“


„Prečo?“


„Počujte, musím vám niečo povedať,“ Robbie zmenil
tón. Obzrel sa: „Walter, poďte sem.“ Walter k nemu pristúpil
a nepozrel priamo na nikoho, keď mu Robbie položil ruku okolo zmera­ve­ných
pliec vlast­níckym gestom, ktoré malo byť pria­teľské. „Môj perfektný šofér
a šéf bezpeč­nosti Walter Kouza.“ Stál tam v obleku z hrubej sivej
látky, v gašta­no­vo­hnedej košeli a kravate.


Angela sa nevinne opýtala: „Prečo sa cítite
ohro­zený?“


„Je to dlhý príbeh,“ odpo­vedal Robbie.
„V poslednom čase sa mi na Floride niekoľko ráz vyhrá­žali. Neho­voril som
vám o tom, nepo­kladám také hrozby za nič vážne… Ale toto je dobré. Walter
ma viezol a zobrali sme Georgea vo West Bloom­fielde, kde nakrú­cajú. Chceli
sme sa naobe­dovať v nejakej lacnej reštau­rácii a potom hodiť Georgea
k Ponchu. Takže sme boli v aute dokopy najmenej trištvrte hodiny,
hej? Rozprá­vame sa, on hovorí o svojom novom filme – je to
o Zorrovi, ale on ho hrá ako teplého, ak si viete pred­staviť fešáka
Georgea Hamil­tona, ktorý musel mať viacej pipiek ako hocikto, koho poznám,
azda,“ hlas sa mu prehĺbil, „s výnimkou jedi­ného.“ Robbie sa odmlčal.


Bryan ho pozo­roval, videl, ako mu pohasla tvár,
a vzápätí sa znovu rozžia­rila.


„Viete si ho pred­staviť s tými kordmi
a vôbec, a s príchuťou homoša. Rozprá­vali sme sa
o Holly­woode, o Palm Beach, o Dine a Bertovi… veď viete,
Angie. Vysa­díme Georgea pri Ponchi, pohý­name sa, a vtedy sa Walter
prisám­vačku opýta: ‚Kto to bol?‘ Vravím: ‚To bol George Hamilton.‘
A Walter nato – dávate pozor? ‚Kto je George Hamilton?‘“ Ešte
vždy s rozší­re­nými očami.


Potom sa uškrnul a milo pozrel na Waltera,
pričom mu stisol stuhnuté plecia. „Nesme­jeme sa na vás, Walter, je to len
neuve­ri­teľne smiešna situ­ácia.“


Nikto sa na ničom nesmial. Walter sa pokúsil
uškrnúť, ale nevyšlo mu to. Bryan sa díval, ako si Robbie ponad Walte­rovu hlavu
stiahol ruku a spustil ju so slovami, že musí bežať. „Ale počujte,“ znova
pozrel na Angelu, „ešte sa uvidíme?“


„Zavolám vám,“ pove­dala Angela.


„Dobre, ale radšej to neod­kla­dajte, zdržím sa tu
len niekoľko dní, potom tu už nebudem. Nepot­re­bu­jete auto?“


„Momen­tálne tu sídlim,“ povedal Angela.
„V Ponchar­traine. Nie je to náhodou ten Ponch?“


„Čo inšie? Ale keď potre­bu­jete odvoz, myslím hneď
teraz, najb­ližšie dve hodiny strávim so svojimi práv­nikmi, takže Walter je
voľný. Odvezie vás, kam budete chcieť. Dnes večer sa vám nemôžem venovať, Angie, ale zavo­lajte mi zajtra.“


„Myslíte, že by mu neva­dilo zaviezť nás ku mne?“
spýtal sa Bryan. Pocítil, ako ho Angela štuchla do nohy kovboj­skou čižmou.
„Musím si vyzdvi­hnúť auto.“


„Jasné, hocikam.“ Robbie urobil gesto prečo nie? Potom sa začu­do­vane zamračil.
„Dnes poli­cajným poru­číkom nepos­ky­tujú autá?“


„Odkedy je benzín drahší, nie,“ povedal Bryan. „Už
sa nevo­zíme domov v modrých plymout­hoch.“


Robbieho to zrejme zaujalo. „A ako sa
pohy­bu­jete po meste?“


„No, zväčša sa prive­ziem vlastným autom
a zapar­kujem ho,“ vysvetlil Bryan. „Dnes ráno ma zobral jeden
z mojich chlapcov. Museli sme ísť na miesto činu.“


Robbie počúval a priky­voval hlavou.
„Fasci­nu­júce. Chcete povedať na miesto zločinu. Veľmi rád by som niekedy
sledoval vyšet­ro­vanie. Bolo by to možné?“


„Prečo nie,“ povedal Bryan, „ak vás zaují­majú vraždy.“
Znova pocítil Ange­linu čižmu, keď Robbie povedal: „To teda hej.“


Sedeli
v jeho cadil­lacu Fleet­wood za tieňovým sklom. Walter ich mlčky viezol na
sever po Woodward Avenue. Angela prvý raz videla okra­jové štvrte mesta, ale
nepý­tala sa, čo je čo, kým neprešli medzi pôso­bi­vými kamen­nými budo­vami,
ústrednou kniž­nicou a Inšti­tútom umenia, a Bryan jej povedal, čo to
je, ukázal jej Rodi­novho Mysli­teľa
pred múzeom a vysvetlil, o čo ide,
kým zbadala zlatú vežu Fishe­rovho vežiaka. Angela pove­dala: „No, je to väčšie
ako Tucson,“


Nevy­py­to­vali sa jeden druhého na nič, ani sa
neuvoľ­nili a nepo­vra­veli všetko, čo mali na srdci. Bol tam Walter: meravý,
ani sa nepohol, plecia zhrbené nad volantom, štica ako žraločia plutva sa mu
ligo­tala, pár zatú­la­ných vlasov trčalo ako antény.


„Walter, páči sa vám pracovať pre Robbieho?“ spýtal
sa Bryan.


Walter neod­po­vedal.


„Kedysi som aj ja jedného vozil. Chodil som
s ním všade, ešte aj na večierky. Vy s ním tiež chodíte na večierky,
Walter?“


Nijaká odpoveď.


„Stavím sa, že vidíte zaují­mavé veci, čo?“


Angela na znak účasti strú­hala smutné tváre. Oprela
sa o Bryana a zašep­kala: „Dajte chudá­kovi pokoj.“


„Chcel by som, ale nemôžem,“ povedal Bryan.
Pohľadom skĺzol k bočnému okienku. „Teraz ste v High­land parku.
Prichá­dzame k starému Fordovmu závodu.“


„Pekné,“ pove­dala Angela.


„Walter,“ oslovil ho znova Bryan, „tak mi napadlo,
prečo nemáte šoférsku uniformu?“


Walter neod­po­vedal.


„Aha, zabudol som,“ pokra­čoval Bryan, „dnes ste
museli ísť na súd. To je dôvod?“


Walter pohol rukou a stlačil klaksón, aby
vystríhal auto, čo sa odlie­palo od chod­níka.


Angela sa prihr­bila a Bryan ju štuchol lakťom.
Videli Walte­rove ruky, hrubé, mäsité, s hánkami ani hladké kamene, ako
zvie­rajú volant.


„Pred Palme­rovým parkom odbočte doľava, Walter.
Musíte prejsť za svetlá a vrátiť sa. Potom okolo parku na Mertonku.“


„Tu to vyzerá lepšie,“ pove­dala Angela, keď
prechá­dzali medzi tráv­nikmi a starými stro­mami okolo byto­viek Moorich
a Art Deco. Bryan sa naklonil dopredu.


„Tam vľavo, Walter, tá žltá tehlová budova
s prie­čelím ako mešita.“ Obrátil sa k Angele. „Hneď oproti je
syna­góga. Máme tu černo­chov a teplošov všet­kých farieb. Je to zaují­mavá
štvrť.“


Walter prudko zabrzdil a sedel, poze­rajúc
priamo pred seba.


Bryan pri vystu­po­vaní povedal: „Walter, mrzí ma, že
ste taký. Ale jedno vám poviem. Ste dobrý šofér a myslím, že si vždy
nájdete prácu.“


Walter počkal, kým neprešli kúsok po chod­níku.


„Hej, ty mudrák.“


Bryan sa dotkol Ange­linho ramena. Obzreli sa na
Waltera a uvideli ho s lakťom na okienku, osamelú postavu
v tmavej záľahe limu­zíny. „To hovo­ríte so mnou?“ povedal Bryan.


„Niečo ti poviem, ty chytrák. Myslíš si, že si
nevie­maký múdry. Si hovno. Aj keď si poručík na krimi­nálke a všetko, čo
s tým súvisí, si stále len hovno. Maxi­málne sa ti môže pritrafiť, že dáke
hovado na Dvanástej zastrelí iné hovado, čo mu obrábal družku, alebo nájdeš
v nejakej uličke podre­zanú dvad­sať­do­lá­rovú štetku s odfak­le­nými
ceckami, len také bežné hova­diny. Vo Water­works vypláva utopenec, a ty
s ním predrbeš deň. To ťa čaká, a nikdy sa nedos­taneš vyššie.“ Bryan
okamih vyčkal.


„Kam vyššie?“


Walter zaváhal, ešte vždy vzru­šený, takmer
dych­tivý, ale ovládol sa. „Vystrč hlavu z tých sračiek a možno
uvidíš, ako sa to robí medzi ozaj­st­nými chlapmi, ty mudrák.“


Limu­zína prudko vyra­zila, kolesá vystre­lili štrk,
motor zareval, a potom utíchol na konci ulice. Poze­rali za autom, kým
nezmizlo z dohľadu.


„Začínam do vás vidieť, Bryan,“ pove­dala Angela.
„Vy nie ste taký obyčajný mudrák, vy to robíte naschvál. Trochu ich
podpich­nete, a oni začnú rozprávať.“


Znovu vykro­čili. Bryan vytiahol kľúče. Cítil sa
celkom fajn: jeho záujem sa prebudil, špeku­loval a bol zvedavý,
a pritom si nemusel robiť starosti, cítiť sa zodpo­vedný. „To bolo prvý raz
v živote,“ povedal, „že Walter nasadil spia­točku, že sa držal na uzde. Čo
myslíte, čo nám chcel povedať?“


Angela počkala, až odomkol dvere a pridržal
jej ich otvo­rené. „Myslím, že sa pred­vá­dzal, chcel si to s vami vyrovnať.
Za volantom svojej cadil­la­kov­skej limu­zíny.“


„Dúfam, že ide len o to,“ povedal Bryan.

Bryan sa
prehra­bával v kôpke časo­pisov na vodnej nádrži v kúpeľni. Nati­onal Geog­raphic, Smith­so­nian, Quest,
GEO, Law and Order, a tuto je Playboy.
Ale nesprávny mesiac. Ešte dva Nati­onal
Geog­raphic, ďalší Playboy.
Nedávne číslo Carand Driver…


Počul Angelu z obývacej izby povedať: „Od čoho
sú tie malé dierky v stene?“


Vyzrel cez halu do obývačky. Stála naľavo od
vcho­do­vých dverí.


„Od guliek.“


A ďalej triedil časo­pisy. Starý Newsweek, Atlantic, Monthly Detroit…


„Dierky od
guliek?“


Smith­so­nian, ďalší Nati­onal Geog­raphic,
Esquire, Esquire… ďalší Playboy…
Novem­brový! Otvoril ho, obrátil stranu.


„Prečo máte v stene dierky od guliek?“


„Niekto na mňa vystrelil. Vošiel som a zažal
svetlo. Bác – on na mňa čakal.“


Bola tu: ten milý úsmev, perfektný nos, múdre oči,
mäkké vlasy pada­júce šikmo do čela, to všetko vari na šies­tich štvor­co­vých
centi­met­roch čierno-bielej foto­grafie. Vybral z lekár­ničky žiletku,
starost­livo vyrezal obrázok a časopis vrátil na miesto, vopchal ho
dopro­stred kopy.


Keď vyšiel z haly a prechá­dzal ku
kuchyni, zbadala ho: bol len v košeli a z pása nohavíc mu na
pravom boku trčala rúčka revol­vera. Bolo to neča­kané a na okamih ju
šoko­valo. „Zranil vás?“ opýtala sa.


„Kto?“


„Ten chlap, keď na vás vystrelil.“


„Nie, netrafil. Tuším mám len Jima Beama.“


„To je fajn. A čo ste urobili potom?“


„Ako, myslíte s tým chlapom? Zobral som mu
zbraň… Prečo nepus­títe nejakú hudbu?“


V kuchyni starost­livo podržal obrázok veľkosti
poštovej známky na dlani, neroz­hodne sa poob­zeral, potom otvoril Kuchárku dobrej gazdinej, čo ležala na
kuchyn­skom pulte, a vložil do nej foto­grafiu. Tak. Obrátil sa
k chlad­ničke a vybral ľad.


Angela preze­rala v obývačke dlho­hra­júce
platne, na dlážke pri hi-fi systéme Sears ich bola celá kopa.


„Máte tu len Waylon Jenning­sovú a Willieho
Nelsona.“


„Nie, sú tam aj iní. George Benson… Earl Klugh.“


„Máte tu aj jednu ohromnú platňu.“ Pustila Boba
Jamesa.


Svetlo lampy zmäk­čilo prísnosť izby, vrhlo
licho­tivé vzorky na prázdne steny. Aj hudba pomá­hala.


„Teraz ste sa sem nasťa­ho­vali?“ spýtala sa.


Z kuchyne: „Skoro pred dvoma rokmi.“


Izba neod­rá­žala jeho osob­nosť; ani nikoho iného.
Holé steny a police s brožúr­kami a časo­pismi. Ovis­nuté papradie
uschý­nalo. Mladému fikusu sa neda­rilo tak zle. Na kresle a pohovke boli
vybled­nuté béžové poťahy ako na letnom byte. Vyze­ralo to, akoby sa odtiaľ mohol
do pätnás­tich minút vysťa­hovať.


„Kedy si to tu dáte do poriadku?“


„Čo tu nie je v poriadku?“


Na konfe­renčnom stolíku ležala otvo­rená nákupná
taška s nale­penou červenou cenovkou. Ako tam sedela na kraji pohovky,
stačilo si ju trochu pritiahnuť a mohla do nej nazrieť. Videla ženskú kefu
na vlasy, korál­kami vyšitú kabelku a zmotané celo­fá­nové vrecko
s mari­hu­anou, balíčkom ciga­re­to­vých papie­rikov a zošitkom zápa­liek.
Na dne tašky bolo čosi zhúž­vané, čo vyze­ralo ako ružové noha­vičky, sandále
a biele tričko, na ktorom bolo vidieť časť čier­neho nápisu.


Keď Bryan vyšiel z kuchyne s nízkym
pohá­rikom v každej ruke, narov­nala sa. „Môžete si tie veci pozrieť, ak
chcete,“ povedal.


„Niekomu to patrí, nie?“


„Už nie. Je mŕtva.“ Položil poháre na stôl
a vracal sa do kuchyne. „Dnes ráno som sa ponáhľal. Zabudol som to
odniesť.“


Tričko bolo niečím zašpi­nené, fľaky vyze­rali ako od
kávy; na bielom pozadí sa vyní­mali čierne písmená

Pustila tričko do tašky
a uchlipla si z pohára, pocí­tila, ako ju nápoj zohrieva,
a zvlhli jej oči. „Robíte dobré drinky,“ zavo­lala do kuchyne uvoľ­nená,
s dobrým pocitom.


Vošiel s miskou nasucho opra­že­ných arašidov.
„Myslel som, že tu máme nejaké krekery, ale nemáme.“ Znovu vyšiel.


„Čo robíte?“


„Máme predsa večierok.“


„Bude sa na večierku aj fajčiť?“


„Ja som prestal.“


„Aj ja. Čo keby sme znovu začali a prestali
niekedy inokedy?“


Počula, ako povedal: „Okej, ale ja ciga­rety nemám.“


Siahla do tašky a vytiahla vrecúško. Mari­huana
vyze­rala čistá, len zopár semienok a hlúbikov, tmavá tráva
s kore­nistou vôňou. Ubalila ciga­retu, zapá­lila si a pohodlne sa
usadila na pohovke. Keď Bryan vošiel, tentoraz s tanierom bieleho syra
a zele­rovej vňate, pove­dala: „Ničím vecný dôkaz?“


„Iba ak by ste vyfaj­čili celú zásobu.“ Keď mu ponúkla
ciga­retu, opatrne si ju zobral. „Už som to nejaký čas neskúšal.“ Zhlboka si
potiahol a zadr­žia­vajúc dych, dodal: „Napo­sledy som zjedol asi dve kilá
kara­me­lo­vých pukancov.“


„No, máte asi meter osem­de­siatpäť a osem­de­siat
kíl. Nezdá sa mi, že by ste mali prob­lémy s hmot­nosťou. Kedy odlo­žíte tú
búchačku?“


Vytiahol zbraň, revolver s krátkou hlavňou,
a položil ju na konfe­renčný stolík. Videla, že rúčka je pevne okrú­tená
gumo­vými páskami. „Na niečo som zabudol,“ povedal. A vrátil sa nazad do
kuchyne.


Angela si poťa­ho­vala z ciga­rety, poze­rala na
revolver, už-už sa ho chcela opýtať na tie gumové pásky, keď sa vrátil s Kuchárkou dobrej gazdinej a podal
jej ju.


„Doviedli ste si ma sem, aby som vám uvarila?“


„Nie, pozrite do nej. Je tam niečo.“


„Čo?“


„Len sa pozrite. Mohlo by to byť v časti
o kurča­tách.“ Angela zalis­to­vala v knihe, dostala sa k Hydine a začala po jednej obracať
listy, bola sústre­dená, hľadala nejakú stopu. Potom zastala. To, čo uvidela, ju
zrejme ohro­milo. „Neverím vlastným očiam.“ Zdvihla šesť centi­metrov štvor­co­vých
svojej čiemo-bielej foto­grafie.


Bryan sa k nej naklonil, pozrel na otvo­renú
kuchárku a prikývol. „Pod kuracím caccia­tore.“


Pove­dala vrúcne, ako ju ešte nepočul hovoriť:
„Naozaj ste…? Behá mi z toho mráz po chrbte.“


„Je to stra­ši­delné, však?“


Patti
Daniel­sová stála v otvo­re­ných dverách pracovne. Ruky mala skrí­žené na
prsiach, čo Robbiemu niečo nazna­čilo, keď konečne stlačil vypínač diaľ­ko­vého
ovlá­dania, agenti tajnej služby sa na tele­víznej obra­zovke rozp­ly­nuli do
čier­ňavy a on sa obzrel na svoju ženu. V predošlý deň sa ho spýtala,
koľko ráz si to už pozrel – video­ka­zetu so záznamom pokusu
o atentát na Reagana – a keby teraz chcela počuť posledné číslo,
povie jej ho: dnes večer zatiaľ deväť ráz.


„Ja tomu nero­zu­miem,“ pove­dala.


Necítil sa povinný odpo­vedať. Komentár bol podaný
formou otázky. Čakal, pohrá­vajúc sa so zaria­dením na diaľ­kové ovlá­danie, čo
držal v ruke.


„Koľký raz si to ešte chceš pozrieť?“


Túto otázku nečakal. „Neviem.“


„Čo tam hľadáš, krv?“


„Tej tam veľa nevi­dieť.“


Narov­nala sa, prešla si po voľnom rukáve domácej
toalety, znova si zalo­žila ruky a oprela sa o dvere. Línia bokov bola
provo­ku­júca, ale on vedel svoje.


„Už si večeral?“ opýtala sa Patti.


„Hej, konkrétne v Renais­sance klube.
S Davidom a Rogerom. Ktovieako sa im nedarí, myslím tomu klubu.
Všetky tie nezmysly s novým Detro­itom – Cartier sa sťahuje preč,
hneď za pätami tvojho obľú­be­ného obchodu. Keď prejdeš cez RenCen, stretneš tam
len ľudí, čo tam pracujú alebo majú na sakách menovky z neja­kého sympózia.
Nemajú ani plne obsa­dené a stavajú ďalšie dve budovy.“


„Milujem rozho­vory o ekono­mike,“ pove­dala
Patti.


„A čo to kondo­mí­nium za šesť­sto­tisíc
v Aspene? Bola by si si najala reklamnú agen­túru, aby si ma presved­čila.“


„Nepáči sa ti jedine preto, že sa páči mne. Na
Veľkú noc odchá­dzam.“


„Budeš chýbať svojim utáraným kamošom.“


„Povedz im, že sa tu možno zjavím na pólové zápasy.
Ešte uvidím.“


„Ten svalovec… To máš zase tam na západe nového
lyžiar­skeho inštruk­tora?“


Nezme­nila pózu, len sa naňho dívala, vyzý­vavá
blon­dína v nabe­ra­ných hodváb­nych šatách farby šampan­ského od Hals­tona.
Lodič­kový výstrih na nej bude znesi­teľný ešte niekoľko rokov a tučné nohy
zakrý­vala splý­vavá línia. V lyžiar­skych noha­vi­ciach alebo v šatách zo
salónov aris­to­kra­tická kreh­kosť nad pásom kontras­to­vala so sedliackou
veľko­rit­natou mohut­nosťou pod ním: polo­vice dvoch rozlič­ných žien spojené
dokopy.


„Chceš si porovnať záznamy?“ spýtala sa. „A čo
tvoja píšúca pria­teľka – ešte sa okolo teba točí?“


„Angela? Ale choď.“


„Zabudla som. Musí mať už najmenej desať rokov nad
normu.“


„Možno pôjdem s tebou do Aspenu.“


„Ja idem do postele.“


„Žiar­livý manžel zastrelil – čo je
vlastne, Rakúšan? Švaj­čiar?… Žiar­livý manžel zastrelil lyžiar­skeho inštruk­tora
prisťa­ho­valca.“ Robbie sa uškrnul. „Moment. Tebe sa páčia tie uhla­dené typy, čo
takto Walter? Keby si si začala s Walterom, ani by si nemu­sela vyjsť
z domu.“


„Toho Waltera si si najal celkom vážne?“


„Samoz­rejme.“


„Služob­níctvo si ho nevie zaradiť. Nevedia, na čej
strane stojí.“


„Mne sa páči,“ povedal Robbie. „Walter je zo
solíd­neho, dobrého hamt­ramcs­kého mate­riálu. A keď je reč
o Hamt­ramcku, nielenže Dodge Main neexis­tuje, pošla aj Lynch Road.
Chrysler ide dolu hajzlom a Lee Iacocca tam trčí ako hemo­roid. Videla si
ho v tej tele­víznej reklame? Je to prekliaty esesák. Kúpte si jedného
chrys­lera, vy sviniari, lebo vás zabijem.“


„Dobrú noc,“ pove­dala Patti.


„Počkaj chvíľku. Na stole sú nejaké papiere, ktoré
treba podpísať.“


Patti sa odle­pila od dverí a pohla ku kruhu
svetla z medenej lampy so zeleným tienidlom. Zriedka vchá­dzala do Robbieho
pracovne; vládla v nej posvätná atmo­sféra Detro­it­ského atle­tic­kého klubu,
kde sa muži v tmavých oble­koch vážne zhová­rali o deká­do­vých analý­zach
a ženy vpúš­ťali len bočným vchodom. Pozrela na celé stránky práv­ni­činy
a zdvihla Robbieho zlaté pero.


„Čo máme za lubom?“


„Ešte trochu likvi­du­jeme,“ povedal Robbie. „Do
štyroch dní židovský aukci­onár zlik­vi­duje sedem­de­siatpäť rokov skru­tiek
a matíc pre auto­mo­bi­lový prie­mysel. A vieš, čo je na tom najlepšie?
Polo­vicu zaria­denia prav­de­po­dobne odkúpia prekliati Japonci. Už nebudú
Daniel­sove famózne sponky. To nebolo zlé, mohol som to použiť. V poslednom
čase sa mi všetko premieta do novi­no­vých titulkov. Firma na pripi­ná­čiky sa na
to konečne vykaš­lala. Daniels – nie, popredný Chrys­lerov prismr­d­kávač
zatvára dvere.“


„Robí výpredaj,“ pove­dala Patti. „Kúpiť si Cadillac
zname­nalo v istom zmysle uliať sa. Rollsy a merce­desy sa nerá­tajú.“


„Len podpíš tie papiere… neviem, prečo som
v tom ostal tak dlho. Chodieval do fabriky, ruka mu ovísala, ťahal za
sebou nohu, prišiel a sadol si medzi svoje kolkárske trofeje
a spomienky zará­mo­vané v čiernom… Knudsen, Sloan, Tex Colbert, mal
tam dokonca aj Horacea Dodgea, kris­te­pane, a čumá­koval na mňa cez tie
sklené prieh­rady. A na obed sa šlo k Schwe­i­ze­rovi. Otecko ta
chodieval každý boží deň celých štyrid­saťpäť rokov. Hovoril som, poďme pre
zmenu k Malému Harrymu. Nie, k Schwe­i­ze­rovi. Už nikdy v živote
nezjem ani jednu zemia­kovú placku.“


„Chudáčik,“ pove­dala Patti.


„Vieš, čo urobím? Predám všetky mašiny vo fabrike
okrem jednej. Myslím, že si nechám auto­ma­tický nakrúcač nití Water­bury Farrell,
veľkú päťde­siatku. Natriem ju na čierno a vystavím na pred­záh­radku
s plaketou: ‚Je to odporný kus železa, ale zarobil nám kopu peňazí‘… To by
som strašne rád urobil.“


„Veľká škoda, že na to nemáš dosť odvahy,“ pove­dala
Patti. Podpí­sala papiere a odišla.


„Okla­mali
ste ma,“ pove­dala Angela.


Prvé, čo mu zišlo na um: nechal si žiletku na
umývadle. Vyšla z kúpeľne a stála vo dverách haly pod pazu­chou
s akýmsi časo­pisom, aspoň Sa mu zdalo. „Nemáte štyridsať. Máte
trid­sať­sedem alebo trid­sa­ťosem. Tak koľko? Ale pravdu!“


„V októbri budem mať trid­sa­ťosem.“ Trochu sa
uvoľnil, ale bol ešte neistý, kým mu neuká­zala, čo drží: nie časopis, ale starú
ročenku zo strednej školy.


„Západná,“ pove­dala Angela, „tisíc­de­väť­sto­šesť­de­siat­jeden…“


Raz ráno pred niekoľ­kými týžd­ňami vzal ročenku do
kúpeľne – chcel si ušetriť čas, hľadal známe meno, podoz­ri­vého
z lúpežnej vraždy, o ktorom si bol istý, že s ním chodil do
školy – a nechal ju na otvo­renej poličke s uterákmi.


„‚Bryan dokázal svoju spoľah­li­vosť tak
v triede, ako aj na base­bal­lovom ihrisku Kovboj, kde v každej hre
dosiahol prie­merne pätnásť bodov,‘“ cito­vala Angela. „Spoľah­li­vosť, akurát.“


„Prie­merne som dosa­hoval šest­násť bodov,“ povedal.
„Prečo ste ma okla­mali?“


„A nemám ani celkom meter osem­de­siatpäť.“


Angela čakala.


„No,“ začal, „mali ste prob­lémy s trid­siatkou.
Tak som si pomyslel, ak poviem, že mám štyridsať, a vyzerám, že som
s tým vyrov­naný – viete, štyrid­siatka je horšia ako
trid­siatka – že sa hádam budete lepšie cítiť.“


„Urobili ste to kvôli mne?“ spýtala sa Angela.


„Tuším že hej.“


Prichá­dzala k nemu opäť s tým vrúcnym
pohľadom. „Niekedy si navrávam, že mám štyridsať,“ pokra­čoval Bryan. „Vtedy sa
cítim – najradšej by som povedal zrelší – ale rozhodne
dospe­lejší. Myslím, že keď dovŕ­šite štyrid­siatku, konečne ste to trhli,
chápete, ste plne dospelý a ľahšie sa vám hovorí s ľuďmi. Inak mám
vždy pocit, že každý je odo mňa starší.“


„Aj ja mávam ten pocit,“ pove­dala Angela.


„A tak pred­stieram, že som starší,
a funguje to.“


„Ste hanb­livý?“ Spus­tila sa vedľa neho na pohovku
a on jej podal ciga­retu, druhú, ktorú ubalila z tašky
s pred­metným dôkazom.


„Nie, myslím, že nie. No… možno trochu.“


„V súdnej sieni ste sa nehan­bili. Ale
smiešne,“ pokra­čo­vala Angela, „v istom zmysle ste pôso­bili… nie celkom ako malý
chlapec, ale tak akosi chlap­čensky. Priro­dzene. Chcela som na vás urobiť
grimasu, akoby sme boli v základnej škole.“


„A prečo ste ju neuro­bili?“


„Neve­dela som, akú mám urobiť.“


„Takže ste sa cítili ako diev­čatko.“


„Hej, ale neuve­do­mila som si to, kým som sa
neza­čala pozerať na vás. Viete, vtedy, v tej chvíli som to nero­zo­be­rala.“


„Prečo to neod­lo­žíte?“ spýtal sa.


„Dobre,“ pove­dala a odlo­žila ciga­retu do
žliabku v popol­níku s nápisom Carľs
Chop House.


„Si pripra­vená?“ opýtal sa, a keď sa
k nemu zas obrá­tila, dotkol sa jej dlaňou tváre.


„Som pripra­vená,“ odpo­ve­dala.


Prvý raz sa poboz­kali; nepo­náh­ľali sa, ale nako­niec
ich to chytilo a bolo v tom všetko, nech­celi sa od seba odtr­hnúť,
také to bolo dobré.


„To bol najlepší bozk v mojom živote,“ povedal
Bryan.


„Bože, ty si fajn. Ale nehovor to, ak to nie je
pravda, dobre?“


„Nie, myslím to vážne. Bol to najlepší bozk
v mojom živote.“


„Neklameš?“


„Nie, je to pravda.“


„Prosím ťa, nikdy mi neklam, dobre?“


„Dobre, nebudem. Si trochu chytená? Myslím, že tú
ciga­retu začínam cítiť.“


„Aj pre mňa to bol najlepší bozk,“ pove­dala.


„Páči sa ti náš večierok?“ spýtal sa.


Walter si
obliekol na pyžamu plášť, lebo nemal župan. Obul si čierne pantofle, ale bez
pono­žiek.


Zaklopal a vošiel do pracovne. Bolo v nej
prítmie: jediné svetlo vychá­dzalo zo zelenej stolovej lampy na jednom konci
izby a tele­víznej obra­zovky na druhom konci, kde sedel Daniels
v koženom kresle, nohy vystreté na otomane potia­hnutom rovnakou kožou.
Obraz na tele­víznej obra­zovke sa nehýbal. Bol ako farebná foto­grafia tajných
agentov, čo sa vrhli na aten­tát­nika, ktorý bol kdesi pod tou kopou.


„Poďte ďalej,“ povedal Robbie, „sadnite si.“


Walter si pritiahol stoličku s operadlom ako
rebrík bližšie k tele­ví­zoru, sadol si a oprel sa lakťami o stehná.


„Vidíte toho chlapa s auto­matom?“ spýtal sa
Robbie.


„Hej, v tom sivom obleku,“ odpo­vedal Walter.
„To vyzerá ako uzi.“


„Veď to aj je uzi,“ povedal Robbie. „Dobre
poze­rajte.“ Začal šťukať diaľ­kovým ovlá­dačom a dej na obra­zovke sa políčko
po políčku vracal pospiatky. Záber sa potom zmenil. A znova, tentoraz
nasle­doval skorší, dlhší záber tajných a novi­nárov, ako stoja
a čakajú. „Aha,“ povedal Robbie, „tu ho ešte nemá.“ Pohol obraz dopredu
a zastal pri tajnom s auto­matom, ktorý mu trčal spod pravej pazuchy,
ľavú ruku mal vystretú, kamsi ukazoval a čosi hovoril. „Aha, tu ho má,“
povedal Robbie. „Skade sa vzal ten uzi?“


„Z kufríka,“ povedal Walter. „Jednu zámku mal
otvo­renú, druhú zavretú a celý čas na nej držal prst.“


„Ako to viete?“


„Jedno­ducho to viem, a hotovo,“ povedal
Walter. „To je Rých­lo­ťažný Jožo Vážny, tak volajú každého, kto dostane tú
úlohu. Celý čas sa drží šesť krokov od prezi­denta. Možno osem.“


Robbie znova prebehol tú sekvenciu pospiatky
a zastal na políčku, na ktorom bola vpravo v popredí ruka držiaca
revolver, dve telá na chod­níku, poli­cajtská čiapka a časť prezi­den­tovej
limu­zíny.


„To je aká značka?“


„Nijaká,“ povedal Walter. „Ten chlap vystrelil na
prezi­denta Spoje­ných štátov z poon­denej štup­ľovky za päť dolárov.“


„Máte pocit, že by si zaslúžil niečo lepšie.
Súhlasím. Takto sa to robí, keď ste hlupák, ale máte šťastie,“ povedal Robbie.
„Nech­cete si niečo vypiť?“


„Nie, nemám chuť na nič. Už som ležal.“


„Len dve otázky,“ povedal Robbie. „O čom sa
rozprá­vala Angie s tým polišom, o výsluchu?“


„Nie, len samé hlúposti. Ukazoval jej nejaké oné,
no viete, pamä­ti­hod­nosti.“


„Dobre. A to druhé: ako sa dostanem ku
Curti­sovi Moorovi?“


Kris­te­pane, ten chlapík má ale myšlien­kové pochody.
„Neviem,“ povedal Walter a narovnal sa, oprel sa chrbtom o operadlo.
„Hádam mu možno zavolať.“


„Mimo­chodom,“ doložil Robbie, „máte nového
advo­káta, Rogera Sted­mana. Ohlási sa vám, až bude treba.“


„Čo mám povedať Eddiemu Jasin­skému?“


„Pove­dzte mu, že ho už nepot­re­bu­jete. Chcel by som
niečo skúsiť s Curtisom Moorom buď zajtra, alebo v nedeľu, ale radšej
zajtra. Kde sa zdržiava?“


„Volali ste mu domov?“


„Niekoľko ráz, ale nikdy som sa nedo­volal. Čo tak
jeho motor­kársky klub? Museli ste s nimi niekedy prísť do styku.“


„Neviem,“ povedal Walter, „vždy bývali na jednom
mieste na Jeffer­sonke, oproti Uniro­yalu. Nože ma nechajte poroz­mýšľať.“
Rozhliadol sa po polo­tmavej izbe, pracovni väčšej než salón, a Daniels
naňho vyčká­vavo pozeral. „Hej, pri bare Elite na rohu Jeffer­so­novej
a Concordu, oproti miestu, kde stával Uniroyal. Sedia pred ním
a túrujú mašiny. Nechodia nikam, len robia strašný randál, pobudia celé
okolie.“


„Zavo­lajte do baru, či sú tam.“


„Myslíte to vážne?“


„Walter, správna odpoveď je áno, pán Daniels.“


Walter si sadol za stôl pána Danielsa, zavolal
infor­mácie, potom bar Elite a povedal: „Čo? To nemyslíš vážne.“ Potom
niekoľko ráz: „Hej?“ a zložil so začu­do­vaným pohľadom.


„Chcete niečo počuť? Curtis tam už nechodí,
pracuje, parkuje autá v hoteli Detroit Plaza. Nikdy som nepočul
o nijakom hoteli Plaza v tomto meste.“


„V RenCene. A prečo sa vám to zdá
neuve­ri­teľné?“


„Viete si pred­staviť, že dáte auto Curti­sovi
a navyše mu aj podáte kľúčiky?
Veď sa živil tým, že kradol autá a rozp­re­dával ich na súčiastky.“


Daniels, sediaci v mäkkej žiare tele­víznej
obra­zovky, chvíľu nič neho­voril. Vyzeral, akoby zaspával, kým Walter sa
hniezdil na tvrdej stoličke a hľadal si pohodl­nejšiu polohu. „Pán
Daniels,“ ozval sa napokon, „vadilo by vám, keby som si šiel ľahnúť?“


„Nie, ráno sa uvidíme. Chcem, aby ste pre mňa
vyzdvihli neja­kých ľudí.“


„Kde ich mám vyzdvi­hnúť?“


Robbie sa naňho slabo usmial. „Vy ste určite ten
najne­for­mál­nejší, ak nie najbe­zo­či­vejší šofér, akého som kedy mal.“


„Keď sa chcem voziť,“ povedal Walter, „tak sa môžem
povoziť aj vo svojom aute. Ja som sem nepri­šiel robiť prekliate okružné jazdy
mestom. Myslel som, že ste si ma najali na tú vec, ktorú plánu­jete, že som tu
na to, a nie aby som šofé­roval limu­zínu, alebo býval so služob­níc­tvom
a musel znášať všeli­jaké poznámky od kuchára, ktorý je vraj Ukra­jinec,
a pritom nevie upiecť ani pirohy, preboha.“


„Ste unavený,“ povedal Robbie.


„V tom s vami súhlasím. A nedal som
sa najať ani na to, aby som vozil domov kade­ja­kých nechut­ných polišov.“


Robbie sa zdvihol z kresla. Bez slova prešiel
okolo Waltera k písa­ciemu stolu, vybral z vrecka kľúč a odomkol
bočnú zásuvku.


„Poďte sem.“


Vybral zo zásuvky obal na spisy. Otvoril ho,
položil na stôl pod lampu veľkú foto­grafiu, aspoň dvad­saťdva na tridsať,
a pozrel na Waltera.


„Tuje.“


Walter videl, že je to foto­kópia foto­grafie, ktorú
uverej­nili v novi­nách alebo v časo­pise, hoci tam nebol nijaký
titulok, nič, čo by iden­ti­fi­ko­valo muža, sedia­ceho s chlap­čekom na
kole­nách. Obidvaja, muž i chlapček, boli vystretí, zahla­dení priamo na
kameru.


Muž, ktorý vyzeral asi na šesť­de­siat rokov, bol
oble­čený v sláv­nostnej vojen­skej uniforme so zlatými listmi
a lemo­vaním, radmi medailí so stuž­kami a na hlave mal dvoj­rohý
admi­rálsky klobúk.


„To je nejaký člen Rádu Kolum­bo­vých rytierov?“
spýtal sa Walter.


Robbie neod­po­vedal, čakal na správnu otázku.


Chlapec na foto­grafii, s rovnakým náznakom
latin­ského pôvodu ako muž, mal oble­čený biely dvoj­ra­dový oblek s krát­kymi
noha­vi­cami a vyzeral asi na deväť, desať rokov.


„Vzdávam sa,“ povedal Walter. „Kto je to?“


„Svojho času to bol jeden z najpop­red­nej­ších
diktá­torov sveta.“


„Nepo­znám ho,“ povedal Walter.


„Už zomrel, presne pred dvad­sia­timi rokmi.“


„Je mŕtvy?
Nože počkajte. Chcete povedať, že vám ide o toho chlapca?“


„Túto foto­grafiu urobili pred trid­sia­timi rokmi.
Tento chlapec už dávno nie je chlapec. Je to dospelý muž, Walter. Je to ten,
ktorého hľadáme.“


„Hej?“ povedal Walter dosť nepre­sved­čene. Chlapec
vyzeral celkom milý. „A ten chlap je taký zlý?“


„Walter, keby som vám povedal, aký poon­diaty čurák
vyrástol z toho chlap­čeka, tak…“ Robbie sa odmlčal. „Ešte dnes by ste chceli
odle­tieť do West Palmu.“


Walter sa vystrel a v očiach mu zažiaril
odlesk svetla stolovej lampy. „Chcete povedať, že ten chlapík býva tam, kde
vy?“


„Nechcem, aby ste sa pred­časne rozoh­nili, kamarát,“
povedal Robbie. „Máme čas.“


„Som pripra­vený,“ namietol Walter. „Nič nemusím
urobiť.“


„Možno, ale ja áno,“ povedal Robbie. „Počkajte, kým
vybavím ešte jednu zále­ži­tosť, čo nám stojí v ceste, a potom sa na to
plne sústre­díme. Čo vy na to?“


„Som pripra­vený,“ zopa­koval Walter.

Angela sa
v noci zobu­dila a chvíľu neve­dela, kde je. Robila raz inter­view so
ženou, ktorá sa prebú­dzala aspoň raz týždenne s tým, že neve­dela, kde je,
ani kto je ten chlap, čo vedľa nej leží; tá žena si neskôr urobila meno tým, že
privá­dzala ľudí k Anonymným alko­ho­likom. Angela rozo­znala Bryana
a znovu zaspala. Ráno použila jeho zubnú kefku, hľadala župan, ale nijaký
nenašla, obliekla si na nahé telo svoj tmavo­modrý kabát a uvarila kávu.
Ráno bolo jasné, stromy za oblokmi začí­nali pučať, ale v byte bolo zima.
Vrátila sa do spálne, zastala nad spiacim Bryanom a obze­rala si ho, potom
si kľakla k posteli. Prebudil sa, pozrel na ňu a okam­žite ju spoznal.
Usmial sa, dobré znamenie, a povedal: „No, tak to by sme mali, čo?“


Angela, ktorá si pridŕ­žala nezap­nutý kabát
z vlnenej látky, pove­dala: „Raz som robila rozhovor so Sicíl­čanom, ktorý
si bral jedno dievča a chys­tali veľkú svadbu. Bolo to v New Yorku
a obidvaja prišli zo Sicílie ešte ako deti. Zobrali sa, odle­teli na
svadobnú cestu do Orlanda na Floride, aby si pozreli Disney World,
a v ten večer zistil, že jeho manželka nie je panna. On bol
o tom aspoň presved­čený, že nie je, a dostal záchvat zúri­vosti.
Zavolal jej otcovi a strý­kovi a zahrnul ich výčit­kami, ako že oni sú
zodpo­vední za dodanie poško­de­ného tovaru. Ale ona ho stále ubez­pe­čo­vala, že je
panna. A tak ju zobral k leká­rovi na test panen­stva a doktor
vraví, no, možno je panna, ale aj to je možné, že nie je. Testy panen­stva nie
sú až také spoľah­livé. Zobral ju teda k dvom ďalším lekárom
v Orlande. Prvý ich vyhodil. Druhý kázal mladej panej vyliezť na kozu,
pozrel sa – hmmm, všetko sa mu videlo normálne; nijaký hymen, čo by
stál za reč, ale doktor bol začia­točník a nebol si istý, či vôbec niekedy
videl pannu. Manžel si pomyslel, že ak je tu nejaká pochyb­nosť, či je jeho žena
panna, on nie je ochotný celý život o tom uvažovať a pred­sta­vovať si
ju pove­dzme s nejakým Porto­ri­čanom alebo ešte horším. Dúfam, že nie si
sčasti Porto­ričan?“


Bryan záporne pokrútil hlavou na vankúši.


„A tak ju ten chlapík poslal nazad domov
otcovi a vybavil si anulo­vanie sobáša. Mladá žena, panna či nepanna, mala
pocit, že jej zničil dobrú povesť. Ešte aj na Sicílii, v dedinke, odkiaľ
odišla ako diev­čatko, budú o tom rozprávať a krútiť nad tým hlavami,
vidíte, tak to dopadne, keď odídete do Ameriky. A tak svojho býva­lého manžela
zaža­lo­vala pre urážku na cti a pýtala odškodné milión dolárov. Prisú­dili
jej dvesto­tisíc a odvo­lací súd to potvrdil. Keď som o tom hovo­rila
s tým Sicíl­čanom, povedal, že vlastne nie to ho odra­dilo, že nebola panna.
Ale fakt, že na svadobnej ceste ho okla­mala. Priniesla si so sebou
anti­kon­cepčný pros­triedok, bozká­vala sa jazykom ako profe­si­onálka
a chytila ho za poklad ešte skôr, ako si vyzliekol sako. ‚A takej
ženskej mám dať dvesto­tisíc dolárov? Nedal by som jej ich, ani keby som ich mal,
a ja ich nemám.‘ Chcem tým povedať, že sa môžeš snažiť ako chceš, aby si
sa niekomu zapáčil, a nako­niec z toho nikto nič nemá.“


„Zaují­mavý príbeh,“ povedal Bryan.


„Ja nie som panna,“ pokra­čo­vala Angela. „Bola som
vydatá, ale aj keby som nebola vydatá, ani tak by som nebola panna. Ničoho sa
nevzdávam, ani si na nič nerobím nárok. Viem, čo chcem a čo nie.“


Bryan ležal na chrbte pod prikrývkou
a plachtou a pozeral na ňu, ruky pod hlavou.


„Zatiaľ sme sa k tomu vôbec nedos­tali,“
povedal.


„A vieš prečo?“ spýtala sa.


„Tuším som zaspal, kým si vyšla z kúpeľne,
a ty si ma nezo­bu­dila.“


„Teda na vine som ja.“ Veľmi sucho.


„Nie, držal som sa na uzde z úcty
k tebe.“


„Z úcty a drogy,“ pove­dala Angela, „a
pollit­rovky Jima Beama. Ale ti poviem, čo nechcem: nechcem, aby to bola ranná
rých­lovka.“


„Ani ja. Dúfam, že to tak či onak potrvá dobrých
desať minút. Prečo si neot­voríš ten kabát?“


Urobila to. Otvo­rila ho a zase zatvo­rila,
takže sa mu pred očami mihla opálená pokožka, malé bledé prsia a uzučké
biele noha­vičky.


„Chceš čakať, čo?“ Zaujímal sa. „Na svetlo sviec
a podma­nivú hudbu?“


Napoly privrela oči v zvodnom, znudenom
pohľade, urobila rýchly tanečný dvoj­krok, ešte jeden, ako go-go girl,
a znovu si na okamih rozha­lila kabát.


„Okej,“ povedal Bryan, „a teraz mi povedz, čo
chceš.“


Robbie
v to sobotné ráno odišiel z domu o deväť dvadsať, vynoril sa na
Lake Shore Drive a musel si spustiť ochranný štít pred veľko­lepou hrou
slnka na vodnej hladine.


Obidva jeho domy stáli pri vode. Ani nie tak preto,
že ho priťa­hoval ten pohľad, ale keď boháči ako Robbie žijú v Palm Beach,
poze­rajú na Atlan­tický oceán, a keď žijú v Grosse Pointe, kde je
menej pobrežia, zachy­tá­vajú odblesky jazera St. Clair; vody jedného siahajú až
po Afriku, kým vody druhého, strá­ca­júce sa za hori­zontom, len po Kanadu; jedny
sú tmavo­be­lasé, druhé zelené. Aspoň v ten deň bola hladina jazera letno
zelená, hoci hladká a prázdna, lebo musel uplynúť ešte mesiac, kým
vyplá­vajú plachet­nice.


Lake Shore vystriedal East Jefferson, Better Homes
zostali vzadu, cesta sa rozbehla krajinou k vyvý­še­niam pri rieke
a o dvadsať minút bol Robbie v centre mesta. Zamieril
s čiernym merce­desom k Renais­sance Center – momen­tálnej
tvári Detroitu so skle­nými fasá­dami mrako­drapov na zábe­roch v turis­tic­kých
pros­pek­toch – predral sa do pravého prúdu a obišiel prie­čelie
hotela Detroit Plaza.


Na rade bola prob­le­ma­tická časť.


Nájsť Curtisa Moora. A nača­sovať si príchod
tak, aby jeho auto prevzal Curtis a nik iný.


Robbie zatiahol predok merce­desu do pochmúrnej
troj­pá­sovej zóny pred vrát­nicou a zostal v úzadí, aby si preštu­doval
ľudí, čo postá­vali okolo, pohyb áut a celkový postup. Potom sa premiestnil
do vonkaj­šieho pása, aby lepšie videl. Vládol tam väčší ruch, ako tak skoro
ráno očakával: možno sa skončil nejaký konvent, alebo prichá­dzala ďalšia skupina.
Boli tam dvaja vrát­nici oble­čení ako fran­cúzski poli­cajti. Alebo
červe­no­ča­pi­čiari. Dvaja mladí černosi v červe­ných sakách vydá­vali lístky
parko­vacím zria­dencom, ktorí mali na sebe strohé sivo­modré uniformy
a v polo­svetle ich bolo ťažko rozo­znať. Podali časť lístka
maji­te­ľovi, nasadli do auta a ostro odbo­čili doprava na rampu, po ktorej
zišli na úroveň garáží, a o chvíľu sa znova vyno­rili za okienkom
poklad­nice z dverí s ozna­čením Vstup
len pre zamest­nancov.


Robbie musel vystúpiť z auta a ísť sa
postaviť k dverám, kým sa mu poda­rilo iden­ti­fi­kovať Curtisa.


V to ráno nemal vrkô­čiky, len umier­nený
afro­účes. Aj jeho pohyby a chôdza sa zdali inakšie, menej vyrá­tané na
efekt. Teraz bol mimo scény a robil si svoju robotu… Keď prechá­dzal okolo
okienka poklad­nice, pozrel na Robbieho. Poznám ťa?


Robbie mal na očiach slnečné okuliare a pod
zapnutým balo­niakom sivý oblek s repre­zen­tačnou kravatou. Vystrel ruku
s desať­do­lá­rovkou.


„Tuším som na rade.“


Curtis nepo­vedal nič. Zobral bankovku, prešiel
k jednému z parko­va­cích zria­dencov v červe­ných sakách, vzal si
od neho lístok a vrátil sa.


„Ako dlho budete preč?“


„Tak zo dve hodiny.“


Curtis odtrhol kupón a podal Robbiemu zvyšok
lístka. Robbie ho sledoval, ako vkĺzol do jeho merce­desa, pribu­chol za sebou
dvere a pohol sa; vzápätí ho nebolo.


Robbie počkal pri poklad­nici, kde stálo zopár ľudí
chrbtom k nemu. Bude to trvať niekoľko minút. Praco­vali iba štyria, piati
parko­vací zria­denci, takže by z dverí s nápisom Vstup len pre zamest­nancov mali najprv vyjsť traja, štyria, kým sa
znovu zjaví Curtis.


Ale človek nikdy nevie. Dvere sa otvo­rili
a zjavila sa sivo­modrá uniforma. Dvere sa zavreli, o niekoľko
okamihov sa znovu otvo­rili, a už tam bol Curtis. Mimo poradia,
v proti­klade k svojej úlohe. Robbieho to znepo­ko­jilo, ba mierne vypla­šilo.
Aj tá najmenšia chyba vo výpoč­toch sa v tejto zále­ži­tosti mohla vypom­stiť,
alebo mu niekoľko desiatok popu­lár­nych románov poskytlo nesprávne infor­mácie.
Ale buď musel pokra­čovať hneď, alebo sa na plán vykašlať a začať odznova.


Zdvihol ruku s parko­vacím lístkom, aby upútal
Curti­sovu pozor­nosť.


„Práve ste mi zaviezli dolu auto. Musím si
z neho niečo vybrať.“


Pohodl­nosť, pomalé pohyby, ľahos­tajný
pohľad – Curtis sa menil a dostával opäť do svojej podoby,
a vôbec netušil, ako veľmi to Robbieho pote­šilo.


„Čo sa dá robiť v takom prípade?“


„Chcete, aby som vám auto zas vyviezol hore?“


„To hádam netreba,“ povedal Robbie. „Čo keby ste ma
zobrali dolu a ukázali mi, kde je?“


„To je zaká­zané. Môžu tam ísť len zamest­nanci.“


Robbie mu ukázal poskla­danú desať­do­lá­rovku, ktorú
si pripravil. „Čo keby som sa postavil k rampe? Nikto ma neuvidí. Keď
pove­ziete ďalšie auto, na sekundu zasta­víte a ja si k vám prisadnem.“


„Nemám vaše kľúče.“


Robbieho sa zmoc­nila podráž­de­nosť. „Veď ste to auto
len teraz zviezli dolu!“ Nemohlo to byť také zložité.


„Kľúč som dal poklad­níčke,“ vysvetlil Curtis,
„chápete, až potom som vyšiel.“


„Tak si ho zasa vezmite,“ povedal Robbie.


„Neviem, či sa to dá.“


Robie vytiahol z vnútor­ného vrecka peňa­ženku.
„Stavím sa s vami o dvadsať dolárov, že sa dá.“


Curtis zmizol za dverami s nápisom Len pre zamest­nancov. Robbie čakal.
Kriste, samé kompli­kácie. Curtis sa vrátil.


„Keď nasadnem do auta,“ povedal, „počkáte, kým ten
chlap, ktorému auto patrí, nevojde do hotela. A vidíte tých fešákov
v červe­ných sakách? Keď sa budú dívať, tak z toho nič nebude,
človeče. Chápete, čo hovorím?“


Robbie čakal. Pozeral, ako si ide Curtis vyzdvi­hnúť
sivý štvor­d­ve­rový Lincoln Conti­nental, pozeral, ako nasadá, ako sa pohýna
k začiatku rampy, všetko presne nača­so­vané, počul, ako sa auto blíži,
a slabé zakví­lenie pneumatík. Robbie otvoril dvere a všuchol sa dnu,
kým pribu­chol dvere, auto sa už pohý­nalo doprava, nadol stáča­júcou sa
skĺzavkou. Curtis pevne zvieral volant a nárazník lincolnu sa takmer
otieral o betó­novú stenu.


„Kde je Carlos?“ opýtal sa Robbie.


Bezvý­razný tón bol presne zvolený.


Curtis držal volant skrú­tený a pneuma­tiky
pišťali na betóne.


Boli už dolu a prechá­dzali uličkou medzi radmi
áut, blyš­tia­cich sa vo svetle žiari­viek.


„Kde je Carlos?“ opýtal sa znovu Robbie.


Curtis prudko zabrzdil. „Už som vás videl niekde,“
povedal. „Ale aj tak neviem, o čom dočerta hovo­ríte.“ Obrátil sa
a hľadiac dozadu ponad sedadlá, zacúval jediným suve­rénnym pohybom na
voľné miesto a vybral kľúče zo zapa­ľo­vania. Vystúpil. Aj Robbie vystúpil.


„Či to pripúš­ťate, alebo nie, viem, že ťaháte
s Carlosom,“ povedal Robbie. Uprene zízal na Curtisa, tak ako sa to má
robiť.


„A ja zas viem, že budem v peknej kaši,
keď stadeto hneď nevy­pad­nete,“ povedal Curtis a podal Robbiemu kľúče,
potom naznačil smer: „Vaše auto je tam.“


„Počkáte na mňa?“


„Ja vás nepo­znám, vôbec neviem, o čom
hovo­ríte – neviem o nijakom poon­denom Karlovi ani nič podobné.“
Curtis vykročil na odchod. „Vrátim sa.“


Robbiemu sa páčilo, ako bol mercedes zapar­ko­vaný,
predkom von. Obišiel ho a nadvihol veko kufra. Plátenné puzdro na nástroje
ležalo na jednej strane nepo­škvr­ne­ného bato­ži­no­vého pries­toru. Rozbalil ho,
vybral terčovú pištoľ High Stan­dard Field King, potom štvr­ť­met­rový tlmič
a nasadil ho na telo pištole. Počul, ako šťukla západka zamy­ka­cieho
mecha­nizmu. Pištoľ bola pripra­vená na streľbu, zásobník plný nábojov. Skrčil
sa, keď z rampy zišiel seville a prehnal sa okolo neho. Počul, ako sa
otvo­rili a zase zavreli dvere. Počul kroky na betó­novej dlážke, slová, čo
na seba volali, hlasy mu zneli v ušiach ako nejaký exotický dialekt.
A hlasno sa ozývali betó­novým podzemím, potom smiech. Do garáže zišlo
ďalšie auto. Nadvihol sa natoľko, že videl, ako parko­vací zria­denec nasadá do
Buicka Riviera a v smere šípky vyráža k výcho­dovej rampe.


Zelená chev­ro­letka combi zišla dolu a za
volantom sedel Curtis Moore. Robbie si rozopol vrchnú polo­vicu balo­niaka,
zastrčil pištoľ, teraz skoro štyridsať centi­metrov dlhú, pod balo­niak
a pridr­žiaval ju rukou ako nejaký Napo­leon. Buchli dvere auta.
K merce­desu sa blížili kroky. Robbie ho obišiel a dostal sa ku
kapote. Curtis bol na druhej strane uličky, prichá­dzal k nemu.


„Curtis,“ povedal Robbie.


Curtis naňho pozrel. „Máte, čo ste chceli?“ Potom
zastal a lepšie sa mu prizrel. „Počujte, ako to, že poznáte moje meno?“


Robbie sa chcel popo­náhľať, ale musel to dohrať do
konca. Veď prečo by si inak dával tú námahu? „Lebo viem, že pracuješ pre
Carlosa,“ odpo­vedal.


Curtis sa zamračil a zagánil naňho: „Človeče,
ja pracujem pre hotel, je vám to jasné, pre hotel.“


Robbie vytiahol pištoľ, napriahol ju ako belasú
oceľovú kúzel­nícku paličku a začal strieľať do Curtisa. Mieril vysoko
a videl, ako mladý černoch poha­dzuje hlavou z boka na bok
a taneč­nými krokmi spät­kuje, pričom rypák pištole tlme­nými výbuchmi tvrdo
zdôraz­ňoval rytmus. Náboj­nice vyle­to­vali, o kus ďalej zaznie­vali kovové
cinknutia a treskot rozbí­ja­ného betónu a na prednom skle za Curtisom
naska­ko­vali pavu­činky. Robbie si strčil pištoľ pod pazuchu, priskočil ku
Curti­sovi, ktorý začínal červenať a zamazal červeňou chróm a plech.
Ako skĺzal z červe­ného náraz­níka, priskočil k nemu – oči
mal už sklené, nevi­domé – a opatrne, aby sa mu z tej červene nič
nedos­talo na balo­niak, zložil ho na dlážku medzi autá, potom ho zatlačil nohou,
držiac sa kľučky na dverách, aby nestratil rovno­váhu, a skoro celého ho
skryl pod auto. Pod špor­tový Chrysler LeBaron. Robbiemu sa to rátalo. Pripa­dalo
mu to ako prejav loja­lity, to najmenšie, čo mohol preňho urobiť.


Keď vychá­dzal po odcho­dovej rampe svojím
merce­desom, sadla naňho inšpi­rácia a v duchu videl na nástenke heslo
z červe­ných písmen:


Keď treba
odpratať obeť, 


vždy dobre poslúži Chrysler!


A pod tým svoje meno, pekným čiernym písmom. Robinson Daniels, známy špor­tovec. Tak
veru.


Sotva o minútu neskôr, päť minút po desiatej,
mercedes zabočil za roh a zastal pred hlavným vchodom do Renais­sance
Center v oblasti oveľa menej prepchatej dopravou ako bočný vchod za rohom.
Robbie v sivom obleku s kuku­ri­covo-modrou pási­kavou kravatou
preho­denou cez plece vánkom od rieky vystúpil z auta a zastal vo
véčku, ktoré tvorili otvo­rené dvere, zakýval ku vchodu a zavolal:


„Pán Cabrera!… Tu som!“


Záujemca o kúpu z Mexika. Džen­tlmen
v tmavom obleku a za ním mladý džen­tlmen tmavšej pleti v tmavom
obleku vyšli spod plátennej striešky nad vchodom, kývli hlavou na pozdrav
a usmie­vali sa celou cestou až k merce­desu.


„Prepáčte, že som sa trochu oneskoril,“ povedal
Robbie. „Ahojte, som Robbie Daniels.“


„Dúfam,
že sa v tom skrýva mravné ponau­čenie,“ pove­dala Angela. „Totiž dúfam, že
to dáva nejaký zmysel,“ dodala tým svojím suchým tónom.


„Ak neza­budnem, o čo ide.“ Bryan sedel na
posteli s kávou, po pás zakrytý prikrývkou. Mal bielu pokožku a tmavé
chĺpky na prsiach.


Angela sedela v nedo­kon­čenom hojdacom kresle,
ktoré si pred rokmi doniesol z Kentucky, ešte vždy v tmavo­be­lasom
kabáte, so skrí­že­nými nohami, takže jej videl kus opále­ného stehna.


„Pokračuj.“


„Kde som prestal? Aha, Donnie a – chcel
som povedať Marie – Donnie a Lorie sa konečne zobrali. Ale Margo
nech­cela odísť.“


„Prečo ju nevy­ho­dili?“


„No, jednak dom patril jej, a potom tí traja
sa pokú­šali vyjsť spolu po dobrom, ale Lorie pove­dala, že už to nevy­drží.“


„Prečo sa Lorie s Donniem neods­ťa­ho­vali?“


„Lebo ani jeden nepra­coval. Žili z príde­lo­vých
lístkov. Donnie vravel, že nemožno pracovať na plný úväzok a v noci
diskovať, to sa jedno­ducho nedá. Pochop, mali ambície, on a Lorie, dostať
sa do ‚Tanečnej horúčky‘. A tak sa mu ani nevi­delo, že by Lorie mala
pracovať. Margo dva razy do týždňa šla večer predávať svoje telo, a to
boli jediné ich príjmy. Ale iste si vieš pred­staviť, že Margo sa takýto stav
vecí ktovieako nepoz­dával. Donnie vravel, že začí­nala byť zlostná
a bezo­hľadná. A zatiaľ Lorie, vždy keď bola s Donniem sama,
doňho hučala, že takto už nemôže žiť. Že keď sa nezbaví Margo, opustí ho.“


„Toto neverím,“ pove­dala Angela.


„Je to pravda, každé slovo.“ Bryan si uchlipol
kávy. „No, nako­niec teda vymys­leli plán. Poži­čali si od Margo dosť peňazí, asi
stopäť­de­siat dolárov, a uzav­reli životnú poistku na jej meno na desať­tisíc
dolárov. To bol Loriin nápad. Stále mu húdla, ak ma máš naozaj rád, tak to
urobíš. Donnie mi to povedal… Tváril sa smutne, neprí­tomne a povedal mi:
‚Ja ju milujem. Milujem ju viac, než sa dá vypo­vedať.‘“


„Hej,“ pove­dala Angela, čím vlastne chcela povedať
pokračuj; zaují­malo ju to.


„A tak si nako­niec raz urobili večierok
v trojici. Margo opili škót­skou, Donnie ju zobral do spálne, posledný raz
ju pretiahol…“


„Ale choď…“


„Vážne, povedal mi to. A potom jej podržal na
tvári vankúš tak dlho, kým nebola mŕtva.“


„Zavraž­dili ju?“


„Zavraž­dili ju. Ale počkaj, to nie je všetko. Potom
ju privia­zali k posteli s roztia­hnu­tými rukami a nohami.
Obrá­tili to tam hore nohami, aby to vyze­ralo, že ich niekto vylúpil. Potom dom
zapá­lili, rýchlo sa navzájom povia­zali a začali volať o pomoc. Chceli
nám naroz­právať, že ich prepadla banda motor­károv, že ich olúpili, znásil­nili
a Margo zabili. Ale Donnie sa chytil do vlastnej pasce. Bol by
prav­de­po­dobne zhorel, keby oknom neskočil dnu poli­cajt a neza­chránil ho.
Ten poli­cajt dostal pochvalu. Začali sme to vyšet­rovať, a hneď od začiatku
sa nám to akosi nevi­delo. To, ako pravi­delne boli povy­ťa­ho­vané zásuvky,
a že zostali otvo­rené. Pohovka bola úplne rozfak­lená nožom – na
kieho čerta? Kto by čo scho­vával v pohovke? Nik v okolí nepočul
v tú noc nijaké motorky… No, prvá sa priznala Lorie, potom Donnie,
a oboch odsú­dili za úkladnú vraždu. Ale teraz počúvaj. Donnie mi asi dva
razy za rok napíše. Robí mu starosti, čo si o ňom myslím. V poslednom
liste píše…“


V obývačke zacengal telefón.


„Vraj ‚viem, že mi ľudia majú za zlé kopu vecí…‘“


Telefón cengal.


„‚… a tak mi ostáva len dodať, bože, pomáhaj
nám bláznom.‘“ Keď telefón znova zacengal, poprosil: „Nezdvihneš?“


„Aj tak to bude pre teba, nie?“ pove­dala Angela.


„Ale ja som nahý,“ povedal Bryan.


Angela vyšla v tmavo­be­lasom kabáte do
obývačky. Bryan za ňou prišiel o pár sekúnd s uterákom okolo pása.
Podala mu slúchadlo a on doň oznámil: „Mám dovo­lenku.“ Skoro minútu
počúval, usadený na pohovke, a nako­niec skles­nutým tónom povedal:
„O koľkej sa to stalo?… Určite?… Kto to vyšet­ruje, Annie?… Skús zohnať
Malika, je asi na mori na svojom člne, Doug bude doma v posteli
a Quentin tiež v posteli, len ktoviekde… Dobre, Annie, uvidíme sa.“
Zložil.


Angela stála s rukami vo vrec­kách
a pridŕ­žala si obe poly kabáta.


Bryan pokra­čoval, kde prestal: „Takže Donnie sedí
v Jack­sone na doži­votie a robí si starosti, čo si o ňom myslím,
a to všetko preto, lebo miloval Lorrie viac,
než sa dá vypo­vedať. Konečne som mu aj ja napísal: Donnie, prečo si jej
nedal len nejaké kvety a bonbóny?“


„A ty celý preky­puješ účasťou, pravda?“ Angela
prišla k pohovke, sadla si tesne k nemu a polo­žila mu ruku na
koleno, odhr­nula uterák, aby sa mu dotý­kala holej pokožky.


„Z toho vyplýva ponau­čenie,“ povedal Bryan,
„že keď niekoho miluješ, je lepšie, keď vieš svoju lásku vyjadriť slovami, lebo
inak sa môžeš dostať do peknej kaše.“


„Nie som si istá, či by som pre teba vedela zabiť,
Bryan, ale raňajky ti kúpim.“


„To je to, po čom najviac na svete túžiš?“


„Momen­tálne asi áno. Pravda, nie je to tá veľká vec, po ktorej najviac na svete
túžim.“


Bryan na ňu pozrel a dva razy vytiahol
a spustil obočie. „Lubim taký klapec jak si ty, fešák,“ pove­dala Angela,
tľapla ho po stehne, oprela sa oň a vstala. „Poďme si dať raňajky.“


„Rád by som,“ povedal Bryan, „ale nemôžem. Curtisa
Moora asi pred hodinou zastre­lili.“

Povedal
Angele, že o poli­cajnej správe sa hovorí ako o „tisíc­tri­stovke“, lebo
je na Beau­bien číslo tisíc­tristo, a to číslo, zlaté, tam aj bolo nad
vchodom. Deväť­pod­lažná pseudo­re­ne­sančná budova, zašpi­nená
a v nevý­hodnom posta­vení, sties­ňo­vaná z jednej strany starou
väznicou Wayn­ského okresu a novým nápravným zaria­dením, ktoré sa dvíhalo
z betó­no­vých dielov na druhej strane.


Opýtal sa jej, či ešte nie je hladná, a ukázal
hlavou na Coney Island na druhej strane ulice, kde kuchár v okienku griloval
párky do rožkov. Angela pove­dala nie, vďaka. Ešte mala pred očami krvavé šmuhy
na betóne a chróme; všetka tá krv z jedného človeka. Zasta­vili sa
v Koney, písané s K, v Renais­sance Center a ona fajčila
a pila kávu, kým Bryan si dal dve kávy so všetkým príslu­šen­stvom. Ranobed.
Pred poli­cajnou správou jej povedal, že je takmer pol tretej. Pove­dala, že ešte
nie je hladná.


Vo vzduchu visel prach zo stavby, spoza
tisíc­tri­stovky sa ozýval hluk nito­vanej ocele a prenos­ných drvičov,
miešali betón na novú okresnú väznicu. Bryan povedal, že nemusia inze­rovať,
nová budova bude týždeň po dokon­čení plná.


V hale za snack-barom boli po oboch stra­nách
výťahov zveč­nené v mramore mená poli­cajtov zabi­tých pri výkone služby.
Museli čakať, Bryan držal nákupnú tašku s červenou menovkou. Poli­cajní
zamest­nanci prichá­dzali a zastá­vali pri nich. Nastú­pili do výťahu
a Angela si uvedo­mila, akí sú tí muži mocní, pripo­mí­nali jej
profe­si­onál­nych atlétov.


Piate podlažie. Hneď pri výťahu bola kance­lária
číslo 500. Bryan jej povedal, že sa nedávno presťa­ho­vali, pretože potre­bo­vali
viac miesta, a nako­niec získali asi meter štvor­cový. Stále rozprával.
V lami­ná­to­vých dverách bola diera, ktorá vyze­rala, akoby ju niekto
prekopol. Angela sa nad ňou poza­sta­vila. Prečo by sa chcel niekto vlámať do kance­lárie
krimi­nálky? Ostáva možnosť, že dotyč­ného privliekli násilím a on zúrivo
kopal.


V prázdnej miest­nosti sa ozývali zvuky. Cengal
telefón. Z tran­zis­to­ráka ticho znela klasická hudba. Vysie­lačka rapo­tala
kódové čísla a nedos­tá­vala nijakú odpoveď.


Bryan zdvihol slúchadlo. Angela sa poob­ze­rala.
Nebola ani rozča­ro­vaná, ani prek­va­pená, neoča­ká­vala bohviečo od
šesť­de­siat­ročnej budovy, ktorá patrila mestu. Kovové stoly, regis­tračky
a automat na kávu sa odrá­žali od jednotne zele­ných stien. Na nástennej
tabuli bolo pripev­ne­ných asi štyristo momen­tiek z pola­roidu. Mapa mesta.
Dve okná s výhľadom na Beau­bien a na ten podnik Coney Island. Ale
priľahlá miest­nosť veľkosti šatníka, ktorá obsa­ho­vala stôl s písacím
strojom a tri stoličky, bola vyma­ľo­vaná na ružovo. Bryan zložil slúchadlo.
Povedal jej, že je to miest­nosť, kde vypo­čú­vajú, a maľovka je preto taká,
aby sa podoz­riví uvoľ­nili a boli vníma­vejší k otázkam. Angela si
nebola istá, či nežar­tuje. Mala svoje vlastné otázky, ale videla, že budú
musieť počkať.


Vošiel Jim Malik, práve sa vrátil z márnice.


Bryana to dosť prek­va­pilo. „Curtisa už pitvali?“


Len začali. Ale Malik tam bol z iného dôvodu.
Pokiaľ Angela vyro­zu­mela, kvôli neja­kému diev­čatku. Možno predošlá vražda.
Uvedo­mila si, že ešte neuzav­reli jeden prípad, a už prevzali druhý, ako
práca od kusa; vraždy sa odohrá­vali neplá­no­vane. Malik vyzeral znechu­tený; bol
to sval­natý štyrid­siatnik s pies­ko­vými vlasmi a fúzmi granát­nika. Bol
srdečný, usmieval sa, keď jej ho Bryan pred­sta­voval, ale bol neus­tále
v strehu; patril k mužom, ktorí otvo­rene oceňujú ženy a plány
stavajú na útrž­koch fantázie. Potom pre Angelu nastal čas počúvať
a pozo­rovať týchto ľudí, ktorých remeslom boli vraždy.


„Lekár ju celú dva razy prešiel. Rozlupol hrdlo,
ani stopa po liga­túre. Otvoril pľúca, nič. Nijaký náznak krvá­cania, nijaké
stopy po uvia­zaní na zápäs­tiach ani na člen­koch. Nena­šiel jedno­ducho nič okrem
zopár červov prežra­tých na prask­nutie.“


„Toxi­ko­lógia nič neuká­zala?“ spýtal sa Bryan.


„Ešte nemáme správu,“ povedal Malik. „Ale nenašli
nijaké stopy traumy a myslia si, že je primladá, aby zomrela na
predáv­ko­vanie drogy, takže ich závery z hľadiska toxi­ko­lógie budú
neur­čité. Ak sa v krvi nič nenájde, povedia, že išlo o smrť
z podc­hla­denia.“


„Noha­vičky mala zrolo­vané,“ povedal Bryan.


„Ja viem, že mala,“ povedal Malik.


Zacengal telefón a Malik zdvihol slúchadlo.
„Piate odde­lenie, seržant Malik,“ ohlásil sa. „Áno, pani… Nie, momen­tálne je
vonku.“ Zložil a povedal: „Vieš, čo si myslím?“ Telefón znova zacengal.
Zdvihol a začal sa s kýmsi rozprávať o streľbe.


Angela počú­vala.


Bryan si vyzliekol špor­tové sako. Sivý tvíd
s kordo­vými noha­vi­cami, skoro navlas jeden odtieň. Chcela sa ho spýtať na
tie gumové pásky na rúčke jeho revol­vera, ale chcela aj počúvať Jima Malika.


„Ten v bare?… Hej, to máš tak, Terry, že
v takej situ­ácii sa zväčša spýtaš, kto to videl, a zistíš, že
v tom momente bolo na hajzli tridsať ľudí, ktorí sa súrne potre­bo­vali
vysíkať… Hej, všetci odrazu. Ale tentoraz všetci spustia ako jeden, no jasné,
videli sme to. Ten veľký sa vrhol na toho malého…“


Bryan sa jej opýtal, či chce kávu. Ešte vždy
počú­vajúc prikývla a sledo­vala ho, ako ide ku kávo­varu vedľa čudne
pôso­biacej škatule, v ktorej boli v prie­čin­koch poza­sú­vané ručné
vysie­lačky so zapnu­tými malými svetel­nými indi­ká­tormi. Malik tušil, že ho
počúva, aspoň mal ten dojem. Z tran­zis­to­ráka na regis­tračke ešte vždy
vychá­dzali mäkké tóny klasickej hudby.


„Tak to podá každý jeden z nich. Budú tvrdiť,
že no jasné, ten veľký – vážil dobre cez metrák – sa hrnul
na toho malého s nožom a ten malý skadialsi vypriadol búchačku
a trafil toho veľkého do ľavého oka, tak je to… Hej. Terry? Tech­nici už
s ním skon­čili, z prosek­túry si museli pozháňať pomoc, aby toho
sviniara nalo­žili, taký bol veľký. A keď ho zdvihli, našli ten nôž. S perle­ťovou
rúčkou…“


Bryan sa vracal s kávou v plas­tovej
šálke. „Povedz mu, nech sa na to vykašle,“ ozval sa.


Malik práve vravel: „No, to závisí od teba. Možno zabitie. Ale proti tým trid­siatim
očitým svedkom, čo na teba budú čumá­kovať, neob­stojí nič, čo povieš… No dobre,
tak sedem­nástim. Úplne stačí jeden… Terry, ak máš toho chlapa na muške, skús mu
prišiť tú búchačku… Hej, dobre. Potom brnkni.“ Malik zložil. „Kance­lária
štát­neho zástupcu.“


„Pri vyšet­ro­vaní to zamietnu a zbraň sa nikdy
nenájde,“ povedal Bryan. „Niekto mu ju podstrčil. Z ničoho nič pozrel dolu
a mal tú búchačku v ruke a ten obrovský sráč sa naňho rútil.“


Kým sa potichu rozprá­vali, Angely sa zmoc­ňo­valo
vzru­šenie.


„To som mu vravel aj ja,“ povedal Malik. Na chvíľu
sa odmlčal. „Tak či tak si myslím, že tie gaťky si stiahla a strčila do
nich ruky, aby si ich zohriala. Vážne. Sina­vosť ukazuje, že na tom sedadle
ležala na ľavom boku a tak aj zomrela, človeče, bez najmenšej známky
neja­kého zápasu, v tej istej polohe.“


„Noha­vičky mala zrolo­vané,“ opravil ho Bryan, „nie
stia­hnuté.“ Začal Angele rozprávať o jede­násť­ročnom diev­čatku, ktoré bolo
už dva mesiace mŕtve, keď ho našli na zadnom sedadle opus­te­ného auta
v nepou­ží­vanej garáži, a v prachu na okne bolo napí­sané Prosím vás…


Angela prikývla, skúsila si pred­staviť to diev­čatko
a pove­dala: „Ako si to myslel, s tými jej noha­vič­kami?“


Ale dvere sa otvo­rili a on odvrátil pohľad.


Vošli Doug Perrish a Annie Magu­irová, každý
s obálkou v ruke.


„Doug, Annie… toto je Angela Nola­nová,“ povedal
Bryan. Stručne, ale bez náznaku nervo­zity.


Zdvo­rilá odmlka. Prikýv­nutie na pozdrav. Teší ma…
Annie Magu­irová ktovie prečo trochu rozpa­čitá, ale s krásnym úsmevom. Keď
si to odba­vili, Parrish otvoril svoju obálku a vytriasol z nej na
Bryanov stôl náboj­nice a niekoľko kúskov zdefor­mo­va­ného olova.


„Curtisa odrov­nali malo­ka­lib­rovkou. Ten chlap ho
zasiahol najmenej štyri razy,“ povedal Parrish. „Narobil kopu dier do pred­ného
skla, dve guľky tam ešte zostali. Zničil lak na piatich autách. Ale povedal by
som, že to bola profe­si­onálna práca.“ Starý sivý vlk rozprával a pohrával
sa s okuliarmi v kovovom rámiku, ktoré sa hodili k jeho vlasatej
hlave.


„Ale nebol blízko,“ povedal Bryan. „Nestrčil ústie
Curti­sovi do ucha, však?“


„Pozri na tie strely,“ povedal Parrish
a prisunul mu pred­metné dôkazy. „Čo vidíš?“


Bryan zdvihol sploš­tený kúsok olova.


„Žihadlá.“


„Žihadlá a pláš­to­vanie,“ povedal Parrish.
„Hyper­ve­lo­citné, so stupe­nými nosmi. Chlap vedel, čo robí.“


„Kanluen si zbežne pozrel Curtisa,“ ozval sa Malik,
„akurát ho začí­najú pitvať. Vraj to vyzerá, ako keby ho zasiahla
štyrid­sať­päťka. Hlavu, tvár, prsia, všetko má roztr­hané, akoby v ňom tie
guľky kľuč­ko­vali ani v hracom auto­mate. Rana v hlave je podobná tej,
čo utŕžil ten Reaganov sekretár, ako sa volá…“


„Ale nebol blízko neho,“ zopa­koval Bryan. „Čoho sa
bál?“


„Nikto nič nepočul,“ konšta­toval Parrish. „Čo ti to
vraví? Že ten chlap použil tlmič. A tlmiče nezo­že­nieš hocikde na rohu.“


„Robia tam hluk autá,“ namietol Bryan.


„Vypálil desať rán, o ktorých vieme,“ povedal
Parrish. „Pri dobrom supre­sore tým nena­robil väčší hluk ako štup­ľovka.“


„Vidím, že Annie nesle­duje pitvu, lebo Curtisa
neza­siahli do chúlos­ti­vých miest. Ale oni ho aj tak vyzlečú, Annie.“


Angela sledo­vala Anniinu reakciu. Milý úsmev, ani
stopa po znechu­tení či výčitke, prav­de­po­dobne bola na Malika zvyk­nutá, takto sa
preká­rali.


„Ja som pozis­ťo­vala všetko okolo práce parko­va­cích
zria­dencov,“ pove­dala Annie a vybrala z obálky hrsť parko­va­cích
lístkov.


„Ach dočerta.“ Bryan sa zdal unavený. Akoby mu
hlavou prebie­halo niekoľko myšlien­ko­vých pochodov odrazu, akoby skúmal
budúc­nosť, pomys­lela si Angela, kým fajčila ciga­retu za ciga­retou. Spýtal sa,
kedy parko­vací zria­denci prichá­dzajú do roboty.


„Okolo pol šiestej,“ pove­dala Annie.


„Budeme musieť jedného-dvoch sledovať,“ pozna­menal
Parrish, „to mi je jasné.“


„Alebo sem prídu a začnú sypať,“ ozval sa
Malik. „Stačí povedať vražda, a začnú sypať, čo im prvé napadne. Také
veci, o ktorých nemáme šajnu.“


Annie polo­žila parko­vacie lístky Bryanovi na stôl
a vybe­rala ďalšie, keď Bryan povedal: „Dobre, poroz­prá­vame sa s každým,
kto tam parkoval okolo desiatej. S hote­lo­vými hosťami aj
s návštev­níkmi…“ Zdvihol jeden z lístkov. „Je to tu. Čas príchodu
i odchodu.“ A potom doložil: „Doboha, musíme nájsť každého, kto asi
v tom čase odišiel.“


„Pozná­vacie značky získame z lístkov,
z tých potvr­de­niek,“ povedal Malik.


„Tu nie sú.“ Bryan zdvihol hlavu. „Annie, ako nájdu
auto, keď na lístku nie je pozná­vacia značka?“


Annie vysvet­lila, že lístok ozna­čuje sektor,
v ktorom je auto zapar­ko­vané. A číslo lístka zodpo­vedá číslu na
druhej polo­vici, zastr­čenej za stie­račom auta. „Máme pozná­vacie značky všet­kých
áut, ktoré tam boli, keď sa to stalo.“


„Lenže jedno parko­vacie miesto bolo prázdne, nie?“
povedal Bryan. „Presne na druhej strane uličky, odkiaľ ho zastre­lili. Je to ten
sektor, o ktorom hovo­ríme?“


„Nane­šťastie áno,“ pripus­tila Annie. „Uvidíš, že
čísla na lístkoch nasle­dujú po sebe. Sú to autá, ktoré prišli po pol desiatej
a ešte tam boli. A máš pravdu, jeden lístok chýba
a v poklad­nici nemajú ani kupón.“


„Takže na tom prázdnom mieste stálo auto
a niet o ňom nija­kého záznamu,“ konšta­toval Bryan. „Zaviezol sa ten
chlap dolu sám? To je proti pravidlám, nie?“


„Dolu nepustia nikoho, len parko­va­cích zria­dencov,“
pove­dala Annie. „Neviem, ako sa ta mohol dostať.“


„Keby sa niekto chcel odviezť dolu, kto by ho
zastavil?“ spýtal sa Malik.


„Niekto by sa za ním rozbehol, a nemusel by to
byť akurát Curtis,“ povedal Bryan. „Neho­vo­ríme o lúpeži. Ak ten chlap
chcel dostať Curtisa, nechcel sa predtým pochytiť s niekým iným. Chcel mať
doči­nenia s Curtisom a len s Curtisom.“


„Čím sa dostá­vame k motívu,“ povedal Parrish.


„Ešte nie,“ namietol Bryan.


Šetrí si to, pomys­lela si Angela. Motív vraždy
čier­neho, už tres­ta­ného parko­va­cieho zria­denca v koženej bunde.


„Pozrime sa najprv, čo máme,“ pokra­čoval Bryan.
„Napo­jíme sa na počítač v Lansingu vo veci tých pozná­va­cích značiek,
zože­nieme maji­teľov áut, ktorí tam boli, keď sa to stalo. Zúžime okruh. Spýtame
sa, či nevi­deli zísť dolu niekoho vlastným autom, alebo či nevi­deli niečo
čudné, niekoho nasadať do auta, v ktorom už sedel parko­vací zria­denec.
Dobre. A čo autá, ktoré odišli
v tom čase, keď prišiel chlap, ktorý bol na prázdnom parko­vacom mieste,
totiž či ho náhodou niekto nevidel pri vchode. Niekto, kto práve čakal na svoje
auto – ako sa dopa­roma spojíme s tými? Kris­te­pane.“ Potom pokra­čoval: „No dobre. V hoteli
zistíme, kto sa ohlásil medzi deväť tridsať a desiatou a odišiel
autom. To nám poskytne niekoľko ďalších mien.“


„Myslím, že máme potvr­denky asi na tridsať až
štyridsať príchodov a odchodov,“ ozvala sa Annie. „Ale niektorí
z nich budú ľudia ubyto­vaní v hoteli, nie prechodní hostia. Kvôli nim
nebu­deme potre­bovať Lansing, ich totož­nosť sa dozvieme aj z kontrol­ných
kupónov.“


„Koľko je tam parko­va­cích zria­dencov?“ spýtal sa
Bryan.


„Štyria,“ odpo­ve­dala Annie. „Mám ich mená
a adresy, keby sa neuká­zali.“


„Dobre, začneme teda s nimi,“ rozhodol Bryan.
„Prvá otázka. Videl tam niekto hoci­kedy v prie­behu dneš­ného dopo­ludnia
čierny Fleet­wood Cadillac? Ďalšia otázka. Ak je odpoveď áno, opýtate sa, či
čierny Fleet­wood Cadillac nestál aspoň chvíľu na tom prázdnom parko­vacom
mieste. Ak potvrdia aj toto, mohli by sme hneď ráno požiadať o zatykač.“


Zaujal plne ich pozor­nosť: Angela, Malik, Parrish
aj Annie Magu­irová naňho pozreli, traja detek­tívi s výrazom mier­neho
očaká­vania a údivu.


„Alebo,“ začal Bryan a odmlčal sa. „Kde je
Quentin?“


„Ešte v márnici,“ povedal Malik. „Kanluen
otváral Curtisa a Quentin vraví: ‚Toto by som si za nič na svete nene­chal
ujsť, ten sviniar na mňa raz vystrelil.‘“


„Možno si ušet­ríme niekoľko hodín,“ povedal Bryan.
„Zavo­lajte Quen­tina a pove­dzte mu, nech sa zastaví po Waltera Kouzu. Dám
mu adresu.“


„Po Waltera? Kriste, to je fakt. Ten by na to mohol
byť dosť tupý.“


„Walter nikdy v živote nestrieľal
z malo­ka­lib­rovky,“ namietol Parrish.


„Dúfam, že nie,“ povedal Bryan. „Ale aj tak ho
zobe­rieme.“

Bryan
dojedol mušle, objednal si krabie nohy a zemia­kové lupienky a čakal
pri pohári piva, spokojný ako nikdy v živote. Bol vzru­šený, ale nemal
napo­náhlo. Toto boli jeho najmilšie chvíle.


Angela zdolá­vala grécky šalát, ktorý zapí­jala
Jackom Danielsom, a čakala na objed­nanú rybu, už sa neob­me­dzo­vala. Mŕtvolu
nevi­dela, iba krvavé stopy, ktoré tam ostali, ale to stačilo, aby bola celé
popo­ludnie zakrík­nutá. Znova vyze­rala skôr vnímavá ako zamys­lená
a obze­rala sa so záujmom po Galli­ga­novom podniku, po ľuďoch, čo sa tu
zasta­vili po práci, potom znovu pozrela na Bryana a polo­žila mu otázku.
Kládla veľmi veľa otázok.


„Ty veľa ješ?“


„A čo som zjedol, celý deň len dva párky
v rožku.“


„Bola som len zvedavá. Nevy­zeráš, že by si veľa
jedol.“


„Ja som zas bol zvedavý, či vôbec niečo ješ.“


„Jem, keď nie som pri poli­caj­ných vyšet­ro­va­niach,“
pove­dala Angela, „a nemusím chodiť na miesta činu.“


„Nemal som ťa ta brať.“


„Nie, chcela som ísť. A pôjdem vždy, keď ma
pozveš.“ Odhryzla si veľký kus syra feta a rajčiny, no vyze­ralo to, akoby
si len zobla. „Rada sa na teba dívam, Bryan. Keď som ťa sledo­vala vo vašej
kance­lárii, páčilo sa mi, ako dávaš dokopy veci. Ty si myslíš, že to diev­čatko
zavraž­dili, je tak? Hoci okol­nosti tomu nena­sved­čujú.“


„Hej, myslím, že ju zavraž­dili.“


„A čo keď nič nevy­pát­rate?“


„Tak to zalo­žíme. Zabud­neme na to.“


„Len tak?“


„Teda, pokú­sime sa na to zabudnúť.“


„Keď som začí­nala, robila som pre jedny noviny, ale
nikdy som nepí­sala poli­cajné správy,“ pove­dala. „Čomu hovo­ríte psina? Pitve?“


„Hej, auto­psii. Musia určiť príčinu smrti. Aj keď
človeka zasiahnu štyri guľky.“


„Takúto skúse­nosť som ešte nemala, je to čosi
celkom nové… už len keď som vás počú­vala,“ pove­dala Angela. „Každý sa zdá
pokojný, ale vieš, že sú vzru­šení, a nechcú, aby im niečo uniklo.“ Znova
ten vrúcny pohľad v očiach a očividné vzru­šenie. „Ste pekne zemití,
pravda? Hlavne ten Malik.“


„Pracu­jeme vonku, a ulica zane­cháva na človeku
stopy,“ povedal Bryan. „Malik má ľahos­tajný prístup tvrdého poli­cajta, ale keď
ho zavrieš do ružovej izby s podoz­rivým, dostane z neho priznanie.
Tým nemyslím, že ho z neho vypáči. Malik toho chlapa oblbne, dosiahne, že
sa uvoľní. A potom všetko vysype.“


„A Doug Parrish,“ pove­dala Angela. „Veľmi
pevný v svojom presved­čení.“


„Dnes ma prek­vapil,“ povedal Bryan. „Máš pravdu,
Doug má svoje zásady. Zvyčajne si vyberá konzer­va­tív­nejší prístup. Ale ak je
presved­čený, že niekto použil tlmič, tak si môžeš byť istá, že ho použil.
Málo­kedy sa mýli. Annie je podobná, ale má celkom iné spôsoby, ju ani nezbadáš,
že je tam.“


„Na krimi­na­listku sa mi vidí až veľmi milá,“
pove­dala Angela. „Chcem povedať, že nevy­zerá na ten typ.“


„Vieš, na to vlastne netreba svaly, ani nemusíš
fajčiť cigary…“


„Chlapi pri nej nemajú zábrany?“


„Kdeže. Malik sa ju pokúša šokovať, ale ako to má
urobiť? Už všetko videla. Nie, Annie sa usmieva. Je to veľmi príjemná
spoloč­níčka.“


„Mal si niekedy… cítil si k nej niečo?“


„Nie. Nikdy som nijakú poli­cajtku nepo­bozkal, ani
som s nijakou nešiel do postele. Raz som pobozkal žurna­listku a šiel
som s ňou do postele, ale nič sa nestalo. Nech­cela sa do ničoho bezhlavo
vrhať.“


„Počula som, že si to zbabral.“


„No, ona sa s tým tiež veľmi nehrala.“


„Nebuď protivný.“


„Nemôžem ti nič povedať, čo sa mi žiada?“


„Mám ešte jednu otázku. Ty si nemyslíš naozaj, že
to urobil Walter, však nie?“


Bryan pozrel na hodinky. „No o takú hodinku si
ho pozvem. A potom nech sa naňho tí ľudia z parko­viska pozrú.“


„Ale on vie, že ho podoz­rievaš. Bude to hlúpe.“


„Nechávam si otvo­rené všetky možnosti. Tak ma nikdy
nič nemôže prek­vapiť. Ale áno, viem si pred­staviť, že to mohol urobiť Walter.
Nemyslím, že pritom zohráva úlohu inte­li­genta. Pozri na tú, ako sa volá, tú
riadi­teľku diev­čen­skej školy. Zastre­lila toho doktora, čo vymyslel tú diétu.
Jean Harri­sová. Nie je hlúpa. Čítala si básne, ktoré mu napí­sala? No, mne sa
zdali trochu riedke. Skutočný hlupák bol ten vyci­vený doktor. Nevidel,
k čomu sa schy­ľuje.“


„Zabudla som, že si veľký psychiater,“ pove­dala
Angela. „Čítaš v ľuďoch a rozdávaš dobré rady.“


„Iba niektorým.“


„Mne radíš, pomáhaš mi vyznať sa v sebe.“


„Ty si ľahký prípad.“


„Dobre,“ pove­dala Angela. „Vieš, čo urobím dnes
večer?“


Pocítil varovnú pred­zvesť, ktorú nechápal,
a nevedel čo povedať. Zjavil sa čašník a dožičil mu čas, kým
serví­roval Angele rybu a jemu krabie nožičky. Zdvo­rilý čašník
v čiernej veste, až úzkost­livo ochotný. Potom ich nechal samých.


„No tak čo?“ súrila Angela.


„Neviem prečo, ale nepáči sa mi tvoj tón.“


Čašník sa vrátil so zemia­ko­vými lupien­kami
a dožičil mu ešte niekoľko sekúnd. Objednal si ďalšie čapo­vané pivo
a pre Angelu Jacka Danielsa. Páčilo sa mu, ako si z neho uchlip­káva
a očividne vychut­náva nápoj.


„Tak dobre. Čo urobíš dnes večer?“


„Pôjdem domov.“


„Čím nemyslíš do svojho hotela.“


„Nie. Naozaj domov, do Tucsonu.“ Zdalo sa, že sa usmiala
a prefí­kane naňho pozrela. „Myslela som, že teba nikdy nič neprek­vapí.“


„Mýlil som sa. A prečo ideš domov?“


„Vieš, našich som už dosť dávno nevi­dela, od
minu­lého leta. Na Vianoce som bola preč a zajtra mám naro­de­niny.
A tak si myslím, že je to vhodný čas na návštevu. Ale kým odídem, chcem si
ťa odfotiť.“


Bryan sa zamračil, bolo to naňho odrazu trochu
priveľa. „Nože počkaj. Ty sa vrátiš?“


„Jasné. Ešte som neskon­čila s Robbiem.“


„Hej, ale možno tu nebude.“


„Možno ani ty. Ideš predsa na Floridu.“


„Nie hneď… Si akási iná. Ako dlho budeš preč?“


„Neviem. Možno týždeň.“


„A potom čo?“


Videl, ako hodila plecom v tmavo­modrom kabáte
a skúsil si ju pripo­menúť bez kabáta.


„Musím dokončiť ten článok do Esquiru,“ pove­dala. „Ten o Robbiem. Okrem toho jeden vyda­vateľ
chce, aby som napí­sala o bohá­čoch celú knihu. Ale neviem, či to zvládnem
a či to vôbec chcem robiť. A potom ktovie.“


„Si akási iná,“ zopa­koval.


„Nie som. Ty si iný?“


„Nie.“


„Nie si hladný?“ spýtala sa.


„Myslím, že sa nevrátiš.“


„Keď vravím, že sa vrátim, a ty si myslíš, že
nie,“ pove­dala, „tak ja si myslím, že
ťa to začína zmáhať, Bryan. Možno sa berieš trochu príliš vážne. A vieš,
čo sa vtedy stáva. Je tak?“


„Chcel by som ti povedať kopu vecí.“


„Dobre. Zatiaľ si ich nechaj.“


Odfo­to­gra­fo­vala si ho vonku pred stenou
Galli­ga­novho podniku z nafar­be­ných tehál. Poboz­kala ho, a kým
nastú­pila do taxíka, spýtala sa: „Ani ma neob­jímeš?“ On sa pešo vrátil na
tisíc­tri­stovku.


V hale
pri výťa­hoch Annie Magu­irová pove­dala Bryanovi: „Keď prišiel Walter, mali sme
ich na šiestom odde­lení, takže ho ešte nevi­deli. Nevedia, čo sa robí. Vlastne
ani Walter. Len-len že nerúca steny.“


„Kto je pri ňom?“


„Quentin.“ Annie chvíľu počkala. „Myslíš, že je to
dobrá myšlienka?“


„Chceš čakať na prav­de­po­dob­nej­šieho pácha­teľa?“
opýtal sa. „Alebo sa chceš hneď presvedčiť, na čom sme? Povedz, koľko­krát
dosta­neme pácha­teľa pekne naser­ví­ro­va­ného na tácni?“ Bryan vošiel na odde­lenie.


Traja z parko­va­cích zria­dencov sedeli pred
stolmi, akoby sa uchá­dzali o miesto. Poklad­níčka bola pri Mali­kovom stole
a Malik ju chcel dostať do pózy pre pola­roid. „Nože sa usmejte. Pekný
veľký úsmev.“ Dievča sa smialo, pohy­bo­valo sa. „Vážne,“ naliehal Malik,
„pošleme tú fotku do súťaže o čiernu miss Ameriky.“ Parrish ich pozo­roval
a nič neho­voril.


Bryan poot­voril dvere na ružovej miest­nosti. „Už je
tu,“ povedal Quentin Terry. „Vravel som vám, Walter, že príde. Chcete smotanu
a cukor?“


„Smotanu a dve a pol kocky cukru,“
povedal Walter.


„Dve a pol,“ zopa­koval Quentin, vstal zo
skla­dacej stoličky, prešu­chol sa popri Bryanovi, a keď vychá­dzal,
prevrátil oči. Bryan zavrel dvere. Počul, ako sa to dievča, poklad­níčka
z parko­vacej služby, smeje.


Walter sedel v kúte akoby zapa­so­vaný medzi
stolík s písacím strojom a stenu a tváril sa zlovestne. Mohutné
pleciská mal ovesené a bol hotový vyle­tieť ako pichnutý včelou.


„Ako sa vám to páči?“ spýtal sa Bryan a myslel
tým miest­nosť, potom kývol hlavou na zará­mo­vané práva zadr­ža­ných osôb, známe
ako Miranda. „Vaše práva. Čierne na bielom. Nik nemôže povedať, že vám
odopie­rame vaše práva. Prečí­tajte si to, Walter.“


„Čo ste si to dopa­roma vymys­leli? Načo ste ma sem
dovliekli.“


„Musím sa vás opýtať na nejaké veci, Walter. Niekto
odrovnal Curtisa Moora.“


Do ticha, ktoré bolo čoraz dlhšie, sa ozval Walter.
„Ale čo,“ povedal s rešpektom. „Ale čo, neusie­rajte si.“


„To by som si nikdy nedo­volil, Walter.“


„Kris­te­pane, to myslíte vážne? Curtisa?“


„Nepo­čuli ste? Bolo to v sprá­vach.“


„Ako som mohol počuť? V tej poon­diatej
limu­zíne. Celý deň sa rozvážam po meste. Zbieram chla­píkov a odvážam ich
do závodu. Znovu sa pre nich zastavím a odve­ziem ich na letisko. Počujte,
ak toho chlapa dosta­nete, dajte mi vedieť. Chcel by som potriasť ruku tomu
hajz­lá­kovi.“


„Do akého závodu?“


„Daniel­sovho. Predáva celé zaria­denie. Má tu tých
kupcov z Cleve­landu, India­na­po­lisu, krista, až z Mexika
a Japonska. Dvaja Japoši sa sem dohr­nuli až z tej diaľky, aby kúpili
nejaké stroje, čo vyrá­bajú šrauby a matice. Sú to veľké hovadá, myslím tie
mašiny, ako vŕtacie lisy. A jeden melie len nemecky, prišiel z eneser.“


„Čo tak o desiatej dnes dopo­ludnia
a krátko predtým?“


„Odišiel som z domu o štvrť na desať,
teda ako z Grosse Pointu. Z Lake Shore osem deväť deväť. Spýtajte sa
kuchára, ten vám povie. Mizerný Ukra­jinec.“


„Koho ste vyzdvihli pri Plaze?“


„To je kde, pri RenCene? Tam som nikoho nebral.“


„Ani ste neboli nablízku, čo?“


„Nie, rovno som šiel vyzdvi­hnúť tých chlapov na
letisko. Prile­teli a zas odle­teli. Daniels mal už výstro­járov na závode.
Chla­píkov od Team­stera z dvesto­de­väť­de­siat­de­viatky. Robili nákupcom odhady
hneď na mieste, aby vedeli, koľko tých sračiek si môžu dovoliť. Dražba sa má
konať až v pondelok, ale Daniels sa už nemôže dočkať, kedy sa zbaví tých
šrófikov a mati­čiek. Jeho fotrovi to stačilo, chápete, ale Robbie sa
kama­ráti s Geor­geom Hamil­tonom, nech už je to kto chce. Aj som sa
s ním stretol, aj tak to neviem.“


„Odviezli ste ich cadil­lacom?“


„A v čom myslíte, že ich vozím,
v poon­denom auto­buse?“


Vedľa písa­cieho stroja ležal blok so žltými
papiermi. Bryan naň ukázal: „Zapíšte ich mená a približné časy, kedy ste
ich nalo­žili.“


„Ja ich mená neviem.“


„Môžete si ich zistiť, nie?“


„Neviem. Uvidím.“


Bryan máličko poot­voril dvere, pozrel von
a zas ich zavrel.


„Káva ešte nie je hotová. Chcete počkať?“


„Čo myslíte, či chcem odísť hneď, alebo počkať, až
uvaria tú kávu? Kriste, to snáď ani nie je možné,“ povedal Walter a vstal
zo skla­dacej stoličky.


Bryan dokorán otvoril dvere, zachytil Malikov
pohľad a všimol si, že jeden z parko­va­cích zria­dencov sa obzrel.


„Quentin vás odvezie domov.“


„Pove­dzte tomu chmu­ľovi, že cestou nepot­re­bujem
nijakú konver­záciu. Ten somár ani na chvíľu nezavrie hubu,“ povedal Walter,
potiahol si rukáv sivého obleku a zmietol z neho nevi­di­teľnú smietku.
Prešiel za Bryanom cez kance­láriu a von na chodbu k výťahom. Zrazu
Walter prižmúril oči, obrátil sa ku kance­lárii, z ktorej práve vychá­dzal
Quentin a obliekal si sako, a zazrel troch parko­va­cích zria­dencov,
ako poze­rajú jeho smerom. Dvere sa zavreli.


„Počujte,“ povedal Walter, „čo to tu robíte za
hova­diny?“


Bryan znovu stlačil privo­lávač výťahu. Quentin si
ešte upra­voval sako.


„Vy ste ma sem priviedli, aby si ma obzreli, čo?
A čo sú to zač? Chceli by ste mi prišiť, že som dnes bol
v Plaze – sú odtiaľ, čo?“


„Parkujú tam autá,“ povedal Bryan.


„Počujte, aj ja som používal takéto finty.
Dovle­čiete ma sem, nemáte proti mne ani ň, nie že prípad, a robíte si
nádeje, že jeden z tých opičiakov ma do toho namočí, čo?“ Walter zmĺkol.
Znovu pozrel na dvere a oveľa tichšie dodal: „Čo ste vraveli, že čo
robia?“


„Parkujú autá,“ odpo­vedal Bryan, „v hoteli Detroit
Plaza. Kde parkoval autá aj Curtis Moore, kým ho niekto nevy­mákol.“


„Ako?“


„To ešte nevieme.“


„Blbosť – zastre­lili ho, pobo­dali alebo
čo?“


„Stre­lili doňho. Štyri razy.“


„Z akej zbrane?“


„To práve ešte nevieme.“


„Chlapci v balis­tike to vedia,“ povedal
Walter. „Chcete mi nahučať, že vám ešte nedali balis­tickú exper­tízu? Blbosť.“


„Vďaka za unúvanie, Walter,“ povedal Bryan.


Keď sa
Quentin Terry vrátil z Grosse Pointu, stretol sa s nimi
v poli­cajt­skom bare Atény v gréckej štvrti. Parrish šiel domov
pozerať v telke Hill Street Blues, Bryan, Annie a Malik už boli tiež
na odchode, dopí­jali posledné pivo a prebe­rali infor­mácie pozbie­rané od
parko­va­cích zria­dencov a poklad­níčky, ktorých súhrn hraničil s nulou.


Jeden ani nevedel, že Curtis mal dnes ráno službu.
Ostatní ho videli, to áno, ale nevšimli si nič čudné, ani že sa Curtis
s niekým rozprával. Ten, čo našiel Curti­sovo telo, povedal, že ho
k nemu doviedla krv, najprv si myslel, že tam niekto rozlial červenú
farbu. Poklad­níčka si spome­nula, že Curtis k nej vošiel a zobral
nejaké kľúče s tým, že nejaký hosť potre­buje čosi zo svojho auta, ale pri
okienku stáli ľudia, bola príliš zanep­ráz­dnená, aby si niečo všimla. Akurát keď
prišla polícia a dozve­dela sa to o Curti­sovi, si spome­nula, ako bral
tie kľúče. Nie, pokiaľ sa pamätá, na tých kľúčoch nebolo nič zvláštne.
Moment – alebo bol na krúžku nejaký talizman či prívesok pre šťastie?
Pokúsi sa rozpo­menúť, a potom im dá vedieť.


„Walter mlčal v aute ako zare­zaný,“ povedal
Quentin Terry. „Poroz­prával som mu zopár vtipov o Polia­koch a on sa
ani neus­mial.“


„Pýtal sa ťa na zbraň?“ zaujímal sa Bryan.


„Hej, skúšal to všeli­jako,“ povedal Quentin.
„Zvlášť ho zaují­malo, či to boli hladké prie­strely. Chcel zistiť kaliber.“


„Bol prek­va­pený, keď som mu to povedal,“ pozna­menal
Bryan. „Nechcel tomu veriť. Keby bol vtedy vošiel ten chlap, čo to spískal,
Walter by ho bol asi objal a vyboz­kával.“


„Čo vyboz­kával, bol by mu ho vyfajčil,“ povedal
Malik.


„Ale vonku v hale bol už iný,“ pokra­čoval
Bryan. „Všimol si si?“


„Akoby ho niečo začalo znepo­ko­jovať,“ povedal
Quentin.


„Ale nie, že sme ho pred­viedli svedkom,“ povedal
Bryan.


„Začalo sa to, keď sa dozvedel, že tam parkujú
autá. Prečo by ho to malo zner­vózniť?“


Vykročil s Annie Magu­irovou smerom
k poscho­do­vému parko­visku na St. Antoine okolo radu, ktorý v sobotu
večer čakával, kedy sa dostane do kaviarne Hellas. Opýtala sa ho, kde má
pria­teľku.


„Zoznámil som sa s ňou len včera na súde, na
Walte­rovom pred­bežnom výsluchu.“


„Musíš niekde začať,“ pove­dala Annie. „Stavím sa,
že má veľkú rodinu.“


„Neviem. Nespo­mí­nala.“


„Ešte ste sa k tomu nedos­tali?“


„Veru ani neviem, či sa dosta­neme. Odišla domov. Do
Tucsonu v Arizone.“


„Ale pove­dala ti, že sa vráti, nie?“


„Tvrdila to, ale neviem.“


„Ale choď, nehraj mi tu natvr­d­lého, Bryan.“


„Vážne. Neviem, čo si myslí.“


„No, dnes poobede od teba odle­pila oči najviac ak
raz,“ pove­dala Annie.


„Naozaj? Nevšimol som si.“


Annie zastala a obzrela sa. „Nie je to tam
tvoje auto?“ Prešli okolo Bryanovho sedem­roč­ného BMW. Bolo bledo­sivé so
zahr­dza­ve­nými škvr­nami na chróme, čo sa poná­šali na rany. „Vyzerá ako ja,“
povedal.


„Potre­buješ vypadnúť, Bryan,“ pove­dala Annie. „Čím
skôr.“


Daniels
nebol vo svojej pracovni, keď Walter došiel domov, a pred­nými schodmi
nemohol vyjsť a pohľadať ho. Ak sa chcel dostať do svojej izby, musel
prejsť cez príp­ravňu jedál a kuchyňu na poon­dené zadné scho­disko
a tade hore. Dvere na kúpeľni boli zatvo­rené. Walter zaklopal. Počul, ako
kuchár čosi zavrčal. „Až budeš hotový, umy si ruky!“ zavolal mu Walter cez
dvere. Mizerný Ukra­jinec. Znova zišiel dolu k druhému záchodu
v dámskej šatni v prednej hale.


V garáži chýbal čierny mercedes, sedan. Zato
tam bol žltý špor­tový mercedes, ktorý Daniels volal sklá­pačka. Bol tam aj
Cadillac a Dodge Omni, ktorý nik nepou­žíval. Takže veľký mercedes mohol
zobrať buď Daniels, alebo jeho žena. Walter s ňou ešte nepre­ho­voril ani
dve slová. Bol to čudný dom. Nikto sa tu s nikým neroz­prával. Nikto sa
s nikým ani len nehádal. Ako v hoteli, kde v hale obchá­dzate
ľudí a každý je zdvo­rilý, zrejme každý na všetko kašle.


Walter začul auto; ktosi priviezol pani Daniel­sovú.
Vošla a zbadala ho sedieť na sedliackej lavici v prednej hale.
Vyzý­vavo mu otrčila bok, pozrela naňho a usmiala sa, napoly spus­tiac
viečka.


„Čakáte na mňa, pravda?“ spýtala sa.


„Prosím?“ povedal Walter.


Zdalo sa mu, že pani Daniel­sová je trochu
v nálade. Nedalo sa o tom pochy­bovať – zviezla sa na lavicu
vedľa neho v tom svojom rysom kožuchu, ktorý stál, ako si Walter pamätal
z filmu Lúpež sa koná o ôsmej, takých deväť­tisíc. Bola cítiť
alko­holom, ale aj pekne voňala, keď sa oňho teraz opie­rala. Nechápal, čo sa to
robí. Jej vlasy ho štek­lili na tvári, ale keby sa odtiahol, musel by sa jej
dotknúť, podop­rieť ju. Teraz dvíhala k nemu tvár a pozrela naňho.
Pocítil na stehne ruku, chcela ho stisnúť, ale neda­rilo sa jej to. Nechápal, čo
sa deje.


„Môžem sa vás na niečo spýtať, Walter?“ pove­dala
pani Daniel­sová.


Cítil, ako sa ruka plazí
k rázporku – preboha! – a šmátra, kým nenájde, čo
hľadá.


„Ako voláte také niečo v Poľsku?“


Walter sedel tak rovno, ako len vedel,
a nehybne. „Voláme to… zvyčajne sa to volá chujek.“


„Chujek.“ Pani Daniel­sová maznavo vyslo­vila to
cudzie slovo. Pustila ho, zdvihla sa a prešla k schodom, tackala sa
iba trochu. S rukou na zábradlí sa naňho zo schodov obzrela. „Chujek?“


„Správne,“ povedal Walter.


„Ďakujem,“ pove­dala pani Daniel­sová a vyšla
hore.


Walter
zaspal. Otvoril oči, pomyslel si, tá žena sa vrátila, a šoko­valo ho, keď
zistil, že vedľa neho sedí pán Daniels v balo­niaku. „Kedy ide ďalší
autobus?“


To nebolo ako v hoteli, bolo to ako
v prekliatej väzen­skej nemoc­nici – v Ionii alebo niekde na
psychiatrii. Walte­rovi napadlo, že hneď pôjde hore, zbalí sa a na fľaku
odtiaľ vypadne.


„Prebu­dený?“ spýtal sa Daniels.


Hlas mal celkom normálny. No Walter bol
presved­čený, že pil, razil alko­holom.


„Hej, už som hore.“


„Nemu­síte na mňa čakať, Walter, kým sa vrátim.“


„Potre­bujem sa vás niečo spýtať. V pracovni.“


„Nikto tu nie je.“


„Bola tu vaša žena.“ Walter pozrel na hodinky.
„Kriste, asi pred hodinou.“


„Tak poďme,“ utrúsil Daniels vstá­vajúc.


Nalial si koňak z prenos­ného baru pri tele­ví­zore,
pokrútil ním v pohá­riku, až vrhal ambrové odlesky, zdvihol si ho
k ústam, a potom zrejme zavnímal Waltera, ktorý nervózne prešľa­poval
pri písacom stole.


„Chcete tiež?“


„Chcem sa vás niečo spýtať,“ povedal Walter. „Chcem
vedieť, či to ste vy odrov­nali Curtisa Moora.“


„To je ten, čo mal proti vám svedčiť
a zastre­lili ho v parko­vacej garáži hotela Detroit Plaza
malo­ka­lib­rovkou High Stan­dard Field King? Nie. To musel byť niekto iný.“ Walter
si sadol. „Ja som to vedel. Zbalili ma, zaviezli na tisíc­tri­stovku, a ja
som si lámal hlavu, čo dopa­roma sa robí – a to šlo o vás. Vedel
som to, len sa mi nech­celo veriť.“


„Fajn,“ povedal Robbie. „Ani iní to neuveria.“
Odpil z koňaku, a kým ho prehltol, chvíľu ho preva­ľoval
v ústach. „Mizerná zberba. Mal som ich zobrať do cento­vého bufetu.“


„Pán Daniels,“ povedal Walter, „robil som poli­cajta
dvadsať rokov, skoro dvad­sať­jeden. Nemô­žete spáchať vraždu na takom mieste
s toľkými ľuďmi okolo a spoliehať sa, že sa vám to prepečie. To
proste neexis­tuje.“


„Odľahlo vám?“ spýtal sa Robbie. „Myslím, že je
mŕtvy.“


„Mám pocit… teda hej, odľahlo. Ale čo náhodou
cítim, to s tým vôbec nesú­visí. Oceňujem si vašu… vašu starost­li­vosť
o mňa. Len sa bojím, pán Daniels, že sa dosta­nete do najväč­ších ťažkostí,
aké ste v živote mali. Nemôžem tomu uveriť.“ Pozeral na Danielsa
s prázdnym výrazom, ktorým nazna­čoval, že niet nijakej nádeje, že je po
všetkom.


„Áno alebo nie? Zaslúžil si Curtis, čo dostal?“


Walter prikývol. „O tom netreba disku­tovať.
Áno.“


„A nie si nadšený, že ti prestal prekážať?“


„Jasné, že som, ale…“


„Vypo­čú­vali ťa na polícii?“


„Bryan Hurd. Ten, čo vypo­vedal na súde.“


„Spome­nulo sa moje meno?“


„Nie.“


„Teda nie som podoz­rivý, je tak?“


Walter zdvihol hlavu. Až do tej chvíle mu
nena­padlo, že by sa to Daniel­sovi mohlo prepiecť.


„Čo si im povedal, že kde si bol?“


„V tom čase? Tu. Alebo som zvážal záujemcov
o dražbu.“


„Veril ti?“


„Hej. Myslím, že vie, že ja som to neurobil.“


„Potom čo ťa trápi?“


„Čo ma trápi? Vy.
Akú máte pripra­venú bájku?“


„Načo potre­bujem bájku, keď nie som podoz­rivý?“


„Lebo nako­niec sa môžu dostať až k vám,“
povedal Walter. „Jedna vec vedie k druhej. Niečo zistia tu, niečo sa
dozvedia tam. Stačí, aby si niekto všimol auto. Ani sa nenaz­dáte, zaklopú vám
na dvere.“


„Keby na to došlo, aj ja som bol s niekým. Aj
ja som niekoľ­kých vyzdvihol, tých Japoncov.“


„Kedy?“


„Walter, tých trpas­líkov som práve posadil na
lietadlo do San Fran­cisca.“


„Môžu sa s nimi spojiť tele­fo­nicky, nie?“


„Nejdem si zaťa­žovať niečím mozog, čo sa
prav­de­po­dobne nikdy nestane. Čaká nás tá veľká akcia. Len čo sa zbavím tých
poon­de­ných strojov, vyra­zíme do Palm Beach a dáme sa do toho.“


„Kedy?“


„Budúci týždeň. A keď raz začneme… Zabudol som
ti povedať, dostaneš zvláštny bojový príplatok, tisícku na týždeň.“


„Hej? To ste ani nespo­me­nuli.“


„To je predsa férové. Profíci berú veľké peniaze,
nie?“


„Keď vravíte… A to vám hovorím, som rád, že
vypadnem z mesta. Čím skôr, tým lepšie.“


„Koňak?“


„Hej, aj by som si dal.“ Walter sa už cítil oveľa
lepšie. „Viete, keď sa stane obeťou vraždy niekto ako Curtis,“ začal vysvet­ľovať,
„musia dodržať všetky postupy. Ale sú rovnako šťastní ako my, že ten vaga­bund
tu už nezac­láňa. Nejdú sa pretr­hnúť, aby usved­čili podoz­ri­vého, chápete, nie
ako v iných prípa­doch. Viete, čo chcem povedať?“


„Hej, chápem.“ Robbie prešiel k Walte­rovi
s pohárom koňaku a podal mu ho. „Má sedem­de­siatpäť rokov. Taký koňak
si ešte v živote nepil.“


Walter vzal pohár, zaklonil hlavu a na dúšok
ho vypráz­dnil. „Hej, to je fakt. Veľmi dobrý.“


Robbie sa naňho díval.


„Ale pove­dzte mi pravdu,“ pokra­čoval Walter.
„Naozaj ste to urobili pre mňa, kvôli tomu procesu?“


„Nie tak celkom.“


„To som si myslel. Tušil som, že musíte mať ešte
nejaký dôvod, keď ste tak risko­vali. Poviete mi, o čo šlo?“


„O tréning,“ povedal Robbie.

Bryan
strávil nedeľu sčasti v hoteli Detroit Plaza rozho­vorom s vrát­nikmi,
dozor­cami z parko­viska a niekoľ­kými hosťami, ktorí sa ubyto­vali
v hoteli sobotu pred­po­ludním. Dosiahol jedine, že sa vyčerpal. Uvažoval,
či naňho niečo nelezie, nejaká viróza. Zriedka býval taký unavený. Šiel domov
a pozeral tele­vízny prenos teni­so­vého zápasu z Boca Ratonu. Počasie
tam dolu vyze­ralo dobré; a možno je to aj nuda, keď je stále rovnaké.
Pozeral, ako McEnroe pred­vádza svoje typické diva­dielko. Diváci začali pískať
a Bryan sa prichytil, že nadŕža McEn­ro­eovi, odsu­dzuje divákov
v slneč­ných okulia­roch a plážo­vých šatách; outsi­deri, ktorí poze­rajú
dnu a nemajú ani šajnu, o čo ide. Prek­va­pilo ho to, lebo McEn­roea
pokladal zväčša za somára.


Zacengal telefón a jemu zišla na um Angela.


„Ahoj, Peggy,“ povedal.


„No čo je s tebou?“


„Spal som.“


Bola to jeho bývalá manželka, ktorej ostal dom
v Indian Village a ktorej dával dvanásť stovák alimentov mesačne,
lebo mu jej prišlo ľúto v najnev­hod­nejšom čase: keď ju videl vchá­dzať do
práv­ni­kovej kance­lárie s kabelkou zovretou oboma rukami a maličké
topánky značky Capezio obrá­tené špicami k sebe ju niesli na to úradné
stret­nutie vážnu ako vigília na Veľký piatok; nebolo by ho prek­va­pilo, keby
bola pokľakla a prežeh­nala sa. Jeho prie­stupok, žiadosť o rozvod,
posu­dzo­vali ako otázku viery a morálky – hoci v tom neboli
nijaké iné ženy, nijaké zaká­šanie – kým dohoda, ako pokánie, bolo
striktne vyjad­rené v dolá­roch.


„Vzhľadom na to, že ľudia tak radi klebetia, možno
si aj ty niečo počul,“ začala Peggy.


Povedal si, že sa bude tváriť usta­rane. „Nie, nič
som nepočul. O čom?“


„Teda… s niekým sa stre­távam,“ pove­dala Peggy.


„Myslíš s nejakým mužom?“


„Áno, s mužom. A čo si myslel, že
s kým?“


„No to je fajn… pravda?“ Nebol si istý, aké má
zaujať stano­visko. „Dúfam nie je ženatý.“


„Nie, nie je ženatý,“ pove­dala Peggy. „Ale ľudia
radi klebetia a nikdy s tým nepres­tanú. Je to asi v ľudskej
povahe.“


Ľudia. Ako v tej pesničke Ľudia o nás
hovoria, že sa máme radi. Peggy Dora­nová, vyob­lie­kaná na sláv­nosť treťo­ro­čiakov
na vysokej, vyze­rala ako bábika, ako malá Doris Dayová, ktorá sa po cere­mónii
takpo­ve­diac v okamihu zmenila na dospelú. Vážna. Zodpo­vedná. Seri­ózna.


„A ako sa máš ináč, Peggy?“ spýtal sa.


„Mám sa veľmi dobre, keď chceš vedieť,“ pove­dala.
„Oveľa lepšie, ako si si myslel.“


„To je výborné,“ povedal Bryan.


„Fakticky sa v auguste idem vydávať.“


Bryan obozretne vyčkával. Naozaj to pove­dala?


„Prepáč. Čo že ideš?“


„Pove­dala som, že sa idem vydávať.“


Bola to pravda. Počul tie slová jasne
a nemohli znamenať nič iné.


„Si ešte tam? No čo je s tebou?“


Vždy mu hovo­rila: No čo je s tebou? Pove­dala,
že jej zničil život, odhodil všetko, čo mali. (Celý svet rároh pách­nú­cich
stari­nár­stvom.) Pove­dala, že sa už nikdy nevydá. Nikdy. A teraz spomína
akési meno.


„Hovoríš v auguste?“


Ale ona už pokra­čo­vala: „Nepoznáš ho. Robí
v pois­ťov­níctve. Veľmi láskavý a uznan­livý človek.“


„Peggy,“ prerušil ju Bryan, „myslím si, že je to
úžasné, a chcem ti zaželať všetko najlepšie.“ Je to pravda! Kris­te­pane, je
to pravda! „A veľa šťastia.“ Nevedel, čo ešte dodať. „Nepo­znám ho, však?“


„Nie, ani on o tebe nikdy nepočul. Volá sa
Paul Scallen. Býva v Dear­borne.“


„To je výborné, Peggy. Teda v auguste? To je
dobrý mesiac, jeden z najlep­ších.“ Kris­te­pane, už len štyri mesačné
splátky. Máj, jún, júl – možno len tri.


„Viem, že ti odľahlo,“ pove­dala. „Nebudeš mi už
musieť vyplácať alimenty.“


„Hej, to je pravda…“


Potom ďalej čakal, že mu Angela zavolá, lebo priam
videl, ako sa naňho začína usmievať šťastie. Keď nevo­lala, pred­stavil si jej
matku a otca, milých ľudí, ako sa vypy­tujú na všetky zaují­mavé miesta,
ktoré navští­vila. Možno sú tam aj jej bratia a sestry. Musí si užiť
rodiny. Nedala mu tele­fónne číslo. Vôbec nevedel, ako sa volajú, ani či
použí­vajú rodné meno alebo meno po manže­lovi, ani koľko Nola­novcov je
v Tucsone. Teraz sa už necítil unavený. Ani najmenej.


Nedeľa sa celkom vyda­rila.


Pondelok,
to bolo zasa niečo iné.


Ráno sa Bryan zastavil v kance­lárii svojho
inšpek­tora a poin­for­moval ho o najnovšom vývoji pride­le­ných prípadov
a pozeral z okna na okresnú väznicu, kým Eljay Ayres listoval
v žltých papie­roch.


„Zdá sa, že to diev­čatko a chlapa v bare
môžete uzav­rieť,“ povedal Ayres. „Nikdy ich nedos­tanú.“


„S tým diev­čatkom ešte počkajme,“ navrhol
Bryan. „Možno sa niečo vynorí.“


„Ako chcete, ide o márnenie vášho času,“ povedal Ayres. „Myslel som,
že máte dovo­lenku.“


„Hej, mám byť na dovo­lenke.“


Eljay Ayres naňho pozrel a znova sa sústredil
na žlté papiere. „Curtis Moore… to nie je veľké prek­va­penie.“


V jeho tóne zaznel nená­silný náznak auto­rity.
Done­dávna bol Eljay Ayres Bryanovým hodnostným kolegom, poru­číkom na šiestom
odde­lení, a potom ho vyme­no­vali za inšpek­tora celého útvaru vyšet­ro­vania
vrážd. Nosil obleky s vestou a za pásom nohavíc revolver Smith and
Wesson, čierny fičúr, ktorý sa vyznal v tlače­nici, a Bryan mu zrejme
nerezal, správal sa k nemu s odstupom. Bryan chcel Elja­yovi povedať,
že mu nezá­vidí pový­šenie, že netúži postúpiť medzi vedenie; vlastne keby mal
trčať na tisíc­tri­stovke celý deň, asi by si našiel niečo iné. Príle­ži­tostne sa
pozho­vá­rajú pri pohá­riku, potom sa obidvaja uvoľnia a budú sa cítiť
lepšie. Ale teraz išlo o čisto pracovnú zále­ži­tosť.


„Čo si myslíte o tom Walte­rovi Kouzovi?“


„On to neurobil,“ povedal Bryan.


„Poľský pištoľník. No neviem, možno ho to škrelo
a opíjal sa. Dobre ste si ho preve­rili?“


„Hneď ako skon­číme, zistím si mená ľudí, ktorí
s ním boli.“


„Koho máte okrem neho?“


„Nikoho. Poznáte Curtisa, viete, s akými ľuďmi
paktoval. Niektorý z jeho pria­teľov už ho mal možno plné zuby. Zistíme,
s kým sa v poslednom čase stýkal. Urobia si z nás blázna,
povedia, hej, bol na nože s Bickym, Mickym, Kickym – nikto
z nich nemá normálne meno.“


„Dosť dlho sa s tým budete babrať,“ povedal
Ayres, „komu pride­líte ten prípad?“


„Annie Magu­irovej. Má sa poroz­právať ešte
s niekoľ­kými ľuďmi. V okolí neboli nijaké motorky, nijaké chlap­čiská
v klubo­vých bundách. Ostáva zopár hote­lo­vých hostí, s ktorými sme
ešte neho­vo­rili. Tí, čo sa asi v tom čase ubyto­vali v hoteli.“


„Tak si myslím, že by ste mali zabudnúť na Curtisa
a užívať dovo­lenku.“


Bryan mierne, len akoby mimo­chodom nadhodil:
„Chcete sa ma zbaviť?“


Ayres zostal vážny. „Nechcem, aby ste sa
prepra­co­vali, Bryan. Keď sa vrátite, bude kopa inej roboty.“


Dražba Daniel­so­vých sponiek bola v plnom
prúde: kupu­júci a ich pomoc­níci v tmavých oble­koch postá­vali okolo
s výstro­jármi v tvrdia­koch, kým vyob­lie­ka­ného draži­teľa s pódiom
na ručnom vozíku ťahali z miesta na miesto pomoc­níci v červe­ných
sakách. Sprievod prešiel pod unave­nými fluores­ku­jú­cimi svie­tid­lami
k stroju, ktorý zdan­livo nemal konca-kraja, a dražiteľ povedal:
„Predmet číslo trid­saťpäť. Máme tu dlho­ú­de­rový viazač za studena Universal
s trištvr­te­pal­covým úderom a pevnou i otvo­renou maticou razidla
Nati­onal vo vyni­ka­júcom stave. Kto ponúkne na začiatok dvad­sať­tisíc?“


„Toto som vždy chcel,“ povedal Bryan. Stál
v mŕtvej tová­ren­skej hale s Annie Magu­irovou a pozo­roval priebeh
udalostí.


Odkiaľsi spoza nich sa sledo­vaný Walterom vynoril
Robbie Daniels, ktorý práve hovoril: „A keď sa vám tento nepáči, mám tu
formovač matiek za horúca Peltzer a Ehlers, ktorý vás úplne položí…
Ahojte, som Robbie Daniels,“ vystrel ruku k Annie a na Bryana len
pozrel. „Teší ma, že vás zas vidím, poručík. Len mi, prosím vás, nevravte, že
táto mladá dáma je členka poli­caj­ného zboru.“


Annie a Bryan sa usmiali. „Vám nemôžem klamať,
pán Daniels,“ povedal Bryan a hneď sa cítil hlúpo. Čo to robí? Zachytil
Walterov pohľad, jeho vážny, uprený výraz. Upätý? Ťažko povedať. V tých
tesných oble­koch Walter vždy pôsobil trochu upäto. Daniels hovoril Annie: „Teší
ma. Viete, že som sa ešte nikdy nestretol s poli­cajtkou?“ Akoby to bolo čosi
neuve­ri­teľné. „Poďte, zájdeme ku mne do kance­lárie. Tu si ani niet kde sadnúť.“


„Chceme sa len Waltera niečo spýtať,“ povedal
Bryan. „Zistiť nejaké mená.“


„Hej, prav­daže,“ povedal Robbie. „Vyšet­ru­jete
vraždu, však? Walter mi o tom včera večer rozprával. Fasci­nu­júce.“ Potom
pozrel na Waltera. „Kde je moja diplo­matka?“


„Čo?“ povedal Walter.


„Nepa­mä­táte sa? Nechal som ju predsa v aute.“


Walter odišiel. Bryan sledoval Robbieho, ako
potriasol hlavou, a myslel, že to okomen­tuje, ale nič nepo­vedal.


Zaviedol ich po drevenom scho­dišti do kance­lárií
admi­ni­stra­tívy, ktoré boli popre­de­ľo­vané skle­nými prieh­rad­kami v dreve­ných
rámoch, tmavé a prázdne miest­nosti, všade len holé stoly
a regis­tračky, niekoľko písa­cích strojov star­šieho typu pod plas­ti­ko­vými
chrá­ničmi. Len dubový písací stôl a stoličky ostali v prie­strannej
rohovej kance­lárii, z ktorej bol výhľad na Frank­li­novu ulicu
a Riopelle, na želez­ničné koľaj­nice, sklady a staré tehlové fabriky
ťaha­júce sa až po breh rieky, na scenériu z čias prie­my­selnej revo­lúcie.


„Každému, kto sa ma spýta, prečo to tu predávam,“
ozval sa Robbie, „odpo­viem otázkou, či by radšej chodil každý deň sem
a pozeral na túto spúšť,“ urobil široké gesto v rozo­pnutom špor­tovom
saku a kravatou odho­denou nabok, „na záku­lisie umie­ra­jú­ceho mesta, alebo
odišiel do Slneč­ného pásu, kde sa teraz sústre­ďuje život, a inves­toval do
budúc­nosti.“


Musím stadeto vypadnúť, pomyslel si Bryan. „Nechcem
vás oberať o čas. Keby sme len mohli dostať mená ľudí, ktorých Walter
odviezol…“


„Správne,“ povedal Robbie, „chcete nejaké mená.“
Obrátil sa k hrubému fasciklu na stole, otvoril ho a začal sa
prehra­bávať v listoch s firem­nými záhla­viami. „Nie, to som si myslel.
Toto sú dnešní. Sobot­ňaj­ších mám v diplo­matke.“ Prešiel k oknám
a pozrel von na Riopelle. „Ponáhľaj sa, Walter, zdržuješ mestskú políciu.“
Potom dodal: „Za Waltera sa vám môžem zaručiť. Ale z vášho hľadiska
chápem, prečo ho rátate medzi podoz­ri­vých.“


Bryan pozrel na Annie. „Vlastne ani nie je
podoz­rivý,“ pozna­menal. „Potre­bu­jeme si len zaplniť nejaké medzery
v správe.“


„Iste vám rozprával o Curti­sovom bratovi,
o tej strie­ľačke,“ pove­dala Annie.


„A o niekoľ­kých iných,“ pripustil Robbie.
„Walter to ani netuší, aký je zábavný spoločník.“


Bryan pozrel na Annie.


„Už ide,“ povedal Robbie a odvrátil sa od
okna. „Tí, ktorých priviezol v sobotu, urobili pevné ponuky. Tak som ich
sem pozval ešte pred dražbou. Zbavil som sa polo­vice zaria­denia. Jeden
z Mexika – nevedel ani slovo po anglicky – kúpil
dokonca aj kance­lárske zaria­denie. Pravda, Walter?“


Walter vošiel s diplo­matkou z aligá­torej
kože. „O čo ide, pán Daniels?“


Robbie vzal diplo­matku a položil ju na stôl.
„Hovoril som im o tom kupcovi z Mexika, čo nevie po anglicky.“


„Hovoril len španielsky,“ povedal Walter. „Stále
šibrin­koval rukami.“


Robbie otvoril diplo­matku. Vybral z nej
malo­ka­lib­rovú terčovú pištoľ High Stan­dard so štmásť­cen­ti­met­rovou hlavňou
a bez komen­tára ju položil na stôl.


Bryan pozrel na Annie. Potom na Waltera, ktorý
zízal na pištoľ.


Nato Robbie vybral listy s firem­nými
záhla­viami, pozrel na ne a podal ich Walte­rovi. „Toto sú tí kupu­júci,
ktorých ste nalo­žili, pravda?“


Walter pozrel na prvé dve, tri mená. „Ja neviem,
pán Daniels. Len podľa mien to nepo­znám.“


„Pozrite si mestá, odkiaľ prišli.“


„Ja neviem,“ zopa­koval Walter.


„Ale je dosť prav­de­po­dobné, že oni si vás
zapa­mä­tali, Walter.“ Robbie pozrel na Bryana. „Ak chcete, zavo­lajte im. Ale
môžem odpri­sahať, že Walter odišiel z domu o pol desiatej
a naložil práve týchto záujemcov.“


„O trištvrte na desať,“ opravil ho Walter.


„Dobre, tak o trištvrte na desať.“


„Nebral som nija­kého Japonca. To viem iste.“


„Ale bezpečne ste brali,“ povedal Robbie. „Namuru.
Malý chlapík so zaja­čími zubmi a okuliarmi s kosteným rámom.“ Pozrel
na Bryana a uškrnul sa. „Nie, žartujem. Nevy­zeral nijako mimo­riadne
orien­tálne.“


„Viem, že nija­kého Japonca som nebral,“ trval na
svojom Walter.


„No, možno sa mýlim,“ pripustil Robbie. „Celý deň
sme ich vozili sem a ta.“


„Tých dvoch Japoncov som tu videl,“ povedal Walter,
„ale viem nabetón, že som ich neviezol.“


„No dobre!“
povedal Robbie.


Bryan pozrel na Annie.


„Ozrej­mili ste nám svoje stano­visko,“ povedal
Robbie. „Fajn. Pamä­táte si tých, ktorých ste neviezli, ale nie tých, ktorých
ste viezli. Dobre, ale… vezmite tieto listy a dajte ich niekde oxero­xovať.
Prosím vás.“


„Môžeme si tie mená a adresy opísať,“ navrhol
Bryan. „Ušet­ríme čas.“


Robbiemu to bolo jedno. „Fajn, keď ste si priviedli
sekre­tárku…“


„Slečna Magu­irová je seržantka,“ povedal Bryan.
„Vyšet­ro­va­teľka.“


Robbie sa uškrnul. „Od slečny Magu­irovej sa dám
kedy­koľvek vyšetriť.“


„Fajn,“ pove­dala Annie s nesmelým úsmevom
a pozrela na malo­ka­lib­rovú pištoľ na stole. „Máte tú vecičku nabitú?“


„Prav­daže,“ povedal Robbie. „Pova­ľo­vala sa mi
v kance­lárii – chcem si ju vziať domov. Keď to tu zatvá­rame. Je
to pekná malá kaps­ľovka.“


„Kým ňou niekoho neza­stre­líte, je to kaps­ľovka,“
pove­dala Annie. „Potom sa z nej stáva zbraň.“


„To mi nikdy nena­padlo.“ Robbie zdvihol pištoľ
a palcom odistil poistku.


Pred­vádza sa, pomyslel si Bryan. Preto nás sem
priviedol. Pozo­roval Robbieho, ako drží pištoľ.


„Toto bývala otcova kance­lária skoro sto rokov,“
vysvet­ľoval Robbie. „Sedával tu a zízal na mňa cez sklené prieh­radky. Cez
kance­láriu sekre­tárky a odby­to­vého námest­níka až do tej na konci, bez
okna. Tá patrila mne, keď som začínal. Fakticky som ju mal až do jeho smrti
pred devia­timi rokmi.“ Robbie pri reči zdvihol terčovú pištoľ. „Otec tu sedel
a zízal na mňa. Bol po porážke čias­točne ochr­nutý a zdalo sa, že sa
vôbec nehýbe. Len zízal a tuším uvažoval, čo sa stane s firmou.
Nemohol som si prečítať ani noviny, iba ak Wall
Street Journal.“ Zacielil cez sklené prieh­radky na holú stenu poslednej
kance­lárie.


Bryan ho pozo­roval.


Robbie vypálil.


Bryan videl, ako guľka prevŕ­tala prvú sklenú
prieh­radku a okolo dierky rozk­vitli puklinky. Videl Robbieho znova
vystreliť, a potom ešte raz, a všetky tri prieh­radky, rozde­ľu­júce
kance­lárie, vybuchli, skola­bo­vali za zvuku trieš­tia­ceho sa skla, po ktorom
ostá­vali v ráme zubaté úlomky.


Bryan pozrel na vyho­dené náboj­nice na zelenom
koberci s kveti­novým vzorom. Chcel ich.


„A je to.“ Robbie sa uškrnul. „Kým zavo­láte
sanitku, musím vám povedať, že som to túžil urobiť od nepa­mäti. Na tých
skle­ných prieh­rad­kách sa mi vždy čosi bridilo…“


Bryan pozrel, ako sa zohol, zdvihol vyho­dené
náboj­nice a pustil si ich do vrecka na saku.


„Ako život v akváriu pre zlaté rybky. Niekto
vás stále pozo­ruje.“ Robbie fúkol pre efekt do hlavne terčovej pištole. „No, už
sú nulové. Fakticky celé toto prekliate miesto je nulové, ale musel som to
urobiť.“ S úsmevom. „Cítim sa oveľa lepšie.“


Nebolo to čosi, čo Bryan musel prijať alebo tomu
hneď uveriť. Chápavo prikývol a nechal to tak. Ten chlapík pred­vá­dzal
riadne šou. Neskôr si to preveria – až získajú vystre­lené náboj­nice,
kúsky olova, sploš­tené a vtla­čené do sadrovej steny. Ešte ani nedo­myslel,
keď ho zasko­čila myšlienka taká jasná a ostrá ako úlomky rozbi­tého skla.


Chce, aby si
sa dostal ku guľkám.


Ale nie
k náboj­ni­ciam.


Bola to hra, ktorú museli hrať obidve strany, alebo
aspoň pred­stierať, že ju hrajú. Waltera sa to netý­kalo. Zdal sa celkom
stra­tený.


„Som zvedavá, či ste niečo nezni­čili,“ pove­dala
Annie. „Všimla som si tam nejaké kance­lárske stroje.“ Annie niečo vedela. Očami
sa skon­tak­to­vala s Bryanom a odvrá­tila pohľad.


„Ty zháňaš použitý písací stroj, je tak, Annie?“
povedal.


„Zopár by ich tu malo byť. Ak všetky nezobral.“
Robbie sa díval do prázd­nych kance­lárií, preja­voval ochotu. „Keď sa vám
niektorý zapáči, je váš. Ale počujte, musím sa vrátiť dolu na dražbu
a tváriť sa zaujato. Dobre? Uvidíme sa trochu neskôr.“


Teraz povie čau, pomyslel si Bryan.


„Čau,“ povedal Robbie a zamieril
k schodom.


Len čo Robbie vypadol, Annie začala chodiť po
kance­lá­riách, akoby niečo hľadala. Po chvíľke mlčania Walter povedal Bryanovi:
„Doboha, čo na mňa čumá­ku­jete?“


Keď
v neoz­na­čenom modrom plymouthe prechá­dzali z Riopelle na Jeffer­so­novu,
Annie otvo­rila dlaň. Bryan preniesol pohľad z čelného skla na sploš­tené
kúsky sivého olova, dovedna tri, na Anninej dlani.


„Čo myslíš?“ pove­dala.


„Ešte som neskončil. Spýtaj sa ma neskôr.“


„Musíš vedieť niečo, čo ja neviem.“


„Ja si myslím, že keby si ich vyho­dila z okna,
nič by sa nestalo,“ povedal. „Ale dajme ich aj tak na porov­nanie.“


„Tak si presved­čený, že to nebola tá istá pištoľ.
Aj keď je to dvad­sať­dvojka.“


„To nie, ale som skoro presved­čený, že to nie je tá
istá hlaveň. Pištoľ by sme mohli iden­ti­fi­kovať, keby sme mali náboj­nice, ale on
nám ich nene­chal, pravda? Čo-to asi vie o balis­tike.“


„Počkaj, o kom vlastne hovo­ríme? Myslela som,
že náš človek je Walter. Akože si možno vypo­žičal tú pištoľ a znova ju
vrátil a Daniels je trochu čudák, ale v zásade neškodný.“


„Možné to je,“ pripustil Bryan, „ale premys­lime si
to ešte raz. Len si najprv brnknem.“


V kance­lárii si zavolal poli­caj­ného šéfa
v Palm Beach a niekoľko minút mu kládol zdvo­rilé otázky. Zložil
slúchadlo a chvíľu sedel zahľa­dený do prázdna. Potom vstal, pristúpil
k oknu, pozrel na Coney Island z druhej strany ulice a znova
pocítil únavu.


Keď Annie vošla, z jej výrazu hneď vedel, čo
povie.


„Mal si pravdu. Nie je to tá zbraň, ktorou
zastre­lili Curtisa.“


„Alebo aspoň nie tá hlaveň,“ povedal Bryan. „Ale
vlastne na tom ktovieako nezá­leží. Práve som videl vyle­tieť z okna jeden
nápad. V Palm Beach tvrdia, že zbraň, ktorú Daniels použil proti tomu
hait­skému vlama­čovi – opráv­nené zabitie, zdôraznil
šéf – bol Colt Python 357.“


„Možno má celú zbierku,“ pove­dala Annie.


„Dobrá myšlienka,“ súhlasil Bryan. „Páči sa mi.“


„Aj tak si myslím, že by sme sa mali držať
Waltera,“ pove­dala. „Keď chceš, obvolám ľudí, ktorých bol v sobotu
odviezť.“


„Zavolaj aj tomu Japon­covi.“


„Walter vraví, že ho nebral.“


„Ale keď ten chlapík preletel pol
zeme­gule – vieš, čo myslím? Keď si dal toľkú námahu, iste ho niekto
čakal. A keď sa ho na to neopý­tame, inšpektor Eljay Ayres bude chcieť
vedieť prečo, no nie?“


Annie sa rozjas­nila tvár. S tými peknými
zubami a pleťou vždy vyze­rala čistá a zdravá; dávala najavo, čo cíti,
a poze­rala vám rovno do očí.


„Možno ten, ako sa volá, ten Japonec býval
v Plaze a Walter nechce, aby sme vedeli, že tam bol.“


„Možno,“ pripustil Bryan. Ak chcela stavať na
Walte­rovi, nemienil jej v tom brániť. Vlastne jej ešte trochu pomohol, aby
to bolo zaují­ma­vejšie, tým, že dodal: „Poviem ti ešte niečo. Hádaj, kto
vyšet­roval Robbieho, keď zastrelil toho Haiťana v Palm Beach.“


„No nie!“ Annie sa to rátalo.


„Ale áno. A hneď nato začal Walter pracovať
pre Robbieho. Čo ti to hovorí?“


Annie sa nad tým zamys­lela. „Vlastne nič zvláštne.“


Aj ústa mala pekné. A veľmi výrazné modré oči.
„Angela sa ma pýtala, či som ťa niekedy neskúšal zbaliť,“ povedal Bryan.


Annie sa usmiala, ale akoby trochu rozpa­čito.
„Naozaj? A prečo?“


„Myslím, že keď nás videla pracovať, všimla si, ako
nám to spolu ide.“


„Volala ti?“


„Nie.“


„Čo s tým urobíš?“


„Nič. Zajtra idem na Floridu. A vy si poraďte,
ako viete.“


Annie sa znovu začala usmievať. „Ale tentoraz nie
do Perly oceánu v Boca Ratone, či predsa?“

Skoro
ráno sa starí ľudia prechá­dzali po pláži a hľadali lastúry vypla­vené
prílivom. Ženy v blúz­kach bez rukávov, účesy zakryté šatkami, pozorne
preze­rali piesok, akoby mali niečo za lubom. Muži sa trúsili za nimi, hľadali
nejaké oživenie. Na hlavách mali golfové čiapky z nylonu, mnohí ich nosili
posu­nuté nabok akoby na spomienku na svetové vojny. Starí špor­tovci, akísi
stra­tení, štuchali do modrých pries­vit­ných balónov medzi pravi­del­nými líniami
vypla­ve­ných morských rias, mŕtvych portu­gal­ských vojno­vých lodí, a boli to
príjemné chvíle, keď ktoviečo neoča­ká­vali. Boli tam ľudia z Michi­ganu,
z Ontaria, z Ohia a zo štátu New York. Stie­rali usade­niny zo
svojich buickov a veľkých olds­mo­bilov a bavili sa o tom, koľko
kilo­metrov prešli, a chodili na večeru k Ranos­ta­jovi o pol
šiestej. Nebolo tam toľko rodín s deťmi, ako ich bývalo predtým. Raz začas
sa v diaľke na pláži zjavilo nejaké dievča s peknou postavou
a Bryan sa na ňu díval a rozmýšľal o nej, ale nie dlho,
nezau­jí­mali ho natoľko, aby odložil Nati­onal
Geog­raphic, zdvihol sa z plážo­vého kresielka a prešiel ritu­álom
nále­ži­tých ťahov. Nie na tomto výlete. Pozeral na ne zo zvyku alebo preto, že
pohľad na dievča s pekným telom tvoril prvok radosti v jeho pred­stave
o pláži pri Atlan­tickom oceáne počas sezóny.


Zaspal na slnku, ležiac na boku na bielo-modrom
plážovom uteráku od Woolwortha. Zobudil sa v tieni s kŕčom
v pleci a pozeral zo žabej perspek­tívy na nervózne, všet­kého sa
bojace pobrež­níky, ako pobie­hajú na tenuč­kých nohách. Radšej by bol čajkou
a spúšťal sa strm­hlav po ryby. Rozmýšľal, kam chodia umierať vtáky. Boli
ich milióny, ale nevi­deli ste mnoho mŕtvych. Čítal článok o žeria­voch
a volav­kách zabab­ra­ných od nafty pozdĺž texas­kého pobrežia. V tieni
bolo už chladno, popo­ludnie pokro­čilo.


Osamelá postava o kus ďalej na pláži bola ešte
na slnku. Prichá­dzala popri ligo­tavom páse piesku, čo sa tiahol tesne pozdĺž
čiary príboja. Dievča v dvoch pási­koch červenej látky. Postupne sa
vzďa­ľo­vala od vĺn, čo jej dorá­žali na členky, a keď vošla do tieňa,
z tela sa jej stratil jas a štíhle ruky a nohy nado­budli farbu
starej medi, flia­čiky červenej látky vybledli, hoci na vlasoch jej ostali
odblesky a čosi biele. Poze­rala naňho cez okrúhle slnečné okuliare
a prichá­dzala cez prázdne piesočné prie­s­transtvo, okolo línie morských
rias až k mier­nemu návršiu pred jeho kreslom. Už ich delilo len hlboké
kresielko s hliní­ko­vými opier­kami.


Oprel si líce o zaťatú päsť a zboku na ňu
pozrel. To čosi biele na vlasoch bola šiltovka.


„Chcela som sa k tebe prikradnúť od chrbta,“
pove­dala Angela, „ale si ma prichytil.“


„Čo si chcela urobiť potom?“ spýtal sa.


Mali čas na hru. Už ich nič nesú­rilo.


„Ľahnúť si vedľa teba. Fúknuť ti do ucha.
Obchyt­kávať ťa. Robiť si s tebou, čo sa mi zapáči,“


„A potom čo?“


„Dať si ciga­retu. Máš nejaké?“


„Sú v izbe.“


„Nevi­dela som ich.“


„Ale čo – vážne? A čo si pove­dala
pánu Perlia­kovi oceánu?“


„Že som tvoja stará, a čo si si myslel?“


„Zložila si sa tam a prezliekla?“


„Bála som sa, že vojdeš. Hej, prezliekla som sa,
a potom som sa pustila po ceste. Vrátila som sa odzadu po pláži
a absol­vo­vala svoj vstup. Páčil sa ti?“


„Len čo som ťa zbadal, hneď som vedel, že si to
ty.“


„Hej – myslel si si, že je to nejaká
mladica. Totiž dúfal si, že je to nejaká.“


„Všetko najlepšie k naro­de­ninám. Ako si sa
s tým vyrov­nala?“


„No, už sú to štyri dni, a nie je to
najhoršie. Začínam chytať bronz.“


„Ako sa majú rodičia?“


„Fajn.“


„Myslel som, že tam ostaneš celý týždeň.“


„Nemohla som.“


„Prečo, čo sa stalo?“


„Nič. Veľmi si mi chýbal. Tak som zavo­lala
k vám do kance­lárie…“


„No a sme tu,“ povedal Bryan.


Usmiali sa, takmer hanb­livo, jeden na druhého. Čosi
sa z toho začí­nalo črtať.


„Chceš sa chvíľu správať zdvo­rilo, alebo sa hneď
poblázniť?“ spýtal sa.


„Uvidíme, ako sa to vyvinie,“ pove­dala.


„O šiestej sa mám s niekým stretnúť,
pôjdeš so mnou?“


„Prav­daže.“


„Len na jeden drink. Potom už máme všetok čas len
pre seba.“


„Dobre.“


„Blížime sa k tomu, po čom najviac túžiš?“
opýtal sa.


„Už sme pri tom,“ pove­dala. „Myslím, že sme tam
boli od začiatku, ale musím to cítiť. Keď to cítim, nemusíš nič vravieť.“


„Tak začni cítiť,“ povedal Bryan.


Bývali v jedničke obrá­tenej prie­čelím
k oceánu, bokom od ostat­ných chatiek sústre­de­ných okolo bazénu
a terasy. Obývačka, spálňa, kuchyňa a hneď pod oblokmi celý Atlantik.


Angela sa ospr­cho­vala, aj on sa ospr­choval. Zastala
v spálni v bielej podpr­senke a noha­vič­kách. Sen každého
mládenca. Zazrel jej úchytkom holú pokožku, keď nalieval bour­bonskú na ľadovú
triešť do pohárov z dymo­vého skla. Prišla si ju vypiť vo froté župane
a bolo to fajn. To sa uvidí, ako dlho vydržia nedot­knúť sa jeden druhého.


Gary
Hammond, poli­cajt z palm­be­achs­kého hliad­ko­vého auta, neveril vlastným
očiam, keď ich videl prichá­dzať. To isté dievča, čo bolo na návšteve v tom
dome; v bielom svetri a v noha­vi­ciach. Vyze­rala lepšie ako
minulý mesiac, keď bolo chladno a mala tmavý rolák. Ten poli­cajt
z detro­it­skej krimi­nálky, poručík Hurd, vyzeral vo forme. Nijaký
veľko­mestský rutinér s pivným bruchom, akého očakával. Gary vstal, vrazil
do stola a prichytil svoj pohár s pivom. Bol rád, že sa dal do
poriadku a vzal si špor­tovú košeľu. Keď vchá­dzali cez živý plot
k stolíkom na chod­níku, dievča sa naňho usmie­valo.


„Milé, že vás znovu vidím,“ pove­dala a znelo
to úprimne, potom ho pred­sta­vila poru­čí­kovi z krimi­nálky, na ktorom Garymu
čosi pripo­mí­nalo prvo­li­go­vého hráča base­ballu. Asi že mal sánky akoby vystu­žené
žuvacím tabakom. Ale správal sa veľmi zdvo­rilo a hovoril tichým hlasom.
Jeden z tých tichých chla­píkov, ktorí vás pozo­rujú a zdá sa vám, že
sa vyznajú.


Opýtal sa Garyho, či by mu nepo­vedal o tom,
ako Daniels zastrelil toho Haiťana, o okol­nos­tiach i vyšet­ro­vaní.
Gary povedal: „Som rád, že to niekoho zaujíma, lenže prípad je už uzav­retý.“
Poroz­prával všetko, čo vedel, a poručík z krimi­nálky počúval
a ani raz ho nepre­rušil. Potom mu začal klásť otázky. K veci.


„Myslíte, že ten Haiťan – ako sa volal?“


„Louver­ture Damien.“


„Myslíte, že mal v úmysle vlámať sa ta?“


„Áno, pán poručík. Teraz som si už celkom istý.“


„A prečo ste si to nemys­leli hneď zo
začiatku?“


„No, niežeby som si myslel, že prišiel pre niečo
iné, ale nikto nemal záujem zistiť, aký mal vlastne dôvod.“


Poru­čí­kovi Hurdovi sa odpoveď zrejme páčila.
„Viete, kde vzal Daniels ten revolver? Kde ho mal uložený?“


„Nie, pane, ani na to sa nikto nespýtal.“


„Keď som videla Danielsa v pracovni
s Walterom v ten deň, keď som odchá­dzala, mal v ruke revolver,“
pove­dala Angela. „Ale nebol to ten, ktorý použil.“


„Neviete, či nemá zbierku zbraní?“ spýtal sa ho
poručík Hurd.


„To je možné,“ povedal Gary. „Spýtal som sa
detek­tíva Kouzu, či je ten python regis­tro­vaný, ten, čo ho Daniels použil,
a detektív Kouza pozna­menal čosi v tom zmysle, že či mu nechcem
skon­tro­lovať aj spodky. Ale pri súdnom vypo­čú­vaní sa na to pána Danielsa
spýtali a on povedal, že revolver kúpil v solídnom obchode, kde ho
poznajú a kde často trénuje na strel­nici. Viete, akoby tam bol častým
hosťom.“


„Myslíte, že Daniels mohol mať ten revolver pri
sebe? To vás trápi?“


„Nie, pane, skôr tá historka, že ten Haiťan šiel
naňho s mačetou.“


„Čia bola tá mačeta?“


„Vidíte, to je ono.“ Gary Hammond sa uškrnul.
„Chlap predsa nepre­šiel celú tú cestu až z Belle Glade s mačetou
v ruke. Jeho žena tvrdí, že v živote sa nijakej mačety nedotkol. Prvý
raz o nej počul, keď tam umieral v nemoc­nici. A tak som si
povedal, že buď klame ten Haiťan, alebo pán Daniels. Ukázalo sa, že je to
mačeta z kôlne na jeho pozemku. Vidíte, ale ako to ten Haiťan mohol
vedieť, že si ju odtiaľ môže zobrať?“


„Bola kôlňa zamknutá?“


„Spýtal som sa záhrad­níka a ten vraví, že nie.
Pýtal som sa, čo tá mačeta, mohli ju zabudnúť vonku? A on nato, že
dopa­roma, to nie, ja si dávam pozor na svoje veci, odkladám ich na miesto…
a tak.“


„Zisťo­vali na tej mačete odtlačky?“


„Nie, pán poručík. Aby ste rozumeli – keď
som ta došiel, ten Haiťan ležal na zemi, dva razy zasia­hnutý guľkou,
a všade plno krvi, a tá mačeta ležala blízko neho. Ale teraz by už
nemalo zmysel hľadať odtlačky. Záhradník už ňou prav­de­po­dobne osekával kríky.“


„Spýtali ste sa Waltera, prečo ju nepop­rášil?“


„Nie, pane, on viedol vyšet­ro­vanie. Ja som zväčša
riadil dopravu na South Ocean Boule­vard… Počujte, nevy­pi­jeme si spolu niečo?“


„A čo balis­tická exper­tíza zbrane?“ spýtal sa
poručík Hurd.


„Nebola potrebná, nebolo čo doka­zovať.“


„Tie dve guľky ste odlo­žili, alebo ich Walter
odhodil?“


„Nie, sú v obálke prilo­ženej k spisu.“


Uvoľ­není sa rozho­vo­rili o Palm Beach
v sezóne, popí­jali bour­bonskú a sledo­vali hostí v kaviarni,
pokú­šali sa rozo­znať turistov od stálych hostí, tých, čo majú peniaze, od tých,
čo ich nemajú, Gary hovoril, že tu neza­žijú veľa vzru­šenia okrem zasta­vo­vania
podna­pi­tých vodičov, a vtedy si treba dať pozor, komu priká­žete zatiahnuť
na kraj­nicu. Palm Beach je ihrisko boháčov a pravidlá určujú oni. Je tu
živo od Vianoc do Veľkej noci, potom ruch utícha a všetko zaspáva.


„Čo si myslíte o Walte­rovi Kouzovi?“ spýtal sa
ho poručík Hurd.


Gary musel chvíľu poroz­mýšľať.


„No, aby som vám pravdu povedal, myslel som si, že
je v zásade hlupák. Chcem povedať, že nemyslím, že mu to na škole
ktovieako šlo, ak vôbec chodil na vyššiu. Ale v istých veciach sa vyzná.
Zadr­žali sme niekoho pre potulku a detektív Kouza ako keby hneď vedel, či
mal ten chlap už predtým niečo na rováši, a zvyčajne to z neho aj
dostal. Keď máme problém s vanda­lizmom, potĺka­nými oblokmi alebo niečím
podobným, nedos­tanem priznanie ani z dvanásť­roč­ných zasranov. Ale detektív
Kouza si ich vzal na dve minúty do vyšet­rovne a pove­dali mu všetko, čo
chcel počuť.“


„A čo keď odchá­dzal?“ Poručík Hurd sa
zaujímal, či Walter nepo­vedal niečo o tom, čo bude robiť.


„Povedal a nepo­vedal,“ pokrčil plecami Gary.
„V jeho podaní to znelo ako medzi­ná­rodná intriga. Ako keby mal pracovať
pre CIA. Ale nepo­vedal vlastne nič konkrétne. A tak som z toho
vyde­du­koval, že sú to len prázdne tára­niny.“


„Že na vás chce zapô­sobiť.“


„Hej, vždy sa na ľudí vyťa­hoval svojou
dvad­sať­ročnou praxou,“ povedal Gary. „Ako že už všetko zažil. Myslím, že
detektív Kouza predov­šetkým chcel, aby ho každý pokladal za dôle­ži­tej­šieho.“


Zahla­dená na hviezdy pove­dala Bryanovi: „Chodie­vala
som na púšť – za ich domom v Santa­ca­ta­lin­skej vrcho­vine sa
rozp­res­tiera otvo­rená krajina. Chodievam ta, len aby som chvíľu bola sama.
A zrazu počujem otca. Ja som sa totiž chcela vykradnúť a nechať ho
spať v kresle. A zrazu počujem jeho hlas: ‚Vidíš tam tie svetlá?‘“
Hlas mala teraz hlbší, tón vážnejší. „‚To je nové kondo­mí­nium v Las Palmas.
A potom tam máš Casas Adobas a Vista del Oro.‘“ Zmĺkla a potom
sa spýtala: „Uspávam ťa tým, čo?“


Bryan, ktorý sa cítil taký spokojný ako nikdy, že
ju tam má, a hrialo ho vedomie, že ju tam začas ešte bude mať, povedal:
„Chcela si mi poroz­právať, prečo si išla domov. Ale skutočnú príčinu.“


„V poriadku,“ súhla­sila. „Nešla som domov
preto, že som mala naro­de­niny.“


„Šla si navštíviť starého pria­teľa. Znova si ho
pozrieť.“


„Nemám nija­kého starého pria­teľa.“


„Odkedy si sa rozviedla – koľko je to, už
desať rokov – nikdy si nemala pria­teľa?“


„Dnes už ženy nemajú pria­teľov. A ja som nikdy
nebola ničia babka.“


„A nikto nerandí,“
dodal Bryan.


„Nie, neran­dila som. Žila som s chla­píkom,
ktorý hral s kapelou Franka Zappu a poznal môjho manžela. V Los
Angeles. Bolo to dosť zábavné, ale zaberal dosť času.“


„Nebolo to vážne?“


„Nikdy… Chceš počúvať nejakú hudbu? Môžem ísť dnu
zapnúť rádio a otvorím okno.“


„Radšej by som počúval teba. Môžeš mi rozprávať, čo
chceš.“


Páčil sa mu jej hlas, pokojný a blízky,
podfar­bený zvukom oceánu, ozýva­júcim sa v temnote. Sedel a sledoval
flia­čiky ambro­vého svetla – lode v Golfskom prúde, zdan­livo
vzdia­lenom ako hviezdy. Ľudia tam poze­rajú na pobrežné svetlá. On pozerá na
nich a oni naňho a medzi nimi je dvad­saťpäť kilo­metrov. Vstala a vošla
do chaty. Ale hudba sa neoz­vala. Vrátila sa s pohármi stude­ného chab­lisu,
sadla si do svojho prúte­ného kresielka – opierky ich kresiel sa
dotý­kali – a vylo­žila si nohy na nízky betó­nový múrik.


„Ďakujem ti… Takže si nešla domov pozrieť starého
pria­teľa.“


„Nie. Šla som domov navštíviť svojho otca.“


Keď sa odml­čala, povedal: „Boháči neho­voria svojho
otca. Povedia iba otca, akoby ten ich bol jediný na svete.“ Poroz­mýš­ľala
o tom, „Možno máš pravdu. Ak budem robiť tú knihu o bohá­čoch, overím
si to.“


„Pokračuj o svojom otcovi.“


„Dobre. Dosť si mi ho pripo­menul, len čo sme sa
stretli. A uvažo­vala som, či nie preto sa mi zdá, že ťa poznám
a cítim sa s tebou hneď dobre. Myslím nielen spokojná, ale aj
chrá­nená. Čo mohlo byť veľkým omylom. Ako že mi dodávaš falošný pocit bezpečia.“


„Správne. Nie som tvoj ocko.“


„To teda nie. A nie si ani nič podobné. To je
na tom to čudné. Možno rozprávaš ako on, tak trochu. Ale tvoje postoje sú
celkom odlišné.“


„Dopadne to dobre?“


„No vidíš. Hneď tu máš jeden rozdiel. On berie
vážne aj hlúposti a ty nie. Samoz­rejme, že to dobre dopadne, lebo si
mýslím, že si fajn. Máš správny pohľad na veci. Nie si prehnane cynický, si…
neviem prísť na to slovo.“


„Objek­tívny.“


„Nie… Totiž sčasti aj to.“


„Bezsta­rostný.“


„Nie.“


„Roman­tický?“


„Nie!“


„Priamy.“


„Ale choď…“


„Vždy pripra­vený.“


„Zase sa vyťa­huješ.“ Pozrela na špend­lí­kové
hlavičky žiaria­cich hviezd a pohy­bu­júce sa svetlá. „A si? Naozaj?“


Vo veľkej dvoj­itej posteli
v tme upro­stred noci pove­dala: „Bryan, veľmi ťa milujem.“


Cez otvo­rené okná počuli príboj. A nič iné.


Mohol jej to povedať. Mohol jej povedať zopár vecí
o tom, čo k nej cíti. Ale nezniesol by sa pritom počúvať. Ešte nie.
„Už sme tam, pravda?“ povedal.


Spus­tila ruku, dotkla sa ho a pove­dala:
„Nielenže nie si roman­tický, ale už ani pripra­vený.“


„Nechaj tam tú ruku. O chvílu začu­jeme husle.“

Na druhý
deň ráno Annie zavo­lala Bryanovi. Opýtala sa, aké má počasie. Perfektné,
povedal. Opýtala sa, či ho Angela chytila. To teda určite, odpo­vedal.


Annie pokra­čo­vala: „Tá poklad­níčka
z parko­viska si spome­nula. Pamätáš sa, marilo sa jej, že na tých kľúčoch,
ktoré Curtis zobral, bol prívesok pre šťastie alebo čo. Videla druhý presne
taký, koliesko s troma spicami. Znak firmy Mercedes.“


To ste s tým teda pohli, konšta­toval Bryan.


„Počkaj,“ pokra­čo­vala, „hovo­rila som s posled­nými
hote­lo­vými hosťami, ktorí prišli v ten deň okolo desiatej alebo skôr.
Jeden z nich bol veľmi pria­teľský, páčil sa mi. Ubytoval sa v hoteli
s manželkou.“ Hej? povedal Bryan. „Áno, ale býva na Bloom­field Hills.“ Ach
tak, povedal Bryan. Tak si prav­de­po­dobne zobral ženu so sebou na víkend. „Je to
zhovor­čivý typ,“ vysvet­ľo­vala Annie, „taký táraj. Aspoň spočiatku bol. Ale keď
zistil, o čo ide, stratil reč.“ Bryan sa spýtal, čo sa jej teda na tom
chla­povi páčilo.


„Kým stratil reč,“ pove­dala Annie, „spomenul si, že
videl tmavý sedan značky Mercedes. Stál pred jeho autom s otvo­re­nými
dverami a on nemohol okolo neho prejsť. Ale dolu v garáži nebol
v Curti­sovej blíz­kosti nijaký mercedes. Takže otázka znie, kam sa podel?“
Možno to auto len na niekoho čakalo, nadhodil Bryan. „To je možné,“ pripus­tila
Annie. „Ale preve­rila som si, či niekto, koho poznáme, nemá mercedes.
A vieš, kto ho má?“


Robbie Daniels, povedal Bryan.


„Ty potvora,“ pove­dala Annie.


A Bryan nato, že keď ho chce niečím prek­vapiť,
musí si to lepšie nača­sovať. Alebo nebyť až taká dych­tivá. Čo je ešte nové?


Konečne sa dostala k tomu japon­skému
nákup­covi. „Ale nebýval v hoteli Plaza a Walter ho tam nevy­z­dvihol.“


Teda prečo z toho Daniels robil takú vedu?
Prečo stále trval na tom, že Walter toho chlapa odviezol? Asi že ich chcel
zmiasť, odviesť zo stopy.


„Neviem,“ pove­dala Annie. „Rozprá­vala som sa
s dvoma kupu­jú­cimi, čo sa pamä­tali na Waltera, ale prišli neskôr
v prie­behu dňa. Mám prob­lémy, ako chytiť toho chlapa z Mexico City,
Carlosa Cabreru. V tej jeho firme tuším nikto neho­vorí po anglicky. Ale
keď si myslíš, že je to naozaj potrebné, tak to budem skúšať ďalej.“


Bryan sa jej opýtal, ako sa dá rozo­znať, čo je
naozaj potrebné a čo nie, kým to nevys­kúšaš.


„Kým sa dobre bavíš, Bryan, nelám si s tým
hlavu,“ pove­dala Annie.


Zložili. Asi o dvadsať sekúnd u Annie
zacengal telefón.


„Annie, choď a poroz­právaj sa
s Danielsom. Spýtaj sa ho, koho bol vyzdvi­hnúť, ak vôbec niekoho viezol.
Skús z neho niečo vypáčiť, zisti, či niečo neskrýva. Dobre? A vezmi
niekoho so sebou… Annie? Ako sa volá firma toho chlapa v Mexico City?“


Pove­dala Maqu­inaria Cabrera, S.A. a spýtala
sa, či chce, aby mu to prehlás­ko­vala.


„Maqu­inaria?“ povedal. „Keď to viem vysloviť,
netreba mi to hlás­kovať.“ Zapísal si Carlos
Cabrera na pohľad­nicu Perly oceánu, na ktorej bolo toto leto­visko
s palmami v doko­nalý deň. Potom ju požiadal o tele­fónne číslo.


Ešte niečo?


„Hej,“ povedal Bryan. „Ak budeš môcť, vyskúšaj
Robbieho. Pozri mu do očí a spýtaj sa, či bol v sobotu ráno pri
Plaze.“


Angela vo
froté župane sedela pri stolíku s raňaj­kami a mala pred sebou Miami Herald. Pozo­ro­vala Bryana
v plav­kách, ako vstáva od tele­fónu a začína sa ležérne presúšať po
izbe, vyzerá z okien, o čomsi sa rozho­duje.


„Čo znamená maki­naria?“ spýtala sa.


„Maqu­inaria.“ Bryan zastal a pozeral na ňu.
„Maši­néria. Stroje.“ Plavky, ktoré mal už desať rokov, boli tmavo­modré
a vybled­nuté od slnka na purpu­rový odtieň. Pripo­mí­nali jej, ako mu
pove­dala, vrak auta, hoci neve­dela prečo.


„To si sa nenaučil takto vyslo­vovať na kurze
španiel­činy,“ pove­dala.


„Keď chodíš osem rokov do základnej školy pri
Svätej trojici s Mexi­čanmi a Malťanmi, naučíš sa vyslo­vovať všeli­jaké
slová. Aj niektoré celkom dobré.“


„Oblečme sa a poďme si nakúpiť radšej teraz
ako neskôr,“ navrhla.


„Ako chceš…“


„Zúfalo potre­buješ novú výbavu,“ pove­dala Angela.


To sa mu nepá­čilo. Nemal rád, keď súčasti odevu
vytvá­rali výbavu. Mal rád košele a noha­vice, svetre, kombi­nácie, ktoré
spolu ladili, ale neboli vopred vyšpe­ku­lo­vané.


„V prvom rade,“ povedal, „máš nejaké
Daniel­sove fotky, nie? Čo si sama robila?“


„Desiatky.“


„A máš ich tu?“


„Hej, v kufri.“


„Nemohli by sme nejaké poslať Annie? Aby mala čo
ukazovať.“


Angela prikývla, v duchu už videla niektoré
z momen­tiek, ktoré brala s bleskom: Robbie v tenkom svetri na
holej pokožke, ako si škriabe brucho, Robbie, ako sa škerí, ako gesti­ku­luje.
Mohol by robiť mane­kýna. Váhavo sa spýtala: „Myslíš, že zabil Curtisa?“


„Možné to je,“ pripustil Bryan.


„Ale prečo by to robil?“


„Už cúvaš. Ani nie tak dávno si mi pove­dala, že si
myslíš, že ten človek rád zabíja ľudí.“


„To že som pove­dala?“


„To boli tvoje slová.“


„Áno, ale…“ Teraz to bolo iné, keď poze­rala priamo
na tú možnosť. „Robbie pôsobí tak…“


„Ako? Očaru­júco?“


„Nie…“


„Žartovne?“


„Už sa zase budeme hrať na slovíčka?“


„Ty si spiso­va­teľka. Čo je správne slovo? Robbie
pôsobí tak…“


„Neškodne,“ dopl­nila Angela. „Ale zvláštne.“


„Bola si tam, keď zastrelil toho Haiťana. Pove­dala
si, že na tom bolo čosi čudné a že neskôr si sa s ním snažila
o tom poroz­právať.“


„Áno. Spýtala som sa ho, museli ste toho chudáka
zastreliť? To bolo prvé, čo som mu pove­dala, keď odišla polícia. A Robbie
veľmi vážne odpo­vedal: ‚Píšete o mne, a musíte sa na to pýtať?‘“


„Možno hral tajom­ného. Myslím, že si potrpí na
drama­tické efekty.“


„Alebo možno na prav­do­vrav­nosť. Ako keby hovoril:
‚Keby ste ma poznali, tak by ste vedeli, že som toho chlapa musel zastreliť.‘
Potom som sa ho niekoľko dní snažila zatlačiť do kúta a zistiť, čo tým
myslel. Ale vyhýbal sa mi – až tak, že to hrani­čilo s drsnosťou.
Hľadal výho­vorky, nikdy nemal čas na kus reči. A bol čudný. Ako duchom
neprí­tomný.“ Potom sa spýtala: „Strie­ľajú ľudia… už si sa s niekým
stretol, kto strieľal ľudí pre zábavu? Pre vzru­šenie?“


„Ktovie prečo, ale áno, nájdu sa ľudia, ktorí radi
strie­ľajú na ľudí,“ povedal Bryan. „Exis­tujú poli­cajti, ktorí využijú aj
najmenšiu zámienku. Exis­tujú chlapi, ktorí sa dajú na ozbro­jené lúpeže len
preto, a to som si istý, lebo dúfajú, že budú musieť použiť svoju
búchačku.“


Angela chvíľu mlčala. „Pri vypo­čú­vaní sa ťa
zástupca žalob­kyne pýtal, či si niekedy niekoho zastrelil.“


„Spýtal sa ma, či som v poslednom čase niekoho
zabil,“ opravil ju Bryan. „Vedel, čo odpo­viem. Chcel urobiť porov­nanie
s Walterom.“


„No a ty?“


„Čo? Či som niekoho zabil? Nie, nikdy. Ani som po
tom neza­túžil.“


„A čo keby si niekedy musel?“


„Potom by som to urobil. Ak nemáš na výber, tak to
asi urobíš.“


Annie
Magu­irová pove­dala Robbiemu: „Máte ohromne pekný dom. Trochu mi pripo­mína ten,
v ktorom podpí­sali Vyhlá­senie nezá­vis­losti. Myslím zvonku.“


„Je pohodlný,“ povedal Robbie. Viedol Annie cez
prednú halu do pracovne a tenisky mu pískali na mramo­rovej dlážke. Nechal
ju vojsť prvú, a kým sa obze­rala po pracovni, ohod­notil ju. Sukňu béžo­vého
kostýmu vypĺňal pekný zadoček. Mala oble­čenú tmavo­modrú blúzku na zapí­nanie.
Z pleca jej visela dosť ošúchaná hnedá kožená kabelka. Bol zvedavý, akú
v nej má zbraň. Vôbec nevy­ze­rala zle: úhľadný, zdravý typ. Pred­stavil si
spŕšku pieh na mater­ských prsiach. To sa musí niektorým starším ženám nechať,
že ponú­kajú utešenú, materskú sexu­alitu, ktorá môže byť príjemnou zmenou.
Odha­doval, že má asi trid­saťš­tyri rokov.


„Viete, koho mi pripo­mí­nate? Júlie Andre­wsovú.“


„Jim Malik… to je ten, o ktorom som vám
hovo­rila do tele­fónu, že príde so mnou, ale čosi sa mu vyskytlo, Jim tiež
vraví, že mu ju pripo­mínam. Len som tučnejšia a nie taká vtipná.“


„Rozhodne by som nepo­vedal, že ste tučná,“ namietol
Robbie. „Viete, čo mi fakticky prvé napadlo, keď som otvoril dvere… čo som mal
chuť urobiť?“


Annie sa usmiala. „Čo?“


„Poviazať vás,“ povedal Robbie s kamennou
tvárou, „a riadne vás pretiahnuť. Ešte som nespal s poli­cajtkou.“ Zachoval
si unudený, takmer melan­cho­lický výraz a čakal na jej reakciu, pripra­vený
uškrnúť sa.


„Už mi to raz niekto povedal.“ Annie prešla okolo
veľkého kresla obrá­te­ného k stojanu s tele­ví­zorom a sadla si na
gauč z mäkkej hnedej kože. „Keď som robila sexu­álne delikty.“


Robbie nestihol uplatniť svoj úškrn. „Sexu­álne
delikty?“ zopa­koval.


„Mali sme na starosti krimi­nálne sexu­álne konanie.
Rozličné znásil­nenia. To bolo predtým, ako som sa dostala na odde­lenie pre
vraždy.“


„Sexu­álne delikty,“ zopa­koval Robbie znova. Malo to
cveng. Hodil sa do kresla a švihom preniesol tenisky s rozvia­za­nými
šnúr­kami na otoman. Tá poli­cajtka sa veľmi dobre vyníma na pozadí sýto­hnedej
kože. „Čo keby sme si niečo vypili?“


„Nie, ďakujem,“ odmietla Annie. „Teda šli sme vtedy
po chla­povi, ktorý sa stal známym ako Víken­dový znásil­ňovač. Vnikal do domu
v sobotu alebo v nedeľu večer – našli sme vždy ciga­re­tové
ohorky vonku pred garážou, odkiaľ pozo­roval dom, kým nezhasli svetlá. Potom
vošiel dnu. A vždy s búchačkou.


Nebol to typ vlamača, čo sa neba­dane vkradne
a zasa vykradne. Tento strčil pod nos búchačku komu­koľvek, kto bol doma,
a vzal si, čo chcel. Ponaj­viac klenoty, cennosti a také veci. Peniaze.
A keď bola v dome žena, znásilnil ju. Vlastne ju donútil, aby ho
rozváš­nila ústami a potom ju sodo­mi­zoval.“


„Ejha,“ povedal Robbie.


„Keď bol v dome ešte niekto
iný – manžel alebo deti – donútil ich, aby si ľahli na
dlážku v tej istej miest­nosti, a zakryl ich plachtou, takže ho
nevi­deli. Ale počuť počuli, a on im podrobne opisoval, čo robí. Hoci
väčšinou počuli len plač chuderky ženy. Potom sa jej poďa­koval, zobral korisť
a odišiel.“


„Čo mával na sebe?“ spýtal sa Robbie.


„Pletenú čiapku, tmavé tričko s kapucňou
a letecké okuliare. Mal aj bradu.“


„Fasci­nu­júce,“ vydý­chol Robbie.


„Ale neho­voril vždy prosím a ďakujem,“
pokra­čo­vala Annie. „Dva razy – a zakaždým bola žena sama
doma – im položil na tvár vankúš, vtlačil doň malo­ka­lib­rový revolver
a strelil im do hlavy.“


„Nevy­po­čí­ta­teľný chlap,“ povedal Robbie.


„Istým spôsobom,“ súhla­sila Annie. „Ale nie vo
všetkom. Ako sa ukázalo, vždy používal auto svojej pria­teľky, a to nás
k nemu priviedlo. Bol to jeden podmie­nečne odsú­dený – okrem
iného mal za sebou aj pokus o znásil­nenie, ale po doho­vore, keď sa priznal
k ostat­nému, ho z toho neob­ža­lo­vali. Nako­niec sme ho
zbalili – volal sa Dennis Kenzie, jeho meno nikdy
neza­budnem – a ja som ho vypo­čú­vala. Hneď začal dotierať, mal klzké
poznámky, povedal aj to, čo ste pove­dali vy o tom povia­zaní.“


„Naozaj?“ Robbieho hlas znel skla­mane, odme­rane.


„Boli sme si celkom istí, že Dennis je náš
Víken­dový znásil­ňovač, už len z malič­kostí, ktoré sa mu vyšmykli
z úst. Ale ani od jednej obete sme nedos­tali pozi­tívnu iden­ti­fi­káciu
a na žalobu sme nemali dosť dôkazov. Lenže potom,“ rozprá­vala Annie ďalej,
„začal mi tele­fo­novať a pozýval ma na schôdzku. A začal sa okolo mňa
motať. Dva razy som naňho nara­zila v Gréckej štvrti. A nako­niec som
bola presved­čená, že ma sledoval až domov. O niekoľko dní som prišla
domov – a on už tam na mňa čakal v tej svojej pletenej čiapke,
s okuliarmi, a mieril na mňa búchačkou. Vzal mi peňa­ženku, zatlačil
ma do spálne a prikázal mi vyzliecť sa. Dokonca si doniesol aj povraz, aby
ma mohol zviazať.“


„Preboha, čo ste urobili?“ spýtal sa Robbie.


„Siahla som pod matrac, vytiahla svoju rezervnú
trid­sa­ťos­mičku Chiefs Special a pove­dala som Denni­sovi, aby tú hračku
odhodil. A keď to neurobil, vystre­lila som.“


To sa Robbiemu páčilo, začal sa usmievať.
„Jedno­ducho bác. Zabili ste ho?“


„Nie, prežil to. Teraz sedí, dostal doži­votie,
a do smrti bude krívať.“ Annie sa usmiala na Robbieho rozkošným
diev­čen­ským úsmevom, ktorý otvára srdcia, a spýtala sa: „Pán Daniels, boli
ste niekedy v prie­behu sobot­ňaj­šieho dopo­ludnia pri hoteli Detroit Plaza?“


Zachoval si úsmev, aspoň sčasti, ale pôsobil zrazu
prázdno od úsilia zachovať si pokojnú myseľ, získať čas.


„Viete, kto vyzdvihol tých
Japoncov – potom som obvinil Waltera a skoro sme sa preto
chytili – ja sám,“ povedal.
„Mali sme v ten deň toľkých záujemcov… No, teraz je už všetko preč, celé
zaria­denie…“


„Vyzdvihli ste ich pri Plaze?“


„Nie, pri Ponchi. To viem bezpečne.“


„Nalo­žili ste vôbec niekoho pri Plaze?“


Akoby o tom chvíľu uvažoval. „Nazdávam sa, že
nie. Viem, že som tam neskôr neja­kých ľudí vyložil.“


„V akom aute ste šli?“


„V sobotu?… Mal som mercedes.“


„Akej farby?“


„No, máme čierny aj žltý, berieme si ich podľa
nálady. V sobotu som mal tak trochu pohrebnú náladu, koniec jednej éry,
sedem­de­siatpäť rokov skru­tiek a matíc…“ Vrhol na ňu preši­baný pohľad
a znova sa usmial. „Viete, že ste celkom príťaž­livá? Nero­bili ste niekedy
modelku?“


„To myslíte vážne?“


„Vystu­po­vali ste v tele­vízii?“


„Niekoľko ráz v sprá­vach o šiestej,“
pove­dala Annie. „Odvá­dzala som zadr­ža­ného väzňa z tisíc­tri­stovky do
Justič­ného paláca Franka Murp­hyho.“


„To nie je všetko,“ povedal Robbie. Zobral zo
stolíka diaľ­kový ovládač a stlačil na ňom gombík. „Sledujte.“


Annie naňho poze­rala a neve­dela, čo tým myslí,
kým nekývol smerom k tele­ví­zoru. Obrá­tila sa a videla sa na
obra­zovke, vo farbe, ako kráča ku gauču. Videla sa a počula svoj hlas, ako
hovorí: „Už mi to raz niekto povedal. Keď som robila sexu­álne delikty.“ Mimo
obra­zovky zaznel Danielsov hlas: „Sexu­álne delikty?“


Kým Bryan
znovu tele­fo­noval s Annie, Angela zišla na pláž. Pocí­tila ho pri sebe
a otvo­rila oči. Chĺpky na prsiach sa mu pohy­bo­vali vo vetre.


„Walter odišiel včera merce­desom,“ povedal. „Robbie
sem dnes priletí. Akú linku používa?“


„Odvezie sa s nejakou spoloč­nosťou,“
odpo­ve­dala Angela. „Alebo si prenajme lietadlo. Zriedka lieta normál­nymi
spojmi.“


Angela čakala. Bryan pozeral do diaľky na oceán.


„Myslím, že by sme sa mali presťa­hovať do Palm
Beach,“ povedal. „Poznáš tam nejaké ubyto­vacie možnosti?“


„Poznám tam jeden Holiday Inn. Poznám vlastne mnohé
motely a hotely tohto podniku široko-ďaleko.“ Znovu čakala.


„Robbie povedal Annie, že by som mu mal zavolať.
Chce si so mnou zahrať golf. Hovo­rila si, že je zvláštny,“ dodal Bryan, „a ja
ti verím.“


„Pove­dala som aj, že je neškodný.“


„Hej, lenže v tomto bode už nie sme si takí
istí. Rád by som sa s ním lepšie zoznámil.“


„Môžem byť pritom?“ spýtala sa.


Prena­jaté
auto bol Buick Century, proti ktorému nemohol nič namietať ani ho chváliť.
V horúcom slnečnom jase sa tmavo­hnedo ligo­talo. Viezlo ich na sever
z Boca Ratonu po diaľ­nici 95, a on zatiaľ Angele rozprával
o Anni­inej návšteve u Robbieho.


„On sa nazdáva, že pri Plaze nikoho nena­ložil,“
povedal Bryan. „To predsa vôbec nie je jeho štýl.“


„Nie,“ súhla­sila Angela, „on je steles­nená
rozhod­nosť. Ale vieš čo, on sa ti díva rovno do očí a pokojne ťa oklame.
A drží si v zálohe ten šibalský chlap­čenský úsmev pre prípad, že by
si ho prekukol.“


„A teraz príde to čudné, vraj si nahral Annie
na videopás. Má v pracovni namon­to­vané skryté kamery a pred­viedol jej
v tele­ví­zore film s ňou.“


Angela prikývla. „Keď som s ním robila prvý
rozhovor, prehral mi celú scénu v živých farbách.“


„Videla si kamery?“


„No, nedá sa povedať, že sú vylo­žene skryté, ale
nie sú ani také očividné ako v bankách alebo v obcho­doch. V Palm
Beach má rovnaké zaria­denie, takisto v pracovni.“


„Čo, hádam má rád tech­nické hračky?“


„Presne to tvrdí,“ pove­dala Angela. „Že sú to
hračky. Dal si do závodu nain­šta­lovať prie­my­selnú tele­víziu, začala ho zaujímať
elek­tro­nika a do svojich domov si kúpil oveľa výstred­nejšie zaria­denia.
Ale len do pracovní, vieš, zrejme ich nepou­žíva ako bezpeč­nostné opat­renie. On
sa ničoho ani nedotkne, kamery ťa sledujú, kde sa len pohneš, nabie­hajú
trans­fo­ká­torom na veľké detaily… neviem, ako to funguje.“


Bryan pozna­menal, že to vyzerá na dosť drahú
hračku. Angela pove­dala, že v každom zo svojich domov má stoti­sí­cové video
vyba­venie. Ale to nie je podstatné. Robbie sa len hrá so svojou hračkou, alebo
ju používa na niečo iné? Možno na to, aby ho zle neci­to­vali, povedal Bryan.
Alebo aby si nahral, s čím sa mu ľudia zdôveria, a držal ich tým
v šachu, pove­dala Angela… Mizerák jeden.


„Tebe nie je sympa­tický,“ prehodil Bryan.


„Smiešne, ale odkedy poznám teba, je mi ešte
protiv­nejší.“ Niekoľko kilo­metrov sa viezli mlčky, potom sa Angela ozvala: „Pri
Sout­hern Boule­vard odboč. Ukážem ti, kde býva.“


Prešli po
moste cez jazero Worth a dora­zili do Palm Beach. „Teraz rovno na South
Ocean Boule­vard,“ pove­dala Angela. „Už len kúsoček. Tam. Zaboč na príjaz­dovku.“


Bryan videl cez železnú bránu a palmy lemu­júce
príjaz­dovú cestu len časť domu. „Je to dom alebo hotel?“


„Hacienda Daniels,“ pove­dala Angela. „Teraz poďme
na sever.“


Vrátili sa po vlast­ných stopách, prešli cez
Sout­hern Boule­vard na cestu vedúcu k pláži a Angela mu ukázala
Kúpeľný a teni­sový klub. „Odtiaľto po Worth Avenue, necelé dva kilo­metre
medzi Kúpeľným a teni­sovým klubom a Everg­la­deským klubom sa tiahne
najmód­nejšia štvrť. Keď vieš, koľko máš peňazí, tak sem nepatríš. Robbie je
trochu naštvaný, lebo býva asi o šesť­de­siat metrov južnejšie od oblasti,
citujem, ‚medzi klubmi‘. Archi­tek­túra je všade buď pseudoš­pa­nielska, alebo
monu­men­tálny stre­do­morský štýl.“


„Asi by si predsa len nemala napísať knihu
o bohá­čoch,“ povedal Bryan.


„Prečo, lebo mám jasné stano­visko?“


Bryan kývol smerom ku kolo­sálnej vyčač­kanej stavbe
so štíhlym mina­retom trčiacim k nebu. „To je čo?“


„Niečí dom. Útočisko.“


„Nechcel by som tam vysávať a utierať prach,“
prehodil Bryan.


„Jedna starena si drží štáb
päťde­sia­tich – porá­tala som ich – päťde­sia­tich sluhov,“
pove­dala Angela. „A má osem­de­siat­šesť tele­fónov. V každej izbe jeden.
Vždy musíš vedieť, či peniaze patria jemu, alebo jej. Vidíš ten dom? Tá zase
kedysi vystu­po­vala ako mažo­retka v cirkuse Seal­test Big Top. Ale ako píšu
redak­tori spolo­čen­ských rubrík, ‚rozlú­čila sa so šoubiz­nisom‘.
A v tomto, čo je pred nami, býva hviezda z nemej éry filmu,
ktorej sa pošťas­tilo uloviť za manžela Johna Paula Gettyho.“


„Mohla by si tu robiť sprie­vod­kyňu turistov.“


„Hej, zastavte autobus a všetci von hádzať
rajčiny.“


„Neroz­právaš ako vyve­dená z miery, ale viem,
že si,“ skon­šta­toval Bryan. „Nechápem to.“


„Môžem ti ukázať aj zopár pare­nísk fašizmu,“
pove­dala Angela. „Nie všetci sú fašisti, ale keď zastre­lili Jacka Kenne­dyho,
niektorí zo starej gardy fakt osla­vo­vali.“


„Kto ti to povedal?“


„Veľmi spoľah­livý chlapík, ktorého tu poznám. Píše
do miest­nych novín, do Postu.“


„No, odvtedy ubehlo pekných pár rokov.“


„Minulý mesiac tu bol Nixon. Vítali ho ako
spasi­teľa… To je Worth Avenue, kde sú všetky drahé obchody.“


„Kde naku­pujú boháči?“


„Nie, kde naku­pujú turisti. Boháči neut­rá­cajú
peniaze, oni inves­tujú do nehnu­teľ­ností. To je módna téma v kluboch,
nehnu­teľ­nosti.“


„Prečo ťa boháči rozču­ľujú?“ spýtal sa Bryan.


„Neroz­ču­ľujú ma. Len mám pocit, že to, ako žijú,
celý ich životný štýl je irele­vantný, že nemá nič spoločné s realitou.“


„Lebo oni majú peniaze a ty nie?“


„Nie. Lebo celý ich prekliaty život je zalo­žený na
nehnu­teľ­nos­tiach. Na vlast­není vecí.“


„Pove­dala si, že tvoj otec o inom neho­vorí.
Len o nehnu­teľ­nos­tiach. Je bohatý?“


„Nie, nosí kravatu na gumičke a kovbojský
klobúk a k tomu okuliare v zlatom ráme, vozí sa
v cadil­lacu, býva v nóbl štvrti, so strážcom pri vchode, so strážcom, Bryan, a robí, čo môže,
aby budil dojem, že je boháč. Ale on to nevie. Práve to je na nich zlé.“ Angela
hovo­rila s chladným podráž­dením. „Boháči robia svoj život tak fantas­ticky
lákavým, že sa všetci ideme strhať, aby sme dosiahli to čo oni.“


„Keby chudáci zrazu zbohatli, myslíš, že by to
robili inakšie?“ zaujímal sa Bryan.


„Asi nie.“


„Je zábavné sledovať boha­tých?“


„Nijako mimo­riadne.“


„A rozprávať sa s nimi? Inter­vie­wovať
ich?“


„To už vôbec nie. Oni ti nič nepo­vedia. Nič nevedia
o tom, čo sa robí mimo okruhu ich chrá­ne­ného života. Doko­nale stra­tili
kontakt so skutoč­nosťou.“


„Ja sa s tebou budem rozprávať. Len čo na
niečo prídem. Ale najprv mi povedz, kde je Holiday Inn.“


„Ten, do ktorého ideme, je v Palm Beach
Gardens,“ pove­dala Angela. „Odtiaľto asi šest­násť kilo­metrov na sever.“


„Palm Beach Gardens?“ zopa­koval Bryan.
„O takom mieste som v živote nepočul.“


To boli
prvé slová aj Robbieho Danielsa, keď na druhý deň ráno Bryan otvoril dvere na
izbe číslo 205 a on tam stál, chlap­čenský ako vždy.


„Palm Beach Gardens? Som tu prak­ticky celý život,
ale nikdy som o nich nepočul…“

Robbieho
ďalšie slová, keď si prezeral izbu, manželské postele, jednu nedot­knutú, druhú
rozhá­dzanú, zneli: „Viete čo? Toto je prvý raz, že som sa dostal do Holiday
Inn. Vôbec to nie je zlé.“


„Vidíš? Neho­vo­rila som ti?“ obrá­tila sa Angela
k Bryanovi.


Sedela pri serví­ro­vacom stolíku v tom svojom
froté župane a raňaj­ko­vala.


Robbie povedal Bryanovi: „Len choďte. Kým sa
oble­čiete, vypijem si s Angie trochu kávy.“


„Som oble­čený,“ povedal Bryan.


„Myslel som na golf.“


„Som oble­čený na golf.“


Robbie pozrel na Bryanovo tmavo­modré tričko
s bielym nápisom KRIMI­NÁLKA 5. ODDE­LENIE. Pozrel na Bryanove vybled­nuté
menčes­trové noha­vice a tenisky so štyrmi modrými pásikmi – nie
s troma, so štyrmi – a prehodil ‚Ach tak‘.


Keď odchá­dzali, Angela pove­dala: „Nerobte si
o mňa starosti. Ja sa už nejako zabavím.“


Odviezli sa v Robbieho strie­bornom rollse.
Robbie sa pokúšal o konver­záciu: „Čo poviete, pekná vecička, nie?“ Bryan
mu povedal, aby dával pozor, a Robbie stíchol.


Bryan si
všímal veci, o ktorých chcel neskôr poroz­právať Angele.


Semi­nole Club. „Ben Hogan raz vyhlásil, že keby musel
stále hrať s jedným klubom, bol by to Semi­nole… Kde hrávate
v Detroite?“ spýtal sa Robbie. „Najviac v Palme­rovom parku,“
odpo­vedal Bryan. „Na verejnom ihrisku.“


„Ach… a koľko nastrie­ľate?“


„S biedou osem­de­siat.“


„Čo keby som vám dal dvanásť úderov fóra?“


„Fajn.“ Robbie mu požičal celý žltý golfový
výstroj. Žlté noha­vice, žltú košeľu s malými aligá­tormi a žltý
hodvábny sveter. („Vyzeral som ako veľko­nočný zajac.“) Biele topánky so
zahnu­tými jazykmi. Robbie mu dal náskok dvanás­tich úderov – ten
sviniar, ten podvodník – a vyhral o dvad­sať­šesť. Bryan sa
pokúšal klamať, posúval si loptičky, ale vozíčkár ho sledoval. Stratil šesť
lopti­čiek, jednu z nich v Atlan­tiku, ale pokutu dostal len za dve,
inak by mal skóre 106. O hre Angele veľa neroz­prával.


Povedal jej o medov­ní­ko­vých rezoch
v šatni. Čudné. A o maka­ró­noch so syrom na obed; všetci boháči
si dávali maka­róny so syrom, ktoré doma nemali, jedli ich ako prvý raz
v živote. Poroz­prával jej o niekto­rých bohá­čoch, s ktorými sa
stretol – Angela mala pravdu – ktorí rozprá­vali
o nehnu­teľ­nos­tiach na takých mies­tach, o ktorých v živote
nepočul. A ako sa stretol s mexicky pôso­biacim chla­píkom, ktorý sa
volal Rafael Fuentes, pripo­mínal Rudolfa Valen­tina – zdalo sa, že
neus­tále pózuje – a mal suchý, takmer znudený spôsob reči
s mexickým prízvukom pomie­šaným ešte s inými prízvukmi, ale zdal sa
celkom milý. Mal veľmi dobré spôsoby. Robbie ho volal Chichi alebo Cheech
a správal sa k nemu s očividnou fami­liár­nosťou. Chyba bola
v tom, že ten chlapík, ako sa zdalo, Robbieho zrejme nepoznal. Robbie sa
ho spýtal: „Ako pokra­čujú obchody s koksom, Cheech?“


Chichi povedal: „Už tie uhoľné sklady nemám.
Skon­fiš­ko­vali mi ich.“


(Skon­fiš­ko­vali?)


A Robbie rýpal ďalej: „Seňor Klzký. Vieš,
o čom hovorím, Chichi. Čo trochu dulce
nariz?“


Chcel sa zas pred­vá­dzať. Doslova prelo­žené sladký
nos, ale zname­nalo to slad­kosti do nosa. Kokaín.


Na čom sa Chichi usmial svojím unudeným kultúrnym
spôsobom, a potom luskol prstami. „Večierok – kde to len bolo?
Všetci chceli uniknúť, fanta­zí­rovať.“


„A teba prichy­tili v cabane,“ povedal
Robbie, „tuším si jazykom ukájal hosti­teľku.“


„Rozkošná pani,“ povedal Chichi. Ostré črty sa mu
poskla­dali do úsmevu spoz­nania. „Aha, Robbie,“ vyslovil to Roubi, „teraz si na
teba spomínam. Prie­my­selník z Detroitu s jemnosťou zbíjačky. Ešte
zvádzaš diev­čatká?“


„Len keď je v meste tvoja sestra,“ povedal
Robbie. „Fajn, že ťa znova vidím, Cheech.“


„Aj ja som rád, že ťa vidím,“ povedal Chichi.
„Mimo­chodom, včera som vo Welling­tone stretol tvoju ženu…“


Dostal ho. Bryan zachytil Robbieho momen­tálny
prek­va­pený výraz.


„Aha, ty nevieš, že je tu, čo? S tým poľským
grófom, ako sa len volá? Z Colo­rada. S tým, čo si farbí vlasy na
bielo a nosí poľov­nícke haleny so strap­cami.“


„Aký je v tom rozdiel?“ povedal Robbie.


„Neviem,“ povedal Chichi. „Patti je tvoja žena, nie
moja. S grófom sem prile­teli na pólo. Nerobil by som si preto starosti.“


„Vyzerám na to, že si ich robím?“ povedal Robbie.


Chichi Fuentes vzal tú otázku doslovne a začal
si ho obzerať. „Nie, tuším vyzeráš skôr zmätený. Vravel som im, ak vám ide
naozaj o pólo, choďte na juh do Casa de Campo, ale ak vám ide len
o kefo­vačku, na to Palm Beach úplne stačí.“


Pove­dali si ‚čau‘ s chlad­nými úsmevmi,
a tým sa to skon­čilo.


Bryan si na to neskôr spomínal ako na čas kohú­tenia
v Semi­nole: dvaja dospelí muži na seba prskali v šatni. Vari si takto
vyba­vujú účty boháči? Bude sa musieť spýtať Angely.


Ale najzau­jí­ma­vejšia časť dňa prišla neskôr. Robbie
povedal: čo keby sme zašli ku mne, urobili si pohodlie a vypili zopár
pohá­rikov? Nadniesol to pekne nená­padne. Bryan povedal fajn. Bol si už istý, že
Robbie má niečo za lubom a chce sa poroz­právať.


Bryan si
spomenul na mníšku, ktorú mal v šiestej triede u Svätej trojice. Jej
obľú­beným výrazom bolo sloveso čumá­kovať a každú chvíľu napo­mí­nala triedu,
aby prestala čumá­kovať na plafón alebo z okna na výko­pové práce na novej
diaľ­nici. Sestra Estelle. Nebola by hrdá na Bryana Hurda, keď na španiel­skej
usad­losti kráčal cez obývaciu izbu väčšiu než hala v Holiday Inn
a čumá­koval na všetky strany. Kriste. Tu bývajú ľudia. Dvaja ľudia.
A zopár sluhov. Videl dievča v bielej uniforme a potom chlapa
v zástere s hladko zače­sa­nými vlasmi, ktorý sa v kuchyni
zhováral s Walterom. O čomsi sa škrie­pili. Keď Robbie vošiel, zmĺkli – Walter
teraz pozeral za svojho šéfa na Bryana, ktorý čakal v hale. Walter uprene
civel a z hlavy akoby mu takmer vybiehal balónik s nápisom: „Čo
tu ten robí?“ Robbie niekoľko minút hovoril čosi Walte­rovi a držal ho
pritom za rameno; potom sa s ospra­vedl­nením vrátil. „Prepáčte…“ povedal,
zaviedol detek­tíva z krimi­nálky hore do svojej pracovne a odomkol
dvojité zámky.


„Zaujalo ma… keď sa vás ten farebný právnik počas
Walte­rovho súdneho vypo­čú­vania spýtal, či ste v poslednom čase niekoho
zabili, a vy ste pove­dali, že nie,“ začal Robbie, „a ja som zauva­žoval, či
ste vôbec niekedy niekoho zabili.“


„Spomínam si, že ja som čítal o jednom vašom
prípade,“ povedal Bryan.


To Robbieho zastihlo neprip­ra­ve­ného. „O tom
Haiťa­novi? To nebolo v detro­it­ských novi­nách, však nie?“


„O tom chla­pí­kovi od Chrys­lera pri poľo­vačke
na kačice.“ Bryan urobil na barovej sedačke štvr­ťobrat a rozhliadol sa po
miest­nosti. Čo vyze­ralo ako zakryté osvet­ľo­vacie telesá vysoko na stenách,
mohli byť video­ka­mery; nebol si tým istý. Miest­nosť bola tmavá okrem trakč­ného
osvet­lenia priamo nad ich hlavami. Pomyslel si, či tam niekde hore nie je
kamera. Bol zvedavý, kedy Robbie Daniels prejde k veci.


„Na Carla som zabudol.“ Robbie stál za barom
s teniskou na výlevke z nehr­dza­ve­júcej ocele. „Bol to šoku­júci
zážitok. Ale ten Haiťan, to bolo niečo iné. Ten chlap na mňa šiel
s mačetou.“


„Čím ste ho postre­lili?“


„Coltom Pythonom. Ten je môj obľú­bený, tak som ho
schmatol. Chcete ho vidieť?“


Nezá­le­žalo na tom, či chce, alebo nie. Robbie ho
šiel doniesť a skrinku nechal otvo­renú, vrátil sa, poťaž­ká­vajúc veľký
poldru­ha­ki­lový revolver s venti­lo­vanou hlavňou. Zdalo sa, že mu robí
radosť držať ho. Podal zbraň hosťovi a Bryan ju vzal do ruky.


„Čo nosíte pri sebe vy, poručík?“


„Sériovú trid­sa­ťos­mičku Smith Chiefs Special. Mal
som kedysi auto­ma­tický kolt, ale musel som sa ho zbaviť. Zistil som, že
poli­cajné pred­pisy to nedo­vo­ľujú.“


„Zistili ste?“


„No, veľmi som ho nenosil a nedo­dr­žiaval som
všetky pred­pisy.“ Bryan si prezrel python a vrátil ho maji­te­ľovi. „Tak on
mal mačetu, čo?“


„Hrnul sa na mňa s mačetou,“ potvrdil Robbie.


„Takže vám iné neos­tá­valo, len strieľať.“


„Nie… Vy ste nikdy neboli v podobnom
polo­žení?“


Bryan akoby sa usmial. „V poslednom čase nie.“


„Prek­va­puje ma, že sa zrejme nezau­jí­mate
o zbrane.“


Bryan mierne pokrčil plecami. „Nie, nijako
mimo­riadne.“ Odložil python na bar a zdvihol pohárik s vodkou
a ľadom. Robbie sa ho neopýtal, čo chce piť, začal nalievať a hotovo:
človek, ktorý pije spolo­čensky, teda polo­pro­fe­si­onálne väčšinu života
a prav­de­po­dobne má pocit, že v pití tromfne mest­ského poli­cajta, odcho­vanca
baru Atény, kedy si zmyslí. Možno je to tak. Hoci vodka z dovozu bola
celkom dobrá. Aj Bryan sa cítil celkom dobre, myseľ mal ostrú a jasnú.


„Vidíte chlapa, ktorý na vás ide a očividne to
myslí vážne, tak čo urobíte?“ spýtal sa ho Robbie.


„Ja som tam nebol,“ odpo­vedal Bryan. „Myslím, že
tam nebol nikto len vy. Ale keď tvrdíte, že ste museli strieľať, tak…“


„No dobre… a čo poviete na inú situ­áciu.
Nemu­síte vystreliť, ale cítite sa na to opráv­nený.“


Už sa k tomu dostá­vali. Bryan povedal: „Ako že
ide o neja­kého špina­vého gaunera alebo človeka, ktorý vás riadne naštval?“


„Pred­stavte si indi­ví­duum, o ktorom viete, že
bez neho by bol svet oveľa lepším miestom.“


Preboha, pomyslel si Bryan. „Ako naprí­klad kto?“


„Ale choďte, poznáte typy, o akých hovorím. Medzi­ná­rod­ných
čisto­krv­ných tupcov prvej triedy.“


„Nija­kých nepo­znám,“ povedal Bryan.


„Exis­tujú dosť očividné prípady.“


„No, neviem, do akej miery je medzi­ná­rodný, ale čo
Howard Cosell?“


„Ale choďte, mám na mysli ozaj­st­ných dare­bákov.“


„Ponúknem vám dvoch namiesto jedného.“ Bryan sa
pomaly rozoh­rieval tou hrou. „Cosella a Georgea Steinb­ren­nera. Alebo
poznám dvoch sudcov z apelač­ného súdu – ale myslím, že by som
ich radšej zachytil pri prechá­dzaní cesty a prešiel autom. Záleží na tom,
ako to urobíte?“


„Myslím to vážne. Pred­stavte si niekoho ako… počuli
ste o Carlo­sovi?“


„Carlos…“ Bryanovi bolo meno pove­domé.


„Dnes svetový tero­rista číslo jeden. Únosy
lieta­diel, ľudí, vraždy…“


„Mali ste kupca z Mexika, ktorý sa volal
Carlos.“ Bryan pozeral Robbiemu do očí. „Carlos Cabrera.“


To Robbieho zara­zilo. Opatrne, s náznakom
podoz­rie­va­vosti sa usmial. „Ako to, že si pamä­táte to meno?“


„Tele­fo­noval som s ním. Spýtal som sa ho, či
sa pamätá, kto ho v tú sobotu vyzdvihol. Povedal, že vy.“ Pozeral uprene
na Robbieho, nedo­volil mu uhnúť pohľadom. „Spýtal som sa ho, kde bol ubyto­vaný.
Povedal v hoteli Detroit Plaza.“


Robbie sa znova pohy­boval za barom, potre­boval sa
niečím zamestnať. „Keď pán Cabrera tvrdí, že som ho ja vyzdvihol… Vlastne, keď
tak o tom uvažujem, tuším to naozaj tak bolo. Ale nie pri hoteli. Nie,
čakal na mňa so svojím asis­tentom pri hlavnom vchode RenCen. Rovno pred
dverami.“ Robbie sa rozpo­mínal na podrob­nosti. „Povedal vám to?“


„Možno. Ale to je jedna oblasť, nie?“


„Hovo­ríme o celkom inom Carlo­sovi,“ namietol
Robbie. Konečne sa odpútal a rozho­voril. „O Vene­zu­el­ča­novi tréno­vanom
v tábo­roch feda­jínov. Carlos pracoval s Červe­nými brigá­dami aj so
skupinou Badera a Mein­ho­fovej. Je to doko­nalý
profe­si­onál – uniesol tých chlapov z OPEC-u vo Viedni, zavraždil
čertvie­koľko ľudí. Jeho operačnou zásadou je staré čínske príslovie: ‚Zabi
jedného, a vystrašíš desať­tisíc.‘“


„Radšej by ste zabili Carlosa ako Howarda Cosella,
čo?“


„Myslím to vážne, dopa­roma!“ Robbie si vzal pohár
a sadol si, zmohol sa na slabý úsmev. Vážny, ale chlap­čenský. „Prepáčte.
Niekedy sa dám trocha uniesť.“


Bryan, ktorého nič na svete nesú­rilo, povedal:
„Chcete sa vychytiť a zastreliť Carlosa, to mi chcete naznačiť?“


„Pozrite sa na to takto. Na celom svete ľudia na
seba strie­ľajú. Iránci a Iračania, kres­ťania a mosli­movia
v Liba­none. Pozrite na Angolu, Ugandu, Kampučiu, Čad…“


„Čad…“ zopa­koval Bryan. V poslednom čase
o Čade ktovie­koľko neroz­mýšľal.


„Etiópia, Guate­mala, Salvador… Ľudia na seba
strie­ľajú a zväčša ani nevedia, na čej strane vlastne stoja. Keď to tam
sledu­jete, ťažko rozo­znáte dobrých od zlých. Ale sú iné oblasti, kde čertovsky
dobre vieme, kto sú tí zlí.“


„Moment.“ Bryan chcel čosi urobiť. Zošu­chol sa zo
stoličky, prešiel k otvo­renej skrini a nazrel dnu.


Arzenál ručných strel­ných zbraní bol impo­zantný
a zaují­mavý: zväčša veľko­ka­lib­rové, vyso­ko­rých­lostné modely, aké by si
vybrali tí, čo to myslia vážne. Malo­ka­lib­rová terčová pištoľ, z ktorej
Robbie strieľal vo svojej kance­lárii, na výstavke chýbala. Skúsil dvierka pod
otvo­renou časťou, ale nedali sa otvoriť.


„Ukázal som Walte­rovi svoju zbierku,“ ozval sa
Robbie, „a Walter, že ‚Kriste, mohli by sme vpadnúť na Kubu.‘“


Bryan sa vrátil k baru. „Neviem, či na Kubu,
ale pred­mes­tiami v Miami by ste sa mohli pretĺcť.“


Robbie nadvihol obočie. „Keď už je reč
o Miami, poznáte kubán­skych člnkárov, tých, čo prišli z Marielu? Len
v minulom roku ich asi osem­de­siatpäť zastre­lili.“


Bryan sa usalašil do kresla. Bolo pohodlné
a veci sa dali do pohybu. Nemusel už Robbieho súriť ani viesť.


„V Miami je obchod, kde predajú mesačne
ručných zbraní za pol milióna, a to je len jeden obchod. Ľudia chcú
zbrane, človeče. Každý ich chce, dobrí chlapci takisto ako zlí. A viete,
k čomu to nako­niec povedie, čo je podstatné? Kto vystrelí prvý.“


Teraz sa usiloval robiť dojem. Nevedel, kto je.
Alebo, ako pove­dala Angela, v uhla­denom Robbiem bol ešte jeden zaují­mavý
Robbie. Ten vnútri sa umáral túžbou potiahnuť kohútik a súčasne svetová
situ­ácia ho inšpi­ro­vala, privá­dzala na scénu.


„Môžete na votrelca čakať. Niekto sa vám vláme do
domu, čo sa stalo práve tu. Alebo ak máte pros­triedky, cieľ, možnosti, prečo sa
nepustiť do podobnej poľo­vačky? Len veľko­ry­sejšej?“


„Naprí­klad na Carlosa,“ povedal Bryan.


„Naprí­klad na hoci­jaký počet indi­víduí
z druhej strany. Carlos je len príklad. Možno raz, čoskoro… Ale
realis­tic­kejší by mohol byť… pove­dzme veľko­ob­chodník s drogami, na ktorého
je každý zákon prikrátky. Chlap, ktorý babre ľuďom životy, zabije, kto sa mu
pripletie do cesty, a žije si ako kráľ.“


„No, ak vám ide o činy, mali by ste sa dať k námor­níkom.“


„Počujte, pred stod­vad­sia­timi rokmi, za občian­skej
vojny, džen­tl­meni si stavali vlastné pluky. ‚Vezmite si koňa, brokov­nicu
a pištoľ a pridajte sa k Natha­novi Bedfor­dovi Forres­tovi.‘
Pribili ste tabuľu na strom upro­stred tráv­nika pred domom. Teraz sa nebo­juje
s armá­dami, strany nie sú dosť jasne defi­no­vané. Ale nemu­síte postaviť
pluk, aby ste zlik­vi­do­vali zopár zločincov.“


Hovoril vážne. Keď ste ho počú­vali, nepri­vá­dzal vás
celkom do pomy­kova, len skoro. Ten človek sa nepočul, ako pôsobí. Pred­sta­voval
si sám seba v hrdin­skej úlohe. So šabľou. Narodil sa o sto rokov
neskôr, ako mal. Možno v tom to väzí.


„Badám, že čítate riadne vzru­šu­júce knihy. Knihy
nám vedia poskytnúť najroz­lič­nejšie tajné zimom­riavky, pravda? Najmä
v peknej pohodlnej pracovni. Tichej, klima­ti­zo­vanej…“


„Tá hviezda medzi nemec­kými tero­ris­tami, Ulrike
Mein­ho­fová,“ prerušil ho Robbie, „sa odmie­tala skryť v byte, kde nebolo
ústredné kúrenie alebo komfortné príslu­šen­stvo.“


„Chcete tuším povedať, že nemu­síte byť chudobný,
aby sa vám žiadalo niekoho zabiť.“


„A nemu­síte byť ani poli­cajt.“


Bryan čakal, predl­žujúc ticho. „Čo je vo veci,
nudíte sa?“


„Zväčša.“


„Golf vám nestačí, čo?“


„Mám málo sebe­rov­ných protih­ráčov.“


„A teraz sa dávate na hru, o ktorej aj ja
niečo viem.“


„Uvedo­mujem si to.“ Robbie si chlipkal
z pohára. „Lenže ste mi ešte nepo­ve­dali, či ste vôbec niekoho zabili.“


„Záleží na tom?“


„Neverím, že ste to urobili, a podľa mňa je to
čudné. Totiž, keď som ja zabil, a vy nie, tak kto je tu odborník?“


„Myslím, že to by mohlo závi­sieť od toho, akého
máte na mysli,“ povedal Bryan.


Smieško s kuče­ra­vými vlasmi, ktorý mal šesť
áut, dva mili­ó­nové domovy, majetok v sied­mich štátoch a ktorého si
zavše mýlili s filmovou hviezdou, pozrel na poli­cajta, čo zarábal
trid­sať­tisíc ročne a mal triezve fúziky.


„Smiešne,“ povedal. „Keď si idete do klubu zahrať
golf, spýtajú sa vás, koľko prie­merne nastrie­ľate. Ale pri takejto hre sa vás
pýtajú, na koho strie­ľate, alebo by ste rád strie­ľali. Je to oveľa
vzru­šu­jú­cejšie, nie?“


„Len ak vyhráte,“ povedal Bryan. „Ak prehráte,
nedos­ta­nete sa z toho tým, že zapla­títe rundu.“

Keď si na
boľavé nohy obúval tenisky, zastonal, oprel sa a oddý­chol si, potom znova
zastonal, keď sa dvíhal z kresla, akými boli vystro­jené hotely Holiday
Inn.


„Niekedy stonáš ako dedko,“ pove­dala Angela.


Stála pred zrkadlom nad bieliz­níkom a poze­rala
cez izbu na jeho odraz. Sklené balkó­nové dvere za ním boli v priamom
svetle.


„Už som ti povedal, že sa rád robím starý.“


„Ale nie až taký.“


„Odohral som osem­násť jamôk s kolom namiesto
palice. To ťa stačí položiť.“


Angela si upra­vo­vala výstrih na šatách, urov­nala ho
a nazrela doň. „A dozvedel si sa, koho chce vlastne zastreliť?“


„Tára stále naokolo.“ Bryan sa premiestnil
k skrini a vybral z nej belasú bodko­vanú kravatu. „Keby ste sa
mohli zbaviť každého, o kom ste presved­čený, že si neza­slúži
žiť – alebo bez ktorého by bol svet lepším miestom – kto by
to bol? Asi mu nejaké dievča raz pove­dalo, že je ‚naozaj hlbo­ko­my­seľný‘
a on tomu uveril.“


„Vieš kto by bol dobrý kandidát?“ pove­dala Angela.
„Robbie.“


„Tiež mi to napadlo,“ súhlasil Bryan, „potom.“
Prešiel k zrkadlu uviazať si kravatu a zastal šikmo za ňou. Angela
zdvihla pohľad k jeho odrazu, tvár mal už do tmava opálenú.


„A koho si mu navrhol?“


„Spomenul som mu Howarda Cosella. Ale nemyslel som
to vážne. Mám ho celkom rád, je v poriadku.“


„Ty máš rád každého.“


„To nie, ale keď o tom uvažujem, je menej
tých, ktorých neznášam, ako som myslel. Rozhodol som sa naprí­klad, že John
McEnroe mi je sympa­tický. Hoci­kedy by som ho prijal za partnera.“


„A čo Walter?“


„Walter je Walter. Myslím, že aj s ním sa hral
Daniels túto hru a že si ho vybral. Viem si Waltera pred­staviť, ako
zosta­vuje zoznam nádej­ných obetí a sliní si pri listo­vaní prsty. Ale tuším
som to nezahral dobre. Smiešne, ale mal som pocit, že čakám, kedy mi ponúkne
úplatok. Keby som bol povedal správne veci a prejavil záujem, bol by mi ho
ponúkol… Čo ja viem. Ukázal mi exklu­zívny klub, svoj dom – akoby
chcel povedať, toto všetko môžeš mať, keď budeš hrať s nami.“


„Poku­šenie Bryana Hurda.“


„Akurát že mi nič nepo­núkol, tak o čo mu išlo?
Hovoril o medzi­ná­rodnom tero­ris­tovi ako prav­de­po­dobnom cieli,
o akomsi Carlo­sovi. To mi čosi pripo­me­nulo, tak som mu povedal, že som
zavolal tomu mexic­kému obchod­ní­kovi Carlo­sovi Cabre­rovi.“


„A volal si mu?“


„Nie, bol to len chyták. Povedal som mu, že podľa
toho Mexi­čana ho pred Plazou vyzdvihol pán Daniels. A Robbie povedal asi
že hej, tuším som ho naozaj odviezol. Vôbec to netajil. Takže tam v sobotu
ráno bol.“


Rozmýš­ľali o tom, každý zvlášť, poze­rali na
svoje odrazy v zrkadle, uväzujúc si kravatu a zašpend­ľujúc výstrih
šiat, uvažo­vali o človeku, ktorý rozprával o zabí­janí ľudí. „Si vždy
taký duchom neprí­tomný?“ spýtala sa. A pred­sta­vila si ho
v kance­lárii. „Nie, nie si. Ale zdá sa mi, že toto ťa nezau­jíma.“


„Som zvyk­nutý vychá­dzať z neja­kého možného
motívu, a tu ho nevidím. Prečo by zabíjal Curtisa Moora?“


Angela sa pohla ku kreslu pri balkóne a sadla
si, vzpria­mená, s kole­nami pri sebe, akoby si skúšala túto pózu.
„Prebe­rali ste to abstraktne, nie? Keď hovorí o zabí­janí ľudí, preja­vuje
nejaké city? Vzru­šenie?“


„Raci­ona­li­zuje. Ale keď vychá­dzaš z hlúposti,
výsledok môže byť zasa len hlúposť.“


Oblie­kali sa, lebo sa mali stretnúť s Robbiem,
čakali ich koktaily a večera v Everg­lades klube. Angela si priniesla
len jedny šaty, záste­rové z béžovej bavlny, ktoré mala na sebe. Neve­dela,
či budú dosť elegantné pre Everg­lades, a niekoľ­ko­krát sa spýtala Bryana,
či má v poriadku výstrih. „Keď sú raz boháči pod tvoju úroveň, ako ti môžu
vidieť za výstrih?“ spýtal sa jej, a ona nato, že je zvedavá na jeho
mienku a nikoho iného, takže sa cítil ako idiot.


Sedela meravo vzpria­mená, potom naklo­nila trup
a skúšala rozličné pohyby, kým Bryan si obliekal tmavo­modrý svia­točný
oblek.


„Prišla vôbec reč na Curtisa Moora?“


„Nie, ale to je dobrý nápad,“ povedal Bryan.
„Navr­hnúť Curtisa ako vhod­ného kandi­dáta, ktorého by človek rád zlik­vi­doval,
keby ho už nebol niekto pred­behol. Uvidíme, či sa rozs­vieti.“


„Stretli by sme sa s ním dnes večer, keby si
nebol poliš?“


Dobrá otázka. Alebo bol by ich vôbec pozval? Vyhol
sa odpo­vedi a povedal: „Myslel som, že sa chceš pozrieť do klubu
Everg­lades.“


„To chcem… Aké to je, keď sa pred­kloním?“


„Pekné… Ty nemáš podpr­senku.“


„Čoby nie. Vidíš? Ale má úsporný strih.“


„Ostáva nám ešte trochu času, nie?“


„Počkaj,“ zahriakla ho, „vieš, koľko mi trvalo, kým
som to zošpend­lila?“


„Už sme ako manželia,“ povedal.


Pozreli na seba a odvrá­tili pohľad. Ale už to
tu bolo.


Walter sa
vrátil do domu desať minút pred siedmou, poob­zeral sa a zbadal na terase
Danielsa, vyob­lie­ka­ného v svet­lo­hnedom obleku s červenou pási­kavou
kravatou, akoby sa niekam chystal. Ale čítal knihu. Walter začal refe­rovať:
„Viete, koľko rollsov…“ Ale Daniels zdvihol ruku, neod­lie­pajúc oči od
rozčí­tanej strany. Walter musel počkať, kým pán Chlad­no­krvný dočíta stranu
a zahne roh listu.


„Tak spusťte.“


„Pove­dali ste, že ten chlap má rollsa. Viete, koľko
poon­dia­tych rollsov parkuje pred Semi­nolom?“


„Povedal som, že je to tmavo­modrý sedan.“


„No, odkedy ste ho videli, zmenil sa na
svet­lo­hnedý.“


„Walter, sledo­vali ste ho alebo nie?“


„Ale hej, sledoval som ho. Šiel do Hills­boro.
Poznáte ten pľac pred vjazdom, kde nevi­dieť na domy? Je to tam samý strom.
Zabočil na príjaz­dovku. Zapar­koval som o kus ďalej a vrátil sa peši.
Je to veľký dom akoby zo šindľov. Hneď pri pláži, ale trochu ďalej, viete? Je
tam na okolí plno tých stromov, čo volajú morské hrozno.“


„Hills­boro.“ Danielsa to akoby mierne prek­va­pilo,
potom pote­šilo. „Pokra­čujte.“


„Vyzdvihol si tam babku. Chudú, ale s veľkými
ceckami, trčali jej až neviemkam.“


„Aká stará?“


„Mladučká pipka, tak niečo nad dvadsať. Červené
vlasy a nama­ľo­vané oči. Mala fialové šaty so strap­čekmi.“


„Čo mala obuté?“


„Sandále.“


„Len vás skúšam, Walter.“ Robbie mal zrazu dobrú
náladu.


„Nasadli do rollsu, prešli po Sample Road na medzi­štátnu
diaľ­nicu a frčali po nej až do Miami. Zišli z nej v Coconut
Grove, v tej štvrti, a odviezli sa na vyvý­še­ninu na Brickel Avenue
kúsok na sever od Key Biscayne Causeway. Nielenže je to miesto oplo­tené, ale
hore na plote je ostnatý drôt a sú tam tabule vystrí­ha­júce pred psami.
Miami je stra­tené, vravím vám, poon­diati domo­rodci tam prebe­rajú vládu.“


„Medzi Brickel Avenue a Bay Shore,“ povedal
Robbie. „Viete, čo vidieť zo strechy toho vežiaka obrá­te­ného na východ?“


„Viem si pred­staviť, že je stade výhľad na celú
zátoku,“ prehodil Walter.


„Hej, ale z dvad­sia­teho šies­teho poschodia
obzvlášť dobre vidieť na uzav­retý úsek vládnej cesty.“


„Hej, povedal by som, že hej.“


„A na základňu Pobrežnej stráže.“


„A to sa pozrime.“ Walter zdvihol ruku, akoby
napínal biceps, a uvoľnil si spod pazuchy košeľu. „Už som sa čudoval, na
čo sa tu hráme. Ten chlapec rád pozo­ruje člny Pobrežnej stráže
a k proti­nar­ko­tickej nepatrí, to viem, lebo sa rozváža v rollse.
Tak s čím obcho­duje, s trávou?“


„S ničím neob­cho­duje,“ povedal Robbie.
„Zabez­pe­čuje dovoz mari­huany a kokaínu, no drží sa dosta­točne v úzadí
a zarába pri svojom polú­väzku približne dvesto­tisíc dolárov mesačne… keď
práve nerobí inšpekčné cesty po veľvys­la­nec­tvách.“


„Počkajte. Je to ten istý chlapec, o ktorom
sme hovo­rili? Ten, čo sedel na kole­nách starému v uniforme Kolum­bo­vých
rytierov, len odvtedy už vyrástol?“


Robbie chvíľu mlčal so smrteľne vážnou tvárou.
„Úžasné,“ ozval sa napokon a pozeral priamo na Waltera, „som asi jediný na
svete, kto môže mať poňatie o tom, čo ste práve pove­dali. Aby som
odpo­vedal na vašu otázku, áno, je to ten istý chlapec, čo sedel na kole­nách
uniforme Kolum­bo­vých rytierov, len odvtedy už vyrástol.“


„Tuším som povedal starému v uniforme.
Vyne­chali ste starému v,“ pozna­menal
Walter a v duchu dodal bozaj ma… „Walter, prečo si nesad­nete?“


„Hej, radšej si sadnem. Ďakujem.“


„Dobre. Vyšiel do apart­mánu na streche
a zdržal sa tam asi pol hodiny. Správne?“


„Vy ste ho tam už sledo­vali?“


„Mnoho ráz. Pokra­čujte.“


„Strávil v budove dvad­saťtri minút. Pipka
čakala v aute… A zrazu sa zjavil ten šrac – počú­vajte, to
vám bolo! Zjaví sa šrac a hľadá stra­te­ného psa. A vykri­kuje: ‚Piper,
ku mne! Piper, ku mne!‘“


Robbie civel na Waltera.


„Ten šrac šiel ďalej po ulici a stratil sa.
O dve minúty sa zjavil ten pes, malý biely škótsky teriér. Baba ho
zbadala, otvo­rila dvere a zavo­lala ‚Hej, Piper!‘ a pes skočil do auta
a ona sa s ním začala hrať. Náš chlapec vyšiel a nasadol,
a mohli ste vidieť, ako sa zas on mazná s tým psom. Pipka chcela
otvoriť dvere, ale neskoro, on už pohol a pes ostal v aute. Mal taký
malý červený obojok, viete aký, a na ňom prívesok s licen­ciou. Asi
tam mal aj meno a adresu. Ale nie, náš chlapec si odfrčí. Je mu jedno, že
pes patrí tomu šracovi a že mu to zlomí srdce, kašle na to
a jedno­ducho ho zbalí. Odišli aj s tým psom.“


Robbie počkal, aby si bol načistom, že príbeh sa už
skončil. „Walter?“ oslovil ho.


„Áno?“


„Kam išli potom?“


„Vrátili sa do Hills­boro, k tej pipke.“


„Ako viete, že tá vila patrí jej?“


„Zavolal som šeri­fovi Broward­ského okresu.“


„Walter, neho­vorte, že…“


„Pán Daniels, čo som robil dvad­sať­jeden rokov?
Pred­stavil som sa ako poli­cajt z okresu Palm Beach, povedal som falošné
meno a číslo odznaku, ktoré nero­zoz­najú od hovna, a požiadal som ich,
aby sa pozreli do zoznamu, kto býva na tej adrese. Hovoril som s jednou
úrad­níčkou, trvalo to hádam pol druhej minúty.“ Walter zalovil v zadnom
vrecku, vytiahol zápisník, ošúchaný a skri­vený, aby mu pasoval na zadok,
a otvoril ho.


Naslinil si palec, zalis­toval a povedal:
„Ocean­side Drive trid­saťpäť dvad­saťš­tyri. Zmluva na nehnu­teľ­nosť plus parcely
po oboch stra­nách znejú na meno Doris Marie Vaugh­nová.“


„Dorie?“ Začu­doval sa Robbie. „Motá sa okolo
pólistov.“


„Neviem, čím sa živí, ale peniaze má. Tá vila spolu
s pozem­kami má hodnotu dva milióny.“


„Kriste. Dorie Vaugh­nová. Vy predsa viete, čo ten
chlapec robí, na čo tú vilu používa.“


„Mám dosť slušnú pred­stavu, čo asi robila, keď som
odchá­dzal. Aj s tými namach­le­nými očami. Pipka má šmrnc.“


„Chutné decko, len trochu slabo­duchá.“


„Nik od vás nežiada, aby ste sa s nimi
rozprá­vali.“


„Chcem vidieť ten dom,“ povedal Robbie.


„Myslel som… ste oble­čený, akoby ste sa niekam
chys­tali.“


„Už dávno čakám na takúto príle­ži­tosť. Prepána,
Hills­boro. To je perfektné. Poďme, chcem vidieť ten dom.“


„Dúfam, že sa vie postarať o toho Pipera,“
prehodil Walter. „Že vie, čo robí.“


Robbie primrzol na polceste, ako sa dvíhal
z kresla, zvie­rajúc rukami opierky. „Kto?“


„O kom stále hovo­ríme? Tá babka.“


Angela si
v duchu pred­sta­vila Worth Avenue. Turisti sa premie­ľajú pred drahými
obchodmi. Na konci ulice vidia obyčajnú bránu, nijaká firemná tabuľa, ružová
fasáda, nepriz­do­bený zadný múr budovy. Sotva si ju všimnú. Ale je to zadná
strana Everg­lades, jedného z naje­xk­lu­zív­nej­ších klubov na svete.
A Worth Avenue je ulička, čo sa za ním tiahne.


„Napadlo mi to, keď som sem vošla,“ pove­dala
Angela.


„A čo sa stane?“ spýtal sa Bryan.


„Páni, si ty ale fiškus prefí­kaný.“


„Nie, ale myslím, že by si mala napísať tú svoju
knihu o bohá­čoch. Dostať to zo seba.“


„Ak sa mi to podarí bez zvyčaj­ného reflex­ného
prístupu. Museli by to byť priame dojmy bez chyt­rác­kych poznámok, A bez
príslo­viek.“ Pri reči blúdila pohľadom.


„Teda radšej si zatvor pusu a prestaň
čumá­kovať.“


„Vôbec neču­má­kujem.“


Videl, ako skĺzla pohľadom po hale, ktorá
pripo­mí­nala elegantnú obývačku. Sedeli v čalú­ne­ných kres­lách a drinky
mali na koktai­lovom stolíku so sklenou doskou.


„Ale teraz áno.“


„Preboha, vieš, kto to je?“ Ukázala hlavou. „Tie
tri dámy, čo tam spolu sedia.“


„Je ich tu plno. Vyzerá to ako ženský klub.“


„Myslím tú s perlami. To je Mary Sanfor­dová.
Veľmi blízka pria­teľka Rose Kenne­dy­ovej. Ak robíš nejakú dobro­činnú akciu,
musíš do toho zaan­ga­žovať Mary Sanfor­dovú, inak si v kýbli. Ale je vraj
veľmi sympa­tická.“


„Pochá­dzaš z veľkej rodiny?“


„Dve sestry a dvaja bratia. Všetci starší.“


„A musela si nosiť panču­cháče po sestrách.“


„Asi desať rokov. Ako to vieš?… Dofrasa, mala som
priniesť číslo Social Picto­rial.
Alebo Shiny Sheet. Je to určite Mary
Sanfor­dová. A myslím, že tá vedľa nej je Anny John­so­nová. To sú
revlo­novské peniaze. Ale inokedy nosieva turban.“


„Ako to, že tu vôbec nevi­dieť mužov?“ spýtal sa
Bryan. Angelin pohľad znova začal pomaly putovať po hale. „Všetci sú mŕtvi.
Alebo sú hore a hrajú domino. Alebo obidvoje… Dúfam, že budeme jesť
v Poma­ran­čovej záhrade. Totiž stolovať.
To je tá správna miest­nosť, ktorá práve letí.“


„Ak sa Smieško neukáže, najeme sa u lacného
McDo­nalda.“


„On vždy chodí neskoro.“


„Raz som kdesi čítal, že presný človek je osamelý
človek,“ povedal Bryan, „a je to pravda.“ Chlipkal svoj Wild Turkey. Keď prišli
a sadli si, chcel objednať obľú­be­ného Jacka Danielsa, ale čašní­kovi
povedal: „Kým budeme čakať na pána Danielsa, dáme si…“ trochu rozpa­čito sa odmlčal
a udal drahšiu značku. Nechcel upútať pozor­nosť. Poliš z krimi­nálky,
ktorý sa chce tváriť, akoby sem patril. Angela si to nevšimla.


„Preboha,“ vydýchla. A pokra­čo­vala, sotva
pohnúc perami: „Tá v ružovom, čo práve vošla. Tá sexy baba v strednom
veku. To je Robbieho žena. S tým plecháňom s bielymi vlasmi.
A vieš čo? Robbiemu je to úplne fuk.“


„Vyzerá v tom kabáte akože z Divo­kého
západu a s tými bielymi vlasmi ako Buffalo Bill. Počul som, že je
gróf.“


„Gróf? Ako to vieš?“


Dostal ju. „Človek sa všeličo dopo­čuje… Ako to, že
je tu jeho žena a on o tom nevie?“ Pomyslel si na svoju bývalú ženu
Peggy.


„Pretože, ako Robbie hovorí, ‚Patti a ja si
žijeme každý po svojom‘.“


„Tak prečo sú spolu?“


„Lebo vybaviť rozvod je príliš namá­havé.
A rozbíja to majetok. Keď si každý robí čo chce, na čo sa zaťa­žovať? Raz
prišla jeho pria­teľka – toto je dobrý príklad, dievča si myslelo, že
to s ňou myslí vážne – raz večer ta k nim prišla
a s Patti prešla rovno na vec. ‚Kedy mu podpí­šete rozvod?‘ Patti ani
neve­dela, kto to je. Šli za Robbiem, aby im to vytmavil. Zdvihol oči od knihy
a povedal: ‚Mňa do toho neza­ťa­hujte…‘“


Znova si spomenul na Peggy. „Moja žena… totiž moja
bývalá žena mi minulý týždeň zavo­lala…“


Ale Angela sledo­vala, čo sa robí. „Teraz skla­dajú
hold Mary Sanfor­dovej. Hovoria jej, aké sú uchvá­tené, že sa s ňou stretli.
Trochu jej poli­chotia. Teraz preky­pujú srdeč­nosťou, vždy sa hodí trošku
preky­povať.“


„Radšej nenapíš tú knihu.“ Potom dodal: „Má teraz
Robbie nejakú pria­teľku?“


„Neviem. Balí diev­čatá náhodne.“ Niečo jej napadlo
a pozrela naňho. „Smiešne, stále o tom hovorí, ale vlastne nie je ten
typ, čo letí na diev­čatá.“


„Možno má radšej búchačky,“ povedal Bryan.


Robbie
vyšiel spomedzi stromov k slepej príjaz­dovej ceste, kde naňho Walter čakal
pri aute, predkom obrá­teným k pláži; strie­borný rolls pôsobil
v skorom súmraku príz­račne.


„Ešte je tam?“ opýtal sa Walter. Slová zazneli
hlas­nejšie, ako očakával, a ďalšie skoro zašepkal: „V dome?“


„Jeho auto tam stojí,“ odpo­vedal Robbie.


„Nepoz­reli ste dnu cez okno?“


„Až sa k nemu dostanem tak blízko, tak
s ním aj skon­cujem. Ale ešte nie sme celkom pripra­vení. Dve veci. Chcem
zábery toho miesta…“


„Aké zábery?“


„Keď prídeme domov, ukážem ti kameru. Chcem to mať
nafil­mo­vané. A chcem, aby si niekoľko dní pozo­roval dom. Ak tu skla­duje
a odtiaľto vynáša tovar, o čom som presved­čený, chcem naňho udrieť,
až tovar bude tu. Je vám jasné, o čo mi ide?“


„Tak vy chcete, aby ten dom niekoľko dní pozo­roval
jeden človek,“ povedal Walter. „Ja dobre rozumiem, o čo vám ide, ale vy
neviete, s prepá­čením, čo hovo­ríte. Čo doboha mám robiť, mám tu táboriť
dvad­saťš­tyri hodín denne? Kto ma vystrieda? Keby teraz prešli okolo hliad­kári
a videli nás tu parkovať, dvoch chlapov medzi stro­mami, čo doboha im
napadne, keď nie to, že chys­tajú vlámačku. V celej tejto oblasti, kde máte
samé mili­ó­nové domy, je viacej tajných než v nejakej poon­denej banke,
a to neni vtip.“


„Walter, pozrite na ten dom,“ povedal Robbie.


„Myslím, že som ho videl zbližša ako vy.“


„Chcel som povedať, vezmite do úvahy, kde stojí.
Sotva ho vidieť, ešte aj z pláže. Po oboch stra­nách sú prázdne pozemky
plné stromov. Keď zídete z príjaz­dovky a prej­dete cez cestu, hneď za
zadným dvorom je Intra­co­astal. A prístavná hrádza. Všimli ste si ju?“


„Hej, všimol som si prístavnú hrádzu.“


„Teraz už vieme, že dom nekú­pila malá Dorie
Vaugh­nová.“


„Ja viem len to, že je na jej meno.“


„Walter, dom kúpil chlap, čo zarába mesačne
dvesto­tisíc dolárov pomimo. Lebo je to presne taký dom, aký chcel. Vpredu môže
preberať dodávky rovno z oceánu. Alebo môže vyjsť zadom a zbaliť
všetko, čo mu nechajú na prístavnej hrádzi. Malý vodo­tesný balíček v cene
takých milión dolárov. Lenže on si po
to nepôjde, pošle to dievča, na čo by ju mal. A potom, stavím sa
o hocičo, potom zastane pri dome žltá dodávka. Tá istá, ktorú uvidíte
v Coconut Grove. Jazdí s ňou ten istý chlapík, ktorý žije na
vyvý­še­nine na Brickel Avenue. Všetko to spolu hrá, Walter. Konečne sa vypláca
všetka práca, ktorú som venoval na tento projekt. Ale teraz sa dostá­vame
k ošemetnej časti. Nechcel by som nakúpiť nejaké drogy a podstrčiť mu
ich. Načo, preboha, keď on s nimi obcho­duje. Chcem ho dostať za ideál­nych
podmienok, keď bude v dome s čerstvým tovarom. Polícia dostane
anonymné hlásenie, a potom nájdu toho špinavca mŕtveho a bude zrejmé,
že ho zabili pre drogy. Chcem, aby to tak vyšlo, preto som vás do veci
zasvätil, Walter. Lebo ste profík. Zabudli ste o sledo­vaní viac, ako sa ja
v živote naučím.“


„Hej, teda v sledo­vaní sa vyznám,“ pripustil
Walter. „Toľko­krát som na niekoho striehol, že by som sa v tom mal vyznať.
Lenže tuná na okolí sú aj iní, nie priamo na postriežke, ale v podobnom
poslaní. Na stráži.“


„Kto, polícia?“


„Polícia.“


„Walter, keď si môžete kúpiť dom, vybrať si dom
a kúpiť, pretože je ideálne situ­ovaný na svoj účel – bez ohľadu,
čo stojí – tak si môžete kúpiť všetko, čo chcete. Vrátane polície.
Niekoľko banko­viek týždenne, aby dozreli, že sa ta nevláme nijaký Haiťan…
a iné aby nevi­deli.“


Walter si pošú­chal sánku. „Rozprá­vate
o dlho­dobom sledo­vaní.“


„Doneste si v termoske studené pivo
a kartón came­liek,“ žmurkol Robbie do tmy. „Poďme, už meškám.“


Boli pri
treťom drinku. Wild Turkey s ľadom.


„Dobre sa bavíš v klube?“ zaují­mala sa Angela.


Bryan neod­po­vedal a obaja najmenej minútu
mlčali, bolo im spolu dobre, aj keď ich čakanie zuno­valo, a nepo­tr­peli si
na spolo­čenskú konver­záciu, takže sa veľmi nena­má­hali.


„Chodil by si radšej sem alebo do Semi­nolu?“


„Keby som mal hrať každý deň na rovnakom ihrisku,
tak do Semi­nolu,“ odpo­vedal Bryan. „Mám rád maka­róny so syrom.“


„Skúsil si aj tie medov­níky?“


„Predtým som ešte nebol v šatni, kde podá­vajú
kolá­čiky. V Palmer parku nemajú šatne. Keď tam večer odohráš kolo, môžeš
prejsť cez Woodward a vypiť si s kurvami. V Semi­nole sa hovorí
o nehnu­teľ­nos­tiach.“


„Vravela som ti.“


„Stretol som tam jedného, ktorý celkom neza­padal do
obrazu. Chichi Fuentes. Odha­doval som, že je buď golfový profík, alebo gigolo,
alebo vedúci orchestra.“


„Poznám ho,“ pove­dala Angela. „Vlastne Chichi mi
sľúbil, že ak tú knihu naozaj chcem napísať, poroz­práva mi všeli­jaké drob­nosti,
na dokres­lenie atmo­sféry. Pozná každého a vie o všetkom, čo sa robí
v Palm Beach.“


„Ale Smieška zrejme nepozná.“


Angela naňho vyva­lila oči.


„Už zas máš otvo­rené ústa.“


„Práve mi čosi napadlo.“ Akosi ju to znepo­ko­jilo.
„Robbie o ňom čo povedal?“


„Nič.“


„Nič ti nepo­vedal? Ani že kto to je?“


„Nie, zato Chichi táral zopár vecí o jeho
žene. Preto viem, že ten plechatý s dlhými vlasmi je gróf. Poľský gróf.“


Angela sa k nemu naklo­nila bližšie. „Chichi je
medzi­ná­rodný playboy z Domi­ni­kán­skej repub­liky. Každú chvíľu je vo
Washing­tone.“


„Ale,“ povedal Bryan.


„Počúvaj. Myslím to vážne. Pamätáš sa na Trujilla?“


„Bol to diktátor. Taký tučniak.“


„Boh a Trujillo, to bolo jeho heslo,“
pokra­čo­vala Angela. „Zo tridsať rokov najvyšší vládca Domi­ni­kán­skej repub­liky,
kým ho tuším v šesť­de­siatom prvom nako­niec nezav­raž­dili. No a Chichi
je jeden z Trujil­lo­vých neman­žel­ských synov. Oženil sa najprv
s dedičkou trsti­no­vých plan­táží, potom s veľmi bohatou Ameri­čankou,
a napokon s talian­skou herečkou. Ženy ho zbož­ňujú.“


„Prečo?“


„Lebo je očaru­júci. Rodený milovník.“ Zalo­vila
v mysli a vytiahla ďalší argu­ment. „Vie, čo majú ženy rady.“


„To si si prečí­tala, alebo ti to povedal on sám?“


„Bryan… On je bohatý. Hrá pólo. Jazdieval
v špor­ťá­koch. Po celom svete mal diplo­ma­tické funkcie. Chargé d’affaires
v Paríži a všelikde inde. Fakticky robí teraz inšpek­tora
domi­ni­kán­skych veľvys­la­nec­tiev… Myslím to vážne. Je rozve­dený… prav­de­po­dobne
najhľa­da­nejšia partia v Palm Beach.“


„Robbie ho neznáša.“


„Vieš prečo? Robbie by bol rád ako on.“


„Alebo ako George Hamilton. Čo ešte robí?“


„Rozbil niekoľko manžels­tiev, raz ho vyhlá­sili za
koreš­pon­denta roka. Počkaj – za tri roky tuším nazbieral sedem­de­siat
sedem poku­to­vých lístkov za nesprávne parko­vanie v okrese Palm Beach
a asi dvadsať ráz ho zasta­vili pre nedo­vo­lenú rých­losť. Priateľ z Postu o tom písal, ako sa Chichi
vždy vytasí svojou diplo­ma­tickou imunitou a roztrhá bloky.“ Zamys­lene sa
odml­čala. „Bolo tu ešte čosi,“ znova zmĺkla a priky­vo­vala. Bryan, zvyk­nutý
čakať na odpo­vede, ju pozo­roval.


„Aha – pred­vo­lali ho pred veľkú porotu
v Dadeskom okrese, keď vyšet­ro­vali vraždu, tuším v Miami, súvi­siacu
s drogami. Čítala som to, keď som si o ňom zbie­rala mate­riál, ale
nepa­mätám sa, kedy to bolo.“


„Čo sa stalo?“


„Odmietol vzdať sa imunity, a tak ho nemohli
vypočuť.“


„Nepo­žia­dali ho, aby opustil krajinu?“


„Myslím, že Chichiho nech­celi obža­lovať. Pred­vo­lali
ho len ako svedka. Mal nejaké obchodné styky s tým, po kom šli, sa mi
zdá.“


„Možno je to pašerák veľkého formátu,“ nadhodil
Bryan. „Používa svoj diplo­ma­tický vak.“


„Chichi? Pochy­bujem. Nepot­re­buje peniaze.“


„Ako vieš?“


Angela neod­po­ve­dala.


„Robbie sa ho v klube hneď úvodom spýtal, ako
pros­pe­ruje obchod s koksom.“


„Vážne?“


„A potom uňho doma sme sa hrali jeho hru, koho
by ste chceli zastreliť. A Robbie vraví, no, je tu ten tero­rista Carlos.
Možno raz, čoskoro… A potom povedal: ‚Ale realis­tic­kejší by mohol byť…‘
a stíchol, ako keby musel rozmýšľať, kým mu niekto príde na um,
a potom: ‚… pove­dzme veľko­ob­chodník s drogami, ktorý babre ľuďom
životy a na ktorého je každý zákon prikrátky.‘“


„Neviem si Chichiho pred­staviť ako veľko­ob­chod­níka
s drogami,“ namietla Angela. „Je to veľký zvodca. Povedal mi, že od
svojich štrnás­tich rokov nikdy nespal sám.“


„Možno sa bojí tmy.“


„Neviem si pred­staviť, že by sa unúval niečím ako
pašo­vanie. Nie je ten typ.“


„Možno nie,“ pripustil Bryan. „Ale Robbie
nespo­menul obchod­níka s drogami len ako príklad. Myslím, že ho tá
pred­stava zvádza. Niekto zlý, kto je nadosah.“


„Tebe sa Chichi vidí zlý?“


„A Robbie?“ odpo­vedal Bryan otázkou. „Keď som
sa zmienil o Chichim, zatvá­rila si sa čudne a pove­dala si: ‚Práve mi
čosi napadlo…‘“


„Nemys­lela som na drogy.“


„Nie, bolo to skôr, ako sme sa k nim dostali.“


„Aha…“ Angela ožila. „Ty si povedal, že to
vyze­ralo, akoby sa na Robbieho nepa­mätal, a ja som si
pomys­lela – hneď mi to napadlo, že čo ak chce zabiť práve Chichiho.“


„Prečo by ho zabíjal?“


„To je práve problém, motív je taký slabý…“


„Pretože sa mu nepáči?“


„Aj preto, ale skôr preto, že Chichi si nikdy
nespo­menie na Robbieho meno,“ pove­dala Angela. „Znie to hlúpo?“


Ruth May
Hayesovú, trid­sať­se­dem­ročnú, privia­zali za krk k zadnému náraz­níku
pria­te­ľovho auta a krúžili s ňou po poli, kým neum­rela. Robert
Jackson, trid­saťš­ty­ri­ročný, a James Pope, trid­sať­päť­ročný, zahy­nuli
v prestrelke, ktorá vznikla z toho, že Jackson zadusil ciga­retu
v čistom popol­níku. Sam James, trid­sať­päť­ročný, povedal svojej žene, že
šortky ich dvanásť­ročnej dcéry sú pritesné, čo vyvo­lalo hádku, pri ktorej bol
James na smrť dobo­daný. Paula Struggsa, dvad­sať­de­väť­roč­ného, zastre­lila jeho
pria­teľka. Richard Scott, dvad­saťt­ri­ročný, podával na uzmie­renie ruku ľuďom,
s ktorými sa na večierku poškriepil, keď ho ktosi zozadu udrel
base­bal­lovou palicou a zabil. Myrosa Cata, štyrid­sať­se­dem­roč­ného,
zastre­lila po hádke jeho manželka. Jamesa Wara, šesť­de­siat­päť­roč­ného, zastrelil
jeho syn, pacient psychiat­ric­kého odde­lenia vojen­skej nemoc­nice. Charles Roby,
trid­saťd­va­ročný, sa pochytil s pria­teľkou pre balíček ciga­riet a ona
ho ubodala na smrť. Gloria Glas­sová, päťde­siat­ročná, pove­dala Jame­sovi
Lind­seymu, päťde­siat­šesť­roč­nému, že spolu skon­čili; Lindsey ju zastrelil. Betty
Good­lo­wovú jej priateľ zbil, polial riedidlom na farby a podpálil. Michael
Kirby, dvad­sať­päť­ročný, sa poškriepil s diev­činou, ktorá mu strá­žila
dieťa, a ona ho pichla do hlavy a potom zastre­lila puškou. Geral­dine
Phil­lip­sová, trid­sať­päť­ročná, pove­dala svojmu pria­te­ľovi, že si ide zabehať
okolo bloku, čo ho tak rozzú­rilo, že ju ubodal na smrť. Marvin Rife,
devät­násť­ročný, hádzal fľaše do suse­dovho domu, načo sused vyšiel
s brokov­nicou a zabil ho. Bennyho Vanna, štyrid­sať­je­den­roč­ného,
zastre­lila jeho pria­teľka, lebo si dal rande s jej sestrou. Larry Young,
šest­násť­ročný, vytiahol hrač­kovú pištoľ na svojho kama­ráta a povedal bum;
kamarát, dvad­saťt­ri­ročný, vytiahol ozaj­stnú pištoľ a zastrelil ho. George Peterson,
päťde­siat­je­den­ročný, vyšiel z baru a omylom nasadol do cudzieho auta;
majiteľ auta, totož­nosť neznáma, ho z auta vytiahol a na smrť
dokopal. Cecil Castner, dvad­sať­päť­ročný, sa zahnal nožom na Delois Tanks­le­yovú,
dvad­sať­je­den­ročnú; udrela ho stoličkou, doniesla si zo spálne pištoľ
a stre­lila mu do tyla; bola obža­lo­vaná z usmr­tenia spôso­be­ného
nedba­losťou pri použití strelnej zbrane a dostala osem­násť mesiacov
podmie­nečne. Joseph Vennie, päťde­siat­päť­ročný, sa nahneval, keď ho L. C. Ford,
štyrid­sať­ročný, vymknutý zo svojho auta, zobudil a požiadal o vešiak
na šaty; Vennie udrel Forda do hlavy pištoľou; Ford mu pištoľ zobral
a zastrelil ho.


Asi šesť­sto­se­dem­de­siat ďalších vrážd, nie
nepo­dob­ných týmto, sa za minulý rok odohralo v oblasti Detroitu a pre
Bryana Hurda to boli známe príbehy.


„Môžem ti
poroz­právať, ako sa ľudia zabí­jajú, a niekedy aj prečo, a ty mi
povedz, či niektorý z tých motívov dáva zmysel,“ povedal Angele.


„Tak na tom nezá­leží, že príčina je na prvý pohľad
trafená.“


„Ak mám pravdu povedať, zabiť niekoho, kto si
nepa­mätá tvoje meno, dáva viac zmyslu ako väčšina tých prípadov,“ povedal.


„Čo ideme robiť?“ spýtala sa.


„Vypad­neme a dáme si niekde Jacka Danielsa,“
povedal.

Bryan
takmer celé dopo­ludnie prete­le­fo­noval so zoznamom otvo­reným na žltých stra­nách,
kde boli firmy, a o druhej popo­ludní sa presťa­ho­vali z Holiday
Inn v Palm Beach Gardens do Villaw Atlantis na pláži v Lake Worth,
asi osem kilo­metrov južne od Robbieho domu na South Ocean Boule­vard.


„Nepre­letel som vyše dvetisíc kilo­metrov, aby som
sedel pri bazéne,“ vysvetlil Bryan. „Mám rád oceán.“


„Aha,“ pove­dala Angela. Bola presved­čená, že sa
presťa­ho­vali, aby boli bližšie k akcii a mohli dozerať na Robbieho.


No Bryan sa s Robbiem nespojil. Netáral,
naozaj sedel na pláži. Volal síce domov z ich vily Atlantis, čo bol
skutočne výkon, a hovoril s Annie Magu­irovou alebo Malikom, teda
udržoval kontakt. Ale ďalšie dva dni strávil zväčša vonku na slnku so svojimi
časo­pismi Nati­onal Geog­raphic.
Rozprával Angele zaují­mavé fakty o sovách, o živote morských rias
a o šaka­loch.


„Nikto ani len nevie, že sme tu,“ pove­dala.


„To je dobre,“ povedal.


„Ty nemieniš nič robiť?“


„Spýtala si sa ma… Keď som ti povedal, že idem na
Floridu sedieť na pláži a čítať, spýtala si sa ma, či čítam detek­tívky.
Povedal som nie. Nečítam detek­tívky z rovna­kého dôvodu, prečo sa neza­pájam
do vyšet­ro­vania vrážd, keď som na dovo­lenke. To je zmysel dovo­lenky. Dostať sa
na chvíľu od toho.“


„Ale keď vieš, že niekoho idú zabiť…“


„Stavím sa,“ prerušil ju Bryan, „že viem
o päťsto ľuďoch v Detroite, ktorí by sa v blízkej budúc­nosti
veľmi prav­de­po­dobne mohli navzájom poza­bíjať alebo zabiť niekoho iného. Neviem,
ako zabrániť tým vraždám. Prichá­dzam na scénu až potom a upra­tujem.“


„Aspoň mu povedz, že vieš, čo robí,“ nalie­hala.


„Komu, Robbiemu? Veď mi to povedal.“


„Tak by sme
mali upozorniť Chichiho… alebo aspoň niečo.“


„Ak je zaple­tený v drogách, dáva si riad­neho
bacha. Netreba mu nič hovoriť.“


„Ale my naisto nevieme, či je.“


Bryan zavrel Nati­onal
Geog­raphic, vstal z plážo­vého kresielka, vošiel do vily číslo
šest­násť, tretej od pláže v rade betó­no­vých bunga­lovov,
a zate­le­fo­noval si, kým Angela v červe­ných biki­nách stála
a pozo­ro­vala ho a on pozo­roval Angelu. Zavolal Garymu Hammon­dovi
z palm­be­achskej polície.


Angela počula Garyho hlas, ale nero­zu­mela, čo
hovorí. Keď Bryan zložil, hneď sa spýtala: „Čo povedal?“


„Počkaj.“


V klima­ti­zo­vanej doko­na­losti si dali pohár
poma­ran­čo­vého džúsu. Potom zavolal Gary Hammond a Bryan počúval;
niekoľ­ko­krát povedal mh, spýtal sa Garyho, ako sa má, kde sa dá dobre najesť za
poli­cajtský plat, povedal výborne, ďakujem a zavesil.


Nedoč­kavej Angele povedal: „Chichi robí dodá­va­teľa
palm­be­achským spot­re­bi­teľom, frajerom, ktorí presed­lali z coca-coly
s rumom na čistý kokaín. Mari­huanu rozdáva gratis. Tu je malá ryba, ale
v Miami má meno. Je to akýsi dovozca aj dodá­vateľ v jednej osobe.
Nerobí doha­dzo­vača priamo, niekoľko ráz do roka tele­fo­nuje a chodí do
Bogoty alebo do Santa Marty. A keďže je v diplo­ma­tickom zbore, nemôžu
ho priškripnúť.“


„Presne ten typ, akého navrhoval Robbie,“ pove­dala
Angela. „Nedot­knu­teľný gauner, ideálny cieľ.“ Chvíľu zamys­lene mlčala. „Vieš
čo? Píšem nesprávny príbeh.“


Bryan ju sledoval, ako ide k šatníku
a vracia sa v bielych noha­vi­ciach, ktoré pripo­mí­nali pyža­mové noha­vice
stia­hnuté gumkou, a v tričku.


„Kam ideš?“


„Získavať mate­riál,“ pove­dala Angela.


Walter sa
celý prvý deň mechril v kroví a ani len kútikom oka nezazrel Chichiho
Fuen­tesa. Bolo tam horúco ako v pekle. Ledva dýchal. Zabíjal chro­báky
a zaúčal sa s tou prekliatou japon­skou kamerou. Video­re­kordér
a puzdro s baté­riou mu viseli na remien­koch okolo krku a buď ho
škrtili, udie­rali do kolien, alebo sa mu zamo­tá­vali v kroví.


„Ozaj, zabudol som vám povedať,“ spomenul si
Robbie. „Poobede býva Chichi buď v Semi­nole, alebo na Palm Beach Polo vo
Welling­tone.“ A dodal: „Mrzí ma to, Walter.“


„Viete, koľko rozlič­ných druhov chro­bákov tam je?
A to rátam len tie potvory, ktoré vidíte a môžete zabiť, ak ste dosť
rýchly.“


„Koľko?“ zaujímal sa Robbie. „Nie, iba žartujem, Walter.
Viem, že odvá­dzate perfektnú prácu. Ale niečo na tých páskach zato máte, nie?“


„No, nako­niec som sa ho dočkal. A mám ešte
niečo.“


„Čo?“


„Dajte sa mi najprv poumývať a natrieť niečím
tie štípance. Moja žena má na to akúsi vodičku – každú chvíľu ju čosi
poštípe. Neviem prečo… totiž nechápem, prečo sa chce neja­kému chro­bá­kovi na ňu
sadnúť a mať chuť ju uhryznúť, preboha. Alebo možno tam vo West Palme je
ešte viac chro­bákov ako na pláži.“


„Ja vám na to niečo dám,“ povedal Robbie. „Poďte
hore do pracovne.“


Masť ležala na bare vedľa ľadovej vodky
s tonikom a čerstvým citrónom. Walter vošiel a na dúšok ju
vypil. Vrátil sa v čistej košeli, nových bermu­dách, ktoré mu zakrý­vali
kolená, v nových remien­ko­vých sandá­loch s prac­kami a mosadz­nými
krúž­kami, ktoré nemohli byť oveľa ľahšie ako kanady, priložil si ten zaro­sený
pohár k ústam a neod­trhol ho, kým nena­sával len vzduch. Robbie mu
nalial ďalší a Walter si medzitým pona­tieral masťou ramená a nohy,
a boli pripra­vení.


„Pred­sta­venie sa začína.“ Robbie sa usadil pred
tele­víznu konzolu. Walter ostal pri bare, s fľašou vodky poruke.


Naskočil obraz.


„To je dom zo severnej strany,“ začal Walter.
„Všim­nite si, že tam nie sú nijaké dvere. Dvere sú iba vpredu a vzadu… tu
je prístavná hrádza… čln pláva okolo pobrežia… ďalší čln… Tu ide jeden opačným
smerom… Tu sa už blížim k domu z druhej strany. Všim­nite si, že ako
som povedal, tam nie sú nijaké dvere.“


„Prepána, Walter, toto je kamera za štyri­tisíc
dolárov,“ povedal Robbie. „Nemohli ste ju držať trochu pevnejšie?“


„Skúste to vy, keď vám taká potvora sedí na pleci.“


„Dal som vám statív.“


„Ako môžem používať statív? Nestihnem sa poriadne
zastaviť, a už aby som sa zas pohol. Vyzerám ako tí tupí očití sved­kovia
v sprá­vach, len ja som v prekliatej džungli a žerú ma chro­báky,
video­re­kordér, batéria, poon­dené káble – skúste si navešať na seba
všetky tie sračky a potom udržať kameru nehybnú.“


„To je tá terasa?“


„Hej, to je tá terasa. To je… aha, tam je Piper,
čosi naháňa. Pozrite, niečo ho privádza do zúri­vosti. Asi tie prekliate chro­báky…
Okej, už ide. Túto pipku nežerú chro­báky.“


„Dorie. Veľmi pekne opálená. Ejha…“


„Držte sa kolíka,“ prerušil ho Walter, „šou sa ešte
len začína… Vyzliekla si vršok… Už ste videli v živote niečo také? Popiera
to gravi­tačné zákony. Pozrite na tú krásu…“


„Je hnedá úplne všade,“ prehodil Robbie.


„To je fakt, že úplne všade… Teraz si strká palce
za gumu… Nemáte nejakú hudbu? K tomuto by sme si mali púšťať muziku. Bum.
Ta-ta-ta bum. A noha­vičky sú dole. Pozrite na to, červené vlasy
a čierne chlpy. Ako vrabčie hniezdo…“


„Ešte neza­čala vädnúť,“ povedal Robbie.


„Tak zistíte, či si ženská farbí vlasy, keď sa jej
pozriete na chlpy.“


„Vážne?“


„Len nechápem,“ pokra­čoval Walter, „na ktorého
čerta si oblie­kala tie plavky, keď vedela, že vyjde von a zas ich vyzlečie.“


„Prečo ste netrans­fo­ko­vali?“


„Ale veď som. Čo si preboha myslíte, že som na to
zabudol? Len počkajte. Skoro som pritom vyletel z lesa a skočil na
ňu… Tu máte ten záber.“


„Veľmi solídna…“


„Ako viete?“


„… práca. Teraz ste už mali dosť pevnú ruku,
Walter. Lepšíte sa.“


„Jasné, že som mal pevnú ruku. Pri takom zábere,
keď som tam mal to najlepšie… Museli by ste mi ju zlomiť. Tá pipka mi nemohla
uniknúť, ležal som prak­ticky na nej. Pozrite na to, ako si ju poškra­bala… Teraz
sa ukladá na ležadlo. Suge­roval som jej na diaľku: obráť sa, obráť sa, predsa
si nechceš spáliť ritku.“


„A čo je toto?“


„Zase sme v lese. Počul som auto, tak som sa
presunul trochu viacej dozadu… Vidíte, tam je jeho rolls royce. Všimli ste si,
že je svet­lo­hnedý? Ten Datsun Z patrí pipke. Okej, chlap je už vnútri.“


„Chichi?“


„Hej, je asi päť hodín. Ale deň predtým bolo skoro
šesť.“


„Čo robí, keď príde?“


„Dopa­roma, čo myslíte, že robí?… Teraz sme zas
v lese… vychá­dzam… som skoro na pláži. Všim­nite si úroveň, skoro pri tom
zábere ležím.“


„Tam je.“


„Áno, vychádza na terasu. Vidíte Pipera?… Pozrite,
beží k nemu… Babka sa prevracia… aha, jej pipina sa naňho prak­ticky
usmieva, a ten chlap sa hrá s poon­deným psom. Mám rád psov, nechápte
ma zle, ale kris­te­pane… A teraz sa rozprá­vajú. Musel si tvrdo pracovať,
drahý? V tej chvíli som jej mohol niečo tvrdé ukázať… A znovu sa hrá
so psom. Vitajte, pán Piper. Ste dobrý psíček, pravda? Iste vám je smutno za
Coconut Grove a za svojím malým pria­teľom. Hovno. Teraz poze­rajú na oceán.
Myslel som si, možno sa teraz niečo stane… Aha, tu som spravil záber oceánu.
Nič. Nazad na šou… Babka vstáva, preťa­huje sa a on furt len rozpráva.
Stojí tam ako pasák. Chápete, vôbec sa jej ani nedotkne.“


„Nič iné ani nie je, len obyčajný pasák. Využíva
ženy.“


„No, keď ich využí­vate na správnu vec a páči
sa im to, to je niečo iné. Teraz sa ohýba a dvíha plavky. Pozrite sa na
to. Foto­gra­fuje ma… Ešte chvíľu trepú a idú do domu. A tým sa to
končí. Na začiatku ďalšej pásky s ňou vychádza asi po dvad­sia­tich minú­tach
z domu, potom preplá­vajú okolo ešte nejaké člny. Ani jeden neza­stavil,
žltá dodávka sa nezja­vila.“ Robbie sa nehýbal, ďalej pozeral na prázdnu
obra­zovku. „Chcete to vidieť ešte raz?“


„Asi áno,“ povedal rozvážne Robbie. „Musím si
lepšie preštu­dovať okolie.“


„Viem, čo chcete študovať. No ale čo, ja nemám
nijaké námietky. Vy ste šéf, pán Daniels.“


Angela
bola presved­čená, že tá malá hnedá vec, čo vybehla z kúpeľne, bol
palmárik. Bryan ju presvedčil, že o ňom nechce uvažovať ako
o švábovi, lebo sa to spája s neprí­jem­nými pred­sta­vami, ale nebolo to
nič iné ako šváb.


Sedeli v buicku a viezli sa na sever do
Palm Beach, o pol ôsmej večer, a ešte bolo svetlo, hoci slnko už
zapadlo kamsi za vežiaky.


„Bol to prav­de­po­dobne šváb obyčajný, ale mohol to
byť aj šváb made­irský,“ uvažoval Bryan. „Oba sú také ligo­tavo svet­lo­hnedé.
Zožerú všetko, mydlo, papier… lepidlo. Videl som dvoch, keď som sa ta vrátil
ospr­chovať. Najprv som myslel, že je to jeden dlhý, ale boli k sebe
prile­pení zadoč­kami. Myslím, že si to rozdá­vali.“


„Palmá­riky lietajú,“ pove­dala Angela, využijúc
akúsi ranú spomienku.


Ale na Bryana nesta­čila. „Kopa rôznych druhov má
krídla, ale aj tak sú to šváby.“


„Mám radšej tvoje fakty o sovách.“


„Šváby sú škaredé, ale musíš uznať, že sú rýchle.
Vieš, aký rýchly je šváb americký?“


„Povieš mi to tak či tak.“


„Šváb americký… keď zroluješ noviny a skúsiš
ho zahlušiť, šváb americký je schopný odle­tieť za päťde­siatš­tyri tisícin
sekundy.“


„Skoro taký rýchly ako Chichi Fuentes,“ pove­dala
Angela.


„Teda dnes si si nebola kúpiť len nové šaty. Kde sa
máme stretnúť s Garym?“


„Choď po Royal Palm po okresný úrad a tam
zaboč doprava. Je to na Poin­ciane.“


„Som rád, že sa tak vyznáš.“


„Nielen v tom,“ pove­dala Angela.


Sedeli vonku za živým plotom, ale v tieni,
medzi turis­tami v dovo­len­kovom oble­čení, všetci popí­jali, končili jednu
časť dňa a začí­nali čas zábavy. „Všade je plno kovboj­ských klobúkov,“
prehodil Bryan. Angela mu vysvet­lila, že fanú­ši­kovia póla postupne prechá­dzajú
na wester­novú módu, kovbojské klobúky vidieť vo Welling­tone a ešte viac
v Royal Palme a v Gulfs­treame. Povedal jej, že mu cez deň
chýbala. Pozrela naňho teplým pohľadom a spýtala sa: „Naozaj?“ Povedal:
„Chýbaš mi, aj keď odídeš do kúpeľne.“


„Keď si čítal o tých šváboch, bolo tam niečo
aj o santo­do­min­skom druhu la
cuca­racha fuentes? Začínam prichá­dzať na to, aký je to nádherný exem­plár.“


Z vyso­kých orose­ných pohárov popí­jali chla­dené
koktaily s bour­bon­skou. Bryan v modro-oran­žovo-žltej havaj­skej košeli
sa hral na turistu a očividne sa v tom vyžíval. Angela, nepo­škvr­nená
v nových bielych ľano­vých šatách, očividne viacej dbala na dojem.


„Zháňa diev­čatá na pánske jazdy na jach­tách.“


„Bol som na mrav­nostnom,“ povedal Bryan, „ale nikdy
som nerobil raziu na jachte. Zväčša som sa pohy­boval po verej­ných zácho­doch.“


„Teraz si v Palm Beach, chlapče,“ pove­dala
Angela. „Záchody tu majú oblo­žené talian­skym mramorom a Chichi ti za
prime­rané prachy zoženie, na čo si len spome­nieš. Hovo­rila som s tým
pria­teľom z Postu
a zoznámil ma s autorkou spolo­čen­ského stĺpca, ktorá má nakres­lený
taký plánik, kto s kým spí, plus zoznam mladých voľných dievčat. Tých,
ktoré práve nado­budli plno­le­tosť a pohy­bujú sa po pólo­vých kluboch
a baroch, čo práve frčia. Chichi je momen­tálne celý preč do istej Dorie
Vaugh­novej. Povráva sa, že ju poslal do neja­kého domu.“


„Myslíš do bordelu?“


„Nie, kvôli súkromiu, aby sa stra­tili z očí.
Nie je v tele­fónnom zozname. Overo­vala som si to na okresnom úrade
a tam nemajú nič zare­gis­tro­vané na jej meno, tak som skúsila Browardský
okres. Odviezla som sa až do Fort Lauder­dalu, a čo myslíš? Dorie Vaugh­nová
má dom v Hills­boro.“


„A to ťa priviedlo kam?“


„Do Hills­boro, kam inam? Previezla som sa okolo
a trošku som ta nakukla, len z príjaz­dovky. Dorinka tam má domček
hodný najmenej milión, možno aj viac.“


„Myslel som, k akému výsledku si sa nako­niec
dopra­co­vala. Vieš, že chlap obcho­duje s drogami. Čo sa chceš ešte
dozve­dieť?“


„Chcem sa dozve­dieť, ako to tu vcelku vyzerá. Či aj
boháči drogujú ako ostatní.“


„Poroz­právaj sa s niekým z FBI, poskytnú
ti všetky infor­mácie, ktoré potre­buješ.“


„Nechcem fakty, Bryan. Chcem kolorit. Chcem sa
dostať k Chichimu a presvedčiť ho, aby mi poroz­prával nejaké
historky.“


„Myslím, že by si sa mala držať svojej knihy
o bohá­čoch.“


„Mala,“ zopa­ko­vala Angela. „Často hovoríš ľuďom, čo
by mali robiť? Zatiaľ som si to nevšimla.“


„Neviem, ale myslím, že by sme sa mali najesť,“
povedal Bryan, „lebo sa zahryznem do teba.“


Zaviezli sa k Chuc­kovmu Bar-B-Que Pit na
Fede­rálnej diaľ­nici, podniku, ktorý im odpo­rúčal Gary Hammond, kde boli lustre
z vozo­vých kolies a na stenách plagáty s Char­liem Russellom.
„Ach bože, nikdy sa nepýtaj poli­cajtov, kde sa možno najesť,“ pozna­me­nala
Angela. Ale nebolo to zlé. Dali si po rebierku a pohári piva
v sedliackej izbe a pamä­tali si, že Linda Rons­tad­tová spie­vala Také
je ľahké zaľúbiť sa.


Bryan si všimol, že vošli pove­domé kovbojské
klobúky. Dvojica. Tá istá, ktorá prešla okolo kaviar­ničky so stolmi na chod­níku
a obzrela si ich.


„Prečo nechceš, aby som napí­sala ten článok
o drogách?“ spýtala sa Angela.


„Lebo také veci sa už popí­sali.“


„A o čom sa ešte nepí­salo? Keď došlo už
aj na šváby, tak toho asi veľa nezos­talo.“


Kovbojské klobúky prešli k stolu medzi barovým
pultom a boxom. Angela sedela tesne pri Bryanovi a jedla rebierka
prstami, v kuse rozprá­vala a vôbec si nero­bila starosti o svoje
nové biele šaty. Kovboji vyzý­vavo stáli pri stole a obze­rali sa po celej
miest­nosti, napokon zakot­vili pohľadmi na Bryanovi a Angele, potom si
konečne sadli a odtiahli ďalšie stoličky, na ktoré si vylo­žili čižmy.
Kovbojské širáky s veľkou strieškou mali stia­hnuté hlboko do čela. Angela
rozo­be­rala, aké dôle­žité je hľadisko, všeličo sa dá urobiť zaují­mavo, ak sa na
to pozrieme z nového uhla. Kovboji si objed­nali u čašníčky po pive.


Bryan pocítil únavu. Spýtal sa Angely, či si tie
nové šaty kúpila na Worth Avenue.


Žartuješ? pove­dala a pokra­čo­vala, že dostala
nápad opísať tradičné prostredie Palm Beach, ostrov konzer­va­ti­vizmu, poslednú
názo­rovú baštu starej gardy, ako pomaly podlieha novej vlne, zába­vych­tivej
mladej garde, ktorá si hľadá svoje miesto na slnku.


„Kovboji v pólo­vých kluboch,“ povedal Bryan.


„Presne. To je jeden z náznakov. Preni­kanie
sedliackej nefor­mál­nosti.“


Oba širáky sa obrá­tili tým smerom. Jeden
z kovbojov sa ozval: „Čo to pove­dala?“


„A kde si ešte dnes bola?“ spýtal sa Bryan.


„No, obedo­vala som v Dva-Šesť-Štyrke, veľmi
živý podnik, s tým pria­teľom z novín a autorkou spolo­čen­ského
stĺpca. Píše pre Shiny Sheet.“


„A deba­to­vali ste o Chichim…“


„Áno. To som ti už pove­dala. Potom som sa zasta­vila
uňho doma – je to na rohu Worthu a South Ocean Boule­vard, tá ultra­e­xk­lu­zívna
obytná štvrť. Ale nebol doma. Vrátnik povedal, že hrá golf.“


„Chvíľu si sa s ním rozprá­vala?“


„Zopár minút. Vrát­nici si radi pokle­betia.“


„Polo­žila si mu niekoľko otázok na telo.“


„Len niekoľko.“


A sme doma, pomyslel si Bryan. Poho­vo­rila si s Chichiho
vrát­nikom, a ten zdvihol telefón a niekomu zavolal. Bryan mal
zamas­tené prsty. Zdvihol pohľad, aby privolal čašníčku, nech im donesie čisté
obrúsky, a pozrel na dvoch kovbojov, čo na nich civeli, upie­rali na nich
preni­kavé pohľady filmo­vých kovboj­ských tvrďasov, ktoré by bez tých veľkých
klobúkov nestáli za starú belu. Obaja mali čosi vyše dvadsať, košele rozha­lené,
spod klobúkov im trčali schl­pené vlasy. Neboli to našťastie nijaké väzby, len
odporní bezo­čivci, akých Bryan už šest­násť rokov posielal do Jack­sonu. Bol by
sa stavil, že už majú za sebou pekné pálky v Raiforde alebo azda aj vo
fede­rálnom lapáku. Na rame­nách mali teto­vanie, ktorého získa­vaním si tam
krátili čas, neumelé výtvory väzen­ských umelcov.


„Hej, slečna…“ ozval sa jeden.


A Bryan si pomyslel: už je to tu.


Angela hovo­rila: „Musí ťa vzru­šovať, čo robíš. Keď
ti chýba zápal, potom tvoje slová len tak sedia na riad­koch. To je práve
problém, ktorý som začí­nala mať s Robbiem. Mala som plochý zorný uhol.“


„Hej, slečna, čo robíte s tým starým chrenom?“


Bryan pozrel priamo na nich. Ale bolo to nanič.


„Čože?“ spýtala sa Angela. „To hovo­ríte mne?“


„Nie je to váš manžel, či hej?“


„Blbosť, je pre ňu moc starý,“ povedal ten druhý.
„Poďte sem k nám, poroz­prá­vame sa.“


„To myslíte vážne?“ pove­dala Angela.


Bryanovi sa páčil jej tón: pokojný, vecný, ale
s jasne bada­teľným ostrím.


Jeden z kovbojov si preložil zodraté čižmy na
stoličke pred sebou. „Načo ti je taký starý chren? Veď sa mu už ani nepo­staví.“


„Mne sa starí chreni páčia,“ odsekla Angela, teraz
už napä­tejšie. „Dajte nám pokoj.“


„Neni možné,“ povedal prvý kovboj. „Tak predsa len
máš jazyk? Ukáž nám ho, nech ho vidíme.“


Druhý kovboj povedal: „Mohla by mi ním voľačo
poštekliť.“


„Čo je s tým tvojím starcom?“ spýtal sa prvý.
„Nič neho­vorí… Šéfe, neva­dilo by vám, keby sme si poži­čali na chvíľu vašu pipku
do auta? Vy si tu zatiaľ v pokoji dopite pivko.“


Bryan sa vysunul z boxu a postavil sa.
Cítil dotyk Ange­linej ruky.


„Bryan…“


„Len pokoj.“


„Brá-jen? Tak sa voláš?“ Prišlo im to mimo­riadne
smiešne.


Druhý kovboj spustil: „Ach Brá-jen, Brá-jen… Kam
utekáš, Brá-jen? Tečú ti nervy, musíš sa vyšťať?“


„Ide sa sťažovať vedú­cemu,“ povedal prvý kovboj.
„Ale my mu nič nero­bíme.“


Angela pozo­ro­vala havajskú košeľu, ako prechádza
cez halu, kde sa vyní­mali nápisy Toalety
a Telefón. Kovboji na ňu zízali.
Pozrela vedľa nich do haly. Bryana nebolo. Prišla čašníčka s obrús­kami.
„Želáte si ešte niečo?“ spýtala sa. Angela pove­dala, že nie, prosia si len
účet. Kovboji na ňu vyva­ľo­vali oči.


Jeden povedal: „Kto je ten chlapík, s ktorým
si tu?“


„To hádam ani nie je pravda,“ pove­dala Angela.


„Kde bývaš?“ spýtal sa ten istý. „Prídeme ťa
navštíviť… Máš rada trávu? Čo by si chcela? Čo takto nejaké hry?“ Jeho tón sa
zmenil, bol dôverný, láskavý. „Zbav sa toho starého a neskoršie sa stret­neme,
bude sranda.“


Angela zdvihla obrúsok a sústre­dene si začala
utierať ruky.


„Ty s tým chla­píkom chodíš? Vyzerá, že ani
nevie, kde to má.“ Dôverne: „Nejaký turista, čo si ho tu zbalila? Dievča, to je
pod tvoju úroveň. Odkiaľ je, z neja­kého zapa­dá­kova na severe?“


Druhý sa pridal: „Prišiel sem vo svojom
moto­ri­zo­vanom dome?“


Angela videla, ako sa Bryan vracia, dával si na
čas. Poze­rala, ako ide k čašníčke pri pulte a čaká, kým čašníčka
pripra­vuje účet. Videla, že vybral peniaze a zaplatil a čašníčka sa zasmiala
na tom, čo jej povedal, kým mu vydá­vala drobné.


„Povedz mu, že ideš s nami. Čo ty na to?“


Bryan sa vracal do baru. Angela neve­rila vlastným
očiam: niesol pohár piva.


„Keď mu to nechceš povedať, tak nič nevrav,
jedno­ducho vyjdeme spolu von. Čo doriti môže spraviť?“


Poze­rala, ako prechádza okolo ich stola
k boxu. Jeden z nich povedal: „Aha, Brá-jen je už tu. Hej, Brá-jen,
máš smäd? Asi má smäd.“


Bryan jej povedal: „Vonku ma počkaj.“ Keď zavá­hala,
ubez­pečil ju: „Je to v poriadku. Hneď prídem za tebou.“


Obrátil sa a položil pohár piva na stôl medzi
dvoch kovbojov. Medzi­časom sa vysu­nula z boxu. Počula, ako jeden povedal:
„Čo je to?“ A druhý nato: „Chce sa nám zalíškať, aby sme mu neub­lí­žili.“
Odchá­dzala od boxu. Videla, že čašníčka sa ta díva. Čašníčka aj dvojica pri
bare mali vážne tváre. Z hracieho auto­matu zaznie­vala melódia Willieho
Nelsona Znovu na cestách. Obzrela sa a videla, že Bryan stojí pri
kovbo­joch. Pozrel na ňu a kývol hlavou. Pohla sa dopredu, k východu
s dvoj­itými dverami, ale ďalej nemie­nila ísť. Videla, ako sa Bryan obrátil
k tým dvom kovbojom.


Poze­rali naňho v tej chvíli s výrazom
očaká­vania a zveda­vosti, na stole medzi nimi plný pohár piva.


„Môžem si prisadnúť?“ spýtal sa Bryan. Chytil
stoličku, na ktorej spočí­vali prekrí­žené čižmy, a opatrne ju spod nich
vytiahol, takže kovbo­jovi neos­tá­valo iné ako spustiť nohy na zem. „Ďakujem,“
povedal Bryan a sadol si.


Normálnym, príjemným tónom ich oslovil: „Chlapci,
som tu na dovo­lenke…“


Videl ich uprené, vyzý­vavé pohľady a široké
striešky prepo­te­ných jazdec­kých klobúkov namie­rené priamo naňho, a začal
odznova.


„Poviem vám to inak, chlapci,“ ešte vždy tým
príjemným tónom. „Nechcem, aby ste mi vy hajzli ešte raz skrí­žili cestu. Myslím
to vážne. Ak vás ešte raz uvidím, zrúbem vás ako hadov a podám na vás
sťaž­nosť, že ste sa ma pokú­sili napadnúť alebo mi nele­gálne predať nejakú
zaká­zanú látku. A potom sa postarám, aby vás poslali nazad ta, odkiaľ máte
tie odporné teto­vačky.“ Chvíľu počkal a zdvihol sa: „Je vám to jasné?“


Angela poze­rala, ako odchádza od stola a mieri
k nej. Videla, ako si kovboji vyme­nili pohľad a začali sa dvíhať.
Bryan sa neobzrel. Došiel k nej a vzal ju za lakeť. Willie ešte
spieval. To si zapa­mä­tala, aj to, ako vyšli z dverí do mäkkého večer­ného
svetla a zbadali maják, bezhlučne sa otáča­júci na streche poli­caj­ného
auta, z ktorého vystu­poval Gary Hammond.


„Máš obušok?“ spýtal sa Bryan.


„Baterku,“ odpo­vedal Gary.


„Požičaj mi ju,“ požiadal Bryan.


Gary siahol do voza. Spak­ruky, nízkym oblúkom mu
hodil veľkú baterku, chróm sa zali­gotal vo svetle. Bryan ju chytil vo vzduchu
ako mažo­retka paličku, zvrtol sa a rozk­ro­čený čakal pred vchodom do
Chuc­kovho Bar-B-Que Pit.


Angela stála pri prvom aute na parko­visku
a poze­rala na chrbát Bryanovej havaj­skej košele. Videla, ako sa jedno
krídlo dverí rozle­telo dokorán, a videla, ako k nim Bryan prikročil
a z celej sily sa zahnal baterkou na prvého, čo sa zjavil vonku.
Napálil to doňho, až mu odletel širák, a kovboj sa zatackal dozadu
a chytil sa za hlavu. Videla, ako Bryan druhého švihol cez tvár, až sa baterka
rozbila a vyle­teli z nej šulce. Videla tých dvoch kovbojov, ktorí
akoby tanco­vali, kým sa prvý snažil podop­rieť toho druhého so zakr­va­venou
tvárou. Gary Hammond prešiel okolo nej, pozrel na Bryana ako poli­cajt na
poli­cajta, bez jedinej otázky, a jednou rukou si už vzadu odopínal
z opasku putá.


„To je v poriadku,“ povedal Bryan. „Bolo to
len nedo­ro­zu­menie.“ Obrátil sa ku kovbojom. „Je to tak, nie? Mysleli ste, že
sme niekto iní.“


Sedeli v prena­jatom buicku a sledo­vali,
ako žltá dodávka odbo­čuje na Fede­rálnu diaľ­nicu sledo­vaná poli­cajným hliad­kovým
autom. Bryan zapálil ciga­retu a podal jej ju.


„Ty si volal Garymu?“ spýtala sa.


„Dal som ho zohnať rádiom – aby to šlo
rých­lejšie. Naučila si sa niečo?“


„Celá sa trasiem.“


„Ale naučila si sa niečo?“


„Keď chceš zažiť tichý večer, vyjdi si
s poli­cajtom,“ pove­dala.


„Ja som ich nepri­viedol. Keď sa vypy­tuješ na ľudí
z tej branže, chcú vedieť, kto si, a obzrieť si ťa.“


Od prek­va­penia naši­roko otvo­rila oči. „Tí dvaja
pracujú pre Chichiho?“


„Alebo pre niekoho, kto má k nemu veľmi
blízko.“ Bryan naštar­toval. „Na jeho mieste by som ich vyhodil a zohnal si
niekoho, kto na tú prácu stačí.“


V noci
pove­dala: „Má v sebe každý iného človeka?“


Nejaký čas už nespali, ale boli ticho. Ozval sa:
„Čo keby si ma videla, ako som niekoho zastrelil?“ Obrátil sa k nej
a videl, že pozerá na tieň na povale, na odraz obloka.


„Pred­sta­vo­vala som si to. Viem to pochopiť. Že by
si niekoho musel zastreliť,“ pove­dala Angela. Potom zmĺkla.


„Ale udrieť tých miam­ských kovbojov sa ti videlo
aké? Zlomy­seľné, zbytočné.“


Ďalej mlčala.


„Možno to nebolo potrebné. Ale mne sa zdalo, že je.
Musel som im poskytnúť dôvod, aby sa držali ďalej od teba, kým tu nebudem.“
Cítil, že sa k nemu obrá­tila. „Chcem, aby o tom poroz­mýš­ľali
a dali si na čas, a potom tu už zas budem. Ledaže by si chcela ísť so
mnou.“


Obrá­tila hlavu na vankúši a pozrela naňho.
„Musíš ta ísť?“


„Volala dnes Annie. Majú svedka na vraždu Curtisa
Moora, ale zata­juje veci, nechce povedať všetko, čo vie.“


„Kedy odchá­dzaš?“


„Niekedy zajtra. Najradšej by som sa najprv
poroz­prával s Walterom. Mohol by byť kľúčom k celej veci.“ Znova
nastalo ticho. Cítil sa sám: mal ten istý pocit, aj keď mu pove­dala, že ide do
Tucsonu, pocit, že ju stráca. Želal si, aby sama niečo pove­dala, aby jej
nemusel najprv položiť otázku.


„S tými dvoma kovbojmi… možno som sa aj tak
trochu pred­vá­dzal.“


Po chvíľke pove­dala: „Možno ti budem vedieť pomôcť
s Walterom.“ Poskytla mu aspoň niečo, ale nie toľko, koľko chcel.

Keď Bryan
zavolal Walte­rovej žene do West Palmu, Irena Kouzová pove­dala: „Walter? Aký
Walter? Nikoho s takým menom nepo­znám.“


„Pani Kouzová,“ povedal Bryan, „asi pred troma
rokmi sme sa u Carla stretli na rozlúč­kovom večierku poru­číka
Doug­her­tyho.“


Opýtala sa ho, či je tam na dovo­lenke. Povedal, že
áno. Má sa dobre? Áno, veľmi dobre. Tak prečo chce hovoriť s Walterom
a pokaziť si to? Mala pred ním náskok a Bryanovi trvalo zo dve
minúty, kým si to uvedomil.


Povedal, že dúfal, že kým je tu na dovo­lenke, bude
sa môcť zastaviť u Waltera, pozrieť ho a pozdraviť. Irena Kouzová
pove­dala, že sú u nich na práz­dni­nách obidve dcéry aj s manželmi
a milosť­pá­novi sa ešte neurá­čilo ani len zavolať. Jej suchý tón zostrel.
Každý, kto sa chce rozprávať s milosť­pánom, musí zavolať na pobrežie
a udať svoje meno a nechať odkaz. Začala Bryanovi rozprávať, čo stojí
poko­senie tráv­nika v malej záhradke, akú majú; dala sedem­de­siatpäť dolárov
za pristri­hnutie živého plota, lebo milosťpán už nemá čas, je
zanep­ráz­dnený – a Bryan sa odpo­rúčal z linky tak rýchlo, ako to
dovo­ľo­vala sluš­nosť, a mal pocit, že niečomu unikol.


Išlo mu o to chytiť Waltera doma, alebo si
s ním tam dohodnúť stret­nutie, pokúsiť sa privolať niečo zo starého
Waltera v rodinnom prostredí. Ale Walter sa West Palmu, vyhýbal. Bryan
poznal také prípady. Človek schopný zabíjať iných ľudí, ale na smrť vyde­sený
z vlastnej manželky.


„Skúsime niečo,“ pove­dala Angela.


Zate­le­fo­no­vala Walte­rovi k Daniel­sovcom
a pozvala ho na obed. Potre­buje trochu pomôcť s článkom, ktorý robí
o Robbiem Daniel­sovi, pohľad zasvä­te­ného na to, ako žijú boháči. Walter
povedal no priro­dzene.


„U Char­leyho kraba o dvanástej,“ pove­dala
Bryanovi. „Vidíš? Potre­buješ ma.“


A bolo to. Znova pocítil inšpi­ráciu.


Svet­lo­modrý
oblek napätý na prask­nutie na mocných pleciach – bol tam, hrbil sa
nad barom so svojím polde­cákom, pivom a balíčkom came­liek.


„Tuším sa pripra­vu­jete na druhú šichtu v Dodge
Maine.“


Walter sa k nemu obrátil so zježeným kohútom.
„A vy tu čo dopa­roma chcete?“


„Angela sa trochu oneskorí. Povedal som jej, že vám
zatiaľ kúpim niečo na pitie.“ Bolo o desať dvanásť. Bryan sledoval
barmana, dobre vyze­ra­jú­ceho mládenca, ako obslu­huje zákaz­níkov na druhej strane
barovej klietky. Podával im čapo­vané pivo, ktorým zapí­jali množ­stvá mušli­čiek.
Uvádzačka usádzala ďalších v priľahlej miest­nosti medzi kveti­náčmi a obyčajnou
drevenou výzdobou, kde ich prebe­rali s úsmevmi mladé diev­čatá
v čier­nych vestách. Všetko pekné v slnečný deň upro­stred sezóny.


„Walter, prečo chce niekoho zastreliť?“


„O kom to hovo­ríte?“


„Zahral mi rovnaké diva­dielko ako vám. Ukázal mi
zbrane a povedal, že ste na ne pozreli a spýtali sa: ‚Čo chcete
urobiť, inváziu na Kubu?‘“


„Ten chlapík je zberateľ, páčia sa mu búchačky.“
Walter docedil poldeci a zdvihol pohár s pivom. Barma­novi povedal:
„Hej, kamoš, ešte raz.“


Bryan si objednal čapo­vané pivo. Čakal, kým ho pred
neho postavia, a Walter zatiaľ zdvihol plný poldecák a polo­vicu
z neho vycedil.


„Má zopár pekných kúskov. V tej svojej
zbierke.“


Walter si posolil pivo a posunul soľničku
k Bryanovi.


„Ukázal mi python, z ktorého strieľal na toho
chlapa, čo sa k nemu vlámal.“ Walter to prešiel bez komen­tára. „Raz neviem
pochopiť,“ pokra­čoval Bryan, „ako môže mať niekto všetky tie prachy, robiť si,
čo sa mu zapáči, a ešte sa nudiť. Pána, my by sme vedeli, čo si
s nimi počať. Viete si to pred­staviť?“


„Kto vraví, že sa nudí?“


„On. Povedal mi to. Čo je s ním, nie je trochu
šibnutý?“


„Je to strašne vzde­laný človek,“ povedal Walter.
„V jednom kuse číta.“


„Áno, ale čo číta? Všetky jeho knihy sú
o jednom: ako sa strie­ľajú ľudia. Viete, čo mi povedal? ‚Koho by ste si
vybrali? Neja­kého univer­zál­neho hajzla, ktorý si zaslúži smrť.‘“


„A čo je na tom zlé?“ naježil sa Walter.
„Kriste, veď pozrite, aký je dneska svet! Len si vyberte, dopa­roma. Je tu
Castro. Máte celý rad diktá­torov, dopána. Máte hajzlov z PLO, poon­de­ných
Arabov. Kubáncov, Haiťanov, čo sem lezú a všetko zamoria. Choďte do Belle
Glade a potré­nujte sa. Lebo čoskoro sa všetci začnú baliť. Nebu­dete mať na
výber, keď budete chcieť ostať nažive, budete musieť paromsky dobre strieľať.“


V reštau­rácii už bolo rušnejšie, Palm­be­a­chania
prichá­dzali na obed, hoci väčšina miest na ich strane baru zostá­vala prázdna.


„Dnes ráno som sa rozprával s Irenou.“


„Kriste.“ Walter sa obrátil na sedačke. „O čo
vám dopekla ide?“


„Hľadal som vás, myslel som, že by ste mohli byť
doma. Potom Angela pove­dala, že sa má s vami stretnúť…“


Walter naňho chvíľku civel, potom sa znovu vrátil
k svojmu pivu. Nasypal si do pohára ešte trochu soli a sledoval, ako
z rozpúš­ťa­jú­cich sa kryš­tá­likov stúpa pena.


„Vraj jej už neko­síte trávnik.“


„Keď jej dávam tri stovky týždenne, mohla by si
také veci dať urobiť.“


„Tvrdí, že ste sa zmenili.“


„Prestaňte tárať, hej?“


Bryan si uchlipol piva. „Vravela, že ak vás uvidím,
mám vám pripo­menúť, že k vám prišli na návštevu dcéry.“


„Pozrite,“ povedal Walter, „ja sa vás nepýtam, či
preťa­hu­jete tú spiso­va­teľku. Tak sa dopa­roma ani vy nesta­rajte o moje
veci, hej?“


„Dobre,“ súhlasil Bryan, „len som vám chcel
povedať, čo vám odka­zuje Irena.“ Znova si upil a vychut­nával pivo. „Takže ako
vidím, nová robota sa vám páči. Keď vidím, ako si žije druhá polo­vička národa…
Rozmýšľal som, koľko peňazí vrazil do tej zbierky zbraní.“


„Netrápte si tým hlavu,“ povedal Walter. „Keď môže
zaplatiť pätnásť stovák za takú nahovno hračku, určite sa tým netrápi,
a tak to nerobte ani vy.“


Pätnásť stovák.


„Za čo, za brokov­nicu?“


Walter naňho znovu pozrel. „Myslel som, že vám
ukázal zbierku.“


„O cenách sme neho­vo­rili.“ Bryan čakal.
„Nevidel som tú highs­tan­dardku. Tú, ktorú mal v kance­lárii.“


Walter zostal zhrbený nad barovým pultom, opretý
o lakte. Vytiahol ciga­retu z balíčka tak, že ho nevzal do ruky,
a zapálil si.


„Rád by som vedel, kde ju drží,“ prehodil Bryan.


Walter vyfúkol dym a zahľadel sa na druhý
koniec baru. „Viete, kto je to?“ spýtal sa. „Ten sivo­vlasý, dozadu učesaný
pán?“


„Kto je to?“


„To je Tony Marvin,“ povedal Walter.
„Z Hiltonu na pláži. Vystu­puje tam.“


„Tony Martin, ten spevák?“


„Tony Marvin. Marvin.
Vstu­poval s Arthurom Godf­reym. To bol ten tmavo­vlasý fešák.“


„Aha, hlásateľ. S tým hlasom.“


„Hej, Tony Marvin,“ povedal Walter. „Dosť často ho
vídam, kdekade.“


„Walter, zožeňte mi tú highs­tan­dardku. Na jeden
deň.“


„Tuším vám úplne presko­čilo.“


„Jeden deň,“ zopa­koval Bryan.


„Mal som to vedieť,“ povedal Walter. „Všetky tie
rečičky, to bola len zásterka.“


„Walter, dvad­sať­jeden rokov ste boli poli­cajtom.“


Zliezol zo sedačky, obtrel sa o Bryana,
pretlačil sa medzi starším párikom, ktorý práve vchá­dzal, a nebolo ho.


„Váš kamarát si zabudol ciga­rety.“


Bryan zaplatil obe rundy. Kým čakal na drobné,
vložil si polo­prázdny balíček came­liek do vrecka.


Vytvo­rili
si úzus. Robbie sa pohodlne usadil s drinkom a orieš­kami. Niekedy
povedal: „Pred­sta­venie sa začína.“ Inokedy iba: „Spusťte to.“ A Walter
vložil kazetu do video­re­kor­déra a zapol tele­vízor.


„Tu pláva čln pri pobreží. Tu je terasa. Čakám, až
niekto vyjde.“ Pomalé minúty static­kých záberov boli preru­šo­vané prud­kými
skokmi na niečo iné: stromy, záľahy stromov, potom zasa vyčká­vavé zábery
ničoho. Ako film od Andyho Warhola.


„Ozaj,“ ozval sa Robbie, „videli ste tých
bezpeč­nost­ných strážcov, ako poze­rajú na svoje moni­tory, celý rad tele­víz­nych
obra­zo­viek? Poze­rajú na halu, na prázdnu chodbu. Na parko­visko… A nikdy sa
nič nestane.“ Otra­vo­valo ho to.


„A tu prichádza ona,“ povedal Walter.


„Trochu cici a rici pre naše vizu­álne
pote­šenie… Keď sa ukáže Dorie, vždy sa zlep­šíte, Walter. Zrazu máte pevné ruky…
Čo je to?“


„Počul som auto, tak som sa vrátil k ceste
overiť si, o čo ide. Prišiel ten chlapík. O chvíľu ho uvidíte.“


„Ježiš, skoro som zabudol,“ povedal Robbie.
„Hádajte, čo vyplá­valo z oceánu? Našiel som to dnes ráno na pláži. Celý
bal mari­huany. Tá potvorská gundža musela vážiť asi metrák.“


„Plné vody,“ povedal Walter. „Hej, je toho kopa.
Keď som robil na polícii, často sme ich našli na pláži. Vyha­dzo­vali ich
z člnov, keď ich dohá­ňala pobrežná stráž. Teda to chcete použiť?“


„Prečo nie? Aspoň nemu­síme čakať, kým niekto niečo
dodá. Radšej by som ho prichytil s koka­ínom, ale tráva bude stačiť.“


„Čo ste s ňou urobili?“


„Povedal som záhrad­ní­kovi, aby ju odložil do
garáže.“


„Záhrad­ní­kovi?“


„Povedal som mu, že to oznámim na polícii… Nože sa
pozrime na starého Chicha.“


„Vyzerá ako nejaký nemožný iránsky šach v tej
róbe.“


„Je zo zlatého lamé,“ povedal Robbie. „Idú si
zaplávať?“


„Nahí,“ spresnil Walter. „Keď necháte tú vec
v garáži, niekto o tom začne tárať. Mohli by vás prezradiť slúžky
alebo ten poon­dený kuchár.“


„Keď tu skon­číme, naložte to do merce­desa,“ povedal
Robbie. „Ak to zvlád­nete.“


„Čo, necelý metrák? Dvihnem oveľa viac.“


„Aj keď je to spolo­vice voda,“ uvažoval Robbie,
„keď to vyschne, malo by to hodiť pove­dzme štyridsať kíl kvalitnej kolum­bij­skej
mari­huany, ktorá má na ulici cenu asi tak… štyri­krát šesť je dvad­saťš­tyri,
štyri­krát jeden štyri, pridáme dve, šesť­de­siatš­tyri, to je šesť­stoš­ty­rid­sať­krát
sto… no, pove­dzme najmenej šesť­de­siat­tisíc dolárov. To by mohlo stačiť. Keď sa
to nájde u niekoho v dome, musí to byť obchodník… Kde sú?“


„Vidíte ich hlavy? Sú v oceáne, ďalej od
brehu.“


„Rozdá­vajú si to,“ povedal Robbie. „Nikdy by som
o Chichovi nepo­vedal, že takto vystrája vo vode.“


„Ja by som si s ňou tiež zavy­strájal,“ povedal
Walter.


„Páčil by sa vám záber na to, čo?“


„Teraz vychá­dzajú von. Ako Adam a Eva.“


„Neprib­lížil si to?“


„Načo? Vychá­dzajú von. Trochu ju cestou obchyt­káva.
Ten frajer vie, ako treba žiť, to sa mu musí nechať. Hrá golf, pláva. Nikdy
nemusí pracovať…“


Robbie sa v kresle naklonil bližšie
k obra­zovke. „Vôbec mu neovísa.“ Znelo to prek­va­pene. „Myslel som, že mu
bude ovísať.“


„Veď práve vyšiel z oceánu, dočerta, tak čo
ste čakali?“ Robbie škúlil na tele­vízor. „Má jeden z tých hnedých. Ale nie
je na ňom nič zvláštne. Pove­dali by ste, že má veľkého vtáka?“


„Nikdy som nija­kého nemeral,“ povedal Walter. „Vy
to vážne robíte, porov­ná­vate si ich? My sme to robili, keď som mal takých osem
rokov, ale odvtedy nie… Aha, vzali si šaty a idú do domu.“


„Čo je toto?“


„Priblížil som sa k domu zboku. Skúšal som, či
sa mi podarí záber cez oblok.“


„Nič sa nedeje.“


„Nechal som kameru ležať a šiel som si to
obzrieť, ale bolo už dosť tma. Na to by som mal mať svetlá.“


„Potre­bu­jete zasvet­ľo­vača,“ povedal Robbie.


„Na ktorého čerta zasvet­ľo­vača?“


Robbie pozeral na dom na obra­zovke. „Videli ste
niečo?“


„Myslíte, keď som nazrel dnu? Hej, kriste, znovu si
to rozdá­vali. Na dlážke. Majú také hrubé biele koberce.“


„Čo robili?“


„No to,“ povedal Walter.


„Myslím ako to robili?“


„Tak ako sa to robí,“ povedal Walter. „To sa pýtate
vážne, že ako to robili? Chcete povedať, že neviete, ako sa to robí?“


„Chcem povedať… či len to robili?“


„Niečo vám poviem,“ pozrel naňho Walter. „Dnes sa
človek dopo­čuje toľko vecí, že som už rozmýšľal, čo sa stalo s obyčajnou
kefo­vačkou. Tak robili práve len to.“


„Udivu­júce,“ pozna­menal Robbie.


Pokiaľ
išlo o Bryana, rozpr­šalo sa a zotmelo v nevhodnej chvíli. Keby
sa bolo rozpr­šalo a zotmelo hneď po ich návrate z pláže, keď boli
sami v izbe, boli by využili upršanú, pochmúrnu náladu a boli by sa
utiahli do postele. Kým by z nej vstali, boli by už zase spolu
a pochyb­nosti by sa rozp­tý­lili. Ale keď sa vrátili z pláže, bola ešte
spaľu­júca horú­čava a počul deti hrať sa v bazéne a dve slúžky
škriepiť sa po španielsky pred číslom pätnásť. Keď Angela mlčala, mlčal aj
Bryan. Povedal čo je? A ona pove­dala nič. Mohli v tom pokra­čovať
done­ko­nečna.


V aute cestou na letisko začal: „Si inakšia.“
Ona pove­dala: „Nie, nie som.“ A on sa cítil hlúpo, neprí­jemne. „Prečo si
taká tichá?“ spýtal sa jej.


„Lebo sa pokúšam vymys­lieť, čo urobím
s Robbiem. Nemôžem urobiť len ďalšie hlúpe inter­view. Keď má toľko tých
zbraní a vážne ich zamýšľa použiť, tak to nejde…“


Taká nahovno
hračka – prele­telo Bryanovi mysľou, slová,
ktoré nevy­vo­lali nijaký obraz – zbraň
za pätnásť stovák.


„Alebo môžem? Nechcem zahodiť, čo už mám,“
pokra­čo­vala Angela, „a tak možno začnem, akoby to bolo len ďalšie hlúpe
inter­view. Potom naňho hodím Chichiho a uvidím, čo sa stane. Ale viem, že
ak chcem nejaké emoci­onálne hľadisko, musím sa poroz­právať s Chichim, lebo
Robbie je taký chladný patrón. Myslí si, že je ktovieaká osob­nosť, ale
v podstate je to veľmi nudný muž. Chápeš môj problém?“


„O tom si tak dlho rozmýš­ľala?“


„Je to moja práca, Bryan.“


Zotmelo sa a rozpr­šalo, keď sa viezli cez West
Palm.


„Nie som nála­dová,“ pove­dala. „Keď mám hlavu plnú
myšlienok, tak pracujem. Neumáram sa. Ak ma niečo začne trápiť, oznámim ti to.“
Už mäkším tónom dodala: „A potom mi napravíš hlavu, dobre?“


„Doteraz som si nikdy nerobil starosti. A teraz
priveľa rozmýšľam, lebo nechcem, aby sa nám niečo stalo.“


„Bryan, ty si najsen­zač­nejší muž, akého som
v živote poznala. Milujem ťa a vidím, že nás čakajú len samé dobré
veci.“


Vyslo­vila to s takou ľahkosťou.


„Aj ja ťa milujem,“ povedal.


Zavislo to v aute so zvukom stie­račov
a zapa­ľu­jú­cimi sa oknami. Pocítil, ako sa mu jej ruka dotkla tváre,
končeky prstov ho nežne pohlad­kali. Potom pove­dala: „Bryan, neboj sa
o nás, nemô­žeme prehrať.“


Keď boli
v garáži, Daniels povedal tu je to. Bal mari­huany bol ukrytý vo veľkom
vreci a siahal Walte­rovi po prsia. Daniels mu povedal, aby ho odložil pod
kapotu merce­desa.


Pod kapotu. Cici a rici. Zasvet­ľovač. Ďalší
špeciálny výraz, ktorý používal, boli denné práce a týkal sa video­pások.
Chlapík rád používal slová, ktorých význam unikal. Mal v sebe veľa zmyslu
pre pred­vá­dzanie a mal sa stať asi hercom, ako ktosi raz navrhol. Ani mu
len nepo­mohol s tým vrecom.


Walter sa sám naťa­hoval s nákladom
a zašpinil si predok košele aj nohavíc. Potľapkal sa po vrecku, či tam má
ciga­rety, a spomenul si, že ich nechal na barovom pulte U Char­leyho
kraba.


„Dnes som videl Hurda,“ povedal Walter. „Spomínal
mi, že ste mu ukázali svoje zbrane.“


„Niektoré,“ spresnil Robbie. Prudko zavrel veko
bato­ži­no­vého pries­toru, znovu naň zatlačil, aby sa uistil, že je zamknuté,
a zostal zohnutý, zahľa­dený dolu. „Čo je to?“


„Kde?“ spýtal sa Walter.


„Je to nálepka na nárazník.“


Walter na ňu až teraz pozrel. Nálepka hlásala Správny Američan kupuje americké autá.


„To tam bolo. Asi to tam nalepil niekto
v Detroite.“


„Kriste,“ povedal Robbie. „Dajte to preč.“


„Kedy? Keď to tam strážim, alebo keď vám premietam
filmy?“ opýtal sa Walter. „Alebo keď ukazu­jete svoje búchačky poru­čí­kovi
z krimi­nálky, ktorý vyšet­ruje vraždu, ktorú ste náhodou spáchali?“


„Myslel som, že už sú preč,“ povedal Robbie. „Volal
som včera Holiday Inn, odhlá­sili sa.“


„No, dnes tu ešte bol. Vraj ste naňho skúšali
rovnaké ťahy ako na mňa. Akoby o všetkom vedel.“


„Vyzerá to, že loví v mútnych vodách,“ povedal
Robbie. „Nie, dával som si veľký pozor, spomínal som len hypo­te­tické situ­ácie.
Hral som sa s ním, Walter, to bolo všetko.“


„Myslím, že ste z neho nervózny. Myslím, že
neviete, či to skúsiť a kúpiť si ho, alebo naňho vypáliť, a čo by vám
prinieslo väčšie uspo­ko­jenie.“


„To je vaša odborná analýza?“


„Ja ho poznám,“ povedal Walter. „Tvári sa, že je
taký čestný, že by ani nepre­šiel cez ulicu na červenú. Ale je to
sviniar – len čo mu poskyt­nete hoci len náznak možného prípadu,
vykašle sa na pred­pisy a ide po vás. Už som to zažil.“


„Poznám ho lepšie, ako si myslíte. Hral som
s ním golf. A máte pravdu, podvádza. Lenže kto dnes nepod­vádza?
Cítili by ste sa lepšie, keby sme počkali, kým odíde domov?“


„Ja som už celý vzru­šený a pripra­vený,
a stále len sedíme ďalej na zadku. Urobíme to alebo nie?“


„No…“ zatiahol Robbie. „Zajtra budem mať golfový
zápas, ktorý sa trochu pretiahne. Čo takto pozajtra?“

Pred
budovou spoloč­nosti General Motors boli stáv­kové hliadky s trans­pa­rentmi,
na ktorých sa skveli nápisy GM
NEMÁ SRDCE… GM NÁM BERIE DOMOVY… VOJNA! GM PREPADLI POĽSKÚ ŠTVRŤ…


Malý občan sa púšťal do veľkej korpo­rácie kvôli
pozemku: kvôli parcele, ktorú odkú­pilo mesto, už ohra­denej a sčasti aj
spla­ní­ro­vanej, aby sa urobilo miesto pre nový závod na monto­vanie cadil­lacov.


„S Dodge Mainom je koniec,“ povedal Bryan. „Čo
vlastne chcú, domy alebo prácu?“


„Keby si tam žil, možno by si mal na vec iný
názor,“ pove­dala Annie Magu­irová.


„Možno áno a možno nie,“ povedal Bryan.


Vystú­pili z modrého plymouthu zapar­ko­va­ného na
mieste, kde bol zákaz státia, a prešli okolo stáv­ko­vých hliadok. Bryan,
ktorý niesol hrubú obálku z manil­skej konopy, povedal: „Možno nemajú iné
čo robiť,“ a zabočil do budovy GM. „Nikdy neviem, komu chytíš stranu,“
pove­dala Annie. „Prečo by som musel niekomu chytiť stranu?“ chcel vedieť Bryan.
„Ralph Nader si myslí, že s nimi vybab­rali,“ pokra­čo­vala Annie,
a Bryan odpo­vedal: „Kto sa ho pýtal?“


„Dnes máš hroznú náladu.“


„Veď som tu nemal byť.“


„Ten, za ktorým ideme, sa volá Bill Fay. Je to
príjemný človek. Neod­hryzni mu hlavu, prosím ťa.“


Bryan nič nepo­vedal, nič nesľu­boval.


Vystúpil za Annie z výťahu na prvom poschodí,
a spolu prešli na koniec chodby do krídla kance­lárií popre­de­ľo­va­ných
skle­nými prieh­rad­kami a uzuč­kými chod­bami. Bryan videl vyšších úrad­níkov,
niekto­rých len v koše­liach, ako sedia medzi pracov­nými a písa­cími
stolmi, videl nástenné tabuľky a grafy, foto­grafie manže­liek a detí,
v niekto­rých kance­lá­riách mali drapérie, vo väčšine žalúzie. Vošli do
kance­lárie, v ktorej kraľoval párik sekre­tárok stred­ného veku, zabo­čili
doľava a Annie pove­dala panej, ktorá na nich vyčká­vavo pozrela: „Dobrý
deň, pán Fay nás očakáva.“ Bryan ho videl cez sklo v sivom obleku
s tenkými pásikmi, s gašta­novou vrec­kovkou v nápr­snom vrecku,
ako hovorí do tele­fónu a mierne sa otáča zboka nabok so svojím riadi­teľ­ským
kreslom. Zdvihol pohľad a zakýval im so živým, dych­tivým výrazom, aby šli
ďalej, skončil hovor, a kým vošli, bol už na nohách.


„A, slečna Magu­irová, to som rád, že vás znova
vidím. Ako sa máte?“ Potom sa obrátil k Bryanovi. „Zdravím vás, ja som
Bill Fay… Teší ma, pán poručík. Poviem vám, máte senzačnú kole­gyňu. Ovláda
svoje remeslo, to vám poviem. Sadnite si…“


Boli tam reklamy z maga­zínov na chev­ro­lety,
nale­pené a presvet­ľo­vané, zakrý­vali takmer celú jednu stenu. Kúsok bokom
bol nápis veľkou kurzívou


NA OSEM­DE­SIATY PRVÝ JE CHEV­ROLET TEN PRAVÝ!


Nápis upútal Bryanovu pozor­nosť. Pomyslel si na
osem­de­siaty druhý rok, na nové modely, čo sa zjavia na jeseň…


Počul, ako Bill Fay povedal: „Obávam sa, že budem
musieť byť stručný,“ a obrátil sa, videl, ako si Fay odhrnul rukáv
a pozrel na hodinky. „Mám sa s niekým stretnúť presne o… štyri
a pol minúty. Ale viem, že vaša práca je pre vás rovnako dôle­žitá ako moja
pre mňa. Chápem, že sa musíte vracať k starým veciam a ubez­pečiť sa,
že ste na nič neza­budli. Ale ozaj, počujte, mám nápad. Zišlo mi na um, čo keby
ste uverej­nili svoje tele­fónne číslo v novi­nách? Chápete, akože kto tam
v tom čase bol a videl niečo čudné, nech nám láskavo zavolá na to
a to číslo. Čo poviete? Mohol by som agen­túru naho­voriť, aby vám to pekne
graficky upra­vili. Čo takto dať tam pištoľ? Počujte, začína sa mi to páčiť.“


„V novi­no­vých člán­koch býva zväčša aj naše
číslo,“ pove­dala Annie. „Ale ide nám o to,“ vstala a zobrala od
Bryana obálku, „aby ste si ešte raz pozreli tieto foto­grafie. Čo ak vám
niektorá náhodou niečo pripo­menie.“


Kým Annie vybe­rala z obálky foto­grafie, Fay
skúmal Bryana s náznakom začí­na­jú­ceho úsmevu. „Pána,“ povedal, „koľko sa
pri vašej robote nabe­háte! Iste, rád sa na ne ešte raz pozriem,“ a pomohol
Annie rozložiť na sklenej doske písa­cieho stola čiemo-biele zábery Robbieho
Danielsa. „To je ten váš podoz­rivý? Zdá sa mi akýsi pove­domý.“


„Nie je to vlastne podoz­rivý,“ spres­nila Annie,
„len sme naňho zvedaví. Vieme, že v to ráno určite bol v blíz­kosti
Plazy.“


„Naozaj?“ Billa Faya to trochu prek­va­pilo. „Nastal
v prípade nejaký obrat? Pokiaľ sa pamätám, predtým ste si neboli takí
istí.“


„Bol tam,“ povedal Bryan.


Fay čakal, či povie viac. Nako­niec skĺzol pohľadom
na foto­grafie a Bryan sledoval, ako pred­stiera záujem, rad-radom si prezerá
všet­kých Robbieov, zábery s pohľadom na kameru, úsmevmi, žmurk­nu­tiami,
pripra­vené, nafin­to­vané zábery, na ktorých sa pred­vá­dzal, aj verné momentky,
ktoré ho zachy­tili neprip­ra­ve­ného, alebo z uhlov, ktoré zvýraz­ňo­vali jeho
postoj, vyzý­vavo vysu­nutý bok, ruku pod kašmí­rovým svetrom.


„Pán Fay, v sobotu ráno ste sa prihlá­sili
v Plaze o deväť štyrid­saťpäť, je tak?“ spýtal sa ho Bryan.


„Áno, asi v tom čase.“


„Pove­dali ste seržantke Magu­irovej, že ste si
cestou všimli čierny sedan značky Mercedes.“


„Smiešne,“ povedal Bill Fay, „so ženou sme sa
bavili o zahra­nič­ných znač­kách, hlavne o japon­ských, veď viete, že
dvadsať percent áut na trhu pochádza z dovozu. Vravela, že by ich nemali
púšťať do Štátov, najmä keď sme v takejto ekono­mickej situ­ácii, a ja
som povedal, no, len pomaly, máme tu predsa systém slobod­ného podni­kania,
dočerta. Keď sa ti nedarí, môžeš sa zbaliť a vypadnúť. Ale je to dosť
tvrdé, vážne. Vlastne si myslím, že by sa mal zaviesť nejaký systém smer­ných
čísel, aspoň nateraz…“


„Videli ste ten čierny mercedes?“ prerušil ho
Bryan.


„Hneď sa k tomu dostanem. Povedal som, že
v Detroite vlastne ani nevi­dieť toľko cudzích áut, chcem povedať, že to tu
nie je ako v Los Angeles… blížili sme sa k Plaze, viete,
k hlav­nému vchodu, a ona vraví: ‚Ale, a toto je potom čo?‘“ Bill
Fay sa zasmial. „Rovno pred nami vidím Mercedes SEL 450. Ale počkajte, to nie
je všetko. Na tom veľkom kuse nemec­kého železa bola nálepka na nárazník
s nápisom Správny Američan kupuje
americké autá.“ Fay sa oprel o chrbát kresla a uškŕňajúc sa
čakal, ako zare­a­gujú.


„Všimli ste si pozná­vaciu značku alebo aspoň jej
časť?“ spýtal sa Bryan.


„Nie, nevšimol. A nevidel som nikoho, lebo to
auto bolo prázdne. Pamätám sa, že dvere boli otvo­rené. Museli sme čakať, kým
sme sa mohli pohnúť ďalej. Potom sme chvíľu stáli a čakali na parko­vací
lístok.“


Bryan sa naklonil nad stôl, zobral záber
s Robbiem v obleku a spustil ho pred Faya.


„Nie.“ Pokrútil hlavou.


Bryan si prezrel kolekciu a našiel ešte jeden
záber, na ktorom bol Robbie v balo­niaku, prav­de­po­dobne šitom na mieru, ako
vchádza do svojho domu v Grosse Pointe.


„Nie,“ zopa­koval jeden z riadi­teľov firmy GM, ale
ďalej pozeral na foto­grafiu.


„Možno keby sme ukázali tie zábery vašej manželke…“
nadhodil Bryan.


A Bill Fay rýchlo povedal: „Nie, nie, ona
nevi­dela nič, viem to iste, lebo sme sa o tom rozprá­vali. Vlastne hneď
išla dnu. Ani tam vtedy nebola.“


„Čo myslíte tým tam?“
spýtal sa Bryan.


„Keď som čakal na lístok.“


„Ešte je tu možnosť,“ povedal Bryan, „že ho videla,
kým vošla dnu.“


„Predtým tam nikto nebol. Viem to. Nevi­dela vôbec
nič. Už sme sa o tom aspoň desať ráz rozprá­vali.“


„Pán Fay,“ povedal Bryan, „bola s vami vtedy
ráno vaša manželka alebo niekto iný?“


„Momentík, dočerta. Dúfam, že to nemala byť nejaká
narážka.“


„Nemala,“ potvrdil Bryan. „Opýtal som sa vás celkom
zrozu­mi­teľne, či ste boli s manželkou alebo s niekým iným.
V recepcii ste sa prihlá­sili o deväť štyrid­saťpäť a odhlá­sili
o šest­nástej hodine. Do toho ma nič, čo ste tam robili, alebo s kým
ste to robili, ale ak ste videli pri hoteli tohto človeka, žiadam vás, aby ste
mi to pove­dali.“


Bill Fay znova pozrel na hodinky. „Počujte, budeme
v tom musieť pokra­čovať niekedy inokedy.“


„Môžem si od vás zavolať?“ opýtal sa Bryan.


Fay si zbieral papiere a už sa začínal dvíhať.
„Isteže. Len si poslúžte.“


„Aké máte doma číslo?“


Nepustil papiere, len si opäť sadol. Prihladil
papiere na sklenej doske a urovnal ich pred sebou, pripra­voval sa,
získaval čas. „Pán poručík,“ povedal napokon, „môžem vám čestne vyhlásiť, že
vôbec nič nevi­dela. Prisahám.“


„Môžete mi čestne vyhlásiť, že s vami bola
vaša manželka?“


„Záleží na tom? Totiž, ak ho tá osoba nevi­dela, nie
je to jedno, kto ho nevidel?“


„Ale vy ste ho videli.“ Bryan čakal. „Celý problém
je v tom, že nech­cete vystúpiť ako svedok pred súdom… Čo ste pove­dali
svojej manželke, že kde budete?“ Znovu čakal.


„Keby som vám niečo povedal,“ začal Fay opatrne,
„musel by som svedčiť pred súdom, pravda?“


„Neviem,“ odpo­vedal Bryan. „Vaša výpoveď by ho
umiest­nila na scénu, ale to je všetko. Aby sme dosiahli odsú­denie, potre­bo­vali
by sme oveľa viac. Naprí­klad vražednú zbraň a pozi­tívny výsledok
balis­tickej skúšky. Keby obhajca obža­lo­va­ného zistil, že máme dosť dôkazov,
mohol by sa pokúsiť niečo získať priznaním, a nekonal by sa nijaký proces.
Potom by ste z toho boli von. Nemôžem vám nič sľubovať, ale ak mi poviete,
že tam bol, môžeme skon­cen­trovať vyšet­ro­vanie naňho a získať niečo
konkrétne.“


Fay si priložil ruku na čelo a roztia­hnu­tými
prstami si pošú­chal sluchu. Na malíčku sa mu zablýskal prsteň s diamantom,
nechty mal vyma­ni­kú­ro­vané a leskli sa bezfa­rebným lakom.


„Vy ste ho tam videli,“ povedal Bryan. „Pamä­táte si
ho preto, lebo viete, kto to je. Videli ste, ako schádza po rampe, alebo ako sa
pohy­buje v tej oblasti… zišiel do garáže a päť ráz vystrelil na
parko­va­cieho zria­denca, prav­de­po­dobne ho okam­žite zabil. Nemys­líme, že by
ktokoľvek mal mať možnosť vyhasiť ľudský život a dostať sa z toho. Vy
myslíte, že áno?“ Bryan čakal.


„Mal oble­čený balo­niak,“ povedal Bill Fay. „Vošiel
pod bránu pri rampe. Zjavil sa tam sivý Lincoln Conti­nental a zastal.
Videl som to, lebo mu vytŕčal zadok. Potom sa voz pohol ďalej, ale on nevy­šiel.
Tak som si pomyslel, že nasadol do auta a zviezol sa dolu.“


„Ďakujem vám,“ povedal Bryan.


„Ale pred súdom svedčiť nebudem. Vlastne, ak sa ma
ešte niekedy spýtate, či som tam bol, popriem to.“ Fay sa odmlčal. „Svojej žene
som povedal, že idem do Cleve­landu.“


Bryan pozrel na Annie. Vstala a začala zbierať
foto­grafie, a on znova pozrel na Faya.


„Viete, kto to je?“


„Ak to nie je Robinson Daniels, tak je to niekto,
kto vyzerá presne ako on.“


„Poznáte Danielsa?“


„Nie. Ale občas ho vídam v Atle­tickom klube.
A videl som jeho fotku. Ale prečo by chcel zabiť fareb­ného parko­va­cieho
zria­denca?“


„Prečo by chcel vôbec niekoho zabiť?“ povedal
Bryan.


Vstal a počkal na Annie, potom s ňou
vykročil k dverám. Tam sa obrátil, pozrel na zbierku maga­zí­no­vých
reklam­ných inze­rátov, na ústredný motív a nápis Na osem­de­siaty prvý je Chev­rolet ten pravý!


„Čo použi­jete na budúci rok? Neho­dilo by sa Na osem­de­siaty druhý je Chev­rolet nie
drahý?“


Bill Fay skoro prikývol. „To nie je zlé,“ povedal,
a keď Bryan s Annie vychá­dzali, čosi si značil na papier.


Keď obchá­dzali štraj­kové hliadky pred budovou,
Bryan povedal: „Ako to, že tu pocho­dujú, namiesto aby si hľadali nové byty?“


„Si steles­nená účasť,“ skon­šta­to­vala Annie. „Stavím
sa, že neľu­tuješ ani pána Faya.“


„Mal ísť do Cleve­landu,“ utrúsil Bryan.


Odviezli sa do centra a museli zapar­kovať
o dve ulice ďalej od tisíc­tri­stovky, lebo stave­nisko novej okresnej
väznice zapra­talo bočné uličky náklad­nými autami a ťažkými mecha­niz­mami.
Bryan sa nevedel dočkať, kedy bude hore. Len čo vošiel do kance­lárie, kývnutím
ruky poslal preč Malika a Douga Parrisha a zate­le­fo­noval do Atlantis
Villas na číslo šest­násť. Telefón deväť ráz zacengal, a už chcel skla­maný
zložiť slúchadlo, keď mu náladu obrátil o stoosem­de­siat stupňov Angelin
hlas. „Práve si prišla z pláže?“


„Nie, umývala som si vlasy. Ako sa ti darí?“


„Skončil som. Ešte si urobíme poradu a je to.
Večer sa vraciam. Vlastne, keby som o pol šiestej chytil lietadlo, bol by
som tam okolo deviatej.“


„Prídem ťa čakať.“


„To nemusíš.“


„Žartuješ? Neviem sa ťa dočkať.“


„Neviem presne, kedy má prílet.“


„Zistím si to. Ak ti ujde a priletíš neskôr,
počkám ťa. Len príď.“


„Čo robíš?“


„Umývam si vlasy.“


„Myslím okrem toho.“


„Ach… volala som Chichimu. Konečne som ho chytila.“


„Hej? A…?“


„Pove­dala som mu, že potre­bujem trochu farby do
článku o Robbiem, ktorý robím pre jeden časopis, a on na to:
‚Potre­bu­jete nejaké dobré historky? Poznám také, ktoré nebu­dete môcť ani
uverejniť.‘“


„Angela? Prečo nepočkáš, kým sa vrátim?“


„Všetko je už dohod­nuté. Stret­neme sa
o šiestej.“


„Kde?“


„V tom dome v Hills­boro. Pove­dala som mu,
že viem, kde to je. A on: ‚Tak to ste boli vy.‘ Pove­dala som, nerobte si
starosti, aj ja som konzu­mentka, nie hekač z proti­nar­ko­tic­kého.“


„Angela…“


„Keď ho nezas­tihnem teraz, tak možno už nikdy. Ale
na letisko prídem, neboj sa…“


„Nejde o to…“


„Bryan, a čo to diev­čatko?“


„Aké diev­čatko?“


„To, čo ste našli mŕtve v aute so stia­hnu­tými
noha­vič­kami.“


„Zrolo­va­nými. Nič. Nevieme o nič viac ako
predtým… Angela,“ dodal ešte, „prečo na mňa nepočkáš?“


„Bryan, kto sa o mňa staral, keď sme sa
nepoz­nali? Musím ísť. Milujem ťa a večer sa uvidíme.“


Zložila.

Palm­be­achský
realitný agent, s ktorým mal Robbie hrať golf, mu o pol tretej
zavolal, že strašne ľutuje, ale dnes popo­ludní mu to nijako nevy­chádza, ukazuje
vilu Saud­ského Araba jednému západ­nému Nemcovi, preboha, má spro­stred­kovať
arabsko-nemčúrsky kšeft a len dúfa, že z toho vyjde živý
a zdravý.


„Vyjdete z toho bohatší o stotisíc, Tony.
Ale už ma nikdy nežia­dajte, aby som si s vami zahral golf. Jasné?“


„Počú­vajte, Robbie…“ začal realitný agent.


„Dajte sa vypchať,“ povedal Robbie a zložil.


Našiel Waltera v jeho izbe a zobral ho do
pracovne spolu s dvoma stude­nými fľaš­kami heine­kena.


„Zmena plánov. Urobíme to dnes.“


„Ako to?“


Kriste, prečo mu všetci dávajú tak zabrať?


„Lebo to chcem urobiť dnes,“ povedal Robbie. „Som
pripra­vený. Chcem ta vojsť a urobiť to. Dá sa to tak ťažko pochopiť?“


Walter si to potre­boval v hlave urovnať. Vypil
veľký glg piva a utrel si rukou ústa.


„Ako vieme, že tam ten frajer bude?“


„Prichádza každý deň medzi piatou a siedmou,
nie?“


„Skoro každý deň.“


„Dobre, keď tam nebude, tak to neuro­bíme. Urobíme
to zajtra. Netreba veľké pláno­vanie, Walter. Použi­jeme emácé desiatku so
supre­sorom. Vojdeme…“


„A čo budem mať ja?“


„Vojdeme ta,“ pokra­čoval neoch­vejne Robbie, „ja
začnem paľbu s emácéčkou a vy to pekne zachy­títe s hitachi.“


„Mám to brať kamerou?
To nemys­líte vážne.“


„Už som povedal, nie? Chcem to vidieť, chcem tú
akciu študovať – tak ako futba­lové mužstvo študuje záznamy zo
zápasov. Chcem si to doko­nale osvojiť, Walter, aby sme, až pôjdeme po naozaj
veľkých zvie­ra­tách, všetko zvládli takto,“ tri razy luskol prstami, „ako
profíci. Keď sa pracuje v tíme, treba mať všetko nača­so­vané na zlomok
sekundy, inak to vybuchne. A keď vám to vybuchne pri nejakom veľkom čísle,
Walter, tak je to koniec. Viac si nevy­stre­líte.“


„A ja tam budem stáť s tou poon­denou
kamerou na pleci…“ Walte­rovi sa to nech­celo veriť.


„Tentoraz áno. Chcem to vidieť, Walter.“


„To mi chcete povedať, že hviezda ste vy, čo?“


„Ja na tom nebudem…“


„Veľko­film Zavraž­denie
jedného hajzla, v hlavnej úlohe pán Robinson Daniels. Nech­cete tam mať
aj Georgea Hamil­tona?“


„Walter, nebu­dete brať mňa. Ja na tom nebudem. Chcem, aby kamera zachy­tá­vala len toho
chlapa. Chcem vidieť, ako zare­a­guje, všetko, čo urobí.“


Walter chvíľu mlčal. „A čo tá žienka?“


„Kto, Dorie?… Odstrá­nime ju, aby neza­va­dzala. Zamkneme
ju do skrine.“


„Kriste,“ povedal Walter, „myslel som, že viete, čo
robíte. Keď ju zavriete do skrine, poli­cajti ju vypustia, chytia ju za prst
a povedia okej, teda vy viete, kto to urobil? Tak naňho pekne ukážte týmto
prstom.“


„Zamas­ku­jeme sa,“ povedal Robbie. Idiotský Poliak.
„Dáme si masky alebo čo. Lyžiarske kukly, nie, uvia­žeme si cez tvár šatku,
chápete, len oči ostanú voľné, zalo­žíme si slnečné okuliare.“


„Preboha, ako Butch a poon­dený Sundance. Baba
na vás pozrie, začuje váš hlas, alebo náhodou vykukne z okna a zbadá
mercedes a strie­borný rolls royce… Pán Daniels, tuším tentoraz zahlásim
pas. Mal by som sa vlastne hneď vypariť a ratovať si kožu.“


„Dopite pivo,“ povedal pokojne Robbie. Odišiel od
baru, postál s rukami vo vrec­kách svojich Číňa­niek, a potom sa pomaly
privliekol nazad, dával si na čas.


„Walter?…“


„Vy nie ste pripra­vený,“ prerušil ho Walter. „Vôbec
ste si to nedo­mys­leli. Keď sme robili nejakú operáciu v KLUBE O… kým sme sa vôbec
pustili po tej ulici, vedeli sme o každom pohybe, ktorý tam urobíme, aj
ako zare­a­gu­jeme, keď sa vyskytnú rozličné nepred­ví­dané situ­ácie.“


„Dobre, nech­ceme svedkov, teda sved­kovia nebudú,“
povedal Robbie. „Keď sa tam tá Dorie náhodou vyskytne, má smolu.“


„Nič také, to teda nie,“ ohradil sa Walter. „Tá
s tým nemá nič spoločné.“


„Pracuje preňho – tak aký je v tom
rozdiel? Zúčast­ňuje sa na nele­gál­nych akciách.“


„Ona mu len dáva. To je všetko, čo viem a čo
som ju videl robiť. Nechcem mať nič doči­nenia so strie­ľaním žien. Už dávno som
vám povedal, že nikdy v živote som nevy­strelil na ženskú a dúfam, že
ani nikdy nebudem musieť. Rozprá­vali ste mi o všet­kých tých
hajz­loch – ale boli na vašom zozname aj nejaké ženy? Nie. Ženy by sa
tam mohli vyskytnúť, to hej, ale to je všetko. Sú akože bokom, veď čo robia?
Len sa okolo nich majú. Nie, ďakujem pekne…“


„Dobre, tak jej zavo­láme,“ povedal Robbie. „Že
Chichi odka­zuje, že ju čaká v pólovom klube. O piatej. Čo značí, že
musíme pohnúť.“


„Počkajte ešte, počkajte. Máte jej tele­fónne
číslo?“


„Zatiaľ nie.“


„A vy si myslíte, že ho len tak nájdete
v zozname? Prekládka drog pod P?“


„Číslo sa dá zohnať, nie? Zavo­lajte do kance­lárie
šerifa Broward­ského okresu. Ako ste to urobili predtým.“


„Čo keď má tú linku napic­hnutú proti­nar­ko­tická?“


„Budete zamest­nancom pólo­vého klubu. Odovzdáte Chichiho
odkaz. Nebu­dete sa pred­sta­vovať, Walter.“


„Možno to číslo ani nemajú.“


„Ale môžu ho zohnať, nie? Alebo zavo­lajte tele­fónnu
spoloč­nosť. Pove­dzte, že ste z palm­be­achskej pobočky alebo
z proti­nar­ko­tickej. Poznáte to predsa, viete, ako sa v takých prípa­doch
postu­puje. Toto je vaša starosť, Walter. Vy viete, ako sa to všetko robí. Ale
musíme si švihnúť.“


„Hej, a čo keď budú chcieť hovoriť
s mojím nadria­deným alebo niečo podobné?“


„Vy ste nadria­dený, Walter.“ Robbie sa odmlčal. „Vy
ste hviezda. Za dve tisícky týždenne, ak rátame bojový príplatok, sa mi nezdá,
že od vás priveľa žiadam. Čo je zopár tele­fo­nátov? No tak…“


Walter prešiel k úzkemu oknu s kríd­lami,
z ktorého bol výhľad na bazén a terasu so stol­čekmi v tieni
slneč­níkov. Díval sa na nepo­škvr­nenú modro-zeleno-žltú úhľad­nosť scenérie, na
uspo­ria­danie farieb siaha­júce k oceánu. Keby tento chlap chcel, mohol by
si dať zafarbiť trávu na červeno a vodu v bazéne na purpu­rovo, alebo
by mohol všetko, ako tam stojí, zakryť zlatou kupolou. Hračka. Všetko sa zužo­valo
na jedno­duchú otázku. Chceš byť radšej vnútri a srať von, alebo vonku
a byť osratý?


Walter odstúpil od okna. „Dobre, skúsim to
s tou tele­fónnou spoloč­nosťou, niečo im natáram. Ale jej by som nemal
nechávať odkazy od toho frajera. Musí to byť niekto iný, lebo čo ak jej on
náhodou zavolá? Musí to byť niekto, kto jej ponúkne niečo zvláštne, niečo, čo
si nemôže dať ujsť.“


Robbie sedel pri bare. Podľa toho, ako sa mu
rozjas­nila tvár, zrejme hneď na čosi prišiel.


„Dorie si namýšľa, že je herečka. Hrala už niekoľko
malých úloh na spolo­čen­ských pred­sta­ve­niach, tuším slúžku, možno pove­dala aj
dve-tri vety. Čo keby… áno, pove­dzte jej, že u Burta Reynoldsa okam­žite
niekoho potre­bujú.“


„Kde, v Jupi­teri?“


„Hej, je to perfektné. Kým sa dostane ta
a späť, bude po všetkom.“


Walter dopil pivo. Celkom dobrý nápad. Pozrel na
Robbieho, ktorý teraz sedel v póze Mysli­teľa.
Päsťou si podo­pieral bradu, uvažoval o vážnom prob­léme.


„Čo je?“


„Nič,“ povedal Robbie. „Len sa rozho­dujem, čo si
mám obliecť.“


Angela si obliekla nové biele plátenné šaty
s hlbokým výstrihom na chrbte a cítila sa aj vyze­rala dobre. Ale
robila to skôr kvôli Bryanovi, s ktorým sa potom mala stretnúť, než aby
zapô­so­bila na Chichiho. Chichi sa prav­de­po­dobne o niečo pokúsi, len aby
odskúšal jej dostup­nosť – zo zvyku, je to súčasť jeho nátury.
Vyru­kuje s nejakou slizkou román­skou fintou, ona mu povie, aby si to
nechal pre inú, a on dá pokoj. Tak si to pred­sta­vo­vala. Ale ten pocit
živého očaká­vania bolo zase niečo iné. Nech­cela, aby si na ňu dovo­ľoval, ale
zároveň chcela, aby sa o to aspoň pokúsil. Napokon s koľkými
medzi­ná­rodne známymi veľkými milov­níkmi sa už stretneš, keď vieš, že pôvabne
vyzeráš, a máš istotu, že zvládneš situ­áciu? Aspoň to dúfala.


Potom úzkost­livý pocit nadchá­dza­jú­ceho skla­mania:
prešla buickom po štrkom vysy­panej cestičke pod strap­cami morského hrozna
a zistila, že oblú­ková príjaz­dovka je prázdna; aj betó­nové prie­s­transtvo
pred troj­au­tovou garážou bolo prázdne. Celý dom pôsobil uzav­reto, pusto. Ten
sviniar.


Dorie, bosá, v podpr­senke a noha­vič­kách,
v ruke kefa na vlasy, otvo­rila dvere, pozdra­vila ahoj a zase zmizla.


Angela opatrne vstú­pila, prešla chodbou popri
kuchyni a príp­ravni jedál do rozsiahlej haly či salónu. Biely psík ju
oňuchal, no keď k nemu natiahla ruku, že ho pohladká, odbehol.


„Sadnite si, ak sa vám chce.“


Angela sa obrá­tila a zbadala tú červe­nov­lásku
v polo­vici scho­dišťa. Psík bol pri nej, pozeral dolu medzi stĺpmi
balus­trády.


„Máte krásne šaty. Keď si ja dám biele, vyzerám ako
indiánske decko v šatách od dobro­čin­nosti. Viete, ako to myslím. Vyzerám
nemožne v bielych veciach, ako keby ony nosili mňa. Musím mať niečo
pestrejšie, aby všetko hralo dokopy. Chápete?“


„Je tu Chichi?“ spýtala sa Angela. Zdvihla tenký
novi­nársky zápisník ako nejaký preukaz. „Mám sa s ním stretnúť
a urobiť inter­view.“


„Veľa šťastia,“ pove­dala Dorie. „Počujte, musím sa
vychystať. Nech­cete ísť so mnou hore?“


„Čakáte ho?“


„Chichi sa alebo zjaví, alebo nezjaví. Ak vám
sľúbil, že tu bude…“


„O šiestej.“


„Aj tak sa buď ukáže, alebo nie. Bože, už je šesť?“
Zmizla a psík odhopkal po scho­doch za ňou.


Angela prešla k dverám na terasu, poze­rala na
bazén, na pás pláže v pozadí. Bolo to asi naj opus­te­nejšie miesto na
pobreží, takmer akoby ho veľká nehnu­teľ­nostná horúčka obišla. Bolo tu dosť
pozemkov na veľké obytné domy.


Zvrchu scho­dišťa k nej doľahol Doriin hlas:
„Myslím, že ani neviem, ako sa voláte. Alebo sa mýlim?“


„Angela.“


„A ja som Dorie a mám problém.“ Ešte vždy
si v podpr­senke a noha­vič­kách kefo­vala vlasy. „Vy by ste mi nemohli
urobiť jednu obrovskú láska­vosť, pravda?“


„Prečo nie, ak budem môcť.“


„Mám dnes možnosť pred­staviť sa – podržte
sa – vo Večernom divadle Burta Reynoldsa. Ani neviem, aká je to hra,
a vlastne už by som tam mala byť, ale moje prekliate auto je
v opra­vovni v Deer­fielde, čosi na ňom robia. Vlastne je už hotové.
Myslela som, že ma tam Chichi zavezie, ale na tú potvoru sa nedá spoľa­hnúť.“


„Potre­bu­jete len odviezť do Deer­fieldu?“


„Bože, keby ste boli taká milá.“


„Rada,“ pove­dala Angela, „ale ponáh­ľajte sa, dobre?
Nechám mu tu odkaz pre prípad, že by medzitým prišiel…“ a obrá­tila hlavu,
lebo počula otvárať dvere.


Chichi osobne.


V golfovom výstroji, s plátenným
špor­tovým sakom preho­deným cez plecia, takže rukávy prázdno ovísali. Angela
sledo­vala, ako inšpektor veľvys­la­nec­tiev vchádza, ako zisťuje, že naňho čakajú
dve ženy – jedna v bielych šatách, druhá
v bielizni – preja­vuje v jednom okamihu mierny údiv,
v nasle­du­júcom zmie­renie s daným stavom, vyjad­rené úsporným gestom.


Ako zrazu ožíva. „Angela!“ Blížil sa k nej
s rukami vystre­tými v ochab­nutom geste, špor­tové sako sa mu len
zázrakom držalo na úzkych pleciach, aby ju nežne objal, pobozkal na obe líca…


„Chích!“ zvolala Dorie. „Dnes večer vystu­pujem!“


Obrátil sa a pozrel na ňu s nefal­šo­vaným
záujmom.


„Achchch, Dorie, ty nás opúšťaš?… A pán Piper…
ako sa dnes máme, pán Piper?“


Dorie odišla v prena­jatom hnedom buicku, na
Chichiho rolls si netrú­fala. Buick ostane na čerpacej stanici
v Deer­fielde. Angelu potom na spia­točnej ceste do Palm Beach ta odvezie
Chichi. Nijaký problém.


„Konečne sami,“ pove­dala Angela hravo
a s úsmevom, aby mu dala najavo, že ide len o hru.


„Idem sa okúpať,“ oznámil Chichi. Držal psa na ruke
a pokúšal sa držať aj Angelu za ruku, preťa­hoval odchod.
„A preob­liecť do niečoho pohodl­ného.“


„Po ťažkom dni v klube,“ pove­dala Angela.


Chichi sa usmial očami. „Vy ste sa už okúpali.“


„To hej.“


Oči sa mu usmie­vali a usmie­vali.


Pozna­mená si, že sa mu ‚blýs­kali a tanco­vali‘,
a uvidí, či sa jej podarí analógia na karibský mesačný svit, odlesky na
tropic­kých vodách – či sa jej to podarí urobiť nená­silne a či sa
to Bryanovi nebude zdať hlúpe.


„Najskôr
musíme obrátiť autá, aby sme ich mali nasme­ro­vané na spia­točnú cestu, človek
nikdy nevie,“ povedal Walter. „Ale tá cesta je veľmi úzka, samý strom
a prekážka, keď ste už raz na nej, tak sa neob­rá­tite. Musíte na ňu zacúvať
už hneď v Ocean Drive. Počkáte, až si budete istý, že nikto nepri­chádza.
Potom vojdete, dám vám taký dvoj­mi­nú­tový náskok, a vojdem za vami.“


A už tam aj boli, na prístu­povej ceste
k pláži, asi sto metrov od Chichiho domu.


Džínsy dopl­nené kašmí­rovým svetrom
a k tomu Colt Python v podpa­zušnom puzdre zakrýval Robbiemu
ľahký stre­lecký kabát s hlbo­kými vrec­kami. Bolo mu horúco, ale potre­boval
dobré hlboké vrecko na rezervný zásobník s nábojmi. Okolo čela mal
uvia­zanú ako potnú pásku skrú­tenú šatku. („Neza­čier­nite si aj tvár?“ spýtal sa
Walter.) Walter mal tichoš­ľapky, noha­vice od svet­lo­mod­rého obleku
a tmavo­modré pope­lí­nové sako, ktoré mu zakrý­valo deväť­mi­li­met­rový brov­ning
v puzdre na pravom boku.


Cez jedno plece si prevesil video­re­kordér
a krížom cez druhé remienok s baté­riou – každé jedno ťažké
ako veľký slovník – a zdvihol si video­ka­meru na plece. Ako mizerný
domo­rodec pripra­vený vykročiť za svojím bielym pánom, kým biely pán, vystro­jený
ako člen komanda a v tenis­kách, napoly trčí spod kapoty rollsu
a dáva dokopy samopal. ‚Homošská búchačka‘, ako ju nazýval Walter, bola
celá zaka­muf­lo­vaná bela­sými a ružo­vými orna­mentmi. Robbie naskrut­ko­vával
supresor na koniec hlavne. Tlmič bol väčší a dlhší ako sama zbraň. Potom
zasunul do štrbiny naspodku hneď za kohú­tikom zásobník s trid­sia­timi dvoma
nábojmi. Ak ste netra­fili jedi­ného chlapa niektorou z trid­sia­tich dvoch
guliek, tak padla nádej, že ho vôbec niekedy trafíte, preto ste si pokojne
mohli zobliecť kabát a nechať rezervný zásobník v aute. Ale Daniels
na to šiel, akoby to bol čelný útok na nepria­teľský hlavný stan – a
chlap tam podľa všet­kého sedí v spod­koch a škrabe sa na riti.


Robbie sa vynoril z kufra. „Pripra­vený?“


„Okej,“ potvrdil Walter. „Keď sme šli okolo, stálo
tam len jeho auto. Ale musíme si overiť, ubez­pečiť sa, či medzitým nikto
nepri­šiel. Nech­ceme nijaké prek­vapká. Zosta­neme medzi stro­mami
a v kroví, až kým sa nedos­ta­neme k domu. Keď tam stále bude len
to jedno auto, vojdeme zadom. Budem hneď za vami. Urobíte to, potom sa vrátime
a vybe­rieme z kufra tú trávu.“


„Myslím, že vnútri nebude dosť svetla.“ Robbie
pozrel hore na oblohu, bledú, sivo­modrú a matnú.


„Počkajme a uvidíme. Keď tu budeme postávať,
svetlo nám nepri­budne.“


„Chcel by som ho dostať vonku pri bazéne.“


„Možno nebu­dete mať na výber. Keď sa pokúsi
o útek, musíte ho zložiť. Totiž na to sme predsa tu, nie? Uvidíte ho, tak
to doňho napá­lite a nijaké okolky, aby nemal príle­ži­tosť ujsť.“


„Hej, ale ja ho chcem vidieť, ako spadne do
bazénu,“ trval Robbie na svojom. „Rozbehne sa, dostane dávku, padne do bazénu
a bude plávať dolu tvárou a voda sa sfarbí na červeno…“


„Ježi­šik­riste, nech to už máme za sebou,“ precedil
Walter.


Chichi zavolal zhora: „Bude to trvať len chvíľku.
Ponáhľal som sa, a tak som sa nestihol ospr­chovať v klube… Prečo si niečo
nena­le­jete?“


„Netreba.“


„No tak si aspoň sadnite. Keď chcete, pustite si
telku.“ Angela sa poob­ze­rala po obývačke, ktorá pripo­mí­nala skôr leto­visko na
Cape Cod ako dom na Floride. Pohovka a kreslá s béžo­vými ochran­nými
povlakmi jej trochu pripo­mí­nali Bryanov byt. Pohodlné, ale ľahos­tajné
k móde. Zbie­rala dojmy. Výber fliaš na stolíku v kúte pozos­tával
z niekoľ­kých druhov whisky, jedného ginu a belasej sifó­novej fľaše.
Teraz na ňu izba pôso­bila anglicky. Letný dom v Brigh­tone. Očividne tu
nebol nijaký ľad. Ale aj tak nech­cela piť.


Pozrela k vrcholu scho­dišťa a pove­dala:
„Pozriem sa von…“


Bryanovi
pove­dali, aby počkal, že sa možno niečo uvoľní na lietadle spoloč­nosti Delta do
Palm Beach o sedem­násť tridsať. Presviedčal úrad­níčku za pultom, že to
musí stihnúť. „Žením sa.“ Úrad­níčka naňho pozrela. „Blaho­želám.“ Dodal, že je
poli­cajný dôstojník – „Vidíte? Tu mám odznak!“ – a pracuje
na veľmi dôle­žitom prípade, ktorý ho zaviedol na Floridu, a preto sa tam
aj budú brať. Úrad­níčka naňho znovu pozrela, do jeho vážnych, neuhý­ba­jú­cich
modrých očí. Bol by jej naroz­prával hocičo.


A pritom mal žalúdok stia­hnutý do malej hrčky.
Potom počul, že vojajú jeho meno, a schytil plátenný vak.


Sedel v zadnej časti lietadla a fajčil
ciga­rety jednu za druhou, prvú bour­bonskú s ľadom vypil skoro na dúšok,
druhú pomaly chlipkal, šetril si ju, aby mu vydr­žala.


Povie jej, že jeho bývalá žena sa ide vydávať.
Nemalo to s nimi nič spoločné, a predsa akosi malo, lebo mu to dávalo
úplnú voľnosť, už sa nemusel obzerať do minu­losti ani sa cítiť za niečo vinný.
Mohol sa sústrediť na Angelu. Dnes sa pôjdu nave­čerať do malého podniku, kde
bude prítmie, a vrátia sa do Villas, posedia si pri opus­tenom pobrežnom
múriku, budú sa dívať na oceán a on sa jej dotkne a pocíti dobre známy
stisk jej ruky, ktorá sa nepo­náša na nijakú inú ruku, pohladká ju po ramene
s jemným náznakom páperia a pohladká ju po tvári – a
neskôr, keď budú spolu ležať, dotkne sa jej tváre a prstom prejde po
jemnej krivke nosa k ústam a pocíti jej dych. Kriste. Pomyslel si,
ľúbim ťa. Znova a znova si to hovoril a zakaždým skúšal iné slová.
Som do teba zaľú­bený. Šialene ťa milujem. Povedal: Milujem ťa tak veľmi, že…


Ona to vie.


Pove­dala mu: „Nemusíš o tom povedať ani slovo,
stačí, že to pocítim.“


A on povedal: „Tak to začni cítiť.“


Ale aj tak jej to povie, aby mala úplnú istotu.


Prešli
cez pás tráv­nika od stromov k zadnej stene domu. Robbie bežal so sklo­nenou
hlavou a prihr­be­nými plecami, s kviet­ko­vaným samo­palom
v ponose – tak ako sa to robí. Walter držal pred sebou
video­ka­meru, objímal ju zospodu rukami. Kým neboli pri vchode, nezdvihol si na
plece zakri­venú, sedlo­vitú podperu.


Robbie utrúsil cez plece: „Dvere sú zamknuté.“


Vypadni odtiaľto, povedal si v duchu Walter,
hneď teraz. Ale nahlas povedal: „To sa dalo čakať. Vykop­nite ich.“


„Sú veľmi pevné.“


„V poriadku, máte pri sebe úverovú kartu?“


„Preboha,“ hlesol Robbie.


„Rýchlo, dajte mi úverovú kartu. Uvidím, čo sa dá
robiť.“


Robbie vybral z nápr­snej tašky zlatú kartičku
American Expressu a držal kameru, kým Walter skúšal zastrčiť kartu do
štrbiny medzi dverami a zárubňou a posunúť jazýček zámky. Ani sa
nepohol.


„No, musíme prejsť dopredu,“ povedal Walter.


Robbie mu vrátil kameru a pohli sa popri
severnej strane domu. Prista­vili sa pri okne a nazreli do prázdnej
obývačky. Na rohu domu Robbie zdvihol ľavú ruku, aby zastavil svoj oddiel.
Prikrčil sa, pohľadom preletel terasu a okolie bazénu, potom aj prázdny
úsek pláže. Narovnal sa a zabočil za roh. Walter si znova posadil kameru
na plece a pustil sa za ním cez tehlami vylo­ženú terasu a dnu cez
otvo­rené dvere.


Robbie zastal upro­stred izby, samopal si držal
tesne pri tele a tlmič mu vzadu trčal nad hlavu. Pozrel na Waltera
a ľavou rukou kývol k zadnej časti domu.


Čo to doboha má znamenať? „Je hore,“ povedal
Walter. „Nepo­ču­jete?“


Robbie sa zapo­čúval a pokrútil hlavou.


„Teraz to prestalo,“ povedal Walter. „Prej­dime do
haly a čakajme naňho.“


Rýchlo ta prešli. Robbie najprv všuchol samopal do
kuchyne, potom pre istotu nazrel do príp­ravne a pokrútil hlavou na
Waltera.


„Veď vám hovorím, že je hore,“ povedal Walter.


Čakali v hale.


Keď sa zjavil Chichi, vstúpil Walte­rovi do zorného
poľa sprava. Robbie mu pozeral na chrbát, na župan zo zlatého lamé, ktorého
poly viseli takmer po zem, a na psíka drob­čia­ceho vedľa neho. Počul, ako
Chichimu plies­kajú pantofle o päty, ako prechádza cez izbu k baru
a šúcha si ruky. Vybral fľašu, zohol sa a vytiahol spod stolíka kožou
potia­hnuté vedierko na ľad. Keď sa vzpriamil a obrátil, zbadal Robbieho,
ako drží veselo poma­ľo­vaný samopal, a zava­li­tého chlapa s kamerou
nasa­denou na pleci, ktorý sa začal pomaly presúvať nabok a tvár tisol
k hľadá­čiku.


„Robbie – čo to robíte, nakrú­cate film?
Môžem v ňom hrať aj ja?“


„S tým sa ráta,“ povedal Robbie. „Ste hlavná
hviezda.“


„Raz som hral v jednom filme, keď som bol
ženatý s Vale­riou,“ povedal Chichi. „Na prvom kotúči som ju zviedol
a na druhom ma zastrelil ten vzpierač, v Taliansku veľmi popu­lárny.
Taký sval­natý mladík – neviem si spomenúť na jeho meno. Nejaký Steve…
O čom bude ten film, Robbie?“


Walter udržoval zlatý župan v strede
hľadá­čika, ktorý mal pred okom ako malú tele­víznu obra­zovku. Kamera mu bzučala
do pravého ucha. Počul Robbieho povedať:


„O smrti.“


Potom Chichiho: „Ten film bude o smrti?“


Zlatý župan na maličkej obra­zovke sa znova obracal
k baru. „Môžem sa opýtať o čej?“


„O vašej,“ zaznel Robbieho hlas.


„Nevy­pili by ste si namiesto toho radšej niečo?“
povedal Chichiho hlas.


Ten frajer – zlatý župan sa zase
pohy­boval. Walter počul pukot, ako keď strieľa auto­ma­tická veľko­ka­lib­rová
brokov­nica, a videl, ako sa rozle­tela fľaša na príručnom stolnom bare.
Videl na zlomok sekundy prek­va­pený výraz na chla­pí­kovej tvári – ale
zachytil ho, krása – no ten chlap sa pohy­boval a on znova počul
ťažký pukot a štekot psíka a videl, že ten chlap sa zatackal, akoby
sa potkol na svojom župane, a z dverí na terasu sa rozle­telo niekoľko
skle­ných tabúľ.


Angela
počula treš­ťanie rozbí­ja­ného skla.


Vracala sa zo sties­nenej prechádzky, ktorá ju
zaviedla kúsok na pláž – sandále si niesla
v ruke – znepo­ko­jená, s pocitom, že je v časovej
tiesni, že by mala odložiť stret­nutie, nechať si Chichiho na iný
deň – Bryan mal pravdu, vždy má pravdu – a ísť na letisko.
Počkať tam naňho. Duchom vôbec nebola pri tom inter­view. Ešte aj oceán bol
inakší, mastný, nelá­kavý. Nech­cela tam byť.


Vo chvíľke ticha, keď ťaživý zvuk príboja na okamih
umĺkol, počula, ako sa rozbíja sklo.


Vracala sa od oceánu, kráčala cez piesok posiaty
odpad­kami, poze­rala si pod nohy, aby sa vyhla ložiskám téru a morských
rias, potom znovu pozrela k domu… na postavu v zlate, ktorá vychá­dzala
von. Veľký milenec. Preboha, v zlatom župane. Zdal sa opitý. Bola na
polceste, medzi oceánom a domom. Videla, ako Chichi mieri k bazénu,
tackavo, spre­vá­dzaný tým psíkom. Kedy stihol toľko vypiť? Keď prišiel, bol
v poriadku. Zbadala dve ďalšie postavy, jedna z nich držala čosi na
pleci. Pohla sa k nim, ale už nenáh­livo, nechá­pala, čo sa robí, ale
začí­nala rozmýšľať, uvedo­movať si, že s tým človekom sa zdru­žujú všeli­jaké
živly, ako tí dvaja v reštau­rácii… Videla, ako tá druhá postava zdvihla
čosi pred seba, čo začalo poska­kovať hore-dolu a ten ktosi to držal
a snažil sa to ovládnuť, a videla, ako Chichi v zlatom župane
uteká, potkýna sa, a v rukách toho človeka ešte vždy poska­kuje tá
vec, a už to aj počula, ostrý tlmený pukot, a Chichi sa zatackal
a padol do bazénu. Zastala. Videla, že postava pozerá jej smerom. Videla
vystretú ruku, ukazo­vala priamo na ňu. Angela pustila sandále a rozbehla
sa.


„Kto to bol?“ spýtal sa Walter.


Robbie sa potil. „Kriste, ja neviem.“ Sústre­ďoval
sa, žmúril na výsek pláže pred nimi, teraz prázdny, ako keby sa tá postava mala
znovu objaviť, keď bude dosť uprene pozerať. Vykročil. „Bola to tá jeho
ženská?“ spýtal sa Walter.


Robbie došiel na kraj piesku a obzrel sa.
„Nech to bol kto chcel – videl
nás. Chápete? Je to svedok.“


„Bola to ona?“ spýtal sa znovu Walter
s naši­roko otvo­re­nými očami. „Vyze­rala, že by to mohla byť ona.“


„Bol to svedok,“
povedal Robbie. „Doboha, pocho­píte to už konečne? Poďme – chcem, aby
ste to nakrú­tili, nech je to ktokoľvek.“ Pošmykol sa, keď vykročil po piesku.
„Nakrú­tite to, a basta!“


Walter sa pohol za ním, potom zastal. Mal by
vymeniť pásky, vložiť do rekor­déra novú kazetu. Videl, ako sa Robbie obzrel
a znovu naňho zakričal, kým vyberal použitú kazetu a vložil si ju to
vrecka na saku.


Walter
kedysi zásadne nosil pri sebe nôž. Keď v nepre­hľadnej situ­ácii na ulici
rýchlo vystrelíš a potom zistíš, že chlap nebol ozbro­jený, alebo že chcel
iba vytiahnuť preukaz, vložíš mu do ruky nôž a pred súdom odpri­saháš pri
bohu všemo­húcom, že ten potkan po tebe šiel a nemal si inú možnosť len
vystreliť. Musel si sa brániť. Musel si sa chrániť aj pred možnými sved­kami,
ktorí boli rovnako zlí ako ten, ktorého si musel odbac­hnúť. Čo je tu za
rozdiel? Dopa­roma, má to prasknúť len preto, že nejaký ten frajerov pomocník,
rovnako skazený a zlý ako on, ťa tu videl a zhodí ťa? A keď raz
chce, aby si to nakrútil, povedal si v duchu Walter, keď si dvíhal tú
prekliatu kameru na plece a vykročil k stromom, tak to nakrútiš.
A švihni si.


Vošiel do porastu – už si naň celkom
zvykol, vedel sa v ňom pohy­bovať tak, aby sa s tými remien­kami
a puzdrami večne neza­pletal. Povedal si, že nesmie myslieť na to, kto to
je. Každý, kto je ochotný pracovať pre takého frajera, ako je ten
v bazéne, je rovnaká filcka, to dá rozum. Buď ty, alebo ona. Necháš sa zničiť
pre nejakú pokaš­lanú kurvu alebo čo? Akurát. Ani tuná to nie je o nič
lepšie ako tam na ulici.


Vtedy ju zbadal. Zbadal čosi biele. Pohy­bo­vala sa
po pláži pri okraji stromov. Teraz si čupla, pokú­šala sa skryť. Robbie sa
k nej už asi blíži. Vyzerá to, že ho začula. Teraz vošla do porastu,
obze­rala sa, ale blížila sa k nemu.


Walter si potisol kameru na pleci, pritlačil oko na
hľadáčik a spustil to. Počul Robbieho čosi zakričať. Aj Robbie ju zbadal.
Biela postava bola medzi morským hroznom, pohy­bo­vala sa zľava doprava cez
drobný obdĺžnik Walte­rovho zorného poľa, obze­rala sa, takže sa k nemu
blížila s odvrá­tenou hlavou. Držal sa kamerou bielej postavy. Opäť zaznel
ostrý pukot, Robbie začal strieľať. Videl, ako lietajú fran­force lístia.
Postava v bielom sa priblí­žila, obze­rala sa, nemala potuchy, kam sa
podeje, potom sa obrá­tila k nemu, a on videl strašný výraz hrôzy na
tvári Angely Nola­novej – nie tej druhej, ale Angely.


Bolo to akoby pozeral cez priezor v tanku
a ona bola tam vonku a chcela sa dostať dnu, šla k nemu, aby ju
vpustil k sebe, do bezpečia. Videl jej tvár a počul ten ostrý pukot
a videl odle­tu­júce lístie, odfak­lené guľkami, a tým sa to preňho
skon­čilo. Zdvihol kameru oboma rukami nad hlavu a odhodil ju tak ďaleko, ako
len vládal. Odhodil ju, a keď sa zvrtol, aby sa stade dostal, pocítil, že
káble, ktoré ho ešte spájali s kamerou, sa napli, a on vliekol za
sebou kameru, neschopný oslo­bodiť sa od nej, kým si neuvoľnil remienky
a nepre­tiahol si ich cez hlavu. Robbie zas čosi kričal, ale nevidel ho. Walter
pustil puzdro s baté­riou aj video­re­kordér. Potom zastal a vrátil sa,
kľukol si pri rekor­déri a vytrhol z neho kazetu, lebo ju chcel aj
nechcel, a nemal kedy si to rozmys­lieť. Skôr pudovo ako s rozmyslom
prudko od seba odhodil kazetu a znovu sa rozbehol – okolo
bazénu. Pri jeho kraji sedel psík a na vode plával zlatý župan rozo­stretý
ako nejaké krídla, a Walter sa vrútil do porastu na severnej strane domu
a kľuč­kujúc medzi stro­mami dobehol až na príjaz­dovú cestu. Nasadol do merce­desu
a vyrazil preč.


Bol už na Sample Road a smeroval na západ
k medzi­štátnej diaľ­nici, keď si uvedomil, že má vo vrecku kazetu. Tú prvú,
na ktorej bol Chichi Fuentes v župane. Walter stlačil gombík. Okienko
vedľa neho sa spus­tilo do dverí. Vyše pol druha kilo­metra prešiel s pohľadom
upretým priamo pred seba na cestu. Potom znova stlačil gombík a okno sa
zavrelo.


Musí si to dobre rozmys­lieť. Keď sa dosť zotmí,
zastane niekde a vyhodí ten bal mokrej trávy. Ale páska s boháčom,
ako zabíja play­boya – to je niečo iné.

Neča­kala
ho na letisku.


Postával pred vstupnou halou Delty, potom prešiel
k Východným aero­lí­niám a poob­zeral sa tam, len tak pre každý prípad,
so zdvi­hnutou hlavou sa pohy­boval v tom stisku, medzi zástupom
dovo­len­károv, čo sa v poslednej chvíli rozhodli stráviť Veľkú noc na juhu,
a potom sa vrátil späť pred Deltu. Neob­stál na mieste. Dočerta. Nehneval
sa na ňu. Hneval sa, že tu stojí a sleduje ľudí, ako sa navzájom objí­majú,
a čoskoro tam osamel so svojím plátenným vakom, na poli­cajta nety­picky
netr­pez­livý. Neuve­do­moval si, že je poli­cajt. Ani seba si neveľmi uvedo­moval.
Bol sústre­dený na túžbu vidieť ju. Bol na pokraji pocitu, aký sa ho zmocní, keď
ju uvidí, nedoč­kavý prejaviť ho, a ona tam nebola.


Taxík prešiel po Sout­hern Boule­vard, oblúkom
odbočil doprava k pláži a prešiel popri múre Daniel­sovho pozemku.
Bolo tam tma. Dom pôsobil pochmúrne. Bryan sedel vpredu vedľa šoféra, ale veľa
toho nena­ho­vo­rili. Pred­bie­hali ich veľké autá. Nedalo sa nič robiť.


Nako­niec Bryan povedal: „Tam je to. Naľavo.“


„Villas Atlantis,“ oznámil šofér, akoby hlásil
zastávku.


Museli čakať, kým prejde prúd áut. Keď sa
prepla­zilo aj posledné a taxík odbočil, Bryan zbadal poli­cajné auto.
Zaplatil šofé­rovi a vystúpil. V rade parku­jú­cich áut nikde nevidel
hnedý Buick Century.


Auto mest­skej polície z Palm Beach bolo
zapar­ko­vané pred prvou bunkou, kance­lá­riou, kde neónový nápis ozna­moval Všetko obsa­dené.


Vykročil so svojím plátenným vakom po chod­níku
okolo bazénu, v ktorom svie­tili pod vodou svetlá a čľap­kali sa deti,
kým rodičia sedeli s pohá­rikmi a pozo­ro­vali ich. Nenáh­livo, akoby im
patril všetok čas na svete, mu hovo­rili dobrý večer a vyčká­vavo naňho
poze­rali, či sa pristaví na kus reči. Ešte nikdy ich nevidel. Raz kývol hlavou
a odzdravil dobrý večer. Kráčal ďalej, šnúra betó­no­vých viliek ho viedla k oceánu.
Hocikde mohol krížom prejsť k číslu šest­násť v treťom rade. Alebo
mohol prejsť po chod­níku až k hrádzi…


Zbadal poli­cajta v uniforme, bez čiapky, ako
prichádza po hlavnom chod­níku zľava, z temnoty. Vedel, že keď sa
priblížia, keď sa stretnú na mieste, kde sa chod­níky pretí­najú, jeho uniforma
bude béžovo-hnedá… Ale poli­cajt v uniforme si skra­coval cestu, hoci sa
nepo­náhľal, takmer si dával na čas, a teraz si predsa skra­coval cestu cez
trávnik, okolo radu hliní­ko­vých záhrad­ných kresielok a pomalým krokom sa
k nemu blížil.


Vedel, kto to je.


„Pán poručík…“


Ježiši, pomyslel si Bryan.


Vedel, kto to je, a vedel, aký výraz bude mať
na tvári. Z tónu tých dvoch slov, hoci by pozeral na oceán alebo hore na
oblohu, aj tak by ešte v duchu videl ten neut­rálne vážny poli­cajtský výraz
a vedel by, čo znamená.


„Pán poručík…“


Vidíte? Je koniec. Už niet čo očakávať ani
v čo dúfať, to všetko vyjad­rené v niekoľ­kých slabi­kách.


„Gary,“ povedal, „choďte odo mňa preč. Myslím to
vážne. Choďte doboha preč.“


Bryan sa naňho odmietal pozrieť. Upieral oči na
neosobný oceán a kráčal ďalej ku koncu chod­níka, až Garyho celkom stratil
zo zorného poľa.


Gary Hammond šiel za ním až po rúrkové zábradlie.
Položil naň ruku a díval sa, ako Bryan schádza po scho­dí­koch
v nábrežnom múre na pláž, ako sa mení na osamelú malú temnú postavu.
Videl, ako posta­vička vošla do príboja, zastala na mieste, kde oceán dorážal na
zem a vybu­choval okolo neho. Počul, že niečo kričí. Počul toho poli­cajta
z krimi­nálky, ako tam stál v tých svojich svia­toč­ných šatách, čosi
kričať, možno slovo, možno dve slová. Ale oceán nemohol prekričať. To sa nikomu
nepo­darí.

Na druhý
deň sa poňho Gary Hammond zastavil. Odviezli ho do úradu šerifa Broward­ského
okresu vo Fort Lauder­dale. Chceli mu položiť zopár otázok a niečo mu ukázať.
Telo už iden­ti­fi­koval.


Boli tam ľudia z Florid­skej štátnej polície
a pracovník z proti­nar­ko­tickej, ako aj browardskí pomocní šeri­fovia,
zväčša v civile. Schôdza sa konala v konfe­renčnej miest­nosti
s betó­no­vými stenami a žiariv­kami nad dlhým stolom. Na konci stola
naproti dverám umiest­nili tele­vízor; bol k nemu pripo­jený video­re­kordér.


Keď prišiel, bola tam istá Dorie Vaugh­nová, ale
krátko nato odišla. Bola jedna z tých, čo obja­vili v bazéne telo pána
Rafaela Fuen­tesa a zavo­lali tele­fónnu ústredňu, ktorá infor­mo­vala šerifa
Broward­ského okresu. Upove­do­mili aj políciu v Palm Beach, lebo pán Fuentes
tam býval. Medzitým skupina prvot­ných úkonov z Browardu, ktorá sa
dosta­vila na miesto činu, našla ďalšiu mŕtvolu, foto­kapsu plnú prázd­nych
video­ka­ziet a v húští, napoly scho­vanú pod vrstvou suchého lístia,
ešte jednu kazetu, na ktorej čosi bolo. Na mieste činu sa nenašli nijaké
video­za­ria­denia ani zbraň, bolo však očividné, že oboje použili. Chlapci
z prvot­ných nazbie­rali sedem­násť deväť­mi­li­met­ro­vých nábojníc, ktoré, ako
pred­po­kla­dali, boli vystre­lené z auto­ma­tickej zbrane. Veľmi prav­de­po­dobne
zo samo­palu.


A Bryan si znova spomenul na smiešnu búchačku,
ktorá mohla stáť tisíc­päťsto dolárov. Strážcom zákona o nej nič nepo­vedal.


Požia­dali ho, aby opísal činnosť slečny Nola­novej
na Floride, a osobitne ich zaují­malo, čo zamýš­ľala. Povedal im, že písala
článok o bohá­čoch a šla za pánom Fuen­tesom urobiť rozhovor.


Agent z proti­nar­ko­tickej, opretý
o konfe­renčný stolík, so slame­nákom, aký nosia dobyt­kári, stia­hnutým do čela
a s drsným výzorom človeka, ktorý veľa času strávi vonku, opýtal sa
Bryana, či slečna Nola­nová vedela, že Chichi Fuentes obcho­duje s drogami.
Bryan povedal áno, vedela.


Ten agent z proti­nar­ko­tickej sa volal Roy
Spears. Povedal, že keď si človek začína s takými ľuďmi, môže sa mu
prihodiť čokoľvek.


Bryan mu povedal, že Angela si s nikým
neza­čí­nala, išlo o čisto pracovný rozhovor.


A prečo sa teda nestretli v niektorom
z klubov, ktorých bol členom, alebo v nejakom palm­be­achskom bare?
spýtal sa Roy Spears. Ako vedela o tom dome v Hills­boro? Počul, že je
to hniez­dočko lásky, kde si Chichi vodieval ženské, uspo­ra­dúval orgie
a podľa všet­kého tam nakrú­cali aj veľmi pochybné filmy. Nepri­chádza to do
úvahy ako možnosť? Keď bola s Chichim tak zadobre, uvažoval Roy Spears,
ktovie, či preňho nepra­co­vala, alebo či ju aspoň nepre­ťa­hoval.


Bryan vrazil jednu cez stôl Royovi Spear­sovi. Potom
sa naňho vrhol, ale floridskí poliši zrazu ožili, vyro­jili sa na Bryana
a nako­niec ho usadili. Potom pomohli Royovi Spear­sovi z miest­nosti,
aby sa mu zdra­votník pozrel na ústa. K Bryanovi sa aj naďalej sprá­vali
srdečne, a keď Spears odišiel, akoby sa uvoľ­nili. Jeden sa naklonil
k Bryanovi a povedal, netrápte sa, keby k tomu náhodou došlo,
mnohí tuná z prítom­ných odpri­sa­hajú, že Roy Spears vás vypro­vo­koval.


Opýtali sa ho, či sa slečna Nola­nová skon­tak­to­vala
alebo inter­vie­wo­vala aj niekoho iného v Palm Beach. Bryan povedal, že
pokiaľ vie, tak nie. A pozrel na Garyho Hammonda.


Pove­dali mu, že jej osobný majetok prezrú neskôr.
Bryan prikývol. Jej poznámky, nakle­pané strany aj kazety s nahra­tými
rozho­vormi s Danielsom už pozbieral a vložil si ich do kufra.


Pove­dali, že ich mrzí, ale musia mu pustiť tú
video­pásku, ktorú našli; nie je to nič pekné. Ale keďže ju poznal, a najmä
že je krimi­na­lista, azda mu to niečo napovie, čo by im mohlo pomôcť. Zapli
prístroj.


Na obra­zovke sa zjavili stromy, hustý porast,
krátke zábery pláže a oceánu, obraz spla­šene blúdil a preska­koval
z jedného na druhé, kamera čosi hľadala, ale nesys­te­ma­ticky, ani na chvíľu
nepos­tála.


A potom Bryan videl tie biele letné šaty,
najprv ju ani nevnímal ako ženu v šatách, ale vedel, že sú to tie šaty
a kto to je.


Videl, ako sa prepletá medzi stro­mami, ako človek
v boles­tiach, a uvedomil si, že je bosá. Teraz ju videl jasne. Videl
jej prosiace oči. Videl, ako sa zavreli a otvo­rili, ako sa jej zmenil
výraz, ústa sa naši­roko otvo­rili v nemom výkriku a videl, ako sa na
predku bielych šiat zjavila červená škvrna. Videl ďalšiu červenú škvrnu,
a ďalšiu, a ďalšiu, a ďalšiu, a červené nite vybie­ha­júce
z tých škvŕn ju ťahali dolu, strhli ju z nôh, a potom sa
obra­zovkou mihalo lístie, okrúhle zelené listy morského hrozna zapl­nili
obra­zovku, potom naskočil rozk­mi­taný geomet­rický vzorec čiar, poska­ku­júci,
napokon obra­zovka zosi­vela a potom sčer­nela.


Čakali.


Poručík Hurd, oslo­vili ho.


Pokrútil hlavou.


Spýtali sa, či by si to nepozrel ešte raz.


Pokrútil hlavou. Vstal a bez jedi­ného slova
vyšiel z miest­nosti, meno Robbie Daniels nevys­lovil.


Odpre­vadil
Ange­lino telo do Tucsonu, zostal na pohreb a ešte v ten istý večer
odletel do Detroitu.


Na druhý deň mu zavo­lala Annie Magu­irová. Bolo to
v obidvoch novi­nách, dvoj stĺpec s foto­gra­fiou usmia­teho Chichiho,
‚play­boya západ­ného sveta‘, a s krátkou zmienkou o druhej obeti
dvoj­ná­sobnej vraždy, ktoré zrejme súvi­seli s drogami. Annie vravela, že si
oňho všetci robia starosti, a habkala a jach­tala, kým Bryan
nepo­vedal, že ak jej to nevadí, zatiaľ o tom nebude hovoriť. Čoskoro
začne, ale zatiaľ ešte nie.

Walter sa
ubytoval u sestry na Belmonte v Hamt­ramcku. Tri drú nevy­šiel
z domu. Pil. Nako­niec sadol do sestrinho Monte Carla a odviezol sa do
baru na Jacob Street hneď pri Josep­hovi Campauovi. Do Lilinho baru.


Chcel, aby to vyze­ralo ako návrat domov. Vojde,
a chlapi pri pulte ho uvidia: ‚Aha, pozrite, kto je tu!‘… ‚Walter, kde si
bol tak dlho? Ako sa máš, starký?‘ A on si dá záležať, aby sa vrátil do
iného času, do rokov okolo päťde­sia­teho sied­meho či ôsmeho, keď ta prichá­dzali
po soft­balle, Liga mladých kato­líc­kych poli­cajtov alebo Kato­lícki vojnoví
vete­ráni – a samí rýchli vrhači, nijakí base­bal­loví
poser­kovia – vypili si jedno pivo, popo­čú­vali hrací automat
a poškrie­pili sa o pálko­va­cích prie­me­roch v Americkej lige alebo
ERA. Teraz tu stál za pultom Art, chalan, ktorého nikdy nevidel obslu­hovať
v bare, a Lili tam nebola. Art mu o štvrtej poobede povedal, že
šla na večeru. Na večeru? Čo sa tu deje? Ten podnik je akýsi čudný. Zmenilo sa
to tu. Iba cena Kess­le­rovej whisky ostala rovnaká, päťde­siat centov za panáka.
Walter povedal, že kedysi ju volali Poľský Johnny Walker. Art povedal, že stále
ju tak volajú.


„Už sem nikto nechodí?“


Art naňho pozrel, akoby chcel povedať, čo je to za
hlúpu otázku? Hoci momen­tálne boli v bare okrem neho len dvaja zákaz­níci,
starší pár na druhom konci pultu. „Máme tu väčší obrat než kedy­koľvek predtým,“
povedal Art.


„Tak sa šli asi všetci vysíkať,“ pozna­menal Walter,
„lebo tu nikoho nevidím.“


„Chvíľu počkajte,“ poradil mu Art.


Walter aj tak nemienil odísť. Objednal si dvoj
kombi­náciu, kess­lera so Stro­hovým pivom, a pozeral na všetky tie čudné
pálenky s ovoc­nými príchu­ťami, čo stáli na zadnom
pulte – kris­te­pane, ešte aj vaječný likér. Sedel bokom k baro­vému
pultu, pohodlne, obzeral sa okolo seba a na máločo si spomínal. Zdalo sa
mu, že je tam väčšia tma: úzky dlhý bar pripo­mínal skla­disko, okná boli
pozas­tie­rané a jediným iden­ti­fi­kačným znakom bol malý neónový nápis Lilin bar. Už tri dni pil od rána do
večera. Možno vyzeral trochu nanič, ale nejasne cítil, že má hlavu na svojom
mieste.


Cestou na sever merce­desom sa Walter zastavil
v Deltone, Florida, a navštívil sestru, ktorú nevidel už zo päť
rokov. Sedel, pokiaľ to vydržal, a rozprával o Irene
a o tom, ako veľmi sa jej páči Palm West, až potom sa sestry opýtal,
či by u nej nemohol niekoľko dní ostať, kým si nedo­rieši nejaké
zále­ži­tosti v Detroite. Sestra ho zasy­pala otáz­kami. Nepra­cuje pre toho
pána Danielsa? A nebýva náhodou – to ti poviem rovno – v
Grosse Pointe? Nie, odchádza od neho, púšťa sa do čohosi
iného – kriste, musel jej všetko vysvetliť, už si nako­niec myslel, že
jej ten poon­dený kľúč od domu bude musieť vziať násilím. Sestra zavolá Irene,
s tým sa nedá nič robiť; ale asi tak do týždňa od nej vypadne. Len čo sa
spojí s Robbiem a uzavrie ten obchod. Mercedes mu vrátil hneď prvý
deň. Robbie ešte nebol doma. Ani jeho žena. Slúžka o nich zrejme nič
neve­dela.


Walter sa preberal ako po opici, s pocitom, že
mu koniec chrb­tice trčí z lebky ako oštep, ešte napoly opitý, nervózny,
rozbo­ľa­vený, hnaný zveda­vosťou nazrieť do prázd­nych miest­ností. Vypil dve
studené pivá, aby ho posta­vili na nohy, upražil si nejaké vajcia
s klobáskou, a potom strávil asi hodinu zamknutý na wc, hoci
v dome nikto nebol. Ráno potre­boval pohyb, prechá­dzal sa tmavými izbami so
stia­hnu­tými role­tami a rozmýšľal, na čom je a čo urobí
s video­ka­zetou, na ktorej je zachy­tená smrť Chichiho
Fuen­tesa – a ešte čosi viac. Zatiaľ ju ukryl na troch rozlič­ných
mies­tach. Teraz bola konečne na dobrom mieste, chrá­nená.


Prišiel do Lilinho baru a ostal tam, aby sa
trochu dal dokopy. Pozrel z obloka a videl ulicu, ktorá mohla byť aj
z roku päťde­siat­sedem či päťde­sia­tosem, alebo predtým. Rad jedno­du­chých
rodin­ných dvoj­domkov, prie­čelia z imitácie tehly, na veran­dách železné
zábradlie a pred­záh­radky veľkosti poštovej známky. Patrili ľuďom, ktorí
boli vtedy hrdí na to, že žijú v Hamt­ramcku, kde mali za rohom kostol,
chodili na futbal na Keyworthov štadión a praco­vali v Dodge Main,
hlavnom závode firmy, ktorý okrem nich zamest­nával ďalších osem­násť­tisíc
robot­níkov za hodi­novú mzdu v troj­s­mennej prevádzke, alebo to boli časy,
keď ste za svoje peniaze nedos­tali lepšie auto a poon­dení Japoši vyrá­bali
ešte len prek­va­penia na naro­de­ni­nové večierky a hračky, čo sa hneď rozpadli.
To už ani nie je pravda. Ľudia sa sťaho­vali do Warrenu a von na Ster­ling
Heights. No ešte vždy ste si mohli vypiť kess­lera za pol dolára a počúvať
Poľsko-americké matiné na rozhla­sovej stanici WMZK, a aj v tomto
frajer­skom novom svete občas zahrali starú dobrú polku Škoda lásky. Ale to bolo
asi tak všetko.


V bare sa aspoň cítil bezpeč­nejší ako
v sestrinom dome, kde v tme stále čakal, kedy zacengá telefón alebo
zvonček pri dverách. Tam bola ešte väčšia tma ako tu. Po bolestnom ráne sa
cítil príjemne otupený.


Mal pocit, že mu všetko vyjde.


Žiadalo sa mu s niekým poroz­právať.


Mal pocit, že toho chlapa, čo práve vošiel, pozná.
A keď zistil, že sa nemýlil, nevyznal sa v svojich citoch.


Bol to Bryan Hurd.


Bryan si sadol na sedačku vedľa neho a položil
na pult zliso­vaný balíček came­liek. „Zabudli ste si ich na Floride, Walter.“


„Ako ste ma našli?“


„Som poli­cajt,“ povedal Bryan. „Aj vy ste kedysi
boli poli­cajtom. Spomí­nate si?“


Walte­rovi vírilo hlavou priveľa slov odrazu
a padlo mu zaťažko vybrať tie správne. Ale skúsil to. „Čítal som
o tom a chcem vám povedať, že ma to šoko­valo, nemohol som tomu
uveriť, dočerta.“ Skúšal to ďalej: „Kriste, človek nikdy nevie, čo ho čaká.
Zaple­tiete sa… chcem povedať, ako že nadvia­žete styky s tými ľuďmi,
o ktorých píšete článok, a už to je, môže sa stať, že sa ocit­nete na
nesprávnom mieste, teda myslím v nesprávnom čase. Je to svin­stvo, že také
niečo postihne nevin­ného človeka. Ale keď raz máte povo­lanie, čo vám ostáva?
Nemô­žete večne sedieť doma. Je tak?“


Walter zmĺkol. Bryan naňho pozeral takým pohľadom,
že videl iba jeho oči, nič neprez­rá­dza­júce oči, ale zakaždým, keď Walter pozrel
inam a potom zase späť, videl tie prekliate oči, ktoré sa naňho upie­rali.
Chcel to mať čím skôr za sebou. Ak chce Bryan niečo povedať, nech to povie.


Walte­rovi napadlo niečo iné. „Nech­cete si niečo
vypiť? Art, obslúž nás. Jedného kess­lera a hocičo, na čo má poručík chuť.“
Obrátil sa k Bryanovi: „Kurník, verili by ste, že tu ešte dostať kess­lera
za pol dolára?“ Dalo mu to možnosť pokra­čovať. „Jediná vec v tomto meste,
čo sa nezme­nila. Býval som na Geime­rovej, keď som vyrastal. Ten dom je fuč.
Hamt­ramcká stredná škola, na ktorú som chodil? Zbúraná. Nezos­talo po nej stopy.
Dodge Main? Aj ten je preč, dopa­roma. Zostali tam len dve tehlové steny, tuším
z kotolne, v ktorých je toľko železa, že ich nemohli zrúcať.
Kowal­ského dom ešte stojí. Aj svätý Florian. To by ste museli postrieľať kňazov
a kostol vyhodiť do luftu. Ale kostol Nepo­škvr­ne­ného počatia? Nie je to
v Hamt­ramcku, ale dosť blízko, hneď nadosah. GM ho idú zbúrať. Iste, chcú
zabrať ten pozemok a miesto, kde stál Dodge, na novú montážnu linku.
Cadil­laky v Hamt­ramcku, prekris­to­ve­rany. Všetko sa mení. Ale doslova
všetko. Choďte sa pozrieť k tej hracej skrini. Majú tam Mutantov,
Walkie-Talkies, Adama a Buts, dopa­roma. Čo ešte? Fishs­tiks. The Plas­ticks.
Infek­tions, prekris­to­ve­rany. Čo sa to robí? Pozrite si obrázok tej ženskej
hentam na stene.“ Ukázal na plagát s Davidom Bowiem. „Viete, kto to je?
V tom hracom auto­mate majú Iggy Pop a kopu iných sračiek, ale jedi­ného Franka Sinatru.“


Walter rozmýšľal, ako najrých­lejšie vládal, aby si
ešte na niečo spomenul, aby zaplnil ticho, ktoré sa medzi nimi pomaly usádzalo.


„Walter,“ ozval sa Bryan, „chcem tú pištoľ, ktorú
Robbie použil. Nechcem výlet do ríše spomienok. Chcem tú dvad­sať­dvojku High
Stan­dard a supresor, ktorý k nej patrí.“


Walter
odvrátil pohľad a znovu naňho pozrel, vedel, že má čas, a vedel, čo
chce povedať, napo­ve­dalo mu to kľúčové slovo pištoľ.


„Bryan, neviem, či ste katolík,“ rozho­voril sa,
„ale čo poviete na toho pápeža? Verili by ste, dopa­roma, že niekto vystrelí na
pápeža? Jána Pavla Druhého, najlep­šieho pápeža, akého sme kedy mali. Hej, jeho
bratanec býval kedysi kúsok odtiaľto, na Mount Eliotte. Viete to? Vedeli ste,
že je to Poliak? Vzde­lanec – dočerta, rozpráva sied­mimi jazykmi,
cestuje po celom svete, vidia ho milióny veria­cich, a čo sa stane? Akurát
keď je doma, na námestí svätého Petra, ten Turek naňho vytiahne brov­ning
a začne páliť jak na strel­nici. Sviňa turecká.“ Walter zmĺkol, urobil
drama­tickú prestávku.


„Bryan, bol to deväť­mi­li­met­rový brov­ning, proste tá
istá búchačka, akú nosím posledné tri či štyri roky. A viete, čo ja
s tou búchačkou urobím, Bryan? Myslím s mojou. Zave­ziem sa na most
pri Belle Isle, vystúpim z auta a hodím tú svinskú búchačku do poon­denej
rieky Detroitu. Poviem vám niečo, čo som ešte nikomu nepo­vedal. Vy si myslíte,
že som nespo­ľah­livý ožran, ale prisahám, že to urobím. Zahodím tú búchačku
a už nikdy, kým budem živý, nijakú do ruky nevezmem, a to myslím
smrteľne vážne.“


„Chcem tú dvad­sať­dvojku, Walter,“ povedal Bryan, „a
všetky hlavne, ktoré k nej patria. Chcem, aby ste mi pove­dali, kde je.“


Walte­rovi sa zdalo, že tu čosi nesedí.
„Dvad­sať­dvojku? Veď nepoužil na to dvad­sať­dvojku.“


Už zase videl tie Bryanove oči, ako sa naňho
upie­rajú, a snažil si pripo­menúť, čo dofrasa práve povedal. „Počkajte…“
zamrmlal.


Ale už bolo neskoro. „Chcete hovoriť
o Floride, Walter? Chcete sa do toho namočiť?“ Bryan si rozopol špor­tové
sako a rozhalil obe poly. „Všimli ste si na mne niečo zvláštne, niečo
nezvyklé?“


Walter pokrútil hlavou. „Čo?“


„Nemám pri sebe zbraň,“ povedal Bryan.
„A viete prečo? Bál som sa, že v okamihu, keď vás uvidím, priložím
vám ju k hlave, Walter, a potiahnem spúšť. Dlho som o tom
uvažoval, a potom som si to vyhodil z hlavy a prestal som na to
myslieť. Rozumiete? Neho­vorím o Floride, hovorím o Detroite.
O Curti­sovi Moorovi. Ja ho nikomu na Floride nepre­pustím. Chcem ho mať tu…
Počú­vate ma?“


„Hej,“ povedal Walter. „Curtis Moore. Zastre­lili ho
dvad­sať­dvojkou High Stan­dard. So supre­sorom jak hovado.“


„To je ona,“ povedal Bryan. „Počú­vajte ma.“


„Počúvam.“


„Robbie sa má vrátiť niekedy dnes večer.“


„Ako to viete?“


„Len počú­vajte. Prestaňte chlastať. Choďte tam
a nájdite tú pištoľ, kým sa vráti. Nedo­tý­kajte sa jej, nechajte ju tak.
Potom mi zavo­láte a poviete, kde je. Keď ta prídem, budem mať povo­lenie na
domovú prehliadku, ale chcem vedieť, kde mám hľadať.“


„Chcete ma do toho zatiahnuť, zamočiť?“


„Keď ste sa na to dali, tak v tom lietate
s ním.“


„Nevedel som, že odrovná Curtisa. Namoj­dušu, nepo­vedal
mi ani pol slova. Len sa zobral a urobil to akoby nič.“


„A potom vám o tom povedal?“


„Hneď vtedy večer.“


„Ale vy ste nikomu nič nepo­ve­dali.“


„Niekto by bol toho Curtisa odrovnal tak či tak,“
povedal Walter. „Čo na tom záleží? Choďte do márnice a pozrite sa, koľko
tam majú takých sviní.“


„Walter? Zavo­lajte mi na tisíc­tri­stovku, len čo
zistíte, kde je tá pištoľ. O vašej výpo­vedi sa dohod­neme neskôr.“


„O akej výpo­vedi?“


„O tom, čo vám povedal. Spíšeme to a vy
sa na to podpí­šete.“


„Ale len keď mi zaru­číte imunitu.“


„Uvidím, čo povie štátny zástupca.“


„A čo tá druhá vec?“


„Walter, ak hovo­ríte o Floride, dávam vám
poslednú šancu, aby ste držali jazyk za zubami. Ešte raz to nespo­mí­najte,
jasné? Nepo­ve­dzte o tom už ani slovo, doboha.“


„Myslím, že si pred­sta­vu­jete veci, ktoré sa nikdy…“
Walter nestihol viac povedať.


Bryan ho udrel, až zletel zo stoličky. Stal si nad
neho a povedal: „Ja som to videl. Nemusím si nič pred­sta­vovať, videl som
to.“


Art obišiel pult, aby pomohol Walte­rovi.
S námahou ho zdvihol na kolená a prehodil mu ruky cez
stolík – ako vrece cementu – aby sa mohol pozvie­chať. Potom
mu odtiaľ musel pomôcť, aby mu nepov­racal stôl. Walter vyzeral hrozne, keď tak
pred seba civel zaka­leným pohľadom.


„Kam šiel?“


„Váš kamoš?“ spýtal sa Art. „Odišiel. Prečo vás
udrel?“


„To je v poriadku,“ povedal Walter. „Je pre
niečo strašne nazú­rený.“


Malik
a Doug Parrish čakali pred budovou firmy General Motors a pozo­ro­vali
demon­štrantov, ktorí všet­kých presvied­čali, že GM nemajú srdce a že im
berú domovy. Nové trans­pa­renty dnes hlásali:


NEBERTE
NÁM NÁŠ KOSTOLÍK!


ZACHRÁŇTE NEPO­ŠKVR­NENÉ POČATIE – PROSÍME
VÁS!


„Moment,“ povedal
Parrish, „keď si arci­die­céza myslela, že je dobrý nápad predať mestu pozemok,
na ktorom stojí kostol, a mesto ho predalo GM, prečo teraz nadá­vajú na GM?“


„To sa pýtaš mňa?“ povedal Malik. „Opýtaj sa
kardi­nála. Títo ľudia tu pocho­dujú dokola a pokú­šajú sa zachrániť kostol,
do ktorého nikto z nich nechodí, a on je zatiaľ u Gucciho
a dodáva lesk veľko­le­pému otvo­reniu nejakej novej predajne topánok. Keď
otvá­rajú nový útulok pre siroty, pošle ta miniš­tranta.“


„To máš z Free
Pressu, od toho chlapa, čo obhos­po­da­ruje poslednú stranu. Čítal som to,“
povedal Parrish.


„No a? On to má zas od niekoho iného. Aký je
v tom rozdiel?“ Ukázal hlavou na modrý plymouth, ktorý zasta­voval za
ďalším modrým plymouthom odsta­veným na mieste, kde bol zákaz státia. Pozo­ro­vali
Bryana, ako k nim prichádza okolo demon­štrantov.


„Čo to máš s rukou?“


„Snažím sa zdržať, aby som nikoho nezabil,“ povedal
Bryan, „a dáva mi to riadne zabrať.“


Malik a Parrish si vyme­nili pohľad. Keď
vchá­dzali do budovy, Parrish sa spýtal: „Ako to chceš vybaviť?“


„Chcem jeho výpoveď,“ povedal Bryan. „Dúfam, že ho
nebu­deme musieť najprv vyvesiť z okna. Zaze­rajte naňho a pukajte
hánkami alebo čo ja viem…“


Bolo päť preč a oni sa museli pred­ierať proti
prúdu ľudí, ktorí sa hrnuli von. Na prvom poschodí boli už za skle­nými stenami
chodieb takmer všetky kance­lárie prázdne, stoly upra­tané. Sekre­tárka Billa Faya
už odišla. Jej šéf zdvihol hlavu od stola s unaveným úškrnom, vstal,
podá­vajúc im ruku, potriasol hlavou, a Bryan vedel, že to všetko má
nacvi­čené, že je na nich pripra­vený. Niežeby na tom zále­žalo. Nebude nijaké
podá­vanie rúk ani pred­sta­vo­vanie.


Malik a Parrish pristú­pili k stolu tak,
že sa Bryan ocitol medzi nimi. „Musím vás požiadať o výpoveď, pán Fay,“
povedal Bryan.


Bill Fay sa usmial a zamračil. Kým o tom
uvažoval, na tvári sa mu vystrie­dalo niekoľko grimás, a napokon vyhlásil:
„Odteraz som pripra­vený tvrdiť, že nemám ani šajnu, o čom hovo­ríte.“ Bryan
zdvihol slúchadlo a začal vykrúcať číslo. Po troch čísli­ciach urobil
prestávku a spýtal sa: „Osem päť jeden, sedem jeden tri jeden?“


Fay nič neho­voril, držal sa.


Bryan dovyk­rúcal. Pridržal slúchadlo Fayovi, aby
počul vyzvá­ňací tón.


„Okej, položte to.“


„Dáte nám tú výpoveď? O všetkom, čo ste
videli?“


Telefón ďalej cengal. Ozval sa príjemný ženský
hlas: „Prosím?“


„Áno!“
zasyčal šeptom Fay. „Zložte to!“


Bryan povedal do tele­fónu: „Možno vám
o chví­ľočku ešte zavolám,“ a zložil. Fay klesol do svojho kresla
a začal sa pomaly otáčať zo strany na stranu.


„Zdá sa, že ste skúsený ničiteľ manžels­tiev,“
skon­šta­toval. „Ako sa to dá urobiť najše­tr­nejšie?“


„Chcem podpí­sanú výpoveď,“ povedal Bryan,
„jedno­značnú iden­ti­fi­káciu Robin­sona Danielsa, čo ste ho videli robiť, fakt, že
ste ho videli zísť do garáže.“


„Fakticky som ho ta nevidel zísť.“


„Poviete, čo ste videli.“


„Uvedo­mu­jete si, že toto je nátlak.“


„Ak myslíte, že vás nútim, nerobte to.“


„Ako inak sa to dá nazvať? Hádam si nemys­líte, že
by som dobro­voľne podpísal svedeckú výpoveď?“


„Hovorí sa tomu dobrá občianska spolu­práca,“
povedal Malik.


„A čo mám povedať svojej žene?“


„Pove­dzte jej, že ste raz chceli vyskúšať nejakú
inú,“ poradil mu Malik. „Možno to pomôže.“


Fay za Bryanovej aktívnej radcov­skej a redak­tor­skej
pomoci napísal výpoveď. Keď skončil a podpísal ju, Bryan doňho vlial
štipku nádeje. „Zatiaľ jej ešte nič neho­vorte. Človek nikdy nevie, čo sa môže
stať medzi vašou kance­lá­riou a Justičným palácom Franka Murp­hyho.“


Bol skorý
večer a vonku sa už stmie­valo, keď sa Robbie dostal domov. Nechal vcho­dové
dvere otvo­rené a začal vykri­kovať: „Hej! Kde ste kto? Vylezte, neub­lížim
vám – som priateľ!“ Po rokoch letel prvý raz obyčajným dopravným
lietadlom a dal si štyri prvo­triedne martini Delta.


Zjavila sa rozpa­čitá slúžka. Robbie si nevedel
spomenúť na jej meno.


„Kde je Walter?“


„Nie je tu. Bol tu, ale teraz tu už nie je. Greg
s ním hovoril.“


Robbie prešiel cez jedáleň a kuchyňu
k zadnému scho­dišťu a zavolal hore: „Greg, kde si? Potre­bujem ťa,
Greg!“


Kuchár, v bielej košeli a čier­nych
noha­vi­ciach, zišiel dolu schodmi, prihlá­dzajúc si tmavé vlasy. „Prosím, pán
Daniels.“ Vošli do kuchyne a Robbie vytiahol z chlad­ničky fľašu
bieleho vína. Greg si zatiaľ rýchlo umyl ruky pri dreze. Keď Robbie nemohol
nájsť pohár, Greg mu jeden vybral z príbor­níka, len taký obyčajný,
a Robbie mu povedal, aby priniesol pohár aj sebe.


„Bol si s Walterom?“


„Tak krátko, ako sa len dalo,“ povedal Greg. Mal
asi trid­saťpäť rokov a Robbiemu pripo­mínal náden­níka, ale variť vedel.


„Potre­bujem ho nájsť.“


„Bol tu. Bol vo vašej pracovni a ja som mu
povedal, hej, ty tu už nepra­cuješ, tak čo tu hľadáš? Včera, keď doviezol auto,
povedal, že od vás odchádza.“


„Bol v mojej pracovni?“


„Asi tak, no, pred dvoma hodi­nami.“


„Kam šiel, nevieš?“


„Nie, pán Daniels. Vôbec ma to nezau­jíma.“


„Zamysli sa trochu,“ požiadal ho Robbie. „Myslel
som, že ste obaja z jednej štvrte. Z Hamt­ramcku, je tak?“


„Ale to nezna­mená, že máme niečo spoločné. Viete,
čo v jednom kuse robí? Stále zapára…“


„To je už taký zvyk,“ povedal Robbie.


„Príde sem na parádne jedlo, čo by ho vonku stálo
dvadsať dolárov, a začne zapárať. Beef Wellington? povie, odprac
z toho ten poon­diaty chlieb! Urobím ti teľacie oscarky, aké máš rád? Ale
on chce golabki, pirohy alebo na raňajky placky. Stále ma poúča, ako mám
variť.“


„Je to srdcom sedliak,“ povedal Robbie, ktorý nemal
potuchy, o čom Greg rozpráva. „Ale kde ho nájdem? Nevieš, kam si chodieva
pose­dieť?“


„Neviem, či tam chodieva, ale viem, o akých
podni­koch vykladá.“


„O akých?“


„Vykladá, akoby Hamt­ramck bol Grosse Pointe, akoby
krčma U orla bola prinaj­menej nejaký London Chop House. Vôbec nič nevie“


„U orla?“


„Hej, kedysi som si tam občas zajedol, keď som ešte
nevedel variť. Keď tam chodíte, stlst­nete.“


„Zavolaj ta a spýtaj sa, či ho tam niekto nevidel.
O iných podni­koch nevieš?“


„Možno ešte o neja­kých baroch.“


„Obvolaj ich. Či tam v poslednom čase nebol,
tak za posledné dva dni.“ Robbie vykročil z kuchyne s pohárom
v ruke, zarazil sa a pozrel cez plece na Grega. „Na scho­doch pred
domom je skrinka na topánky, ktorú mi ten mizerný taxikár odmietol vyniesť
hore. Ale najprv zavolaj do tých barov, hej?“


Prekliaty Walter. Robbie prešiel mramo­rovou prednou
halou do svojej pracovne, vchá­dzajúc stlačil vypínač svetla a tlačidlo
hneď vedľa neho vypol.


Izba sa zdala v poriadku, všetko bolo na
svojom mieste. Nie – niektoré knihy boli napoly vytia­hnuté
z políc a dvierka na skrinke za písacím stolom otvo­rené. Idiot jeden,
hľadal tú pištoľ. Nič iné nemohol mať za lubom. Walter, poli­cajt,
z ktorého sa stal šofér a neskôr zradca. Vyde­sený na smrť. Alebo chce
vydierať, to je rozhodne jedna z možností.


Robbie sa posadil do kresla s pohárom vína
v ruke, zobral diaľ­kový ovládač a zapol tele­vízor.


„Šou sa začína…“


Pozeral, ako sa Walter zjavil na tele­víznej
obra­zovke. Vošiel do osvet­lenej izby a poob­zeral sa. Trochu sa zatackal,
zamieril k stolu, sťažka sa oň oprel dlaňami a odpo­číval. Bol opitý.
Neuve­ri­teľné, ten chlap príde na vlámačku opitý! Walter teraz šmátral okolo
seba a pribli­žoval sa ku skrinkám za stolom, kým vtie­ravé kamery, podobné
osvet­ľo­vacím telesám, sledo­vali každý jeho pohyb. Robbie vysvetlil Walte­rovi,
ako fungujú, hlavne tie, čo zachy­tili a sledo­vali človeka, kým neopustil
ich zorné pole, a hneď nato ho prebrala ďalšia kamera. Prvá sa zapí­nala,
keď sa zažalo svetlo. Ale Walter bol opitý, a možno ani triezvy by si na
to nebol spomenul. Jeho rozsah pozor­nosti siahal asi tak od A po B. Zúfalo
potre­boval, aby ho niekto natiahol ako hračku a postrčil správnym smerom.
Teraz sa trochu pomotal a zamieril k baru… stál tam a rozho­doval
sa, čo si naleje. To bolo to, čo potre­boval. Prav­de­po­dobne už ani nero­zoznal
nálepky. Kriste – nie, Walter, nie ten sedem­de­siat­päť­ročný koňak!


Vo dverách sa zjavil Greg.


„Bol tam dneska, pán Daniels. U orla mi
servírka pove­dala, že vyzeral opitý. Povedal jej, že bol v Lilinom bare,
že tam predtým chodieval. Vraj sa tam po robote vždy zastavil na mali­novku,
a teraz tam zase sedel. Barman Art jej povedal, že Walter odišiel
a vrátil sa, zas odišiel a zas sa vrátil. Ako keby nevedel, čo robí.“


Robbie sa obzrel a vypol obra­zovku. „Vieš, kde
je ten Lilin bar?“


„Na Jacob Street, hneď na rohu Campau.“


„Ako sa ta dostanem?“


„Vysvetlím vám to, pán Daniels, len neviem, či by
ste tam mali chodiť v noci.“


Na prvom
hárku na kôpke poznámok a strojom klepa­ných strán bol zoznam pracov­ných
titulov napí­saný Ange­liným stojatým písmom.


AHOJTE, SOM ROBBIE DANIELS


AKÉ JE TO BYŤ BOHATÝ?


NEDÁVNO VRAVÍM SVOJMU
VEĽMI DOBRÉMU PRIA­TE­ĽOVI GEOR­GEOVI HAMIL­TO­NOVI…


KÝM BY SOM BOL NAJRADŠEJ?…
SÁM SEBOU!


DVOJ­NÍCI: ROBBIE DANIELS,
MILI­ONÁRSKE DIEŤA, A TEN DRUHÝ, ČO SA V ŇOM SKRÝVA.


Pod zoznamom titulkov bola poznámka: Možno by
zapô­sobil krátky úryvok z dialógu. A nižšie: Ako by to nazval Tom
Wolfe?


Bryan vstal od stola. Vykročil cez kance­láriu
k stene s foto­gra­fiami hľada­ných zločincov, zastal a celkom bez
zámeru sa obrátil. Nemal kam ísť. Nemal chuť na kávu. Nech­celo sa mu zapnúť
rádio. Chcel, aby zacengal telefón a ozval sa Walterov hlas, ale triezvy.
V tom okamihu si nič viac neželal, lebo si na nič iné nedo­volil myslieť.
Ešte tam stál, keď vošiel Eljay Ayres, inšpektor krimi­nálky. Mal hnedý oblek
s vestou šitý na mieru a cez ruku preho­dený nepre­mo­kavý plášť.
Unavené oči upreté na Bryana, akoby si všeličo domýš­ľali.


„Ak niečo podni­káte, o čom by som mal vedieť,
pove­dzte mi to.“


Bryan pokrčil plecami, trochu ich nadvihol
a zase spustil.


„Rozmýšľať o tom môžete, ale nerobte to.
Rozumiete, čo vám hovorím? Nestojí to za to.“


„Ako viete?“ povedal Bryan.


„Veľa toho neviem,“ pripustil Ayres. „Už za mnou
nikto nechodí a neroz­práva mi historky. Musím sa vypy­tovať, zbierať kúsky
a odro­binky.“ Skúmal Bryana tým svojím unaveným pohľadom a začal
potriasať hlavou. „Na takú fušku nemáte ani vhodnú zbraň. Tú malú
trid­sa­ťos­mičku s gumkami na rúčke, aby sa vám nezoš­mykla do nohavíc? Čo
ste vy za zabi­jaka, Bryan?“


„Viete, koľko ten má ručných zbraní?“ spýtal sa
Bryan.


„Len jedna z nich ma zaujíma. Z toho
mála, čo som počul… Ale niečo vám poviem, čo by som inému nikdy nepo­vedal.
Poviem vám z mosta doprosta, pán Hurd, že vy ste najlepší tajný na krimi­nálke,
akého poznám osobne alebo z počutia. Vrátane mňa, aj keď ste lepší len
o chĺpok, o viac nie. Vec stojí tak, že najlepší tajný, akého poznám,
nepa­ni­kári, pravda? Nenosí pri sebe nôž, aby ho potom strčil druhému do ruky,
pravda? Zväčša vyhráva, raz začas mu to nevyjde. Ale nikdy nepa­ni­kári. Je tak?“


Bryan sa zvrtol a pohol k stolu. „Musím
napísať list.“


„To je rozumné,“ povedal Ayres. „Treba sa stále
niečím zaoberať.“


Walter
zapar­koval sestrino Monte Carlo vedľa buldo­zéra, ktorý stál pred odbočkou
k opus­tenej benzí­novej pumpe. Každé parko­vacie mies­tečko na Jacob Street
aj na Campau bolo obsa­dené. Akoby niekto uspo­riadal večierok. Pred Liliným
barom stáli tri diev­čatá. Stáli tam v tme a fajčili, podá­vali si
mari­hu­anovú ciga­retu. Už ju cítil; keby bol ešte poli­cajt, mohol by ich zbaliť.
Čert ich ber. Spal asi len dve hodiny a bol ešte oťapený, napoly
v limbe. Diev­čatá sa pohli preč, a keď sa blížil k baru, jedna
naňho pozrela a preho­dila: „Pohan­čatá sem vždy pritiahnu čudné typy.“


Čože? Položil ruku na kľučku a pocítil, ako sa
mu chveje. Dievča dodalo: „Tadeto, tatko.“


Čo sa tu dopa­roma robí?


Prešli preg­lej­ko­vými dverami a vykro­čili
chodbou, ktorej steny sa zužo­vali, a Walter kráčal za zvukmi
v temnote, za diev­čen­ským smie­chom, pachom mari­huany, žeravým koncom
ciga­rety, z ktorej si ešte napo­sledy poťa­ho­vali, prešiel okolo výves­ného
štítu s nápisom Pohan­čatá. Čo?
Cez okienko v červe­ných dverách naňho pozeral Art. „Tri doláre,“ povedal.


„Moment,“ ohradil sa Walter rozhor­čene, „asi som
zablúdil alebo čo.“


„Tri doláre, za hudbu,“ povedal Art.


Walter zalovil vo vrecku. „Za hudbu? To je hudba? Myslel som, že demo­lačná čata, čo strháva
nejakú budovu, Art. Hej, Art!“ Ale už ho posu­nuli do hrmotu rockovej hudby
zapĺňa­júcej celý bar, zozadu tlačili na tých, čo už boli dnu, čo sa pohy­bo­vali
na parkete, prešľa­po­vali sem a ta, vyci­vení panáci s nafar­be­nými
vlasmi, ružo­vými, zele­nými, pohy­bo­vali sa ako bábky podľa rytmu, chudé diev­čatá
pridro­to­vané k nim, stehná sa im leskli, spolu sa šmýkali so sexom na
tvárach, otvá­rali ústa, vyslo­vo­vali slová, ale nebolo ich počuť,
v miest­nosti napl­nenej elek­tro­nickým zvukom neos­talo miesta pre ľudský
hlas. Piati chlapi na pódiu v tesných oble­koch bez košeli – nie,
štyria chlapi a jedno dievča, vyhrá­vala ako oni aj vyze­rala ako oni, všetci
vyze­rali rovnako, všetci sa rovnako, mecha­nicky knísali, jeden skoro vliezol do
mikro­fónu a trepal čosi o pápe­žovi. O pápe­žovi? „Ten Turek to spravil, keď v telke
bežal ten jej slaďák…“ Nako­niec to vyznelo tak, akoby ich spevák
presviedčal, že nejaká pipka bola nasratá, lebo jej ušli všetky decká, hej, Ušli jej ‚všetky moje decká‘…
A ľudia okolo Waltera, keď sa nimi prebíjal, rozrážal si plecami cestu, to
po ňom opako­vali, ich ústa vyslo­vo­vali: Ušli jej všetky moje decká… Pipka
chcela odísť, lebo bola nasratá, a chlap na pódiu v obleku bez košele
jej pripo­mínal: „Pamätaj na more
a lyžo­vačku…“ A všetci po ňom opako­vali: Pamätaj na more
a lyžo­vačku… Walter zdvihol tvár, aby sa nadý­chol. Zbadal Lili, pási­kavú
tigricu, ako pije priez­račný nápoj. Zbadal aj dve barmanky v bielych
sukniach, ktoré žiarili čistotou, za nimi sa beleli nálepky ovoc­ných
desti­látov, diev­čatá pri bare sa so zatvo­re­nými očami knísali a jedna
vyli­zo­vala lepkavé vnútro pohára, aby jej neušla ani kvapôčka, diev­čatá, ktoré
sa ako v boles­tiach zvíjali pred tými chlapmi v oble­koch bez košeli,
čo vyze­rali ako chorí. Zvuk neča­kane stíchol. Bol v miest­nosti a celú
ju zapĺňal, a potom zrazu zmizol, ako keď vytiah­nete zátku z fľaše,
a zane­chal po sebe výkriky, ktoré v porov­naní s ním zneli ako úpenie.
Akýsi hlas blízko neho povedal: „Dopána, kto má trochu trávy?“ A iný hlas
odpo­vedal: „Nežartuj, človeče, načo ti je tráva?“


„Walter?“ zaznel Lilin hlas. „No tak, vy ste predsa
Walter Kouza?“


Civel na ňu, na jej tesné šaty.


Lili pokra­čo­vala: „Walter, je vám zle? Prosím vás,
Walter, nepov­ra­cajte mi zákaz­níkov. Choďte von.“


„Nevie, kde je,“ povedal Artov hlas.


A ďalší hlas povedal: „Ja sa oňho postarám.“


Walter sa obrátil k tomu hlasu.


K usmia­temu Robbiemu Daniel­sovi. „No tak,
Walter, poďme von.“


Walter počul svoj vlastný hlas, ako hovorí:
„Zbabral som to…“


Bryan si
písal do úrad­ného zápis­níka. Zapĺňal ho riad­kami, vyčiar­koval slová
a skúšal iné, snažil sa v tom liste vysvetliť, prečo ho píše. Začal
znovu a prestal, zdvihol telefón a vykrútil číslo. Počúval, ako
cengá. Zložil a vykrútil medzi­štátne číslo.


„Irena?… Bryan Hurd. Mrzí ma, že vás zas otra­vujem.
Viete iste, že Walter je u svojej sestry? Viac ráz som ta volal, ale nikto
nedvíha… Hej. Nie, dnes poobede som ho videl… Je v poriadku. V istom
zmysle sa uvoľ­ňuje. Pove­dzte mi ešte raz to číslo, či som si ho správne
poznačil.“ Zapísal si číslice do žltého bloku. „A adresa?…“


Bol to
dobrý pocit, že sa v tichosti kĺže, v pokoji a pod ochranou,
zahla­dený na karo­sériu, ktorá sa ligo­tala, keď prechá­dzali pod poulič­nými
svie­tid­lami.


„Toto je Belmont?“


„Nie, až ďalšia. Držte sa v ľavom páse. Na
druhej križo­vatke zabočte.“


„Ako sa cítite?“


„Nanič. Neviem, čo sa to so mnou stalo. Bolo to
ako… Chcete naozaj vedieť, aké to bolo? Ako keby som zomieral a padal do pekla.“


„Zaují­mavé,“ prehodil Robbie.


Vošli pred­nými dverami. Walter zažal lampu, šiel do
kuchyne a pustil vodu, aby sa ochla­dila. Zacengal telefón.


„To je Irena,“ povedal Walter. „Keď si myslí, že to
zdvihnem, tak jej šibe.“ Mlčky sa vrátil do obývačky, pozeral na telefón, ako
cengá.


Robbie v hrubom pletenom svetri, ktorý mu
v mäkkých záhy­boch padal k bokom, sa odlepil od zárubne kuchyn­ských
dverí. Zastrčil si na chrbte ruky pod sveter a prebehol pohľadom kuchyňu.
Najlepšie, keď to urobí teraz. Načo čakať. Vytiahol Colt Python, pristúpil
k chlad­ničke, položil na ňu revolver a znova odstúpil, keď cenganie
umĺklo a Walter sa vytrhol zo svojej vigílie. „Viete, všetko vždy nevyjde
tak, ako si to plánu­jeme,“ povedal Robbie.


„Tak ja, po prvé, prestanem piť,“ ozval sa Walter.
„A po druhé… neviem, hlavu mám ako vytra­senú. Ale chcel som vám volať.“


„A ponúknuť mi obchod?“


Walter nenáh­livo vypil pohár vody. Znovu ho naplnil
a sadol si za kuchynský stôl. „Tak dobre. Dvesto­päť­de­siat­tisíc za tú
kazetu, ktorú mám.“


„Chcete povedať kazety,“ opravil ho Robbie. „Sú
dve.“


„Mám len jednu. Druhú som zahodil.“


„Určite?“


„Keď vám raz hovorím…“


„Ktorú ste si nechali?“


„Tú, kde zabí­jate Chichiho.“


„Prečo myslíte, že má hodnotu štvrť milióna?“


„Lebo ste na nej aj vy. S páskou na čele – ako
nejaký poon­dený Cochise.“


Robbie si odtiahol druhý stolček a sadol si.
„Musel som prísť za vami, Walter. Nechali ste ma v kaši a teraz ma
ešte aj vydie­rate.“


„Stavte sa, že hej.“


„Ak vôbec máte tú kazetu.“


„Môžete sa spoľa­hnúť.“


„Tak na to zabud­nite,“ povedal Robbie. Vstal,
potiahol si sveter a vykročil cez halu k obývačke.


„Počujte, vy si myslíte, že žartujem?“ spýtal sa
Walter. Robbie zastal a napoly sa obrátil. „O čom?“


„Zaplaťte, lebo ju pošlem polišom. Čo vy na to?“


Robbie sa vrátil ku kuchyn­ským dverám, ruky na
bokoch, štíhly, trochu stra­patý. Po dlhom čase, zdalo sa mu, že po rokoch,
Walter si opäť spomenul na predrie­ka­vača špor­to­vých fanú­šikov na škole.


„Walter, ak to pošlete, prídu si po mňa. A čo
myslíte, čo sa prvé spýtajú?“


„Prečo ste ho zastre­lili.“


„Nie – kto to nafil­moval. Dám vám
stotisíc, to je slušná ponuka. Ale len keď mi doká­žete, že máte tú kazetu.
Myslím hneď teraz. Inak sa dajte vypchať.“


„Nie som opitý, nemys­lite si, že ma oblaf­nete.“


„Krista, Walter, hýbte sa, chcem ísť domov a ľahnúť
si spať.“


Walter vstal od stola. Opatrne sa priblížil
k Robbiemu a ohmatal mu dookola pás pod vzdú­va­júcim sa svetrom.
„Zosta­nete tu a ani sa nepoh­nete. Jasné?“


Vyšiel z kuchyne, zostúpil po scho­doch
a zamieril cez dvor k miestu, kde jeho sestra mala svätos­tánok Panny
Márie, meter dvadsať vysokú sochu na piedes­táli: Mária stála na zeme­guli
a nohami pevne prišlia­pa­vala hada. Walter sa obzrel na svetlý výrez
kuchyn­ských dverí, až potom starost­livo naklonil sochu k sebe, oprel si ju
o plece, siahol do dutiny naspodku a vybral z nej
deväť­mi­li­met­rový brov­ning, ktorý mienil zahodiť, len čo skončí tento obchod.
Strčil si revolver za opasok, znova siahol pod sochu a vytiahol kazetu
zaba­lenú v nepre­mo­kavom obale.


Robbie sa trochu pohol. Len natoľko, aby videl, ako
Walter vychádza po zadných scho­doch v jednej ruke s revol­verom,
v druhej so zaba­leným pred­metom. Mal dosť času, aby sa premiestnil
k chlad­ničke. Položil na ňu ruku.


Walter si medzitým zastrčil brov­ning za opasok, aby
mohol vybaliť kazetu.


Robbieho ruka, v ktorej držal python, sa
odle­pila od chlad­ničky. Strelil Walte­rovi rovno do pŕs, tri razy, o jeden
raz viac ako do Haiťana, a sledoval, ako sa tacká po miest­nosti, posúva
stôl a stol­čeky, a nako­niec padá na dlážku. Skúsil Walte­rovi nahmatať
pulz na hrdle, čo Haiťa­novi neskúšal. Človek sa učí zo skúse­ností.


Belmont
dva jedna sedem dva.


Bryan musel prejsť po chod­níku takmer až
k domu, aby si prečítal číslo vedľa hliní­ko­vých dverí. Zacengal
a čakal. V dome sa nesvie­tilo, celá ulica bola tmavá, nikto nepo­zeral
nočný film. Prešiel k zadnej časti domu po úzkom chod­níku, ktorý odde­ľoval
dom Walte­rovej sestry od vedľaj­šieho. Bola jasná noc. Videl sochu na zadnom
dvore, postavu v dlhých šatách s vystretou rukou: poď ku mne. Za
domom bola ešte väčšia tma ako vpredu.


Keď skrútol kľučku na dverách, uvedomil si, že nie
sú celkom dovreté. Jemne ich potlačil. Dvere sa pohli a zastali: čosi im
preká­žalo v ďalšom pohybe. Ale otvor bol dosť široký, aby sa cezeň
pretlačil dnu, a pocítil pri nohe masu Walte­rovho tela. Zažal kuchynské
svetlo.


Na stole bol brov­ning a pohár vody. Walter
ležal dolu tvárou a na chrbte pope­lí­no­vého saka mal krv. Bryan si
k nemu unavene prikľakol. „Walter, ty hlupá­čisko,“ povedal. Nadvihol mu
sako aj košeľu a vyhrnul ich tak vysoko, až odha­lili rozze­venú ranu
v bledom mäse, z ktorej vymo­kala krv. Stiahol sako dolu, prevalil
Waltera naznak a rozopol mu košeľu. Tri zásahy, z toho jeden hladký
prie­strel. Dve guľky uviazli vo Walte­rovi. Bryan vstal. Otvoril na skrinke
dvere, v ktorých bola diera, pohrabal sa medzi rozbitým porce­lánom, našiel
tretiu guľku a chvíľu si ju na dlani obzeral. Kúsok zdefor­mo­va­ného olova.
Z niečoho väčšieho ako dvad­sať­dvojka. Bryan zhasil svetlo a sadol si
za kuchynský stôl. Keby ho boli dovtedy sledo­vali poli­cajní tech­nici, bol by
vyletel zo zboru. A keby polícia z Hamt­ramcku vedela, čo mieni
urobiť, spus­tili by poplach – alebo by sa mu poďa­ko­vali, ktovie. Tak
či tak, bola to jeho vec.


V kúpeľni iste nájde záves zo sprcho­va­cieho
kúta. Alebo nejakú plachtu.


Pristaví si auto k zadnému vchodu.


Len čo to bude možné, zavolá do West Palmu
a vytiahne Garyho Hammonda z postele. Vlastne to urobí, ešte kým
stade odíde.


Potre­buje len trochu šťastia. Alebo si na minútku
kľakne pred tú sošku. Nemôže to uškodiť.

Robbie
neveril vlastným očiam, ako krásne vyšiel ten video­záznam. Vražda Chichiho
Fuen­tesa. Ako keby to zreží­roval a chore­o­gra­ficky pripravil. Fľašky
v bare a sklené tably v dverách sa trieštia, Chichi sa vytacká
v tom svojom zlatom župane, ktorý sa mení na červený, a potom áááhhhhhhh, padá do bazénu. Chichi vedel
dobre umierať. Páčili sa mu – páčili? – kochal sa ešte aj
v neplá­no­va­ných krát­kych zábe­roch seba samého, s potnou páskou
a so slneč­nými okuliarmi, ako od boku páli z toho gýčo­vého samo­palu
a vzduch prere­záva ten úžasný hlboký zvuk, tlmený, ale úchvatný. Celá
scéna bola úchvatná. Inšpi­ru­júca. Potvr­dila jeho presved­čenie, dodala mu
stoper­centnú istotu, že chce pokra­čovať vo význam­nej­ších projek­toch, dostať
zopár skutoč­ných zlodu­chov. Carlosa možno nie, ale aj tak ho čakajú niekoľkí
riadni hajzli.


Učil sa rýchlo. S Walterom nemal šťastie.
V jeho prípade urobil chybu. Kašlať naňho, bol to riadny tŕň v päte.
Jeho telo prav­de­po­dobne nenájdu skôr, ako sa vráti jeho sestra z Floridy,
a ktovie­kedy to bude. Typ, aký potre­buje, nie je poli­cajt, ale starý
žold­nier, bývalý zelený baret alebo pries­kumník z námornej pechoty, ktorý
bol v Afrike a vie v tom chodiť. Ťažká váha. Pozrie sa do
inzertnej rubriky Vojaka šťas­teny
a skon­tak­tuje sa s nejakým profíkom, ktorý hľadá uplat­nenie. Chlap
práve trénuje karate, otvorí doru­čený list, a nebude veriť vlastným očiam.


Bože, to je zábava.


Raz o tom napíše ozaj­stnú knihu.


V ten večer, keď sa Robbie vrátil domov,
pustil si tú pásku tri razy, potom cez deň zo desať alebo aj viac ráz
a v to ráno zatiaľ dva razy. Bolo to čoraz lepšie.


Práve mal otvo­renú prenosnú skrinku a zaoberal
sa sezónnym ritu­álom: vyberal ručné zbrane, olejoval ich a vyutie­rané do
sucha ukladal do nástennej skrinky za písacím stolom. Mal rád zbrane poruke,
vysta­vené. Ťažšie kusy, samo­paly, držal v polto­novom sejfe, ktorý bol
pripev­nený k betó­novej dlážke izby v komore palm­be­achs­kého domu.


Mal zbrane poroz­kla­dané po celom stole, keď slúžka
zaklo­pala, poot­vo­rila dvere a pove­dala: „Máte tu návštevu, pán Daniels.“


Napoly to očakával, a tak bol pripra­vený.
Neoh­lá­sený návštevník, ktorý sa ho pokúsi odhaliť v nestrá­ženom okamihu.
Prek­va­pilo ho len to, že poručík Hurd nebol sám.


Prvá vošla Annie Magu­irová a na Robbieho tvári
sa rozšíril úškrn, keď videl, ako prešla pohľadom po slie­di­vých skry­tých
kame­rách. Rukou nahmatal pod stolom vypínač a zapol ho, aby si urobil
záznam tohto stret­nutia, pre každý prípad. Robbieho výraz sa zmenil, zvážnel.
Obrátil sa k Bryanovi. „Poručík, ani neviem vyjadriť, ako veľmi mi je to
ľúto. Keby som bol vedel, do čoho sa Angie hrnie, verte mi, že…“


Bryan ho prerušil. „Radšej nič neho­vorte, dobre?“


„Chcem len vyjadriť svoju…“


„Nie. Nič neho­vorte.“


„Nech­cete tým dúfam naznačiť, že všetko, čo odteraz
poviem, sa môže použiť proti mne!?“


„Nenaz­na­čujem vôbec nič,“ povedal Bryan. „Môžeme si
sadnúť?“


„Prosím.“ Robbie im gestom ponúkol miesto
a sledoval, ako klesajú do mäkkých kože­ných kresiel na druhej strane
stola. Zostal stáť, rozhod­nutý preniknúť do toho trochu hlbšie. „Myslel som, že
keď som vás ja zoznámil s tým Fuen­tesom… pamä­táte, v Semi­nole… No,
veď vy ste určite hovo­rili s florid­skou polí­ciou…“ Na okamih sa odmlčal,
zaváhal ako pokra­čovať. Hurd sa naňho díval. Jeho výraz neprez­rá­dzal nijaké
emócie, len sa díval. V Robbiem to vyvo­lá­valo čudný pocit, tá myšlienka,
že hádam niečo prehliadol. Ale ak nejde o Floridu…


„Ako pokra­ču­jete s vyšet­ro­vaním vraždy Curtisa
Moora?“ Robbieho pohľad sa preniesol na Annie Magu­irovú. Bolo to oveľa lepšie,
ona aspoň rozhodne mala v očiach náznak života.


„Keď sa už na to pýtate, vieme, že ste boli tam
v hoteli. Myslím v čase vraždy,“ pove­dala Annie.


„O tom som s ním už hovoril.“ Robbie
preskočil pohľadom na Bryana, a hneď zasa späť. „Asi okolo desiatej som
bol v Renais­sance Center. Vyzdvihol som tam neja­kých Mexi­čanov. To som mu
všetko povedal a on si to overil.“


„Zabudli ste sa zmieniť, že ste zišli do parko­vacej
garáže,“ pripo­me­nula mu Annie.


„To myslíte vážne?“


„Máme na to svedka.“


„Kde, dolu v garáži?“


„Pri vchode do parko­va­cieho pries­toru.“


„Možno som sa tam zastavil. Hľadal som tých Mexi­čanov.
Ale ak mi chcete tvrdiť, že ma niekto videl dolu v garáži, tak to je
vylo­žená hova­dina.“


„Kde ste mali pištoľ, v aute?“


„Akú pištoľ?“


„Tú, ktorou ste zastre­lili Curtisa.“


„Preboha…“


„Tú istú, ktorú ste nám ukázali v kance­lárii.
Dvad­sať­dvojku High Stan­dard.“


Bryan ho sledoval, ako sa začína usmievať, dostával
sa opäť na bezpečnú pôdu.


„Urobili ste balis­tické testy s náboj­ni­cami,
ktoré ste pozbie­rali, nie?“ povedal Robbie. „Porov­nali ste ich s tými,
ktoré ste našli pri vražde Curtisa Moora. Tak sa to predsa robí, nie?“ Annie
pozrela na stôl. „Máte ju tu?“


Aj Robbie pozrel na svoju výstavku zbraní. „Nikde
ju nevidím. Aha, to je tá, ktorú som stratil na Floride. Vyšiel som si na člne,
že si trochu zastrieľam, a spadla mi do mora… Strašne ma to mrzí!“


„Čo ste strie­ľali, ryby?“ opýtala sa Annie.


„Hej, rád strieľam ryby.“ Venoval Annie svoj
zaujatý, vážny pohľad. „Takto pracu­jete, to je váš systém?“


„Pýtali ste sa na Curtisa Moora,“ pove­dala Annie.


„A to je všetko, čo máte?“


„Nie. Fakticky na vás máme zatykač…“


„Nežar­tujte.“ Začínal sa usmievať.


„…pre podoz­renie z úkladnej vraždy.“


Robbie sa už celkom úprimne usmieval. Bol
presved­čený, že ide o podfuk. Títo primi­tívi mu pred­vá­dzajú číslo
s tvrdým polišom, Hurd hrá nevys­py­ta­teľ­ného a od neho čakajú čo, že
sa zosype? Že sa prizná? Nech­celo sa mu to veriť.


„To hádam nemys­líte vážne.“


Annie pove­dala: „Máte ústavou zaru­čené právo mlčať.
Nemu­síte odpo­vedať na nijaké otázky…“


„Moment…“


„… ani robiť vyhlá­senia. Ak sa predsa rozhod­nete…“


„Počkajte, dopa­roma! Vydržte!“


Zavládlo ticho.


„Vy teda máte svedka,“ ozval sa napokon Robbie,
„ktorý tam vlastne nebol. Vražednú zbraň nemáte… Tak ako dopekla ma vôbec
môžete dávať do nejakej súvis­losti s Curtisom Moorom? To je nemožné.“


„V zaty­kači sa Curtis nespo­mína,“ povedal
Bryan. Počkal, kým si bol istý, že má Robbieho plnú pozor­nosť. „Ste obvi­nený
z vraždy Waltera Kouzu.“


Zasa chvíľu počkal. Táto časť sa mu rátala. Kreslo
bolo pohodlné, mäkké, ale pevné. Teraz bol na rade Robbie. Bryan ho pozo­roval,
ako si odťa­huje od písa­cieho stola kreslo s vysokým operadlom, celkom
nenáh­livo si sadá na kraj sedadla, ako sa snaží tváriť zaujato, a pritom
objek­tívne, uvoľ­nene, ako sa nakláňa a opiera lakťami o stôl plný
strel­ných zbraní.


„Počkajte, nech si to vyjasním.“ Robbie ďalej
preťa­hoval čas. „Waltera Kouzu zavraž­dili?“


„Pred­včerom v noci,“ povedal Bryan. Už mu
hodil háčik. „Počkajte chvíľku,“ povedal Robbie, ale nič k tomu nedodal.


Bryan pokra­čoval: „Ako viem, asi o jede­nástej
ste s ním boli v Lilinom bare.“ Ešte trochu mu zašib­rin­koval popod
nos háčikom. Už o chvíľku uvidí, ako sa Robbie začne na ňom hádzať, metať.


„Kde…“ začal Robbie a potom rýchlo dokončil:
„Kde našli jeho telo?“


„Pred Múzeom umenia,“ povedal Bryan.


Robbie sa strhol. „Pred Múzeom umenia?“


„Ležal pod tou sochou. Pod Mysli­teľom,“ dodal Bryan.


„Vy ste ho našli… to mi chcete povedať, že ste jeho
telo našli pred Múzeom umenia na Woodward Avenue?“


„Prečo, vy ste si mysleli, že bolo niekde inde?“


„Nechal som ho…“ Robbie zmĺkol, ale si uvedomil, že
musí pokra­čovať. „Bolo to v jednom dome v Hamt­ramcku. Tam som ho
videl napo­sledy. V Hamt­ramcku.“


„A nechá­pete,“ pokra­čoval Bryan, „ako sa
dostal do Detroitu s troma guľkami v prsiach z revol­vera Colt
Python 357 Magnum, ktoré sú totožné s tými dvoma, ktoré vybrali
z hait­ského vlamača a ktoré nám ochotne zapo­ži­čala palm­be­achská
polícia. To vás ruší?“


Robbie, zhrbený nad stolom v tom svojom voľnom
belasom svetri, zízal pred seba prázdnym pohľadom a s ochab­nu­tými
ústami.


„Chcete si vypočuť zvyšok svojich práv, alebo
chcete najprv zavolať svojmu advo­ká­tovi?“ spýtal sa Bryan. „Neviete, čo si máte
o tom myslieť, pravda? Máme aj povo­lenie na prehliadku, kde sa hovorí, že
môžeme zabaviť vecné dôkazy. Ten Colt Python, o ktorom si toľko myslíte,
aj pásku vo video­re­kor­déri. Máte ešte nejaké filmy, ktoré nám chcete
pred­viesť?“


„Ak sa rozhod­nete vypo­vedať,“ ozvala sa Annie,
„vaša výpoveď môže byť proti vám použitá pri súdnom procese. Máte právo na
prítom­nosť svojho práv­nika…“


„Čušte už, doboha!“ Robbie sa nadvihol
a chvíľu tak postál skrú­tený ako uzol, celkom nepô­vabne, potom sa zvalil
nazad do kresla. Vyzeral ohro­mený, užas­nutý. „Walter Kouza?“ zopa­koval.


„Musí to byť nejaký omyl, čo? Kto je ten Walter
Kouza?“ rýpal Bryan do nervo­vého centra Robbieho bolesti. „Určite to nebol
jeden z vašich medzi­ná­rod­ných gaunerov, pravda? Veru nie, Walter bol len
malý miestny gaunerík, ktorý to chcel niekam dotiahnuť.“


Bryan vstal. Annie, ešte kým sa zdvihla, zalo­vila
v kabelke a vytiahla putá. Bryan ich vzal, zaštr­kotal nimi na
Robbieho a on sa veľmi pomaly postavil na nohy.


„Walter Kouza…“ zopa­koval Robbie znova. Akoby sa
z toho nemohol spamätať.


„Dajte si ruky za chrbát,“ vyzval ho Bryan,
„odve­zieme sa do väznice Wayn­ského okresu. Nie je to síce Semi­nole, Smieško,
ale často tam podá­vajú maka­róny so syrom.“

Povedal si,
dočerta, tak to už napíš. Veď je to len obyčajný list. Poďme na to.


Pod Vážený pán šéfre­daktor napísal:


Toto je
mate­riál o bohá­čoch, ktorý pripra­vo­vala Angela Nola­nová na základe dohody
s Vaším časo­pisom. Ako vidíte, je tu pätnásť dokon­če­ných strojom písa­ných
strán rozho­voru, podľa môjho názoru vyni­ka­jú­ceho, ktorý podáva výstižný obraz o
tom, aký nebez­pečný kome­diant je, alebo bol Robinson Daniels. Tam, kam sa dúfam
dostane, bude musieť veľmi rýchlo zmeniť štýl, inak s ním budú nepekne
zametať. (Ak potre­bu­jete nejaké infor­mácie o Juho­mi­chi­gan­skej väznici v Jack­sone, ktorá má
najpo­čet­nejšie osaden­stvo v celých Štátoch, dajte mi vedieť.) Sú tu aj
veľmi zaují­mavé poznámky, ktoré môžete sám trochu dotvoriť a použiť na
dokon­čenie článku. (Prikladám foto­grafie Danielsa aj Angely.) Ak Vám to veľmi
nesúri, počkajte, kým Vám oznámim výsledok procesu. Stavím sa, že ten špinavec
dostane doži­votie. Ak nie, uspo­kojím sa s deväť­de­sia­timi devia­timi rokmi.


Tým chcel Bryan skončiť
a podpísať sa, ale ešte si na čosi spomenul a pripísal:


Keby ste sa náhodou
neve­deli rozhodnúť, či uverejniť tento skvelý článok Angely Nola­novej, alebo
nie, oznámte mi to. Rád prídem do New Yorku a vystrčím Vás z obloka,
aj podržím za päty, kým sa neroz­hod­nete.


Uvidíme, či majú zmysel
pre humor.

Istý
kamoš raz Ryanovi povedal: „No hej, ale aspoň ťa nikto nebu­ze­ruje.“


Ryan kamo­šovi odvetil: „Ja neviem, ale ako sa veci
vyví­jajú, je už hádam načase, aby s tým niekto začal.“


To bolo pred niekoľ­kými rokmi. Ryan si na to
spomínal ako na čas, keď sa konečne zobudil, rozhodol sa zdvi­hnúť zadok
a do niečoho sa pustiť.


Sestra ho zaviezla na dražbu áut orga­ni­zo­vanú
detro­it­skou polí­ciou, kde si za 250 dolárov kúpil hnedo-biely cougar ročník
1970. Sestre sa cougar nepáčil, lebo v dvier­kach na šofé­rovej strane mal
štyri dierky od guliek. Ryan povedal, že mu tie dierky nepre­ká­žajú. Vraj
nepre­ká­žajú! Priam ich zbož­ňoval.


Priateľ, ktorý Ryana infor­moval o dražbe áut,
bol poli­cajný dôstojník v džín­sach s dlhými vlasmi a veľkým
revol­verom Magnum pod koženou kazajkou, ktorý operoval z Odde­lenia
krimi­nál­neho pátrania na Beau­bien č. 1300. Volal sa Dick Speed. Pouka­zoval
Ryanovi Justičný palác Franka Murp­hyho a čo sa odohráva v súdnom
záku­lisí, povedal mu o doru­čo­vaní súdnych pred­vo­laní, a že keď sa
niekomu nebridí jazdiť celý deň autom hore-dolu, môže si prísť na slušné
peniaze. Podľa Dickovho vysvet­ľo­vania to nevy­ze­ralo na veľkú drinu.


Ryan sa zoznámil s niekoľ­kými súdnymi
doru­čo­va­teľmi. Študoval ich, aby zistil, či jestvuje niečo ako
súdno-doru­čo­va­teľský ‚výzor‘. Zdalo sa, že nie. Rovnako to mohli byť robot­níci
od pásu alebo závoz­níci z chemickej čistiarne. Iba jeden medzi nimi sa
odli­šoval, a to nízky, tučnastý židovský mládenec, ktorý chodil
v špor­to­vých oble­koch a zdalo sa, že v Murp­hyho Justičnom paláci
niet človeka, ktorého by nepoznal. Volal sa Jay Walt. Ryan si nevedel
pred­staviť, odkiaľ sa v tom chla­povi berie také seba­ve­domie.


Ryan mal vtedy trid­sať­šesť rokov a začínal sa
znepo­ko­jovať, že je možno nepo­da­renec odtr­hnutý od skutoč­nosti, že všetci ľudia
zapria­hnutí v chomúte nudného osem­ho­di­no­vého zamest­nania majú pravdu
a on sa mýli.


Jeden čas robil pois­ťo­va­cieho
agenta – tri týždne. Predával nové autá pre niekoľko rozlič­ných
detro­it­ských firiem; ale zakaždým vyšlo najavo, že vedúci alebo majiteľ je na
nevy­dr­žanie. Pracoval na stavbe a robil šoféra na nákladnom aute. Pôsobil
v miestnej pobočke zdru­ženia diaľ­ko­vých vodičov ako obchodný vedúci
a absol­voval niekoľko zaují­ma­vých päst­ných bitiek. Pracoval pri páse
v montáži náklad­ných áut u Chev­ro­leta vo Flinte, dal výpoveď skôr,
ako stihol zmago­rieť, a dostal miesto v obchodnom dome Aberc­rombie
v Troyi, ale vydržal tam iba dva týždne. Jedného dňa počas vianoč­ného
nákup­ného zhonu povedal istej panej, že ak sa jej nepáči obsluha, prečo radšej
nejde niekam inam. „Prečo by si mala taká slušná osoba ako vy nechať srať na
hlavu?“ Ryan bol vždy zdvo­rilý. Keď bol oveľa mladší a pracoval
v čistiarni kobercov, zafu­šoval si trochu aj do vlamač­stva
a vykrá­dania; ale robil to skôr pre zábavu ako pre zisk: či sa mu to prepečie.
Zatkli ho iba raz, za zločinné napad­nutie – v to leto, keď hore na
severe zberal uhorky, zmlátil hlaváča sezónnej skupiny zberačov – ale
žalobu zamietli. Sedieť nesedel.


Posedel si zato, ale v aute, pri doru­čo­vaní
súdnych pred­vo­laní a prek­va­pilo ho, že sa mu práca páči a ide mu od
ruky. Prek­va­po­valo ho, že je trpez­livý a má nos na vyhľa­dá­vanie ľudí.
Nebál sa pred nich pred­stúpiť a vručiť im súdny výnos alebo pred­vo­lanie.
Pokiaľ o nich osobne nič nevedel, nepre­ká­žalo mu to. Čo robili, alebo
v akých ťažkos­tiach sa ocitli, to bola ich vec. Bol zdvo­rilý, hovoril
potichu. S nikým sa nevadil. Zistil si totož­nosť dotyč­ného, odovzdal mu
doku­ment, poďa­koval mu, zaželal všetko najlepšie a hotovo. Na veľa tvárí
si ani nevedel spomenúť a vyho­vo­valo mu to.


Dospel k názoru, že doru­čo­vanie listín sa mu
páči, lebo je sám sebe pánom. Mohol pracovať dve alebo dvad­saťš­tyri hodín
denne, a keďže sa mu práca páčila, zvyčajne nerobil menej ako dvanásť.
Neva­dilo mu, že trávi väčšinu dňa v aute. Rád sa vozil hore-dolu
a počúval hudbu alebo takých sto dní do roka base­bal­lový zápas
detro­it­ských Tigrov. Nech už hrali kdekoľvek. Až kým Ryan nedo­vŕšil dvad­siatku,
mal ambície byť tretím odbí­jačom v prvej lige. Vyzeral tak súco, že ho
mužstvo Red Sox zobralo na skúšku; ale nevedel trafiť odra­zenú loptičku, ani
keby mu ju zave­sili rovno pred nos. Pove­dali mu, že nemá nijakú nádej. No toho
hlaváča mexi­kán­skych zberačov trafil: švacol ho base­bal­lovou palicou na
preľud­nenej čistine medzi hriad­kami uhoriek, keď sa chlapík naňho vrhol s nožom.
Ryan pri poulič­ných bitkách čoskoro zistil, že ak sa tomu nedá vyhnúť, treba
udrieť prvý a tak, aby sa to rátalo, potom je zvyčajne po všetkom. Takú
vec bolo dobre vedieť a uchovať si v pamäti.


Jediný problém, s ktorým vo svojej práci už
vopred rátal, bolo dať si brýzgať od ľudí, ktorí si neže­lali byť pred­vo­laní:
ľudia si ho podá­vali, akoby to bol on, čo ich ťahá na súd. Ale poradil si
s tým tak, že ho to samého prek­va­po­valo. Jedno­ducho sa tými ľuďmi nene­chal
rozhá­dzať. Uvedomil si, že sú vyľa­kaní, alebo reagujú bez uvažo­vania. Boli takí
napá­lení na odporcu, na navrho­va­teľa, že si na niekom museli vyliať zlosť,
a on bol ako zodpo­vedný poruke. Uvedo­moval si, že to nemyslia osobne, tak
čo sa má rozču­ľovať alebo zúriť.


Upozor­nili ho, že doru­čo­vanie súdnych pred­vo­laní je
nebez­pečné zamest­nanie a že väčšina súdnych doru­čo­va­teľov nosí pištoľ. Ale
Ryan sa na to nedal. Jeden kamoš – nie ten poliš, Dick Speed,
iný – mu povedal: „Ale pred­stav si, že chlap ťa vidí, ako ideš dnu,
a vie, že keď mu doručíš pred­vo­lanie, bude mu možno horieť pod zadkom. Čo
ak má zbraň? Chlap je od strachu celý hin, vidí ťa, ako ideš dnu, beng,
a je po tebe.“


Ryanovi sa vyhrá­žali, že mu odkrútia hlavu. Mierili
na neho pišto­ľami, mávali mu nimi pred tvárou. Doručil – v spore
o zverenie dieťaťa do opatery – pred­vo­lanie chla­povi, ktorý už
zmlátil niekoľ­kých poli­cajtov. Vmaší­roval do hlav­ného stanu hnutia za boj
černo­chov proti celému svetu, zniesol všetky patričné pohľady a reči
a vypo­cho­doval s kalku­lačkou, ktorú zrek­vi­roval.


„Veď ty ani nie si taká väzba,“ povedal kamoš, „aby
sa ťa niekto bál.“


„V tejto robote,“ povedal Ryan kamo­šovi,
„môžeš byť skau­tíkom, huma­nistom, môžeš obháňať ženské, takých sa nájde
neúrekom. Myslím báb, ktorým je smutno samým, alebo sú vďačné. Ak ťa to baví,
môžeš na ľudí púšťať strach, dať im to vyžrať. Márnosť, ako jeden známy, ten
teraz robí exekú­tora, Jay Walt. Ten má radosť, keď ľudí mučí, keď sa zvíjajú
a fňukajú. To všetko môžeš. Alebo im môžeš zaželať veľa šťastia
a nehrať na nich nátla­kovku. Veď sme všetci v jednom vreci, nie?
Pokú­šame sa nejako pretĺcť. Tak čo sa máme navzájom džubať a strpčovať si
život?“


Ale nikdy sa do toho osobne nean­gažuj, mohol ešte
dodať. To bolo pravidlo číslo jeden. Nestrať odstup a nezačni ľudí
ľutovať. Ak ich chceš ľutovať, daj sa k Armáde spásy.


Keď bol Ryan v zamest­naní iba druhý týždeň
a bol ešte trochu nervózny, skutočne si kúpil trid­sa­ťos­mičku Smith and
Wesson Special; ale nosiť ho nikdy nenosil. Mohol by, keby chcel, mal naň
povo­lenie, a mal ho v hornom šuplíku pre prípad, že by ho niekedy
potre­boval. V aktovke mal odznak, ktorý mal tvar hviezdy a prezrá­dzal
o ňom, že je stráž­maj­strom Oakland­ského okresu, a firemnú vizitku
propa­gu­júcu jeho súkromnú prax, Vyhľa­dá­vacie a doru­čo­vacie služby, Jack C.
Ryan. Pracoval zväčša v okre­soch Wayne, Oakland a Macomb, ktoré
zahr­ňo­vali aj oblasť Veľkého Detroitu a Pontiacu, a na východe
siahali až ku Grosse Pointe a Mount Clemens pri jazere Saint Clair.


Koncom prvého roka mal Ryan zoznam advo­kátov, ktorí
ho pove­ro­vali doru­čo­vaním pred­vo­laní. Dva-tri razy týždenne sa stavil na
Mest­skom súde v Troyi a prevzal tam od úrad­níka svoj štôs, potom sa
stavil na Obvodnom súde Oakland­ského okresu v Pontiacu. Ušlo sa mu dosť
roboty, takže sa ani nemusel veľmi často vláčiť až do centra na detro­itské
súdy. Najväčšmi ho prek­va­po­valo, že mal v práci systém. Návštevy si
starost­livo plánoval, niekedy klopal na dvere už o štvrtej ráno
a strčil chla­povi pred­vo­lanie ešte prv, ako otvoril oči. Za
dvanásť­ho­di­nový pracovný deň doručil prie­merne pätnásť až dvadsať práv­nych
doku­mentov, mesačne najazdil na aute vyše tritisíc kilo­metrov a hrubý
príjem mal dvadsať až dvad­sať­päť­tisíc ročne. To nebolo zlé, ak uvážime, že za
jedno doru­čenie dostával od súdov päť či šesť dolárov (ak listinu nedo­ručil,
tak nič) a dvanásť alebo pätnásť plus kilo­met­rovné od advo­kátov. Ryan bol
dobrý a vedel o tom, rovnako ako súdni úrad­níci a advo­káti,
ktorí si ho prizý­vali na ťažké prípady. Mohli Ryanovi veriť: ak sa obža­lo­vaný
nedá nájsť, tak sa už nezdr­žiava v okolí, alebo je mŕtvy. Vedeli, že sa na
jeho slová dá spoľa­hnúť a že nikdy nepod­píše prísažné vyhlá­senie
o doru­čení, ktoré nedo­viedol do konca – ako doru­čo­va­telia
z Belle Isle Bridge, mládenci, o ktorých bolo známe, že hádžu
pred­vo­lania do rieky Detroit (alebo do smet­níka), ak sa ukázalo, že nájsť
obža­lo­va­ného je veľmi ťažké, alebo ak sa za ním museli vybrať do drsných štvrtí
vo vnútornom meste.


Ryan býval sám. Mal malý jedno­iz­bový byt
v pomerne novom činžiaku v Royal Oaku. Bol už raz ženatý. Zobral si
milé tiché dievča, ktoré sa za päť rokov manželstva vystrieb­rilo a zmenilo
na zaťatú, tvrdo­hlavú žienku, čo rada podpi­cho­vala, hľadala chyby a mala
vždy pravdu. Pýtaval sa jej: „Aké to je, keď má človek vždy pravdu?“ A ona
mu odpo­ve­dala: „Mal by si sa počuť. To už nie je ten pán Milučký, čo? Ale si sa
zmenil, chlapče.“ A podobné veci. Lenže on sa nezmenil. Postu­poval presne
podľa foršriftu, zámerne si vybral chut­nučkú June Ally­so­novú a prine­skoro
zistil, že keď presa­díte prosté dievča do iného života, už to nie je to prosté
dievča. Tak si povedal, kašlať na to – načo si dávať tú námahu
a hrať sa na domác­nosť, byť niekým, kým nechce byť – a rozviedol
sa.


Sestra a švagor, zašití na ranči
v domčeku so štyrmi deckami a s lampou v obloku, mu
pove­dali, že asi nikdy nedos­peje: je ako malý srdoš, čo chce mať vždy po
svojom. Zo trikrát do roka u nich večeral a počúval ich reči.
Z času na čas sa ich pýtal, čo už je na dospe­losti také ohromné.


V poslednom čase randil s diev­činou,
ktorá sa volala Rita a bola sekre­tárkou u advo­káta. Ryan jej povedal,
že so svojimi blond vlasmi vôbec nevy­zerá na Ritu. Rita si myslela, že je cvok.
Sama bola tak trochu cvok, nevy­po­či­ta­teľná; no Ryan si všimol, že si na tom
dáva záležať. Rita si myslela, že chodiť so súdnym
doru­čo­va­teľom – fakticky ho spre­vá­dzať pri pochôdz­kach – bude
psina. Až kým si neuve­do­mila, že s Ryanom je to asi rovnaké: a on má
psinu navyše aj z toho, že spáva s práv­ni­kovou sekre­tárkou,
diev­činou, ktorá mu dáva doku­menty na doru­čo­vanie. Pri tej jeho kamennej tvári
si nebola istá, kedy si z nej uťahuje a kedy hovorí vážne. Tak mu
vravie­vala, že je cvok, a tým sa pois­tila pre oba prípady.


Niekedy po sobo­tách sa s ním Rita vozie­vala,
robila mu spoloč­nosť a z času na čas mu pomá­hala doručiť pred­vo­lanie.
Volával jej a Rita sa spyto­vala: „Čo máš, ďalšieho doktora?“ K doktorom,
na smrť vystra­šeným žalo­bami pre ujmu na zdraví, sa dalo ťažko dostať. Ryan sa
raz pokúšal objednať u doktora a zistil, že dotyčný je gyne­kológ. Tak
sa k nemu vybral ako usta­ros­tený manžel s Ritou, aby si dala urobiť
zajačí test na tehot­nosť. Ale keď sa pokúsil doručiť pred­vo­lanie, doktor
doslova zutekal. Vyle­teli za ním z kliniky, zazreli ho, ako nasadol do
buicka a odpálil. O tri kilo­metre ďalej ho napokon dostihli pri
červenom svetle. Keď Ryan vystúpil a pobral sa k buicku, doktor
zamykal dvere a zatváral auto­ma­ticky ovlá­dané okná. Hľadel priamo pred
seba a za nič na svete nepozrel na Ryana, ktorý mu klopal na bočné okno.
Ryan teda podvihol stierač pred dokto­rovou tvárou a pustil ho späť tak,
aby pridŕžal súdne pred­vo­lanie na prednom skle. Povedal dokto­rovi: „Ide
o civilný spor. Žaloba znie na rozvod, nie na ujmu na zdraví.“ Akoby celú
vec obrátil o stoosem­de­siat stupňov a povedal dokto­rovi, že jeho
nádor je benígny. Doktor za predným sklom akoby až spľasol od úľavy. Ryan
počul, ako hovorí: „Doboha, to je všetko? Ďakujem vám.“


Ryanova foto­grafia sa dostala do novín, keď doručil
rockovej skupine pred­vo­lanie počas vystú­penia v sále Masonic Temple.
Nerobil to z fraje­riny. Nepri­šiel na nijaký iný spôsob, ako sa k nim
dostať. Prvé slová v texte pod obrázkom zneli: „Rušiteľ pred­sta­venia!“
Rita dala novi­novú foto­grafiu zväčšiť na foto­s­tate a zará­movať
a zave­sila ju v Ryanovej obývačke. Preja­voval slušnú dávku
bezo­či­vosti, ako tam stál na scéne pred rockovou skupinou, hastroši naňho
vyva­ľo­vali oči, vo vystretej ruke mal pred­vo­lanie a na tvári pokojný,
kamenný výraz. Ryanovi sa zväč­še­nina páčila. Samému by mu nikdy nezišlo na um
zavesiť si také čosi v obývačke.


Jediné, čo sa mu na doru­čo­va­teľ­skom remesle
nepoz­dá­valo, boli delo­žácie a rekvi­rácie. Vyha­dzovať ľudí z domova
bolo strašné. Dosta­nete za tú robotu desať dolárov od miest­nosti
a zvyčajne musíte doniesť škatule na všetky tie ich žalostné krámy. Ani
vtrhnúť dnu a zobrať farebný tele­vízor alebo chró­movú obedovú súpravu nie
je med lízať. Nevedel si na to zvyknúť, vŕšiť sa na nejakom nebo­rá­kovi, ktorého
vykopli a omeš­káva sa so splát­kami.


„Nemal si ten krám v prvom rade vôbec
kupovať,“ povedal Jay Walt. „Kto si to má odskákať, banka? Predajňa? Nie, keby
si obesili na krk pova­ľačov, tak by skra­cho­vali. V konečnom dôsledku im
nezos­táva iné, iba sa súdiť.“


Jay Walt teraz viedol rekvi­račný podnik
s vysokou fluk­tu­áciou zamest­nancov; doru­čoval síce ešte vždy aj
pred­vo­lania, ale skôr ako vedľajšiu fušku. Ryan sa s ním bližšie zoznámil,
lebo od neho za podiel z hono­rára preberal časť prípisov na doru­čo­vanie,
keď bol Jay Walt zava­lený a Ryan nemal veľa roboty. Jay Walt ho svojím
spôsobom fasci­noval; akoby ten chlapík hral nejakú rolu, drob­ného zurvalca
v okulia­roch s tieňo­va­nými sklami a v špor­tovom obleku.
Samé kšefty, ale chlapík neza­platí nijakú pohľa­dávku skôr ako za deväť­de­siat
dní. Zrejme sa, usúdil Ryan, tak ťažko lúči s grošom, že iste má ešte
všetky peniaze, čo dostal pri bar mitzve. Ryan si neuve­do­moval, že uvažuje ako
mudrák, bol presved­čený, že je vtipný. Nebol maji­teľom špor­to­vého obleku
a pri prvom prijí­maní nedostal ani halier.


Raz Jay Walt zobral Ryana so sebou, aby mu
pred­viedol, ako sa robí taká rekvi­rácia. Boli s nimi dvaja exter­nisti,
ktorí čakali pri dodávke, a len čo Jay Walt odstráni prekážky, pustia sa
do odná­šania. Neuve­ri­teľné. Vpocho­doval rovno dnu, prešmykol sa popri žene
v natáč­kach, ktorá otvo­rila dvere, s rukami na bedrách sa začal
obzerať a hneď objavil stereo súpravu a farebný tele­vízor, pred
ktorým sedelo na dlážke malé decko s misou špagiet a poze­ralo
kovbojku. Žena sa Jaya Walta pýtala, kto je a čo chce. Jay Walt povedal:
„Dušička, toľko­krát sme spolu tele­fo­no­vali, že sme už starí známi. Pán Walt zo
Zdru­ženej úverovej služby. Jasné, teraz si už spomí­nate.“


Z kuchyne vyšiel manžel, otieral si ruky
o tričko. Jay Walt ho nepri­pustil k slovu.


„Čo to má byť, vy ste na dovo­lenke? Vybrali ste si
voľno? Vaša žena vravela, že pracu­jete.“


„Čože? Pracujem,“ povedal manžel. „Hen
u Ranca, v druhej smene.“ Bol nervózny, zahnaný do defen­zívy vo
vlastnom dome, nevedel ani, čo sa vlastne deje.


„Tak ako to, že ste neza­pla­tili splátky?“


„Za čo?“


„Že za čo? Za domáce rekre­ačno-zábavné stre­disko.
Za hi-fi, repro­duk­tory, za farebnú telku so štyrid­sať­šesť­cen­ti­met­rovou
obra­zovkou. Dlžíte štyri splátky. Povedal som vašej žene, že ak ich minulý
týždeň nebudem mať pekne na stole, ráčte, pán Walt – hotovo, už vám
nepatria.“


„Pochopte, pracujem iba posledné dva týždne.“


„Platia vás?“


„Nazbie­ralo sa nám zopár účtov. Najmä účty od
doktora.“


„Máte zopár účtov – a čo ja, ja som na
konci šóru? Pán Walt nech si trhne nohou, čo?“


„Museli sme zaplatiť doktora. Stevie má tú alergiu,
čo mu zistili –“


„Počujte,“ povedal Jay Walt. „Aj ja som aler­gický.
Chytá ma zúri­vosť, keď ma niekto vodí za nos, keď mi klamú do očí, keď mi
vravia, že odmie­tajú splniť zmluvné záväzky.“


„Nik vám neklamal. Pochopte, pustili ma
k vode, päť mesiacov som nerobil, bral som iba podporu
v neza­mest­na­nosti. Tak čo mám robiť?“


„Vypli ste muziku a telku?“ spýtal sa Jay
Walt. „Nie. Presta­nete platiť, ale zabá­vate sa ďalej.“ Pozrel na Ryana, ktorý
stál pri dverách. „Povedz im, že môžu.“


Ryan sprvu nevedel, čo má na mysli. Tých dvoch
vonku. Keď na nich kýval, mal čudný pocit, akoby patril do partie.


Keď boli chlapi vo dverách, Jay Walt povedal:
„Telku, domácu hudobnú súpravu, etažérku, všetko.“


„Že čo?“


„Tie pseudoš­te­lážky.“


„Počkať, počkať,“ ozval sa manžel, aby aj on
prispel svojou troškou; ale nepohol sa z miesta.


„Nijaké počkať,“ povedal Jay Walt. „S čakaním
je koniec. Poďme, vyneste tie krámy.“


Jeden z exter­nistov vytiahol šnúru od
tele­ví­zora zo zástrčky. Kovbojka zmizla a decko na dlážke začalo mrnčať,
akoby malo plač na krajíčku.


„Ak im ten tele­vízor spadne na chlapca, nebude to
naša vina,“ povedal Jay Walt. „Odpracte ho z cesty.“ Matka na chlap­čeka
zvrieskla, schmatla ho a vyviedla ohúrené decko z izby. Musela si na
niekom vybiť zlosť.


Jay Walt povedal manže­lovi: „Chcel som vám dať ešte
mesiac, viete o tom? Ale pokaš­lali ste si to tými rečič­kami
o dokto­rovi.“


„Môžem vám ukázať. Stevie má naozaj tú alergiu.“
Manžel nevedel, čo si počať. Začí­nala sa ho zmoc­ňovať panika.


„Neob­ťa­žujte sa,“ povedal Jay Walt.


Keď už sedeli vo Waltovom bledo­modrom aute značky
Mark, Ryan povedal: „Vieš o tom, že mohol zavolať polišov? Dať ťa zbaliť?“


„Jasné, že to viem,“ povedal Jay Walt, „ale ten
trkvas nie.


Počúvaj, tým môžeš natárať, kris­te­pane, hocičo na
svete, ani by si neveril.“


„Ale veril,“ povedal Ryan. „Čo urobíš s tými
jeho grátmi?“


„Počkám dvad­sať­jeden dní, taký je zákon, dám tri
oznamy do novín, ktoré si nik nevšimne, a potom ich akože predám na
dražbe,“ povedal Jay Walt. „Ako by sa ti pozdá­vala domáca hudobná súprava,
Jackie? Kvalitné repráky, etažérka, celý krám sedem­de­siatpäť dolárov.“


Rita mu pove­dala, že ju mal brať, zbaviť sa toho
klum­pr­do­vého gramo­fónu, čo má. Parom to vezmi, sedem­de­siatpäť dolárov,
neula­komí sa na to on, ulakomí sa niekto iný. Ryan povedal, počuj, ten pišišvor
musí aj tak zacá­lovať splátky, uvedo­muješ si to? Dobre, pove­dala Rita, tak
s ním vybab­rali. Život babre s kadekým.


No, to je možné, ale on sa do podob­ných zále­ži­tostí
neza­močí. Niežeby sa mu nepá­čilo mať svet­lo­mod­rého marka a drahú hi-fi
súpravu a zopár ďalších veci­čiek. Niežeby sa mu nepá­čilo mať lóžu vedľa
tráv­nika hneď za lavičkou Tigrov, aby sa mohol mládencom dobre prizrieť, keď sa
vracajú z ihriska, a začuť čosi z toho, čo hovoria. Dalo by sa
to zariadiť. Ale pretr­hnúť sa od námahy pre to nemieni, ani k tomu nebude
nútiť nikoho iného.


Vodí sa mu celkom dobre.


Po troch rokoch mal na cougare najaz­de­ných
stod­vad­sať­tisíc kilo­metrov a vyčen­žoval ho za svet­lo­modrý dvoj­dve­rový
Pontiac Cata­lina, so vzdu­chovým a vyso­ko­zá­ťa­žovým pero­vaním, za
štyri­ti­síc­šesť­sto­päť­de­sia­tosem dolárov aj s dovozom do domu. Bol rád, že
sa konečne zbavil cougara, hoci si z času na čas ešte naň spomenul. Po
svete nebehá veľa áut so štyrmi dier­kami od guliek vo dvier­kach.

Jay Walt
práve dostával kávu, cukor a šľahačku na odnášku so sebou.


Ryan vkĺzol na barovú stoličku medzi niekoľko
čier­nych diev­če­niec v kabá­toch, návštev­níčok, a zhrbil sa nad
jedálnym lístkom. Nemal chuť zhovárať sa s Jayom Waltom v espresse na
deviatom poschodí Justič­ného paláca Franka Murp­hyho. Jay Walt hovoril nahlas
vždy a všade, ešte aj vo výťahu. Keď bol Ryan s ním, vždy cítil, že
sa ľudia na nich poze­rajú.


„Ježi­šik­riste, hej, kde si trčal? Posuňte sa
o jedno miesto, zlatko, dobre? Nena­hne­váte sa? Vďaka, srdienko.“


Ryan zdvihol zrak na béžový špor­tový oblek
a montgo­merák preho­dený cez ruku (s opaskom, krúž­kami a náplec­níkmi),
na aktovku z kroko­dílej kože a kávu s plas­ti­kovým vrch­ná­čikom na
odne­senie so sebou, práve keď sa to všetko pretís­kalo k baro­vému pultu
vedľa neho.


„Čo je s tebou, máš toľko roboty, že si ani
neza­voláš na tele­fo­nickú zázna­movú službu? Pokúšal som sa ťa zohnať, vyvo­lávam
ti dva dni. Iste si sa nakvar­tí­roval k nejakej babke, čo sa rozvádza.
Treba ju trochu utešiť, čo? Poznám, starký, nič mi nehovor, viem svoje.“


Jay Walt vystrel chrbát, hrubo tkaný oblek sa
napol. Černoška vedľa neho pozrela tým smerom. Bolo tam tesno, vlhko, stoličky
obsa­dené plece pri pleci.


„Iste máš nejaké pred­vo­lanie,“ povedal Ryan, „to
nehorí. Chystal som sa ti zavolať dnes alebo zajtra. Ale nemyslím, že by som sa
momen­tálne mohol do toho pustiť.“


„Preboha, ty tu jedávaš?“ Jay Walt si zložil
okuliare s tieňo­vými sklami, aby sa pozrel, ako sa na nich zráža para.


„Semo-tamo. Keď som v meste, idem za roh do
Hellasu…“


„Nadžgať sa tých gréc­kych pomyjí?“


„… alebo do Atén.“ Znelo to, akoby sa
ospra­vedl­ňoval.


„Ja len schmatnem kávu,“ povedal Jay Walt, „vypijem
ju v aute a vybavím pritom zopár tele­fo­nátov.“


„To máš teraz v markovi telefón?“


„Nie, mám nový Cadillac Seville. Vieš, je malý, ale
ináč fajn. S tým tele­fónom, kurník, by som sa mohol zaviezť hoci do Miami
a zvládnuť cestou všetku robotu, pri ktorej nemusím byť osobne.“ Jay Walt
odstra­ňoval vrch­náčik zo svojej kávy na odne­senie so sebou.


Ryanovi bolo v pršip­lášti horúco. Mal by si ho
vyzliecť. Vrhol pohľad poza Jaya Walta, aby privábil čašníčku. Dá si niečo
a vypadne. Jay Walt sa ligotal. Vyče­sané vlasy, podobné sivastej špor­tovej
čiapke, sa ligo­tali od spreju. Ligotal sa mu nos, aj tieňo­vané okuliare
v drôtenom ráme sa ligo­tali a odrá­žali svetlo nad hlavami. Čašníčka
nie a nie pozrieť týmto smerom. Rozhodla sa a nič ju nepri­núti, aby
sem pozrela. Mohol by sa zdvi­hnúť a odísť. Aj tak si nebol načistom, prečo
sem vôbec vliezol, ani prečo vlastne prišiel do mesta. Nebol v centre už
mesiac. Jaya Walta nevidel už také dva mesiace. Nemá rád minút­kové bufety
s hodi­novou obsluhou. Povie Jayovi Waltovi, že si to rozmyslel.


Doboha, ak sa ti chce, tak jedno­ducho odíď. Nemusíš
nič vysvet­ľovať.


Ryan sa ozval: „No, tuším sa vzdám nádeje, že ma
obslúžia.“


„Chceš čašníčku?“


„Nie, netreba.“ Ten dobrák by asi na ňu zvrieskol,
aby hodila kostrou a dofr­čala sem, potom by ju oslo­voval zlatko
a srdienko, natáral jej kopu volovín a všetci by to počú­vali. Ryan
začal otáčať stoličku, aby stadiaľ vykĺzol. „Zavolám ti neskôr, dobre?“


„Počkaj chvíľku, seď na zadku.“ Jay Walt položil
Ryanovi ruku na plece a nechal ju tam. „Keď ťa už tu mám, tak ti poviem,
čo chcem.“


„Zastavím sa. Aj tak si budem musieť prísť po tie
papiere.“ Naozaj by to urobil, len aby mohol odtiaľ vypadnúť.


„Nejde o papiere. Chcem, aby si mi našiel
jedného chlapa.“


Ryan si vedel pred­staviť, čo bude nasle­dovať.
Nejaký chlap prestal platiť splátky na auto, zobral káru a zmizol. Také
čosi. Povedal: „Načo som ti treba ja? Zavolaj políciu.“


„Nejde o nič také,“ povedal Jay Walt. „Nijaký
súdny výnos, nijaké pred­vo­lanie, nič podobné. Chcem iba, aby si mi vypátral
jedného chlapa. Istého Roberta Learyho mlad­šieho. Bude mať prav­de­po­dobne okolo
šesť­de­siatky. Pove­dzme päťde­siatpäť až šesť­de­siatpäť rokov. Zisti, kde ho môžem
zasti­hnúť, a daj mi vedieť. To je všetko. Nemusíš mu nič doru­čovať,
nemusíš s ním dokonca ani hovoriť.“


„Takže nie je v tele­fónnom zozname ani
v mest­skom adre­sári.“ Ryan sa opäť obrátil k pultu, ale Waltova ruka
mu zostala ležať na pleci.


„Takých je kopa. Ale tento, ten ti nemá ani záznam
o konte. Vieš si to pred­staviť, v dnešnej dobe nemať záznam
o konte? Dokonca ani o prečer­panom. Pustil som na to zopár svojich
ľudí, to je tak asi maximum, na čo sa tí trubi­ro­hovia zmôžu, skon­tro­lovať
tele­fónny zoznam a konto. Bude to chcieť profíka, to mi je jasné. No
a hádaj, na koho som si hneď spomenul ako na prvého?“


„Čo ten chlap vyviedol?“


„Nevy­viedol nič. Nie je v tom nič proti­zá­konné,
ide o obchodnú zále­ži­tosť. Jeden môj klient, s ktorým máme kšefty, ho
chce nájsť. Načo by ti bolo treba o tom vedieť? Chápeš?“


„Koľko?“


Jay Walt konečne pustil Ryanovi plece. Chlipol si
kávy a obrúskom sa dotkol úst. „Zaru­čujem ti jeden a pol stovky za
tri dni. Nie, hovno, pove­dzme za dva dni. Ty to sfúkneš raz-dva. Ak ho
nevy­pátraš do dvoch dní, dostaneš zapla­tené aj tak a znovu si o tom
poho­vo­ríme, pozrieme sa, či má zmysel pokra­čovať.“


„Ten tvoj klient – cálovať bude on?“


„Jasné, že on, on ho predsa hľadá, nie ja. Ja mu
len pomáham, čiste ako láska­vosť.“


Ryan si vytiahol zápisník. „Ako sa píše jeho meno?
Toho chla­píka, čo hľadám.“


„Robert Leary. L-e-a-r-y. Mladší. M-l-a-d-š-í.“ Jay
Walt sa obzrel, aby sa presvedčil, či ho dievča vedľa počúva a oceňuje.
Zahrý­zala do oblo­že­ného rožka, potom si vytrela z kútika úst trochu
majo­nézy. „Posledná známa adresa Arden Park číslo stoš­ty­rid­sať­šesť.“


Ryan naňho spýtavo pozrel.


„Ja viem,“ povedal Jay Walt, „teraz je to tam
všetko samý černoch, ale je to ešte vždy ulica na úrovni – veľké
domy, vily. Iste tam býva veľa fareb­ných lekárov, alebo sú to potom samé
bordely, neviem.“


Ryan si bol istý, že dievča ešte stále počúva.
Tupec. V tomto je, nie v jeho seba­ve­domí, je jedno­ducho tupý, nič
necíti. Ryan sa spýtal: „Kedy tam býval Robert Leary mladší? Pred koľkými
rokmi?“


„V tisíc­de­väť­stoš­ty­rid­siatom prvom. Vtedy tam
boli ešte zámožní belosi, bola to veľmi nóbl adresa.“


„To bolo pred trid­sia­timi piatimi
rokmi – nič iné nemáš? Niečo súčasné?“


„Jackie, keby som mal niečo súčasné, dávno by som
bol tomu chla­povi zavolal. Práve preto sa zhováram s profíkom
a zaru­čujem mu jeden a pol stovky.“


Ten Jackie
vyrazil Ryanovi dych. Zo všet­kých ľudí, ktorých poznal, jedine Jay Walt ho tak
občas oslovil. Ryan sa nepo­va­žoval za Jackieho. Dožralo ho, keď to Jay zahlásil
tým svojím hromovým hlasom.


„Ak chceš, aby som to urobil,“ povedal Ryan, „bude
to dvadsať dolárov za hodinu. Jeden a pol stovky ti vyjde na jeden deň.
Ale podľa všet­kého budem musieť kdekomu položiť zopár otázok, a tie si treba
na druhý alebo možno aj na tretí deň overiť, takže sa mi zdá, že hovo­ríme skôr
o zaru­če­ných troch stov­kách. Ak je ti to priveľa, tak na to pusti zase
tých svojich trubi­rohov.“


Jay Walt naňho civel spoza tieňo­va­ných okuliarov.
„Čo také som povedal?“


„Nepo­vedal si nič.“


„Že zrazu tak zhurta.“


„Vravím ti svoje podmienky, svoju sadzbu na takéto
veci.“ Ryan nezvýšil hlas, hovoril pokojne, ale s trochu ostrým podtónom.
„Keďže to neplatíš ty, je ti jedno, koľko si zapýtam, nie? Alebo si to musíš
dať odsú­hlasiť?“


„Mám v jednaní do určitej miery voľnú ruku,“
povedal Jay Walt. „Priro­dzene. Závisí to viac-menej odo mňa.“


„Takže som možno zapýtal málo,“ povedal Ryan, „a
mali by sme začať odznova.“


„Nie, myslím, že si to zvládol na jedničku.
Vypra­cúvaš sa, Jackie.“


„No a navyše jeden a pol stovky ako
pred­davok,“ povedal Ryan. „Tým nemyslím o deväť­de­siat dní, myslím tým prv,
ako pohnem prstom.“


„Ja tomu chla­povi zavolám,“ povedal Jay Walt,
„zariadim, aby ti poslal šek.“ Zaváhal. „Nie, počkaj.“


„A čo keby som si poň zašiel? Nemusel by si sa
ustávať.“


„No, fakticky, vieš, on nechce mať doči­nenia
s mnohými ľuďmi. On totiž, ako ten chlap, on nie je odtiaľto, nemá
bohvie­koľko času.“ Jay Walt zároveň rozmýšľal i hovoril.


Ryan to zbadal. „Keď mi pošle šek, aj tak sa
dozviem, o koho ide. Ako sa volá?“


„Nekom­pli­kujme to.“ Jay Walt mal šekovú knižku
v ruke a myšlienky pekne uspo­ria­dané. „Dám ti pred­davok, a už si
nad tým nemusíš lámať hlavu. Nebu­deme dohodu kompli­kovať, zostane to čisto
medzi nami dvoma.“


„Prečo nechceš, aby som vedel, kto je to?“


Jay Walt držal šekovú knižku rozt­vo­renú
a nakúkal do nej. Ryan ho pozo­roval. Diev­čina jedla sendvič, neve­no­vala im
pozor­nosť. „Počuješ, Jay? Aké strašné tajom­stvo sa za tým skrýva? O čo
ide?“


„Aj tak by si toho chlapa nepoznal. Nie je odtiaľto.“


„Tak potom kde je chyba?“


„Chceš tých stopäť­de­siat alebo nie?“


Ďalšie otázky už Ryan nekládol.


Hneď sa
do toho pustil, začal s adre­sárom mesta Detroit na rok 1941. Potom si
prezrel niekoľko ďalších rokov.


Ani v jednom zväzku sa ako obyvateľ Arden
Parku stoš­ty­rid­sať­šesť neuvá­dzal Robert Leary ml. Jediné meno, ktoré sa tam
vyskytlo, bolo Allen Anderson.


Nato navštívil regis­tračné odde­lenie detro­it­ského
Zdra­vot­ného odboru. Tu sa Robert Leary ml. konečne objavil. Narodil sa
v Harpe­rovej nemoc­nici. Rodičia Robert J. a Clara Anne. Dátum
naro­denia…


Ryan pozrel na dátum a zarazil sa. Hneď
tu – 20. júla 1941 – prestala byť jeho práca rutinou. Alebo
sa niekto pomýlil. Robert Leary ml., aspoň ten v zázname, nemal šesť­de­siat
rokov. Bol trid­sať­päť­ročný.


Záznamy Odboru školstva to potvr­dili. V rokoch
1957 – 1958 navšte­voval Robert Leary ml. Cassovu tech­nickú strednú
školu. Nena­šiel sa nijaký záznam, že ju ukončil.


V matrike Wayn­ského okresu Ryan zistil, že 11.
augusta 1973 vysta­vili sobášny list Rober­tovi Learymu ml. a istej Denise
Leanne Watso­novej.


V tele­fónnom zozname nebola uvedená nijaká
Denisa Learyová ani Watso­nová.


Ryan bol v tele­fónnej búdke v hale budovy
Obvod­ného výboru Detroit-mesto. Zavolal svojmu pria­te­ľovi Dickovi Spee­dovi
a doho­voril si s ním schôdzku v espresse Atény na Monroe, na
skok od poli­cajnej správy.


O hodinu, povedal Dick Speed.


Ryanovi to vyho­vo­valo. Získa tým možnosť prezrieť
si záznamy štát­neho notár­stva a zistiť, či sa nedozvie niečo o rodine
Allena Ander­sona, ktorá bývala v Arden Parku stoš­ty­rid­sať­šesť v ten
rok, keď sa narodil Robert Leary ml. Nejaká súvis­losť tam musí byť, ináč by sa
pri Learym neuvá­dzala tá adresa.


Ryan mal ďalší nápad. Prv ako vyšiel
z tele­fónnej búdky, zavolal Detroit
News a Free Press
a nadik­toval im oznam do osobnej rubriky inze­rátov. V oboch prípa­doch
pre zajtrajšie vydanie.


Takmer zavolal Jayovi Waltovi, aby mu oznámil, čo
sa dopo­siaľ dozvedel, no potom sa rozhodol že nie, nepre­javuj prílišnú
horli­vosť. Nech to vyzerá, že si nepotíš tričko.


Ryan
a Dick Speed chodili do strednej školy, do Centrálnej kato­líckej,
v tom istom čase. Obaja hrali za školu rugby a base­ball. Obom
praco­vali otcovia u Forda v High­land Parku. Ryan si pamätal Speedov
bles­kový útok v šesť­de­siatom druhom, v tom istom roku, keď promoval
na Západnej michi­gan­skej, hlavný predmet telesná výchova. Skúsil to ako
obranca-libero u Hnedých, Bengálcov, Červe­no­kožcov a Levov
a napokon si podal žiadosť na Detro­itskú poli­cajnú akadémiu. Ryan si myslel,
že sa dostane medzi profíkov už len vďaka menu, boha mu, Dick Speed čiže
Rých­losť, meter deväť­de­siat, deväť­de­siatpäť kíl; ale Speed zistil, že sa
sťahuje z útoku ako spoma­lený film a vyziab­nutí čierni krídel­níci mu
jedno­ducho otŕčajú päty a šinú si to ďalej.


Dick Speed mal teraz vlasov celú záplavu, korál­kový
náhr­delník, tesné vybled­nuté džínsy a tristo­päť­de­siat­sed­mičku magnumku,
skoro takú veľkú, ako má Clint East­wood.


Pochlip­ká­vajúc pivo v espresse Atény, oznámil
Ryanovi, že je teraz v šiestej skupine – v špeciálnej jednotke
odde­lenia pre vyšet­ro­vanie vrážd, pri ktorých sú v hre narko­tiká: kopa
vrážd pripo­mí­na­jú­cich popravy, pri ktorých je chlap zvia­zaný, má zapchaté ústa
a dieru v hlave.


„Ako vo filmoch,“ povedal Ryan.


„Filmy sú hovno,“ povedal Dick Speed. „Chcem povedať,
keď chla­povi strelia do hlavy, to si nevieš pred­staviť ten svinčík. Po celej
stene, po dlážke. Kriste, to ti je.“


„Prišlo ti niekedy zle?“


„Nie, nikdy. Tí ostatní, starí profíci, tí len
čakajú, ako sa budeš ksichtiť. Ale zle mi nikdy neprišlo. Musím zaklopať na
drevo. Figu, tu musím zaklopať na preg­lejku.“


„Chcel som sa ťa spýtať, či by si mi neurobil
láska­vosť.“


„Že filmy, počuj, ak chceš vidieť originál,“
povedal Dick Speed, „môžem to zariadiť, povoz sa niekedy v anto­novi. By si
skapal, doriti.“


„Načo by som to teda robil?“


„Najlepší čas je v nedeľu včas­ráno. Vrátiš sa
s antonom do Príjmu, potom sa zastavíš v márnici a pozrieš si
všet­kých tých zurvalcov zo sobotnej noci, ako si vyho­dili z kopýtka.“


Ryan bol zdvo­rilý, počúval a utrúsil zopár
poznámok, ale neplatil mu pivo preto, aby sa dozvedel o popra­vách
súvi­sia­cich s narko­ti­kami alebo o nedeľ­ných ránach v márnici.


„Počúvaj,“ povedal Ryan, „musím si zájsť na štátne
notár­stvo, kým tam zatvoria,“ práve odtiaľ prišiel, „a hovoril som si, reku, či
by si mi nemohol urobiť láska­vosť. Pozrieť sa, či nemáte v evidencii
istého Roberta Learyho mlad­šieho.“


„Čo by mal mať na rováši?“


„Ja neviem o ničom,“ povedal Ryan. „Ale keď
chla­píka ťažko nájsť, vravel som si, že je to možno preto, lebo má čo skrývať.
Mýlim sa?“


„To môže mať tie najroz­lič­nejšie príčiny,“ povedal
Dick Speed. „Možno dlhuje peniaze, neplatí alimenty. Si si istý, že ten chlapík
tu ešte pobe­huje?“


„Nie, nie som, ale začal som
uvažovať – čo ak je vo väzení? Ja sa tu prehra­bujem v zázna­moch
a on si tam sedí a čaká.“


„Vieš niečo, čo si mi nepo­vedal?“


„Nie, len mi to tak napadlo,“ povedal Ryan. „Že či
som na niečo neza­budol.“







3


Päťcen­ti­met­rový
oznam, ktorý vyšiel v rubrike Osobné v novi­nách News a Free Press,
znel:


Robert Leary ml.


Súrne!


Volajte 355-1919


Ryan plánoval, že ak bude treba, zostane
v byte celý deň. Nebol zvyk­nutý pose­dávať, a tak sa ho už upro­stred
dopo­ludnia zmocnil nepokoj. Chodenie hore-dolu a vyze­ranie z okna mu
veľmi nepo­má­halo, kým sa nedo­stavil mančaft z detro­it­skej pobočky
Ediso­novej spoloč­nosti a nezačal zbíjač­kami rozrý­pavať ulicu. Pozerať na
nich, ako sa zahrý­zajú do dlažby a postu­pujú krok za krokom, bolo lepšie,
ako iba počúvať lomoz. Chví­ľami robili prestávky a postá­vali v žltých
gume­ných pláš­ťoch, vtedy pozeral telku, prepínal z jedného kanála na
druhý, či nenájde niečo zaují­mavé. Hľadanie
zajtrajška nebolo najhoršie. Keď pocítil hlad, chcel si dať oblo­žený
chlebík, potom sa rozhodol, že si uvarí jednu zo svojich špecialít. Opražil
cibuľku a zelené korenie, pridal konzervu para­dajok, hrášok
a pokrá­janú šunku a k tomu si naložil na tanier výbe­rovú ryžu.
S para­daj­kovou konzervou vedel robiť hotové zázraky: para­dajky
s fazuľkou, para­dajky s kuku­ricou. Opeč najprv kurča alebo roštenku
a daj dusiť na para­dajky s cibuľkou, podávaj s ryžou alebo
cesto­vinou. Ryan to zbož­ňoval. Rita tvrdila, že všetko, čo uvarí, má rovnakú
chuť.


Keď telefón zazvonil prvý raz, nijako sa nepo­náhľal
k almare, ktorá slúžila ako kávový stolík, najprv si odkašlal, až potom
zdvihol slúchadlo a povedal haló.


Bola to jeho sestra Marion. Neza­vo­lala mu už aspoň
pol roka, ale zmys­lela si akurát dnes. Bola zvedavá, ako sa mu vodí, keď žije
tak sám. Žil sám už štyri a pol roka, ale Marion bola ešte vždy zvedavá
a spýtala sa ho, kedy si príde pochutnať na domácej strave. Ryan odvetil,
že hoci­kedy, len si povedz. Marion nebola bohvieaká kuchárka. Pravdu pove­diac,
varila mizerne. Ale vždy jej hovoril tak: hoci­kedy. Nikdy neur­čila dátum
vopred, zakaždým počkala, kým ho mala na linke, a potom musela ísť po
kalendár, študo­vala ho a pokú­šala sa spomenúť si, v ktorý večer chodí
Earl na kolky, alebo má skautskú či klubovú schôdzu.


Ryan jej povedal, že čaká dôle­žitý tele­fonát, ale
aj tak jej to trvalo ešte desať minút.


Uvedo­moval si, akú chabú má nádej, že chlapík
zazrie oznam v inze­rá­toch, alebo že ho zazrie nejaký jeho kamoš
a povie mu o ňom – ak má chlapík vôbec kamoša a ak sa
neods­ťa­hoval a ešte zopár ďalších ak. No aj tak musí spro­bovať šťastie.
A keby ten chlapík predsa zavolal a linka bola
obsa­dená – nevedel o chla­pí­kovi nič, či je netr­pez­livý, alebo či
by počkal a skúsil to znova. Chcel si preveriť aspoň všetky záchytné body,
aby podal vyčer­pá­va­júcu správu a ukázal im, čo za tie tri stovky urobil.
Prek­va­po­valo ho trochu, že sa takto stavia k veci, že je svedo­mitý.


Keď telefón zazvonil znova, o štvrť na päť,
Ryan už dospel k názoru, že vyse­dávať pri tele­fóne je dosť hlúpy spôsob,
ako prísť ku grošu, a že ak chlapík do piatej neza­volá, pôjde sa previezť
a obšťastní niekoho pred­vo­laním.


Ryan povedal haló a hlas na druhom konci sa
opýtal: „Čo chcete?“


V pozadí zaznieval slabý šum, hlasy
a hudba. Hudba v štýle country.


„Kto tam?“


„To by som práve ja chcel vedieť. Kto ste?“


„Volám sa Ryan. Zastu­pujem človeka, ktorý hľadá…“


„Ako to bolo?“


„Ryan. R-y-a-n.“


„Chcete Roberta Learyho, stálo tam, tak zavo­lajte
toto číslo. Čo chcete?“


„Pokúšam sa vám to vysvetliť,“ povedal Ryan. „Ste
Robert Leary mladší?“


„A čo chcete?“


„Pove­dzte mi jedno. V ktorom roku ste sa
naro­dili?“


„V ktorom roku…“ Hlas sa odmlčal. „Napí­sali
ste, že zavo­lajte toto číslo. Čo chcete?“


„Chcem vedieť, či sa rozprávam s Robertom
Learym mladším.“


„To som ja.“


„Ste v krčme?… Popí­jate?“


Opäť nastala odmlka a šum v pozadí
zanikol, akoby ktosi zakryl slúchadlo.


„Haló,“ povedal Ryan. „Ešte ste tam?“


„Čo chcete?“


Hlas bol tichý a zachríp­nutý. Ryan si
pred­sta­voval, že patrí star­covi.


„Chcete sa so mnou stretnúť?“


„Chcem sa stretnúť s Robertom Learym mladším.
Pove­dzte mi, v ktorom roku ste sa naro­dili.“


„Počú­vajte, tak chcete sa so mnou stretnúť alebo
nie?“


„No dobre,“ povedal Ryan. „Kde bývate?“


„Stret­neme sa – viete, kde je auto­bu­sová
stanica?“


„V meste?“


„Hej. Dnes večer o deviatej. Zapar­kujte na
streche auto­bu­sovej stanice – moment.“ Ďalšia prestávka, mlčanie. „Čo
máte za auto?“ Ryan mu povedal. „Dobre, tak zapar­kujte na streche a zvezte
sa výťahom dolu. Zájdite ku – moment.“ A opäť odmlka, tentoraz
dlhšia. „Haló?“


„Áno.“


„Zájdite ku vchodu do mužského záchodu a tam
čakajte.“


„Podľa čoho vás spoznám?“ spýtal sa Ryan.


„O deviatej. Ak ma chcete vidieť, buďte tam.“


„Dovoľte mi jednu otázku.“


Robert Leary mladší, alebo kto to už bol, položil.


Ryan zavolal Dickovi Spee­dovi. Bol služobne mimo
budovy. A tak Ryan opäť pose­dával a uvažoval, či sa má unúvať
a trepať na auto­bu­sovú stanicu. Bol si pomerne istý, že chlapík, čo
tele­fo­noval, nebol Robert Leary mladší. Vlastne to vedel. Ale mohol volať v Learyho
mene a cez prestávky dostával od Learyho inštrukcie. Taká možnosť tu bola.
Takže bude musieť zájsť na auto­bu­sovú stanicu, odbaviť si to a zapísať do
hlásenia.


Druhý Robert Leary mladší zavolal päť minút pred
siedmou, keď sa Ryan prezliekal. Tentoraz zdvihol slúchadlo a ani si
predtým neod­kašlal.


„Máte číslo 355-1919?“


„Sedí.“


„S kým hovorím?“ Pomalý, pokojný hlas: hádam
s južan­ským prízvukom.


„Volám sa Ryan. A vy?“


„Vy ste dali ten oznam do dneš­ných novín?“


„Ja som to bol,“ povedal Ryan. „Ste Robert Leary
mladší?“


„Nepo­znám vás,“ povedal hlas.


„Nie, ani ja vás nepo­znám,“ povedal Ryan. „Ste
Robert Leary?“


„Hej. Čo chcete?“


„Nemáte nič proti tomu, ak sa vás opýtam, kedy ste
sa naro­dili?“


Nastalo ticho – muž bol ešte vždy na
linke a vyčkával.


„Chcem mať istotu, že hovorím so správnym
adre­sátom,“ povedal Ryan. „Ak ste to vy, nepot­re­bujem vedieť nič viac, iba kde
sa môžem s vami skon­tak­tovať, alebo kde bývate.“


Druhý Robert Leary mladší položil.


Doboha.


Ryan vyčkával až do štvrť na deväť. Ďalšie
tele­fo­náty neboli.


Dick Speed
sa mu na jeho tele­fonát ohlásil večer o pol dvanástej.


„Už pár hodín sa ťa pokúšam zohnať.“


„Musel som zájsť na auto­bu­sovú stanicu.“


„Na auto­bu­sovú stanicu?“


„Je to dlhá a nudná história.“


„No, tak ten Robert Leary mladší. Ja len
z celého srdca dúfam, že mu nemusíš doručiť pred­vo­lanie.“


„Prečo?“


„Ten chlap je pekný vtáčik.“


Nato Ryan niekoľko minút bez preru­šo­vania počúval,
kým mu Dick Speed pred­či­toval z Learyho trest­ného registra. Ryan ho
počúval, a keď skončil, povedal so zbožnou úctou: „Kris­te­pane.“


Ryan
dochytil Jaya Walta až na druhé ráno. Povedal mu do tele­fónu: „Nemyslím, že
dvadsať dolárov za hodinu bude stačiť. Tie tri stovky na začiatok, no dobre,
tie si si už vyčerpal. Ale teraz z toho, čo som dosiaľ zistil, usudzujem,
že ak budem pokra­čovať, môžem ľahko prísť aj o krk. Lenže nie kvôli
nejakým dvad­siatim dolárom za hodinu. Uzav­rieme novú dohodu, a kým mi
neprez­radíš, o čo vlastne ide, nepo­viem ti ani slovo.“


Jay Walt sa Ryanovi znovu ohlásil v prie­behu
pätnás­tich minút. Povedal, že ho to stálo trochu presvied­čania, ale napokon
dojednal schôdzku. Že Ryan má zájsť do hotela Pont­char­train a pýtať si
istého pána Pereza.


„Ty tam nebudeš?“


„No, nie hneď. Povedal, že chce s tebou
hovoriť osamote.“


Jay Walt to neho­voril príliš nate­šene.

„Nie je
na tom nič záhadné,“ povedal pán Perez svojím mäkkým prízvukom. „Zaoberám sa
tým, že hľadám stra­te­ných akci­onárov. Ľudí, ktorí vlastnia akcie nejakej
spoloč­nosti, ale nevedia o tom.“


„Prečo o tom nevedia?“ spýtal sa ho Ryan.


„Ešte sa k tomu dosta­neme, ak vás to zaujíma.“
Pán Perez rozhodil prekrí­žené nohy a vysúkal sa z hlbo­kého kresla.
„Prepáčte, ani som sa vás neopýtal, čo pijete.“ Zobral z kávo­vého stolíka
pohár a šiel si naliať.


„Ďakujem, nič,“ povedal Ryan.


„Ešte je pre vás privčas, čo? Ja si dávam hlavné
jedlo napo­ludnie. Takže začínam vždy polho­dinu vopred.“ To, ako slastne
zatiahol hlavné jedlo, znelo sľubne,
akože má z toho pôžitok, hoci nevy­zeral na veľkého jedáka.
V skutoč­nosti bol kost­natý, mal dlhý vyčnie­va­júci nos, ktorý sfar­bo­vali
popu­kané žilky. Vyzeral skôr na pijana ako na jedáka.


„Kde ste doma?“ spýtal sa ho Ryan.


„V Baton Rouge, ak nie som niekde inde. Mám
dom aj v Pass Chris­tian pri Mexickom zálive. Ale v poslednom čase som
si ho veľmi neužil, trávim väčšinu času tu hore.“


Ryan sedel na stoličke s opier­kami, mokrý
pršip­lášť preho­dený cez kolená. Pokúšal sa pána Pereza zaradiť a dávalo mu
to zabrať. Kubánec so svetlou pleťou alebo možno starý louisianský Španiel, so
sväto­žiarou vlasov, ktorá ustu­po­vala k temenu, a s výrazom
nenú­te­ného seba­ve­domia. Ten chlap vedel, kto je. Netrá­pilo ho, že bielu košeľu
má dokrk­vanú, ani že má kravatu povo­lenú a posu­nutú nabok. Ryan ho
sledoval, ako prechádza k nízkej kniž­nici, na ktorej stálo niekoľko fliaš
alko­holu, poháre a strie­borné vedierko na ľad. Výklenok vedľa baru
vypĺňalo až po dlážku okno z tieňo­va­ného skla a rámco­valo pohľad na
rieku Detroit a Ambas­sa­dorský most do Kanady. Ešte vždy pršalo, lialo sa
z vypra­ši­venej sivej oblohy, ktorá visela nad mestom už celé dni.


Ryan bol zvedavý, koľko stojí ten hote­lový
apartmán. Bol tam písací stôl zava­lený fasci­klami a papiermi a na
stoličke vedľa neho napa­ko­vaná aktovka. Za stolom, cez otvo­rené dvere, videl
dvojitú posteľ so zlatis­tými prikrýv­kami a zlatistým záhlavím. Stavil by
sa, že chlapík cvaká aspoň stovku na deň.


Uvažoval, či je advo­kátom. Vyzeral tak: nie ako
podni­kový právnik, ale ako právnik z mest­skej radnice, z centra.


„Ako nazý­vate to, čo robíte?“


Pán Perez sa vracal so svojou whisky s ľadom
a nijako sa nepo­náhľal.


„Aký mám titul? No, na vizitke mám napí­sané, že som
inves­tičný poradca. Ako vám to znie?“ Pán Perez sa zľahka usmial.


„Pred­po­kladám, že ste aj právnik.“


„Prečo to pred­po­kla­dáte?“ Opatrne sa sklonil,
držiac nízky pohár pred sebou, a zaboril sa do kresla.


„Len som si tak myslel.“


„Práv­nikov si človek najíma,“ povedal pán Perez.
„Sám nemusí byť práv­nikom. Chva­la­bohu.“


„Môžem sa vás spýtať, ako to, že poznáte Jaya
Walta?“


„Nepo­znám ho. Teda, nepoznal som,“ povedal pán
Perez. „Použil som už raz jeho služby a obstál. Viete, keď pátrate po
ľuďoch, veľmi šikovne sa im dá prísť na stopu pomocou úvero­vého konta. Takže
zvyčajne sa obrátim na niekoho z branže. Bol tuším prvý alebo druhý
v zozname podnikov, Zdru­žené úverové hento alebo tamto. Dovoľte mi otázku:
ste s ním kamarát?“


„Nie,“ povedal Ryan.


„Ani vám nijako nepri­rástol k srdcu.“


Ryan nepo­vedal nič.


„Ja sám mám z neho akýsi nedobrý pocit,“
povedal pán Perez. „Chlap vyzia­puje po výťa­hoch. Vravel som si, nemá veľký
zmysel, aby sa tu obsmŕdal. Totiž, ak mi máte čo povedať.“


„Niečo sa nájde,“ povedal Ryan. „Ale ešte neviem,
v čom vlastne lietam. Neviem, o čo ide.“


„Pokú­šate sa vypátrať stra­te­ného akci­onára, ktorý,
dúfam, nevie o tom, že sa stratil,“ povedal pán Perez. „Rozumiete, ja na
to idem tak, že si vybe­riem spoloč­nosť, ktorá jestvo­vala počas krízy, keď bola
hodnota ich akcií veľmi nízka alebo hádam aj nulová. Zájdem do tej spoloč­nosti
a poviem: ‚Ak mi dáte mená akci­onárov, ktorých ste stra­tili z očí,
pokúsim sa vám ich vypátrať na svoje vlastné trovy. Odstráňte zo svojho zoznamu
akci­onárov hlušinu a uveďte zoznam do ažurity.‘ Aby ste rozumeli,
z času na čas sa stáva, že sa spoloč­nosti vráti odoslaný šek
s divi­dendou. Alebo sa im vráti výročná správa. Možno tá osoba zomrela
a spoloč­nosť o tom neupo­ve­do­mili. Alebo sa presťa­ho­vala
a nene­chala novú adresu. Spoloč­nosť sa zvyčajne tú osobu veľmi neunúva
nájsť. Urobia naoko svoju povin­nosť, a potom po čase, ak dotyč­ného ešte
stále nevy­pát­rali, zapíšu meno do zoznamu stra­te­ných akci­onárov.“


„Už predtým som o tom uvažoval,“ povedal Ryan,
„že ten akci­onár, totiž ak žije, ten predsa vie, že vlastní akcie, nie?“


„Čudo­vali by ste sa,“ povedal pán Perez. „Možno ich
pred trid­sia­timi rokmi niekam zastrčil a zabudol na ne. Alebo si myslel,
že spoloč­nosť počas krízy skra­cho­vala. Alebo, aj to sa stáva, chlap akcie zdedí,
ale ani na ne nepozrie, čo sú zač. Teraz sú zahra­bané pod neja­kými starými
papiermi na samom spodku písa­cieho stola. No a tak dostanem od spoloč­nosti
zoznam a pustím sa do práce.“


„A to vám ho dajú len tak?“


„Prečo by nedali?“ Pán Perez upieral pohľad na
Ryana, zvedavý, čo odpovie.


„No, ja by som povedal, že je to dôverná
infor­mácia. Neviem si pred­staviť, že by spoloč­nosť risko­vala a vysta­vila
svojich akci­onárov napospas, no, ktohovie čomu, nie?“


Pán Perez sa usmial. „Chceli ste povedať, vysta­vila
ich napospas neja­kému dobe­ho­váku. Verte mi, pán Ryan, na tom čo robím, nie je
nič pochybné ani podoz­rivé. Ale máte pravdu. Niektoré spoloč­nosti sa zdrá­hajú.
Vidí sa im, že musia môj návrh veľmi starost­livo zvážiť, prede­ba­tovať, dať si
ho odsú­hlasiť správnou radou, jedno s druhým. No a v takých
prípa­doch robím nasle­dovné, spria­telím sa s nejakým treťo či štvr­to­radým
úrad­níkom spoloč­nosti a požiadam ho, aby mi ten zoznam
požičal – vie, že nemám za lubom nič proti­zá­konné – a tak
sa vyhnem zbytoč­nému úrado­vaniu a zmätkom.“


„Čo vás to stojí?“


„Ničové nič. No, možno mu pošlem debničku škót­skej
alebo niečo podobné.“ Pán Perez sa odmlčal, ale Ryan nepo­vedal nič. „Také veci
sú na dennom poriadku.“


„Takže potom sa pokú­šate nájsť stra­te­ného
akci­onára.“


„Presne tak. Vypátram dotyč­ného a oznámim mu,
že viem o majetku evido­vanom na jeho meno, ktorý má určitú hodnotu.“


„Nepo­viete mu, že ide o akcie.“


„Nie, to by som možno prezrá­dzal priveľa. Požiadam
ho, aby najprv podpísal dohodu, v ktorej mi priznáva percentá
z hodnoty ako nálezné. Keď to urobí, potom mu poviem, o čo ide.“


„Môžem sa vás opýtať, koľko percent dostá­vate?“


„No, to je rozličné. Niekedy, keď si to vyža­duje
veľa roboty, až polo­vicu.“ Pán Perez si uchlipol whisky a zapálil
ciga­retu. Hovel si v hlbokom kresle a bez rozpakov hovoril
o sebe. „Takže teraz sa náš človek škrabe za ušami a pokúša sa prísť
na to, čo to vlastní, alebo či niečo nezdedil alebo čo. Alebo sa možno chce
najprv poroz­právať s práv­nikom. Nič proti tomu. Niekedy prevrátia všetko
hore nohami a akcie nájdu, alebo si na ne po dlhých rokoch spomenú
a ja mám smolu. Poviem im, ďakujem pekne, tak ja už pôjdem. Ale ak nevie,
čo to je, tak zmluvu podpíše a splno­mocní ma, aby som vykonal trans­akciu.
Predáme akcie znova spoloč­nosti alebo na voľnom trhu, ja si vyin­ka­sujem svoje
percentá a všetci sú spokojní.“


„A čo ak ich nechce predať?“


„To je v poriadku, môže mi za svoje percentá
zaplatiť patričnú proti­hod­notu.“


Ryan sa pokúšal vžiť do tej situ­ácie. Povedal:
„Neviem si pred­staviť, že by ten akci­onár krochkal od šťastia, keď sa má
o čosi, čo mu patrí, deliť s chla­píkom, ktorý sa dovalí odkiaľsi
z ulice.“


„Stret­nete sa s rozlič­nými reak­ciami,“ povedal
pán Perez. „Väčšina ľudí je veľmi vďačná. Našiel som niečo, čo sa stra­tilo,
a berú to tak, ako že platia odmenu za to, že im to vraciam.“


„Asi hej, ak to beriete tak,“ povedal Ryan. Ako že
im pán Perez robí láska­vosť. A možno aj robí. Ale čosi na celej veci, na
srdečnom, pria­teľ­skom pánu Pere­zovi Ryana mýlilo. Uvažoval o odvrá­tenej
tvári toho človeka; aký je, keď je dožratý, alebo keď mu dohoda nevyjde, alebo
keď sa mu niekto nepoz­dáva. Veď pán Perez, a to bez najmen­šieho váhania,
už Jaya Walta odpísal.


„A teraz si pove­dzte, čo také máte,“
pokra­čoval pán Perez, „čo je hodné viac ako dvesto dolárov na deň.“


„Ja som si od Jaya Walta zapýtal stopäť­de­siat,“
povedal Ryan. „Nie dvesto.“


„No, tak mi asi prihodil za spro­stred­ko­vanie.“
Zdalo sa, že si pán Perez nad tým neláme hlavu. „Čo máte?“


Ryan mu povedal, že Robert Leary mladší má
predov­šetkým trid­saťpäť a nie šesť­de­siat rokov; krátko navšte­voval školu
v Detroite a pred pár rokmi sa oženil s istou Denisou Leann
Watso­novou.


„Vidíte,“ povedal pán Perez, „a ja som sa nazdával,
že v štyrid­siatom prvom, keď prepí­sali akcie na jeho meno, bol dospelý.
Ale on sa zrejme vtedy práve narodil, nie?“


„Práve sa k tomu dostá­vame,“ povedal Ryan.
Vysvetlil pánu Pere­zovi, že Robert Leary mladší nebol nikdy evido­vaný ako
obyvateľ Arden Parku stoš­ty­rid­sať­šesť. Ale zo záznamov štát­neho notár­stva
vyplýva, že majiteľ domu a jeho obyvateľ, istý Allen Anderson, zomrel roku
1941 a zane­chal celý svoj majetok žene a deťom s výnimkou
tisíc­päťsto bežných akcií, ktoré vtedy mali hodnotu jedného dolára za akciu:
tie odkázal istému Rober­tovi Learymu, ktorý bol zo dvadsať rokov zamest­naný
v domác­nosti Ander­so­novcov.


„Uvádza sa v zázna­moch, o aké akcie ide?“


„Nemyslím. Stálo tam iné aktíva vrátane akcií.“


Pán Perez prikývol. „Takže to bol jeho otec. Zdedí
akcie, približne v tom čase sa mu narodí syn a on akcie prepíše na
synovo meno. Aby mal na vysokú školu a nemusel byť sluhom ako jeho otec.
Tak nejako to asi bolo.“


„No, tou vysokou školou som si nie celkom istý,“
povedal Ryan, „ale v iných štát­nych inšti­tú­ciách si ten chlapík, ktorého
hľadáte, istý čas pobudol.“ Vybral z vnútor­ného vrecka na kabáte
poskla­dané hárky papiera, a keď ich rozt­váral, pozrel na pána Pereza. „Mám
kamoša u detro­it­skej polície.“


„Tam je dobré mať kamoša,“ povedal pán Perez.


„Zastavil som sa uňho dnes ráno a urobil som
si tieto výpisky. Ste pripra­vený?“


„Už sa neviem dočkať,“ povedal pán Perez.


„Robert Leary mladší, známy tiež ako Bobby Lear,“
začal Ryan.


Narodil sa v Detroite. Obaja rodičia mu
zomreli skôr, ako dovŕšil osem rokov. Vyrastal v detských domo­voch…


„Ak by bolo treba, mená zože­niem.“


… navšte­voval Cassovu prie­my­slovku, ale ju nedo­končil,
odviedli ho a poslali do Viet­namu, kde podľa psychiatrov americkej armády
utrpel vážny nervový otras pri delo­stre­leckej paľbe neďa­leko Chu Lai. Learyho
hospi­ta­li­zo­vali a k jednotke sa vrátil na udržia­vacej dávke thora­zinu. Potom ho znova odoslali na liečenie
a s psychic­kými poru­chami hospi­ta­li­zo­vali v Japonsku, na Havaji
a napokon vo Všeobecnej nemoc­nici Valley Forge vo Phoeni­xville,
v štáte Penn­syl­vánia, z ktorej ho prepus­tili ako stoper­cent­ného
dušev­ného inva­lida. Learyho s poctami vyra­dili z armády, zaru­čili mu
doži­votný dôchodok, vrátil sa do Detroitu a začal zabíjať ľudí.


„Pána­beka,“ povedal pán Perez. Držal pohár, chystal
sa napiť. „Tak to tam stojí?“


„Tak som si to zapísal,“ povedal Ryan.


Päsťami na smrť ubil ženu. Volala sa Thelma
Simpso­nová a bola údajne jeho frajerkou.


Ryan zdvihol oči od papiera. „Leary bol v tom
čase ženatý, ale jeho žena sa v nijakej poli­cajnej správe nespo­mína.“


O dva dni zastrelil Eugena Baileyho, známeho
obchod­níka s narko­ti­kami, ktorého Leary podoz­rieval, že mal pletky s Thelmou
Simpso­novou. Pri súdnom procese Learyho obhajca prizval ako svedkov psychiatrov
z Nemoc­nice pre vojen­ských vete­ránov. Learyho vyhlá­sili za neprí­čet­ného
a poslali do Štátnej nemoc­nice v North­ville. O šesť mesiacov mu
dali posudok, že je normálny, a prepus­tili ho.


Learyho zatkli pre ozbro­jenú
lúpež – spolu s dvoma ďalšími ho obvi­nili, že prepadol
spori­teľňu – a nato ho oslo­bo­dili pre nedos­tatok dôkazov, keď
sved­kovia pred súdom zmenili pred­chá­dza­júcu výpoveď a neve­deli Learyho
jedno­značne iden­ti­fi­kovať.


Learyho zatkli pre pokus o vraždu Ronnieho J.
Hughesa v narko­man­skom brlohu na Orchestra Place a prepus­tili na
kauciu. O týždeň neznámy páchateľ zastrelil Ronnieho J. Hughesa pred
krčmou na Dvanástej ulici. O tri dni nato našli dvoch mužov, ktorí boli sved­kami
streľby v narko­man­skom brlohu, na konci Dvad­siatej tretej ulice neďa­leko
rieky; obaja boli spútaní, obom zblízka stre­lili do hlavy.


Leary sa dostavil do Nemoc­nice pre vojen­ských
vete­ránov v Allen Parku a tvrdil, že je prezi­dentom Spoje­ných štátov.
O týždeň nato sa dal prijať do Nemoc­nice pre vete­ránov v Battle
Creeku, kde si ho päť dní nechali na pozo­ro­vanie.


Leary postrelil a vážne zranil istého muža
v krčme na Cass Avenue pre desať­do­lá­rovú dlžobu z hazardnej hry.
Žalobu zmier­nili na zločinné napad­nutie a Learyho poslali do Jack­sonu
odse­dieť si tri a pol až štyri roky. Jeho obhajca podal odvo­lanie,
zalo­žené na dôka­zoch o Learyho duševnej chorobe, a tak ho prelo­žili
do Ionij­skej štátnej nemoc­nice. O tri mesiace ho prepus­tili.


Leary zastrelil muža menom Teddy Nemožný Smith v jeho bielom
eldo­rade a troj­ročný syn Teddyho Smitha, ktorý sedel na prednom sedadle,
sa tomu prizeral.


Poli­cajný infor­mátor, ktorý Learyho poznal,
vyhlásil: „Bobby sa mi raz zveril, vraj sa nemusí báť, že by ho strčili do basy
na veľmi dlho, lebo zakaždým zahrá diva­dielko.“ Chlap si ukázal na hlavu.


Leary povedal štát­nemu psychiat­rovi, že
prav­de­po­dobne zabil deväť ľudí. Po zastre­lení Teddyho Smitha, keď mu proku­rátor
najprv prisľúbil beztrest­nosť, uviedol polícii mená desia­tich obetí. Polícia
bola presved­čená, že pri ôsmich obetiach hovorí pravdu, a spomí­nané
prípady uzav­rela. Väčšina obetí bývala v Learyho štvrti a bola
zaple­tená do obchodu s narko­ti­kami. Chýbali, ak vôbec, iba málo­komu
a najmenej už polícii. Learyho posta­vili pred súd za zavraž­denie Teddyho,
opäť ho vyhlá­sili za neprí­čet­ného a poslali na nútený pobyt do štát­neho
Stre­diska pre súdnu psychiatriu v Ypsi­lanti.


Za tých päť rokov, kým Learyho zatý­kali,
odsu­dzo­vali, hand­lo­vali sa s ním o tresty a vyhla­so­vali ho za
neprí­čet­ného, kým pend­loval medzi Jack­sonom a niekoľ­kými inými štát­nymi
nemoc­ni­cami, nepo­budol v jednom kuse vo väzení dlhšie ako niekoľko
mesiacov. Psychiatri zo Všeobecnej vo Valley Forge, Jack­sone, Ionii,
North­ville, Battle Creeku a zo stre­diska prišli počas tohto päťroč­ného
obdobia na Learyho procesy a pojed­ná­vania a opätovne podá­vali
jedno­značné svedectvo, že Robert Leary trpí para­no­idnou schi­zof­ré­niou,
v podstate nevy­lie­či­teľnou duševnou chorobou. Napokon Leary, ktorý svoje
najnovšie odvo­lanie podal zo stre­diska, tvrdil, že psychiatrom klamal
v snahe presvedčiť ich, že je neprí­četný. Nato spísal prehlá­senie, že
v súčas­nosti je duševne zdravý a na odvo­lacom pojed­ná­vaní sa domáhal
prepus­tenia. Porota Rober­tovi Learymu uverila a dovo­lila mu vrátiť sa do
ulíc. To bolo pred dvoma mesiacmi.


„Hm, to nie je veľmi dobré, čo?“ povedal pán Perez.
„Vyzerá na riad­neho grázla, čo? S tým nebude ľahká reč.“


„Poviem vám ešte niečo, čo nie je veľmi dobré,“
povedal Ryan. „Nehľadám ho iba ja. Dal som oznam do inze­rátov.


Robert Leary, súrne, a číslo, tele­fónne číslo.
Zavo­lali mi dvaja chlapi a obaja tvrdili, že sú Robert Leary mladší
a že v akej zále­ži­tosti ho chcem vidieť. Jeden z nich vravel, že
sa so mnou stretne o deviatej na stanici diaľ­ko­vých auto­busov. Nik sa
neukázal. Aspoň o tom neviem. Možno tam ten ktosi bol, omrkol si mňa aj
moje auto, a teraz ma sledujú. Neviem. Jeden je pove­dzme pravý Robert
Leary. Ten druhý, mám taký pocit, tiež hľadá Roberta Learyho a myslí si,
že mu možno pomôžem.“


„A čo poli­cajt, ktorý má naňho dozerať počas
podmie­neč­ného prepus­tenia? Hovo­rili ste s ním?“


„Leary, Bobby Lear, nie je vonku na podmienku,
prepus­tili ho načisto.“


„Takže úloha, dalo by sa povedať, nado­budla iný
charakter. Možno bude trochu ťažšia, ako sa sprvu zdalo, čo?“


„Nejde mi tak o to, že je ťažšia, ako
o to, že sa zapletám s ľuďmi, ktorí sa navzájom strie­ľajú,“ povedal
Ryan, „a na také niečo nie som celkom zvyk­nutý.“


„No, ale možno keby ste boli lepšie moti­vo­vaný,“
povedal pán Perez svojím pokojným tónom. „Nechcem, aby ste mali pocit, že vás
nútim alebo preho­váram, aby ste pokra­čo­vali, rozumiete. Závisí to len
a len od vás. Viem pochopiť, prečo sa máte na pozore, je tu tá skutoč­nosť,
že zabíja ľudí.“ Pán Perez sa odmlčal a na ústach sa mu na okamih zjavil
záblesk úsmevu. „Naozaj vyzerá na poriad­neho dare­báka, čo? Bobby Lear.“ Napil
sa, až potom opäť pozrel na Ryana. „Ale neviem, prečo by ste sa s ním
museli dostať do sporu, alebo sa vôbec pustiť do reči. Nechcem od vás nič iné,
len aby ste mi ho vypát­rali. Dostaňte sa mu na stopu a sledujte ju, nech
sa už pobral kamkoľvek.“


Ryan čakal, kým skončí. „Spomí­nali ste niečo
o lepšej moti­vácii.“


„Hej… Uvažoval som, že hádam skôr percentá než
hodi­nová či denná mzda,“ povedal pán Perez. „Totiž, ak ho vypát­rate a mne
sa podarí uzav­rieť dohodu. Pove­dzme, hm… desať percent?“


„Desať percent čoho, tých akcií?“


„Áno, celého balíka.“


„Ale tie akcie majú hodnotu iba dolár za kus, nie?“


„V štyrid­siatom prvom mali,“ povedal pán
Perez. „Dnes by ich hodnota v hoto­vosti bola, povedal by som, okolo
stopäť­de­siat­tisíc. Bolo by sa treba pozrieť na akumu­lo­vané divi­dendy, takže by
to mohlo byť aj o pár tisíc viac.“


Ryan si v duchu pred­stavil tú sumu, pätnásť
tácov, pekná okrúhla suma. Ale chcel mať istotu. „Dostanem desať percent zo
stopäť­de­siat­tisíc?“


„Ak ho nájdete a ja uzav­riem dohodu, ak získam
jeho súhlas.“


„Desať percent zo stopäť­de­siat­tisíc,“ povedal Ryan,
lebo sa chcel ešte raz ubez­pečiť. „Nie desať percent z toho, čo dosta­nete
vy.“


„Pove­dzme mini­málne pätnásť­tisíc,“ povedal pán
Perez. „Napíšem zmluvu, dám vám to čierne na bielom.“


„Čo myslíte, aké sú šance? Totiž, že ho
nakriat­nete, aby na to pristal?“


„Štyri k jednej. Osem­de­siat percent ľudí,
ktorých vypátram, mi to podpíše,“ povedal pán Perez. „Lenže vypátrať ich, to je
tá oštara. V podstate ide o otázku, koľko času vyna­ložiť
v pomere k možnému zisku. Na tento prípad si môžem dovoliť oferovať
trochu viac času. Môžem si dovoliť najať vás, sedieť tu a disku­tovať
o ponuke. Ináč by sme, pán Ryan, asi ani nemali dôvod sa spolu zhovárať.“


Pán Perez hovoril a v krát­kych zábles­koch
odha­ľoval, čo si skutočný pán Perez myslí a čo cíti. Ryanovi to
vyho­vo­valo. Ide o kšeft. Nejdú spolu na base­ball.


„No a teraz sa vás opýtam,“ pokra­čoval pán
Perez, „akú máte podľa vás šancu, že ho vypát­rate.“


Ryan chvíľku uvažoval. Takmer povedal pravdu, že
nevie, že sa možno ani nedos­tane do jeho blíz­kosti. Ale napokon to neurobil.


Povedal: „Zvyčajne mám deväť­de­siat­per­centný úspech.
Ako vravíte, hrá tu úlohu čas. Nebyť toho, mal by som asi lepšie výsledky.“
Ryan si vzal pršip­lášť z kolien a prevesil si ho cez ruku. Už sa
zdalo, že vstane, no potom opäť klesol na stoličku.


„Takmer som zabudol. Vraveli ste niečo
o písomnej zmluve, však?“


Pán Perez
zdvihol telefón, že zavolá izbovú obsluhu a požiada o svoje
polud­ňajšie hlavné jedlo, potom si to rozmyslel a žiadal si osobný hovor
na meno účast­níka pána Raymonda Gidrea v Novej Iberii, Louisiana.
Preniesol si telefón k hlbo­kému kreslu a pohodlne sa doň zaboril.


Po chvíli povedal: „Raymond, ako sa máš, chlapče?
Stavím sa, že máš pred sebou veľký tanier s rakmi a pohár stude­ného
piva… Čo?“ Pán Perez sa zasmial. „Ani to nie je na zaho­denie. Tu hore nič
podobné nedos­taneš… Ahm. Počúvaj, Raymond. Čo by si povedal, keby si si na pár
dní zašiel do Detroitu?… Nie, toto je trochu iný prípad. Vyskytol sa nám tu
chlap, čo si rád zastrieľa na ľudí. Nevy­mýšľam si.“ Pán Perez počúval, potom sa
začal uškŕňať. „To je rozumná reč. Máme tu prípad, Raymond, kde, myslím si,
môžeme ísť až na doraz… Na to môžeš dať krk. Prichystaj sa a ja ti
zavolám, oznámim ti, kedy presne ťa budem potre­bovať… Sedí, Raymond. Pekne
poslú­chaj a dovi­denia.“


Pán Perez znova zdvihol slúchadlo a pýtal si
izbovú obsluhu.


„Ako sa máme?“ povedal pán Perez. „Máte raky?… Nie,
nechcem homáre, chcem raky… To som nevedel. A čo varené ustrice?… Aj s ulitami.
Vylúpnu sa, namočia do pikantnej omáčky… Čo? Dobre, ešte vám zavolám.“


Pán Perez prešiel k písa­ciemu stolu
a prehra­boval sa v papie­roch a fascik­loch. Potom otvoril
zásuvku. Bol tam. Pán Perez si odniesol jedálny lístok pre hote­lo­vých hostí ku
kreslu a prezeral si ho.


Samé sračky.


Nezos­tá­valo mu v podstate nič iné, iba doviesť
tento kšeft do konca a dúfať, že to nepo­trvá dlho.

„Jedno ma
na ňom mýli,“ povedal Ryan, „máš tu podni­ka­teľa, inves­tič­ného
poradcu – býva si v apart­máne v Pontchi, ktorý ho musí stáť
aspoň sto dolárov denne – poviem mu o Rober­tovi Learym,
o ľuďoch, ktorých zabil, a on sa uškrnie a vyhlási: ‚Vyzerá na
riad­neho grázla, čo?‘“


„Možno mach­roval,“ povedal Dick Speed. „Pokúšal sa
na teba urobiť dojem.“


Dick Speed viedol neoz­na­čený ford sedan, práve
odbočil zo Saint Antoine a vlečúc sa asi päťde­siatkou, smeroval na koniec
Gratiot Avenue.


„Nemyslím,“ povedal Ryan. „Podľa toho, ako to
vravel, myslel to naozaj. Chápeš, znepo­ko­jo­valo ma, že to nezne­po­ko­juje jeho,
tá pred­stava, že uzat­vára obchody s vraž­diacim maniakom. Kriste, taký typ
si behá voľne po ulici.“


„Možno si behá, neviem.“


„Chceš povedať, že na to kašleš,“ pozna­menal Ryan.
„Nebudeš na neho kašlať, iba keď zase niekoho zabije.“


„Naprí­klad teba, keď sa s ním budeš ťahať za
prsty.“


„Hovno, ja toho chla­píka nechcem ani len vidieť.“


„No, jedno ti sľubujem, starký,“ povedal Dick
Speed. „Hneď ti bude ľahšie na srdci. Ak ťa zabije, sľubujem, že toho lotra
dostanem, aj keby ma to malo stáť život.“


„Vďaka,“ povedal Ryan. „Ale bol by som radšej, keby
si mi mohol zistiť niečo o pánu Fran­ci­sovi X. Pere­zovi. Ako by si na to
šiel? Ďale­ko­pi­soval by si do Baton Rouge? Alebo hádam do New Orle­ansu?“


„Zdvihol by som telefón. Vieš, oni si myslia, že
všetky tie hova­dinky, čo pre teba vyba­vujem, že to je služobne.“


„Oceňujem to. Nemysli si, že nie.“


„Kedy ma pozveš na tú veľkú žranicu?“


„Len si povedz. Hoci­kedy, keď budeš mať čas.“


„Už to vidím,“ povedal Dick Speed. „Zavoláš, že
príď ku mne, mám pre teba para­daj­kové prek­va­penie.“ Vliekol sa uličkou medzi
domami, sledoval prie­čelia obchodov a ľudí na chod­níku. Väčšinou to boli
černosi. „Para­dajky s poon­dia­tymi ovse­nými vloč­kami alebo čím.“


„To som ešte nepro­boval. Kde je tá búda?“


„O pár blokov ďalej. Možno pôjde peši. Ešte
som ho nevidel v aute.“


„Ako vieš, že tam bude?“


„Volal som ta. Pove­dali, že tam asi bude. Má si
prísť po svoju dávku.“


Ryan prehodil: „Počuj, nechcem ťa okradnúť
o všetok čas.“


„Tak prečo to robíš?“


„Povedal som, že sa s ním pozho­váram. Ty ta
nemusíš ísť.“


„Ty sa s ním možno pozho­váraš, ale on
s tebou nie,“ povedal Dick Speed. „Aspoň nie osamote. Celý čas sa bude
obzerať ponad plece. Opýtaj sa ho, aké to je byť poli­cajným doná­šačom. Uvidíš,
bude sa pokúšať hrať suve­réna, ale od strachu má plné noha­vice. Tu to je, vedľa
toho bufetu.“


Dick Speed prekĺzol popri obcho­doch, popri
drags­tóre a bufete s výkladmi natre­tými na bielo
a s plagátmi, ktoré Ryan z auta nevedel prečítať, a zabočil
na parko­visko o pár obchodov ďalej v rade päťde­siat­roč­ných jedno­pos­cho­do­vých
budov, ktoré boli pred­časne otlčené a ošar­pané; niektoré mali pred
výkladmi skla­daciu kovovú mrežu.


„Čakal som, že tam bude tabuľa,“ povedal Ryan.
„Metha­do­nové stre­disko.“


Dick Speed sledoval chodník, potom sa otočil
a cez zadné okienko pozrel na zama­ľo­vané prie­čelie obchodu.


„Však oni vedia, kde je. Tí, čo to potre­bujú.“


„Ten náš človek bol narkoman?“


„Bol všetkým na svete, keby si mu veril. Musíš si
vedieť z jeho drístov vybrať.“


„Ako sa vlastne volá?“


„Tuniak.“


„A to je všetko, iba Tuniak?“


„Čo by si ešte chcel, s takým menom?“


Ryan usta­vične pozeral na hodinky. Po polho­dine
čakania povedal: „Nevy­zerá to, že sa ukáže, čo? Možno by sme sa mali vrátiť.“
Žrali ho mrle, nikdy nevy­držal dlho pose­dávať.


„Chceš sa s ním rozprávať alebo nie?“ zaujímal
sa Dick Speed. „Mohol som byť v Aténach a netrčať tu na daždi, len
aby som dostal pozvanie na veľkú žranicu.“


Ryan ho ubez­pečil, že to oceňuje, a znovu
pozrel na hodinky.


Uply­nula hodina a desať minút.


„Tamto je,“ povedal Dick Speed. „Vidíš, trpez­li­vosť
ruže prináša. Ten vyziab­nutý pajác s afro účesom.“


Ryan zohol hlavu a pozrel cez zadné okienko.
Pred budovou boli dvaja černosi, rozchá­dzali sa, ale ešte sa zhová­rali.


„Obaja majú afro.“


„Nie, tie husté vlnky, to je fúkaná,“ povedal Dick
Speed. „Čo nepoznáš účesy? Ten v kožáku, to je náš človek. Čo si dvíha
golier. A, teraz ide naším smerom, debata sa skon­čila. Ten druhý sa volá
Lonnie. Zhovára sa s chlap­cami z narko­tic­kého, rozpráva im rozličné
zaují­ma­vosti a oni ho zato nechajú trochu kšef­tovať s mari­hu­anou. Čo
povieš na tie stre­lené topánky? V ponož­kách meria asi meter päťde­siat.“


„Už prichádza,“ povedal Ryan. „Tuniak.“


„Neboj sa. Mám ho v merku.“


Tuniak bol takmer zarovno s neoz­na­čeným autom,
odvracal hlavu pred hmlistým dažďom. Dick Speed otvoril dvierka
a vystúpil. Povedal ponad strechu auta: „Vlez si dozadu.“


Chudý černoch nepo­vedal nič. Keď sa súkal dnu,
obzrel sa ponad plece. Dick Speed vyrazil od chod­níka, zahol do prvej bočnej
uličky a zapar­koval pred prázdnou parcelou. O kus ďalej stáli staré
domy s dreve­nými hradami. Dick Speed vypol zapa­ľo­vanie. Zvuk motora
zatí­chol, stie­rače zastali. V aute zavládlo ticho. Tuniak sedel na zadnom
sedadle vpravo, ruky mal zložené v lone. Na vlasoch sa mu ligo­tali kvapky.


„Tuná môj spoločník,“ povedal Dick Speed, „sa chce
dostať k Rober­tovi Learymu… Bobbymu Learovi. Kam má ísť, aby ho našiel?“


„Bobby Lear,“ povedal Tuniak, akoby sa pokúšal
pred­staviť si ho.


„Diva­dielko si odpusťme, dobre?“ navrhol Dick
Speed. „Bobby Lear.“


Ryan mal vo vrecku pršip­lášťa dvad­sať­do­lá­rovku.
Vytiahol ruku s nadva­krát poskla­danou bankovkou a otrčil ju ponad
operadlo.


Tuniak si ju vzal a hľadel na ňu, potom pozrel
na Ryana a strčil si dvad­sať­do­lá­rovku do vrecka na košeli, pod kožený
kabát. Jeho výraz neprez­rá­dzal, či ho uspo­ko­jila, alebo nie; jeho výraz
neprez­rá­dzal nič. Odvrátil oči od Ryana a zdalo sa, že zíza rovno pred
seba, na dážď zalie­va­júci predné sklo.


„Nik nevie, kde je,“ povedal Tuniak. „Nik ho
nevidel.“


„Je na slobode,“ povedal Dick Speed. „Prečo by sa
mal skrývať?“


„Čo ja viem. Možno sa mu niečo donieslo do uší.“


„Ľudia o ňom hovoria?“


„Nejakí jeho kamoši údajne. Dali sa dokopy
a pove­dali si, že niekto by mal Bobbymu Learovi priložiť búchačku
k hlave.“


„Zabiť ho?“ spýtal sa Ryan.


„Pre dobro ľudstva a záchranu vlast­ného
života,“ vysvetlil Tuniak. „Nik sa už pri ňom necíti istý.“


„Kto sú tí kamoši?“ spýtal sa ho Dick Speed.


„Človeče, to je ťažká otázka.“


Dick Speed pozrel na Ryana.


Ryan siahol do vrecka a vytiahol ďalšiu
dvad­sať­do­lá­rovku. Tuniak si ju vzal.


„Nevodí sa ti práve najhoršie,“ povedal Dick Speed,
„na také pomerne na hovno popo­ludnie. Čo si to vravel, kto sú tí kamoši?“


„Rozumiete, väčšina vedie silné reči, oblbujú jeden
druhého, že ako s tým kurev­níkom zatočia, že ho pošlú na druhý svet. Ale
je iba jeden, čo by to možno urobil, že by ráno vstal z postele čistý ako
ľalia, nena­do­po­vaný, a naozaj to urobil. Viete, koho myslím?“


„No povedz,“ vyzval ho Dick Speed.


„Bobby Lear, jediný ozbro­jený prepad, čo má na
svedomí. Pred takými štyrmi rokmi.“


„Wyan­dottská spori­teľňa,“ povedal Dick Speed.


Tuniak prikývol. „To je ono. Bobby Lear
a dvaja ďalší. Bobby Lear sa z toho dostal, neve­deli ho jedno­značne
iden­ti­fi­kovať. Wendell Haines je mŕtvy. Zostáva teda iba jeden. Pozrite sa do
svojich služob­ných papierov.“


„Virgil Royal,“ povedal Dick Speed. „Šiel sedieť do
Jack­sonu.“


„Šiel a vrátil sa.“


„No a čo sa povráva?“


„Že Virgil sa s ním chce stretnúť aj zo
súkrom­ných dôvodov. Chce pomôcť ľudstvu a zároveň pomôcť Virgi­lovi
Royalovi. Jasné?“


Ryan mal otázku. Čakal a počúval, ako sa
zhová­rajú o Virgi­lovi Royalovi. Väčšine z toho nero­zumel. Keď sa
Tuniak odmlčal, Ryan sa opýtal: „A čo jeho žena? Viete, kde by som ju
mohol nájsť?“


Tuniak sa opäť zamyslel a pokrútil hlavou.


Dick Speed povedal: „No von s tým, dostal si
zapla­tené.“


„Nie, človeče,“ povedal Tuniak, „ani som nevedel,
že má ženu. Vídal som ho s jednou paničkou – nespo­me­niem si na
meno.“


„Thelma Simpso­nová,“ povedal Dick Speed.


„Nie, Thelma… tú zahnal do šatníka, že sa nemohla
pohnúť, a mlátil ju, kým nevyp­ľula dušu. Nie, ja myslím inú paničku, ešte
než šiel do nemoc­nice. Mala také riadne dlhé vlasy, blon­ďavé, viete? Vídal som
ich občas, panička mala na sebe tie korálky, taký akože africký šmejd, furt
chlas­tala víno.“


„Ako sa volá?“ spýtal sa ho Ryan.


„Počkajme – tuším Lea.“ Tuniak sa nad tým
zamyslel. „Hej, volal ju že Lea.“


„Kde ste ich vídali?“


„Všelikde.“ Tuniak sa odmlčal a tvár mu po
prvý raz takmer ožila. „Počkať, veď som ju videl pred týždňom, pred dvoma. Bolo
to poobede, bola sama. Mala tie blond vlasy a korále, chlas­tala víno.
Vravím si, kto je to? Potom som si spomenul, jasné. Ale vyze­rala ináč.“


„Kde to bolo?“ spýtal sa Ryan. „V krčme?“


„Hej, na Casse,“ povedal Tuniak. „Doboha, meno
neviem. Niekde neďa­leko Masonic Temple.“


„Myslíte, že tam niekde býva?“


„Neviem, možno aj.“ Nato Tuniak prikývol, ešte vždy
ju mal pred očami. „Hej. Neviem, prečo by tam ináč bola, keby nebý­vala niekde
nablízku. V takej putike, človeče. O šiestej, o siedmej ráno,
keď sa v krčmách otvára.“


„Čo bolo na nej iné?“ spýtal sa ho Ryan. „Vraveli
ste, že vyze­rala ináč.“


Tuniak sa zamračil, pred­sta­voval si ju. „No, nie
ani že ináč. Vyze­rala taká akoby chorá. Rozumiete?“


Cestou nazad na Beau­bien, kde mal zapar­ko­vané auto,
Ryan toho veľa nena­ho­voril. Uvažoval o diev­čine, ktorá sa volá Lea,
vytváral si v duchu o nej obraz, blond vlasy, korálky a pohár vína.
Vychá­dzala mu v tom obrázku ako kurva, nablýs­kaná ženská v mini­sukni
a čižmič­kách, taká, čo by sa vláčila s typom ako Bobby Lear.
Najb­ližší krok bude asi nájsť Leu.


A ak nebude môcť nájsť ju, tak potom toho
chla­píka, ktorého spomí­nali, Virgila čoja­vie­ma­kého. Povedal Dickovi Spee­dovi:
„Ako sa volá ten chlap, čo robil tú lúpež s Learym, Virgil?“


„Virgil Royal.“


„V tom bode nemám jasno.“


„Prepadli Wyan­dottskú spori­teľňu. Virgil sedel,
Leary sa z toho dostal.“


„Hej, to som pochopil.“


„A v čom nemáš jasno?“


„Prečo ho Virgil hľadá. Lebo jeho zabasli
a Learyho nie?“


„Myslím, že za tým bude čosi viac,“ povedal Speed.
„Myslím, že Leary si ťapol s proku­rá­torom a našil vec na Virgila, ale
nie som si istý. Na tom prípade som nepra­coval, budem sa musieť na to pozrieť.“


„A na pána Pereza,“ povedal Ryan. „Neza­budni
na pána Pereza.“


Dick
Speed mu zate­le­fo­noval ešte v ten večer. „Ako si dopadol?“


Ryan sedel na svojom čiernom kožien­kovom gauči,
topánky mal vyzuté a nohy vylo­žené na vankúši na almare čiže kávovom
stolíku.


„Nena­plá­noval som si to dobre,“ povedal Ryan.
„Zapar­koval som pri Wayn­skej univer­zite, šlap­cu­goval na juh a nakúkal do
krčiem, do každej krčmy na Casse až po Temple, a potom pre istotu ešte
ďalšie štyri či päť blokov.“


„No a?“


„Videl som kopu kuriev, ako si dávajú popo­lud­ňajší
živo­ta­budič a potom sa uberajú do samošky, ale na nijakú, čo by sa volala
Lea, som nena­ďabil.“


„Kto povedal, že je kurva?“


„Nie, to si ju iba ja tak pred­sta­vujem. Veď vieš.
Potom som musel šlap­cu­govať celú cestu nazad po auto. Ako si pochodil ty?“
spýtal sa Ryan. Myslel na pána Pereza.


„No, je za tým čosi viac, než som si myslel,“
povedal Dick Speed. „Vieš, všetci si myslia, že Leary tú vec našil na Virgila
a že preto je Virgil nasratý. Ale nejde o to. Virgil si myslí, že
Leary si nechal peniaze zo záťahu a minul ich, kým on trčal v base.
Takých osem­násť tácov.“


„Chceš povedať, že ste ich čapli, ale peniaze ste
späť nedos­tali?“


„No, Bobby fakticky obral poklad­níkov
o neja­kých sedem­násť stovák, ktoré sa nenašli. Medzi­časom ich už iste minul.
Ale rozumieš, v tom čase sme mali Virgila vo Wayn­skej okresnej väznici,
kde čakal na súd. No a keď sa s ním baví proku­ra­túra, tak sa akože
omylom prerieknu, že Bobby zhrabol takých sedem­násť tácov, nie sedem­násť
stovák, a niekde si ich zašil. Chápeš, Virgil chce tomu veriť, túži po
tom – aj keby si v novi­nách prečítal, že nijaké peniaze
nechý­bajú – lebo nielen že mu neverí, stačí sa s Bobbym stýkať
a nemôžeš vedieť, ten chlap je na hlavu. Odrazu ti strčí do úst pištoľ,
pri takom nemôžeš nikdy vedieť. Naši ľudia vravia, že takto v podstate
Virgil uvažuje, ak vôbec o niečom rozmýšľa.“


„Dokrista,“ povedal Ryan. „Vy naozaj robíte také
veci?“


„No hej, keď sa nemô­žeme dostať k Bobbymu
vlast­nými cestič­kami, vieš, a odstrániť ho, tak navna­díme Virgila
a možno sa to podarí jemu. Myslíš, že niekto bude za Bobbym Learom
prelievať slzy a moč?“


„Ja budem,“ povedal Ryan. „Doboha, potre­bujem ho
živého… aspoň na chvíľu. A čo pán Perez? Objavil si niečo?“


„Ešte nie. Nemal som dnes poobede čas. Zajtra, ak
ti to stačí.“


„Počúvaj, nehorí. Len mi to tak napadlo,“ povedal
Ryan. „Chlapík je prav­de­po­dobne panic a každý večer pred spánkom sa modlí
ruženec. Ale nehneval by som sa, keby som to vedel naisto.“

Diev­čina
so zlepe­nými plavými vlasmi na pleciach a jarmoč­nými korál­kami,
v čiernom roláku a džín­sach a s polo­plným vodovým pohárom
tuzem­ského vína pred sebou pove­dala: „Rád si frcneš?“


Ryan zaváhal. „Isteže,“ povedal.


Diev­čina sa spýtala: „A máš rád teplé kraje?“


Ryan povedal: „Tuším hej.“


Diev­čina pove­dala: „Tak prečo neod­frcneš do pekla?“


Bola opitá – o druhej
popo­ludní – ale ako tam sedela na barovej stoličke
s odžín­so­va­nými nohami nakríž, nebolo to na nej vidieť. Možno keby
vstala – ak vôbec niekedy vstane. Vyze­rala vybled­nutá, zišlo by sa
jej trochu slnka alebo make-upu. Plavé vlasy mala špinavé, matné, prile­pené
k hlave a bolo vidieť tmavé korienky. No aj tak to bolo pekné dievča,
dvad­sať­sedem-dvad­sa­ťosem alebo možno trid­sať­ročné. Pila svoje sauterne, fajčila
ciga­rety a zostá­vala kdesi dnu v sebe. „Ale poznáte ho, pravda?“


„Koho?“


„Bobbyho Leara.“


„Nikdy som o ňom nepo­čula.“


„Veď len pred chví­ľočkou ste pove­dali, pýtal som sa
vás a vy ste pove­dali – nejako ste sa o ňom vyjad­rili.“


„Vyjad­rila som sa, že je kurevník.“


„Takže nemáte o ňom bohvieakú mienku. Ale
predsa len ho poznáte,“ povedal Ryan. „Necho­dili ste s ním? Ja neviem,
možno ešte aj chodíte. Aspoň mi tak pove­dali.“


„Kto?“


„Ten chlap, čo ho pozná.“


„Kto? Kot, kot. Kotko­dákam ako nejaká sliepka.“


Ryan bol trpez­livý. Vedel, že nemá na výber;
rozpráva sa s opitou. Buď sa s tým zmieri a bude si uchlip­kávať
zo svojej coca-coly, alebo môže vstať a odísť.


Keď sem – k Baru dobrej
zábavy – Ryan prichá­dzal, vyšiel z dverí akýsi starec, povaľač,
prešiel po chod­níku, oprel sa o príchlop na kufre auta a začal vracať
do kanála. Teraz bol starec opäť dnu, sedel pri barovom pulte s fľašou
piva. Na konci baru, hneď vedľa dverí bol nejaký čierny typ v škori­covom
kvádre. Černoch bol vymó­dený ako profe­si­onálny špor­tovec a nijako sem
nepa­soval. Všetci ostatní boli fádni, oble­čením i výrazom. Bolo ich tam
ešte zopár, nejaký chlap so zadŕhavým kašľom, dvaja chlapi so ženou pri
stolíku. Žena sa preni­kavo, neprí­jemne smiala. Všetci sa dobre bavili
v Bare dobrej zábavy, kde to razilo starým pivom a cez žalúzie
preni­kalo popo­lud­ňajšie slnko. Bol to po týždni prvý slnečný deň, nikde ani
stopy po dymovom opare a Ryan sedel v bare na Cass Avenue
a popíjal plecho­vicu coca-coly.


Diev­čina, Lea, si dávala štvrtý dvoj­decák sauterne,
čo Ryan rátal, a tretí, čo platil. Jednu dávku stiahla vždy na šesť riad­nych
dúškov ä s dvoma ciga­re­tami. Keď hladina v pohári klesla na jednu
tretinu, začí­nala uvažovať o ďalšom.


„Hľadám vás už dva dni,“ povedal Ryan. „Viete
o tom? Začal som o pár ulíc nižšie, neďa­leko Wayn­skej univer­zity,
a pochodil som všetky krčmy na Casse. A potom dnes vojdem sem, zbadám
vás a čosi ma trkne, neviem prečo. Opýtal som sa barmana, reku, nie je to
tamto Lea?“


„Ja vás nepo­znám,“ pove­dala.


„Ale Bobbyho Leara poznáte. Roberta Learyho
mlad­šieho. Ako ste sa to o ňom vyjad­rili?“


„Debil.“


„Boli ste s ním v poslednom čase?“


Dopila víno a buchla pohárom o barový
pult.


„Krčmár!“


Barman s kost­na­tými plecami zodvihol ruku zo
stehna a nohu z čohosi za barovým pultom a podi­šiel k nim.


„To isté?“


Ryan prikývol. Počkal, kým barman vzal jej pohár
a pobral sa, potom povedal: „Lea… nebo­jíte sa, že by som mohol byť poliš,
pravda?“ Ryan čakal, kým si vyberie ciga­retu. Podržal jej zápalku. „Verte mi,
nie som poliš… Chcete vedieť, čo som?“


„Ja viem, čo ste,“ pove­dala. „Neviem,
kto – kot, kot – ale viem, čo ste. Ste hnusný perverzník, no nie? Máte ten
pršip­lášť – podľa toho sa to pozná – jasný slnečný deň,
a vy máte pršip­lášť.“


„Keď som odchá­dzal z domu, ešte som nevedel,
že bude pekne.“


„Blbosť. Vytiah­nete si vtáka, oble­čiete pršip­lášť,
a keď zbadáte malé decko, diev­čatko, poviete: ‚Ahoj, zlatko,‘“ hlas jej
zmedovel, „‚chceš sa pozrieť, akého tu mám veľkého hada?‘“


„Okrem chlad­ných dní,“ povedal Ryan, „vtedy ho iba
opisujem.“


Obrá­tila sa, pozrela naňho ospa­lými očami. „Chceš
mi ho ukázať? Len smelo, vytiahni ho. Tu každý na to kašle, je to veľmi
susedský podnik. Art? Že nemáš nič proti tomu, keď si vytiahne vtáka?“


„Ak mu to urobí radosť,“ povedal barman. Položil
pred nich víno a plechovku coca-coly a vzal si dolár
a dvad­saťpäť centov z drob­ných na pulte, ktoré predtým vydal Ryanovi.


„Ukážem vám ho niekedy inokedy,“ povedal Ryan.
„Dobre? Momen­tálne musím nájsť toho chla­píka a vidí sa mi, že sa nehýbem
z miesta.“


„Ahoj, zlatko,“ opäť tým medovým hlasom, „chceš sa
pozrieť na môjho hada?“


„Teraz spí, sladko buvinká.“


„Zobuď ho. No poďme, chcem vidieť, čo máš.“


„A čo Learyho žena Denisa?“ spýtal sa Ryan.
„Poznáte ju?“


Diev­čina sa zara­zila, práve keď mala čosi na
jazyku, a pozrela mu do tváre upretým pohľadom.


„Poznáte ju?“


„Nie veľmi dobre.“


„Viete, kde býva?“ Čakal.


Ale diev­čina odvrá­tila tvár a opäť sa
pohrú­žila do seba. Sledoval ju, po chvíli, ako si uchlipla vína.


„Keď chcete spadnúť do kalfasu, načo sa
sere­mit­ku­jete s vínom?“


Neod­ve­tila mu.


„Ja som píjal zväčša bour­bonskú, s ľadom, aby
jej bolo za plný pohár. Pil som aj pivo, víno, gin, vodku, cuba-libre
a škótsku, aj režnú s mali­novkou, ale najradšej som mal bour­bonskú.
Značky Early Times. Poznal som jedného, čo pil iba bitter so char­tre­uskou. Raz
som si z toho uchlipol a hovorím mu: ‚Pane­bože, to je najhorší
chlast, aký som mal v živote v ústach.‘ On nato: ‚Ja viem. Je taký
strašný, že ho veľa nevy­piješ.‘ Ale ozaj­stný alko­holik vypije všetko, pravda?…
O koľkej ráno začí­nate?“


Nepoz­rela naňho, len pove­dala: „Odfrcni.“


Nastalo ticho. Sledoval ju, ako dvíha pohár.


„No dobre, tak koľko denne stiah­nete?“


„Neviem,“ pove­dala diev­čina. „Koľko by to asi bolo,
podľa vás?“


„Ak nepra­cu­jete, máte čas, povedal by som také
štyri, päť litrov. Záleží na tom, kedy začí­nate.“


„Zavčasu,“ pove­dala.


„Hneď ako sa vygr­cáte?“


„Ešte prv,“ pove­dala a teraz hľadela priamo na
neho. „Prv ako vstanem. Nato sa buď vygr­ciam, alebo pocikám do postele, čo na
mňa skôr príde. Chcete ísť so mnou domov? Keď vás to tak hovadsky zaujíma,
ukážem vám, čo som naro­bila dnes ráno.“


„Poznám,“ povedal Ryan. „Preskákal som to.
A viete čo? V živote si to nechcem zopa­kovať.“


Diev­čina sa krotko obrá­tila k svojmu poháru
vína. Chvíľu naň hľadela, potom pove­dala: „Ešte nie som na vaše reči zrelá.“


„Načo to odkladať? Lebo si teraz tak ohromne
užívate?“


„Nie som ešte zrelá.“


„Veľa vám nechýba,“ povedal Ryan.
„A o každý deň, čo to odlo­žíte, budete väčšmi trpieť, keď presta­nete.
Možno si chcete najprv poriadne rozt­rieskať hlavu a skončiť na
proti­al­ko­ho­lickom. Vaša vec, nebudem sa s vami hádať, ani vás o ničom
presviedčať. Ale počú­vajte,“ vybral z nápr­snej tašky svoju firemnú vizitku
a položil ju na pult k jej poháru, „keď sa chce človek zabiť, musí
mať na to veľmi dobrý dôvod. Myslíte, že vy ho máte?“


Diev­čina hľadela na pohár a mlčala. Ryan vstal
spoza baro­vého pultu a odišiel.


Čierny
typ v škori­covom obleku si pohladkal konce zboj­níc­kych fúzov. Schytil
z pultu klobúk podobný stet­sonu so širokou strieškou a pobral sa
k diev­čine zhrbenej nad pohárom vína. Vysoký, pekný černoch si vyložil
bedro na barovú stoličku vedľa nej.


„Ahoj, Lea, čo sa deje?“ povedal.


Ospalo, bez záujmu naňho pozrela a opäť sa
otočila k baru. „Obťa­žoval ťa ten chlap?“


„Chcel mi ukázať svojho oného.“


„Ale neblbni. A ukázal?“


Diev­čina mu neod­po­ve­dala.


„Hľadal Bobbyho, čo?… Lea?“


„Počuj, Virgil,“ pove­dala vtedy diev­čina. „Rád si
frcneš?“


„V akom zmysle?“


„Čože?“


„Vravím, že o aké frcnutie ti ide? So
ženskou?“


„Neviem,“ pove­dala diev­čina. Zdalo sa, že ju vec
prestala zaujímať. „Kašli na to.“


„Kde je
kľúč?“ spýtala sa Rita.


„Vo vrecku v kabáte. Tam na stoličke.“


„Určite máš chuť na čínske jedlo?“


„Nie som proti,“ povedal Ryan. „A pre istotu
kúp aj ďalšiu fľašu vína. To je hádam všetko.“


Dopoly plný pohár ružo­vého vína mala na almare čiže
kávovom stolíku.


„Niežeby som mala niečo proti tvojmu kuchár­skemu
umeniu, Ryan. Len mi ide chuť na niečo čínske.“


„Treba ti peniaze? Na –“


„Nie, mám. Vydrž, kým zbohatneš.“ Rita vybrala
kľúče zo špor­to­vého kabáta a pobrala sa.


To bola jedna z jej pred­ností, že ju nemusel
obslu­hovať ani usta­vične naku­povať. Bola zvyk­nutá na prácu a vedela, čo
veci stoja. Vybehne a zoženie čínske jedlo – veľmi
ochotne – lebo Ryan čaká tele­fonát a nechce to nechávať na
tele­fo­nickú zázna­movú službu, potom by musel zavolať sám a zistil by, že
Dick Speed medzitým odišiel. Veľmi chcel, aby sa mu Dick ohlásil.


Dialo sa toho veľa. Ale raz za čas si musí aj
oddýchnuť a upriamiť myšlienky na niečo iné.


Hľadel na Ritin pohár na almare a uvažoval
o diev­čine z Baru dobrej zábavy. Zastavil sa po Ritu o piatej,
doručil zopár pred­vo­laní, je sedem desať. Sú tu pol hodiny a Rita ešte
nedo­pila pohár. Tá diev­čina v bare, Lea, by bola stiahla dva dvoj­de­cáky
a siahala by po treťom. Rita nemá prob­lémy. Možno o dvadsať rokov,
ale musela by si to pestovať, nabe­hnúť na raňajšiu rutinu. Sprchu­jete sa
a na spla­cho­vacej nádrži stojí vodka, vzpruha, ktorá vás podrží, kým sa
o siedmej otvoria krčmy. Ritu si pri takom niečom nevedel prestaviť.


Je fajn. Trochu priveľmi sa usiluje – ako
človek, čo nemá sluch alebo cit pre časo­vanie a pokúša sa byť
vtipný – ale Rita je dievča ako lusk.


Je trochu nadr­žaný, tak sa má vec.


Keď sa Rita vrátila, nalial jej ešte ružo­vého vína
a sadol si k nej na kožien­kový gauč, sprvu nie s plnou
vážnosťou, ale ako sa začal okolo nej mať, hovoril jej kade­jaké smieš­nosti. Čo
vravel, nebolo až také smiešne, ale Rita sa zakaždým smiala a nechala ho,
nech si robí čo chce. Povedal jej, že má koncen­trické prsia. V skutoč­nosti
mala ťažké, biele sedliacke prsia s veľkými hnedými bradav­kami. Mala
okrúhle bruško a pod pupkom náznak čiary po florid­skom opálení. Namoj­dušu,
bol nadr­žaný. Ohanbie jej rástlo krížom krážom a sporo, pripo­mí­nalo mu Che
Gueva­rovu bradu. Čo sa naň toľko pozeráš? spýtala sa. Čo myslíš, prečo sa malým
chlapcom tak páčia foto­grafie holých pani­čiek? povedal. Všetky sú
v podstate na jedno kopyto, a každá je iná. To človeka prek­va­puje,
a preto na ne tak rád a so záujmom pozerá. Každá je iná. Zazvonil
telefón.


Ozval sa Dick Speed: „Vyrušil som ťa
v niečom?“


„Ešte nie,“ povedal Ryan. „Čo si zistil?“


„Chcem ti len povedať, že tí tvoji známi sú
rozhodne zaují­maví ľudkovia. Naprí­klad taký pán Francis X. Perez. Od
šesť­de­sia­teho ôsmeho do sedem­de­sia­teho druhého, štyri a pol roka si
odsedel v Angole.“


„To je nejaké väzenie tam dole?“


„Jasnačka, že väzenie. V Louisiane.“


Ryan si na okamih pripadal ako veľký chytrák.
„Spre­ne­vera alebo nejaký podvod, nemám pravdu?“


„Nemáš. Spolu­ú­časť na vražde. Odsú­dili ho za to, že
zaplatil istému Raymon­dovi Gidreovi, svojmu príle­ži­tost­nému zamest­nan­covi, aby
neja­kému ďalšiemu chla­povi päťkrát strelil do pŕs. Raymonda Gidrea posta­vili
pred súd, ale museli to zmierniť na neúmy­selné zabitie, neviem prečo,
a vyviazol s ôsmimi rokmi v zostrenej skupine… prepus­tili ho,
moment… len pred pár týžd­ňami. Poznáš aj toho? Raymonda Gidrea?“


„Nie, v živote som o ňom nepočul. Ale ako
ho usved­čili zo spolu­ú­časti? Myslím Pereza?“


„Mal rozro­bené nejaké kšefty s tým, čo ho
zabili, a oni si na základe šekov alebo čoho dali Pereza dokopy
s Gidreom, a tuším ich všet­kých troch videli spolu. Vyze­ralo to na
nepriame dôkazy. Pravdu pove­diac, mne to pripadá ako neove­rené chýry, ale
odsú­dili ho. Perez sa odvolal a prehral.“


„Môžeš mi poskytnúť podrob­nosti?“


„Tie, čo mám k dispo­zícii. Nechcel by si mi
prezradiť, čo sa vlastne deje?“


„Už som ti povedal. Perez si ma najal, aby som
našiel Roberta Learyho. A to s tými akciami. Povedal som ti všetko,
čo viem.“


„Starký, chceš radu? Vráť sa čo najrých­lejšie
k doru­čo­vaniu listín.“


„Veď sa vrátim,“ povedal Ryan, „len čo nájdem toho
chla­píka. Mňa sa to celé netýka. Dám mu adresu a hotovo, nemusím sa
s Learym ani zhovárať.“


„Ale musíš sa zhovárať s Perezom,“ povedal
Dick Speed, „si s tým chlapom v obchodnom spojení.“


„Pracujem pre neho. Ako to vyzerá, keď to
zosu­mí­rujem? Doboha, vôbec sa mi to nepáči, ale možno mám na dosah ruky pätnásť
tácov.“


„Dobre, ale pamätaj,“ povedal Dick Speed, „nik ti
nedá peniaze len tak pre nič za nič, ak mu za ne nepos­kytneš oveľa viac, ako si
myslíš.“


„Počkaj chvíľku,“ povedal Ryan, „nech si to
zapíšem.“


Zhová­rali
sa a potom zase niekoľko minút nepre­ho­vo­rili, vyme­nili si zopár slov
a opäť upadli do mlčania, a Ryan sa sústre­ďoval na to, že si
uštip­kával z rožka s vajíčkom a kung-paa.


Keď znova pozrel na Ritu, povedal: „Vieš, koľko mi
trvá, kým zarobím pätnásť­tisíc? Takých osem, deväť mesiacov. Teraz mám šancu,
že by som ich mohol zarobiť za deň.“


„Prečo presviedčaš mňa?“ spýtala sa Rita. „Urobíš
si, ako budeš chcieť.“


„Ja ťa nepres­viedčam.“


„Tak sa zhováraš sám so sebou. Čo mám podľa teba
povedať, že do toho? Už som ti pove­dala, čo si myslím.“


„Čo keby som na to oferoval týždeň? Ak počas
jedného týždňa toho chlapa nenájdem, pustím celú vec z hlavy.“


„Chlapče drahý, ja nie som tvoja žena. Pýtaš si odo
mňa povo­lenie?“


„Rozo­berám si to,“ povedal Ryan, „aby som sa na to
lepšie pozrel.“


„Načo?“ pove­dala Rita. „Veď už si sa rozhodol.“


Možno je bystrejšia, ako si myslí. Alebo je možno
on hlúpejší. Čo vlastne robí? Raci­ona­li­zuje. Akoby si hľadal zámienku na
pohárik. Lenže v tomto prípade nejde o pohárik, ale
o pätnásť­tisíc. Možno, že naozaj chce povo­lenie, niekoho, čo by mu
povedal, že robí dobre. Keby to potom zbabral, zaplietol sa do niečoho, na čo
nedo­rástol, nebola by to celkom jeho vina. Niekto iný mu povedal, že jasné, daj
sa do toho. Ale veď to vôbec nie je tak. Rita má pravdu, už sa rozhodol. Tak
načo o tom usta­vične hovoriť. Sprav to. On sa rozhodol, on nesie zodpo­ved­nosť
za všetko, čo sa mu prihodí.


No a je to.


„Spravíš pre mňa niečo?“


„Ak budem môcť,“ pove­dala Rita.


„Zavolaj zajtra do News a do Free Pressu.
Chcem dať napo­zajtre oznam do inze­rátov.“


„Isteže. Čo v ňom má byť?“


„Budem o tom musieť pouva­žovať, o vhod­ných
slovách.“ Pozrel na ňu a zaškeril sa. Opäť sa mohol na chvíľu uvoľniť.
Povedal: „Čo keby sme zašli vedľa a ľahli si, trochu si odpo­či­nuli? Nie si
unavená?“


Rita naňho hľadela a tvár je znež­nie­vala.
„A už tu zasa máme malého chlapca. V tebe sa ťažko vyznať, Ryan.“


Rita odišla krátko pred polnocou.


O štvrť na tri ráno u Ryana opäť zazvonil
telefón.


„Som
v riti,“ pove­dala diev­čina a jej hlas z tele­fónu znel slabo,
vzdia­lene. „Som teraz ale už ozaj v riadnej riti, a nechcem. Nechcem
byť tu. Nechcem byť dnu v sebe, ale von nemôžem. Neviem ako.“


„Kde ste?“


„Som strašne unavená. Chápete, ako to myslím?“


„Ja viem,“ povedal Ryan.


„Už ma hovadsky unavuje uvažovať, trčať tu dnu
a nemôžem… zaboha sa neviem dostať von.“


„Lea? Kde ste?“


„Som… podnik už zavreli, musím ísť domov. Počujte,
prepáčte mi. Zabud­nime na celú vec.“


„Dajte mi svoju adresu,“ povedal Ryan. Pozorne
počúval, ako si diev­čina čosi mrmle, potom povedal: „Čože? Nadik­tujte mi ju
znova.“ Načiahol sa po notese a zapísal si ulicu a číslo neďa­leko
Cass Avenue. Byt na poschodí. Dva nula štyri. Iste len jeden-dva bloky od baru.


„Choďte rovno domov, dobre? Ľahnite si. Ale
počú­vajte, Lea. Neza­my­kajte dvere.“


„Som mu pove­dala, šeriem na to, čo s ním bude.
Seriem aj na to, či je vôbec na svete. Ten kurevník.“


Ryan čakal. „O kom to hovo­ríte?“


„Bože, o Bobbym. Čo myslíte, že o kom?“


„Boli ste s ním?“


„Myslím to vážne. Seriem na to, čo sa s ním
stane. A viete čo?“


„Čo?“


„Vždy som na to srala. Chce, že aby som…“


Ryan čakal. „Čo od vás chce?“


„Pove­dala som mu, že sa môže ísť vypchať.“


„Lea, choďte teraz domov, dobre?… Poču­jete ma?“


„Počujem.“


„Fajn,“ povedal Ryan. „O dvadsať minút som
tam.“

Hlas
v tele­fóne povedal Virgi­lovi Royalovi: „Ešte vždy sa zaoberáš
spro­stred­ko­va­cími služ­bami?“


Virgil ten hlas spoznal. „Hej – ale
momen­tálne mám nejakú fušku.“


„Viem, akú máš fušku. Len mi neni jasné,
z čoho žiješ. Živí ťa nejaká panička?“


„Pretĺkam sa,“ povedal Virgil. „Nechcem, aby mi ten
oný ušiel.“


„Však ti už niekto povie, keď vyjde do ulíc. Tak čo
ťa trápi?“


„Sú okrem mňa aj iní, čo ho túžia vidieť. Ak sa
k nemu nedos­tanem prvý, budem musieť čakať v rade. Ale ináč hej,
nejaké prachy by sa zišli. O akej sume je reč?“


„Môžem to vyhnať na pätnásť stovák, keď to bude
bles­kovka. Najradšej už dnes.“


„Ty máš moc roboty?“


„Hej, doriti,“ povedal hlas unavene, pomaly. „Mám
jedného, ten chlap má naso­lený zadok. Chce to svoj čas. Tento druhý, toho
niekto chce hneď. Preto ti volám tak skoro. Ak to berieš, môžem ti dať, čo
potre­buješ.“


„O kom je reč?“ spýtal sa Virgil.


„Istý Lonnie – kedysi robil
u Spor­treeho. Poznáš ho?“


„Lonnie? S vyso­kými opät­kami a ďalšími
sračič­kami? Veď to je taká bábika.“


„Bábika, čo vypráva,“ povedal hlas. „Hrajú sa
s ním poli­cajti a on im vypráva. Berieš to?“


„Hádam hej. Počkajme, potre­bujem nejaký prevádz­kový
kapitál, na šoféra. Jediné, čo momen­tálne mám, je superš­tan­dardka dvanástka,
ktorú som si šanoval na istú osobu.“


„Flite-King?“


„Ani neviem. Šesť­ra­nová naťa­ho­vacia opako­vačka.
Jedna trid­saťš­tyri deväť­de­siatpäť.“


„Hej, tá je dobrá. Je to veľké hovado.“


„Už som ju spílil,“ povedal Virgil.


„Môžem ti dať pekný čistý kus, ešte je na ňom
vaze­lína z fabriky,“ povedal hlas. „Len keď ho chceš. Nikdy nekafrem ľuďom
do roboty.“


„Čo ja viem. Chcel som si vyskúšať tú dvanástku,
než budem strieľať o výhru.“


„Hej, skúsiť, že kam zanáša.“


„Ukážem sa čo nevi­dieť,“ povedal Virgil. „Dám ti
vedieť.“


O hodinu
a štyridsať minút zavolal Virgil zo Spor­treeho saló­nika na West Eight Mile
svojmu švag­rovi. Oznámil mu, že sa s ním chce stretnúť. Švagor zahlásil,
človeče, sa mám štra­chať taký kus? Hlas mu znel rozo­spato. Virgil odvetil, že
to nie je ďaleko, potrvá mu to dákych pätnásť minút. Švagor nato, že musí
vybaviť nejaké veci. Virgil trpez­livo povedal: „Počúvaš, Tuniak? Ešte raz od
začiatku. Som u Spor­treeho a chcem sa s tebou stretnúť. Chcem ti
dať nejaké prachy… Počul si dobre. V tejto chvíli to robí dvesto­päť­de­siat
dolárov. Ale vieš čo? Za každú minútu po jede­nástej, čo tu nebudeš, ich bude
o desať menej. Rozumieš, čo vravím?… Tak prestaň pindať, človeče. Hoď
kostrou.“


Virgil vyšiel z tele­fónnej búdky vyške­rený,
lebo si pred­sta­voval, ako Tuniak hádže na seba šaty, vybieha z domu
a skáče do auta – ak sa ním Lavera neod­viezla do roboty. Potom
by si musel auto požičať. Alebo šlohnúť. Virgil pozrel na hodiny, ktoré viseli
nad kasou medzi baro­vými zrkad­lami. Tuniak sa sem dostane asi päť minút po
a on mu zaplatí dve stovky. Čo je, ako už vopred usúdil, asi tak akurát.


Totiž, na veci sa dá ísť násilím a dá sa ísť
lážo plážo. Svojho času sa zdalo, že násilný spôsob je dobrý; ba pravdu pove­diac,
zdalo sa, že iného spôsobu niet. Ale človeku sa z neho obracal žalúdok
a mohol si pri ňom aj dolámať hánky. Vytváral nepre­hľadné situ­ácie, ktoré
môžu človeka zaskočiť a spôsobiť mu bolesť, o tom, že ho môžu stáť
krk, už ani neho­vo­riac. Pri lážo plážo spôsobe treba uvažovať a zachovať
si chladnú hlavu. Nie naoko chladnú hlavu, ale skutočnú, nefal­šo­vanú chladnú
hlavu. Chladnú hlavu, keď sa vám chce niečo rozt­rieskať alebo vyraziť dvere.
Nie, už ani hnúť. Pouvažuj, ako ísť na vec lážo plážo. Potom jemne stisni
kľučku a dvere sa otvoria.


Virgil sa naučil trpez­li­vosti v Jack­son­skej
väznici. Nie keď tam bol prvý raz za napad­nutie so smrtiacou
zbraňou – vtedy sa ešte pokúšal ísť na vec násilím, strkal
a tlačil sa, nača­pali ho so želez­nými pili­nami a strávil dokopy deväť
mesiacov na samotke – ale druhý raz, keď sedel za ozbro­jenú lúpež vo
Wyan­dott­skej spori­teľni. Naučil sa trpez­li­vosti, keď lisoval pozná­vacie
značky – Michigan, štát Veľkého jazera – a uvažoval
o Bobbym Learovi, že ako toho kurev­níka dostane, len čo ho pustia.


Obhajca mu povedal, že Bobby nemá
z Wyan­dott­skej nijaké prachy, nanajvýš ak pár dolárov, a každý, kto
tvrdí, že zhrabol slušnú sumu, vodí Virgila za nos. Nebolo počuť reči, že Bobby
Lear behá po ulici a utráca peniaze. Peniaze mal vždy, ale rozha­dzovať ich
neroz­ha­dzuje, však? Virgil o tom v Jack­sone veľa neho­voril. Ucho­vával
si to v hlave. Buď Bobby Lear peniaze má, a to niekde skryté, alebo
nemá. Tak či onak na tom nezá­leží. Keď sa Virgil dostane na slobodu, zájde za tým
chlapom – „Hej, Bobby, jak sa máš“ a podobné
hova­diny – a opýta sa ho, kde sú peniaze. Ak Bobby povie: „Dobre, že
to spomínaš, odložil som ti tvoj diel…“ tak nech je to podľa možnosti okolo
osem, deväť­tisíc, polo­vica toho, čo sa údajne ukradlo. Ak sa vec odohrá takto,
tak mu najprv poďa­kuje, a až potom mu strelí do hlavy. Ale ak ten chlap
bude do neho čo len päť sekúnd hustiť hova­diny, spraví to hneď, aby ich nemusel
dlhšie počúvať. Jedine tak sa možno pred tým chlapom uchrániť.


Bobby sa mu nepoz­dával. Stačilo naňho pozrieť a ten
pocit, nie, nijako sa mu nepoz­dával. Nepoz­dá­valo sa mu ani, ako Bobby zdupkal
a nechal ho samého pohm­kávať si pesničku Joea Williamsa v trezore
Wyan­dott­skej spori­teľne, zatiaľ čo pri chod­níku pristá­vali bielo-modré
poli­cajné autá. Bobby a Wendell Haines vzali nohy na plecia, či už aj
s peniazmi z pokladní, alebo bez nich, a jeho ako hlupáka
nechali samého trčať v trezore. Virgil sa dopočul, že z toho vyviazli
bez následkov. On počas zatknutia, vyšet­ro­vania a procesu sedel vo
Wayn­skej okresnej väznici a ani necekol. Potom sa dozvedel, že Wendella
Hainesa našli zastre­le­ného v jeho izbe. To nebolo ťažké pochopiť. Buď sa
Bobby rozhodol, že sa nechce s Wendellom deliť, alebo sa bál, že Wendella
zbalia poliši a že ho udá.


Takže teraz je na rade Virgil; keď sa dostane na
slobodu a zájde za Bobbym, keď vieme, aký je to zlatý človek, čo tak asi
Bobby urobí? Povie: Ahoj, starký, chytí ho okolo pliec a zaplatí mu
večeru? Hovno. Bobby ho zval­cuje, len čo ho uvidí. Alebo bude najprv viesť
sladké reči, aby ho učičíkal, to vyjde na jedno. Bobby Lear zabíja ľudí. Preto
sa Virgil v Jack­sone naučil zacho­vávať si chladnú hlavu.


Problém bol v tom, že keď sa dostal na slobodu
a kúpil si dvanástku superš­tan­dardku, Bobbyho Leara už zase zbalili
a poslali do štátnej nemo­qnice a Virgil sa musel vyzb­rojiť svojou
naučenou trpez­li­vosťou a čakať, kým ho pustia. A potom sa zase
vyzb­rojiť takmer už vyčer­panou trpez­li­vosťou, keď sa vláčil za Bobbyho prepitou
ženskou.


Päť minút pred jede­nástou dopo­ludnia
v prázdnom koktai­lovom saló­niku za spevu Georgea Bensona vychá­dza­jú­ceho
z hi-fi súpravy Virgil ešte vždy čakal.


Tuniak
prešiel zo slnka do nočnej temravy, hodil očkom na svetelný odraz
v baro­vých zrkad­lách a na prázdne stoličky, potom na boxy na druhej
strane saló­nika, a pobral sa tým smerom. Podľa klobúka poznal, že je to
Virgil. Nikto nemá taký klobúk ako Virgil Royal.


Kedysi to bol kovbojský klobúk, no teraz bol už
pozna­čený časom a nado­budol vlastný výzor, striešku mal takmer rovnú, iba
na jednej strane sa trochu dvíhala v elegantnom nenú­tenom oblúku,
a v úzkom vrchu bola nadol sa zvažu­júca prelia­čina. Klobúk bol
Virgi­lovou súčasťou a podľa toho, ako ho nosil – so zboj­níc­kymi
fúzami a zvyčajne aj slneč­nými okuliarmi – trochu nara­zený nad
ľavé oko, skoro rovno, ale nara­zený, ste hneď vedeli, že sa ho neradno dotýkať.


„Dvesto­desať dolárov,“ povedal Virgil.


Tuniak vkĺzol do boxu a pozrel na hodinky.
„Hovno, hovno. Dvesto… dvadsať.“


„Tak dvestod­vadsať,“ povedal Virgil. „Vypiješ si
niečo?“


„Som ešte ani nera­ňaj­koval.“


„Chceš kávu alebo mlieko?“


„Máš hovno.“ Tuniak chcel, aby mu hlas znel pokojne
ako Virgi­lovi, ale práve Virgilov pokoj vzbu­dzoval v ňom nervo­zitu
a podoz­renie. Virgil sa zmenil, odkedy ho pustili z basy, bol tichší,
akoby poznal nejaké tajom­stvo.


„Tuším som ťa vytiahol z postele,“ povedal
Virgil. Z vrecka na košeli pod škori­covým sakom vybral zväzok banko­viek
a odlepil z nich dve stovky a dve desať­do­lá­rovky. „Na. Aby si
mal lepšiu náladu.“


Tuniak si vzal bankovky, všetky boli novu­čičké. Keď
ich skladal a strkal si ich do nohavíc, mal dobrý pocit pri srdci. „No
a čo mám teraz ako urobiť?“


„Ako sa máte s Laverou?“


„Príma. Ide to.“


„Kým ona chodí do roboty, čo?“


„Aj ja nosím domov prachy,“ povedal Tuniak.
„Myslíš, že nie?“ Virgilov tón mu už zas liezol na nervy. Ale nezdalo sa, že by
si to Virgil všimol. Pozeral bokom, akoby rozmýšľal o niečom inom.


„Nesťa­žuje si.“


Virgilov klobúk sa zas obrátil k nemu. Virgil
mal na tvári pokojný výraz.


„Spomínaš si na mládenca menom Lonnie? Čo robil
u Spor­treeho?“


„Hej, ako barman, po veče­roch. Ale už tu nerobí.“


„Povedal som, že robil. Vieš, kde robí teraz?“


Tunia­kovi zišlo na um, že Virgila zaskočí, že mu
niečo pred­vedie. „Lonnie nepozná Bobbyho Leara,“ povedal. „Raz sa o ňom
zhová­rali nejakí frajeri v jednom podniku, o Bobbym. Pamätám sa, ako
Lonnie povedal, že ho nepozná.“


Virgil čakal, nemal napo­náhlo. „Na čo som sa ťa
pýtal?“


„Čo?“


„Povedal som, či nevieš, kde pracuje.“


„Doboha, Lonnie? Kšef­tuje s drogami. Tak ako
vždy. Kšef­toval s drogami, aj keď tu robil.“


„Ste dobrí kamoši, čo?“


„Dosť dobrí.“


„Vídaš ho často?“


„No, vieš ako. Vidíme sa raz tu, raz tam, občas
v metha­do­novom stre­disku.“


„Ako si na tom s návykom?“


„Ide to.“


Virgil sa zaškeril. „Lavera ti kuká na prsty, čo?
S tou neboli špásy, ani keď bola maličká, taká mama v malom.“


„Už si nerobí ťažkú hlavu,“ povedal Tuniak.
„Lonnie, doboha, ten ešte stále hrá na dve strany, zháňa prachy aj methadon. Je
v riadnej kaši a ani o tom nevie.“


„S čím kšef­tuje?“


„Lonnie? S mariškou hlavne. Splaší takú tú
slabú trávu a predáva ju ľuďom z vete­rán­skej nemoc­nice, natára im, že
je to tiawannské zlato, nejaký taký oblbo­vací názov, čo si vymyslel. Ten krám
ti pritom pestujú v Pontiacu.“ Keď Tuniak videl, že sa Virgil škerí, začal
sa škeriť aj on. „Kreténi z vete­rán­skej ochkajú a achkajú, že tiawannské
zlato, doboha, človeče, ešte nám z neho zožeň. A Lonnie krúti hlavou,
že ja neviem, ale skúsim.“


Virgil sa vysúkal z boxu, ešte vždy trochu
vyške­rený. „Tak dáš si teraz niečo?“


„A ty si dáš?“


„Hej, dačo. Ešte neviem čo…“


„Dones mi éééé… vodku s džúsom,“ povedal Tuniak.


Sledoval, ako Virgil kráča k baro­vému pultu
a čaká celkom na kraji, kým si ho barman všimne. Zmenil sa ten chlap.
Stojí a čaká. Teraz sa zhovára s barmanom. Pred štyrmi rokmi by bol
zavolal barmana sem k boxu. Podľa klobúka to bol Virgil, ale ako kráčal
späť s dvoma vodkami a džúsmi, to už veru ani nebol on.


„Chcel by som, aby si zavolal Lonniemu,“ povedal
Virgil, keď sa opäť usadil, a pozrel priamo na neho. Tuniak sa nepohol. Už
je to tu, bohvie prečo, ale nečakal, že sa to bude týkať Lonnieho. Myslel si,
že sú to len také úvodné rečičky, drísty, a Lonnie že sa do toho
priplietol.


„Povedz mu, že sa s ním chceš stretnúť,“
pokra­čoval Virgil. „Že máš pre neho kšeft s kvalitnou mariškou, ktorú by
bral všet­kými desia­timi.“


„Neviem jeho číslo,“ povedal Tuniak. Stískal
v ruke pohár. „Ani či má telefón, ani kde ten chlap býva. Nemám šajnu.“


„Dal som ti dve stovky a dve desať­do­lá­rovky,“
povedal Virgil. „Na jednej stovke máš jeho tele­fónne číslo.“ Nespúšťal
z neho pohľad.


Tuniak sa pokúšal uvažovať a zároveň sa tváriť
pokojne. Nechcel sa na nič pýtať, pokiaľ nebude musieť.


„Čo keď neni doma.“


„Stavím sa, že v tejto chvíli je,“ povedal
Virgil. „Ešte sa pova­ľuje v posteli so svojím diev­čatkom. Ako sa to volá?
Marcella Lind­se­yová. Edison dva osem tri dva. Na poschodí. Povedz mu, že prídeš
o šiestej, o pol siedmej, keby chcel vidieť vzorku. Neni to nijaká tá
tiawannská sračka, ale prvo­triedny tovar. Keby že sa naň nechce pozrieť, že ho
ukážeš niekomu inému.“


Tuniak vážne počúval a priky­voval. Ešte vždy
sa nepohol.


„No tak choď, zavolaj mu. Povedz mu to,“ vyzval ho
Virgil. Tuniak sa zdvihol z boxu. „Hej – keby že ti povie, že sa
s tebou nemôže stretnúť, povedz mu, že mu zavoláš neskôr. Jasan?“


Virgil ho sledoval, ako kráča k násten­nému
tele­fónu a vyberá poskla­dané bankovky, aby sa pozrel na
číslo – úzke nahr­bené plecia a guľatý afro účes, vyziab­nutý
chalan v priveľkom kožiaku. Hlavou mu trocha poškl­bá­valo do taktu
s Geor­geom Bensonom, ktorý sa ozýval z hi-fi súpravy. Pred­vádza, že
môže svojmu švag­rí­kovi naser­ví­rovať kamoša a ani sa neopýtať prečo. Vie,
že nech je už príčina akákoľvek, musí to byť. Hej, Tuniak vie, čo sa deje.
Nevie ešte všetko, ale vie toho dosť.


Tuniak sa vrátil a vkĺzol do boxu.


„Že o šiestej nemôže, musí niekde byť.“


Virgil sa zaškeril a uvoľ­nene sa oprel
o čalú­nenie. Tuniak čakal, ale Virgil nepre­ho­voril.


„Kedy mu mám zase zavolať?“


„Ale, ja som chcel len vedieť, či dodrží svoj
termín.“


„Čo za termín?“


„V salóne krásy,“ povedal Virgil. „Aby mu
nače­sali jeho fúkanú. Každý piatok o pol siedmej, keď odídu paničky,
dostaví sa milý Lonnie.“


„Dámsky salón krásy, pf,“ povedal Tuniak. „Človeče,
s tým sa nikomu nepo­chválil.“


„Podnik sa volá Dom účesov a je
v Pontiacu,“ povedal Virgil. „Belo­šský šracko menom Sal mu upraví vlasy
a Lonnie mu za to dá zopár sáčikov.“


„Tak načo som mu volal, keď to všetko vieš?“


„Aby som vedel nabetón, že tam Lonnie dnes večer
bude,“ povedal Virgil. „Že nemá krámy alebo také niečo.“


„No doriti.“ Tuniak pokrútil hlavou a zaškeril
sa; bolo mu teraz ľahšie pri srdci, lebo svoju úlohu už splnil. „Lonnie chodí
do salónu krásy. Nahodí sa do svojho červe­ného zama­to­vého obleku, k tomu
tie červené ruka­vice, čo nosí, červené topánky na vysokom opätku. Jak kebych ho
videl.“


„To sa môže ľahko stať,“ povedal Virgil, „lebo tam
budeš. Nekukaj, čo myslíš, za čo som ti zacvakal, za tele­fo­no­vanie? Človeče,
robíš mi šoféra.“


Virgi­lovi
sa pozdá­valo, ako sa veci vyví­jajú. Že sa mu jeho trpez­li­vosť začína vyplácať.
Že dnes poobede videl toho chlapa, čo sa vozí v svet­lo­modrom pontiacu, ako
sa v bare zhovára s Leou – toho istého, čo zháňal Bobbyho
Leara a zjavil sa na auto­bu­sovej stanici a stál tam pri mužskom
záchode, obze­rajúc sa okolo seba, akoby nevedel, čo robí. Keď vybaví túto vec,
vráti sa do Dobrej zábavy a trochu sa ešte s Leou o tom chla­povi
pozho­vára.


Virgil sa cítil tak dobre, že možno svojmu švag­rovi
pridá ešte stovku.


Pozdá­vala sa mu zatvo­rená dodávka chemickej
čistiarne, ktorú Tuniak viedol. Nikto ju dozajtra nebude hľadať. Pozdával sa mu
dážď, ktorý sa v podobe chlad­ného mrho­lenia spustil o piatej. Môže
mať na sebe pršip­lášť a bude vyzerať normálka, keď pôjde po ulici. Za roh
a kúsok popri výkla­doch k podniku s oran­žo­vými závesmi
a parádnou tabuľou, na ktorej stálo:


DOM
ÚČESOV


Monsieur
Sal


Virgil si nechal repre klobúk v dodávke pri
Tunia­kovi a natiahol si žlto­hnedú háčko­vanú čiapku, ktorá mu tesne
priľahlá na čelo. Pravou rukou, prestr­čenou cez rozpá­rané vrecko, držal
dvanástku superš­tan­dardku, mieriacu pod pršip­lášťom nadol popri nohe. Vari
troj­ki­lová puška s odpí­lenou hlavňou a väčšinou pažby. Keď otvoril
dvere, zacin­gotal zvonček.


Nik ho nepočul. V tej časti, kde stál prázdny
stôl a pohovky, nebolo nikoho. Ani v odde­lení s kres­lami
a osvet­le­nými toalet­nými zrkad­lami. Boli vzadu pri sušič­kách vlasov: nízky
čier­no­vlasý mužíček v rozo­pnutej bielej šermiar­skej košeli a Lonnie
vo svojich červe­ných zama­to­vých noha­vi­ciach a s plecami zakry­tými
uterákom, spod ktorého vykú­kala nahá pokožka. Virgil sa pobral k nim.


A sieťka na vlasy – Lonnie mal na
hlave sieťku, ktorá mu pridŕ­žala vlny fúkanej na správnom mieste.


Obtia­hnuté drobné červené zama­tové pudlo vystr­čené,
ruka na bedre, zlaté retiazky a ozdoby na holej kuracej hrudi. Možno sa mu
salónny krásavec hrá s ceckami. Salónny krásavec vyzeral ako malé morča
alebo Grék. Obaja hovo­rili a chichú­ňali sa, Lonnie sa skláňal, aby sa
vopchal pod sušičku. Salónny krásavec ju upra­voval, spúšťal tú ligo­tavú
chró­movú vecičku na Lonnieho vlnky.


Lonnie zdvihol pohľad a zbadal Virgila.
Zamĺkol. Mužíček zo salónu krásy si všimol Lonnieho výraz a obrátil sa.
Zavládlo ticho. Obaja vyze­rali bezradní a vystra­šení, akoby už-už chceli
hľadať ochranu vo vzájomnom objatí. Lonnie ho možno spoznal, a možno nie.
Nezá­le­žalo na tom.


Stala sa smiešna vec.


Virgil si ľavou rukou sťahoval zips na pršip­lášti.
To malé morča či salónno-krása­vecký Grék akoby si v tom okamihu niečo
uvedomil. Povedal: „Preboha, prepad!“


Na to Virgil nepo­myslel. Nemusel nič hovoriť.
Salónny krásavec mu vravel, že pokladňu vpredu už vypráz­dnil. Denné príjmy sú
v tej malej miest­nosti, v kumbále, a ak Virgil chce, tak po ne
zájde. Dobre? Namoj­dušu, ale sú to väčšinou šeky. Šeky predsa nechce, však?
Virgil povedal, že nie, šeky nechce. Salónny krásavec zašiel do kumbálu. Hneď
sa vrátil, strkajúc štôs banko­viek do obálky, ktorá mala v rohu nápis Dom
účesov, a odovzdal ju Virgi­lovi. Vďaka, povedal Virgil.


Musel obálku strčiť do ľavého vrecka. Ruka sa
vyno­rila, stiahla napoly rozt­vo­rený zips až dolu a odchlo­pila polu
pršip­lášťa. Zjavil sa tažký, hrbo­ľatý predok dvanástky.


„Aj tebe vďaka, srdienko,“ povedal Virgil chlap­covi,
ktorý tam sedel s obna­ženou hruďou, s retiaz­kami, sieťkou na vlasy
a s dokorán otvo­re­nými ústami. Virgil z troch metrov vpálil do
Lonnieho z dvoj­hlav­ňovej dvanástky, prudko natiahol pušku ľavou rukou
a znova ho zasiahol; nech to už bola ktorá­koľvek časť tela, rozprskla sa
zo sedadla kresla po sušičke, naro­bila strašný hluk a rozbila veľké
zrkadlo, priam ho zmietla zo steny, načo salónny krásavec začal jačať
a cúvol.


Virgil naňho hľadel a mračil sa nad tým
neprí­jemným zvukom, potom sklonil zatu­pený koniec brokov­nice a zatiahol
nad ním zips pršip­lášťa. Salónny krásavec prestal jačať. Virgil sa ďalej
mračil, hoci teraz to bol skôr prejav účasti.


„Spamä­tajte sa, človeče,“ povedal. A pobral
sa.

Tento
koniec chodby bol tmavý. Na stene neďa­leko dverí bolo osvet­ľo­vacie teleso
v podobe kvap­ka­jú­cich sviec, ale neboli v ňom žiarovky. Keď si chcel
Ryan prečítať číslo izby, musel škrtnúť zápalkou. Dva nula štyri.


Chvíľu načúval, potom skúsil kľučku. Guľatý gombík
bol povo­lený, trochu vyký­vaný, ale nedal sa skrútiť ani na jednu, ani na druhú
stranu. Zľahka zaklopal na dvere a čakal.


„Lea?… Ste tam?“


Viezol sa popri Bare dobrej zábavy a podnik
bol prázdny. Ak nie je tu…


Zaklopal znova, dôraz­nejšie, ale ešte vždy
zdržan­livo, a zase čakal. Nijaký zvuk. Ticho. Potom vrznutie, ale nie
znútra z bytu.


Z opač­ného konca chodby, kde matné oran­žové
svetlo odha­ľo­valo scho­dište, sa blížila postava; tmavá postava v klobúku,
ktorá sa práve vnorila do okolitej temnoty.


„Ste vymknutý?“ spýtal sa Virgil.


„Mal by tam dnu niekto byť,“ povedal Ryan. „Ona ma
čaká, ale myslím si, že možno zamd­lela.“


„Ukážte,“ povedal Virgil.


Ryan mu uhol. Virgil zaujal jeho miesto. Skúsil
kľučku, potom vybral z vrecka na saku zväzok kľúčov na krúžku. Ryan si
sprvu myslel, že má pakľúč. Ale nie, preberal sa v kľúčoch, skúšal
v zámke raz ten, raz onen.


„Vy ste správca?“


„Videl som vás a vravím si, či nie ste
vymknutý.“ Akoby len tak náhodou stál na chodbe, o tretej ráno.


„Bývate tu?“ spýtal sa Ryan.


Virgil neod­vetil. „Myslím, že to mám. Hej…“
povedal. Jemne odchýlil dvere, na okamih nazrel dnu a odstúpil
z cesty.


„Vaša pria­teľka leží na posteli.“


V tlmenom svetle dopa­da­júcom nevedno odkiaľ
bolo na jednom konci úzkej váľandy vidieť nohy diev­činy, ešte vždy oble­čené
v džín­sach. Ryan sa usiloval potichu prejsť po lino­le­ovej dlážke. Teraz už
začul, ako dýcha, skrú­tená na chrbte v nepo­hodlne vyze­ra­júcej polohe,
bedrá krížom, akoby sa pokú­šala obrátiť a vzdala sa toho. Páchlo tam
plesňou. Jediné svetlo, holá päťde­siat­wat­tová žiarovka, viselo z povaly
v kuchyn­kovej časti izby. Nad drezom kvapkal kohútik. Na pulte bol špinavý
riad, kartóny s mliekom, rozk­ro­jený bochník chleba. Maslo z búrskych
orieškov v pohári bez viečka. Na dlážke tri dvoj­lit­rové fľaše od vína,
prázdne. Jediné okno v izbe, vedľa postele, odha­ľo­valo holý rám
z tmavého dreva, záclon nebolo. Roleta s hnedými fľakmi stia­hnutá
niže podo­ke­nice. Vedel si tu diev­činu pred­staviť cez deň, cez pekný deň; šerá,
tichá izba a stia­hnutá roleta ako ochrana pred slneč­nými lúčmi
a ktovie čím v tom svete vonku, čo jej naháňa strach. Je tu sama
s fľašou, cíti sa v bezpečí, pokiaľ je v nej víno, sedí si
v hojdacom kresle, fajčí ciga­rety a zabúda na ne, takže vypa­ľujú
škvrny do dreve­ného stola.


Zišiel by sa jej troj­týž­dňový pobyt
v brigh­ton­skej nemoc­nici. Ak má peniaze alebo nemo­censké pois­tenie. Nemá
asi ani jedno, ani druhé. Stálo by to zo deväť stovák. Ryan mal v banke
takmer tri tisícky, šiel mu na ne päťa­pol­per­centný úrok. Ako až veľmi jej chce
pomôcť?


Ryan zašiel do kúpeľne, nahmatal vypínač
a zažal svetlo. Všetky vyze­rajú na jedno kopyto. Hrdzavý fľak
v umývadle. Na dlážke špinavý uterák z neja­kého hotela. Cvrli­ka­júca
nádržka na spla­cho­vanie. Hrebeň so schl­pe­nými chumáčmi vlasov. Jedna zubná
kefka. Jedna skrú­tená tuba so zubnou pastou. Nazrel do lekár­ničky. Neboli tam nijaké
lekárske pred­pisy ani tran­kvi­li­zá­tory. Dobre. Takmer prázdna fľaš­tička
exced­rínu. Prv ako odíde, ešte pozrie do chlad­ničky.


Na černocha celkom zabudol, nehľadal ho ani
v izbe, ani pri otvo­re­ných dverách. Ale keď si kľakol vedľa váľandy
a zahľadel sa na diev­činu, uvedomil si, že hojdacie kreslo zľahučka,
rovno­merne vŕzga.


Sedel v ňom černoch a pozo­roval ho spod
klobúka, šikmo stia­hnu­tého nad jedno oko.


Obrátil sa opäť k diev­čine a odhrnul jej
vlasy z líca. Oči mala otvo­rené a poze­rala naňho.


„Je vám dobre?“


„Príma.“ Oči sa jej zavreli a zas otvo­rili.
Nebolo jej ani zďaleka príma, nech si už pod tým pred­sta­vo­vala čokoľvek.


„Kým zaspíte, chcem vám položiť zopár otázok,“
povedal Ryan. „Máte nejaké valium? Alebo niečo podobné?“


„Mám trochu… libria, tuším.“


„Kde? V kúpeľni nie je.“


„Neviem.“ Hlas mala ospalý, sotva hýbala perami.


„No tak, Lea. Kde ho mávate?“


„Neviem. Niekde.“


„Neberte ho,“ povedal Ryan. „Poču­jete ma? Zobu­díte
sa asi a nebu­dete môcť spať, ale neberte nijaké pilulky, abso­lútne nijaké,
iba ak excedrín, ten je v poriadku. Lea?“ Dotkol sa jej pleca
a čakal, kým otvorí oči. „Máte tu nejakú rodinu? Čo mama s otcom, tí
sú kde?“


„Nie, nemám – nebý­vajú v týchto
konči­nách. Tí sú doma.“


„Kde je to doma, Lea?“


„To mi pove­dzte vy, doboha. Doma… hovno, ja neviem.“


„A čo pria­telia?“


„Ako?“


„Poznáte sa s neja­kými ľuďmi, nie? Máte
pria­teľov?“


„Hovno mám a nie pria­teľov. Pria­telia sa
vypa­rili.“ Zdalo sa, že je už pri vedomí.


„Poznáte neja­kých ľudí, čo tu bývajú, nie?
V Detroite, niekde nablízku?“


Ale nebola pri vedomí. Bola tu a zároveň
krúžila kdesi vo víre vlast­ných myšlienok. Ryan si to pamätal, je to, ako keď
človek padá dozadu a hľadí nahor do prázdna, zmámený závratom. Počul
ľahučké vŕzganie hojda­cieho kresla.


„Lea, skúste si na niekoho spomenúť. Na ľudí,
ktorých ste kedysi poznali.“


„Nepo­znám nija­kých – čoby, moment, poznám
Arta.“


„Kto je Art?“


„Taký fas. Nie, on je normálka, nemôže za to.“


„Kto je ten Art, Lea?“


„No krčmár predsa. Nepoznáš Arta? Artyho? Ale
nevolaj ho tak. Spizdí ti pija­tiku.“


„A čo Bobby Lear?“ spýtal sa Ryan. „Poznáte
ho, pravda?“


Nastalo ticho. Vrzgot kresla ustal, potom sa opäť
ozval, pomaly.


„Pove­dali ste, že vám zavolal. Načo vám volal, Lea?
Pove­dzte mi.“


Vtedy sa zasmiala. „Človeče, to je gól. Vravím mu,
tak ty sa teraz obra­ciaš na mňa. Človeče, ty si ale hovadsky bezo­čivý.“


„Čo od vás chcel?“


„Chcel, že aby som ja pomohla jemu.
Pane­bože. Vravím mu, pane­bože, vieš, kde som? Kde si ma nechal? Trčím na dne
tej najčer­nejšej diery, keď chceš vedieť,“ zvýšila hlas, „a ani nedo­vidím von!“


Ryan ju pohladkal po vlasoch. Čelo mala studené,
lepkavé. „Všetko sa zase dá do poriadku,“ povedal. „Kde je? Odkiaľ vám volal,
Lea?“


Vrzgot opäť utíchol.


„Vravím mu, reku, aké to je,
človeče – furt dokola s tým človeče – mám po krk, vieš
už mám toho mach­ro­vania až po krk.“


„Čo ste mu pove­dali?“


„Vravím mu, reku, aké to je, keď sa pre zmenu
vymenia úlohy?“ Začala sa dvíhať. „Tuším budem vracať.“


„Takto.“ Ryan ju podržal. Zvesila hlavu, kyvkala
ňou, civela na dlážku. Pocítil, ako sa odtiahla, a nechal ju klesnúť do
postele.


„Odlo­žíme to na ráno,“ pove­dala. „Nie, chce
to – nemáš náhodou fľašu chla­de­ného beau­jo­lais, bo-žo-lé, doboha,
alebo hoci aj fľašu teplého neger­ského ribez­láku. Mne je to fuk. Hocičo.“


Ryan čakal. Vydy­cho­vala pomaly, hlava si hľadala
miesto na vankúši.


„Kde je, Lea?“


„V jednom tomto, že Mont… a ešte čosi.
Tam dolu je to, vieš, dolu pri – Mont­calm. Tak sa to volá.“


„Hotel?“


„Hej, pre kurvy a ľudí
ako – neexis­tuje, nechcem sa s ním stretnúť, preboha.“


„Nech­cete sa vyzliecť? Strčiť sa pod perinu?“


„Nechaj ma na pokoji.“


„Lea, ráno sa vrátim. Neodíďte odtiaľto, dobre?
A nič nepite. Sľúbte mi to. Ak pocí­tite také nutkanie, ako že si musíte
niečo dať, zavo­lajte mi. Hoci­kedy, keď sa zobu­díte a budete mať ten pocit,
zavo­lajte, dobre? Máte moje číslo.“ Čo ešte? Kľačal tam a hľadel na ňu,
pokúšal sa rozmýšľať. Ráno sa zastaví v lekárni a kúpi tablety B-12,
napchá ich do nej, zostane nablízku a pomôže jej prečkať to najhoršie.
Prezrieť chlad­ničku. Prezrieť kabelku, či v nej nemá librium. Mal chuť na
ciga­retu. Čo ešte? Vtom si uvedomil ticho. Obzrel sa na prázdne hojdacie
kreslo.


Virgil bol na konci chodby, jeho klobúk
v príkrom oran­žovom svetle nad scho­dišťom vrhal na stenu tieň.


„Počkajte moment.“


Ryan ho dobehol, práve keď začal schá­dzať po
scho­doch. „Poznáte to dievča?“


Virgil pozrel naňho ponad zábradlie. „Že či ju
poznám?“


„Viete, kto to je?“


Virgil sa tváril nechá­pavo. „A vy nie?“


„Lea čoja­vie­maká. To je všetko.“


„Vy fakt neviete, kto to je?“


„Dnes poobede som sa s ňou rozprával prvý raz,“
povedal Ryan. „Pili sme spolu a hneď som zbadal, že má prob­lémy.“


„To teda má.“ Nato Virgil podoz­rie­vavo zaškúlil na
Ryana. „Vy prisám­vačku neviete, kto to je?“


Ryan sa trochu nastražil. „Keby som vedel, domárie,
tak by som sa vás nepýtal.“


„Je to žena Bobbyho Leara.“


Ryan na neho vyva­ľoval oči. „Ale to
meno – veď jeho žena sa tak nevolá? Že Lea?“


„Ako je to s jej menom, to neviem,“ povedal
Virgil, „ale je to Bobbyho žena.“ Pozrel nahor na Ryana a oran­žové svetlo
odha­lilo na jeho tvári poba­vený výraz, takmer úškrn. „Vy ale ozaj neviete ani
hovno, že?“


Virgil sa pustil dolu schodmi.


„Ešte minútku,“ povedal Ryan. „Poznáte ho? Chcem
s ním hovoriť.“


„Aj ja,“ povedal Virgil a klobúk zmizol
v tieni. Zo scho­dišťa doliehal k Ryanovi slab­núci zvuk jeho krokov.
Ten chlapík mu bol pove­domý. Ako keď vidíte niekoho, kto hrá za Levov,
v civilnom oble­čení. Čierny špor­tovec, k tomu to kvádro. Ten klobúk.


To už predsa niekde videl, ten klobúk vylo­žený na
barovom pulte. Černoch s kovboj­ským klobúkom. Nie ani kovboj­ským, ale
podobným. Typ, čo tam sedel, bol naho­dený v škori­covom, v takom akoby
špor­tovom obleku. Spomenul si na Jaya Walta. Nie, na černo­chovi ten škori­cový
oblek ukázal. Svetlá košeľa s vylo­ženým golierom. A z nej
vykú­kala tesná šnúrka s korál­kami. Ten typ, ktorý sedel takmer na konci
baro­vého pultu, keď dnes poobede odchá­dzal z toho podniku.


Pred hodinou mu stade zavo­lala.


A ten tam možno ešte stále sedel. Ak je to ten
istý. Nie, ale mohol sa vrátiť a byť pri tom, keď tele­fo­no­vala.
A počuť, čo vravela. A potom si na neho počkal.


Prečo?


Lebo je to ten, čo hľadá Bobbyho Leara. Obšmieta sa
okolo Bobbyho ženy a čaká. Sedí v hojdacom kresle, kým sa s ňou
Ryan rozpráva, a počuje ju, keď to povie. Že Mont­calm.


Doboha, takto mu to naser­ví­rovať.


Ryan sa vrátil do bytu, našiel diev­čine
v kabelke dve kapsule libria a strčil si ich do vrecka. Zajtra jej
ich vráti, ak nebude piť. A prinesie mlieko, plechovku džúsu a zopár
vajec, ktorými sa ona bude dusiť a odmietne ich zjesť. Prehľadal znova
izbu, aby sa ubez­pečil, že nemá niekde skrytý ďalší džbán vína. Potom sa na ňu
zahľadel, ako spí, užíva krátku chvíľku pokoja. Pani Denisa Leann Learyová…


Leann. Lea. Nikdy mu nezišlo na um pozrieť sa
zbližša na meno Learovej ženy, pohrať sa s ním a skúsiť, ako ináč by
ju ešte mohli volať. Pýtal sa v duchu, či ju vždy volali Lea. Keď bola
ešte diev­čatko. Kým ani neve­dela, ako chutí víno. V živote asi nevy­ze­rala
tak mizerne ako teraz. Opuc­hnutá, zošpa­tená tvár, vlasy ako hniezdo. Farbu očí
si nepa­mätal. Tmavé obrvy, pekný nos a ústa. Keby chcela, mohla by sa dať
do poriadku a byť jednička. A on by tu mohol stáť a pozerať na
ňu celú noc, vlastne zvyšok noci, lenže ani jednému z nich by to nijako
nepros­pelo.


Kým sa viezol domov, zosta­voval si denný program.


Vstať o ôsmej, zastaviť sa v lekárni po
B-dvanástky a krátko po deviatej byť už zas u nej. Pokúsiť sa dostať
ju do formy, do dobrého dušev­ného stavu a vpraviť jej niečo do žalúdka.
Alebo keby priveľmi trpela, keby ju vlastné nervy naťa­ho­vali na škripec,
postarať sa, aby sa dostala do nemoc­nice. Potom sa zastaviť v hoteli
Mont­calm a spýtať sa na Roberta Learyho mlad­šieho. Nie, Leary asi používa
iné meno. No dobre, začne rad-radom klopať na dvere, a ak sa zjaví zo
trid­sať­päť­ročný chlap, ak otvorí dvere, Ryan povie: ‚Ako sa máte? Ak ste Robert
Leary mladší, kamoš, máme pre vás slušnú hŕbku peňazí.‘ Uvidíme, či ozaj­stný
Robert Leary mladší bude takej ponuke vedieť odolať. Bude sa musieť presvedčiť,
že tam Leary naozaj býva. Samotná adresa by pánu Pere­zovi prav­de­po­dobne
nesta­čila.


Už začína priho­rievať, ale bola to riadna
zabe­račka, boha mu. Mal plné zuby uvažo­vania. Mal plné zuby šofé­ro­vania,
vyse­dá­vania v aute. Mal plné zuby vyčká­vania. Ale nadov­šetko mal plné zuby
uvažo­vania.


Kým sa dostal do postele, boli štyri preč.


Keď o desať minút sedem zazvonil telefón,
otvoril oči a hneď si pomyslel na to dievča, na Leu, že jej piští duša po
pohá­riku.


Ale ohlásil sa Dick Speed s milým dobrým
ránom, a že či by sa mu nech­celo zájsť do márnice a s niekým sa
zoznámiť.

Keď sa
Ryan dostal do mesta, bolo takmer osem hodín.


Márnica Wayn­ského okresu – tak zovňajšok
budovy, ako aj hala s dlhými pultmi z lešte­ného dreva – mu
pripo­mí­nala banku. Čakal tam unifor­mo­vaný poli­cajt a zdalo sa, že ho
pozná. „Dick je tam dnu, v pitevni,“ povedal.


Ryan uvažoval, že na to nie je prichys­taný. Prišlo
to tak náhle, nemal sa kedy pripraviť. Ibaže by sa pozeral cez okno. Do pitevne
ho asi nepustia. Alebo to bude ako operácia, a on aj tak nebude vidieť, čo
sa deje.


Prešli cez dvere do pred­siene. Zria­denec
s písacím blokom uhol nabok. Hore na stenu hľadeli muž a žena
v stred­ných rokoch, tvárou obrá­tení k dverám, ktorými Ryan vošiel.
Ani jeden sa nepohol. Keď sa Ryan pretískal povedľa nich, obzrel sa.


Vysoko na stene bol inšta­lo­vaný tele­vízny monitor,
naklo­nený nadol. Na obra­zovke bol čierno-biely obraz mladej ženskej tváre so
zatvo­re­nými očami.


Ryan prešiel cez požiarne dvere do úzkej chodby
a spýtal sa: „Čo sa tam deje?“


Unifor­mo­vaný poliš povedal ponad plece:
„Iden­ti­fi­kujú telo. Takto to nie je až taký šok.“


„Vyzerá mladá,“ povedal Ryan. „Tá diev­čina.“


Teraz si uvedomil, že cíti zápach. Pripadal mu
pove­domý. Nebol to dezin­fekčný pros­triedok, ako očakával, ale pravý opak.
Videlo sa mu, že je to vlhký pach, čosi staré a ples­nivé. Ale bol to
ľudský pach. Bol strašný a čoraz silnejší.


Mal by tam byť nápis Pozor, teraz to príde alebo také niečo. Nebol vôbec prichys­taný na
prvé telo, ktoré zazrel, keď zahol za roh, kráčal tesne popri kovovom stolíku
a zrazu si uvedomil, preboha, to je žena. Tamto má pindu­lienku. Stará
černoška s bielymi vlasmi. Purpu­ro­vo­hnedá pokožka, ktorá sa ani nepo­do­bala
pokožke, šúpala sa, opadá­vala na hned­kastý mramor. K palcu na nohe mala
lícom nahor privia­zanú ceduľku s číslom prípadu, menom a adresou
zazna­če­nými modrým atra­mentom. Mal ju priamo pred sebou, jej telo, ale nevi­dela
sa mu skutočná.


Ani ostatné telá nie, a v prvej chvíli
ich ani nevnímal ako ľudské telá. Boli vysta­vené na obdiv, obna­žené vo
vyšet­rovni a priľah­lých chod­bách a výklen­koch. Nevy­ťa­ho­vali ich
obradne z uzav­re­tých pries­torov, prikryté plachtou. Ležali nahé na
kovo­vých vozí­koch a čakali, akoby celkom cieľa­ve­dome, kedy ich použijú.
Ako štafáž v diva­delnom výjave alebo vo výklade. Natrafiť tak na ne
z ničoho nič, mali by ste ich za figu­ríny. Plas­ti­kové postavy
v detailnom preve­dení, s nech­tami a ohanbím, bledými prsníkmi
z gumy, ceduľ­kami na palcoch a hnedými papie­ro­vými vrec­kami so
šatstvom medzi lýtkami. Niektoré spočí­vali vyrov­nane, pokojne,
s vystre­tými rukami; mladý černoch s rukami pri penise, akoby si
už-už mal uľaviť. A niektoré skrú­tené akoby v mukách, údy mali
nepri­ro­dzene pozo­hý­bané, zdvi­hnuté ruky zvie­rali čosi, čoho už nebolo, na
plas­ti­kovej pokožke rozma­zané ružové stopy krvi. Ryan sa sprvu usiloval
nepo­zerať zblízka na rany, na zárezy a bodnutia, náhlivo odvracal pohľad
od neča­ka­ných otras­ných rán, kýpťa nohy, oddra­penej tváre. Ale potom na ne
pozeral znova, postupne, prijímal to po častiach, v malých dávkach
a dospieval k názoru, že sa cíti normálne a nebude vracať.
Vládal sa pozerať, lebo to, čo kedysi vo vnútri vytvá­ralo človeka a čo vtlá­čalo
telu ľudskú pečať, tam už nebolo.


Tele­vízna kamera na vyvý­šenom stupienku mierila
svojím objek­tívom na spiacu diev­činu, ktorú predtým Ryan videl na moni­tore.
Nemala na tele nijaké stopy po poutie­ranej krvi, nijaké známky násilia ani
chybičky krásy okrem malého teto­vania nad ľavým prsníkom, srdiečka
s menom, ktoré Ryan nevedel prečítať. Keď na ňu hľadel, unifor­mo­vaný poliš
povedal: „Samov­ražda. Očividne. Pohl­tala štyrid­saťpäť darvonov.“ Ryan prikývol,
lebo si uvedo­moval zápach a nechcel ho vdychovať. Bol mu pove­domý, ale
nevedel prísť na to, z čoho pochádza. Čosi, čo si pamätá ešte
z detstva.


„Môžeme?“ spýtal sa unifor­mo­vaný poli­cajt.


„Hej, prepáčte. Kam ideme?“


„Dolu do pitevne.“


Ryan kráčal za ním do sute­rénu a chodbou popri
mrazia­ren­skom boxe, kde, ako povedal poli­cajt, skla­dajú telá, ktoré si príbuzní
hneď nevy­žia­dajú. Aj telá v pokro­čilom štádiu rozkladu: aby ich pred
pitvou dali trochu dokopy. Ryan sa cítil ako na turis­tickej prehliadke.
Zaují­malo ho to, ale väčšmi sa túžil dozve­dieť, prečo je vlastne tu. „Skoč do
márnice mrknúť sa na svojho kamoša,“ povedal mu Dick Speed do tele­fónu. Hral sa
s ním na scho­vá­vačku. Zato nič. Ryan vedel, kto to bude.


Dick Speed stál vo dverách pitevne a fajčil.
Keď zazrel Ryana, kývol naňho a šiel popredu do tej časti miest­nosti, kde
bola cemen­tová dlážka vari o meter vyššia a odde­lená nízkym železným
zábradlím. Ryan ho nasle­doval a obzeral sa pritom okolo seba.


Narátal štyri pitevné stoly vyba­vené výlev­kami
a hadi­cami. Dvaja muži v bielych pláš­ťoch sa zvŕtali okolo vozíka
pritis­nu­tého k druhému stolu. Ryan videl tenké žltkasté nohy, hnedé
papie­rové vrecko a iden­ti­fi­kačnú ceduľku, ale zvyšok tela ani tvár
nevidel. Zava­dzali mu dva biele plášte na bližšej strane stola, obrá­tené
chrbtom k nemu. Jeden z nich sa skláňal tesne nad stôl a Ryan
počul preni­kavé kvílenie neja­kého elek­tric­kého nástroja.


Preboha.


„Odtiaľto zhora budeš vidieť lepšie,“ povedal Dick
Speed.


„Kto je to?“


„Ibaže by si chcel ísť celkom blízo. Ako sa cítiš?“


„Dobre,“ povedal Ryan. Bolo to
tak – nemal neprí­jemné pocity ani sliny v ústach – a
bol na to hrdý. Vzápätí si však nebol taký istý.


Jeden z bielych plášťov prešiel na druhú
stranu pitev­ného stola a Ryanovi sa naskytol pohľad na celé telo,
rozre­zané od hrudnej kosti po slabiny; na stole videl v hŕbke navŕ­šené
mužove vnútor­nosti, životne dôle­žité orgány a časť rebier.


Ako keď nakla­dajú do pácu jeleňa.


„To je patológ,“ povedal Dick Speed. „Ten druhý
s elek­trickou pílkou je pomocník. V takýchto prípa­doch vieme, že ide
o vraždu, ale pre istotu si žiadame kompletnú pitvu. Keď sa obhajca
obža­lo­va­ného dostane pred súd, vyhlási: ‚Hej, možno ide o strelné
pora­nenie, ale kto vraví, že bolo smrteľné? A ako viete, že v tej
chvíli už nebol mŕtvy?‘ Podobné volo­viny.“


Otvo­rené telo menej pripo­mí­nalo človeka ako telá na
poschodí. Bola to mŕtvola bez tváre, alebo s tvárou bez čŕt, figu­rína
z obchodu. Ryan hľadel na mužovu hlavu a uvedomil si, že sa pozerá na
holú lebku. Pokožku a vlasový porast odlú­pili, stiahli, ležala prevrá­tená
naruby na mužovej tvári. Preto sa zdalo, že nemá črty. Pomocník
s elek­trickou pílkou sa zare­zával mužovi do lebky. Vybral klino­vitý výsek.
Na okamih sa obnažil mozog, potom ho pomocník vybral z lebky
a položil na pitevný stôl.


„Kto je to?“


„Vieš,“ povedal Dick Speed, „ak má súdny lekár
nejaké pochyb­nosti, na čo chlapík zomrel, odoberie vzorky zo žalúdka, pečene,
vyciev­kuje trochu cikancov, vezme kúsok mozgu – kam ideš?“


Ryan zišiel po scho­doch a pobral sa
k dolnému koncu vozíka, nehľa­diac na mužovo otvo­rené telo, upieral pohľad
nadol a videl iba zažlt­nuté, mierne ohnuté nohy a holé chodidlá,
ktoré naňho ukazo­vali, akoby si ich muž vystieral a za okamih sa mali
uvoľniť do normálnej polohy. Ryan sa ho nechcel dotknúť. Dával si pozor, keď
siahal po ceduľke a obracal ju, aby si prečítal modrým atra­mentom napí­sané
slová.


Neznámy č.
89.


Spoza jeho chrbta sa ozval Dick Speed: „Teraz už na
základe odtlačkov pozi­tívne iden­ti­fi­ko­vaný ako Robert Leary mladší,
trid­sať­päť­ročný. Známy tiež ako Bobby Lear.“


„Veď viete, kto to je,“ povedal Ryan. „Načo potom
to číslo?“


„Kým zistíme, o koho ide, musíme si ho nejako
označiť.“


Ryan, ktorý doteraz uprene hľadel na ceduľku,
dovolil svojmu pohľadu vybe­hnúť po zažlt­nu­tých nohách, popri tmavšie sfar­benom
geni­táli a hustom ohanbí ku krik­ľavo červe­nému otvoru. Pomocník čosi
podnikal, naberal žalúdok a vnútorné orgány Roberta Learyho do čistého
plas­ti­ko­vého vrecka. Vrecko potom spustil do otvo­renej dutiny, vtískal ho dnu,
aby lepšie zapadlo, a navrch priložil časť rebier.


Neznámy č. 89.


Môže si to ozna­čenie pokojne nechať, uvažoval Ryan.
Ako Robert Leary mladší nie je už na nič. Nikomu.


„Našli ho mŕtveho v hoteli Mont­calm,“ povedal
Ryan.


„V izbe číslo tristo­dva­násť,“ povedal Dick
Speed. „Veľa ti už nechý­balo, čo? Ako si to zistil?“


„Od jeho ženy. Vyšlo najavo, že je to tá blon­dína,
čo sa spíja vínom.“


„Kde býva?“ Ryan mu to povedal a Dick Speed
pozna­menal: „Budeme sa s ňou musieť skon­tak­tovať kvôli záve­rečným
forma­litám. Neho­vo­riac už o tom, že jej chceme položiť zopár otázok.“


„Včera večer mala riadnu opicu,“ povedal Ryan. „Nech­cela
sa s ním stretnúť, vôbec s ním nech­cela mať doči­nenia.“


„Aj to už niečo hovorí, nie?“ povedal Speed. „Je
zaňho vydatá, ale nechce sa s ním stretnúť. Tak si možno nájde niekoho,
kto sa s ním stretne namiesto nej.“


Ryan sledoval, ako pato­lógov pomocník zošnu­rúva
Roberta Learyho pomocou háčika a čohosi, čo vyze­ralo ako hrubý špagát.


„Ako ho zabili?“


„Brokov­nicou. Dva zásahy, priamo do stredu.
A navyše včera večer vonku v Pontiacu,“ povedal Speed, „pamätáš sa na
toho buze­rantsky vyze­ra­jú­ceho chla­píka, čo bol s Tuniakom? Pred
metha­do­novou klinikou. Lonnie, fetu­júci udavač s tými vlasmi
a topán­kami. Ten istý prípad, brokov­nicou. Dva zásahy.“


„Takže si myslíš, že ide o toho istého
strelca.“


„Stavil by som sa,“ povedal Speed. „Porov­náme broky
a kaliber, potom budeme vedieť.“


Pomocník súdneho lekára bol teraz pri opačnom konci
vozíka. Vrátil výsek lebky na miesto a – Ryan to všetko
sledoval – starost­livo stiahol vlasy a skalp na lebku, po troche
odha­ľujúc tvár; vynáral sa človek, formo­vali sa črty, akoby pomocník prikladal
na neživú lebku masku Roberta Learyho.


Ryan hľadel na tú tvár, fúzy, zatvo­rené oči,
okrúhlu prilbu hrubých čier­nych vlasov.


Povedal: „Preboha… mrkni. Ten chlap je čierny.“


„Veru čierny,“ povedal Speed. „S černochmi je
to už tak, sú čierni.“


„Pane­bože,“ povedal Ryan.


„Ty si to nevedel? Hľadáš chlapa, a ani
nevieš, akej je farby?“


„Neviem prečo,“ povedal Ryan. „Asi som to mal
vedieť, podľa toho, s akými ľuďmi paktoval, teda aspoň niekto­rými. Ale ide
o to, že… vieš, jeho žena je biela.“


Dick Speed čakal. „No a?“


„Hovorím, že je biela.“


„Chceš povedať, že hodne biela, hm?“ povedal Dick
Speed. „O to ti ide?“


Ryan si nebol istý, čo tým chce povedať.


Keď
dorazil k jej bytu s vita­mínmi, mliekom a kadečím možným, bolo
už takmer desať. Pozrie, ako sa má, poroz­práva sa s ňou a potom
zavolá Dickovi.


Vyze­ralo to tam naozaj biedne. Chodba zane­sená
špinou a sadzami, zodraté a pood­le­po­vané lino­leum. Zaklopal dvakrát
na jej dvere a čakal, načú­vajúc v tichu. Asi ešte spí. Dúfal, že áno,
keď nehlučne otočil kľučkou a vošiel.


Váľanda bola prázdna. Dvere do kúpeľne otvo­rené.
V kuchynke ešte vždy horelo svetlo.


Denisy Leann Leary­ovej nebolo.

„Sneží,“
povedal pán Perez. „Takmer polo­vica apríla, a ešte sneží.“


„To je len prehánka,“ povedal Ryan. „Taký sneh, ten
sa na zemi vôbec neudrží. Je to vlhký sneh.“


„Spomínam si, keď sme šli z letiska, ešte bolo
trocha snehu, vyzeral veľmi špinavý, už len také fľaky popri hrad­skej po
všet­kých tých dažďoch, čo ste tu mali.“ Pán Perez stál vo výklenku pri okne
siaha­júcom od dlážky až po povalu a hľadel na neko­nečnú sivú oblohu
a na ľahučký sneh pole­tu­júci vo vetre. „Zimu tu máte dlhú, istá vec.“


„Môžete to brať aj ako takú nanič jar,“ povedal
Ryan. Nemohol tomu uveriť – že si tu sedí a deba­tuje
o počasí. „Ale pre lyžiarov je to raj. Vyššie na severe, ako som počul
v rádiu, majú ešte vždy tridsať až štyrid­sať­cen­ti­met­rovú spodnú vrstvu,“
povedal Ryan – keď sa chla­povi o tom žiada deba­tovať.


Možno už skončil. Pán Perez odišiel od okna
a zaboril sa do svojho obľú­be­ného kresla – španielsky kolo­niálny
guvernér, príslušník starého šľach­tic­kého rodu, ktorého sem poslali
a žerie ho to, ale necháva si to pre seba. Ryan sa dostavil, aby
pred­niesol správu.


Tentoraz nesedel na stoličke, ale na gauči, lebo
pred­po­kladal, že diskusia sa pretiahne. Bolo pol druhej popo­ludní. Pri dverách,
odtis­nutý nabok, aby neza­va­dzal, stál serví­ro­vací stolík. Pán Perez teda už
skon­zu­moval svoje polud­ňajšie hlavné jedlo. Zrejme všetko, čo bolo na jedálnom
lístku, súdiac podľa toho, ako bol stolík zapra­taný riadom, prázd­nymi víno­vými
pohármi, strie­bor­nými prích­lopmi na misy a skrk­va­nými obrús­kami. To jeho
polud­ňajšie hlavné jedlo musela byť hotová hostina. No aj tak vyzeral na
veľkého jedáka príliš vyziab­nuto. Alebo mal bielu košeľu, najmä golier
o niekoľko čísiel väčší.


„Zistili ste teda, že je farebný,“ povedal pán
Perez. „Čo to mení na veci?“


„Vy ste si nemys­leli, že je beloch?“


Pán Perez prikývol. „Hádam hej, súdiac podľa mena.
Nevolal sa Amos Washington ani… Thur­good Mars­hall, poznáte tie ich mená. Ale
teraz je pán Leary nebohý a vieme, že má manželku. Ako sa volá?“


„Denisa. Denisa Leann. Ale nadá­vajú jej Lea.“


„A vy ste sa s ňou zhová­rali?“


„Hej, ale ako som už spomínal, nevedel som, že je
to jeho žena. Mne sa to javilo, ako že ide o bývalú frajerku.“


„Nejaká bývalá slovom, čo? No, tak teraz sa
skon­tak­tu­jeme s manželkou, o ktorej budeme pred­po­kladať, že je
záko­nitou dedičkou, a budeme s ňou hand­lovať. Vravíte, že zmizla. Ale
nemá nijaký dôvod, aby sa skrý­vala, pravda?“


„Ja aspoň o nijakom neviem.“


„A viete, ako vyzerá.“


„Uhm.“


„Takže by ste ju mali bez ťažkostí vypátrať. Vidíte
nejaké prob­lémy?“


„Vec má zopár háčikov,“ povedal Ryan. „Aj viac ako
zopár. Naprí­klad, čo som vám nepo­vedal. On je černoch, ale jeho žena, Lea, je
beloška.“


„Tu na severe ma to ani veľmi neprek­va­puje,“
povedal pán Perez.


„Ďalší háčik: je to alko­ho­lička.“


Pán Perez sa nad tým na chvíľku zamyslel.


„Alko­ho­likov mám rád. Mal som s niekoľ­kými
doči­nenia. Ľahko sa s nimi jedná, vychá­dzajú človeku veľmi v ústrety.
Čo je to za alko­ho­ličku?“


„Ako to myslíte, čo za alko­ho­ličku? Že čo pije?“


„Myslím v akom je štádiu. Chodí do práce?
Alebo sedí doma a skrýva fľaše po byte?“


„Nemyslím, že by praco­vala. Nie, to by nešlo. Ale
nie je to ani ten prípad, že by skrý­vala fľaše. Stoja na dreze, rovno na
očiach.“


„Viete,“ povedal pán Perez, „keď si beloška zoberie
niekoho ako Robert Leary, tak podľa toho, čo o ňom vieme, má asi riadne
vrec­kové suchoty, melie z posled­ného. Taká ženská, čo pozerá fľaši na dno,
nemá nijaké príjmy, tá vezme hocičo.“ Ryan sa neozval. Bude počúvať
a nechá sa od chlapa poučiť o alko­ho­li­koch, že akí sú.


„Keď za ňou prídeme s ponukou, s takýmto
typom kšeftu, tá alko­ho­lička nebude mať pred očami peniaze, e-e. Pred očami jej
budú tancovať fľaše s ginom. Podpíše dohodu hoci aj vlastnou krvou, ak
bude treba.“


„Ona pije víno,“ povedal Ryan.


„Lacné talianske červené, čo?“


„Chla­dený sauterne.“


Videl v duchu špinavý pohár na barovom pulte
a prázdne dvoj­lit­rové džbány u nej v kuchyni. Uvedomil si, že sa
ju pokúša ukázať v lepšom svetle, a nevedel prečo.


„Potom je tu ešte, na dôvažok,“ povedal Ryan, „že
ju hľadajú aj poli­cajti.“


Pán Perez podvihol obočie. „Majú podoz­renie, že ho
možno zabila?“


„No, budú ju vypo­čúvať, o tom niet pochýb,“
povedal Ryan. „Ako vravel môj kamoš, ide o vraždu a budú sa jej venovať
s plným nasa­dením. Aj keď sú radi, že je mŕtvy, na tom nezá­leží. Niekto ho
zabil a oni sú tu nato, aby zistili kto.“


„Vám v tom smere nepri­chádza nič na um? Veď
ste sa podľa všet­kého už začí­nali obšmietať v tesnej blíz­kosti,“ povedal
pán Perez.


„No hej, natrafil som na jedného a viem, že
zistil, kde sa Leary zdržuje. Vlastne v tú istú noc, keď sa to stalo. Ten
istý, neviem, ako sa volá, pozná Learyho ženu. Už som to aj povedal poli­cajtom,
aj som im toho chlapa ako-tak opísal – však viete, že aké šaty,
klobúk – ale neviem, či z toho niečo bude. Čo som to začal
hovoriť – hej, že hľadajú jeho ženu, ale hlavne preto, aby si
vyžia­dala telo, nech ho majú z krku.“


„A vravíte, že nevedia, kde je.“


„Nie, ale to je myslím iba otázka času,“ povedal
Ryan. „Keď tí začnú niekoho hľadať, ako poliši, tak ho aj nájdu. Už
skon­tro­lo­vali nemoc­nice. Do nijakej ju nepri­jali.“


„Skon­tro­lo­vali nemoc­nice?“ začu­doval sa pán Perez.
„Skon­tro­lujte krčmy, keď vravíte, že je alko­ho­lička.“


„Viete, ale ona je v dosť zlom stave.“


Ryan začul hukot spla­cho­vača na záchode
a odmlčal sa. Pozrel na zatvo­rené dvere, ktoré viedli do spálne. Pán Perez
čakal, nepodal nijaké vysvet­lenie.


Nejaká žena, pomyslel si Ryan. Bol zvedavý, či
vyjde. Povedal: „Myslím si, že si hádam uvedo­mila, v akom je svrabe,
a že ak bude pokra­čovať v pití, môže ju to zabiť. Že mi zavo­lala, to
bol dobrý znak.“


„Takže vám možno zavolá znova,“ povedal pán Perez.
„A ušetrí vám robotu.“


„To by bolo fajn. Ale mám teraz taký pocit, že ešte
stále pije. Dnes ráno si párkrát hrkla, aby sa dala do poriadku, a tak jej
zachu­tilo, že v tom pokra­čo­vala. No a potom možno niekde spla­šila inú
izbu. Azda mi zavolá, časom, ale budem si asi musieť počkať, kým zase nebude na
dne.“ Ryan pokrútil hlavou. „Dá to riadne zabrať, keď sa pokú­šate skončiť
s pitím takýmto štýlom.“


Zbadal, že pohľad pána Pereza zamieril pomimo neho.
Obzrel sa na dvere do spálne.


Šľacho­vitý, sedliacky vyze­ra­júci chlapík
s mocnou kostrou otvoril dvere a vchá­dzal dnu so sklo­nenou hlavou,
zapí­najúc si pracku na opasku.


Ryan opäť uprel pohľad na pána Pereza, ktorý
pozo­roval muža s uvoľ­neným, príve­tivým výrazom. „Dúfam, že ti padlo na
úžitok, Raymond,“ povedal pán Perez. „Bol si tam pol hodiny.“


„To robí to cesto­vanie,“ povedal muž. „Naru­šuje mi
časový rozvrh. V lietadle rozhodne chodím nerád.“


„Raymond Gidre,“ povedal pán Perez. „Podajte si
ruky s pánom Ryanom, mládencom, o ktorom som ti hovoril.“


„Áno prosím, je mi pote­šením zoznámiť sa
s vami.“ Raymond Gidre sa srdečne usmial a podal vstá­va­jú­cemu Ryanovi
ruku. Vyža­ro­vala z neho ochota, keď tak blýskal bezchybným chrupom
v ošľa­hanej, čerstvo oholenej tvári, na ktorej bolo vidieť stopy sľudo­vého
zásypu. Kuče­ravé čierne vlasy, neľú­tostne zače­sané dozadu a prile­pené
k lebke, sa mu ligo­tali od vlaso­vého toniku, pri ktorom si Ryan, keď ho
zavoňal, spomenul na niekdajšie holič­stvá. Muž svojím výzorom pripo­mínal
malo­mestské holič­stvo. Akoby práve z neja­kého vyšiel. Mal na sebe špor­tovú
košeľu s krát­kymi rukávmi. Ryan si všimol teto­vanie na pravom
pred­laktí – čosi čierne a červené – ale nechcel naň
vypliešťať oči. Potriasol Raymon­dovi Gidreovi ruku, kývol hlavou
a povedal, že ho teší, na okamih sa zdržal pri chrupe a usmia­tych
bledých očiach. Taký dobro­my­seľný chlap­čisko zo
zapa­dá­kova – šľacho­vitý a zoce­lený po šies­tich rokoch na
väzen­skej farme v Louisiane.


„Tuná Raymond prišiel na návštevu z istého
miesta pri Novej Iberii v Louisiane,“ povedal pán Perez. „Z Avery
Islandu, čo, Raymond? Odkiaľ pochádza tá štip­ľavá omáčka.“


„Rodný kraj tabasca,“ pove­dala Raymond. „Áno
prosím,“ a pobral sa k serví­ro­va­ciemu stolíku. Popre­hŕňal sa medzi
obrús­kami a strie­bor­nými prích­lopmi, objavil tvrdý rožok a zahryzol
doň, ale snoril ďalej. „Nedo­jedol si fazuľku.“


„Doraz ju,“ povedal pán Perez a zase pozrel na
Ryana. „Raymond pre mňa občas pracuje, ako odborník na zvláštne úlohy, dalo by
sa povedať. Naprí­klad, ak zistíme, že potre­bu­jete pomoc, Raymond je na to ten
pravý.“


Ryan prikývol, akoby vedel, o čom pán Perez
hovorí, potom usúdil, že nezaš­kodí, ak sa opýta.


„Akú pomoc?“


„No, keby ste potre­bo­vali ochranu, niekoho, čo by
dozrel, aby sa vám niečo nestalo. Nechcel by som, aby k tomu došlo.“


„Ani ja,“ povedal Ryan. „Ale pred čím by ma bolo
treba chrániť? Veď teraz hľadám manželku. Ten zlý muž je mŕtvy.“


„To je pravda,“ súhlasil pán Perez, „ale niekto
toho zlého muža zabil, nie? Niekto, sám ste pove­dali, niekto zistil, kde sa
zdržuje. Mimo­chodom, ten chlap, s ktorým ste včera v noci hovo­rili,
to bol černoch?“


Ryan prikývol.


Pán Perez pozrel pomimo neho na druhý koniec izby.
„Máme tu černocha, Raymond, ktorý by nám mohol robiť ťažkosti.“


„Mne je to jedno,“ povedal Raymond, ujedajúc
z taniera so zelenou fazuľkou, „ja nemám pred­sudky.“


Čo sa to dočerta vlastne deje? Ryan cítil, že sa
v ňom začína vzmáhať podráž­denie. Perez sa s ním smrteľne vážne
zhovára, potom prehodí čosi k svojmu posko­kovi a len-len že sa
neroz­chi­choce.


„Nero­zu­miem jednému,“ povedal Ryan. „Nevieme, kto
je ten typ, ten černoch, s ktorým som sa stretol. Nevieme, či to bol on,
čo zabil Learyho. Chcem povedať, že niečo podobné nemô­žeme ani len pred­po­kladať.
Alebo dobre, pove­dzme, že to aj urobil, ale čo s tým mám ja? Že by som
potre­boval ochranu? Veď ja hľadám manželku.“


„Vraveli ste, že ste dali do novín oznam…“


„Dal som ešte aj ďalší,“ povedal Ryan, „ten by mal
vyjsť zajtra.“


„Nechajte ma dokončiť,“ povedal pán Perez. „Dobre?“
Chví­ľočku počkal, upie­rajúc na Ryana vážny pohľad. „Dali ste do novín oznam
a zavo­lali vám dvaja. Hovorím správne?“


Teraz bol na kober­čeku u riadi­teľa. „To je
pravda,“ povedal Ryan.


„Mysleli ste si, že jeden z nich je možno Leary,
ale obaja iste nie.“


„To je pravda,“ povedal Ryan.


„Nazdá­vali ste sa, že ho niekto hľadá.“


„Vedel som to. A je jasné, že niekto ho aj
našiel. Veď je mŕtvy.“ Ryan sa na okamih odmlčal. Pán Perez hovoril možno
trochu dožratým tónom, ale hádam je iba úprimný, alebo prinaj­menej to myslí
dobre. „Aha,“ povedal Ryan. „Myslíte si, že ak to bol ten typ, s ktorým
som sa stretol v byte, mohol by sa báť, že ho budem iden­ti­fi­kovať.“


„Také čosi,“ povedal pán Perez. „Keď som
zate­le­fo­noval Raymon­dovi a spýtal sa ho, či by nechcel navštíviť mesto
auto­mo­bilov, nemal som, prav­daže, na mysli nič až také konkrétne. Videlo sa mi,
že sa dostá­vame do styku s nedob­rými ľuďmi a s jedným
z nich sa chys­táme uzav­rieť obchod, nejaká tá ochrana teda nemôže byť na
škodu. Pán Leary je mŕtvy, ale zopár nedob­rých ľudí nám tu ešte zostalo, nie?“


„Môžete mať pravdu,“ pripustil Ryan.


„Musím ju mať, aspoň väčšinou. Nno – máte
ešte niečo na srdci?“


Ryan si uvedomil, že ho pán Perez prepúšťa. „Nie,
to by bolo asi všetko.“ Vstal a šiel si po pršip­lášť, preho­dený cez
operadlo stoličky. „Poob­zerám sa po tej manželke.“ Čo také ešte bude robiť?
Žiadalo sa mu čosi povedať, čosi pokojné a k veci, a to bolo
jediné, čo mu zišlo na um.


„Teraz budem pár dní mimo mesta,“ povedal pán
Perez. „Ale Raymond tu ostane. Nie priamo tu,
ale dá vám vedieť, kde býva. Vybavme to, a potom sa všetci vybe­rieme
niekam, kde je teplo. Ako sa vám to pozdáva?“


Ryanovi sa pozdá­valo, že zase počuje riadi­teľa,
ktorý ho hladká po hlavičke. Nepoz­dával sa mu však pocit, ktorý v ňom
vyvo­lával protek­torský tón pána Pereza. Chlap si asi neuve­do­muje, ako to
vyznieva, myslí si, že si niekoho – hlúpeho súdneho
doru­čo­va­teľa – kúpi svojím bodrým drís­taním akože ‚medzi nami
chlap­cami‘. Ryan to tušil, hneď ako sa zozná­mili, keď si toho človeka šacoval.
Teraz si bol istý. V gentle­ma­novi z Baton Rouge sa skrýval chladný,
neľú­tostný darebák.


Druhý
Ryanov oznam v inzertnej rubrike News
a Free Press vyšiel deň nato, čo
Roberta Learyho našli zastre­le­ného a jeho žena zmizla. Ryan takmer zavolal
do novín, aby, ak sa ešte dá, inze­ráty zrušil, no potom si to rozmyslel.
V ozname stálo:


BOBBY LEAR


PENIAZE


na vaše meno


čakajú. Ohláste sa.


Post. schr. 5388


Virgil
Royal si prečítal oznam a povedal si, doboha.


Mal počkať a presvedčiť sa, čo ten chlap od
Bobbyho chce, hoci ho blažilo to, čo spravil… ako v pršip­lášti
a s háčko­vanou čiapkou stia­hnutou do čela vrazil do hotela Mont­calm,
do toho pajzla pre kurvy. Nemusel ani nahnať strach nočnému recepč­nému, lebo
nočný recepčný na všetko kašlal, bol parádne opitý a vyzeral, akoby bol
parádne opitý a nosil tú istú košeľu a noha­vice už aspoň dvadsať
rokov. Vzal si desať­do­lá­rovú bankovku – Virgil takmer videl, ako si
ju mení na dve pollit­rovky a kartón piva a povedal: „Myslím, že hosť,
ktorého hľadáte, je na čísle tri jedna dva. Pán so svetlou pokožkou –“


„Kde to je, napredku? Tá tristod­va­nástka?“


Nočný recepčný musel nad tým pouva­žovať. „Je to
naľavo, viac vzadu.“


Môže sa staviť, že na tej strane, kde je požiarne
scho­dište, a neďa­leko parko­viska. Virgil s tým rátal, ak mu má jeho
chytrý nápad vyjsť – totiž, že izba bude mať za oknom požiarny
rebrík. Nebude všetko iba náhoda. Virgil by stavil brokov­nicu, čo má pod
pršip­lášťom, že z Bobbyho izby sa dá dostať von dvoma spôsobmi.


Vyviezol sa výťahom na štvrté poschodie, prešiel po
chodbe a zaklopal na čísle štyri­sto­dva­násť.


Ozval sa podráž­dený ženský hlas: „Čo chcete?“


„Nič,“ povedal Virgil.


Vyšiel schodmi na piate poschodie a zaklopal
na čísle päťsto­dva­násť. Nik sa neozval. Zaklopal ešte niekoľko ráz, potom
vybral zväzok kľúčov a našiel si kľúč, čo pasoval. Keď vošiel do izby, pri
pohľade na okno v tme, obdĺžnik svetla zvonku a priečky požiar­neho
rebríka, mal pocit, že sa mu trpez­li­vosť – to, že uvažuje, ide na vec
lážo plážo – opäť vypla­tila. Virgil sa vyzul. S brokov­nicou v ruke
zišiel po požiarnom rebríku o dve poschodia, zahol k oknu čísla
tristo­dva­násť, potom popri stia­hnutej rolete k zábradliu, načiahol sa
a položil spílenú dvanástku superš­tan­dardku na podo­ke­nicu kúpeľ­ňo­vého okna
z matného skla.


Zdalo sa, že to zaberá veľa času, ale tak to už
býva, keď je človek trpez­livý. Mohol brokov­nicu prestrčiť cez sklo
a sfúknuť Bobbyho z postele. Ale rozhodol sa, že si s ním radšej
najprv poho­vorí, položí mu otázočku. Nie keď bude naňho mieriť brokov­nicou.
Nie, treba to urobiť tak, aby Bobby mal búchačku a myslel si, že pánom
situ­ácie je on.


Virgil si spomínal, ako si to, stojac predo dvermi
čísla tristo­dva­násť, skoro rozmyslel. Vzápätí už klopal a bolo neskoro
cúvnuť. Tesne pri dverách povedal tichým hlasom: „Hej, Bobby? To som ja,
Virgil.“


Potom to už netrvalo veľmi dlho.


Len čo si bol Bobby Lear istý, že je to iba Virgil,
že si neprihral posilu, musel hrať svoju bobby­le­a­rovskú úlohu: odhas­provať
retiazku a vpustiť ho dnu, držať ponik­lo­vanú trid­sa­ťos­mičku, ktorou by si
mohol pristri­hovať fúzy, nie namie­renú priamo na Virgila, ale len tak voľne;
to, pravda, až keď si Virgil vyzliekol pršip­lášť a Bobby ho narýchlo
preša­coval, či nemá kovové pred­mety.


Bobby sa ho opýtal, ako sa má. Fajn, povedal mu
Virgil, veď nič tak človeka neudr­žiava vo forme, ako keď chodí spávať
o desiatej a kŕmi sa domáckou väzen­skou žranicou, no nie? Bobby
povedal, že má svätú pravdu. Virgil sa ho spýtal, čo je s Wendellom
Hainesom, a Bobby povedal, že zomrel. Virgil povedal, že čosi také počul,
ale kto ho zastrelil? Bobby nato, že nemá ani šajnu. Asi poli­cajti. Ako to,
spýtal sa Virgil, že býva v hoteli Mont­calm, kvôlivá tým šikovným
paničkám? A Bobby, že presne tak. Od prízemia až po piate poschodie samé
pindu­lieny. Virgil sa spýtal, skrývaš sa pred niekým? Bobby na to, zdá sa ti?
Virgil že uhm. Pred kým? spýtal sa Bobby. Predo mnou, povedal Virgil. Tým sa
dostal k hlavnej otázke.


„Jedna vec, nad ktorou som si po nociach lámal
hlavu,“ povedal Virgil. „Koľko nám kvaplo z Wyan­dott­skej spori­teľne?“


Bobby pôsobil nedbalo, lakťom sa opieral
o vrch bieliz­níka a ponik­lo­vaná trid­sa­ťos­mička mu ochab­nuto visela
v ruke. Bol oble­čený v noha­vi­ciach, rozo­pnutej vyka­sanej košeli, bez
topánok a bez pono­žiek. Veľmi nedbalo. Ale Virgil poznal jeho oči, poznal
ten upretý pohľad. Chlap bol tu a hovoril, ale rozmýšľal o niečom
inom, rozho­doval sa. Taký detský úprimný výraz.


„Nekvaplo nám nič,“ povedal Bobby.


Virgil prikývol, veľmi pomaly. „Bál som sa, že to
povieš. Ani z pokladní nič?“


„Nič,“ povedal Bobby. „Nebolo času.“


„A ja som počul, že sedem­násť tácov.“


„Počul si drísty.“


„Pove­dali mi to čestní páni, čo pracujú
u štát­neho zástupcu.“


„Aj keby ti to pove­dala vlastná matka, sú to
drísty.“


„Takže o tom škoda hovoriť, čo?“


„Dovoľ jednu otázku,“ povedal Bobby. „To ty si dal
do novín ten oný pre mňa? Že volajte toto číslo?“


„Nie, aj som si vravel, či si nemyslíš, že to ja.
Je to niekto iný, čo ťa hľadá.“


„Odkiaľ o tom vieš?“


„Videl som to… tak ako ty. Videl som aj chlapa, čo
ten oznam podal.“


„Čo chcel?“


„Chlap ťa hľadá – tak som si myslel, či
aj jemu nedl­huješ prachy.“


„Chceš mi povedať, že ti dlhujem prachy?
Z Wyan­dottky?“


Už ho dvíha, teraz ho ešte trochu štuc­hnúť.


„Niečo mi dlhuješ,“ povedal Virgil. „Alebo ja
dlhujem niečo tebe. Jedno lebo druhé.“


„Hovno,“ povedal Bobby. „Tuším ma niekto mylne
infor­moval. Veď tebe preska­kuje, vyvá­dzaš ako stre­lený.“


„Počkaj moment,“ povedal Virgil.


Bobby sa vzpriamil. „Kam ideš?“


Virgil sa poberal ku kúpeľni. „Vyšťať sa. Nemáš
námietky?“


„Nedo­týkaj sa kabáta.“


„Héj, nič sa nedeje,“ povedal Virgil. „Nevz­rušuj
sa.“ Vošiel do kúpeľne, zažal svetlo a sotil do dverí, že sa takmer
zavreli. Hovoriť už nebolo o čom. Bobby to vedel. Iste má náboj
v komore toho svojho ponik­lo­va­ného zázraku a možno sa už aj rozhodol,
čo podnikne. Pri Bobbym človek nikdy nevie. Skúsi to možno hneď, možno
o týždeň, alebo sa v takej nálade zobudí až o mesiac. Preto
Virgil odchýlil okno z matného skla a vzal si z podo­ke­nice
dvanástku.


Teraz už nijaké chyt­ráctva, s chyt­ra­čením sme
skon­čili. Rád by si bol dožičil čas, aby sa pozrel Bobbymu do tváre, ale nie
keď ten chlap drží nablýs­kanú búchačku.


Virgil nohou odsotil dvere, aby neza­va­dzali.
Vkročil do medzery a naparil Bobbymu presne do stredu dávku brokov, ktorá
ho priklin­co­vala k bieliz­níku a poskytla Virgi­lovi čas, aby nabil,
a znovu to doňho napálil; zadu­nelo preni­kavé, ťažké uem-uem z dvoch hlavní, ktoré, ako si Virgil neskôr
s úsmevom domýšľal, iste vyho­dilo zopár kuriev z postele. Virgil
zodvihol ponik­lo­vanú trid­sa­ťos­mičku, utrel ju do Bobbyho nohavíc a vzal si
ju so sebou.


Ale mal
počkať. Akokoľvek ho výstrely do Bobbyho blažili, výhra v penia­zoch bola
nulová. Mal počkať, kým zistí, ako je to vlastne s tými ďalšími prachami.


Bobby Leary,
peniaze na vaše meno čakajú.


Tak sa na to pozrime z druhého konca. Či je
Bobby živý, alebo mŕtvy, ešte vždy mu niečo dlhuje. Keď nemôže peniaze vypáčiť
z Bobbyho, čo tak skúsiť to s jeho ženou?


Virgil si sadol a zatvoril oči, aby
pouva­žoval, premyslel si vec.


Tí dvaja majú niečo medzi sebou, Bobbyho žena
a chlap, čo hľadal Bobbyho. Volá sa Ryan. Virgil mal mužovo meno
a tele­fónne číslo na kúsku papiera v nápr­snej taške. Ale meno by si
pamätal aj tak. Keď stál tesne vedľa ožrana, ktorý tele­fo­noval namiesto
neho – vedľa pách­nú­ceho starého vaga­bunda, ktorý mu pri dvoch
dvoj­itých whisky vykladal, ako ľúbi fareb­ných, že mu prichodia ako malé
deti – keď stál vedľa a cítil mužov pach, počul, ako Ryan
vyslovil svoje meno, zopa­koval ho a napokon ešte hlás­koval. Virgil vedel,
že si meno zapa­mätá, lebo takisto sa volala strip­térka, ktorú ešte ako chlapec
videl vo Varieté, Sunny Ryanová, a to bola prvá biela panička
v živote, ktorú sa mu žiadalo pretiahnuť. Smiešne, ako si človek pamätá
veci.


Teraz aj manželka, aj chlap menom Ryan vedia
z novín, že Bobby je na druhom svete. Ale čosi zostalo na tomto svete,
a to čosi sa týka peňazí. Nebolo ľahké sa v tom vyso­máriť. Ak chlap
vie, že Bobby je mŕtvy, ako to, že dal do novín ten druhý inzerát? Peniaze
čakajú. Alebo možno, keď ho podával, ešte nevedel, že Bobby je mŕtvy. Ale
nebudú peniaze aj tak ďalej čakať? Ak boli peniaze určené Bobbymu, dostane ich
teraz jeho žena? Možno. Ak sú to peniaze, ktoré mu akože niekto odkázal.


Jediné, čo zostáva, usúdil Virgil v rámci
svojej trpez­li­vosti, je zájsť za Bobbyho ženou. Kúpiť jej víno a spýtať sa
jej, čo o veci vie. Ak nevie nič, potom zavolať tomu chla­povi, tváriť sa
milo a dohodnúť si s ním schôdzku. Opýtať sa ho: Čo sú to za peniaze
na Bobbyho meno? A keby sa zdalo, že chlap sa vykrúca, schytiť ho pod
krkom a vytriasť to z neho.


Ukázalo sa, že je to ľahšie, ako si Virgil myslel.
Vybral sa hľadať Bobbyho ženu, a hneď na prvej štácii natrafil na chlapa
menom Ryan.

Správca
vyzeral, akoby sa už strašne dlho neus­mial a medzi­časom zabudol, ako sa to
robí. A je to hanba, myslel si Ryan, lebo má skvelé zamest­nanie, stará sa
o Mayf­lower, tak totiž znelo vlastné, do kameňa vyte­sané meno činžiaka na
Seldene, v srdci Cass Corri­doru, kde môže vyse­dávať za svojím okienkom
a obdi­vovať, ako za bieleho dňa prepa­dajú ľudí, ako sa okolo pone­vie­rajú
kurvy a ako sa dobráci z Harlan­ského okresu a východ­ného
Tennessee uberajú do samo­ob­sluhy po kuku­ričné vločky a zele­ninu. Správca
povedal, že ju nevidel. Pokiaľ vie, tak v tom byte ešte vždy býva.


Ryan mu dal päťdo­lá­rovku a povedal, že za
obťa­žo­vanie. Správca tam stál v svojom hnedom zapí­nacom svetri, ruky
zastr­čené do vydu­tých vreciek a sledoval, ako sa Ryan obzerá dookola.


Ryanov problém spočíval v tom, že síce logika
velila začať práve tu, ale on nevedel, čo hľadá. Mal by aspoň vyzerať
cieľa­ve­dome, ako že vie, čo robí. V duchu si želal, aby správca odišiel.
Čo by tu kto chcel ukradnúť? Jediná vec, čo sa mu svojím spôsobom páčila, bol
tanier s fareb­nými portrétmi Lyndona a Bird John­so­novcov. Nebol
najhorší.


Bielizník a vsta­vaná skriňa boli prázdne.
Z váľandy zmizla posteľná bielizeň. V kuchynke vládol polo­vi­čatý
poriadok, pult a výlevka boli upra­tané, ale na dlážke stáli prázdne fľaše.


Úradná vizitka, ktorú jej
dal – Vyhľa­dá­vacie a doru­čo­vacie služby – ležala
v kúpeľni na prích­lope spla­cho­vača.


Čo to znamená? Lekár­nička bola prázdna. Dobre,
vzala si zubnú kefku, hrebeň a podobné krámy a vložila si ich do
kabelky, pritom v nej zbadala jeho vizitku a vybrala ju. Lebo
uvažo­vala o tom, že mu znova zavolá. Alebo preto, že jej bola nanič.
Vyšiel z kúpeľne.


„Našli ste, čo hľadáte?“ spýtal sa správca.


„Ešte nie,“ povedal Ryan. Pozeral na čier­neho
fešáka, ktorý stál vo dverách, a spoz­nával iba pove­domý tvar klobúka,
elegantne prehnutú striešku, klobúk zľahka spočíval na mužovej hlave, trochu
stia­hnutý do čela, až sa takmer dotýkal slneč­ných okuliarov v kovovom ráme.
Dnes to bol okrový špor­tový oblek, tmavo­modrá rozo­pnutá košeľa
a bledo­modré korálky na krku. Vyzeral v tom dobre. Ryan si pomyslel,
že keby si to obliekol on, cítil by sa ako živá reklama – len sa na
mňa pozrite, ako sa usilujem vyzerať chlad­no­krvne.


Virgil povedal správ­covi: „Choďte dolu. Keby že vás
potre­bu­jeme, dáme vám vedieť.“


Správca bol možno kedysi ostrý kraťúch, ktorý si
nedal srať na hlavu, a hádam sa v ňom ozvalo čosi, čo ešte celkom
nestihlo zvädnúť. „Čo si myslíte, s kým sa vyprá­vate, dopekla?“ povedal.
„Vrazíte si sem – ani vás nepo­znám. Ani hentoho nepo­znám. Čo tu máte
čo hľadať?“


„Očuj, tatko,“ povedal Virgil. „Vypadni. Rozumieš,
čo hovorím?“


„Ak sa tu chcete poob­zerať,“ povedal Ryan, „stojí
to päť babiek.“


„Za turis­tickú prehliadku, čo?“ Virgil vybral
zväzok banko­viek a oddelil jednu z nich pre správcu. „Dozviem sa
o všet­kých sláv­nych ľuďoch, ktorých tu pretiahli. Vďaka, tatko.“


Správca čosi zahun­dral. Virgil sa nepohol
z dverí a správca sa musel vytočiť bokom, aby sa popri ňom prešmykol.
Virgil hľadel na Ryana s nenú­teným, milým výrazom, takmer sa usmieval.


„Som Virgil Royal,“ povedal.


„Ja viem,“ povedal Ryan. „Z Wyan­dott­skej
spori­teľne na Cooper Street, číslo štyri­tisíc v Jack­sone, Michigan.“


„Ale doriti.“ Teraz sa už Virgil ceril. „Odkiaľ to
viete?“


„Nemá cenu, aby sme mali pred sebou tajnosti,“
povedal Ryan. „Povedal mi to jeden poli­cajt.“


Virgil okamih váhal. „No hej, hľadali ste Bobbyho,
tak ste si pritom kadečo pozis­ťo­vali. Ale poliš nie ste. Čo vlastne ste?“


„Pople­tený,“ povedal Ryan. „Viem, že sme sa minule
v noci videli. Hovo­rili sme spolu aj tele­fo­nicky? Minulý piatok?“


„Nie, to bol jeden, ktorému som kázal, nech vám
zavolá.“


„Ja tak, lebo som nevedel, či ste boli ten prvý
alebo ten druhý.“


„Ten ďalší, to bol iste Bobby. Hovoril hovadsky
pomaly? Jako že už-už zaspí?“


„Nepa­mätám sa,“ povedal Ryan. „Nepo­da­rilo sa mi
s ním stretnúť, tak som si ani nie istý, že to bol on.“


„Trochu ste sa omeš­kali,“ povedal Virgil.
„A teraz zase hľadáte jeho ženu. Kam zmizla?“


„Neviem. Nene­chala mi odkaz.“


Virgil blúdil pohľadom po miest­nosti. „Vôbec tu
toho moc nene­chala, čo? Odsťa­ho­vala sa.“ Slnečné okuliare opäť spoči­nuli na
Ryanovi. „Teraz tie peniaze dostane ona, há?“


Ryan neod­vetil, zhľa­dúval slová.


„Pove­dzte mi o tých penia­zoch, čo ako majú byť
na Bobbyho meno. To mu ich niekto odkázal?“


„Také čosi,“ povedal Ryan. „Je to právna
zále­ži­tosť.“


„Vy ste právnik?“


„Súdny doru­čo­vateľ. Keby ste sa chceli rozviesť,
tak ja som ten, čo dodá pred­vo­lanie vašej žene.“


„Nechcem sa rozviesť,“ povedal Virgil. „Chcem
nejaké prachy, ktoré mi Bobby dlhuje.“


„Hovo­rili ste s ním o tom?“


„Človeče, teraz začí­nate fízlovať. Kedy som
napo­sledy videl Bobbyho Leara? Minulú noc? Po tom, čo som sa stretol
s vami? Kde som bol medzi treťou a šiestou hodinou ráno a všetky
tie ostatné hova­diny.“


„Poli­cajti už s vami o tom hovo­rili?“


„Ešte nie. Až k tomu príde, budem im musieť
povedať, že som bol u sestry a u švagra. Dorazil som tam niečo
po tretej, spal som až do obeda. Ešte niečo?“


Ryan pokrčil plecami. „Vy rozprá­vate, nie ja.“


„Nie, ja sa pýtam,“ povedal Virgil, „ako je to
s tými prachami. Rozumiete, keď je chlap teraz nebohý, mal by som dostať
prachy z jeho – jak sa tomu nadáva – z jeho
pozos­ta­losti. Sedí?“


„Neviem. Už som vám povedal, že nie som právnik.“


„Hej, ale ani nedo­ru­ču­jete pred­vo­lania,“ namietol
Virgil. „Podni­káte niečo iné. O čo vlastne ide?“


„Pove­dzme to takto,“ odvetil Ryan. „Nemám najmenší
dôvod, aby som s vami sympa­ti­zoval, alebo vám vykladal, čo robím, pretože
vás do toho úplné nič. Dobre?“


„Ale no, doboha,“ povedal Virgil, „načo také reči.
Je to v našom spoločnom záujme, človeče. Budete hľadať tú paničku,
a ja tiež. Sme obaja v jednom vreci. Môžeme si navzájom pomôcť.“


„Chcete povedať všetci traja,“ pozna­menal Ryan. „Vy
a ja a detro­itský poli­cajný zbor.“


„To je v poriadku, nijaké strachy. Jasné, nech
si robia svoju robotu. Niekto ju už nájde a potom sa s ňou
pozho­váram. Tak prečo by ste mi hneď teraz nepo­ve­dali, o čo ide, pre
prípad, že zbytočne márnim čas.“


„Poviem vám jedno.“


„A to?“


„Noste ten klobúk.“


Virgil zľahučka prikývol. „Hej – vďaka.“


„Pozrite, ona zatiaľ nevie, o aký kšeft ide,“
povedal Ryan, „a zrejme aj tak nik nevie, kde je, tak majte ešte chvíľku
strpenie. Kam sa ponáh­ľate?“


„Hej, máte pravdu. Neni to dobré na žalúdok,“
povedal Virgil. „A človek si pritom môže dolámať hánky. To by nemalo
nijaký zmysel, že?“


„Je blbosť rozču­ľovať sa, namiesto aby ste boli
trpez­livý a vyčkali času. Viete, čo chcem povedať? Buď to vypáli, alebo
nevy­páli.“


„Kapiš­kujem,“ povedal Virgil. „Známa vec,
trpez­li­vosť pomáha prekonať najroz­lič­nejšie starosti a trápenia, vrátane
riadnej sračky a samotky.“


„To musí byť strašné, taká samotka. Ja by som to
asi nevy­držal.“


„Keby ste sa proti tomu nebú­rili,“ povedal Virgil.


„No,“ Ryan sa pozrel ku kuchyni, „čo keby som
uvaril nesku, keď aj tak ani jeden nevieme, kam doriti sa pustiť.“


„Hej.“ Virgil prikývol. „Nebolo by zle. Ešte som sa
vás chcel opýtať niečo iné. Voláte sa Ryan, čo?“


„Presne tak.“


„Nemáte nejakú príbuznú menom Sunny Ryanová?“

Nebola
u Kena ani v Zlatom dolári, ani v Dobrej zábave, ani
v Templi, ani v hoteli Ansonia, ani v Kráľov­skej palme, ani vo
Willi­sovom bare, ani v Ander­so­novej záhrade.


Ryan niekoľko dní snoril po krčmách, lebo si
myslel, že medzi opil­cami, v dôverne známej atmo­sfére sa hádam cíti
istejšie a ešte vždy sa zdržiava v tej štvrti. Háčik bol v tom,
že mohla popíjať niekde v izbe a zriedka vychá­dzať von. Tak či onak,
musí mať nejaké peniaze. A ak ich má, pokojne sa mohla zbaliť
a odísť. Môže byť kdekoľvek na svete.


Niekoľ­ko­krát denne volal tele­fo­nickú zázna­movú
službu – pre prípad, že by si zapa­mä­tala jeho číslo
a zate­le­fo­no­vala, čo nebolo prav­de­po­dobné – a počúval, ako
diev­čina zo zázna­movej služby odrap­káva odkazy. Zavo­lajte Virgi­lovi Royalovi,
a číslo. Zavo­lajte Raymonda Giddyho? Gidreho. Rýmuje sa s udri ho.
Býva v moteli Eldo­rado na Woodwarde, a číslo. Zavo­lajte Rite.
Zavo­lajte Jayovi Waltovi. Zavo­lajte piatim, šiestim advo­kátom, majú pre vás
listiny na doru­čenie. Zoznam advo­kátov ďalej narastal. Tí druhí ďalej skúšali
šťastie.


Ryan zašiel ešte raz do okresnej matriky
a znova si overil sobášny list.


Denisa Leann
Watso­nová, Povo­lanie: študentka. Miesto naro­denia: Bad Axe, Michigan.


Keď si ho prezeral prvý raz, nevšimol si to. Bad Axe. Pred dvanás­timi rokmi pracoval
v tom kraji pri cukrovej repe a uhor­kách. Možno ju aj videl na ulici
v Bad Axe alebo Port Austine, mažo­retku s plavým konským chvostom
a vrtkou ritkou, ako sa vykrúca pred pocho­du­júcou stre­doš­kol­skou kapelou.
Alebo na zadnom sedadle auta v hostinci pre moto­ristov, ako popíja ražnú
whisky.


Meno otca:
Joseph L. Watson.


Ryan sa tele­fo­nicky pozho­váral s pani
Watso­novou. Priam cítil, ako sa uzav­rela do seba a stala sa skúpou na
slovo, keď povedal, že sa chce infor­movať o Denise. Je tam? Pani Watso­nová
pove­dala, že Denisa sa neoz­vala od Vianoc. Nebola s ňou vtedy a ani
o to nestála, lebo si už nedá od nej strpčovať život. Ryan sa spýtal, či
Denisa náhodou necho­dila na Waynskú univer­zitu – pred­sta­voval si
študentku psycho­lógie alebo soci­ológie, ktorá v rušnom meste poblú­dila
a dostala sa na zlé chod­níčky. Nie, chodila na Štátnu michi­ganskú
a potom na Detro­itskú školu výtvar­ného umenia a umelec­kých reme­siel.
Ryan jej poďa­koval.


Zavolal na vysokú výtvarnú a zistil, že tam
Denisa študo­vala pred štyrmi rokmi. Grafické návrhár­stvo.


Navštívil teda výtvarné ateliéry v oblasti
Cass Corri­doru – prie­čelia natreté krik­ľa­vými farbami, rožná budova
nama­ľo­vaná na bielo, ktorá vyze­rala ako Alamo a kedysi slúžila ako
benzí­nové čerpadlo. Zhováral sa s výtvar­níkmi, ktorí vyze­rali ako
mecha­nici. Ten, čo si spomínal na istú Denisu Watso­novú, vytváral sochu
z pozva­ro­va­ných puklíc. Vypol zváračku, posunul si okuliare na čelo
a povedal Denisa. Tá robila veľryby. Také skur­vené fučiace veľryby,
človeče. Tie Deni­sine veľryby, človeče, tá kres­lila veľryby, maľo­vala veľryby,
tá dokonca vyre­zá­vala veľryby lepšie ako Eski­máci.


Ryan zavolal Dickovi Spee­dovi.


O Denise Leary­ovej zatiaľ nič. Jasné, že ju
ešte stále hľadajú – muža zavraždia a jeho žena zmizne? Jej meno
figu­ruje v zozname úloh na prvom mieste. Vypočuť.


„A čo Virgil Royal?“


„Hej, zhová­rali sme sa s ním,“ povedal Dick
Speed. „Hovo­rili sme aj s jeho sestrou, hovo­rili sme so švagrom. Tvrdia,
že strávil noc u nich. Nato sme sa znova pozho­vá­rali s Virgilom.
Zaria­dili sme, aby nočný recepčný z hotela Mont­calm len tak náhodou prepo­cho­doval
cez kance­láriu. Povedal, že nevie, možno, jemu sa všetci vidia rovnakí.
Povedal, že ten typ mal na sebe pršip­lášť a háčko­vanú čapicu, možno mal aj
bradu. Pamätáš sa na Tuniaka?“


„Jasné.“


„To je Virgilov švagor.“


„Začína to vyzerať, že sa každý s každým
pozná,“ povedal Ryan.


„Nevieš, že vrana k vrane sadá?“ povedal Dick
Speed. „Ak si práve navzájom neke­fujú sestry, tak nadvä­zujú plodné vzťahy
v Jack­sone. Sú všetci v jednom vreci.“


„A veríte Tunia­kovi? Totiž vzhľadom na to, že
by mal stáť na vašej strane?“


„Tuniak nás kŕmi ždibkou pravdy a kopou
drístov. V takomto prípade – no, keby si mal švagra ťažkého
reci­di­vistu, ktorý možno odba­chol zopár ľudí brokov­nicou – chcel by
si si ho pohnevať?“


„Čo teda podnik­nete?“


„Budeme pokra­čovať. Zhovárať sa s ľuďmi.
Naprí­klad ako s tým holičom z Pontiacu. Dal nám rovnaký opis,
pršip­lášť, háčko­vaná čiapka, ale bez brady. Takže na tú bradu, čo údajne videl
nočný recepčný, veľmi nedáme. Holič si prelis­toval rodinný album. ‚Hmmm, nie.
Nie… nie… nie. Frajerská, tá náuš­nica. Poznám chla­píka, čo nosí v uchu
matkin sobášny prsteň.‘ Vravíme mu, a čo poviete na túto mamičku?
A ukážeme mu Virgilov utešený anfas a profil. On na to: ‚Hmmm… hmmm.
No, istá podoba tu je… nie… no, možno aj hej. Nie, s urči­tosťou to nemôžem
povedať, tak radšej nepo­viem nič.‘ Vodíme Virgila po kance­lárii, obzerá sa,
akoby tam v živote nebol – jéj, aké zaují­mavé, kalendár,
a okno, a všetky tie poli­cajné fotky na stenách – pritom
iste pozná aspoň polo­vicu z tých, čo sú tam vyca­pení. Ten holič, ten sa na
Virgila len tak mrkol a odvrátil sa, ako že nechce byť nezdvo­rilý
a nechať sa pristi­hnúť, ako na neho vypliešťa oči. Slovom, aby som to
skrátil, nebol jedno­značne iden­ti­fi­ko­vaný. Je na slobode.“


„Usta­vične mi vyvo­láva,“ povedal Ryan. „Chce sa
poroz­právať s tou manželkou.“


„Kto by sa nechcel?“ povedal Dick Speed. „Baba si
niekde sedí a ani netuší, aká je popu­lárna.“


Na tretej
strane Free Pressu uverej­nili článok
o zmiz­nutí Denisy Leary­ovej a jej promočnú fotku prevzatú
z univer­zit­ného Spar­ťana.
Zara­dila sa pod hlavičku predtým
medzi ostatné jej foto­grafie, ktoré si Ryan ucho­vával v pamäti
rozš­ka­tuľ­ko­vané na predtým a potom. Plavé vlasy mala vtedy kratšie,
padali jej v nežnom oblúku až po oko, a usmie­vala sa. Bolo to prvý
raz, čo ju videl usmiatu.


V článku sa písalo, že ju hľadajú, aby ju
vypo­čuli v súvis­losti s násilnou smrťou jej manžela. Ryan sa čudoval,
odkiaľ berú také výrazy. Násilná smrť.
Nena­šiel v článku nič, čo by už nevedel.


Zastavil sa v moteli Eldo­rado, aby navštívil
Raymonda a zistil, čo porába pán Perez. Eldo­rado bol motel v centre
mesta na Woodward Avenue. Ryan si nevedel pred­staviť človeka, čo by tam chcel
bývať. Spýtal sa Raymonda, ako sa veci vyví­jajú.


Raymond Gidre vyhlásil, že toľko negrov
v živote nevidel. Povedal, že sa prešiel od motelu až k rieke
a nevidel nič iné ako negrov.


Ryan sa ho spýtal, či rád chodí peši, veď je to
vari päť kilo­metrov.


Raymond povedal, že keby to bol vedel, bol by si to
rozmyslel. Zašiel peši k budove General Motors, ale nebolo sa tam na čo
pozerať. Zato sa mu páčila Fishe­rova budova, ako sa večer rozs­vietia tie zlaté
neóny navrchu. Povedal, že na Woodwarde majú zvláštne pouličné svetlá. Také
akoby ružové.


Ryan pozna­menal, že si to nevšimol.


Raymond povedal, že už pomaly dva týždne nena­šiel
podnik, kde by sa dalo slušne najesť, okrem neja­kého černoš­ského pajzla, do
ktorého náhodou vliezol. Mali tam prepe­lice a bakla­žány. O ryži
s bôbom zrejme nikto ani nepočul. Raymond tomu nevedel uveriť. Zdôveril sa
Ryanovi, že už má jasno v jednej veci. Keď bol v hoteli Saint Charles
v New Orle­anse, ešte kým ho zrúcali, ale aj v iných podni­koch,
v Monte­leone, často sa čudoval, prečo mu tam už nemá kto vyčistiť topánky.
Teraz vidí, že prečo, a je to jedno­duché. Všetci negri odtiahli hore do
Detroitu.


Ryan sa ho spýtal, či má správy od pána Pereza.


Hej, pán Perez bol v Chicagu a vo Fort
Wayne, a teraz je dolu v India­no­po­lise.


Rovnaké obchodné zále­ži­tosti?


Jasnačka. Veď to je jeho robota. Nikdy nevy­se­dáva
na jednom mieste, usta­vične je v pohybe.


Ryan sa Raymonda opýtal, akú prácu pre pána Pereza
vyko­náva.


Raymond na to, že á, vyhľa­dáva ľudí, vozí pána
Pereza, keď je na cestách, niekedy ho spre­vádza pri návšte­vách. Ináč sa potĺka,
sem-tam si popra­cuje v Jungle Gardens a v Bird City, potom zájde
na chvíľku do New Orle­ansu. Doboha, Canal Street je vari aj päťkrát taká široká
ako Ryanova Woodward Avenue.


Ryan sa pokúšal vymys­lieť pre Raymonda nejaké
rozp­tý­lenie. Spýtal sa ho, či už bol na Belle Isle na rieke Detroit.


Raymond povedal, doboha, však sa tam neni na čo
pozerať. Zopár sôch, akvá­rium – ílice sú len také drobce. Ryan by mal
vidieť, aké ílice chytajú tam u nich v Bara­tarii a na Grand
Isle, človeče, také veľké Ryan v živote nevidel. Ryan povedal, ach, chcete
povedať ihlice. A Raymond nato, veď hovorím.


Raymond bol čerstvo napud­ro­vaný, navlh­čené vlasy
mal ulízané. Vyzeral, akoby sa bol oholil poľov­níckym nožom. Povedal, že
doboha, väčšinu času tu sedí kompletne oble­čený a čaká, že mu niekto
zavolá. Kedy sa už začne niečo diať?


Ryan povedal, že no, ak sa v najb­ližšom čase
nič neudeje, postará sa Raymon­dovi o zábavu a prevezie ho popri
Fordovej továrni.


Raymond naňho pozrel, trochu neisto,
a poškrabal sa na pred­laktí, kde pomedzi chlpy ako stará jazva presvi­talo
teto­vanie. Teto­vanie znázor­ňo­valo vybled­nutý čierno-červený zvitok
v kvete, na ktorom stálo Na matkinu
pamiatku.


Mohla sa
pobrať kamkoľvek.


Takéto pomys­lenie sa Ryanovi nepá­čilo, hoci už tri
týždne nedala o sebe vedieť.


Ale niekam predsa šla.


To bolo lepšie. Mohol si za tým niečo pred­sta­vovať,
aj keď to zvyčajne bola pred­stava popo­lud­ňajšej krčmy. Vždy mal pred očami
rovnaký obraz: lacný šerý salón s oknami zo skle­ných tehli­čiek alebo so
žalú­ziami, ktoré zachy­tá­vajú slnečné lúče.


Čo si tak myslela, keď sa v to ráno zobu­dila?


Aké mala alter­na­tívy? Ďalej piť alebo prestať.
Zabiť sa alebo prestať. Chcieť prestať. Alebo sa hrať na ‚zajtra prestanem‘.
Celkom hravo si to vedel pred­staviť: ako si diev­čina vraví, že to dokáže sama,
bez pomoci, pomoc odmieta. Ale najprv ešte zopár pohá­rikov, aby ľahšie prečkala
tie najhoršie chvíle. Nato ešte pár, a potom, keď jej stúpnu do hlavy,
zmena postoja: veď jej nič nechýba, nie je to vážny problém, kdežeby, má veľa
starostí a víno jej upoko­juje nervy a zaháňa obavy. Môže prestať,
kedy sa jej zachce. A hádam ani nepres­tane odrazu, za jeden deň. To akoby
sa hnala plnou rých­losťou a dupla na brzdu. Človek by mohol preraziť
hlavou predné sklo. Lepšie je spoma­ľovať postupne, zastať pozvoľna
a neub­lížiť si.


Alebo uháňať ďalej a vôbec nesiahnuť na brzdu,
skončiť so všetkým.


Ale veď mu predsa zavo­lala. Pove­dala, že nechce byť
uväz­nená sama v sebe.


Nebola nejaké meno v okresnej matrike alebo
fotka v novi­nách, bola človek a on si ju ako človeka aj uvedo­moval.
Mal tam zostať, sedieť pri nej, keď sa zobu­dila, a povedať jej, tak dobre,
teraz musíte urobiť toto. Teraz urobíte
toto, a nevy­kla­dajte mi nijaké kraviny, že na to pôjdete iným spôsobom,
lebo nijaký iný spôsob nejes­tvuje. Celkom zblízka, z očí do očí. Človek
uväz­nený v niekom, kým nech­cela byť. Veď mu to pove­dala. A on ju
nechal odísť.


Možno nie ďaleko, ak nemala veľa peňazí. Ak
nepra­co­vala a Bobby trčal vo väzení alebo v štátnej nemoc­nici, odkiaľ
by vzala peniaze? Ibaže by nastú­pila do zamest­nania.


Ryan vytočil číslo Dicka Speeda a hľadel cez
okno na ďalší zamra­čený deň s občas­nými prehán­kami. Možno práve to počasie
je na vine, že sa cíti taký skľú­čený. Prinaj­menšom tomu napo­máha. Chcelo sa mu
niečo robiť. Dúfal, že nebude musieť nechať odkaz a potom čakať, kým mu
Dick zavolá. Alebo odísť z domu a vyvo­lávať na zázna­movú službu
a premárniť celý deň, kým ho zoženie. Dick Speed zodvihol
slúchadlo – a Ryanovi sa hneď trochu zlep­šila nálada.


„Uvažoval som, že ak Denisa Learyová pracuje, či
nemu­sela uviesť číslo sociál­neho pois­tenia a či by o tom nemali vo
Washing­tone záznam.“


„Asi hej,“ povedal Dick Speed, „ale nám by to
nebolo na nič. Také infor­mácie nepos­ky­tujú, ani keď ide o podoz­renie
z vraždy. Ale aspoň že uvažuješ. Len tak ďalej.“


Uvažovať. Veď nič iné ani nerobí, len sa pokúša
vmys­lieť do posta­venia Denisy Leary­ovej. Uvedomil si, že o nej neuva­žoval
iba v súvis­losti s peniazmi, s tými pätnás­timi tisí­cami, čo
dostane. Uvažoval o nej ako o človeku. Volala o pomoc a on
ju sklamal. Mohol by povedať, že to nie je jeho chyba, ona si to rozmys­lela.
Ale ten pocit, starosť o ňu, ho neopúšťal. Pýtal sa v duchu, či je to
pocit viny. Buď to, alebo silné nutkanie nakopať sa do zadku.


Zazvonil telefón.


Dick Speed povedal: „Hádaj čo? Rozprával som sa
s istým mládencom zo sied­meho odde­lenia, oni to majú na starosti. Zistili,
že pred tromi dňami si v Pontiacu istá Denisa Watso­nová podala žiadosť
o vodičský preukaz.“


„Odkiaľ to vedia?“


„Overili si to v Lansingu, meno po vydaji aj
za slobodna. Uviedla na žiadosti adresu Huron Street číslo 1523, Pontiac. Teraz
za tým ide úrad šerifa Oakland­ského okresu.“


„Čo urobia?“


„Najprv si zistia, či tam je, potom sa s nami
spoja.“


Ryanovi sa opäť zlep­šila nálada, už druhý raz
v to ráno, a tentoraz citeľ­nejšie. Dodalo mu to seba­ve­domie
a udržia­valo ho to v napätí a očakávam celou cestou po Woodwarde
do Pontiacu, takže ta došiel zo svojho bytu za nece­lých dvadsať minút. Našiel
Huron Street, šiel od čísla k číslu a nálada mu začala klesať. Celý
blok od čísla 1500 boli obchodné budovy. Tisíc­päť­stod­vad­saťt­rojka bola
červeno-bielo-modrá budova s nápisom Posú­cháreň
strýka Bena.


Ryan zašiel za správcom. Správca povedal, že sa
práve zhováral s polí­ciou. Kto je vôbec to dievča? Čím sa zapo­dieva?
U Strýka Bena určite nikdy nepra­co­vala.


To možno nie, ale z neja­kého dôvodu použila tú
adresu. Je tu niekde v okolí.


To bolo v pondelok.

V stredu
poobede sedel Ryan v bare na Saginaw Street v Pontiacu. Bolo okolo
pol piatej, pekný slnečný deň. Od opitosti delila Ryana asi hodina.


„To isté?“ spýtal sa barman.


„Hej, zopa­kujme si to.“


„To bola bour­bonská pena?“


„Early Times na rozdr­venom ľade.“


Barman naňho vrhol pohľad, ktorý vyjad­roval veď som to povedal. Ale nepo­vedal to.
Boha mu, kdežeby, chlap bol z dreva, nepo­vedal ani slovo. Museli ste to
z neho páčiť heverom. Ryan sledoval, ako barman chystá nápoj. Postu­poval
zručne, meto­dicky a pomaly. Nabral whisky do chró­movej odmerky
a opatrne ju vylial na rozdr­vený ľad.


„Nero­bíte to od oka?“ spýtal sa Ryan. „Že nale­jete
rovno z fľaše, potom ešte raz zvrtnete zápästím a pričrp­nete trochu
na dôvažok? Viete, čo mám na mysli?“


„Chcete dvojitú?“ spýtal sa ho barman.


„Hádam hej. Keď s vami nie je nijaká reč.“


Barman znovu vybral fľašu z barovej police
a siahol po chró­movej odmerke.


Má smolu. Ryan sa cítil sebaistý a vnímavý,
ani trochu nie ubitý ako v ten posledný týždeň či koľko. Chcelo sa mu
s niekým hovoriť, niečo podniknúť. Ale nie s Ritou. Chcel, aby sa
niečo dialo. Tu dnu vládol prílišný pokoj. Nebol to družný podnik, kde sa ozýva
hovor a smiech. Barman na to kašlal. Neplatia ho za hovo­renie. Možno za
počú­vanie, keby ste ho pritisli k baro­vému pultu a pohro­zili mu, že
ho zmlá­tite.


Položil pred Ryana čistý obrúsok a penu. „Ešte
k tomu, čo som vám začal hovoriť,“ povedal Ryan.


„Prosím?“


„Že ako som vtedy doručil pred­vo­lanie tej rockovej
skupine.“


Barman sa na to buď nepa­mätal, alebo mu to bolo
jedno. Stál s rukami za chrbtom, vo vzorovom pohove.


„Žaloval ich nejaký hotel, z ktorého naro­bili
dreváreň,“ povedal Ryan. „Bol som v záku­lisí, rozumiete, ale nemohol som
sa k nim dostať, všade samý poli­cajt a fanúšik a čoja­viemkto.
Neviem si spomenúť, ako sa volali. Nejako tak ako Norfolk a Western.
Pripo­mí­nalo to želez­ničnú spoloč­nosť.“


„Prepáčte,“ povedal barman a šiel obslúžiť
zákaz­níka.


Daj sa vypchať, pomyslel si Ryan. Vypil bour­bonskú,
nehybne sedel a civel na svoj odraz v ružov­kastom zrkadle.


Čo tu má vlastne čo vyse­dávať? Mohol by hneď odísť
domov, zdriemnuť si, najesť sa, večer sa cítiť trochu nanič, poriadne sa vyspať
a ráno byť na sedem­de­siatpäť percent fit. Ale ak bude pokra­čovať až do
druhej, keď sa bary zatvá­rajú, chytí slinu. Ráno otvorí oči s nádejou, že
má v kredenci ešte trocha vodky. Alebo sa oblečie a vyberie sa
pohľadať podnik, kde otvá­rajú o siedmej, nejakú robot­nícku krčmu. Potom
doručí zopár pred­vo­laní, aby to mal z krku. Naobe­duje sa, dá si zopár pív.
Bude sa tváriť, že hľadá Denisu Learyovú, ktorá sa nevys­ky­tuje ani
v Pontiacu, ani v Drayton Plains, ani v Clarks­tone, ani
v Keego Harbore. Najb­ližšie je Rochester, tak hádam pôjde do Rochestru.
A napokon neskoro popo­ludní sa priblíži opileckej pred­stave
o normálnom stave, keď nabehne na bour­bonskú a na jej kríd­lach sa
prenesie ponad večer, začne byť výreč­nejší, seba­ve­do­mejší, zábav­nejší,
zaují­ma­vejší…


„Dám si ešte jednu.“


„To isté?“


„Nie, tentoraz si dám dvojitú bour­bonskú penu.“


Barman ho opäť počas­toval tým pohľadom. Pripravil
nápoj, postavil ho pred Ryana a zobral dva prázdne poháre.


„Videl som, že v záku­lisí sa k tej
skupine nedos­tanem,“ povedal Ryan, „tak som počkal, kým vyšli na scénu
a začali hrať, a vmaší­roval som rovno medzi nich, reflek­tory
svie­tili, dav jačal a ja som si to štrá­doval rovno k sólo gitare.“


„Prepáčte,“ povedal barman. Odišiel s prázd­nymi
pohármi.


Je to také zaují­mavé, že sa barman nevie dočkať,
kým si to vypo­čuje do konca. Uvedo­moval si, čo robí. Pýtal sa sám seba, prečo
sa chceš zrich­tovať? Kedysi povedal tej diev­čine: Lebo je to taká ohromná
zábava?


Nemalo to hlavu ani pätu. Prečo tu sedí
a chlasce? Ako keby vybehol na diaľ­nicu pred autá a navrával si, že
ho možno nezrazia. Od pondelka poobedia…


Bol unavený, znova naňho začala doliehať depresia,
sedel v krčme na M-59 a pred sebou mal coca-colu. Že sa cítil pod
psa – to malo poslúžiť ako výho­vorka? Barman sa vtedy opýtal: „Ešte
niečo?“, čím chcel povedať: Chcete platiť? a Ryan odvetil: „Hej, dajte mi
ešte jednu,“ na okamih zmĺkol a dodal: „Tentoraz aj s bour­bon­skou.“
Neuva­žoval o tom, nehľadal si vopred výho­vorku, ale hneď to zo seba vysypal.
Keby bolo treba, mohol vysúkať celú hŕbu výho­vo­riek.


Lebo sa cíti skľú­čený.


Lebo si zaslúži pohárik.


Lebo nemôže usta­vične chodiť po krčmách
a objed­návať si coca-colu. Nevy­zerá to normálne.


Lebo je unavený a skľú­čený, tá bola najlepšia.
Potre­buje si vypiť, aby si zdvihol náladu.


A potom ďalšia raci­ona­li­zácia. Veď si preboha
môže dať jeden-dva pohá­riky a nestratiť hlavu. To sú len také drísty, že
stačí pohárik a už v tom zase lietaš. V pondelok poobede si dal
jeden pohárik. A nič.


V pondelok večer bolo tých pohá­rikov osem. No
a dosť, nutkanie bolo uspo­ko­jené.


V utorok pri obede v Clarks­tone si dal
dve vodky s para­daj­kovou šťavou. Za popo­ludnie zdolal štyri vodky
s tonikom. Večer osem, možno desať bour­bon­ských. A kúpil si sedmičku
vodky, a kým si ľahol, dal si jednu s bylin­kovou mine­rálkou. Videl
pri hrad­skej takú reklamnú tabuľu na vodku Smir­noff a bylin­kovú mine­rálku.
Volala sa Charlie a ešte čosi.


Potom, dnes ráno, zopár vodiek s poma­ran­čovým
džúsom. Pri obede v Drayton Plains sa rozhodol, že si vodky
s para­daj­kovou šťavou odpustí, a dal si k čili dve pivá. Nato
dupľu, tak mu chutilo, a ďalšie dve pivá. Potom, dve krčmy pred touto,
štyri bour­bonské. A ďalšie dve-tri tuná s tým zhovor­čivým barmanom.
To je trinásť pohá­rikov a ešte je len trištvrte na päť.


Jeho žena alebo ktosi taký mu raz povedal, že jeho
problém spočíva v tom, že neráta pohá­riky. No dobre, tak teraz ich ráta.
Mohol by spolo­čensky popíjať až do polnoci a bez ťažkostí zaok­rúhliť
celkový počet na tridsať. Na dve vrcho­vato plné sedmičky chlastu. Ale prečo by
mal o polnoci prestať? Nepres­tane, bude piť ďalej.


Hoci by ani nemusel. Práve teraz sa ocitol na
rozhraní. S pomerne jasnou hlavou si mohol povedať: ‚Zbohom, rozum,‘
a začať ich do seba obracať. Alebo mohol hneď teraz prestať. Ibaže by to
bolo, akoby zastal na polceste, prv ako vychutnal výhody opitosti, prv ako mal
z toho nejaký špás. Čo tak ešte zopár dní. Uvoľniť sa a nechať, nech
sa stane, čo sa má stať. Obzrieť si poda­ktoré z tých zaují­ma­vej­ších
popo­lud­ňaj­ších pija­niek, ktoré navštívil, ženy v domác­nosti s ich
krie­sičmi, žihad­lami a bielymi medveďmi. Poroz­právať im o tom, ako
doru­čoval pred­vo­lanie rockovej skupine a ako sa jeho foto­grafia dostala do
Free Pressu. A ešte párkrát tú
historku zopa­kovať. Ukázať tým gazdinkám, aký je zábavný chlapík. Rozdať si to
v moteli na Tele­grafe, k tomu fľašu vodky z auto­matu. Alebo
šampus, lebo tá gazdinka si myslí, že šampus je roman­tický.


Zajtra poobede už o tom nebude uvažovať, bude
to robiť. Bude sa o to napoly zrúbaný pokúšať, potiť sa
a k ničomu nedôjde. Alebo prestane hneď teraz. Pred štyrmi rokmi sa
chystal prestať 28. septembra, ale odložil to o pár dní, lebo 1. október
si bude ľahšie pamätať ako deň, keď prestal a pridal sa k Anonymným
alko­ho­likom. Odvtedy prestal ešte šesť či sedem ráz a posledným dátumom si
ani nebol istý. Nezá­le­žalo na ňom. Tri a pol roka sa nedotkol alko­holu
a teraz ktovie prečo sedí v krčme a popíja. Rozho­duje sa, či má
pokra­čovať. Skutočne o tom uvažuje, lebo vie, aké utrpenie ho čaká, keď
napokon skončí a bude absti­novať. Nejde o utrpenie z opice, to
je jedno­duché, dá sa otupiť aspi­rínom. Utrpenie pri absti­nencii spočíva
v nesmiernom pocite úzkosti, ktorý si Ryan dobre pamätal – do
živého mäsa zadie­ra­júca precit­li­ve­losť, akoby mal slnkom spálené
nervy – človeku sa chce alebo napiť, alebo vyskočiť z okna.
U Ryana to potrvá niekoľko dní, čo bude chodiť hore-dolu, nalievať sa
teku­ti­nami a chrúmať B-dvanástky ako búrske oriešky.


Otázka je, či to stojí za to. Že samoz­rejme nie?
Ale na tom akoby nezá­le­žalo, lebo to nijako nesú­visí s prítomným okamihom.


Ani na tom, prečo pije, nezá­le­žalo. Preto, že je
Ír, alebo že trpí hlbokou neis­totou? Pije. Vedel si priznať, že keď chytí
slinu, je bezmocný, a napriek tomu pije. Sedí si pokojne v krčme,
skúma svoje alter­na­tívy a svoj odraz. V tieňovom barovom zrkadle
vyzeral dobre, opálene. Ale pamäť mu veľmi neslú­žila. Nebol si istý, koľkého je
presne, či 25. alebo 26. apríla. 1. máj bol trochu priďa­leko. Bolo by treba
urobiť nasle­dovné, a to zavolať neja­kého pria­teľa z Anonym­ných alko­ho­likov,
priznať sa, že je v kaši a potre­buje pomoc, kopanec do zadku. Alebo
by dnes večer mohol zájsť na schôdzu. Nebol už na schôdzi vari štyri mesiace,
a možno práve v tom spočíva problém. Treba objaviť nejakú pobočku
v okolí. Zavolať do ústredia a zistiť, kam sa v Pontiacu dá ísť.
Najprv ale zájsť domov, ospr­chovať sa a narýchlo si zdriemnuť, zajesť si
dačo. Zaplať a vypadni stadiaľto.


Alebo si daj ešte jeden na cestu.

„Minulej
noci som sa zobu­dila a pozrela na povalu,“ pove­dala žena sediaca oproti
Ryanovi. „A viete čo? Nekrú­tila sa. Vstala som, že zájdem na vecko,
a trafila som ta bez toho, že by som nara­zila do nábytku, alebo niečo
zhodila. Bolo presne tam, kde malo byť. Niekedy som sa ráno zobú­dzala na
dlážke, a kým som otvo­rila oči, najprv som sa pomod­lila, že nech viem, kde
som.“


Vedúci stola povedal: „Viem, čo máte na mysli.
Prvých šesť mesiacov až rok, čo som sa zúčast­ňoval na prog­rame, som sa ešte
vždy ráno zobú­dzal s tým, že budem mať opicu. Žasol som, že sa fakticky
cítim normálne.“


Schôdza sa konala v sute­rénnej miest­nosti bez
okien v nemoc­nici Milo­srd­ného svätého Jozefa v Pontiacu. Škva­rové
steny, žiariv­kové osvet­lenie, jedá­lenské stoly a skla­dacie stoličky,
kávovar, plas­ti­kové šálky, zákusky. Bola to schôdza Anonym­ných alko­ho­likov ako
každá iná, pri piatich stoloch sedeli osem až dvanásť­členné skupinky.


Ďalšia žena vravela, že občas sa zobú­dzala
v mote­lovej izbe a pri nej bol nejaký muž, ktorého v živote
nevi­dela, a ona naňho zvrieskla: „Čo tu hľadáte! Vypad­nite!“ Chudák bol
z toho jeleň – veď spolu strá­vili krásny večer, na ktorý sa ona
nepa­mä­tala.


Pri stole boli štyri ženy a sedem mužov
vrátane Ryana. Nebol si istý, či niečo povie, keď sa vedúci stola obráti naňho.
Možno odovzdá slovo ďalšiemu, vyhlási, že dnes večer chce iba počúvať.
Uvažoval, či z neho trochu nerazí whisky. Nato si v duchu položil
otázku: Zále­žalo by na tom? Teda či niekto naňho neukáže prstom
a nevy­lúčia ho z prog­ramu. Zvláštne, dva dni pil, a už sa opäť
dostavil pocit viny. Pridlho nechodil na schôdze. Vedel to, ale dnes večer sem
nejako neza­padal. Aspoň zatiaľ nie.


Muž sediaci dve stoličky pred ním povedal:
„Ďakujem. Volám sa Paul, som alko­holik a som veľmi rád, že som tu. Viete,
je veľký rozdiel, či si človek pripustí, že je alko­holik, alebo či sa
s tou skutoč­nosťou vyrovná. Preto si rád občas posedím pri stole Prvého
stupňa. Nielen aby som počúval, ale aby som si usta­vične pripo­mínal, že som
voči alko­holu bezmocný. Ja som nebol ako tuná Ed, ktorý hovoril
o kvar­tálnom pití, že by som sa na pár týždňov odtrhol z reťaze
a potom strúhal dobrotu, chvíľu vydržal triezvy. Figu, ja som bol opitý
v jednom kuse.“


A čo si bol ty? uvažoval Ryan. Umier­nený
pijan? Poriad­ku­mi­lovný pijan. Vždy si večer uložil šaty na vešiak
a pomočil sa iba raz.


Asi štyrid­sať­päť­ročná žena pove­dala, že
o všetkom napokon rozhodol sobotný večer, keď prišla domov opitá
a pohá­dala sa so štrnásť­ročnou dcérou: tie neuve­ri­teľné výrazy, aké
použila, keď vries­kala na decko, mamička v jednom zo svojich
naju­káž­ko­vej­ších výstupov. Na druhý deň ráno by bola najradšej umrela. Ale
zavo­lala pria­teľke zapo­jenej v prog­rame a večer šla na schôdzu.
Prišla na schôdzu aj v nedeľu, v pondelok, utorok, je tu aj dnes
a bude chodiť naďalej.


Chlap, čo sedel vedľa Ryana, sa naklonil tesne
k nemu, načiahol sa za popol­níkom a povedal: „Čo chce, aby jej dali
metál? Veď jej nič iné nezos­táva.“


Keď na tohto chlapa prišiel rad, aby preho­voril
k celému stolu, povedal: „Ja som na rozdiel od vás ostat­ných ožranov nebol
alko­holik. Kdeže by. V prie­behu dvoch rokov ma vyho­dili z troch
zamest­naní, žena sa so mnou rozviedla, dva razy ma zatkli pre alkohol za
volantom, rozbil som garáž a päť áut, ale alko­holik som nebol. Bol som
pokro­čilý spolo­čenský pijan.“ Ozval sa smiech, niektorí priky­vo­vali. Ryan sa
usmial.


Všetci pri stole to poznali.


„V mojom aute spávali mačky,“ pove­dala istá
žena. „Toľko v ňom bolo dier od búra­čiek.“


Ryan si spomenul, ako raz pri zatá­čaní na
príjaz­dovú cestu oškrel múr na sestrinom dome a zničil kveti­novú hriadku.
Spomenul si, ako zdvihol kus ozdobnej omietky a hodil ho do auta, zatiaľ
čo švagor nežne hladkal tehlový múr, akoby stopa po oškrení bola rana.


„Nech­cela som ísť, také to so mnou bolo, že som
nech­cela ísť nikam, pokiaľ som si nebola istá, že sa môžem napiť,“ vravela
teraz tá žena. „Bola som pove­dzme v škole na schôdzi rodi­čov­ského
zdru­ženia, tak som pove­dala prepáčte, ako že idem na vecko. Zašla som
k autu. V kufri som vždy mala skryté kartóny s pivom.“


V prenosnej ľadničke, spomínal si Ryan.
Pravda, ak to nebolo v zime. Vtedy otvoríš kufor, akoby to bola
chlad­nička.


Šofé­ruješ s plechovkou medzi nohami. Pozrel na
hodinky.


Deväť hodín. Ešte polho­dinu. Miest­nosť bola tesná,
cítil, že sa potí. To tá horúca káva a ciga­rety. Popol­níky na stole boli
plné. Nech vojdete do takejto miest­nosti kdekoľvek, ak všetci pijú kávu
a fajčia, tak je to schôdza Anonym­ných alko­ho­likov.


Nejaký muž vravel, že keď boli so ženou pred dvoma
rokmi v Európe, podnikli výlet loďou po Rýne. Ale veľa toho nevidel.
Jediné, za čím sa cestou obzeral, boli obchody s lieho­vi­nami.


Vedúci stola sa obrátil na Ryana: „Prepáčte, neviem
vaše meno. Nech­celi by ste povedať zopár slov?“


Ryan si už vopred zapálil ciga­retu, chystal sa,
lebo vedel, že prichádza na rad. „Ďakujem,“ povedal. Odmlčal sa. Ľudia okolo
stola čakali.


„Chcel som sa vzdať slova,“ povedal nato Ryan, „alebo
si niečo vymys­lieť… ale napokon, čo by som vám nepo­vedal, ako to so mnou je.
Zúčast­ňujem sa prog­ramu už tri a pol roka.“ Na chvíľu sa odmlčal. „Volám
sa Jack a som alko­holik. Včera a pred­včerom som sa opil a myslel
som si, že v tom asi budem ešte niekoľko dní pokra­čovať. Prečo som začal
znovu piť, neviem. Možno preto, že potre­bujem nové pero­vanie na auto. Alebo že
má kráľ Faruk naro­de­niny. Na príčine nezá­leží, no nie? Podľahol som
poku­šeniu – nie, nepod­ľahol som poku­šeniu, opil som sa úmyselne – lebo
som pridlho nebol na schôdzi, štyri mesiace, a začal som sa spoliehať na
seba a nie na program. Zabudol som tuším, že keď sa človek zriekne jedného
spôsobu života, pitia, musí ho nahradiť niečím iným. Ináč ste urobili iba to,
že ste prestali piť, ale vo svojom vnútri precho­vá­vate tie isté staré boľačky
a krivdy. Ste triezvy, ale cítite sa mizerne a ťažko s vami
vyjsť. Ste, ako sa hovorí, pijan odsta­vený od fľaše. Triezvy, ale to je všetko.
No, tak ja som bol posled­ných pár rokov veľmi šťastný. Nielen preto, že som bol
triezvy a cítil som sa lepšie aj fyzicky, ale preto, že program zmenil môj
postoj.“ Na chvíľu sa odmlčal. „Jeden môj priateľ má v kance­lárii nápis Už nijaké drísty. A presne tak sa
ja cítim, alebo by som sa znovu chcel tak cítiť. Viem, že môžem byť sám sebou.
Nemusím hrať nejakú rolu, pred­stierať, tváriť sa, že som niečo, čo nie som.
Teraz dokonca už aj počúvam, čo ľudia vravia. Viem sa hádať a neroz­zúriť
sa pritom. Ak sa rozzúri ten druhý, je to jeho problém. Necítim potrebu
presvedčiť každého o tom, že mám pravdu. Niekto tu dnes večer vyhlásil:
‚Páčim sa teraz sám sebe a dobre mi padne, že to môžem povedať.‘ Priznám,
že som mal z pitia pôžitok. Totiž, mal som pôžitok aspoň takých desať či
dvanásť rokov a našťastie som sa nedostal do priveľ­kých ťažkostí, ani som
neklesol celkom na dno a nespával v kríkoch. Ale keď som si uvedomil,
že už myslím na ďalší pohárik, kým mám predošlý ešte pred sebou – keď
som si začal hľadať zámienky, aby som pil a opil sa zakaždým, čo som vytiahol
päty z domu – bol som v horšej kaši, ako som si uvedo­moval.
Vy už viete, čo prichádza potom, človek pije, nie aby sa cítil dobre, ale už
len aby sa cítil normálne, aby bol pánom vlast­ných nervov. Ide, mi
o nasle­dovné, že by som bol strašný hlupák, keby som sa k tomu
vrátil, keď sa môžem cítiť dobre a byť sám sebou – to je to
dôle­žité – bez pitia. Neviem, odkiaľ sme nabrali pred­stavu, že si
potre­bu­jeme vypiť, aby sme vedeli prejaviť svoje skutočné ja.“


Ryan sa zas odmlčal, nebol si istý, kam smeruje.


„Som rád, že som tu a môžem vám povedať, čo
cítim,“ pokra­čoval potom, „namiesto toho, aby som sedel v krčme
a hĺbal. Okrem toho, že nebu­deme trčať v krčmách, nemô­žeme urobiť nič
rozum­nejšie, ako sa pokúsiť netrčať vo vlastnej hlave.“


Bol to dobrý pocit, že sa nezde­koval, ale vyslovil,
čo mal na srdci. Zobral svoju prázdnu kávovú šálku aj šálku chla­píka sedia­ceho
vedľa neho, zašiel ku kávo­varu a naplnil ich. Keď si zase sadol, hovo­rilo
dievča na konci stola.


Vravela, že ten nápis pova­žuje za výborný nápad. Už nijaké drísty. Veď o to, podľa
nej, ide vlastne aj v prog­rame. O tú myšlienku, že prestaň
pred­stierať a buď sám sebou… cesta k seba­poz­naniu, o ktorú sa
zrejme dnes zaujíma každý, nielen alko­ho­lici. To ju na prog­rame najväčšmi
prek­va­pilo, tá jeho pozi­tívna stránka. Nie jedno­ducho absti­novať, ale, ako
povedal Jack, nahradiť alkohol niečím pozi­tívnym, úplne iným spôsobom života,
ktorý už nie je zame­raný dovnútra, ale navonok.


Dievča zamĺklo.


Ryan si uchlip­kával kávu.


„Prepáčte,“ ozvala sa znova diev­čina. „Začala som
hovoriť a zabudla som povedať, že sa volám Denisa a som alko­ho­lička.“


Ryan si zapálil ďalšiu ciga­retu, pred­klonil sa
s lakťami na stole a pozorne sa jej prizeral. Nemôže to byť tá istá
diev­čina. Ale hlas mu teraz prichodil pove­domý.


„Mám pocit, že všetko, čo vravím, ste už počuli,“
pove­dala Denisa, „ale aj to myslím patrí k veci. Vieme sa vcítiť, vžiť do
posta­venia toho druhého.“


Nos bol ten istý. Tvár mala inú, vyze­rala užšia,
drob­nejšia. Plavé vlasy mala oveľa kratšie. Padali jej v pôvabnom oblúku
nad jedno oko, odhŕňala si ich končekmi prstov.


„Napokon som dospela k bodu, keď som už tuším
naozaj uvažo­vala o tom, že sa zabijem, ale ešte aj vtedy som odkla­dala
úvahy o tom, ako to urobím, či skočiť z mosta, pustiť si plyn alebo
čo. Poroz­mýšľam o tom zajtra, keď dopijem tie dva litre vína.“


Prázdne fľaše na kuchyn­skej dlážke. Diev­čina leží
na váľande, vlasy jej padajú do tváre. Na tmavom roláku vlasy a vata. Ryan
si to pamätal. Zamas­tené džínsy a bledé, biele, bezbranné chodidlá. Hýbala
nohou a neve­dela, že tam niekto je a sleduje ten pohyb. Diev­čina pri
stole bude asi v tom istom veku, dvad­sa­ťosem rokov. Mala na sebe
tmavo­modrý sveter, z ktorého vykúkal modro­tla­čový golierik blúzky.
Vyze­rala sviežo, čisto.


„Bol to pocit, že sa chcem dostať zo seba. Viete,
čo chcem povedať? Občas som sa videla, videla som, čo sa zo mňa stalo,
a vravela som si: ‚Čo tu robím? Veď to nie som ja.‘ Usta­vične som musela rozmýšľať. Viete, čo mám na mysli?
Človek sa krúti dokola, nebojí sa niečoho konkrét­neho, ale všet­kého.“


Hlas v tele­fóne mu vtedy povedal: „Nechcem byť
tu. Nechcem byť sama v sebe, ale von sa dostať nemôžem.“


„Pomá­hali mi. Na samom konci, keď som už neve­dela,
čo si počať. Pamätám sa, že sa mi niekto pokúšal pomôcť.“


Hľadela tým smerom, ale jej pohľad sa mohol upierať
do prázdna alebo na vedú­ceho stola o niekoľko stoli­čiek ďalej. Ryan si
nebol istý.


„Ale myslím, že všetko zbab­rala moja pýcha. Chcela
som si za každú cenu poradiť sama, a tak som ušla. Čo je vyni­ka­júci ťah
utekať sama pred sebou. Potom mi zišlo na um, že pôjdem domov, malé diev­čatko
chce svoju mamičku. Ale ani to som chva­la­bohu neuro­bila, a bolo to tak asi
lepšie. Keby mi boli držali pred­nášky, poúčali ma, čo sa má a čo sa nemá,
a matka by brala môj krach ako osobný útok, že sa jej pokúšam ublížiť – takého
človeka, čo ani len neskúsi pochopiť moje ťažkosti, mi nebolo treba. Moja mama
má takú pred­stavil o pití – no, nechajme to.“


Dobre, pomyslel si Ryan. Bol by to býval chybný
krok.


„Potom som sa akosi dostala na schôdzu. Bolo to vo
Svätej trojici v Detroite, veď viete, v Corktowne, a bola tam
naozaj pestrá zmes ľudí. Pamätám si černošku, ktorá svoju vyššiu mocnosť
nazý­vala zlatko božie. To bola moja
prvá schôdza. Každý večer som si niekde našla schôdzu, a napokon som sa
zjavila tu.“ Denisa sa na okamih odml­čala. „Zohnala som si robotu,
v pondelok nastu­pujem. Bývam v Rochestri vo veľmi peknom byte
a – zvláštne, zdá sa, akoby to bolo strašne dávno, a sú to iba
tri či štyri týždne. Časovo to mám v hlave ešte vždy trochu
popre­ha­dzo­vané.“


Tri a pol týždňa, pomyslel si Ryan. Dvad­saťpäť
dní.


„Zostáva mi len dúfať, že to vydrží, ten dobrý
pocit.“ Znova sa odml­čala a pozrela na vedú­ceho stola. „Ďakujem vám.“


Po
schôdzi postá­vali v otáľa­jú­cich hlúči­koch a zhová­rali sa. Väčšina sa
zrejme poznala. Ryan si nabral za pol šálky kávy a čakal. Denisa stála
s chlapom od ich stola, ktorý sa volal Paul, a so ženou, ktorá sa
zobú­dza­vala v mote­loch. Paul napokon od nich odišiel. Vrhli pohľad tým
smerom, potom k nemu podišli, obidve s úsmevom. Bolo to pekné dievča,
úhľadné a upra­vené, zodpo­ve­dalo Ryanovej pred­stave o ideál­nych
rozme­roch. Tá druhá, no, nevedel si pred­staviť, že by sa tá zobu­dila
v mote­lovej izbe s hocikým na svete.


„Vy ste Jack, pravda?“


„Správne. Denisa a…?“


„Toto je Irena. Práve som jej
vravela – pove­dali ste, že ste tu prvý raz, ale viem, že sme sa už
niekde videli. Necho­die­vate niekedy v nedeľu do Team­sters‘ Hallu?“


„Nie, počul som o tom, ale nikdy som tam
nebol.“


„Je to dobrá schôdza. V nedeľu
o jede­nástej dopo­ludnia.“


„Budem ta musieť niekedy zájsť. Hej, zúčast­ňujem sa
prog­ramu už tri a pol roka, ale tuná som prvý raz. Zvyčajne som chodieval
do Beau­montu.“


Nechával to tak. Chcel sa jej opýtať, aby si bol
úplne istý, ale stála tam Irena a usmie­vala sa naňho. Musí to byť to isté
dievča, teraz s dôver­či­vými očami, milým výrazom, pozerá sa na neho
a čosi sa jej marí, ale nespo­mína si. Na ulici by ju nebol spoznal.


„Bola to dobrá schôdza, však?“


Zrejme sa jej žiadalo pokra­čovať v rozho­vore.


„Hej, páčila sa mi. Mne sa tuším vždy páčia. Všetci
sú otvo­rení, je to jediné miesto, kde vám ľudia úprimne povedia, čo si myslia.“


„Už nijaké
drísty,“ pove­dala Denisa. „To žeriem. Myslím, že si to nama­ľujem na stenu.“


„Ten chlapík, čo som spomínal, že má ten nápis,“
povedal Ryan, „pracuje v reklamnej agen­túre. Neviem, či mu to pomáha,
alebo nie. Možno hej.“


Denisa sa opäť usmiala. „Vy pracu­jete v tej
branži?“


„Nie, ja som súdny doru­čo­vateľ.“


Prikývla a zdalo sa, že o niečom uvažuje.


„Viete, čo to je?“


„Dostala som súdny výnos, delo­žo­vali ma, aj mi
zrek­vi­ro­vali veci. Viem presne, čo to je. Ale nebolo to v poslednom čase.“


„Rozhodne nie v posled­ných troch či štyroch
týžd­ňoch, čo?“


Pustila to jedným uchom dnu a druhým von;
alebo ho nepo­čula. Poze­rala na ľudí, ktorí sa práve začí­nali rozchá­dzať.


„Sľúbila som Paulovi a ešte niektorým, že si
s nimi zájdem niečo zahryznúť,“ pove­dala Denisa. „Nech­cete sa k nám
pridať?“


„Príma. Som tu autom.“


„Ja som sa priviezla s Irenou. Ak neviete, kde
to je, choďte jedno­ducho za nami.“


„A kam ideme?“


„Prepáčte, myslela som, že všetci anonymní
alko­ho­lici chodia po schô­dzach k Strý­kovi Benovi. Je to posú­cháreň na
Hurone.“


„Možno je
chorý,“ povedal Tuniak.


„Odrazu len ochorel,“ povedal Virgil. „Zapar­kuje
auto a vojde do nemoc­nice, zahlási, že je chorý.“


„No tak šiel niekoho navštíviť.“


„No a už sme tam,“ povedal Virgil. „Koho?
Bobbyho ženskú? Možno hej. Bola v zlom stave.“


„Opýtaj sa ho,“ povedal Tuniak. „Ty toho chlapa
poznáš.“


„Chlap toho veľa nena­ho­vorí. Neza­volá mi, keď mu
nechám odkaz. Ale z ničoho nič sa začne zaujímať o Pontiac, chodí po
krčmách, ide domov, zase sa sem vráti. Vie niečo, o čom neho­vorí.“


Sedeli vo Virgi­lovom bielom Grand Prixe na
parko­visku pre návštev­níkov pred nemoc­nicou Milo­srd­ného svätého Jozefa. Keby
Virgil zapol reflek­tory, lúče by odha­lili kúsok Ryanovho svet­lo­mod­rého Pontiacu
Cata­lina. Tunia­kovi bolo zima. Chúlil sa s rukami vo vrec­kách kože­ného
kabáta. Nevedel, čo tu hľadá, prečo robí Virgi­lovi spoloč­nosť. Virgil fajčil
marišku – ten nový, tichý Virgil. Fajčieval hašiš odjak­živa
a nikdy nebol takýto tichý. Hovoril tak pomaly, až si Tuniak nebol istý,
že vôbec dokončí, čo nahryzol, ciga­reta odde­ľo­vala slová medze­rami. Virgil mal
okno niekoľko centi­metrov spus­tené. Preto bolo Tunia­kovi zima, z vlhkého
nočného vzduchu.


Rád by bol vedel, čo tu vlastne robí. Nerád sa
vypy­toval, ale nepá­čilo sa mu, ako sa to v poslednom čase vystrieb­ruje, že
ho Virgil vyvo­láva, zaťa­huje ho do neja­kých techtlov okolo Bobbyho Leara
a Bobbyho ženy. Ľudia sa na ňu vypy­tujú, hľadajú ju. Nepá­čilo sa mu, že
nevie, kto je ten chlap Ryan. Pripadal mu pove­domý, ako keby ho už niekde
videl, a usta­vične o ňom uvažoval ako o poli­caj­tovi, hoci mu
Virgil tvrdil, že poli­cajtom nie je. Tuniak chcel vedieť čo a ako, ale
nechcel toho vedieť priveľa pre prípad, že by ho niekto priškripol
a kládol mu otázky. Keď zbadal Ryana, že vyšiel a nasadol do auta,
zmoc­nilo sa ho vzru­šenie a vzpriamil sa na sedadle.


Sledo­vali ho po Pontiacu, okolo Wide Track
Boule­vard a na Huron k Posú­chárni strýka Bena, dnes večer už druhý
raz.


„Chlap je celý nakrivo za posúchmi,“ povedal
Tuniak.


Virgil nepo­vedal nič. Pozo­roval Ryana, ako čaká
pred podnikom, pri dverách, kým k nemu neprišli dve ženy a muž. Vošli
dnu. Približne v tej istej chvíli prišlo a vošlo zopár ďalších ľudí,
zrazu všetci dostali chuť na posúchy. Ryan si naplá­noval, že sa tam
s niekto­rými z nich stretne, tým si bol Virgil istý. Ale čo sú to za
ľudia? Kedy sa s nimi Ryan zhováral? Strýko Ben, ďalšie miesto, ktoré si
treba preveriť, hoci nevy­ze­rala tak sľubne ako nemoc­nica.


„Ak chceš vedieť, čo robíš,“ povedal Virgil
Tunia­kovi, „učíš sa, ako na vec. Ako sedieť a čakať na toho chlapa. Ďalšia
vec je zapísať všetky miesta, kam ten chlap pôjde, a že kedy.“


„Nemám auto,“ povedal Tuniak.


„Poroz­prá­vame sa s Laverou, nechá ti ho,“
povedal Virgil. „Aj keby sme jej mali za poži­čanie zaplatiť.“


„Mám všade za ním chodiť? Čakať na neho, kým sa
nažerie?“


„Ja zajtra zájdem do nemoc­nice pozrieť, či tam leží
Bobbyho ženská. Ak áno, nemusíš robiť nič. Ak tam neni, budeš sa za chlapom
vláčiť všade, kam sa pohne.“


Tuniak sa chcel Virgila opýtať, čo bude robiť on,
ale neopýtal sa. Zaba­bušil sa do svojho kože­ného kabáta, aby sa zohrial,
a presedel tam takmer celú polho­dinu.


Virgil sledoval, ako Ryan vyšiel z podniku
s jednou z tých žien. Taký chudý drobec, plavé vlasy – viac
už toho veľmi nevidel. Ryan jej pomohol do plášťa, a stáli tam zabraní do
rozho­voru, tvárami k sebe, ani jeden sa nepohol. Virgi­lovi sa videlo, že
chlap má niečo za lubom. Ale potom vyšla tá druhá žena a obe sa spolu
pobrali preč. Ryan zostal tam, kde bol, a hľadel za nimi. Sledoval, ako sa
odvá­žajú autom, a ešte ani potom sa hneď nepohol.


„Niečo sa deje,“ povedal Virgil, odde­ľujúc slová
záml­kami. „Pozerám sa na to. Ale neviem, čo to je.“

V pondelok
ráno Ryan vstal k tele­fónu. Nebolo ani sedem.


Ležal predtým v posteli a uvažoval.
V piatok alebo v sobotu mal zavolať pánu Pere­zovi. Že nechal
naprázdno ubehnúť nedeľu, to bolo v poriadku. Ale dnes musí pánu Pere­zovi
niečo povedať. Buď mu oznámi, že vec je bezná­dejná a že sa vzdáva, alebo
dá pánu Pere­zovi Deni­sinu adresu a prestane si ňou lámať hlavu. Také alter­na­tívy
má na výber. Musí sa rozhodnúť a skončiť s uvažo­vaním.


Ale keď pán Perez povedal: „Ako sa máme dnes ráno?“


Ryan začal opäť uvažovať a zároveň sa pokúšal
hovoriť tak, aby to vyznelo milo.


„Nedostal som sa minulý týždeň k tomu, aby som
vám zavolal.“


„Áno, ja viem, že ste sa k tomu nedos­tali.“
Pán Perez hovoril trpez­livým tónom, akoby ho to nijako nemr­zelo.


„Chcel som,“ povedal Ryan. „Prak­ticky celý deň som
pobe­hoval.“


Zavládlo mlčanie.


„Počúvam, počúvam,“ povedal pán Perez, „a počujem
iba slová. Čo mi vlastne chcete povedať?“


„Vravím, že máme iba jednu možnosť, ako zistiť, či
je ešte tu, a to pokra­čovať ďalej.“ Ryanovi sa poda­rilo nasadiť správny,
úprimný tón.


Opäť zavládlo mlčanie. Ryan čakal.


„Dúfam,“ povedal pán Perez, „že neku­jete vlastné
plány.“


„Neviem, čo tým myslíte.“


„Či sa vám nezdá, že ma nepot­re­bu­jete, že to
zvlád­nete sám.“


„Tak to si neviem pred­staviť, ako by som to
zvládol.“


„Ani ja,“ povedal pán Perez, „ale napriek tomu by
ste mohli o tom uvažovať, myslieť si naprí­klad, že ona o tých akciách
vie, že on jej spomínal názov tej spoloč­nosti.“


„Veď si ani nevy­žia­dala jeho telo.“


„Myslím, keby ste to z nej ťahali, osvie­žili
jej trochu pamäť. Ak sa pohrá­vate s takou myšlienkou,“ povedal pán Perez,
„radil by som vám, aby ste to pustili z hlavy. Keď mi dalo toľko práce
a námahy zostaviť ten zoznam, nebolo by od vás pekné, keby ste mi jedno
z mien ukradli, pravda?“


„To by teda nebolo,“ súhlasil Ryan. Dosiaľ na tú
možnosť ani nepo­myslel.


„Nielenže by to nebolo pekné, bolo by to
z vašej strany pomý­lené. Ak mi rozumiete.“


„Pracujem pre vás,“ povedal Ryan. „Nezau­jímam sa
o vaše obchody. O akciách nemám potuchy, nevedel by som si
s niečím podobným rady.“


„Veď je to aj háklivá zále­ži­tosť,“ povedal pán
Perez. „To, čo robíte, vám sadne oveľa lepšie.“


„Nie, nemám v úmysle zapliesť sa do niečoho,
na čo som nedo­rástol,“ povedal Ryan. Ale prečo na to aspoň nepo­myslel? „Preto
sa nemu­síte trápiť.“


„Nebudem sa,“ povedal pán Perez. „Ani najmenej sa
nebudem trápiť.“


„Tak mi teda dáte ešte zopár dní? Aby som skúsil,
či ju nenájdem?“


„Hej, len skúste. Vyhrabal som mená niekoľ­kých
ďalších stra­te­ných duší, ktoré by mohli bývať tu v okolí, tak vy len smelo
pokra­čujte,“ povedal pán Perez. „Budem tu čakať.“


A striehnuť. Nepo­vedal
to, ale Ryan to tak cítil. Pán Perez na jednej strane. Niekde na druhej zase
Virgil Royal. A on s Denisou Leary­ovou stojí niekde v strede
a hrá sa na scho­vá­vačku.


V pondelok
večer sa Ryan zaviezol do Rochestru po Denisu. Bývala v komplexe
kolo­niál­nych činžiakov z červe­ných tehál. Nešiel dnu. Zazvonil na ňu,
vyšla a pobrali sa na schôdzu v episko­pálnom kostole svätého Andreja
v Drayton Plains.


Pri stole Denisa rozprá­vala o novom zážitku,
ktorý obja­vila a vychut­náva. Ráno raňaj­kuje. Ovsené vločky, vajíčka,
hrianku, proste všetko. Neuve­ri­teľné. Namiesto aby sa vyvra­cala, dala si zopár
pohárov vína a pokú­šala sa spomenúť si, čo sa odohralo v predošlý
večer. Ozná­mila im, že dnes bola prvý raz v novom zamest­naní, robí
poklad­níčku v samo­ob­sluhe. Prek­va­pilo ju, aká je väčšina ľudí pria­teľská
a zhovor­čivá. Pove­dala, že má zvláštny pocit, akoby jej zo života vypadlo
štyri či päť rokov a ona začí­nala odznova. Každý deň je nový
a zaují­mavý, či už sa prihodí niečo zaují­mavé, alebo nie. Pove­dala:
„Preboha, rozprávam, ako keby som spadla z mesiaca, však? Ale nedá sa nič
robiť, tak sa cítim. Dúfam, že si na to nezvyknem, alebo nezistím, že som len
prechá­dzala takou fázou.“ Pozrela na Ryana, ktorý sedel na druhej strane stola.
„Páči sa mi, že sa cítim dobre. Páči sa mi, že sa zase viem nadc­hnúť
malič­kos­ťami a že som zvedavá na to, čo príde, že sa už nebojím.“


Po schôdzi, keď boli vonku, Ryan povedal:
„Nezu­noval sa vám trochu ten Strýko Ben? Majú to tam strašne vysvie­tené.“


„Predov­šetkým sa mi zuno­valo piť kávu,“ pove­dala
Denisa. „Smiem sa k tomu priznať?“


„Mali by sme spraviť nasle­dovné, zájsť do
príjem­ného polo­os­vet­le­ného saló­nika, kde vyhrá­vajú na klavíri. Dať si ovocný
pohár s ľadom.“


„Alebo sa vrátiť ku mne domov,“ pove­dala Denisa.
„Ak máte rád mali­novku alebo čaj.“


„U vás by som vypil aj kávu,“ povedal Ryan.


A tak šli k Denise.


Tuniak by
bol rád vedel, čo doriti ten chlap vlastne podniká. Jeden večer sa trepe do
nemoc­nice. Pozri sa na to, Virgil. Ďalšie dva večery ide do kostola, do
rozlič­ných kostolov. V sobotu večer nič. Ani nevy­tiahne päty. Nato
v nedeľu nejde do kostola, ide do nejakej budovy s nápisom Miestna
614. V pondelok večer ide zase do kostola.


Tuniak si to všetko zapísal do notesa, ktorý ukáže
Virgi­lovi. Je načase sa pohnúť. Dal chla­povi slušný náskok a uberal sa za
jeho konco­vými svet­lami na východ k Rochestru.


Boli tam
kosatky dravé v Puget Sounde a vorvaň tupo­nosý, ktorý prena­sle­doval
húf lososov v úžine Juana de Fuca.


Ryan rozo­znával tvary, tmavé tiene v hmlistej
modrej. Zrnká strie­bornej a žltej sú iste lososy.


„Oba sú to oleje,“ pove­dala Denisa, „podľa pamäti.
Ani jedno nestojí zaveľa. Myslím ani tech­nika, ani pamäť. Musím sa väčšmi
uvoľniť, som tvrdá.“


„Máte rada veľryby, čo?“


„Veľryby zbož­ňujem.“


Ryan doteraz o veľry­bách veľmi neuva­žoval, ale
povedal: „Viem si pred­staviť, kde by sa dobre maľo­vali.“


„Jedno leto som tiahla po pobreží za húfom
vrás­kavcov sivých od Vancouver Islandu až do Ense­nady v Baji. Naro­bila som
hádam aj takých stopäť­de­siat kresieb.“


„Ešte ich máte?“


„Nie. Niektoré sú doma, ak ich mama odlo­žila.
Ostatné som stra­tila, zaho­dila.“ Hľadela na dve neza­rá­mo­vané plátna opreté
o stenu. „To sú prvé veci, čo som urobila asi po troch rokoch.“


Medzitým sa vzdia­lila, šla do kuchyne, ktorú od
obývačky odde­ľoval vysoký, akoby barový pult s dvoma sedač­kami. Nazvala ho
ukážkou narýchlo zbúcha­ného moder­ného byto­vého zaria­denia. Zistila, že dom sa
priam hmýri živo­tach­tivou mládežou, ktorá po veče­roch púšťa naplno hi-fi
súpravy a pozýva sa navzájom do svojich ateli­érov na koktaily
a ovocie vo víne. Zúčast­nila sa jedného žúru, popí­jala kávu a živo­tach­tivci
stra­tili záujem. Ale dobre sa na to poze­ralo, pove­dala. Také ochot­nícke
vystú­penie.


Kým sa Ryan pobral k pultu, poob­zeral sa znova
po miest­nosti. Bola čerstvo vyma­ľo­vaná na bielo a nepô­so­bila zabý­vané.
Nebolo tam ošúcha­ného nábytku ani daro­va­ných či na blšom trhu kúpe­ných vecí.
Béžové koberce a indiánsky vyze­ra­júci pokrovček. Záclony tam neboli:
v okne sa chúlil poväd­nutý kvet. V izbe domi­no­vala šikmo vztý­čená
kres­liaca doska s rovnou stoličkou a stôl zapra­taný tubami s farbou
a štet­cami, niekoľ­kými kera­mic­kými nádo­bami, kávo­vými hrnčekmi
a plným popol­níkom. Bola tam hliní­ková stojatá lampa, ktorá vyze­rala nová,
a dve reži­sérske stoličky s krik­ľavo žltým plátnom. Steny boli
väčšinou holé a čisto biele, iba nad kres­liacou doskou bolo zopár
čierno-bielych kresieb veľrýb, pripev­ne­ných na steny lepiacou páskou. Boli tam
tie dve modro vyze­ra­júce dokon­čené plátna a slovo Kujira, nama­ľo­vané na stene tenkými, rozp­lý­va­vými čier­nymi
písme­nami, ktoré pripo­mí­nali skôr jemný orna­ment ako slovo. Keď vošli, Denisa
zažala stojatú lampu a Ryan tam stál, obzeral sa a nevedel čo
povedať. „To ste robili vy, toto všetko?“ spýtal sa. Študoval oleje, neve­diac,
čo to je, kým mu nepo­ve­dala, že veľryby. Orna­ment na stene, Kujira, bolo japonské slovo pre veľrybu
a tech­nika, splý­vavé, rázne ťahy štetcom namo­čeným v tuši, sa
nazý­vala sumi. Denisa pove­dala, že
uvažuje o tom, že tech­nikou sumi
napíše Už nijaké drísty. Ryan
povedal, že je to pekný byt. Čistý. Denisa nato, že zvláštne, ale ona nikdy
o byte neuva­žuje z takého hľadiska, či je čistý, alebo špinavý.


Ryan sa opieral o pult a sledoval ju, ako
stavia čajník na sporák a vkladá vrecúška čaju do modrých kera­mic­kých
šálok.


„Spomí­nali ste, bolo to tuším na tej schôdzi
u Svätého Jozefa, že ste sa skoro pobrali domov. Kde to má byť, ten váš
domov?“


„Bad Axe,“ pove­dala Denisa. „Viete, kde to je?“


„Každý vie, kde je Bad Axe. Prečo ste ta nešli?“
Zaují­malo ho to, ale zároveň habkavo hľadal nejaký spôsob, ako ju len tak medzi
rečou zasvätiť do toho, čo sa deje. Možno keby sa začali zhovárať o tom,
čo naozaj cítia, a boli k sebe úprimní…


„Skoro som aj šla,“ pove­dala Denisa, „asi že sa mi
žiadalo cítiť ochrannú ruku. Ale keď som doma, nikdy to nie som ozaj­stná ja,
som niekým alebo niečím, čím ma chce mať moja mama. Viete, čo chcem povedať? Musím
sa tváriť, že som ešte vždy jej malé diev­čatko a že pána­beka, či je len
dobre doma, taká som rada, že ťa vidím, mami, a všetky tie kraviny. Ľúbim
ju, naozaj ju ľúbim, ale nemôžem byť k nej úprimná a povedať jej, ako
sa cítim. Nepo­cho­pila by to. Je samé to sa má, to sa nemá, a teraz sa už
nezmení. T ak som si pomys­lela, načo si s tým všetkým začínať? Mám dosť
starostí, aby som sa posta­vila na nohy, nie aby som sa ešte trápila, či som
neura­zila svoju zlatú mamičku. Svojím spôsobom je rovnako vzdia­lená od skutoč­nosti,
rovnako v riti ako ja. Lenže ona to nevie, a v tom je rozdiel.“


Denisa sa obrá­tila, a keď kládla šálky na
pult, pozrela naňho. „To je zlozvyk, s ktorým budem musieť prestať.“


„Čo to?“


„Tie vulgárne reči. Keď som pila, usta­vične som
hovo­rila riť.“


„Pokiaľ sa usmie­vate, tak to nevadí.“


„Nespo­mínam si, že by som sa minulý rok mala veľmi
nad čím usmievať.“ Znovu naňho pozrela. „Vyznieva to akože ja chuderka?“


„Trochu hádam hej,“ pripustil Ryan, „aj keď je to
pravda.“ Chcel ju trocha poštuc­hnúť, primäť ju, aby hovo­rila o sebe. „Ako
to, že ste nema­ľo­vali?“


„Pre samé pitie som nestihla.“


„Raz som sa vás už na to pýtal,“ povedal Ryan
a zarazil sa. „Nie, asi som sa neopýtal.“


„Čo?“


„Kedy ste začali piť.“


„Tuším na Štátnej univer­zite. Chodila som do East Lansingu,
holdo­vala vínu a mari­huane. Pila som tuším dosť, ale vtedy som si tým
nelá­mala hlavu. Každý bol nadro­go­vaný alebo sťatý, či už tak, alebo onak.“


„A potom ste šli na – kam, na
výtvarnú?“


„Na Detro­itskú školu výtvar­ného umenia
a umelec­kých reme­siel. Hovo­rila som vám o tom?“


„Tuším hej. Alebo som jedno­ducho pred­po­kladal, že
ste niekde študo­vali.“


„Teraz sa volá ináč,“ pove­dala Denisa, „Tvorivé
centrum alebo tak, a má novú budovu. Chodila som ta tri roky, veľmi som sa
zažrala do maľo­vania, väčšinou oleje a akry­liky. No a potom, bývala
som v oblasti výtvar­ného centra, viete, v okolí Waynu a krás­nych
umení, Ústrednej kniž­nice…“


Ryan prikývol. Vari desať blokov odtiaľ, kde ju
našiel v krčme na Cass Avenue, v Dobrej zábave.


„… a videlo sa mi, že spoz­návam skutočný
život, toľko sa tam toho naokolo dialo. Taká akoby až parížska atmo­sféra, kde
sa v jednom chumli miesili výtvar­níci, výstrední študáci z Wayn­skej
a banda zo starého mesta, kurvy a pasáci v tom ich divokom
oble­čení. Vtedy som si myslela, fíha, bohovské. Alebo bizarko, ak to bolo
trochu vyši­nuté. To bol jeden z takých výrazov. Alebo ste boli
z niečoho úplne hin, naprí­klad z víno­vého a mari­hu­ano­vého žúru
v saune. Aby ste rozumeli, bola som vysa­dená na umenie a slobo­do­my­seľná,
myslím celý životný štýl, nielen nejakú maška­rádu cez víkendy. Vláčila som sa
zväčša… s dvoma čier­nymi chalanmi…“ Zmĺkla.


Ryan čakal.


„No a? Pokú­šate sa zistiť, či nemám pred­sudky?“


„Nie, uvažo­vala som, či by som to niekedy vedela
povedať mame. Bože môj. A možno práve to by som mala raz urobiť, povedať
jej, tak dobre, takto je to s tvojím malým diev­čatkom, a zveriť sa
jej so všetkým, čo som stvá­rala. Ak to prenesie cez srdce, príma. Ak nie…“


„Tak čo?“


„No, to by už bol jej problém, nie?“


„To by ste sa potom asi nezve­ro­vali,“ povedal Ryan.
„To by ste to, myslím, na ňu vykydli, odplá­cali sa jej. A to predsa
nepot­re­bu­jete robiť.“


„Asi nie. Večne hľadám dôvody, prečo som sa ocitla
v tejto situ­ácii.“


„Viny a krivdy si môžeme odpustiť,“ povedal
Ryan, „ak chcete udržať nezá­väzný tón.“


„A moja vyššia mocnosť, zlatko božie,“ pove­dala Denisa. „Aj tá mi trochu robí prob­lémy.
Čaká ma ešte dlhá cesta, ale už mám dobrý pocit. Vravím to na schô­dzach
a pokúšam sa ho opísať, ten pocit, ale neho­vorím všetko, čo cítim. Nechcem
uvádzať mená a privá­dzať niekoho do rozpakov.“ Teraz hľadela priamo na
neho. Oči mala hnedé. Bola tam dnu v nich, myslela si o ňom pekné
veci a dávala mu to znať.


„Myslím, že nikto neho­vorí všetko,“ povedal Ryan,
„na schô­dzach.“


„A vám to môžem povedať?“


„Ak chcete.“


„Hádam radšej počkám,“ pove­dala. „Všetko ide ako po
masle, a potom sa začnem trápiť, že čo ak je ten povzná­ša­júci pocit
falošný. Budem sa vznášať v obla­koch, a potom zistím, že to nie je
skutočný, ale vsuge­ro­vaný pocit, alebo do toho niečo príde.“


„Brali ste drogy,“ spýtal sa jej, „v tom svojom
umeleckom období?“


„Nie, len z času na čas utišo­vadlá, keď som
nemala v poriadku nervy, ale to patrilo k pitiu. Fajčila som, trávy
bolo vždy dosť, ale tá vôňa mi nikdy zvlášť nere­zala. Najradšej zo všet­kého som
pila.“


„Tí dvaja, spomí­nali ste neja­kých dvoch čier­nych
chalanov, to vás oni naučili piť?“


„Nie, nepot­re­bo­vala som pomoc, ťahalo ma tým smerom
akosi priro­dzene. Im to bolo fuk. A potom – no, začala som piť
čoraz viac, až som sa tomu veno­vala väčšinu dňa. Stalo sa mi to povo­laním.“


„Mali ste nejaký dôvod? Myslím zo začiatku, trpeli
ste depre­siou, alebo ste si len chceli vyhodiť z kopýtka?“


„Najskôr aj jedno, aj druhé. Siahala som
k tomu v oboch prípa­doch.“ Zavá­hala a zamys­lene sa pohrá­vala
s čajovým vrecúškom. „Dostala som sa do šlamas­tiky. Bola som vydatá…“


Ryan čakal. Nebol si istý, či chce, aby
pokra­čo­vala.


„… vlastne ešte vždy som. Teraz žijeme odlú­čene,
neboli sme spolu už – nevi­dela som ho už celé mesiace. Dokonca ani
neviem, kde je.“ Odml­čala sa s vrecúškom v ruke a pozrela na
Ryana. „Aj Bobby bol černoch.“


Ryan váhal, lebo čakala čo on, a on nevedel čo
povedať. Povedal: „Hej?“ a nato: „Leary. Viete, to mi neznie ako černošské
meno.“ Vzápätí zamrel, uvedomil si, že sa dopustil chyby. Pove­dala mu, že sa
volá Denisa Watso­nová. Nie Learyová.


Ale ona sa už zasa poze­rala na vrecúško, dvíhala ho
a nechá­vala zase klesnúť. „Neboli sme veľmi spolu. Väčšinu času trávil…
v nemoc­ni­ciach pre duševne chorých. Nie preto som pila, pila som už aj
predtým, ale tuším to bola dobrá výho­vorka, akože ja chudera. Nie je tak?“


„O nič horšia ako hocik­torá iná,“ povedal
Ryan.


„Prečo sme sa zobrali – neviem, možno
preto, ako ste pove­dali predtým, aby som sa odpla­tila matke, ak sa chcete
púšťať do takých vecí, hľadať príčinu v podve­domí. Neviem, možno som
tres­tala sama seba, alebo som to brala ako hodenú ruka­vicu a myslela som
si, že ho zachránim pred… tým, aký bol, pred tým typom osob­nosti. Alebo hovno,
priťa­hoval ma fyzicky, ležérny, drsný frajer – totiž, čo táram, že
ležérny, kris­te­bože – na smrť som sa ho bála. Chcela som ho aj
maľovať.“ Zamĺkla, opäť zamys­lená. „Ale nena­ma­ľo­vala som ho.
Teraz – no, dúfam, že sa s ním už nestretnem, ale asi budem
musieť. Chcem podať o rozvod a mať to za sebou, veľmi mi myslím
pomôže, keď ma to už nebude ťažiť.“ Zdvihla oči na Ryana. „Možno, že vy
doru­číte návrh. Nebola by to psina?“


„Ak ho podáte v Oakland­skom okrese…“


Nevedel ani, čo to vlastne začína hovoriť.
Nepo­lo­žila mu otázku, ktorá si vyža­do­vala odpoveď; mohol sa jej vyhnúť. Ale
sedel iba meter od nej na druhej strane pultu, hľadel jej do tváre, do očí…


„Pracujem niekedy aj tu vonku,“ povedal, „a
v Detroite, vo Wayn­skom okrese. Rád sa presúšam po svete.“


„Dostá­vate sa niekedy do bláz­ni­vých situ­ácií,“
spýtala sa ho, „keď si ľudia neže­lajú, aby im doru­čili pred­vo­lania?“


Na to môžete dať krk, že hej, naprí­klad, keď
doručil žalobu rock and rollovej kapele pred tisíc­kami vreš­tia­cich fanú­šikov,
vypo­cho­doval rovno na javisko…


No, a už preho­dili výhybku.


Chvíľu sa zhová­rali o Ryanovi,
o doru­čo­vaní súdnych listín a ako sa k tomu dostal,
i o tom, ako pracoval pri uhor­kách na sever od Bad Axe. Zhová­rali sa
o Deni­sinom novom zamest­naní v samo­ob­sluhe a len-len že do toho
znova nezab­ŕdli.


Pove­dala mu, že používa svoje meno za slobodna,
Denisa Watso­nová, lebo má naň vysta­vený preukaz sociál­neho pois­tenia. Ryan,
ktorý sa usiloval zaviesť reč inam, povedal: Ale páči sa vám, čo, tá robota?
Pove­dala, že je to pre ňu nový zážitok. Psina, keď tak počuje, ako ju ľudia zas
oslo­vujú krstným menom, že Denisa. Už roky ju tak nikto nevolal. Ryan povedal,
že je to podľa neho pekné meno. A dúfal, že tým to zhasne.


Nato mu pove­dala, že vyviedla jednu hlúposť; podala
si v Pontiacu žiadosť o vodičský preukaz a ako adresu uviedla
Posú­cháreň. Neob­ja­vila vtedy ešte tento byt, bývala v moteli, nemala
trvalé bydlisko, a keď po schô­dzach chodie­vali do Posú­chárne, cítila sa
tam dobre, ako doma.


„Máte už ten preukaz?“


„Bojím sa opýtať, či prišiel.“


„Prečo?“


„No, veď prečo som použila ich adresu? Musela by
som to všetko vysvet­ľovať. Mohli by si myslieť, že robím niečo, rozumiete,
nezá­konné.“


„Aj robíte.“


„Nie úmyselne. Najlepšie myslím bude, keď si podám
novú žiadosť a urobím to tak ako treba.“


„Najprv skúsme, čo by som v tej veci mohol
urobiť ja,“ povedal Ryan teraz v úlohe ochrancu; chcel jej pomôcť, chcel
jej hneď a zaraz povedať, kto je, ale stále si to nechával pre seba.


Čo to vlastne robí? Pohráva sa s ňou, vyťa­huje
z nej infor­mácie a potom, keď mu jeho nešťastné, precit­li­vené,
previ­nilé vedomie našep­káva, že by mu toho mohla povedať priveľa, cúvne. Potom
sa drží na bezpečnej pôde a trkoce o tom, ako sa jej páči robota.
Potom mu jej je ľúto – nie, nie ľúto – poci­ťuje jej
blíz­kosť a chce sa jej dotknúť, lebo je jednička, pôvabná jednička
s peknými, čisto vyze­ra­jú­cimi vlasmi a očami vpitými do jeho očí,
zatiaľ čo on tu sedí a všetko pred ňou tají, bojí sa jej to povedať.
Nežný, usmie­vavý výraz v jej očiach…


Čoho sa bojí? No, bojí sa, že by ho mohla
nepo­chopiť, urobiť si nesprávnu pred­stavu a začať znovu piť. Dôve­ruje
niekomu a zrazu vidí, že všetko sa rozpadá na máme kúsky. Bojí sa, že čo
si o ňom pomyslí, keď tu tak snorí a hrá sa s ňou na mačku
a myš.


Položí si otázku prečo, a bude mať poruke
nesprávnu odpoveď, skôr ako jej to stihne vysvetliť.


Pre peniaze.


Presne to by si samoz­rejme myslela, že sa
k nej prikmotril a má sa okolo nej, len aby bol pritom, keď sa
prihrnú peniaze.


Pred­stav si, keď zistí, že on o tom celý čas
vedel. Oči vpité do jeho očí…


Pokús sa presvedčiť jej oči, že peniaze s tým
nemajú nič spoločné. Pátral po nej, áno, k tomu by sa priznal. Ale na
schôdzu nešiel preto, aby ju tam našiel. To bola náhoda. Mohla by byť niekto
iný a on by tu aj tak bol…


Ale načo s tým všetkým začínať, keď nemusí?
Priro­dzene, skôr či neskôr jej to povie, ale v tejto chvíli ešte nie,
dobre?


Správca
Posú­chárne si Ryana nepa­mätal. „Hej, naozaj nám to sem včera prišlo,“ povedal.
„Zavolal som na políciu v Pontiacu a tam mi pove­dali, aby som zavolal
na Úrad šerifa. Zavolal som im a sľúbili, že sem niekoho pošlú.“


„Ach ozaj,“ povedal Ryan. Vytiahol náprsnú tašku a ukázal
vedú­cemu svoju úradnú hviezdu stráž­maj­stra Oakland­ského okresu.


„Myslel som, že prídete už včera,“ povedal vedúci.
Otvoril zásuvku s drob­nými na poklad­nici a podal Ryanovi okien­kovú
obálku minis­ter­stva, adre­so­vanú Denise Watso­novej.


„Srdečná vďaka,“ povedal Ryan.

„Som bez
seba od radosti, že s vami hovorím,“ povedal pán Perez. Hrbil sa nad
listami a fasci­klami, ktoré sa vŕšili na stole, a usmieval sa do
tele­fónu.


Ryan sedel na gauči a pokúšal sa počúvať,
zatiaľ čo mu Raymond Gidre vykladal, ako vychádza s negrami, že sa do nich
nestarie a oni sa nesta­rajú do neho.


„Verím, že je to pre vás prek­va­penie, to teda hej.“
Tónom milého pána Pereza. „Som strašne rád, že sa mi vás poda­rilo vypátrať…
Nie, som si viac-menej istý. Manželka Roberta Learyho mlad­šieho, je tak?“


„Mal som fakticky dobrého kamoša negra,“ povedal
Raymond Gidre Ryanovi ponad kávový stolík. „Mládenec menom Starý Jim, tak sme
mu nadá­vali. Chodie­vali sme so starým Jimom na Grand Isle na raky.“


„Nie, obávam sa, pani Learyová, že do tele­fónu vám
už toho viac povedať nemôžem. Rád by som sa s vami niekde stretol
a podrobne vám to vysvetlil… Nie, ide o majetok… Nie, nemusí, pani
Learyová. Pove­dzte mi jedno. Kedy by vám to vyho­vo­valo?“


„Chodie­vate na raky?“


Ryan povedal, že hej, len aby mu zapchal ústa. Ale
Raymond mu aj tak vyroz­prával, ako sa do siete na raky vloží mäso, podľa
možnosti zhnité, a ako sieť na bokoch spľasne, keď leží na dne, no
a keď ju vytiah­nete, jasné, tak sa boky opäť vystrú.


„Áno, milos­pani, môžem dnes večer zájsť k vám,
alebo sa môžeme niekde stretnúť, ak je vám to milšie. Ako vám vyho­vuje.“


„Hodíte tých nenaž­rancov do vriacej vody
a kukáte, ako červe­nejú. Ale najprv to chce trochu majo­ránu
a tabaska, no a ešte štipku tymianu.“


„To by bolo príma, pani Learyová. Rád som si
s vami poho­voril a teším sa, že sa uvidíme… Áno, milos­pani,
o piatej. Dovi­denia.“


„Zvyčajne zjem takých päť-šesť. Boha, to je
pochúťka.“


„Čo to, Raymond?“ Pán Perez už skončil
s tele­fo­no­vaním.


„Raky zo zálivu.“


„Čo vravela?“ spýtal sa Ryan.


Pán Perez sa ceril na Raymonda. „Múdra reč.
Vypadnúť z tohto mäso­vého a krum­pľo­vého kraja a vrátiť sa ta,
kde vedia variť.“


„Aká sa vám zdala?“ spýtal sa Ryan.


„Prek­va­pená… hoci nie nejaká veľmi nadšená.“ Pán
Perez vstal a zašiel ku kniž­nič­nému baru pri okne. Začal si chystať nápoj.
„Zdala sa mi nemastná-neslaná, akoby sa práve len zobu­dila.“


„No, pochy­bujem, že by vôbec rátala s tým, že
jej niekto zavolá,“ povedal Ryan. „Čo poviete?“


Pán Perez prišiel k nim s pohárom
v ruke. Raymond chytro vyskočil a pán Perez sa usadil vo svojom
hlbokom kresle.


„Rozprá­vali ste sa s ňou, pravda?“


„Musel som. Aby som zistil, kde býva.“


„Ako na vás pôso­bila? Reku, či jej od pitia nezačal
mäknúť mozog.“


„Nepije,“ povedal Ryan. „Prestala.“


„To vám pove­dala ona?“


„Bola triezva. Bolo vidieť, že už nejaký čas nemala
v sebe ani kvapku.“


„A to už ako poznáte?“


„Podľa zovňajšku. Vyzerá teraz ako iný človek,“
povedal Ryan. „To sa nemohlo odohrať z jedného dňa na druhý.“


Pán Perez prikývol, ako že to uznáva, ale zveda­vosť
ho neopus­tila. „Vravíte, že ste sa obšmie­tali okolo toho podniku, okolo Strýka
Bena. Ona si tam prišla po vodičský preukaz a vy ste sa s ňou dali do
reči. Ako ste to zaona­čili?“


„Prišiel som k nej a opýtal som sa, či sa
na mňa pamätá. Ona, že nie. Ja nato: Nie ste Denisa Watso­nová? Povedal som jej,
že sme sa kedysi videli v krčme. Dali sme si kávu a trochu sme sa
pozho­vá­rali.“


„Pove­dali ste jej, kto ste?“


„Povedal som jej, ako sa volám, povedal som, čo
robím. Vtedy akoby zner­vóz­nela, ale keď som nevy­ru­koval s nija­kými
listi­nami, tak sa upoko­jila.“


„Ako ste zistili, kde býva?“


„Opýtal som sa jej. Vlastne, najprv som sa jej
opýtal, či by sme si niekedy niekam nezašli, dala mi tele­fónne číslo
a pove­dala mi, kde býva.“


„V Pontiacu?“


„Nie, v Rochestri.“


„Rochester mi nič neho­vorí.“


„Je to na východ od Pontiacu,“ povedal Ryan.
„Adresa je na tom papieri, čo som vám dal. S tele­fónnym číslom.“


„Zašli ste k nej?“


Ryan chvíľku mlčal. „Hej, zašiel, skon­tro­lovať si
to. Presvedčiť sa, či to nie je falošná adresa.“


„Ale dnu ste nešli, há, nenav­ští­vili ste ju?“


„Nie.“ Ryan pokrútil hlavou. „Uvažoval som,“
povedal potom, „keď sa s ňou stret­nete, nemu­síte spomenúť moje meno,
pravda?“


„Prečo?“


„Totiž, keby sa vás pýtala, ako ste zistili, kde
býva. Keďže nie je v zozname ani nikde.“


„Pýtam sa vás prečo,“ povedal pán Perez, „ale vy mi
neod­po­ve­dáte.“


„Len som tak uvažoval, to je všetko. Pre prípad, že
by som sa s ňou ešte stretol.“


„Nevidím nijaký dôvod, prečo vás do toho
zaťa­hovať,“ povedal pán Perez. „Vaša úloha sa skon­čila. Pravda, ak sa neopije
a zase neutečie.“


„Myslím, že preto si nemu­síte robiť starosti,“
povedal Ryan. „Keď zistí, že jej muž je mŕtvy, tak jej najskôr spadne kameň zo
srdca.“


„Vidí sa vám, že ju dobre poznáte, hm?“ Pán Perez
obdaril Ryana ľahučkým úsmevom, aby ukázal, že má preňho poro­zu­menie. „Koľko
káv ste to s ňou vypili?“


„Pár ich bolo,“ povedal Ryan. Bol akože úprimný
a pria­mo­čiary a revan­šoval sa pánu Pere­zovi milým chlap­čen­ským
úsmevom.


„Zaují­mate sa o ňu?“


„No, musím priznať, že je to pekné dievča,“ povedal
Ryan. „Tak ste to mysleli?“


„O nejaký ten týždnik, keď dostane peniaze,“
povedal pán Perez, „bude ešte krajšia, pravda?“


„Tak to neviem,“ povedal Ryan.


Teraz sa už škeril aj Raymond. „Zachcelo sa mu pre
zmenu kefovať s bohatou paničkou. Boha, ja mu to nezaz­lievam.“


„Nie sú o nič horšie ani lepšie,“ povedal pán
Perez a znova pozrel na Ryana. „Ani ja vám to nezaz­lievam. Aké máte zámery
s pani Leary­ovou, keď skon­číme, do toho ma nič. Pokiaľ zamýš­ľate poke­fovať
ju a nie mňa.“


„Dúfam, že sa neura­zíte,“ povedal ten chlap­čenský
Jack Ryan, „ale myslím, že keby som si mal vybrať…“


Pán Perez sa usmial a Raymond Gidre sa nahlas
rozre­hotal; Ryan povedal, že sa ohlási, a odišiel. V tichu, ktoré
potom zavládlo, si pán Perez uchlip­kával z pohára.


„Cítiš to?“ opýtal sa Raymonda.


„Čo mám cítiť?“


„Ten mládenec sa nám pokúsi zdrhnúť
s balíkom,“ povedal pán Perez. „Myslím, že o tom ešte ani nevie, ale
pokúsi sa.“


Pán Perez navštívil Denisu Learyovú v utorok,
keď sa vrátila z práce. Strávil s ňou štyridsať minút a Raymond
zatiaľ čakal dolu v prena­jatom aute. Sledoval ľudí, čo vchá­dzali
a vychá­dzali z komplexu činžiakov, poda­kto­rých si preštu­doval veľmi
dôkladne, ale nija­kých negrov nezbadal.


O pol ôsmej zavolal Ryan pánu Pere­zovi do
hotela.


Pán Perez mu povedal, že to prebehlo zhruba tak,
ako očakával. Nechal zmluvu u nej a o deň či o dva jej
zavolá. Teraz nezos­táva iné, iba čakať. Ryan sa pokúsil vyzvedať. Ako
reago­vala? Čo pove­dala? Ale pán Perez mu povedal, aby s tým počkal, že
odchádza na večeru.


Ryan sa rozhodol, že v ten večer dá Denise pokoj,
takže jej zavolal až na druhý deň ráno o ôsmej. Chcel sa jej opýtať, či sa
po práci môže po ňu zastaviť, že si zajedia a pôjdu na schôdzu.


Nikto nedvíhal.


Na obed sa zaviezol do samo­ob­sluhy v Rochestri
a zistil, že Denisa v ten deň nepra­cuje. Ozná­mila, že maró­duje.


Popo­ludní a večer jej ešte niekoľko ráz
zavolal. O desiatej, pri – ako sa rozhodol – poslednom
pokuse, sa mu v tele­fóne ohlá­sila Denisa.


„Kde ste? Celý deň sa vás pokúšam dolapiť.“


„Prečo?“ Zdalo sa, že je v poriadku. Hlas mala
pokojný.


Musel sa zhal­tovať. Nesmie dať najavo, že vie viac,
ako si ona myslí. „Robil som si kvôli vám starosti.“


„To myslíte naozaj?“


„Zastavil som sa v samo­ob­sluhe a tam mi
pove­dali, že ste doma chorá. Vyvo­lával som vám a nikto nedvíhal.“


„To bolo od vás milé,“ pove­dala Denisa. „Môžete ku
mne zájsť?“


„Teraz?“


„Hej, ak môžete. Mám vám toho strašne veľa
povedať.“

Na stene
už nevi­seli veľryby, kresby sivých a dlho­plut­vých vrás­kavcov od
kali­forn­ského pobrežia. Namiesto nich tam čiernym splý­vavým písmom sumi svie­tili slová Už nijaké…


„A potom?“ opýtal sa Ryan.


Sedel na jednej z reži­sér­skych stoli­čiek.
Denisa vyšla z kuchyne s dvoma pohármi mali­novky a našla im
miesto na nízkom stolíku medzi tubami s farbou a kera­mic­kými
nádo­bami.


„Iden­ti­fi­ko­vala som telo,“ pove­dala. „Keď som ta
šla, bola som dosť nervózna, neve­dela som, aké to bude. Ale robia to takým
spôsobom – ukázali mi jeho tvár na tele­víznej
obra­zovke – že to vôbec nebolo strašné.“ Zobrala hlinený popolník,
vrcho­vato napl­nený ciga­re­to­vými ohor­kami, a pobrala sa s ním do
kuchyne.


„Poli­cajti tam boli?“


„Nejaký detektív, šli sme do jeho kance­lárie. Nie,
najprv som zavo­lala do márnice a posta­rala sa o tie zále­ži­tosti,
potom som šla na políciu.“


„Máte peniaze? Myslím na pohreb?“


„Spopolnia ho,“ pove­dala Denisa. Vrátila sa
s popol­níkom, oči jej na okamih zablú­dili na stenu. „Ešte stále pracujem
na svojom novom motte.“


„Vidím. Čo poli­cajti, akí boli?“


„Zdvo­rilí, úradní,“ pove­dala a sadla si na
druhú stoličku. „Kládli mi otázky – kedy som ho videla napo­sledy
a podobne. Nemôžem tomu uveriť. Myslím, ako som sa to dozve­dela od
neja­kého chlapa, ktorého ani nepo­znám. Nečí­tala som o tom ani slovo, do
novín som sa tuším aspoň týždeň vôbec nepoz­rela. Pán Perez mal moju fotku, čo
si vystrihol, takú starú ešte z čias, keď som bola na Štátnej, iste ju
vymá­mili od mamy. Ináč neviem odkiaľ.“


„Ako sa cítite?“


„Príma.“ Zapa­ľo­vala si ciga­retu. „Myslíte, či som
nervózna? Jedno­ducho neviem uveriť, že je mŕtvy. Je po všetkom a ja už
v tej veci nemusím ani pohnúť prstom. Len riadne žiť, čo?“


„Čo vravel ten pán Perez?“


„Vravel čosi o nejakom majetku alebo aktí­vach,
na ktoré mám nárok, ak podpíšem zmluvu. Ale Bobby nemal majetok, nič, čo by
bolo naozaj cenné.“


„Možno,“ povedal Ryan, „nejde o majetok, ako
si ho vy pred­sta­vu­jete, o nemo­vi­tosť. Vraveli ste že aktíva. Mohli by to
byť akcie alebo niečo podobné.“


„Bobby nevlastnil akcie. Pochy­bujem, že vôbec
vedel, čo to je.“


„Niekto mu ich mohol odkázať.“ Ryan sa prehrýzal
k veci. „Jeho tatko alebo taký niekto?“


Denisa naňho uprene hľadela, odhod­lá­vala sa
k niečomu.


„Neho­vo­ríme o normálnom bežnom človeku,“
pove­dala. „Pokiaľ viem, tak nemal tatka ani matku. Bol to povaľač, narkoman,
ozbro­jený lupič. Bol… vraždil ľudí.“


„Vedeli ste o tom?“ spýtal sa Ryan.


„Čo ja viem, asi hej. Nech­cela som o tom
vedieť, a tak som sa veľmi nevy­py­to­vala. Pila som. Zatkli ho, usta­vične ho
zatý­kali, a ak ho odsú­dili, tak ho posie­lali do štátnej nemoc­nice. Už
dlhšie sa liečil na duševnú chorobu. Keď ho pustili, veľmi sa mi neuka­zoval.
Myslím, že stratil o mňa záujem. Zvyčajne som sa dopo­čula, že
s niekým žije.“


Ryan pokrútil hlavou. Nevedel čo povedať. Denisa
ešte vždy naňho hľadela.


„Nečí­tali ste o ňom v novi­nách niečo,
nespo­mí­nate si? O Bobbym Learym?“


Ryan zaváhal. „Neviem, možno aj.“


„Pred­stavte si čier­neho hero­inistu, ktorý vraždí
ľudí. To je preňho najvýs­tiž­nejší popis. Ale nekla­palo to medzi nami preto, že
bol nižší ako ja.“


Ryan sa usmial. „Prešli ste hodný kus cesty
z Bad Axe, čo?“


„Takmer celý kruh,“ pove­dala Denisa. „Ale nevrátim
sa ta ani bohovi.“


„Raz som na jednej schôdzi počul farára,“ povedal
Ryan. „Prišiel o farnosť, zistili, že pije, a vykopli ho, po takých
dvad­sia­tich rokoch. Povedal, že keby k tomu nedošlo, mohol byť ďalších
dvadsať rokov farárom, slúžiť omše, držať kázne a za celý ten čas by sa na
seba nepozrel a nezistil, kto naozaj je.“


„A ja som ako on?“ spýtala sa Denisa.


„Ste v rovnakej situ­ácii,“ povedal Ryan. „Nie
ste už mamič­kino malé diev­čatko ani pijanka, ani vydatá za narko­mana, ktorý
vraždí ľudí. Vy ste vy, bez nálepky.“


„A nijaká z tých ostat­ných sa na mne
nepre­ja­vuje?“


„Ja aspoň nič nevidím,“ povedal Ryan. „Mohli ste
byť predtým hoci aj mníškou. Čo na tom záleží?“ Uchlipol si mali­novky
a nechal ju o tom pouva­žovať.


„Niekedy, ak chcete,“ pove­dala Denisa, „vám
o ňom poroz­právam.“


„O kom?“


„O Bobbym.“


„Poroz­prá­vajte mi niekedy o sebe,“ povedal
Ryan. „Ak chcete. Ale momen­tálne, nie ste zvedavá na ten majetok či čo to je?
Čo vám ešte vravel?“


„To je všetko. Mám na čosi nárok a on mi
povie, že čo to je, ak podpíšem zmluvu. Mám ju v kuchyni. Chcete sa na ňu
pozrieť?“


„Netreba. Čo za to pýta, percentá?“


„Berie polo­vicu.“


„Polo­vicu? Za to, že vám dá niečo, čo vám patrí?“


„No, on vravel, že keby nebolo jeho, tak by som
o tom ani neve­dela, a že s tým mal veľa roboty, ale vraj mi
z toho nestrhnú už nijaké ďalšie poplatky ani náhradu za výdavky.“


„Zaob­chádza veľko­ryso s vašimi peniazmi, čo?
Povedal vám, aká je cena tých aktív?“


„Povedal, že to je slušná suma.“


„Nie ste zvedavá?“


„Myslím si, že to je dobe­hovák. Spýtala som sa ho,
či sa mi nepo­kúša niečo predať.“


„A čo povedal?“


„Že nie. Čo mal už iné povedať?“ Potiahla si
z ciga­rety a náhlivo vyfúkla dym, lebo chcela niečo povedať. „Neviem,
čo spraviť s Bobbyho popolom. Musím sa rozhodnúť.“


„Kde je?“


„V krema­tóriu. Pove­dali mi, že ho môžem dať
pochovať v urnovom háji, alebo si ho môžem zobrať domov – už to
vidím, ako Bobby stojí na kozube v gréckej urne. Alebo môžem dať popol
rozt­rúsiť. To je ďalší dobrý nápad – najať si lietadlo a dať
jeho popol rozt­rúsiť nad jack­son­ským väzením.“


„Povedal by som, že tú ťažkú stratu znášate veľmi
dobre,“ pozna­menal Ryan.


Denisa naňho pokojne pozrela. „Som rada, že je
mŕtvy. Hneď by som vysko­čila a tanco­vala od radosti, len si neviem vtĺcť
do hlavy, že je to pravda. Ešte ma v živote nestretlo také šťastie.“


„A do toho príde pán Perez – budúc­nosť
sa hneď javí v jasnej­ších farbách, však? No a čo mienite v tej
veci podniknúť?“


„Pove­dala som mu, že o tom poroz­mýšľam.“


„Videlo sa vám, že mu na tom veľmi záleží, pokúšal
sa vás nakriatnuť, aby ste to hneď podpí­sali?“


„Nie, bol zdvo­rilý, uhla­dený,“ pove­dala Denisa.
„Nech už ide o čokoľvek, osobne si myslím, že to berie iba ako svoju
robotu.“


„Poviem
vám,“ vyhlásil pán Perez, „čo sa mi okrem stravy a tohto krás­neho výhľadu
na Kanadu v daždi ešte nepáči. Nepáči sa mi vyse­dúvať a čakať, kým sa
nejaká opitá ženská, čo robí v samo­ob­sluhe, konečne rozhodne.“


Ryanovi sa zase nepá­čilo vyse­dúvať a počúvať
ho.


Ak Denisa ešte nepod­pí­sala zmluvu a kšeft bol
naďalej kdesi v obla­koch, načo tu vlastne trčí? Mohol sedieť na gauči
alebo obdi­vovať výhľad spolu s pánom Perezom, alebo sledovať, ako Raymond,
sklo­nený nad serví­ro­vacím stolíkom, cmúľa žabie stehienka. Usta­vične frflú na
stravu, ale jeden či druhý akoby stále buď jedol, chystal sa jesť, alebo práve
dojedol.


„Trikrát som jej volal,“ povedal pán Perez oknu.
„Hovno, volal som jej dvanásť, pätnásť­krát, trikrát som s ňou hovoril,
a ona sa ešte vždy neroz­hodla, čo urobí. Pýtam sa jej: ‚Radíte sa
s práv­nikom? Výborne, ja by som urobil to isté.‘ Ona na to, že nie, že má
robotu, nemala čas o tom uvažovať. Akú môže mať robotu?“


Nebola to otázka. Pán Perez sa nepo­zeral ani na
jedného z nich. No Ryan aj tak odpo­vedal. „Možno zostať triezva,“ povedal.


Pán Perez sa odvrátil od okna a zdalo sa, že
skúma Ryana.


„Má s tým ťažkosti, sústre­ďuje sa na to,“
povedal Ryan. „Možno, že to myslela tak.“


„Zostať triezva,“ povedal pán Perez.


„Možno je to pre ňu dôle­ži­tejšie ako peniaze,“
povedal Ryan.


Pán Perez čakal. „Vravíte, že ste ju nevi­deli, ani
s ňou neho­vo­rili?“


Ryan pokrútil hlavou. „Nie veru.“ Pán Perez mu môže
veriť alebo neveriť. Nech sa pán Perez dá vypchať.


„Ak si dobre spomínam, vraveli ste, že ste jej
pove­dali, že ste súdny doru­čo­vateľ. Je to tak?“


„Hej, keď mi dala svoju adresu.“


„Nebola by teda prek­va­pená, keby ste k nej
prišli a doru­čili jej nejaké listiny.“


„Aké? Chcete ju teraz žalovať?“


„Nie, uvažujem, že jej to vyfúknem z vrecka,“
povedal pán Perez. „Trikrát som sa s ňou pokúšal hovoriť, ponúkal som jej
polo­vicu. No dobre, tri pokusy a vypadá z hry.“


„Nevie, čoho je to polo­vica,“ povedal Ryan.


„Aspoň nebude skla­maná. Myslím, že je načase
s celou vecou skon­covať.“


Ryan ho teraz počúval veľmi pozorne. „Máte
v úmysle o všetko ju obtiahnuť?“


„Ak na to pôjdeme správne,“ povedal pán Perez, „ani
to nepo­cíti. Uvažoval som, že keby ste jej doru­čili listinu, ktorá vyzerá ako
nejaký súdny výnos alebo pred­vo­lanie, a ona by ju podpí­sala –“


„Ten, komu doručia pred­vo­lanie, nič nepod­pi­suje,“
povedal Ryan.


Pán Perez bol trpez­livý. „Vie to ona? Prídete
k nej ako pred­sta­viteľ súdu. Poviete jej, aby podpí­sala nejaké listiny,
ktoré sa týkajú jej manžela, úmrtný list. Vytiah­nite na ňu nejaké práv­nicky
znejúce drísty. Jedna z listín, ktoré podpíše – uvidí z nej
len spodok – bude splno­moc­nenie, aby sme od spoloč­nosti prevzali
akcie a predali ich.“ Pán Perez o tom uvažoval a prikývol. „Je to
primi­tívne, uznávam, ale nevidím dôvod, prečo by sme okolo toho robili nejaké
fajno­vôstky. Čo myslíš ty, Raymond?“


Gidre vybral z úst žabie stehienko
a obli­zoval kostičku. „Mne sa to vidí dobré.“


„A ona nedos­tane nič,“ povedal Ryan. „Nikdy
ste jej nemie­nili z tých peňazí dať, pravda?“


„Nie, v tej zmluve, čo som jej dal, sa
výslovne uvádza, že polo­vica…“


„Ako, tak ona nedos­tane nič, lebo nechce hneď
podpísať?“


„Čo keby ste chvíľu čušali a nechali hovoriť
mňa,“ povedal pán Perez. „Netrestám ju. Nemôžem jej predsa ublížiť, keď ani
nevie, že jej ubli­žujem, nie?“


Ryan nepo­vedal nič. Bol podráž­dený a nechcel,
aby to bolo vidieť. Sledoval, ako pán Perez podi­šiel k nim a stál za
hlbokým kreslom s rukami polo­že­nými na vysokom operadle.


„Ako sa to javí mne,“ pokra­čoval pán Perez, „máme
pred sebou ojedi­nelú situ­áciu. Hŕbu peňazí, oveľa viac, než je zvyčajne
v hre, a nado­bú­da­teľku, ktorá mi buď neverí, alebo srdečne serie na
aktíva, na ktoré má nárok. No dobre, dostá­vame sa do bodu, že ak ich nechce ona – a
ja som jej ich ponúkol, však? – tak si ich vezmeme my. Nikoho
neok­rá­dame, berieme iba to, čo iný odhodil. Pokiaľ potre­bu­jete nejaké
zdôvod­nenie.“


„Odhodil?“ povedal Ryan. „Musíte z nej podpis
vymámiť podvodom.“


„Ešte som neskončil,“ povedal pán Perez. „Ak vám to
nejde popod nos, čo poviete na toto?“ Opieral sa o lakte, pred­klo­nený cez
chrbát kresla, a hľadel priamo na Ryana. „Keďže sa nám zdvoj­ná­sobí zisk,
zdvoj­ná­so­bíme aj váš honorár z desia­tich na dvadsať percent. To je
približne trid­sať­tisíc dolárov za to, že sa budete tváriť, akoby ste doru­čo­vali
nejaké listiny. Už to vyzerá lepšie?“


Ryan nepo­vedal nič.


Pán Perez čakal, dožičil mu trocha času. Napokon
povedal: „O čom toľko uvažu­jete, že či to chcete urobiť, alebo nie? Niečo
vám poviem, ja nezamd­lievam od očaká­vania. Môžem zavolať vášmu kamo­šovi Jayovi
Waltovi a on mi na tie papiere zoženie podpis, nie? Koľko si zaúč­tuje,
okolo päťde­siat dolárov? Vy ste na túto vec vyna­lo­žili kopu času, potrá­pili ste
sa a mám pocit, že si zaslú­žite svoj podiel. Ale keď sa pozerám, ako tu
sedíte, začínam uvažovať: Momentík, prečo som vlastne taký žičlivý? Pracu­jete
pre mňa, ale väčšinou od vás počúvam iba námietky a tie sú mi na hovno,
keď vás platím za to, aby ste urobili, čo ja
chcem. Nie je tak? Takže teraz by som od vás rád počul, bez neja­kých
pred­nášok alebo ďalších otázok, jedno­duché áno alebo nie.“


„V poriadku,“ povedal Ryan.


Zviezol
sa výťahom do haly.


Hrá svoju vlastnú hru, môže si teda určiť pravidlá.
V poriadku nebolo v tejto hre ani áno, ani nie, bolo to
neut­rálne, bezvýz­namné zahun­dranie a nič nezna­me­nalo. Pomohlo mu odtiaľ
vypadnúť a poskytlo trochu času navyše. Mohol si, úprimný aspoň
v rámci vlastnej hry, povedať: nesú­hlasil som. Povedal som iba, že
v poriadku.


Mohol by zájsť do espressa Sala­mander
a pouva­žovať o tom. Vchod bol na druhom konci haly. Bolo by to tiché
prostredie, vhodné na odpo­činok a uvažo­vanie – čistý podnik
s tlmeným osvet­lením. Hote­lový salónik za popo­ludnia.


Boli takmer dve hodiny. Denisa končí o pol
piatej.


Nakriatni ju, aby podpí­sala zmluvu, a zanes ju
pánu Pere­zovi. Aha, podpí­sala. Pokra­čujme podľa vášho pôvod­ného plánu, dobre?
Skon­čite tú vec. Mojich desať percent si môžete nechať. Naozaj, ochotne sa ich
zrieknem a neho­vorme už o tom.


Mohol by si teda povedať: Vidíš? Nevzal som nič.
Takže som ju nijako nevy­užil, však? Dobrý chlapec. V hlave mu prebie­hala
hra, o ktorej nikto iný nevedel.


Zviezol sa výťahom na prízemie, vyšiel von
a rozmýšľal o pánu Pere­zovi, ktorý vyzerá oknom a frfle na
studené, daždivé aprí­lové počasie a fľaky špina­vého snehu. Začal uvažovať
o Floride. Nemal dovo­lenku, takú ozaj­stnú, už tri roky. Hraj sa svoju hru
na pláži, rozva­lený na slnku. Povedz si, že sa to veľmi skom­pli­ko­valo. Kriste,
už len to mu chýbalo, zapliesť sa do takej kaše. Vypar sa. Už sa ani
s jedným z nich nikdy nestretni.


Vec bola jedno­ducho bohovsky zamo­taná. Nijakým
činom ste ju nemohli usku­točniť tak, aby ste s niekým nevy­bab­rali.
Nija­kovsky ste sa na nej nemohli ďalej zúčast­ňovať a zachovať si aspoň
polo­čisté svedomie – svedomie, s ktorým sa dá hovoriť a ktoré
sa dá aj trochu obala­mutiť.


Mohol by oznámiť polícii, že pán Perez podvodne
mámi peniaze. Nech už sa to, čo robí, nazýva akokoľvek, je to nezá­konné. Lenže
Ryan by bol naďalej do veci zaple­tený. Zúčast­ňoval sa na tom. Možno by svedčil
proti pánu Pere­zovi a Raymon­dovi Gidremu pred súdom, alebo, doboha, možno
by sedel spolu s nimi.


Jedno­ducho sa vypar.


Najprv to Denise povedz, všetko, a potom sa
vypar.


To by zname­nalo, že ju v tom nechá, doko­nale
jej popletie hlavu a zuteká.


Tak jedno­ducho odíď.


Máš dobre fungu­júcu hlavu, povedal si. Ale priveľa
rozmýšľaš. Pozri sa. Choď na Floridu, polihuj na slniečku, popíjaj pivko, nič
iné, iba pivko, nájdi si nejaké sekre­tárky na dovo­lenke, hodne sa usmievaj,
každú noc sa pomiluj a zabudni na to.


Alebo poslúchni pána Pereza. Vezmi si tých
trid­sať­tisíc a neuvažuj o tom, choď na Floridu, hovno, choď niekam na
Karibské ostrovy a užívaj si.


Kto ho to naučil zvažovať alter­na­tívy? Niekto na
schôdzi povedal, premys­lite si vopred, aké máte alter­na­tívy. Keď sa potom niečo
prihodí, ste pripra­vení, nespa­ni­kár­čite a nena­ro­bíte zmätky.


Vzal si z parko­viska auto a viezol sa po
lodgeskej výpa­dovke na sever.


Sprav to a vezmi si prachy.


Neurob to. Pusti celú vec z hlavy.


Choď na políciu. Zavolaj Dickovi.


Povedz všetko Denise a odíď.


Alebo…


Pane­bože. Videl, ako sa to naňho hrnie. Videl to
v duchu už predtým, útrž­ko­vite, ale nie tak jasne ako teraz.


… povedz všetko Denise a neodíď. Prevráť celú
tú poon­diatu zále­ži­tosť naruby. Pretromfni pána Pereza.


Začí­nalo sa ho zmoc­ňovať vzru­šenie. Pretromfni toho
gaunera. Jeho vlast­nými slovami – vyfúkni mu to z vrecka.


Ako? Veď nevie názov tých akcií. Najprv by si ho
musel zistiť.


Nie, najprv to povedz Denise. Všetko jej povedz.


Nebude mu veriť. Prečo by aj? Rovnako dobre by
mohla dôve­rovať pánu Pere­zovi.


Ale prečo by to mal pred­po­kladať? Odkiaľ to vie,
keď jej to ešte nepo­vedal? Čo to, že usta­vične pred­po­kladá, čo si ľudia
pomyslia a urobia?


Buď mu uverí, alebo neuverí. Buď na to pristane,
alebo nepris­tane. Nemusí ju o ničom presviedčať. Povie: Tak sa majú veci.
Čo chcete podniknúť?


Jedno­duché?


Jedno­duché.


Prestal sa hrať sám so sebou, a bol to dobrý
pocit.


Na
niekoľko dní Virgil stratil Tuniaka z očí.


Tuniaka zatkli a zadr­žali na základe
obvi­nenia, že sa spolčil s inými osobami, aby sa dopustil vydie­rania
a ťažkého ublí­ženia na tele, a potom ho prepus­tili na kauciu tritisíc
dolárov. Bol na slobode, čakal na vyšet­ro­vanie, ale Lavera mu nedo­vo­lila vziať
si auto.


Virgil sa ho opýtal, čo s ním doboha je? Čo
majú znamenať tie bludy o pokuse získať vydie­raním päťsto dolárov? Keď
chceš päťsto dolárov, zájdi si do predajne liehovín.


Tuniak povedal, že to jeden jeho kamoš, Bonzie, ten
vyvo­lával po veče­roch paničkám domov a vravel im, že má ich dcéru
a že majú priniesť päť stovák na izbu číslo tristo­sedem do hostinca Ramada
na Tele­grafe, lebo ináč doláme ich dcérke hnáty. Tuniak povedal, že počúval,
ako Bonzie tele­fo­nuje, keď spolu fajčili trávu, a Bonzie sa rehúňal
a všetko kazil. Nik neveril, že to myslí vážne.


Virgil povedal, že ženská by musela trpieť ťažkou
siabo­my­seľ­nosťou, aby uverila takej volo­vine a naklu­sala s peniazmi.
Čo akože robí ten chlap, sedí na izbe číslo tristo­sedem? Povie ďakujem vám
pekne, tu máte svoje diev­čatko? Hovno. A čo za ženské? Odkiaľ by vedel,
ktorým má volať?


Tuniak povedal, že Bonzie sa pofla­koval po halách
intrákov na Oakland­skej univer­zite a uplat­ňoval svoj ležérny negerský šarm
na bielych pipkách, čo tam boli nové, zopár ich nabalil a všeličo sa
podoz­vedal. Rozumieš, možno, tak si to Bonzie pred­sta­voval, možno, že sa nájdu
mamičky, ktoré sú naozaj také debilné, že prinesú prachy a neza­vo­lajú
políciu, lebo sú vysrané. Bonzie by nebol na izbe, bol by vonku. Vidí ženskú,
ako ide na izbu a vracia sa k autu. Ak nevidí nablízku nija­kých
poli­cajtov, tak tie prachy od nej vezme. Rozumieš, ale nik mu neveril. Na
políciu zavo­lali, ale prachy nepri­niesol nik. No a keď volali tentoraz,
tentoraz ženskej pove­dali: Počujte, mamička, máme tu vašu dcéru, a ak
nedo­ne­siete tie prachy, vyšma­ríme ju z okna rovno na hlavičku.
A ženská naklu­sala? spýtal sa Virgil. Ženská naklu­sala s tromi autami
plnými poli­cajtov zo South­fieldu, povedal Tuniak, a tí Bonzieho aj
s Tuniakom zbalili na parko­visku. Ale Tuniak si tým neláme hlavu. Tá
ženská tvrdí, že spoz­náva Bonzieho hlas. Tuniak sa zaškeril a povedal: No
hej, doboha, ale hovoril som s ňou ja.


Preto bol teda Virgil znovu v službe, vláčil
sa za Ryanom do kostolov, nemoc­nice, Posú­chárne – nemajúc ani
potuchy, čo to Ryan stvára – a každý deň ta von k bytu
v Rochestri.


Čosi na tej ženskej, s ktorou Ryan trávil celý
čas, ho mýlilo. Chôdza? Čosi. Virgil na to nevedel ukázať prstom.


Keď sa na tretí deň znova pustil do práce
a o pol piatej popo­ludní sa zavesil za Ryana, viac-menej presved­čený,
že ide do Rochestru skratkou cez Big Beaver na 1-75, Virgil sa zastavil na
Somerset Maile u Aberc­rom­bieho a Fitcha a potiahol ďale­ko­hľad
značky Steiner za štyristo dolárov. O šiestej vyšiel Ryan s tou
ženskou z činžiaka. Virgil, ktorý sedel asi sedem­de­siat metrov od nich vo
svojom Grand Prixe, zamieril ďale­ko­hľadom na ženu, zaos­tril a kochal sa
detailným pohľadom na Leu Learyovú s krát­kymi vlasmi a okuliarmi, ako
stojí tesne vedľa Ryana a díva sa naňho, ale nie tak, ako sa naňho dívala
vtedy v krčme. Tá istá ženská, čo aj pred týždňom pred Posú­chárňou. Chlap
bol po celý ten čas s ňou.


Nemalo význam naštvať sa a chla­povi vynadať.
Napokon Virgil chcel hovoriť s tou ženou, s Bobbyho ženskou.


Nasle­du­júce ráno ju sledoval, ako vyšla
z domu, kráčala po príjaz­dovej ceste, cez Rochester Road a veľké
otvo­rené parko­visko a vošla do samo­ob­sluhy. Von nevyšla.


Vyšla až poobede o trištvrte na päť. Videl ju
tam dnu, praco­vala pri poklad­nici.


Bol nasle­du­júci deň a o desať minút pol
piatej vošiel Virgil dnu. Niekoľko minút si prezeral police s vínom
a potom zobral dve dvoj­lit­rové fľaše Gallo Chablis Blanc, zašiel
k poklad­nici a postavil ich na posuvný pás.


Keď Denisa chytila prvú fľašu, aby ju polo­žila za
seba a druhou rukou vyťu­kala sumu, Virgil povedal: „To je vaša značka,
nie?“


Pozrela naňho. „Ako prosím?“


„Máme sa, Lea?“ povedal Virgil. Možno ho spoz­nala,
keď tak uprene naňho hľadela, ale nebol si istý. Na tom ani nezá­le­žalo. „Popime
večer trochu vína a pode­ba­tujme si,“ povedal.

Dvere
otvoril Virgil. Zachmú­rene si preme­riaval výraz, ktorý sa Ryanovi zračil na
tvári.


„To ste volali vy?“


Ryan sa pretisol popri ňom dnu. „Kde je?“


„Myslím, že ciká.“ Virgil zatvoril dvere
a sledoval Ryana, ako pozrel k dverám do kúpeľne a vzápätí zase
na nízky stolík, kde medzi tubami s farbou a kera­mikou stáli dva
poháre a dvoj­lit­rová, takmer prázdna fľaša. V popol­níku horela
ciga­reta, vo svetle chró­mo­vanej lampy stúpal dym. Iného svetla tam nebolo;
v kuchyni a pred­sieni bolo tma.


„Koľko toho stiahla?“


„Túto a ešte jednu pred ňou,“ povedal Virgil.
Vyložil si nohu na jednu z baro­vých stoli­čiek a oprel sa o pult.
„Má tú šťavičku rada, čo?“


Nápis na stene bol dokon­čený. Už nijaké drísty. Zdalo sa, že je to v podstate iba orna­ment
z tenkých, poskrú­ca­ných čiar, celkom bez zmyslu. Ryan pozrel na Virgila.
„Viete vy vôbec, čo s ňou stvá­rate?“


„Zhová­rame sa,“ povedal Virgil. „Na strie­dačku. Ja
poviem niečo jej, ona povie niečo mne. Vy ste sa s ňou tak nezho­vá­rali,
že? Doriti, taká bola prek­va­pená, až si myslím, že ste jej nepo­ve­dali ani ň.“


Zahučal spla­chovač.


„Rád by som vedel jedno,“ povedal Virgil, „že koľko
jej ten chlap chce dať a kde ten chlap býva. Ten pán Perés. To je ten, čo
pre neho pracu­jete, hm?“


Z pred­siene prišla Denisa. Pozrela na Ryana
a poza neho na pohár na nízkom stolíku, a keď si sadala, chytila ho
do ruky. Potom už hľadela do prázdna, na stenu oproti, ktorá bola čisto biela,
holá.


„Volal som ti,“ povedal Ryan. „Volám ti už asi od
piatej.“


Denisa sa napila. „Som celá bez seba. Ideš na
schôdzu?“


„K Svätému Joze­fovi.“


„Ako sa majú milo­srdní bratia?“


„Čo keby si si ľahla, dobre? Pospi si, a potom
sa poroz­prá­vame.“


„Čo keby si odfrcol?“ pove­dala Denisa.


Z Virgila sa vydral tichý zvuk, smiech. „Len
čo začne piť. Pamätám si to odpredtým. Sedá­vala potichu, nepo­ve­dala ani slova.
Ale jak raz šťavička začala účin­kovať, človeče, tak už nepres­tala mlieť hubou.“


„A čo keby ste vy prestali?“ povedal Ryan. „Čo
keby ste odtiaľto vypadli?“ Musel sa namáhať, aby to povedal pokojne.


„Človeče, veď vy tu kazíte zábavu,“ povedal Virgil.
„Nám je fajn.“


Ryan podi­šiel k nemu. Virgil sa nepohol,
lakťom sa opieral o pult a ruka mu bezvládne visela.


„Nechcem vás udrieť,“ povedal Ryan.


„Hovno –“


„Vážne. Nemá cenu, aby sme zdemo­lo­vali celý byt,
naro­bili kopu hluku a aby ju nako­niec kvôli nám ešte vyho­dili. Ale presne
na to mám chuť.“ Ryan len s vypätím zacho­vával pokojný tón. „Mám chuť vás
zmlátiť ako hada. Možno máte pri sebe niečo, pištoľ alebo čo, ja neviem.
Ochotne by som to riskol. Takú strašnú chuť mám na to. Lenže keby sme sa do
toho pustili, čo by nám to pomohlo? Máme dosť prob­lémov. Je tak?“


Virgil s úsmevom pokrútil hlavou. „Navy­prá­vali
ste tu tóóó­ó­óľko rečí, až ma uši bolia, a dokopy nič ste mi nepo­ve­dali.“


„Čoby nie, povedal som, aby ste odtiaľto radšej
vypadli,“ odvetil Ryan. „Vy totiž, možno to ani neviete, ale vy tu zabí­jate
človeka. A ja nemôžem, ja tu nemienim stáť a pozerať na to.“


„Kde býva ten chlap? Pán Perés?“


„Čo keby sme si o tom poho­vo­rili zajtra?“
navrhol Ryan. „Ja nežar­tujem, ak odtiaľto nevy­pad­nete, budú praskať múry
a niekto vyletí oknom. Jasné?“


„Nepoh­nete bezo mňa ani prstom,“ povedal Virgil.


Ryan pokrútil hlavou. „Sedí, zavolám vám, vyžiadam
si váš súhlas. A teraz odíďte, dobre?“


Virgil pomaly zliezol zo stoličky. Ryan ho nijako
nesúril.


„Je tu ešte nejaké víno?“


„To je všetko. Čo má tam,“ povedal Virgil.


„Dobre, tak sa uvidíme.“ Rád by ho bol posotil,
vyrazil s ním dvere, ale ustúpil a nechal Virgila, aby si
z pultu vzal klobúk a nasadil si ho, jednou rukou zľahka chytil vrch
a nedbalým pohybom si ho v pravom uhle nasadil na hlavu presne tak,
ako má byť, ani si ho nemusel poprávať.


„Dobrý klobúk,“ povedal Ryan.


Virgil si ho nevz­ru­šene premeral. Oči mu presko­čili
na Denisu. „Tak len lážo plážo,“ povedal a vyšiel von.


Ryan zatvoril dvere. Denisa si nalie­vala zvyšok
vína do štvrť­lit­ro­vého pohára; bolo ho vyše polo­vice. Fľašu polo­žila vedľa seba
na dlážku. Ryan čakal v tichu. Nemie­nila pozrieť tým smerom. Bola to opäť
Lea, ibaže s krát­kymi vlasmi a v čistých noha­vi­ciach
a tmavo­modrom svetri. Okuliare mala na kres­liacej doske. Zdalo sa, že je
pevne rozhod­nutá nepoz­rieť tým smerom. Chys­tala sa teraz naňho, čakala na svoju
narážku.


Ryan prešiel cez izbu a sadol si na stoličku
oproti nej. Bola opitá, ale nevy­ze­rala zle: len mala trochu sklený pohľad.
Vlasy mala učesané. Zdala sa uvoľ­nená, zamys­lene hľadela pomimo, pokojne ho
igno­ro­vala. Vo vnútri sa však číhavo prikr­čila.


„Takto teda,“ povedal Ryan. „Dobre sa bavíš?“


Neod­ve­tila.


„Budeme sa hrať na tichú domác­nosť, hm?“


„Vyser si oko,“ pove­dala Denisa.


„Aj ty,“ povedal Ryan. „Baba jedna sprostá.“ Čakal
a pozeral sa, ako si upíja. „Už sa nevieš dočkať dozajtra, keď sa zobudíš?
To bude lahoda, čo? Počúvaj, ak chceš, poviem v samo­ob­sluhe, že si chorá.
Možno budú chcieť vedieť, ako dlho budeš chýbať. Čo myslíš, týždeň? Mesiac?“


„Kriste,“ pove­dala Denisa, „takto to teda robievaš?
Ako sa tomu nadáva? Osveta Dvanás­teho stupňa.“


„Ak mám povedať pravdu, ešte som to dosiaľ nerobil.
Si môj prvý prípad.“


„Chceš mi pomôcť? Ale naozaj?“


„Jasné, že hej.“


„Choď naproti a dones ďalšiu.“ Zahnala sa
bosou nohou na prázdnu fľašu, netra­fila a zahnala sa znova. „Dones hneď
dve.“


„Prečo nejdeš ty? Máš nohy.“


„Ach, ty by si ma nechal?“ Nasa­dila trochu
nedot­klivý tón.


„Keby som nie,“ povedal Ryan, „tak by si mala
o dôvod viac, aby si sa ľuto­vala. Už aj tak si myslíš, že som na vine ja.
Ak ťa nepustím, tak budeš už celkom bezpečne vedieť, že som bezcitný lotor, že
mi na tebe vôbec nezá­leží a do celej veci som vliezol iba kvôli sebe.“


„Si fas,“ pove­dala Denisa. „Ako všetci ostatní.“


„Kto všetci ostatní? Chlapi? Preboha, s tým
chceš na mňa ísť? Chúďatko maličké. Len si pekne cickaj zo svojej fľašky.“


„Riť.“


„Čo som vlastne, nejaká anato­mická zbierka? Fas,
riť. Čo ešte? Čo tak koleno? Ty koleno posrané. Alebo plece. Ty plece mizerné,
nanič­hodné.“


„Si ohromne zábavný.“


„Som doslovný, ak to tak možno povedať,“ odvetil
Ryan. „Nemám veľkú fantáziu. Keď niečo vidím, tak to nazvem pravým menom.
Vidím, že tu sedíš a piješ víno. Možno si myslíš, že sa ti krivdí,
a chceš mi to odplatiť, alebo sa chceš odplatiť svojmu mužovi alebo matke,
neviem. Neviem, prečo piješ, ale viem, čo vidím, vidím, že sa zabíjaš.“


„A nechceš, aby k tomu došlo, kým
nedos­tanem peniaze. Koľko na tom vôbec trhneš?“


Ryan nepo­vedal nič.


„Tak ma ešte trochu spra­cúvaj,“ pokra­čo­vala Denisa.
„Čo máš za lubom? Myslím, ako ich chceš zo mňa vytiahnuť? Ibaže by sme sa hádam
zobrali. Kriste, musia v tom byť strašné prachy.“


„Stopäť­de­siat­tisíc,“ povedal Ryan. „Mala si dostať
polo­vicu, ale teraz dospeli k názoru, že ti nedajú nič.“ Keď to povedal,
hneď sa cítil lepšie, lenže prišiel s tým trochu neskoro a Denise to
veľmi nepo­mohlo.


Pýtala sa práve: „Stopäť­de­siat­tisíc dolárov? Bobbymu patrilo čosi, čo má
takú hodnotu?“


„Sú to akcie,“ povedal Ryan. „Ale neviem aké. Tatko
ich prepísal na jeho meno, keď sa narodil, a odvtedy stále stúpajú.“
Hľadel na ňu, ako o tom uvažuje. „Za to by bolo pekných pár fliaš vína,
čo?“


Pozrela naňho. „Patríš naozaj k Anonymným
alko­ho­likom, alebo si ma aj tým iba balá­chal?“


„Nehľadal som ťa, keď som šiel na tú schôdzu,“
povedal Ryan. „Potre­boval som ta ísť. A ešte ani keď si pove­dala svoje
meno, nebol som si istý. Pamätáš sa, ako si sa so mnou zhová­rala v krčme?“


„Virgil to spomínal. Nie som si istá.“ Začala
vstávať, potom si zase sadla, zaprela sa rukami o drevené operadlá
stoličky a tak sa podvihla. Vyšla do pred­siene a vrátila sa,
obze­rajúc sa po dlážke.


„Zaboha neviem nájsť topánky.“


„Kam ideš?“


„Von.“


„Čo keby si si ľahla? Myslím to vážne.“


„Hovno myslíš.“ Nato sa pobrala do kuchyne
a zažala svetlo. „Tu ste,“ oslo­vila svoje sandále.


Ryan šiel k dverám a založil retiazku.
Denisa vyšla z kuchyne, zobrala si z pultu kabelku a zastala;
pozrela na dvere a potom na Ryana. Keď sa pohla k dverám, Ryan si
stal pred ňu.


„Ale no, čo chceš urobiť, zviazať ma?“


„Mysli na zajtrajšok,“ povedal Ryan.


„Mysli na zajtrajšok. Znie to ako z neja­kého
gýčo­vého seriálu. Uhni.“


„Ak si teraz ľahneš,“ povedal Ryan, „a nebudeš už
piť, budeš zajtra v celkom slušnom stave.“


Možno. Mala ťažkosti s rovno­váhou.
V prižmú­re­ných očiach, ktoré naňho upie­rala, sklený pohľad. Nebola už
prístupná úvahám, ani doho­vá­raniu či presvied­čaniu. Keby mu pove­dala, že ho
nená­vidí, alebo že ho chce zabiť, uveril by jej.


„Idem von,“ pove­dala Denisa. „Zabráň mi v tom
a budem mať o dôvod viac. Ty si to povedal, nie ja. O dôvod
viac, aby som sa ľuto­vala. Je tak? Ty to budeš mať na svedomí, ty podrazník
zasratý.“


„Rozmyslel som si to,“ povedal Ryan. „Seriem na
tvoje pocity, ideš do postele.“


Schmatol ju, pritisol jej ruky k telu,
a hoci sa vykrú­cala, vliekol ju do spálne.


Denisa
prestala zápasiť. „Tak dobre, nechaj ma na pokoji.“ Stála pri dvoj­itej posteli
a zľahka sa knísala.


„Vyzleč sa,“ povedal Ryan.


Denisa naňho pozrela a privrela jedno oko.
„Tak čo, sme rozraj­co­vaní? Veď som si vravela, že kedy k tomu dôjde. Po
všetky tie razy, čo si tu bol, som uvažo­vala, ja neviem, možno ani nemá gule.
V tom teda spočíva tvoj problém, Ryan? Že nemáš gule?“


Kým hovo­rila, Ryan vyšiel z izby, prešiel cez
malú pred­sieň do kúpeľne a hľadal v lekár­ničke aspirín. Bola tam
fľaš­tička exced­rínu. Musel zájsť do kuchyne po pohár vody. Keď sa vrátil do
spálne, Denisa mala noha­vice už vyzle­čené a preťa­ho­vala si cez hlavu tmavo­modrý
sveter. Ryan sa pozrel na jej tuhý zadoček v bielych noha­vič­kách. Pekné
stehná, štíhle; ale veľmi bledé. Potre­buje slnko a čerstvý vzduch. Ryan si
znova pomyslel na Floridu, ten deň už druhý raz, tentoraz si pred­sta­voval ich
dvoch, opále­ných, ako v lúčoch zapa­da­jú­ceho slnka kráčajú po prázdnej
pláži.


„Doriti aj so svetrom,“ ozvala sa Denisa
z tmavo­mod­rých záhybov. Sveter sa jej zachytil na náramku. Vyslo­bo­dila sa
z neho, pustila ho na zem a opäť poze­rala na Ryana. Podal jej dve
tabletky exced­rínu a pohár s vodou. Bez slova ich vzala
a vrátila mu pohár; v uprene hľadia­cich očiach mala zasa ten sklený
výraz.


„Zostanem tu dnes na noc,“ povedal Ryan.


„Ehm.“ Teraz si rozo­pí­nala blúzku, postu­po­vala od
najs­pod­nej­šieho gombíka nahor.


„Budem v druhej izbe.“


„Nebudeš so mnou spať?“


Zašiel k posteli a vytiahol spod vankúšov
plachtu a paplón. „Nie, ale zabalím ťa.“


„Povedal si, že zabalím?“


„Buď dobrá, hej? Šup do postele.“


„Aká až dobrá? Počuj, Ryan…“


Keď na ňu pozrel, rozt­vo­rila si blúzku a na
okamih odha­lila prsia, potom blúzku pustila, takže sa opäť zavrela. Boli to
malé prsia, ale pekné.


„Tak čo povieš, Ryan, chceš si frcnúť?“


Obišiel koniec postele a kráčal k dverám.


„Hej, ja som si myslela, že ma zabalíš.“ Zhodila
blúzku, palce zakva­čila do gumy na noha­vič­kách a potiahla ich nadol. Keď
sa z nich pokú­sila vykročiť, potkla sa o posteľ. Ryan ju pozo­roval od
dverí.


Denisa sa preva­lila na posteľ. Zgúlila sa na
chrbát, ležala na plachte, nohy roztia­hnuté a noha­vičky okrú­tené okolo
členka. Kým sa naňho dívala s prefí­kaným výrazom a polo­zaž­mú­re­nými
očami, zrazu sa podvihla na lakťoch a ešte trochu viac roztiahla nohy.


„No poď, zlatko. Ty a zlatko božie, vy dvaja viete všetko na svete, však? Ty fas. No poď,
ty úskočná frčina, ukáž, či za niečo stojíš.“ Dvakrát mykla bedrami zhora
nadol.


Ryan prešiel k peľasti. „Zdvihni zadok.“


„Asi takto?“ Prehla chrbát a podvihla panvu
k nemu. „Chceš opro­bovať?“


Ryan potiahol plachtu a paplón k nohám
postele, potom zase späť a zľahučka spustil na ňu prikrývku. Vyšiel von
a zatvoril dvere. Keď si sadol v obývačke a načiahol sa po
ciga­rete, počul ju, že ho volá. Hej, Ryan, opako­vala niekoľ­ko­krát. Počul ju,
ako mu nadáva do kuje­bákov odpor­ných, potom ešte hlas, zvuky, ale slová už
nevedel rozlíšiť. Napokon nastalo ticho.


V noci uvažoval o Denise, videl opäť pred
sebou jej telo, tak ako mu ho ukázala, v súkromnej nahote, ktorú si
predtým musel pred­sta­vovať. Už sa o ňu nebál. To bolo zvláštne; mal
z nej dobrý pocit. Nebola na dne, skľú­čená; bola naštvaná a s takým
niečím si, videlo sa mu, bude vedieť poradiť. Väčšinu noci však, keď sa
zobú­dzal na plátennej stoličke s nohami vylo­že­nými na kraji nízkeho
stolíka, uvažoval o pánu Pere­zovi. Pán Perez vo svojom hote­lovom
apart­máne. Pán Perez, ktorý hovorí tým svojím klamne pokojným tónom. Pán Perez,
doriti, ktorý spočíva na celej zále­ži­tosti nehybne ako ťažký balvan, a ten
južanský neokrô­chanec mu ju ešte pomáha prig­niaviť.


Čo podniknúť, aby sme pána Pereza odva­lili, alebo
ho ošmekli? Nech tam zostane trčať s prázd­nymi rukami.


Ráno počul, ako Denisa vstala a šla do
kúpeľne. Potom vyšla a vrátila sa do spálne. Keď sa zjavila, mala na sebe
nepre­mo­kavý plášť, bola bosá a ruky mala zabo­rené hlboko vo vrec­kách
plášťa.


„Je tu chladno.“ Hlas mala pritl­mený, akoby práve
opus­tila lôžko chorého.


Ryan sa obzrel. „Ako sa máš?“


„Neviem nájsť excedrín.“


„Ach, je v kuchyni. Prine­siem ho.“


Vstal, vysúkal sa zo stoličky a pohýbal
zmera­veným krkom. Denisa bola už v kuchyni, keď vošiel, stála chrbtom
k nemu pri dreze s pustenou vodou.


„Odpusť,“ pove­dala.


„Myslíš to, že si sa ma pokú­sila zviesť?“


„Spome­nula som si – keď som sa zobu­dila,
spome­nula som si, čo som povra­vela… čo som robila. Veľmi ma to mrzí.“


„A ináč sa ako cítiš?“


„Ináč na hovno. Za jedno som ti vďačná,“ pove­dala,
„že si ma včera večer nene­chal už piť. Ale okrem toho ani neviem, či my dvaja
máme ešte o čom hovoriť.“


„Je toho veľa, o čom máme hovoriť, len čo si
dáš nejaké raňajky.“


„Iba kávu.“


„Tak dobre, iba kávu,“ súhlasil Ryan. „Nebudem sa
s tebou hádať. Nebudem ťa nasilu presviedčať, aby si uverila, alebo
urobila, čo ti poviem. Ale budem od teba žiadať, aby si ma vypo­čula. Potom, ak
budeš chcieť, aby sme boli zase kama­ráti, príma. Ak nebudeš chcieť, tiež dobre,
tým to hasne. Ale kým budem hovoriť, nesmieš myslieť na iné, ani na to, čo by
si chcela povedať, ani ma preru­šovať neja­kými mudr­lant­skými poznám­kami. Dobre?“


Denisa pokr­čila plecami. Podľa všet­kého jej to bolo
úplne jedno.


Nech­cela,
aby sa na ňu Ryan pozeral. Bola unavená a cítila sa nanič. Stála pri
pulte, fajčila a uchlip­ká­vala si z chlad­núcej kávy, civela na ňu
a Ryan sa jej zatiaľ pokojným tónom priho­váral. Páčil sa jej zvuk jeho
hlasu a inokedy by mu bola aj rada uverila, ale momen­tálne na tom
nezá­le­žalo. Vyze­rala strašne, cítila sa strašne a najradšej by sa videla
niekde inde.


Dnes nie, ale zajtra by mohla vojsť do matkinho
domu usmiata ako šťastná dcéra a povedať: „Sevas, mami, som doma.“ Mama by
sa jej dala pobozkať na líce. Sadli by si v kuchyni k dobrej káve
s ozaj­stnou šľahačkou. Rozmýš­ľala by o všet­kých tých veciach, ktoré
by mohla mame povedať, aby sa jej pokú­sila priblížiť ako človek a nie iba
ako dcéra. Mohla by povedať: ‚Mami, tri roky som bola opitá,‘ Bobbyho Leara by
si odlo­žila na neskôr, a mama by chvíľku na ňu uprene hľadela. Potom by
pove­dala: ‚Ako si mi to len mohla urobiť?‘ Alebo by azda pove­dala, že to nie je
možné, lebo u nich v rodine nik nepije. Alebo by sa azda tvárila, že
to nepo­čula. Alebo by ju spasil a ochránil boží zásah: telefón alebo sused
predo dvermi, a mama by sa vrátila do kuchyne s listom od Deni­sinho
brata Dona, ktorý pracuje v Národnom registri obeživa v Daytone,
a ukázala by jej farebné fotky Dona a Joanny a ich troch
chlapcov, Scotta, Skipa a Chrústa, ktorý s rukami zdvi­hnu­tými nad
hlavu ukazuje, že je ‚tááááký veľký‘.


Mohla by sa odovzdať osudu a vplynúť do
matkinho života, v nedeľu sa vyob­liekať a sedieť s matki­nými
známymi v javo­rovej obývačke a kontro­lovať účty za elek­trinu, pozerať
telku, nového Orala Robertsa, ktorý už nelieči ľudí, a večer Uhád­nite názov tejto melódie a Dohod­nime sa. Na ulici by stre­tá­vala
chlapcov, ktorých pozná zo strednej školy. Mama by pove­dala, že všetci slušní
chlapci sa pože­nili a majú dobré miesta na Štátnej farme, u Johna
Deereho, v banke alebo v lekárni. Dvaja z nich by boli členmi
Okresnej kontrolnej rady. Ale mama by aj tak obja­vila jedného, ktorý sa
neoženil, Harolda Čoja­vie­ma­kého, nejaké dlhé nemecké meno, ktoré je na tabuli
pripo­mí­na­júcej storoč­nicu Ediso­novej spoloč­nosti, visiacej v novom krídle
súdu.


Mohla by bývať u matky, počúvať jej náreky,
chystať miešané Šaláty a v živote by už nemu­sela o ničom
uvažovať.


„Cítiš sa dobre?“ spýtal sa Ryan.


„Príma.“


„Nevy­zeráš príma. Počúvaš ma, alebo sa pokúšaš
skryť?“


Stála so sklo­nenou hlavou a zízala na pult.
„Myslím, že si pôjdem zase ľahnúť,“ pove­dala.


„Poviem ti niečo. V živote mi nič tak ťažko
nepadlo,“ povedal Ryan. „Vravím ti všetko, ale mohol by som pritom prísť
o niečo, na čom mi veľmi záleží.“ Čakal.


Uvedo­mo­vala si mlčanie a cítila, že ju
pozo­ruje.


„O čo? O peniaze?“


„Hovno. Vôbec ma nepo­čúvaš.“ Ryan zase čakal. „No,
závisí to od teba. Buď ma nepo­čúvaš, alebo mi neveríš.“


Verila mu síce, lebo mu chcela veriť, ale
potre­bo­vala uisťo­vanie, pocit bezpečia a čas, preto pove­dala: „Prečo by
som ti mala veriť?“


„Vieš prečo? Lebo okrem mňa nikoho nemáš. Ak chceš
tie prachy, musíš niekomu dôve­rovať.“


Zdvihla zrak a pozrela naňho. „Nepo­ve­dala som,
že ich chcem.“


Keď začala odvracať pohľad, Ryan sa načiahol ponad
pult, rukou jej podvihol tvár a na okamih ju podržal.


„A nepo­ve­dala si, že ich nechceš. Dopekla,
zobuď sa a počúvaj ma!“


Videl, ako jej ožili oči. Keď odtiahol ruku, ďalej
naňho upie­rala zrak. Dobre. Opätoval jej pohľad a pokojne jej povedal, že
má tri možnosti. Môže dôve­rovať pánu Pere­zovi. Môže mu veriť, podpísať jeho
papiere a skončiť s prázd­nymi rukami. A keby mu robila nejaké
ťažkosti, s najväčšou prav­de­po­dob­nosťou by ju dal zabiť. Pán Perez chce
celý balík. Alebo môže dôve­rovať Virgi­lovi Royalovi a požiadať ho
o pomoc v presved­čení, že Virgil chce iba toľko, čo mu patrí. Ale
keby sa jej aj poda­rilo zvládnuť pána Pereza, Virgil by ju zavraždil, aby
zhrabol celú výhru. Tak či onak – či pán Perez, alebo
Virgil – obaja vraždia alebo dávajú vraždiť ľudí a nelámu si nad
tým hlavu.


„Alebo môžeš dôve­rovať mne,“ pokra­čoval Ryan.
„Chcem ti k tým peniazom dopo­môcť, podľa možnosti k celým
stopäť­de­siatim tisícom, lebo som ti niečo dlžný. Alebo, ak sa na to pozrieme
z inej strany, myslím, že aj im som niečo dlžný.“


„A čo by som bola dlžná ja tebe?“ spýtala sa
Denisa. Už jej nepadlo zaťažko hľadieť naňho. Vracala sa jej seba­dô­vera.


„Ty mi nie si dlžná nič.“


„Prečo nie?“


Opäť bol v rozpa­koch, a to ho privá­dzalo
do zúri­vosti.


„Po ničom nepa­siem,“ povedal, „ani sa nepo­kúšam
uzav­rieť s tebou kšeft. Nahral som sa už dosť hier, chcem túto zále­ži­tosť
vybaviť a mať z nej dobrý pocit, mať dobrý pocit zo seba. Rozumieš?
Bola si už na nejednej schôdzi, tak by si mala vedieť, o čom hovorím.“


Oči mala vlhké, červené. Vedel, že si uvedo­muje
svoj stav, a prek­va­po­valo ho, že tak vytrvalo naňho upiera pohľad
a neuhne.


„Ako by sme na to šli?“ spýtala sa.


„Zavolám Pere­zovi a poviem mu, že si zrúbaná,“
odvetil. „Že keby sem dobehol s listi­nami, asi by som z teba vymámil
podpis.“


„Dobre, a potom?“


„Nebudeš vládať ani udržať pero v ruke. Poviem
mu, nechajte tie listiny tu, že ťa nakriatnem, aby si ich podpí­sala, keď začneš
vytriez­vievať.“


Denisa čakala.


„Ak už pripravil splno­moc­ňo­vací dekrét, ktorý pošle
tej spoloč­nosti, tak sa dozvieme názov akcií.“


„Nevy­zerá na hlupáka,“ pove­dala Denisa, „na
človeka, čo sa dopustí chyby.“


Ryan pokrútil hlavou. „Nie, hlúpy nie je, ale možno
je už veľmi nedoč­kavý.“


Ale v tele­fóne sa pán Perez zdal pokojný,
gauner jeden. Zdvo­rilý a ovlá­daný. Povedal, že budú aj s Raymondom
hneď tam.


Raymond
bol s ním v hote­lovom apart­máne. Pán Perez zložil slúchadlo. „Počul
si príslovie: Nikdy neok­rádaj zlodeja?“ Raymond prikývol. „Dobre ho poznám.“


„Myslím, že náš priateľ nie,“ povedal pán Perez.


Ryan sa
vrátil zo samo­ob­sluhy s dvoma dvoj­lit­rov­kami a jednou sedmičkou
rýnskeho rizlingu. Sedmičku postavil na pult, dvoj­lit­rovky otvoril
a vylial ich do drezu.


„Nepo­zeraj sa,“ povedal.


Denisa nepo­ve­dala nič. Obrá­tila sa k stolíku
s farbami, zobrala plný popolník a zohla sa po prázdnu fľašu od vína
na dlážke.


„Nie, len ich nechaj tam,“ povedal Ryan. Dve
prázdne dvoj­lit­rovky postavil na pult. „Špinavý riad, všetko. Nechystáš sa
prijímať návštevu, chlasceš.“


Denisa ho sledo­vala s rukami pritis­nu­tými
k telu, uzimená. „Budem v posteli?“


„Nie v nej, iba na paplóne,
v nepre­mo­kavom plášti a bosá. Ten plášť, to je dobrý detail.“


„Ten nosievam vždy.“


Ryan sa na ňu usmial. „Takže s fingo­vaním
nebudeš mať veľké ťažkosti, čo? Oči máš priam skvelé.“


„Vďaka,“ pove­dala Denisa.


Ryan
otvoril dvere. Vstúpil nimi pán Perez a za ním Raymond Gidre, ktorý mal na
sebe iba sako, tesne obopí­na­júce ovis­nuté plecia.


„Je dosť chladno na váš vkus?“ spýtal sa Ryan.


„Krissste,“ povedal Raymond.


Pán Perez zašiel k pultu, položil naň naplocho
aktovku a šťukol zámkou.


„Zavo­lala mi dnes ráno okolo piatej,“ povedal Ryan.
„Sami vidíte, koľko toho stiahla.“


„Vyzerá to na pekných pár litrov,“ povedal Raymond.
„Ježiš­má­ria­józef, taká vychud­nutá cíperka.“


„Kde je?“ spýtal sa pán Perez. V hrsti držal
strojom popí­sané papiere a vyberal z vnútor­ného vrecka pero, ešte si
ani nestiahol ruka­vice. Mal na sebe sivý klobúk, sivý strom­če­kový zvrchník
s čiernym zama­tovým golierom a tenké, prilie­havé sivé ruka­vice, ktoré
vyze­rali ako semi­šové.


„Je v spálni,“ povedal Ryan. „Nech­cete si
zhodiť kabát?“


Asi nie. Pán Perez sa neunúval s odpo­veďou.
Zobral papiere a pero a prešiel cez pred­sieň do spálne. Ryan mu
kráčal v pätách a uvidel Denisu, ako leží v tom plášti na boku,
biele chodidlá pritia­hnuté k telu a oči zatvo­rené. Pán Perez si sadol
na peľasť a pozeral sa zhora na ňu.


„Pani Learyová,“ povedal, „ako sa cítite,
srdiečko?“


Denisa, zabo­rená do vankúša, vydala zvuk alebo
zamrm­lala niečo, čo Ryan nezačul.


„To je mrzuté, diev­čatko nám ocho­relo. Zlatko,
pozrite na mňa. Mám tu pre vás niečo.“


„Vyser si oko,“ pove­dala Denisa, sotva pohy­bujúc
ústami, a oči mala ešte vždy zatvo­rené.


„Patrí sa to, také reči?“ povedal pán Perez.


„Ona sa tuším vždy tak vyjad­ruje,“ povedal Ryan,
„keď si vypije. Mali ste ju počuť predtým.“


Pán Perez do nej jemne štuchol. „Chcem od vás iba,
aby ste mi podpí­sali tieto papiere, diev­čatko, potom si môžete spať, koľko sa
vám žiada.“


Denisa ho, tak akurátne komo­liac slová, požia­dala,
aby odpálil a nechal ju na pokoji, a nech sa so svojím zadkom prace
z postele. Pán Perez sa obzrel ponad plece. Keď Raymond vošiel dnu, pán
Perez povedal už o poznanie menej milo: „Posaď ju.“


Spoloč­nými silami ju posa­dili, celou váhou sa
opie­rala o Raymonda, nohy mala skrčené pod sebou a zakryté
nepre­mo­kavým plášťom. Raymond povy­tiahol golier plášťa a pritom sa pokúsil
nazrieť dnu. Pán Perez jej s okol­kami nasilu strčil do ruky pero.


„Pritiahni sem ten stôl.“


Raymond schytil jednou rukou nočný stolík
a mykol ním, aby ho posunul pred nich; zhodil pritom lampu so skleným
tienidlom, ktoré sa rozbilo. Denisa otvo­rila oči.


„Čo to robíte? Prekris­ta­pána –“


„Aha ju,“ povedal pán Perez. „Otvo­rili sa nám
očičká?“


Ryan obišiel posteľ a začal zbierať úlomky
rozbi­tého skla, načú­vajúc ľúbezným slovám pána Pereza.


„Buďte dobré diev­čatko, chyťte to pero. Ták. No,
a vidíte tie papiere? Rovno tu pred vami na stolíku. Nemu­síte urobiť nič,
iba sa podpísať tam, kde vidíte tie drobné iksky. Vidíte ich, poklad môj? Tam
celkom dolu. Napíšte Denisa L. Learyová. S notár­skym overením si nemu­síte
robiť starosti, ja to za vás vybavím.“ A Raymon­dovi povedal: „Chyť jej
ruku a prilož jej ju tam.“


Raymond sa o to pokúsil. Denisa si odtiahla
ruku a pustila pero na dlážku.


„Zdvihni ho, Raymond.“


Ryan vstal a v dlani starost­livo držal
sklené črepy. Keď sa poberal von, pán Perez práve vravel: „No, a teraz to
skúsme znova. No tak, zlatko, veď vy to zvlád­nete. Chyťte to pero. To je ono.“


V kuchyni Ryan otvoril skrinku pod výlevkou
a vysypal úlomky skla do koša na smeti.


„Doboha, podpíšte ten prekliaty zdrap! Ale hneď!“


Ryanovi sa napli všetky svaly. V tichu, ktoré
nasle­do­valo, ich nechal zas ochabnúť. Zapálil si ciga­retu, potom stiahol
staniol a odkrútil vrchnák zo sedmičky rýnskeho na pulte. Keď pán Perez
s Raymondom vyšli, bol v obývačke. Vrhol pohľad na listiny, ktoré
držal pán Perez v ruke.


„Podpí­sala?“


„Tá by sa neve­dela ani rovno vycikať,“ povedal pán
Perez. „Dočerta s opitou ženskou. Niet horšieho ako opitá žena.“


Ryan odstúpil, aby pán Perez mohol prejsť
k svojej aktovke na pulte.


„Možno keď trochu vytriezvie,“ povedal Ryan.


„Prisám­bohu, pri tejto ženskej nerobím iné, iba
čakám. Čakám, kým sa nájde, čakám, kým sa rozhodne, čakám, kým vytriezvie.“
Hodil listiny do otvo­renej aktovky.


„Uvažoval som,“ povedal Ryan, „že keď začne
prichá­dzať k sebe, bude chcieť čosi vypiť, pohár vína. Dám jej teda
pove­dzme tak za pol pohára. Potom, keď bude chcieť ešte, keď bude umierať od
smädu, poviem dobre, ale najprv musíš podpísať nejaké papiere. Vzhľadom na to,
v akom je stave, myslím, že to klapne.“


Pán Perez sa pootočil a pozrel na Ryana.
„Staviate trid­sať­tisíc dolárov na to, že to klapne. Ak nie, nemyslím, že by som
vás ešte potre­boval.“


Ryan pokrčil plecami, aby ukázal, že ho to
neroz­hádže. „Pre mňa za mňa. Nikdy som si z toho nemienil spraviť
povo­lanie. Dajte mi čas asi tak do poludnia, a potom vám zavolám.“


„Možno to nebude trvať tak dlho,“ pozna­menal pán
Perez.


„Možno nie, ale pri takomto spánku rátam
s niekoľ­kými hodi­nami,“ povedal Ryan. „Len nech ju trochu vysuší, keď sa
zobudí, bude mať aspoň riadnu pípeť.“


„No, keď na to príde, mohli by sme tu počkať aj my
s Raymondom.“ Teraz sa s ním pán Perez pohrával.


Ryan opäť pokrčil plecami, akoby na tom nezá­le­žalo.
„Vaša vec,“ povedal, „ak sa vám tu chce vyse­dávať.“


„Alebo by som tu mohol nechať Raymonda.“


„Vy si rozhod­nete, čo urobíte,“ povedal Ryan. Bol
napätý a musel sa pohy­bovať. Šiel do kuchyne a zapálil horák pod
čajníkom. „Chcete kávu?“


„Nie, myslím, že to zveríme do vašich rúk,“ povedal
pán Perez, vybral z aktovky listiny a položil ich na pult. „Dve kópie
dohody, dve, ktorými nás splno­moc­ňuje na právne zastu­po­vanie. Nezaš­kodí, keď
podpíše oboje, aj s kópiami.“ Pán Perez schytil aktovku a zamieril
von. „Určite mi zavo­lajte, a to hneď.“


„V tej chvíli, ako podpíše,“ povedal Ryan.
„Máte moje slovo.“


Keď
Denisa počula, že sa dvere zatvo­rili, posa­dila sa. Práve si pchala nohy do
sandálov, keď vošiel Ryan, zahľa­dený do listín.


„Čo tam stojí?“


„Počkaj… ‚Sme presved­čení, že ste záko­nitou
maji­teľkou aktív, na ktoré máte nárok.‘“ Odmlčal sa. „Nie, to je dohoda.“
Pozrel na druhý strojom písaný formulár. „‚Ja, Denisa L. Learyová, usta­no­vujem
týmto Fran­cisa X. Pereza‘ – to žeriem, pokrs­tili ho podľa svätého
Fran­cisa Xaviera, gaunera jedného. Toto je ono.“ Ryan rýchlo preletel pohľadom
formulár, potom ho čítal pomaly, slovo za slovom, a napokon pokrútil
hlavou.


„Čo?“ spýtala sa Denisa.


„Ani názov spoloč­nosti, ani názov akcií. Kolónky sú
prázdne.“ Odhodil papiere na posteľ. Denisa ich nezdvihla, ani len na ne
nepoz­rela.


Ryan šiel k oknu. Hľadel na mokrý asfalt
parko­viska, ktoré bolo okrem niekoľ­kých áut prázdne. Jeho svet­lo­modrá cata­lina
stála osamo­tene neďa­leko vchodu. V spálni vládlo ticho.


„Nemu­seli mi rozbiť lampu.“


Ryan uvažoval: Sadni do auta a zmizni.


Mlčali.


„Pozri, mne je to jedno,“ ozvala sa Denisa. „Ak to
nepod­píšem, nedos­tane nič ani on, však? Prečo by sme teda nezos­tali pri tom?
Som unavená a naozaj je mi to srdečne jedno. Skutočne. Najradšej by som na
celú vec zabudla. Na všetko, doboha.“


Aspoň na minútu, možno i na dlhšie zavládlo
zase mlčanie.


Ryan sa odvrátil od okna. „Zbaľ si nejakú tašku,
kufor.“


Denisa zdvihla k nemu oči. „Prečo?“


„No poďme, zbaľ si niečo a vypad­nime
stadiaľto.“

Šli na
Floridu. Ryan plánoval, že sa odvezú autom, ale keď sa hnali po diaľ­nici číslo
75 na juh, rozmyslel si to a odbočil na detro­itské letisko Metro­po­litan,
zohnal mies­tenky na let do Lauer­dale a za znížené tarify prenajal auto,
pinto bez klima­ti­zácie do Pompano Beach, a večer o siedmej boli vo
Vista del Mar, kompletne vyba­vení potra­vi­nami, novými plav­kami, remien­kami
a nubiánom, a poze­rali z okna na Atlantik.


„Tak,“ povedal Ryan. „A týždeň sa na nič
nemyslí. Kto spomenie Pereza, akcie alebo čokoľvek, čo s tým súvisí, musí
dať do prasiatka päť dolárov.“


Denisa sa poob­ze­rala po miest­nosti, od okna cez
kviet­ko­vané trsti­nové stoličky na dvoj­lôžka, ktoré stáli pri proti­ľah­lých
stenách a pýšili sa vyší­va­nými béžo­vými prikrýv­kami a poduš­kami,
povy­šu­jú­cimi ich na pohovky. Štyrid­saťpäť dolárov za deň vrátane fareb­ného
tele­ví­zora a výhľadu na oceán. Čo viac môže človek chcieť? pozna­menal
Ryan.


„Nič by mi teraz nepadlo tak dobre ako pohár vína,“
pove­dala Denisa.


Ryan vošiel do kuchyne a popre­hra­boval sa vo
vrecku s potra­vi­nami. Vrátil sa s fľašou vína Modrá mníška
a s dvoma plas­ti­ko­vými pohármi.


„To myslíš vážne?“ spýtala sa Denisa.


„Ak bude fungovať vývrtka,“ povedal Ryan. Vybral ju
z vrecka na saku.


Denisa sledo­vala, ako ju zavr­táva do zátky. „Aj ty
si dáš za pohár?“


„Aby si nemu­sela piť sama,“ povedal Ryan. Vytiahol
zátku. Keď nalieval víno, doložil: „Ale nie je studené.“


„To nič.“ Vzala si ponúk­nutý pohár so žltými
sedmok­rás­kami a pove­dala: „Pane­bože, nemôžem tomu uveriť.“ Potom sa
napila, zatvo­rila oči a opäť ich otvo­rila. „Pane­bože,“ zopa­ko­vala
a hľadela na Ryana, ako si upíja víno. „Prečo to robíš?“


„Hádam… ja neviem,“ povedal. „Hádam chcem, aby sme
sa sprá­vali ako normálni, bežní ľudia na dovo­lenke. Aby sme
nemys­leli – tým nechcem povedať, aby sme sa opili a nemys­leli.
Myslím to tak, aby sme sa nad ničím netrá­pili, aby sme len odpo­čí­vali
a cítili sa dobre. Pomyslel som si, že si môžeme dať rezeň so šalátom,
namiesto aby sme sa oblie­kali a šli jesť niekam von.“


„To neznie zle.“


„Mám aj fľašu červe­ného, tú si môžeme dať k rezňu.“


„Nevi­dela som ťa kupovať víno.“


„Nie, takže – najprv si môžeme dať
z tohto a potom k večeri červené. Chceš ju pripraviť ty, alebo
mám ja?“


„Nie, ja ju urobím.“


„Cítiš sa dobre?“


„Cítim sa príma. Vidí sa mi, akoby dnešné ráno bolo
veľmi dávno,“ pove­dala Denisa. „Mala som v úmysle, že sa ospr­chujem,
pokiaľ by si nechcel hneď jesť.“


„Nie, len smelo,“ povedal Ryan. „Nikam sa
nepo­náh­ľame. Sme na dovo­lenke.“


Boli zdvo­rilí, ale nezdalo sa to silené. A veď
o to vlastne šlo, aby sa sprá­vali priro­dzene.


Ryan vyšiel s vínom von. Zažal oran­žové svetlo
pri dverách, potom ho zase zhasol, sadol si do ležadla a nohy si vyložil
na nízky múrik, ktorý odde­ľoval priestor verandy od prázdnej pláže. Bola to
pekná chvíľa v kolo­behu dňa: sám, ovie­vaný vetríkom, načúval oceánu, ktorý
sa vyvalil z temnoty a štyridsať metrov odtiaľ sa rozt­rieštil
a vlial späť. On je tu, ona pod sprchou, pán Perez je kdesi v čertoch
a tamto je Golfský prúd a Bimini a Bahamy, a kdesi tam
v temných diaľa­vách sa zhová­rajú Deni­sine veľryby a kašlú na to, že
sa pán Perez rozču­ľuje a zúri, keď tele­fo­nuje a nikto nedvíha. Možno
sa znova vyberie k Denise. No a čo? Ryan mohol uvažovať o pánu
Pere­zovi a nemusel pritom dať päť dolárov do prasiatka, ale rád by si bol
toho chlapa vypudil z hlavy. Rád by bol skon­coval s tým návykom.
Nevedel, čo to vlastne stvára s tým vínom. Zahráva sa. Pomáha jej prekonať
najhoršie chvíle. Dáva si aj on, aby sa necí­tila ako ožran. Vymýšľa výho­vorky.
Niežeby mu ktovieako chutilo, zatiaľ. A ona si prav­de­po­dobne práve nalieva
ďalší pohár. Takmer vyskočil, ale prinútil sa tam sedieť a hľadieť na
oceán, vyfajčil ciga­retu a potom, po niekoľ­kých minú­tach, si zapálil
ďalšiu.


„Rozmýšľal
som o tvojich veľry­bách,“ povedal Ryan. „Čo vlastne robia veľryby?“


„Že čo robia?“ Držala vidličku a nôž nad
kúskom svieč­ko­vice, ktorý mala na tanieri, a pozrela sa z kuchyne na
okno v druhej miest­nosti. Vo vybled­nutom zelenom tričku vyze­rala čistá,
vydr­hnutá. Krúžila jazykom v ústach. „Jedia sépie,“ pove­dala napokon.
„Sépie zbož­ňujú. A rady sa hrajú, rady sa spolu zhová­rajú.“


„Aj milujú?“


„Keď na to majú samice náladu.“


„Závisí to teda od diev­čaťa, čo?“


„Asi hej, ibaže by bol veľry­biak naozaj nadr­žaný.“


Ryan mal dobrý pocit – keď vošiel,
zbadal, že z vína v modrom­níš­kovej fľaši neubudlo – ale
nechcel, aby si myslela, že sleduje nejaký zámer, keď hovorí o tom, ako sa
veľryby milujú. Zvláštne, včera večer bola nahá a otŕčala mu škatuľku; ale
teraz to bol iný človek a Ryan sa bál, že povie niečo nevhodné.


Kým opekala rezeň, dopili biele víno. Teraz už
stiahli polo­vicu alma­dén­skeho červe­ného. Keď mala prázdny pohár, nena­lie­vala si
sama. Čakala, kým jej naleje Ryan, a on mal pocit, alebo si to len
namýšľal, že ho pri nalie­vaní sleduje, aby sa ubez­pe­čila, že si nedo­žičil viac.
Namýšľal si to, lebo to sám kedysi robieval. Nezdvihol oči a nepozrel sa,
či ho sleduje; bál sa.


Keď dojedli, vo fľaši zostalo ešte na päť prstov
vína. Denisa odkla­dala zo stola, chytila fľašu a zdalo sa, že nevie, čo
s ňou.


„Chceš to dopiť?“


„Nie, už nemám chuť,“ povedal Ryan.


Sledoval ju, ako kladie fľašu späť na stôl. Kým
umývala riad a Ryan utieral, zazát­koval fľašu a postavil ju hore na
chlad­ničku. Tam je k dispo­zícii komu­koľvek, kto dostane chuť.


Potom si vyzuli topánky, zišli na rovný, hladký
piesok, stáli tam a hľadeli na príboj, cítili nárazy chladu, keď sa voda
prihnala a keď sa vracala do mora, ožíval im pod nohami piesok. Cítil sa
s ňou tam vonku na pláži nenú­tene, aj keď neskôr sedeli na ležad­lách na
verande. Dokonca i keď mlčali, cítil sa nenú­tene a príjemne.


Ale keď sa vrátili dnu a boli sami
v izbe, zroz­pa­čitel a uvažoval, čo si Denisa myslí, či očakáva, že sa
jej dotkne a ujme sa inicia­tívy. Včera večer pove­dala: „Veď som si
vravela, že kedy k tomu dôjde – po všetky tie razy, čo si tu
bol.“ Pravda, keď to pove­dala, bola opitá, ale pomys­lela si to a pove­dala
to. Chcel sa jej dotýkať a ona to asi očaká­vala. Nevedel, prečo sa cíti
hlúpo a trápne. Veď keby nech­cela, tak mu povie. Ale musí to prísť
priro­dzene.


Šla do kúpeľne a zasa vyšla, potom ta šiel on,
umyl si zuby a učesal sa. Keď vyšiel, bola v posteli. Vrchnú
prikrývku mal z postele stia­hnutú, paplón a plachtu odostlané.


„Kde si našla vankúše?“


„V skrini.“


Vyzliekol si košeľu a noha­vice. „Tak dobrú
noc.“


„Dobrú noc,“ pove­dala. „Spi dobre.“


Šuchol sa do postele a ležal na chrbte
s pohľadom upretým na povalu, zatiaľ čo tri metre od neho ležalo
v posteli pekné dievča. Odkiaľsi zvonka dopa­dalo na povalu odra­zené
svetlo.


Možno Denisa príde k nemu.


Nie, čaká naňho. Tak choď už, preboha. Bude si
myslieť, že je teplý.


V tichu počul príboj, príjemný, vzdia­lený
zvuk.


„Ryan?“ ozvala sa Denisa v tme.


„Áno?“


„Si fajn chlapec, vieš o tom?“


„Vďaka,“ povedal Ryan. „Aj ty si fajn.“ Po chvíľke
sa prevrátil na bok, a prevrátil sa tak potichu ešte niekoľ­ko­krát za tú
hodinu, čo mu trvalo, kým zaspal.


Očaká­vala,
že k nej príde. Bola na to prichys­taná a bola by ho pustila
k sebe do postele. Keď nepri­šiel, bola prek­va­pená, ale nie skla­maná. Času
bolo dosť a vedela, že k tomu dôjde, nie tak, že sa jeden z nich
ujme inicia­tívy, ale samo od seba, azda keď to budú nejmenej očakávať.


„Prvý deň buď radšej opatrná.“


„Nie,“ pove­dala, „ja síce vyzerám, ako že sa ľahko
spálim, ale nespálim sa. Chytám bronz dosť rýchlo, za pár dní. A čo ty?“


„Hej, kedysi som sa často spálil, ale teraz už
nie.“


Takéto plážové rozho­vory, reči
o jedle – Máš rád jabl­kový závin? Máš rada
ustrice? – o filmoch a filmo­vých hercoch, o knihách, ktoré
čítali, o tej, ktorú Denisa práve číta – Viem, že je hlúpa
a autorka nevie písať, ale žeriem ju – a medzitým poli­ho­vali na
florid­skom slnku, natie­rali si navzájom chrbty olejom, vbehli do vody skôr sa
ochladiť, ako plávať, lebo ani jeden z nich nie je plavec – ani
slovko o pánu Pere­zovi. Čo robí? Kašlať na to – a neskoro
popo­ludní si zdriemli na pláži a zobú­dzali sa v chla­divom tieni, keď
sa slnko skrylo za múry kúpeľ­ných budov, s telami ešte vždy špejú­cimi od
slnka a piesku, za jeden deň zmenení na domo­rodcov zašli do Prímor­ského
nákup­ného centra, aby si kúpili slamené klobúky, plážové uteráky s nápisom
Pompano Beach, Florida, poma­ranče
a avokáda a štvrť kila pistá­ci­ových orieškov. Lízali zmrz­linu
v kornú­toch a sledo­vali, ako penzistom trvá aj pätnásť minút, kým
bielym cadil­lacom odbočia doprava. Vieš, čo človek robí, keď je na dôchodku?
spýtal sa Ryan. Čaká na poštu. Najprv čaká na noviny a potom na poštu.
Potom čaká, kým najazdí na aute tritisíc kilo­metrov, aby mu vyme­nili olej
a zošte­lo­vali motor. Všimla si si tie šortky, čo nosia penzisti? spýtal
sa. Všimla si si, ako vysoko ich majú vytia­hnuté na brucho? Ona na to: No a?
Rád by som vedel jedno, povedal Ryan, kde berú také dlhé zipsy? Tam, odve­tila
Denisa, kde ich ženy berú tie flit­rové svet­ríky, ktoré nosia preho­dené cez
plecia. Čo myslíš, sú tie rukávy ozaj­stné alebo falošné? Ryan jej navrhol, nech
sa niektorej pani penzis­tovej opýta. A veru sa aj opýtala. Spýtala sa
jednej ženy pred Prímor­ským trho­viskom, či má rukávy na svetri ozaj­stné, alebo
len na parádu. Žena na ňu vypleš­tila oči. Vracali sa peši do Vista del Mar
popri rozpá­lenom červenom pinte zapar­ko­vanom pred bunga­lovom. Umývať každý deň auto,
to je tiež bohovské, povedal Ryan. Ten slaný vzduch. Denisa nato: Ale umyť mňa,
to nebude len nejaké rýchle oplác­hnutie. Už sa neviem dočkať, kedy sa
ospr­chujem. Potre­buješ pomoc? spýtal sa Ryan. Len sa zasmiala, nedala mu
vlastne odpoveď. Ale už to bolo na dobrej ceste.


Prvá sa ospr­cho­vala Denisa. Vyšla z kúpeľne
zaba­lená do uteráka s nápisom Pompano
Beach, Florida a šúchala si vlasy hote­lovým uterákom.


„Si na rade,“ pove­dala. Vyme­nili si pohľad.


Ryan pod sprchou uvažoval o tom pohľade,
o diev­čati v izbe za pokoj­ného včas­ného večera a cítil, že
v ňom narastá túžba. Keď sa utieral pred zrkadlom, páčilo sa mu, akú má
farbu, ako vyzerá, aj ako mu ovísajú neuče­sané vlasy a blýs­kavo žiari
tvár. Natrel sa krémom aqua velva. Vyzeral mocne, zdravo. Mal dobrý pocit.


Keď vyšiel, prepá­saný hote­lovým uterákom, videl, že
si Denisa, ešte vždy v uteráku Pompano
Beach, Florida drhne krátke plavé vlasy. Keď odlo­žila uterák, zazrel znova
ten pohľad, pocítil ho, a vedel, že aj ona. Nespúš­ťala z neho oči,
keď podi­šiel k nej a položil jej ruky na plecia, potom ich nechal
skĺznuť po jej tele a zároveň pocítil na rebrách jej ruky, poma­ličky po
ňom puto­vali, vtedy zatvo­rili oči a poboz­kali sa, pohý­bali trochu hlavami,
aby našli správnu, pohodlnú polohu, cítili navzájom svoje ústa a časti
perí, vpíjali sa a nežne pritís­kali, predl­žo­vali ten dotyk a vedeli,
že to je iba začiatok. Bola v tom napokon aj úľava, hlasná úľava, keď sa
nadýchli a uvedo­mili si jeden druhého.


Pri milo­vaní sa usmie­vali.


Pána, to ale bolo dobré, Ryan jej povedal, že tomu
ani nemôže uveriť. Skvelé je milovať sa s niekým, koho miluješ, povedal.
Ako po prvý raz, ibaže oveľa lepšie. Cítiš to? Mohol sa jej to opýtať, lebo
vedel, že to cíti. Usmiala sa a pove­dala: Uhm, cítim. Bože, ja ani neviem
čo skôr, povedal. Chce sa mi robiť všetko naraz. Videl úsmev v jej očiach,
vedel, že obaja cítia to isté, bozká­vali sa a neve­deli sa nasýtiť bozkov,
položil ruku na vlasatý hrbolček medzi jej nohami a cítil na sebe jej
diev­čenskú ruku, a ešte vždy sa bozká­vali, ústa sa im hýbali, pána­beka,
také to ešte nikdy nebolo. To tu ešte nebolo, povedal. Takýto pocit som ešte
nezažil. Poď, pove­dala. Sledoval jej oči a počul zvuk, ktorý sa z nej
vydral. Boli na vrchole a Ryan nevedel, či to znesie, iba okamih si
uvedo­moval sám seba a vzápätí si ich uvedo­moval oboch, ako sa pokú­šajú
preniknúť čím bližšie, splynúť, až sa napokon jeden v druhom stra­tili.
Odovzdali sa tomu, usilo­vali sa čo najväčšmi predĺžiť objatie, počuli zvuky,
ktoré im vychá­dzali z vnútra. Ryan sa nadý­chol, chytil dych, a už sa
opäť bozká­vali, ležali na bokoch tvárami k sebe a bozká­vali sa,
dych­čali pritis­nutí jeden druhému na pokožku, k tvári, bozká­vali sa,
poze­rali na seba a oslo­vo­vali sa unave­nými, nevdo­ja­kými úsmevmi.


Keď už ležal na chrbte a hľadel do povaly,
spýtala sa: „Kde si?“


„Som tu.“


„O čom rozmýšľaš?“


„Uvažoval som, či si máme dať šunku alebo kurča.
Mohli by sme opražiť cibuľku so zeleným korením, pridať para­dajky…“ Pocítil, že
sa pohla, a pozrel na ňu, opretú o lakeť. „Prečo? Na čo si myslela?“


„Na nič,“ pove­dala Denisa. „Teraz ti to nepo­viem.
Ty myslíš na jedlo.“


„Nebuď taká, povedz.“


„Milujem ťa,“ pove­dala Denisa. „Neko­nečne ťa
zbož­ňujem a som do teba zami­lo­vaná.“


„Dobre.“


„Dobre?“


„Hej, lebo aj ja som zami­lo­vaný do teba.“


„Vieš, že si to už povedal? Povedal si, že milovať
sa s niekým, koho miluješ.“


„To je slovo do bitky, nie? Už sme v tom, sme
párik.“


Ležala na vankúši a mlčala. Bolo počuť príboj
a vietor, ktorý vtŕhal otvo­reným oknom. „Ale čo ak po čase…“


„Čo ak po čase, tak čo?“ povedal Ryan. „Chceš vopred
vedieť všetko, čo sa ti prihodí, alebo to chceš brať deň za dňom a nechať
sa prek­va­povať?“


„A nemohla by som vedieť aspoň kúsoček
z toho, čo sa prihodí?“ spýtala sa.


„Možno hej,“ povedal Ryan, „podľa toho. Čo ťa
trápi?“


„Ja som už bola vydatá,“ pove­dala po chvíľke.


„Viem.“


„Uvažo­vala som, či… si si ma niekedy pred­sta­voval
s ním. S takým typom človeka.“


„Neroz­mýšľam o ňom ako o človeku,“
povedal Ryan. „Rozmýšľam o ňom ako o čísle.“


„Naozaj?“ Nechá­pavo. „O akom čísle?“


„Osem­de­siat­deväť. To číslo mal v márnici. Kým
ho iden­ti­fi­ko­vali.“


„Á. Videl si ho?“


„Videl, ale jediné, čo si z neho pamätám, je
to číslo. Človek, ktorý ho mal, už nejes­tvuje.“


Päť dní
chodili na slnko, zhnedli, a ako sa obaja zhodli, v živote im ešte
nebolo tak dobre. Hoci niekedy, keď Ryan mlčal, Denisa sa ho pýtala, či je
všetko v poriadku. V najlepšom, vravieval. Uverila mu a stačilo
jej to na pár hodín, alebo kým zase nepo­cí­tila potrebu sa opýtať. Vedela, že
treba žiť zo dňa na deň a netrápiť sa nad tým, čo sa možno vôbec nestane.
Cítila sa pri ňom spokojná a šťastná, a keď sa milo­vali, bola si ním
celkom istá. Ale cítie­vala, ako sa v myšlien­kach od nej vzďa­ľuje,
a pýtala sa v duchu, kde je, či ľutuje, zožiera sa pochyb­nos­ťami
a uniká jej, či je k nej milý iba preto, že ona niekoho potre­buje.
Vravie­vala mu, stojac v kuchyni: „Objím ma.“ Potom už bolo opäť dobre.
Cítila, že ju miluje. Často jej hovoril, že ju miluje. A ona vravie­vala:
„Ale…“ On nato: „Prečo mi jedno­ducho neveríš a nepres­taneš o tom
uvažovať?“ Každý deň jej opakoval, aby len cítila a usilo­vala sa toľko
neroz­mýšľať. „A čo keď cítim, a potom sa toho citu začnem báť?“
spýtala sa. „Prečo by si sa nebála?“ povedal. „Musíš zostať otvo­rená voči
svetu, musíš riskovať, a z toho môže byť človeku úzko, jasná vec. Ale
čo vyhráš, keď neris­kuješ?“


Robíš miešané šaláty a pozeráš Uhád­nite názov tejto melódie.


Tak to mohla pokojne škrtnúť, o jednu
alter­na­tívu na uvažo­vanie menej. A žiť sama je hlúpe. Prečo teda nestaviť
na Ryana? Ak sa s ním cíti dobre, priro­dzene, ak je sama sebou a taká
šťastná ako nikdy v živote, kde je chyba? Len keď jej z času na čas
dodá istotu.


Na piaty deň pocit úzkosti nie a nie zmiznúť.
Nezho­vá­rali sa, ani neus­mie­vali na seba toľko a tak priro­dzene ako prv. Už
má toho dosť, pomys­lela si Denisa. Nudí sa. Spýtala sa ho, či chce niečo
podniknúť, niekam ísť. Ani nie, povedal. Nespý­tala sa ho, kde je, ani či je
všetko v poriadku.


„Chrbát si veľmi neopáliš,“ pove­dala.


Ležala doluz­načky na uteráku, tvár obrá­tenú
k Ryanovi, ktorý sedel na plátennej stoličke so slameným klobúkom
stia­hnutým na oči a civel na oceán.


„Chrbát sa musí uspo­kojiť s tým, čo sa mu
ujde,“ povedal Ryan. „Nerád sa takto vyva­ľujem, pokiaľ si nechcem zdriemnuť.“


Tónu, ktorým to povedal, sa nedalo nič vyčítať, ale
Ryan bol tichý, pono­rený do seba, a hlbšie ako v pred­chá­dza­júce dni.
Musela si vymýšľať, čo mu povie. Hádam nezaš­kodí trochu ho prebrať. Zdvihla
tvár z uteráka a pozrela na oblohu.


„S počasím sme mali šťastie.“


Nepo­vedal nič.


„Dnes bude dvad­sať­sedem stupňov, na zajtra hlásia
ľahké prehánky.“


Teraz už Ryan na ňu pozrel. „Naozaj?“


„Jednej zimy bolo v Bad Axe toľko snehu,“
pove­dala Denisa a zara­zila sa. „Chceš vedieť, koľko tam bolo snehu?“


„Koľko ho bolo?“ spýtal sa Ryan.


„Vonku bolo toľko snehu, že sme museli kakať do
brokov­nice a vystre­ľovať to komínom.“


„To vám teda nebolo do smiechu,“ povedal Ryan.


Denisa si polo­žila tvár na plážový uterák. „Ani
tebe nie je.“


Niekoľko minút ani jeden z nich nepre­ho­voril.
Napokon sa ozval Ryan: „Tak dobre.“


V prvej chvíli Denisa nepo­ve­dala nič.
Sledo­vala ho, ako sa naklonil a hľadal čosi v slamenej taške.
Vytiahol náprsnú tašku. Denisa trochu podvihla hlavu.


„Čo dobre?“


Ryan vybral päťdo­lá­rovku, načiahol sa a nechal
ju padnúť na kraj uteráka, vedľa jej tváre.


„Pán Perez. Poďme si naňho posvietiť.“


„Ako?“


„Mám zopár nápadov.“


„O tom si teda toľko rozmýšľal?“


„Čias­točne,“ povedal Ryan. „Chceš sa dostať
k svojim peniazom? Záleží na tebe.“


Páčila sa jej línia striešky na slamenom klobúku,
ktorý mal stia­hnutý do očí, keď na ňu pozeral. Páčil sa jej tichý zvuk jeho
hlasu, hnedé ruky i to, ako pokojne sedel na plátennej stoličke
a čakal.


„Čo keby sme si po ne zašli a vrátili sa sem?“
pove­dala.


Ryan sa usmial. „Prečo nie?“


Rezer­voval tele­fo­nicky letenky na Východnú linku
z Miami. Museli sa ponáhľať, aby to stihli. Za polho­dinu sa zbalili aj
obliekli. Keď už boli prichys­taní na odchod, Denisa si na niečo spome­nula,
a tak odlo­žili pre chyžnú do chlad­ničky zvyšky potravín: kečup
a horčicu, nakla­dané uhorky, olej, chlieb, kolienko a tých vari päť
prstov alma­dén­skeho červe­ného, čo ešte zostalo vo fľaši.

Ryan
musel čakať, kým Rita pripraví kávu; unikala mu, získa­vala čas na rozmýš­ľame,
keď tam stála pri hnedastom kávo­vare, ktorý ladil s béžo­vými tónmi
a poťahmi advo­kát­skej kance­lárie. Vrátila sa popri palmách, ktoré stáli na
regis­trač­kách v ladia­cich kera­mic­kých črep­ní­koch, a posta­vila šálku
na stôl vedľa Ryana.


„Vďaka,“ povedal. „Pozri, nemôžeš mať z toho
nijaké neprí­jem­nosti. Veď neurobíš nič iné, iba naklepeš návrh na pred­vo­lanie.
Nik sa nebude pýtať, kto ho naklepal.“


Rita si sadla k stolu a urobila na ňom
miesto pre svoj hrnček s kávou. „Chceš mu pohroziť, o to ti ide?“


„Chcem, aby si pán Perez uvedomil, že by mu súd
mohol robiť obštrukcie,“ povedal Ryan, „ak sa ho pani Learyová rozhodne
žalovať.“


„Pani Learyová, alebo by si ju mohol nazvať aj
navrho­va­teľka,“ pove­dala Rita.


Ryan sa usmial. „Tak to býva, keď sa človek dostane
do advo­kát­skej kance­lárie. Tak dobre – Denisa by ho mohla žalovať.“


„No a prečo to teda neurobí?“ spýtala sa Rita.
„Keď pán Perez v tejto zále­ži­tosti vyrába také podrazy.“


„Pretože si myslím, že to nebude treba. Keď sa vec
dostane na súd, zviaže mu to ruky, všetkým nám to zviaže ruky.“


Videl, že Rita sa pokúša z toho vyvliecť.
Možno zúri a dusí to v sebe. „Ja neviem,“ pove­dala. „Bože, dnes musím
vybaviť strašnú hŕbu roboty.“


Ryan sa naklonil bližšie k stolu. „Veď sú to
len dva hárky papiera. Koľko ti to zaberie, desať minút? Takej špič­kovej
klepici.“


Rita naňho vrhla unavený pohľad. „Špič­ková klepica.
Čudujem sa, že si nepri­niesol bonbo­niéru.“


„Alebo kyticu,“ povedal Ryan. „Dobre, tak ťa
o to prosím ako o láska­vosť. Ručím ti, že ťa do toho neza­tiahnem.“


„Vy dvaja ste už teraz iste jedna ruka,“ pove­dala
Rita. „Týždeň na Floride.“


„Päť dní,“ povedal Ryan.


„Si do nej zami­lo­vaný?“


„Tuším že hej,“ povedal Ryan. Mal dobrý pocit, že
to povedal. Nech si Rita urobí, ako chce.


Nepo­ve­dala v prvej chvíli nič, len naňho
zamys­lene hľadela, azda spomí­nala na spoločné chvíle, oživo­vala si svoj dojem
z neho, azda si ho cenila väčšmi ako prv. „Si fajn chalan, Jack,“ pove­dala.
„Len dúfam, že neurobíš hova­dinu.“


A potom
od zemi­tých farieb a zele­ných kvetov medzi purpu­rový zamat a sklom
pokrytý chróm u Jaya Walta. Purpur so svet­lo­mod­rými kober­cami
a svet­lo­modrým špor­tovým oblekom a vyleš­teným svet­lo­modrým cadil­lacom
pred kance­lár­skou budovou na pred­mestí. Vedľa neho zapar­koval Ryan svoju
špinavú svet­lo­modrú cata­linu.


Z miesta, kde sedel, videl cez okno obe autá.
Nabu­dúce len tmavo­modré alebo tmavo­hnedé, uvažoval.


Jay Walt v zaklá­ňacom kance­lár­skom kresle mal
vyzuté topánky a skrí­žené nohy v svet­lo­mod­rých ponož­kách vylo­žené na
troj­met­rovej sklenej doske stola.


„No a v čom je problém?“ povedal. „Také
veci sa robia denno­denne. Nejde ti o iné, iba ho poštekliť po vajciach, je
tak? Tak mu ten návrh pošli poštou. Bude ťa to stáť trinásť centov.“


„Nie, chcem vidieť, ako zare­a­guje,“ povedal Ryan,
„ale bojím sa, že by som to zbabral. Zbadá, že som nervózny, a hneď si
pomyslí, že šijem nejakú búdu.“


„Akože aj šiješ. Počuj, neser ma, veď každý deň
serví­ruješ ľuďom listiny s tými svojimi milými chlap­čen­skými drís­tami. Tak
načo tie reči?“ Jay Walt niekoľko ráz šťukol zlatým zapa­ľo­vačom, aby si zapálil
vyhas­nutú cigaru. „Daj mu to a rob sa hlúpy.“


„Ale on ma pozná,“ povedal Ryan. „O to ide. Je
to môj nápad, on to vie, no a teraz mu dodám tie listiny. Chápeš, čo mám
na mysli? Má ma tam rovno pred nosom, tak by sa pokúsil so mnou vybi­cyk­lovať.“


Jay Walt začal priky­vovať a potom sa zaškeril.
„Ty si mi všetko nepo­vedal, pravda, Jackie? Pracuješ pre toho
chla­píka – a pozrime sa, zrazu pracuješ pre tú ženskú? Doriti, aj ja
by som si na teba dával pozor. Čo vlastne robí ten chlapík?“


„Už preňho nepra­cujem,“ povedal Ryan. „Vieš, aký
je, keď vidí, že ťa nepot­re­buje, tak koniec.“


„Nemá srdce,“ povedal Jay Walt. „A ty ho
nemôžeš pohnať na súd za podvod, lebo si sa svojho času na tom zúčast­ňoval, je
tak? Si dožraný a chceš sa pomstiť.“


„Navrho­va­teľkou je ona,“ povedal Ryan, „nie ja. Keď
chcem, môžem ísť na šesť mesiacov do Kali­fornie. Môžem sa z celej veci
jedno­ducho vytratiť.“


„Vieš čo, Jackie?“ povedal Jay Walt. „Drístaš. Máš
v rukách tutovú vec, ženskú, ktorú čakajú peniaze, tak to predsa nepustíš
z očí, človeče. Akú majú tie akcie hodnotu?“


„Pane­bože,“ povedal Ryan, „to práve chce ona
zistiť. Doručiť mu záväzný súdny príkaz a dúfať, že si radšej sadne za stôl
a poho­vorí si, akoby mal ísť na súd.“


„Aby to nedos­tali do rúk tí zasrani práv­nici,“
povedal Jay Walt. „Ja sa ti neču­dujem. Ale stojíš pred prob­lémom. Chceš
chla­povi zdvi­hnúť mandle, a pritom sa mu neukázať na oči. Jediné, čo ti
v tom prípade zostáva, je poslať mu vec poštou, ako som ti už vravel.“


„Uvažoval som, že keby si poznal niekoho, na koho
by sa dalo spoľa­hnúť,“ povedal Ryan, „bystrého mládenca, o ktorom si
myslíš, že by si vedel narýchlo preštu­dovať Pereza, opísať mi jeho reakcie, čo
vraví…“


„Tuná? Medzi tými mojimi trkvasmi? Tí keď sa chcú
vyšťať, musíš im ukázať mušľu.“


„… pani Learyová by bola ochotná zacvakať
stopäť­de­siat. Možno pustí aj dve zelené, ak sa jej bude správa páčiť. To len
medzi nami.“


Jay Walt zaklonil hlavu na operadlo kresla, aby sa
pozrel na Ryana, ako tam trpez­livo čaká so svojou ponukou. Chlapec
s dobrou povesťou, čestný, úprimný, možno trochu naivný. A možno ani
nie.


„Vopred?“


„Pove­dzme stovku hneď.“


„Kto konci­poval ten návrh, nejaký študent práva?“


„Ručím ti za to, že je v poriadku.“


„Ibaže tá proce­dúra trochu smrdí, hm?“


„Sám si povedal, že sa to robí denno­denne.“


Keď Jay Walt natiahol ruku, na malíčku sa mu
purpu­rovo zablysol diamant.


„Ukáž to sem, Jackie. Mrknem na to, či sa mi to
bude pozdávať.“


Jaya
Walta síce nepo­žia­dali, aby si vyzliekol kabát, ale keď pán Perez kráčal
s obálkou k písa­ciemu stolu, povedal: „Raymond, nalej pánu Waltovi.“


„Škótsku s kvapkou vody, ak možno,“ povedal
Jay Walt.


„Škótsku s kvapkou vody,“ zopa­koval pán Perez.
„Vonku je ešte stále tak chladno?“


„Ani nie,“ povedal Jay Walt. „Hádam sedem stupňov.“


„To je chladno,“ povedal pán Perez. Mal už na nose
okuliare na čítanie a vybral listiny z obálky. Neod­tŕhajúc od nich
oči, povedal: „Raymond, počkaj s tou škót­skou a kvapkou vody.“


Raymond Gidre, ktorý stál pri kniž­ničnom bare, sa
obrátil s flašou J&B v ruke.


Jay Walt v svojom kabáte s prac­kami,
kovo­vými krúž­kami a náplec­níkmi čakal. Keď pánu Pere­zovi podával žltú
obálku, povedal mu iba: „Toto je zrejme pre vás, nejaká právna zále­ži­tosť.“
Usiloval sa robiť zo seba hlupáka a držať sa čo najväčšmi bokom.


„Návrh na záväzný súdny príkaz,“ povedal pán Perez
a vrhol pohľad na Jaya Walta. „Nejaká právna zále­ži­tosť, čo? ‚Za účelom
vymá­hania infor­mácie… pred­vo­lanie dostaviť sa na Obvodný súd Oakland­ského
okresu.‘ Hej, vidí sa mi, že naozaj ide o nejakú právnu zále­ži­tosť.
Raymond, čo by si povedal na to, keby si tohto tučka chytil za golier
a vyhodil z okna?“


„Ty otvor okno,“ povedal Raymond, mieriac
k Jayovi Waltovi, „a ja ho vyhodím. Kam až má zale­tieť?“


„Hádam až celkom dolu,“ povedal pán Perez. „Keď
už.“ Zašiel k menšiemu oknu v izbe, ktoré malo zvyčajné rozmery,
šklbol roletou, až sa prudko navi­nula na pružinu, a podvihol spodnú časť
okna zarovno s hornou tabuľou. „Takto asi?“


„To je dobre,“ povedal Raymond.


Jay Walt tomu nemohol uveriť, preska­koval pohľadom
z pána Pereza na Raymonda Gidreho, ktorý bol už pri ňom so svojimi
ulíza­nými vlasmi, špor­tovou košeľou a mate­rin­ským teto­vaním. Zacítil
Raymon­dovo vlasové tonikum. „Ale mládenci, neten­tujte sa,“ povedal.


„Môžem ho tadiaľ rovno vyši­kovať,“ povedal Raymond.
„Má na kabáte ruko­viatky.“ Raymond schmatol opasok a jeden
z náplec­níkov, takmer strhol Jaya Walta z nôh a hnal ho cez izbu
k oknu.


Jay Walt zvrieskol.
„Kris­te­pane – nebláz­nite! Počkajte, prekrista!“


Hlavou tvrdo narazil do oken­ného rámu. „Doriti,“
povedal Raymond. S námahou, zatí­najúc čeľuste, stiahol Walta späť
a napoly ho vystrčil cez otvo­rené okno, Jay Walt sa zapieral kole­nami
o podo­ke­nicu, aby sa zachytil, a hľadel zo sedem­nás­teho poschodia
rovno dolu na príjaz­dovku pre služobné vozidlá na Jefferson Avenue, videl, ako
sa hýbu, z kroka na krok vlečú strechy áut, a cítil, ako mu tvár
bičuje vietor.


„Zasekol sa, darebák.“


„Podrž ho tam,“ povedal pán Perez. „Vidí sa mi, že
sa modlil.“


„Ja neviem, spomínal Krista,“ povedal Raymond.
„Neni on židáčik?“


„Myslím, že hej. Spýtaj sa ho.“


Raymond sa nachýlil tesne k Waltovmu chrbtu.
„Hej, ty si židáčik?“ Pozrel na pána Pereza. „Prikývol, že hej.“


„Spýtaj sa ho, či to bol jeho nápad.“


Raymond sa ho spýtal. „Pokrútil hlavou, že nie,“
povedal.


„Spýtaj sa ho znova.“


„Nieee!“ zakvílil Jay Walt vonku na vetre.


„Spýtaj sa ho, čí nápad to bol.“


„Ryanov!“ skríkol Jay Walt. „Neviem o tom
nič – boh mi je svedok!“


„Vtiahni ho dnu a zavri okno,“ povedal pán
Perez. Zašiel k baru a nalial si. Keď sa vrátil, Jay Walt sa odkradol
od okna a držal sa za žalúdok, akoby sa chránil.


„Streľ mu jednu poriadnu,“ povedal pán Perez. „Aby
dával pozor.“


Jay Walt netušil, čo príde. Raymond mu otvo­renou
dlaňou zavalil také zaucho, že skoro spadol. Jay Walt pri údere vykríkol.


„Ešte.“


Keď sa pokúšal kryť, vyzeral v tom kabáte
guľatý a ešte tučnejší. „Prosím vás, neub­li­žujte mi. Prisahám bohu…“


Chcel sa obrátiť, ale Raymond ho chytil za predok
kabáta a mocne mu struhol po tvári. „Pozri sa na mňa, židáčik,“ povedal.
„Počuješ, pozri sa na mňa.“ Potom ho zdrapil za vlasy a podvihol mu tvár,
Jay Walt skučal a pokúšal sa zatvoriť oči, a Raymond ho začal biť
žltou mozoľ­natou dlaňou, pri spia­točnom pohybe mu pridával aj spak­ruky a hánkami
mu pritom odieral nos a lícne kosti.


Pán Perez si uchlipol z pohára a spustil
ruku. „To by stačilo, Raymond.“ Keď Raymond ustúpil nabok, fúkajúc si na ruku,
pán Perez povedal Jayovi Waltovi: „Priu­čili ste sa dnes niečomu cennému?“


Jay Walt prikývol a zamumlal čosi otvo­re­nými,
spuc­hnu­tými ústami.


„Nepo­čujem vás,“ povedal pán Perez.


„Áno prosím, priučil, nechcel som…“


„Pove­dzte pekne: Už nikdy sa nebudem s pánom
Perezom ťahať za prsty.“


Jay Walt začal tie slová opakovať.


„Hlas­nejšie,“ prerušil ho pán Perez. „Ešte stále vás
nepo­čujem.“


„Už nikdy sa…“


„Už nikdy sa nebudem s pánom Perezom ťahať za
prsty, nikdy v živote.“


„Už nikdy sa nebudem s pánom Perezom ťahať za
prsty,“ povedal Jay Walt.


„Nikdy v živote.“


„Nikdy v živote,“ povedal Jay Walt.


„To rád počujem,“ povedal pán Perez. „A teraz
si utrite nos a choďte domov.“


Ryanovi
sa páčil tmavý vychádz­kový oblek s bielou košeľou a k tomu
opálená pokožka. Človek vyzerá tak úspešne: sedí si za stolom v bare
Sala­mander a pokojne čaká na výsledok obchod­ného jednania. A navyše
v tlmenom svetle opálenie dobre ukáže. Dal si coca-colu, plotom prešiel na
čierne pivo a maznal sa s ním, aby mu čo najdl­hšie vydr­žalo; práve
cmúľal ľad z dna, keď vošiel Jay Walt.


„Fíha,“ povedal Ryan s úctivým obdivom.
„Vyzeráš, akoby ťa boli poští­pali včely.“ Už vstával, keď sa Jay Walt vsúkal za
stôl a zvalil na stoličku.


„Musíme odtiaľto vypadnúť. Nie, chcem sa napiť,
dokrista.“ Lapal po dychu, sotva vládal pohnúť opuc­hnu­tými ústami. „Otvoria ti
okno, doboha, a pokú­šajú sa ma vysotiť. Ten veľký kurevník ti ma začne
z celej sily mlátiť.“


„Keď si visel z okna?“


„Sedem­náste poschodie, pozerám dolu, dokrista,
vravím im, počujte, mládenci, neon­dite sa, to nie je sranda.“


„Čo povedal Perez?“


„Že čo povedal? Pokúšal sa ma vysotiť z okna.
Kde tu majú čašníčku?“


Ryan sa rozvalil na stoličke. „Takže záväzný súdny
príkaz sa mu veľmi nepoz­dával, čo?“


Kým Ryan sedel s Jayom Waltom a zaplatil
mu niekoľko dvoj­itých whisky, mal čas naplá­novať si najb­ližší ťah. Dal Waltovi
druhú stovku, povedal, že ho strašne mrzí, že to takto
dopadlo – škótska čias­točne vrátila Jayovi Waltovi odvahu, takže sa
vyhrážal, že toho gaunera zaža­luje – odpre­vadil ho k pohyb­livým
schodom, znova mu poďa­koval a potom prešiel cez halu k domá­cemu
tele­fónu.


Keď sa pán Perez ohlásil, Ryan povedal: „Práve mi
tele­fo­noval Jay Walt. Zdá sa, že budete mať na krku dve súdne žaloby.“


„Neverte tomu,“ povedal pán Perez.


„Takže sa nebo­jíte ísť na súd?“


„Čo keby ste sem zasko­čili a poho­vo­rili by sme
si o tom,“ povedal pán Perez.


„Pokiaľ by sa to dalo usku­točniť na prízemí,“
povedal Ryan. „Možno trochu neskôr. Musím najprv vybaviť jednu súrnu vec.“


„Súrna vec, čo? Synku, nič vás nemôže tlačiť tak
veľmi, ako vás budem tlačiť ja.“


„Čudo­vali by ste sa,“ povedal Ryan. „Čo keby sme
šli spolu na večeru? Zavolám vám.“ Zložil skôr, ako stihol pán Perez niečo
povedať.


Táto etapa, pripra­vo­vanie pôdy, sa skon­čila.


Potom išiel Ryan k tele­fón­nemu auto­matu, aby
zavolal Virgi­lovi Royalovi, hoci bolo veľmi neprav­de­po­dobné, že sa Virgil
ohlási, alebo že sa mu ho vôbec podarí nájsť skôr ako za niekoľko hodín. Haló,
povedal Virgil svojím lenivým hlasom a Ryan sa neub­ránil úškrnu. Nemyslel
si si, že sa potešíš, keď začuješ Virgilov hlas. Chví­ľočku spolu hovo­rili
a dohodli sa, že asi o hodinu u Spor­treeho. Ryan povedal, že to
nájde.


„Nebadám,
že by ste sa veľmi ustá­vali,“ povedal Ryan. „Chcete čosi, ale nebadám, že by
ste sa šli nejako zvlášť pretr­hnúť, aby ste to dostali.“


„Som trpez­livý,“ povedal Virgil, „čakám, kým sa
všetci neroz­hodnú. Nech­cete si tentoraz vypiť niečo poriadne?“


„Nie, zostanem pri tomto.“ Ryan mal ešte vždy
polo­vicu coca-coly. Sledoval, ako Virgil kývol hlavou na čašníčku. Bola pri
barovom pulte, za ktorým sedelo niekoľko čier­nych typov s klobúkmi na
hlavách a medzi rečou či nezá­väzným táraním pošku­ľo­vali na seba do baro­vých
zrka­diel. „Čo to tu je, klub klobúč­nikov?“ zaujímal sa Ryan. „Nájde sa medzi
nimi pár pekných, ale vášmu nesia­hajú ani po päty.“


Virgil naňho hľadel spod mierne, elegantne
zahnu­tého okraja svojho pred­mest­ského stet­sonu. „Keď dostanem svoje peniaze, tie,
čo mi patria, tak vám ho dám.“


„Vezmem si ho,“ povedal Ryan, „a všetci budeme
spokojní. Ak sa nám podarí dosiahnuť, aby ste aj vy trochu zapra­co­vali.“


„A o akú prácu ide?“


„Najprv si pove­dzme, o akej sume je reč. Koľko
vravíte, že vám Bobby dlhuje?“


„Polo­vicu.“


„Pokiaľ viem, polo­vica toho, čo mal, je nič.“


„Nie, hovorím vážne. Zaok­rúh­lime to na desať
tácov,“ povedal Virgil. „A teraz mi pove­dzte vy, o akej sume je reč.
Myslím celý balík.“


„Ešte nevieme.“


„Ale máte pred­stavu. Vysvet­lite mi ešte raz, čo to
ten chlap robí.“


Okraj klobúka sa podvihol, keď čašníčka pred neho
posta­vila ďalší oran­žový nápoj. Virgil ju obdaril pohľadom, ktorý bol srdečný,
ale ospalý. Vzala jeho prázdny pohár a usmiala sa, akoby spolu niečo mali.


„Ten chlap,“ ozval sa Ryan, „ako som vám už
povedal, robí iba to, že sa usiluje, aby nado­bú­da­teľka podpí­sala dohodu
o jeho hono­rári, alebo ho splno­moc­nila na trans­akciu s účas­ti­nami,
rozumiete, aby získal osved­čenie vydané tou spoloč­nosťou, a podľa toho,
aké percento sa uvádza v dohode, tak toľko dostane z predaja akcií.“


„A koľko je to?“


„Koľko si myslí, že sa mu podarí dostať.“ Ryan sa
odmlčal. „Záleží na tom, čo ten chlap robí? Vy chcete desať tácov. Dobre,
nebudem sa s vami hádať, rešpek­tujem váš postoj v tejto veci.“


„Môj postoj.“


„Rešpek­tujem ho. Veľmi by ma tešilo, keby ste
zmizli a nikdy viac sa neoz­vali. Ale ste tu, a keď už tu ste, prečo
by ste pre nás niečo neuro­bili.“


„Čo?“


„Vlámali sa tomu chla­povi do hote­lovej izby. Vedeli
by ste si s takým niečím poradiť?“


„Pokra­čujte.“


„Zozbie­rate jeho písom­nosti. Vezmete každý papier,
ktorý uvidíte. Všetko, čo má v aktovke, spisy, fascikle, nejakú poznámku
na druhej strane obálky, všetko habete. Nejaké čmára­nice na zápal­kovej
škatuľke, všetko.“


„Všetky chla­pove papiere.“


„A musí to byť dnes večer. Okolo ôsmej večer,
už tam. Izba číslo sedem­násť nula päť.“


„Vytiah­nete toho chlapa niekam na chvíľu?“


„Dúfam. Ak nie, zavolám vám,“ povedal Ryan.


„To by bolo od vás milé.“


„Hádam si doneste kufor. Keď pôjdete cez halu,
tvárte sa, že sa tam idete práve ubytovať.“


Virgil ho obdaril svojím lenivým úsmevom. „Chcete
mi radiť ako na to?“


„Ak si viete rady, tak nie,“ povedal Ryan. „Je to
vo vašej réžii.“


„A ak ma chytia, pôjde o moju kožu,“
povedal Virgil. „Musí to byť niečo veľmi dôle­žité.“


„Berte to ako zber papiera. Zájdete po starý
papier, prive­ziete ho a dosta­nete desať tácov,“ povedal Ryan. „Potom vám
zavolám.“


Keď Ryan
dorazil domov, bolo pol šiestej. Ešte v kabáte si sadol na gauč
a zavolal Denise.


„Práve som prišla,“ pove­dala. „Bože, som hotová.“


„Ako to dopadlo?“


„Ležím údajne doma chorá a vrátim sa opálená.
Keby si bol ty vedúcim… vieš si pred­staviť.“


„Keby som ja bol vedúcim,“ povedal Ryan, „zvalil by
som ťa na vrecia so zemiakmi. Počúvaj, neskôr nebudem doma. Ten nápad so súdnym
príkazom nevy­šiel – poroz­právam ti o tom, je to svojím spôsobom
psina. Zohnal som Virgila, to je dohod­nuté, a dúfam, že pôjdem na večeru
s pánom Perezom, aby som ho dostal z hotela. Nevolal ti?“


„Celý deň som nebola doma.“


„To je pravda. Pokúšal som sa na niečo prísť, ešte
vždy by som bol rád, keby sa našlo nejaké miesto, kam by si na chvíľu mohla
odísť.“


„Nebudem sa skrývať,“ pove­dala Denisa, „nestojí to
zato.“


Hnevalo ju, keď s tým zase vyru­koval, totiž že
možno bude potre­bovať ochranu. Nech sa pán Perez dá vypchať, pove­dala Denisa.
Nebude už vyse­dávať sama za stia­hnu­tými role­tami, s tým je koniec. Bol to
dobrý postoj, ale Ryan bol z neho nervózny.


„No dobre,“ povedal, „ale neot­váraj dvere nikomu,
iba mne. Ani nedvíhaj telefón, kým ti vopred nepo­viem, kedy presne zavolám.
Sedí?“


„Sedí.“


„Počúvaj, keď potom prídem, možno si prine­siem
zubnú kefku a zopár vecí.“


„Prečo si nepri­ne­sieš všetko?“ navrhla Denisa.


„Čoskoro. Už to nepo­trvá dlho.“


„Počuj, Ryan. Peniaze sú teraz vedľajšia vec, nie?
Pove­dzme ako zvláštna prémia, ale nič také, bez čoho by sme sa neza­obišli.“


„Hej, lenže ich máme rovno pod nosom.“


„Myslím to tak,“ pove­dala Denisa, „že by sa mi
mohli vyhrážať, že mi zlomia nohu alebo čo, a ak to urobia, podpíšem, čo
len budú chcieť. Nech si tie peniaze vezmú, filcky jedny. Čo stra­tíme? Takže si
nerob starosti.“


„Nebudem,“ sľúbil Ryan. „Dovi­denia neskôr.“


Zavolal pánu Pere­zovi, dostal ho k aparátu
a zasypal ho priam jarmočnou reklamou: Para­diso na Woodwarde, len kúsok od
Six Mile, raky v mäkkom pancieri, vyni­ka­júce ryby, rezne, alebo si môžete
dať večeru na taliansky spôsob… a zele­nina. Podá­vajú tam dokonca aj také
veci ako ružič­kový kel a špargle… Výborne. O siedmej.


Ryan si pustil VKV, a kým sa upra­voval
a prezliekal z vychádz­ko­vého obleku do tmavého roláku
a špor­to­vého saka, počúval jazz. Vybral z horného šuplíka vrec­kovku
a zavrel ho. Potom ho zas otvoril a zašmátral pod slipmi. Keď
vytiahol ruku, mal v nej trid­sa­ťos­mičku Smith and Wesson Special, ktorú si
kúpil pred tromi rokmi a z ktorej si vystrelil len zopár ráz na cvičnej
strel­nici. Bola zaba­lená v zelenom papie­rovom obrúsku.


Za tie tri roky ju ani raz nemal so sebou,
a ešte aj teraz v ňom pred­stava revol­vera, pred­stava, že ho drží,
vyvo­lá­vala mierne napätie. No aj tak mal dobrý pocit, keď ho poťaž­kával
v ruke. Ak ho má vôbec niekedy použiť, teraz sa zdá najp­rí­hod­nejšia
chvíľa.


„Ako to
vyzerá?“ zaujímal sa Ryan.


Nijako sa nepo­náhľal, a keď ta prišiel, bolo
takmer osem. Sedeli v barovej časti Para­disa pri zrkad­lovej stene,
a už jedli.


Pán Perez zdvihol k nemu pohľad. „Toto je ten
slávny podnik, hm?“


„Vždy je tu nabité,“ povedal Ryan. „Biele obrusy
a dobré jedlo.“


Raymond Gidre jedol žabie stehienka
a zavr­tával sa do dupľo­vanej dávky špargle na slaninke. „Asi tak na jednej
úrovni s niekto­rými neger­skými podnikmi u nás doma,“ povedal.


Pán Perez bol ešte len pri ustri­ciach, pred sebou
mal fľašu bieleho nemec­kého vína a namáčal si biely chlieb do šťavy na
zohriatom kovovom tanieri. Keď sa Ryan naňho pozeral, dostával hlad. Prisadol
si a pán Perez povedal: „Vyze­ráte, akoby ste sa vrátili z dovo­lenky.“


„Zobral som dámu na pár dní na Floridu,“ povedal
Ryan. „Aby sa dala do poriadku.“


„Zdá sa, že budeme chvíľu mlátiť prázdnu slamu,“
povedal pán Perez. „Myslel som, že by sme mohli prejsť k veci.“


„Dobre,“ súhlasil Ryan, „tak čo poviete na toto? Vy
nám poviete, čo sú to za akcie, pani Learyová vyin­ka­suje peniaze a dá vám
desať tácov za ustá­vame.“


„Toho som sa práve obával.“ Pán Perez odtisol od
seba kovový tanier.


„Alebo vás na základe súdneho príkazu pože­nieme
pred súd,“ pokra­čoval Ryan. „V prvom prípade ušet­ríme čas a súdne
trovy. V druhom prípade nedos­ta­nete nič.“


„V prvom prípade si zároveň ušet­ríte aj žalobu
za spolu­ú­časť, nena­močia vám do toho nos.“ Pán Perez pozrel na hodinky.
„Raymond, ak chceš stihnúť ten hoke­jový zápas, aby si sa už pohol.“


Raymond sa pozrel na svoje hodinky. „Hej, hádam už
radšej pôjdem. Určite môžeš ísť taxíkom?“


„Nevidím dôvod, prečo nie.“ Potom pán Perez
prehodil k Ryanovi: „Raymond ešte v živote nevidel hoke­jový zápas.“


„Už som sa na to dlho tešil,“ povedal Raymond.
Dojedal svoju špargľu, vytieral chlebom šťavu. Prežúval ešte, aj keď vstal,
a utrel si ústa obrúskom. „Potom sa uvidíme.“


Ryan s pánom Perezom ho sledo­vali, ako sa
náhli cez bar do prednej časti reštau­rácie a ďalej ku vchodu. Prečo?
uvažoval Ryan. Nechá šéfa tu a ide si na hokej.


Pán Perez sa obrátil na Ryana. „Tak teda. Myslím
si, že ste sa pustili do niečoho, na čo nesta­číte. Myslím si, že ste naivný,
alebo vám niekto zle radí. Nechám vás, aby ste ma pred­vo­lali pred súd,
a veľmi rýchlo prídete na to, že nejes­tvujú nijaké dôkazy
o podvod­ných úmys­loch ani o ničom, čo by sa prie­čilo zákonu. Ponúkam
pani Leary­ovej obchodnú dohodu. Môže ju prijať alebo odmietnuť, k ničomu
ju nenútim. Nejes­tvuje ani náznak, ani najmenšia stopa zločin­ného zámeru. Ak mi
budete tvrdiť, že ten návrh konci­poval právnik, tak poviem, že blufu­jete.
V skutoč­nosti, ak chcete vedieť, iba všetko posie­rate. Ponúkol som vám
tridsať tácov, ale vy ste zavet­rili väčšiu sumu. Lenže vec sa má tak, že na to,
aby ste vetrili väčšiu sumu, ste nedo­rástli, lebo sa k nej nija­kovsky
nemô­žete dostať.“


„Lámete si hlavu nad tým, čo podľa vás chcem
z veci vytĺcť,“ povedal Ryan, „a začí­nate si kadečo domýšľať. Možno mi je
srdečne jedno, či z toho niečo budem mať, alebo nie. Možno je to jedno aj jej,
to nie je vaša starosť. Vy sa máte len rozhodnúť, či chcete desať tácov, alebo
nič.“


„Vidím, že sa s paničkou radšej znovu
pozho­váram,“ povedal pán Perez. „Upozorním ju, že počúva hlúpe rady od súdneho
doru­čo­va­teľa, ktorý nevie, čo robí.“


„Už ste sa s ňou zhová­rali a neuro­bilo to
na ňu ktovieaký dojem,“ povedal Ryan. „Oznámil som jej, čo chcete,
a ktovie prečo, ale videlo sa jej, že keď zhrab­nete celý balík, je to dosť
nahovno kšeft.“


„Disku­toval som s vami o možnos­tiach, to
je všetko,“ povedal pán Perez. Nalial si ešte vína. „Keď budeme realisti, čo by
tak pove­dala, keby sme sa rozde­lili napoly?“


„Svojho času by sa jej to možno videlo slušné. No,
pove­dzme prija­teľné. Ale teraz, rozumiete, teraz vám dala proti­po­nuku. Desať
tácov,“ povedal Ryan. „Takže teraz to závisí od vás.“


„V tom máte pravdu, závisí to odo mňa,“
súhlasil pán Perez. „Vždy to závi­selo odo mňa. Dnes som namiesto v tomto
podniku mohol večerať v Commander’s Palace. Som tu, pretože je to moja
robota. A teraz sa zjavíte vy a pokú­šate sa všetko obrátiť hore
nohami – akoby ste mi tvrdili, že neviem, čo robím.“


„Mám pocit,“ povedal Ryan, „že by som mohol zájsť
ešte raz na štátne notár­stvo, vyhľadať si toho Ander­sona, čo pôvodne zane­chal
po sebe akcie, povŕtať sa v spisoch a vypátrať jeho dedičov. Keď
zistím, o aké akcie ide, niet už o čom deba­tovať, však?“


„Alebo by som ja mohol poslať k vám na
návštevu Raymonda,“ povedal mu na to pán Perez. „Ako sa vám to pozdáva?“


„Aby ma vyhodil z okna? Bývam na prvom
poschodí.“


Pán Perez pokrčil plecami. „Alebo by sme to dnes
večer mohli uzav­rieť. Stretnúť sa s paničkou, a ona podpíše dohodu,
že pôjdeme na polo­vice. Potom už zostáva iba trocha papie­ro­vania. Všetci budú
spokojní, podáme si ruky a rozídeme sa domov.“


Trocha papie­ro­vania. Ryanovi zišlo na um čosi, na
čo dosial nepo­myslel. „Ale najprv,“ povedal, „kým niečo podnik­neme, musí štátne
notár­stvo previesť akcie na jej meno.“


„Musí previesť, hej? Aké akcie? Od koho?“


„Dúhový pstruh,“ pove­dala čašníčka. „Poda­rilo sa mi
pre vás zohnať tú chvos­tovú časť.“


„Nečakal som a objednal som si,“ povedal pán
Perez. „Dúfam, že vám to nepre­káža.“


„A vaše krížalky po sedliacky
a zele­nina.“ Keď im čašníčka robila miesto na stole, obrá­tila sa na Ryana:
„Objed­náte si, zlato?“


Pán Perez jej prvý raz venoval pohľad.


„Momen­tálne nie,“ odvetil Ryan. Chcel, aby skon­čila
a odišla.


Pán Perez sa na neho pozrel s pred­stie­raným
prek­va­pením. „Vy nebu­dete jesť? Myslel som, že je to najlepšia reštau­rácia
v meste.“


„Dám vám vedieť,“ povedal Ryan čašníčke. Cítil sa
trápne, neisto a nevedel prečo. Pán Perez, ktorý tu sedel s večerou
pred sebou a pokvap­kával si pstruha citrónom, bol už zas pri vesle.


Chlap bol skúsený, vyznal sa. Obradne ochutnal rybu
a opäť zahral prek­va­pe­ného.


„Nie zlé, vôbec to nie je zlé.“ Zopa­koval to isté
so špar­gľou. „Hej, aspoň v jednom ste možno mali pravdu.“


„Ak pôjdeme na súd,“ začal Ryan, „a stade na
notár­stvo…“ Dúfal, že to stačí, nevedel, ako z toho urobiť otvo­renú
vyhrážku.


„Pria­teľu,“ povedal pán Perez, „kým panička
nepod­píše dohodu, nijaké akcie nejes­tvujú. Ani vy, ani súd nemáte ako zistiť,
o aké akcie ide. Ak ma pred­vo­lajú, zopa­kujem to aj pred súdom: ‚Aké akcie?
Aké akcie chcete previesť na jej meno? Ctihodný súd, neviem, o čom to
hovoria.‘ Chápete?“


„Hej, ale vidí sa mi, že hovo­ríme každý
o inom,“ povedal Ryan. Odtisol stoličku a vstal. „Nevadí vám dúfam,
že budete jesť sám.“


„Vôbec nie,“ povedal pán Perez. „Pravdu pove­diac,
vítam to. Veď aj tak sme spolu skon­čili, však?“


Dozadku, Ryan tam stál s rukou na operadle
stoličky a za svet si nevedel zmys­lieť, čo by povedal. Chcel toho sviniara
na rozlúčku uzemniť a odísť, kým slová ešte budú doznievať vo vzduchu.


„No, tak ak chcete tých desať tácov, zavo­lajte.
V opačnom prípade pustite celú vec z hlavy.“ To by tak asi mohlo byť
ono. Zvrtol sa od stola.


„Príma,“ povedal pán Perez. „Keby som vás na niečo
potre­boval, zavolám.“


Ryan pokra­čoval v chôdzi cez bar dopredu
a popri pulte, kde sa rezer­vo­vali stoly, do foyeru. Gauner jeden, že
zavolá, keby ho potre­boval. Čo tým chce povedať, keby ho potre­boval? Vzal si od šatnárky pršip­lášť a z misky na
ciga­re­tovom pulte niekoľko mento­liek.


Vonku bolo chladno, hmlisto. Takmer pol deviatej.
Bolo ešte privčas volať Virgi­lovi. Pustil sa po chod­níku k reštau­rač­nému
parko­visku a cestou vyberal z vrecka dolár.


Keby som vás
na niečo potre­boval.


Akoby nič, čo Ryan povedal, naňho neza­pô­so­bilo
a neovp­lyv­nilo jeho uvažo­vanie. Sedí si tam a večeria. Pošle si
Raymonda na hokej. Ryan zastal.


Zvrtol sa a rozbehol späť do reštau­rač­ného
foyeru. Na pulte s ciga­re­tami boli časo­pisy, Kam v meste (o tom, čo sa dá – ak sa vôbec niečo
dá – v Detroite podniknúť), ale noviny tam neboli. Bohu­žiaľ, pove­dala
šatnárka. V tele­fónnej búdke si Ryan na infor­má­ciách zistil číslo štadiónu
Olympia a vytočil ho.


„Zdra­víčko, kedy sa začína zápas, o pol deviatej?“


Hlas mu oznámil, že Krídla hrajú vonku. Dnes večer
v Montreale.


Vytočil Deni­sino číslo a počúval, ako telefón
vyzváňa. No poďme, hovoril si, zodvihni. Zabudni, čo som ti povedal,
a zodvihni. Telefón neprestal vyzváňať.

„Hote­lová
hala,“ povedal Virgil. „Ešte si nevidel hote­lovú halu?“


Tuniak prestal krúžiť pohľadom a zahľadel sa
priamo pred seba, k výťahom. „Túto som ešte nevidel. Som tu prvý raz.“


Aj Virgil bol v Pont­char­traine prvý raz, ale
neunúval sa to spomenúť. Povedal Tunia­kovi: „Hej, tak sme tu.“ Akože čo sa
vlastne deje? „Keby že sa niekto pýta, ideme hore jedného navštíviť. Spýtať sa
ho, či nepot­re­buje odhá­dzať sneh z chod­níka.“


Na sedem­nástom vystú­pili z výťahu
a kráčali po chodbe, poze­rajúc na čísla izieb. Tuniak ich vyslo­voval
nahlas, od čísla sedem­násť-dvad­saťpäť.


„Nula päť,“ povedal Virgil. Zaklopal, tri ľahučké
ťuknutia na výplň dverí, a čakal. „No, nikto myslím neni doma,“ povedal,
siahol do vrecka na kabáte po krúžok s kľúčmi a preberal sa
v nich, keď mu Tuniak položil ruku na plece.


„Niekto ide.“


Virgil sa obzrel poza neho, strieška klobúka sa
šuchla o rám dverí. Odkiaľsi sa vyno­rila chyžná a blížila sa po
chodbe, tisnúc pred sebou vozík s bielizňou. Virgil šuchol krúžok
s kľúčmi nazad do vrecka. Vsunul ruku pod sako a nechal ju tam.


Keď k nim chyžná prichá­dzala, so sotva
znateľným prízvukom pove­dala: „Dobrý večer.“


„Máme sa?“ povedal Virgil a obzrel sa ponad
plece, práve keď prechá­dzala s vozíkom popri nich: zava­litá žena
v bielej uniforme, bielych ponož­kách a čier­nych topán­kach s gumenou
podrážkou. Virgil ju nespúšťal z očí. Keď zastala pri vedľaj­ších dverách
a vybrala z vrecka hárok papiera, oslovil ju: „Počujte, mamka.“
Pozrela naňho. „Hej, poďte sem, dobre? Reku či by ste nám nemohli otvoriť tieto
dvere. Tu kamoš si zabudol kľúč.“


„Óha, doriti,“ povedal Tuniak. Nepáčil sa mu výraz
na tvári tej tučnej mrzkej ženy, nechá­pavý a trochu zamra­čený. Ale podišla
k nim s rukou vo vrecku, asi v nej stís­kala pakľúč.


„Vy bývate s pánom Perezom?“ spýtala sa.


„Hej, som jeho brat a prišiel som ho navštíviť,“
povedal Virgil. „Otvorte dvere, mamka.“ Vytiahol spod saka Learovu ligo­tavú
ponik­lo­vanú trid­sa­ťos­mičku. Chyžná ju hneď nezba­dala.


„Vy že ste jeho brat?“
pove­dala, a vtom zazrela revolver. „Božemoj,“ a zdvihla ruku
k ústam.


„Otvorte dvere, prosím,“ povedal Virgil. „Nik vám
nechce ublížiť.“ Kým vybe­rala kľúč a vsúvala ho do dverí, zdalo sa, že sa
už-už rozp­lače. Virgil ju zľahka potľapkal po pleci. „Ale no, mamka, nič sa
nedeje,“ upoko­joval ju znova, keď vošli do apart­mánu a Virgil ju navi­goval
do prednej skrine s otázkou, prečo by niekto chcel ublížiť takej peknej
žene ako ona.


Keď Virgil zatvoril dvere na skrini, Tuniak
k nej podi­šiel a povedal: „Ak len ceknete, vojdeme tam a obaja
vás znásil­níme, až budete modrá. Poču­jete?“


„Dones kufor,“ povedal Virgil cestou
k písa­ciemu stolu. „Mrkni sa do spálne.“


Použili dvojitý samsonit pána Pereza. Virgil
vypratal stôl, zobral voľné hárky papiera, fascikle a zápis­níky, podložky
na písanie a všetko, čo bolo v stole, vrátane hote­lo­vého listo­vého
papiera a jedál­neho lístka, a všetko to nahá­dzal do kufra, ktorý
ležal otvo­rený na dlážke. Tuniak im nachystal dve škótske s coca-colou.
Virgil musel vypáčiť zamknutú aktovku pána Pereza. Hneď navrchu bola beretta
kalibru trid­saťdva, pekná, zlovestne vyze­ra­júca vecička. Virgil si ju strčil do
saka. Papiere a fascikle, zoznamy mien a adries vysypal do kufra
a pobral sa hľadať ďalšie, v spálni objavil zápisník s tele­fónmi
a adre­sami, poznám­kový blok s akýmisi čarba­ni­cami a v kúpeľni
výtlačky Wall Street Jour­nalu a Busi­ness Weeku. Doriti, uškrnul sa
Virgil a vzal zvitok toalet­ného papiera. Vzal Gide­onovu bibliu, zopár
ďalších časo­pisov, poskla­dané vrecká na špinavú bielizeň zo skrine a celý
náklad v kufri koru­noval obrazom zo steny, ktorý sa mu páčil: nejaký
frajer sa plavil na plachet­nici so zlomeným sťažňom a valila sa naňho
kurevsky strašná búrka. Virgil si sadol, popíjal škótsku s coca-colou
a uvažoval, či to frajer zvládol, potom uvažoval, odkiaľ ten frajer nabral
plachet­nicu, či bola jeho, alebo ju niekde potiahol a práve sa pokúšal
utiecť, keď ho doboha doho­nila búrka.


Keď vychá­dzali z výťahu, prvé, čo uvideli, bol
poslíček, ktorý mieril priamo k nim. Tuniak zaostal a pustil Virgila
s kufrom pred seba.


Poslíček sa načiahol po kufor so slovami: „Môžem
vám zavolať taxík?“


„Nie, máme auto.“ Virgil mu prene­chal kufor,
a keď poslíček chytil ruko­viatku, takmer ho pustil na zem.


„Je ťažký.“


„Plný peňazí,“ uškrnul sa Virgil.


Poslíček sa zasmial.


Približne v tom čase, keď Virgil dorazil domov
do svojho bytu na Sewarde, na kraji západnej štvrte, a začal sa preberať
v papie­roch, Ryan sa pokúšal zostať nažive.


Raymond
Gidre sa spýtal: „K nemu, hej?“ A pán Perez odvetil: „Nie, k nej.“ Raymond povedal: „Ako vieš, že
nepôjde domov?“ Pán Perez odvetil: „Spoľahni sa na moje slová.“ To všetko
v reštau­rácii pred Ryanovým príchodom.


Teraz Raymond sedel v aute z Hert­zovej
poži­čovne pred činžiakom v Rochestri, kde bývala tá Learyová.
V oknách sa svie­tilo, ale nebol si istý, či sú niektoré z nich jej
a či je doma. Pán Perez povedal, aby nešiel do jej bytu. Dobre by bolo
sedieť tam hore, čakať naňho a sledovať, ako sa tá ženská ksichtí.
V aute od Hertza bolo chladno, keď tam sedel s vypnutým motorom
a svet­lami. „Čakaj tam,“ povedal mu pán Perez. „Keď príde, nemusíš mu
povedať ani slovko.“


Raymond sa na to tešil. Mal pod kabátom
deväť­mi­li­met­rový Mauser Para­bellum, oficiálny osem­ra­nový nemecký luger,
a o sedadlo sa s orechovou pažbou na dlážke opie­rala brokov­nica
Weat­herby kalibru dvanásť.


Ale, dočerta, bolo chladno.


Vestibul činžiaka vyzeral zvonku teplý. Ibaže bol
osvet­lený. Pochy­boval, že by si ta mohol vziať weat­her­by­ovku.


Po niekoľ­kých minú­tach pred­stava teplého kúta
zvíťa­zila nad brokov­nicou. Tak si ju nevezmi. Načo by mu bola, ak tam bude
stáť, keď Ryan vojde? Vystúpil z auta od Hertza, weat­her­by­ovku nechal dnu
za nezam­knu­tými dvier­kami a prešiel cez parko­visko k pred­nému vchodu
obyt­ného krídla. Možno je tam vypínač svetla.


Ale nebol. Je asi za dverami, ktoré treba otvoriť
bzučiakom, aby ste sa dostali dnu. Raymond sa obrátil. Cez svoj odraz na
skle­ných dverách toho vonku veľa nevidel, iba kontúry áut a nejaké zhluky
svetiel v diaľke. Ale jeho by zvonku určite bolo vidieť. Pozrel hore na
lampu. Dopekla, vari len tridsať centi­metrov chýba, aby ju dočiahol. Vytiahol
nemecký luger, namieril ho dohora vo vystretej ruke, podvihol sa na prsty,
prestrčil pätnásť­cen­ti­met­rovú hlaveň cez otvor v lampe a štuchol ňou
do žiarovky. Takmer ani nevy­dala zvuk a vo vesti­bule sa zotmelo. Ták.
Raymond sa oprel o stenu a čakal. Dnu bolo trochu teplejšie, ale nie
oveľa.


Ryan
chcel byť čím skôr u Denisy. Bol ostra­žitý, ale náhlil sa, čakal, kým sa
zmenia dopravné svetlá, upro­stred Rochestru prešiel cez križo­vatku, keď už žltá
preska­ko­vala na červenú, až napokon prišiel na cestu, ktorá stúpala
k činžiakom, a keď odbo­čoval na parko­visko upro­stred komplexu, pátral
po svetle v Deni­sinom okne. Vystúpil a pred­ieral sa pomedzi rady
zapar­ko­va­ných áut k vchodu. A práve tu, keď prichá­dzal k voľnému
chod­níku, pocítil, že čosi nehrá, čosi je ináč, ako má byť. Keby tam bol iba
jeden činžiak, nebol by si možno všimol, že vo vesti­bule sa nesvieti. Ale
poob­zeral sa na ostatné vchody, bolo ich v tom komplexe posta­venom do
tvaru U päť, a v každom vchode okrem tohto sa svie­tilo.


Ryan zastal ešte prv, ako zazrel, že sa sklené
dvere otvo­rili do tmy vesti­bulu a vyno­rila sa postava – niekto
vychá­dzal, ukazoval naňho, mieril čímsi – a už sa pohol, rozbehol sa
do úkrytu medzi rady áut, zatiaľ čo Raymond začal naňho strieľať
z nemec­kého lugera.


Sviniar
jeden, čosi ho vypla­šilo. Raymond vyšiel na chodník, chvíľu postál
a načúval, potom prešiel k prvému radu áut.


Vypálil tri dávky, v uzat­vo­renom pries­tore
medzi budo­vami sa pekelne rozlie­hali. Raymond, stojaci medzi dvoma autami,
počul potom už len vlastný pomalý dych, keď mu vchá­dzal a vychá­dzal
z nozdier. V budove oproti sa zažalo zopár svetiel. Akiste aj
v ostat­ných budo­vách. Bol zvedavý, či sa Ryan rozbehne k jednému z tých
osvet­le­ných vchodov a začne stláčať bzučiaky. Dúfal, že áno. Len nech ta
Ryan vlezie, nech trieska na vnútorné dvere a volá o pomoc, a ty
ho zastrelíš cez sklo.


Raymond sa pohol cez voľné prie­s­transtvo
k ďalšiemu radu áut a vypla­šilo ho, keď začul rýchle bežiace kroky,
a vzápätí ho už aj zazrel, mieril k svetlu, utekal popri autách
k uličke, ktorá viedla z kopca na hlavnú cestu. Raymond oboma rukami
podržal nemecký luger rovno pred sebou a trikrát stisol kohútik; doriti,
videl, že Ryan je ešte vždy na nohách, a počul, ako sa na ktoromsi aute
rozprsklo predné sklo.


Potre­boval tú weat­her­byho brokov­nicu. Aj auto od
Hertza potre­boval odpratať kamsi včerty, kým sa nezjavia blika­júce majáky, lebo
potom sa už k nemu azda nebude môcť vrátiť. Poskytne Ryanovi polmi­nú­tový
náskok navyše, ale to nič, aj tak bude chvíľu na otvo­renom prie­s­transtve, ak
beží k mestu, teraz už úplne vypla­šený a v panike, ak beží
hľadať poli­cajta alebo dakoho, čo by mu pomohol.


Za necelú polmi­nútu, hádam za takých dvadsať sekúnd
ho Raymond dostihol, vyletel stadiaľ v aute od Hertza s vypnu­tými
svet­lami, hnal sa uličkou a za jačania pneumatík prudko zabočil doľava na
hlavnú cestu a cez želez­ničnú trať mieril k pouličným svetlám
a neónovým reklamám o blok ďalej, a hľa, tam bol, po jeho
ľavici, prechá­dzal popri Morleyho lekárni. Raymond skrútol auto od Hertza
k benzí­novej pumpe, ktorá bola na noc zatvo­rená, vypol motor
a vystúpil s brokov­nicou v ruke.


Držal sa po pravej strane ulice a náhlil sa,
aby dohonil Ryana, ktorého z času na čas zazrel za autami zapar­ko­va­nými na
ulici. Ryan sa uberal rýchlym krokom a obzeral sa ponad plece, temná
postava obďaleč, hneď v tieni, hneď zase v svetle poulič­ných lámp
a neóno­vých nápisov. Okrem niekoľ­kých ľudí vari o blok ďalej
a zopár áut, ktoré prechá­dzali okolo, nevidel Raymond na ulici nikoho.
Niesol brokov­nicu všetkým na očiach, nezá­le­žalo mu, či ho s ňou niekto
uvidí. Čo urobia, vezmú mu ju? Asi upro­stred bloku, neďa­leko stredu mesta, bol
už Raymond pripra­vený na zákrok.


Počkal si na auto idúce na juh, tým istým smerom
ako on, zostúpil na vozovku a pätnásť či dvadsať metrov bežal popri ňom,
využí­vajúc ho ako kryt, potom nechal auto odísť a pustil sa krížom cez
ulicu, vystihol pravú chvíľu a zazrel na Ryanovej tvári tupý výraz
prek­va­penia – že tam Raymond stojí a mieri naňho svin­skou veli­kán­skou
weat­her­by­ovkou. Keď Raymond vypálil, Ryan bol v pohybe. Potom bol zase
v pohybe Raymond, natiahol brokov­nicu a hodil sa na kapotu
zapar­ko­va­ného auta. Vypálil znova a vyrazil tabu­ľové sklo na výklade
podniku nazva­ného Dobré nápady, no Ryan kráčal ďalej.


Pozdĺž jedného a pol bloku Raymond utekal po
ulici asi dvanásť krokov za Ryanom kráča­júcim po chod­níku, nabíjal
a zasy­pával ho z brokov­nice, rozstrieľal výklady na Dobrých nápa­doch,
na obchodnom dome Mitzel­felds, na poklad­nici kina Hills, zopár okien na autách
a dva reflek­tory, potom Ryan zabočil za roh a zmizol z dohľadu.
Bol rýchly, lotor, uhýbal sa a skrýval v bránach a za autami.
Možno ho škrabol, načal ho trocha. Uštve ho, a potom to zistí. Teraz už
ľudia vychá­dzali na ulicu, postá­vali pred podnikmi. Raymond stál nehybne na
chod­níku, chrbtom k pouličnej lampe, keď sa smerom na sever
s kvílením prehnalo okolo biele poli­cajné auto so zlatým emblémom
a blikalo modrým majákom – prav­de­po­dobne ho privo­lali
z činžiaka. Keď sa zvuk strácal v diaľke, Raymond šibol za roh za
Ryanom a z vrecka na kabáte lovil náboj­nice.


Pri
kvílení poli­caj­ného auta sa Ryan zdvihol, zastal
a načúval – bože, som zachrá­nený – priam ho videl, ako
zahýba k Raymon­dovi, doháňa ho, z auta vyska­kujú dvaja mladí
ostra­žití roches­terskí poli­cajti s vytia­hnu­tými revol­vermi…


Naozaj?


Hovno, poli­cajné auto uháňalo ďalej, za ním sa
tiahol ten príjemný zvuk, slabol do stra­tena a ani troška mu nepo­mohol. Za
čo tých chlapov platia, preboha – a Ryan sa opäť rozkýval, utekal
popri obcho­doch v zapad­nutej uličke, popri niekdaj­ších vikto­rián­skych
domoch, ktoré teraz zdobila kváziu­me­lecká maľovka a výmy­selné nápisy.
Všetky boli zatvo­rené, tiché, tmavé. Nebolo kam vojsť, skryť sa a požiadať
kohosi, aby rýchlo zavolal políciu. Ten chlap je blázon, uteká si po hlavnej
ulici, akoby nič strieľa z brokov­nice a ľudia sa naňho poze­rajú.


Ideš na to celkom zle, povedal si Ryan, ale už
neskoro. Od začiatku uteká. Ešte vždy utekal, nemal čas zastať
a pouva­žovať. Došiel na roh, k priečnej ulici lemo­vanej stro­mami
a zaboha nevedel, čo spraviť: či ísť ďalej, či zahnúť doľava, doprava
alebo čo? Chcel sa niekde skryť, ale nechcel sa dostať do klepca. Pichalo ho
v boku a bolel ho žalúdok. Bežal k domu na rohu, ktorý mal
vpredu nápis Umelecké pred­mety a obrazy. Bles­kove sa rozhodol, že ak bude
treba, vláme sa dnu, použije telefón a bude tam čakať v tme. Ale
nestihol. Vzduch sa otriasol ťažkým, tupým zvukom brokov­nice a výstrel
oškrel bok domu tesne za Ryanom, ten s myknutím obrátil hlavu
a zazrel toho šialenca, ktorý mu bol zase v pätách, len o dom
pozadu, hnal sa k nemu v zlovestnej, oceľovej kondícii získanej na
väzen­skej farme, pevne odhod­laný, že sa ničím nedá zastaviť. Ryan sa na smrť
vyľakal a vybi­čo­vaný stra­chom rých­lejšie preberal nohami. Preboha, ako sa
dostal do tejto kaše, ide na to celkom zle a teraz má na krku býva­lého
tres­tanca s naťa­ho­vacou brokov­nicou. Bolel ho žalúdok, čosi tvrdé mu
tlačilo na vnútor­nosti. Ešte vždy v behu si priložil ruku na žalúdok
a zacítil rukoväť trid­sa­ťos­mičky, na ktorú úplne zabudol.


Keď si krátil cestu cez trávnik pred rožným domom,
chcel sa za niečo skryť, ale bál sa zastať, a tak bežal ďalej, teraz po
krížnej ulici lemo­vanej stro­mami. Rád by bol vedel, čo vlastne stvára, hoci
inštink­tívne vedel ako naňho. Skry sa za niečo. Skry sa za strom
a zasiahni ho, streľ doňho, keď pôjde okolo. Lenže čo ak netrafí
a ocitne sa pred bláz­nivým Raymondom, ktorý šibrin­kuje brokov­nicou?
Brokov­nica robí strašný hluk, ničí celé výklady z tabu­ľo­vého skla, stŕha
škrid­lice zo striech a mohla by človeku načisto odraziť pol hlavy ako tomu
chla­povi v márnici Wayn­ského okresu, ktorý spáchal samov­raždu brokov­nicou.
Spomenul si na zápach v márnici a v tej chvíli si aj spomenul,
čo mu ten zápach pripo­mína. Pach z úst. Ako keď chorému páchne z úst.
Celá vykach­lič­ko­vaná miest­nosť plná toho zápachu. Nechcel sa ta dostať, skončiť
nahý na kovovom vozíku, ležať v chlad­nici s päťde­sia­timi naháčmi,
šaty v papie­rovom vrecku medzi nohami.


Zastal upro­stred stro­mami lemo­vanej ulice, vytiahol
trid­sa­ťos­mičku a palcom uvoľnil poistku, vzápätí sa obrátil, oboma rukami
ju vystrel pred seba, ako to robia poliši v tele­vízii, a keď zbadal
Raymonda, ako prechádza cez trávnik, vychádza spomedzi stromov na chodník, ako
vyráža priamo po ulici k nemu, vzdia­lený už len tri domy, Ryan vystrelil.
Začal sa obracať, utekať, no zbadal, že Raymond zastal. Ryan vypálil znova,
vystrelil štyri razy za sebou tak rýchlo, ako len vládal stláčať kohútik;
revolver ožil, poska­koval mu v ruke. Výstrely dozneli. Raymond tam stál,
nie a nie padnúť. Ryan opäť stlačil kohútik a počul, ako kladivko
dopadlo na prázdnu komoru.


Necelé tri domy, nece­lých tridsať metrov odtiaľ
Raymond povedal: „Viac ich už nemáš?“

Dvere do
apart­mánu sedem­násť nula päť boli otvo­rené. Bola tam chyžná, hote­lový detektív
a prvý námestník vedú­ceho hotela, ktorý stál upro­stred miest­nosti
a civel na stenu nad pohovkou. Pán Perez vyšiel zo spálne, konečne si
zložil zvrchník a prehodil ho cez stoličku. Zašiel ku kniž­nič­nému baru
a začal si pripra­vovať nápoj.


„Zobrali jeden obraz,“ pozna­menal námestník
vedú­ceho. Zdalo sa, že ho ten poznatok mierne prek­vapil.


Pán Perez sa s pohárom v ruke vzdialil od
baru. „Naozaj? To je prvý prejav úprim­ného záujmu, ktorý od vás počujem. Pokiaľ
sa pamätám, bola to repro­dukcia Wins­lowa Homéra. Foto­gra­fická repro­dukcia.“


„Pán Perez, len som si to povšimol. To je všetko.
Nechcel som tým naznačiť –“


Pán Perez ešte neskončil. „Prídu si sem dvaja
chlapi, dvaja negri, ukradnú cenné doku­menty a vy sa znepo­ko­ju­jete kvôli
obrázku, ktorý si môžete kúpiť za pár grošov v trafike.“


„Nezne­po­ko­joval som sa kvôli nemu.“


„Púšťate do toho vášho hotela každého, komu sa
zachce?“


„No,“ povedal námestník vedú­ceho, „problém je
v tom, že prak­ticky nemô­žeme kontro­lovať každého, kto sem vojde. To iste
chápete.“


„Chápem, že ma okradli,“ povedal pán Perez. „To
jedno chápem. A rád by som vedel, čo v tej veci mienite podniknúť.“


„No, samoz­rejme zavo­láme políciu. Keby ste im mohli
dať zoznam toho, čo vám ukradli…“


„Zoznam? Pria­teľu, ukradli mi…“ pán Perez takmer
povedal ‚celý môj posratý kšeft‘, ale zavčasu sa zarazil, „… listiny,
doku­menty, ktorých hodnota sa ani len nedá vyjadriť v penia­zoch.“


Námestník vedú­ceho nechápal. „Tak teda nie bankovky
alebo účas­tiny?“


„Myslím tým záznamy a plány, z ktorých
nemožno vyho­toviť dupli­káty a sú hodné, poviem málo… niekoľko mili­ónov.
A preto, vážený, dúfam, že mi dovo­líte otázku, čo v tej veci mienite
podniknúť. Alebo vás musím žalovať pre nedba­losť či ký fras?“


„Pán Perez,“ povedal námestník vedú­ceho, „vy viete,
že hotel nezod­po­vedá za nič, čo necháte v izbe. Nato tu máme sejfy.“


„Citu­jete vývesku,“ odvrkol pán Perez. „Môžete si
ju priniesť so sebou na súd a ukázať ju sudcovi.“


Hotel nepatril námest­ní­kovi vedú­ceho. Keď sa pán
Perez vysťa­huje, ubytuje sa namiesto neho niekto iný. Povedal: „Ako som už
vravel, zavo­láme políciu a je možné, že sa im podarí vaše… doku­menty znovu
získať. Ak mi dáte zoznam toho, čo vám vzali… a viem, že vás budú chcieť
aj vypočuť.“


To vedel aj pán Perez. Chcel sa vyhrážať, chcel
deptať, chcel námest­níka vedú­ceho ohúriť a zastrašiť, ale
pred­bežne – a keď na to príde, možno vôbec – nechcel
hovoriť s polí­ciou. Vedel, kto tie listiny zobral, alebo ich dal zobrať; to si nebolo ťažko
domys­lieť, hoci ho to predsa len prek­va­pilo. No ale čo urobia tí dvaja negri,
keď sa zajtra v novi­nách dočí­tajú, že Jacka
C. Ryana, súdneho doru­čo­va­teľa, našli zastre­le­ného? Radšej ešte počkajme
a uvidíme.


„Dám vám vedieť,“ povedal pán Perez námest­ní­kovi
vedú­ceho. „Dobrú noc.“


„Dáte mi zoznam tých vecí?“


„Tak je. Potom môžete zavolať políciu. Ale nie prv,
ako vám poviem.“


„Ak dávate pred­nosť takému postupu,“ povedal
námestník vedú­ceho.


„Dávam pred­nosť tomu, aby všetci vypadli,“ povedal
pán Perez.


Doboha, sotva zatvoril dvere a došiel
k svojmu kreslu, keď ktosi začal klopať a on sa musel vrátiť celý ten
kus a otvoriť dvere.


„Čo zase?“


Vošiel Raymond Gidre.


Keď sa
Raymond viezol v aute od Hertza späť do Detroitu, len čo prekĺzol popri
modrých majá­koch, ktoré boli všade naokolo a s kvílením sa hnali po
medzi­štátnej diaľ­nici do Rochestru, usta­vične si opakoval: Zasiahol si ho. Iste
si ho zasiahol.


Takže vo chvíli, keď sedel u pána Pereza
s chla­deným nápojom na kolene a dopočul sa o negroch, ktorí sa
vlámali do izby, Raymond bol presved­čený, že Ryan leží mŕtvy niekde
v blatistej prie­kope. Povedal pánu Pere­zovi, že je to tak, lebo si myslel,
že sa potom bude cítiť lepšie. Ešte nevidel pána Pereza takého nervóz­neho.
Pokožku mal fľakatú od pitia a na nose mu vystu­po­vali červené žilky. Ešte
aj v kresle sedel pred­klo­nený, nevedel sa uvoľniť.


„Čo tým chceš povedať, že si myslíš, že si ho dostal? Buď si ho dostal, alebo nedostal.“


„Viem, že som ho zasiahol,“ povedal Raymond,
„skrzevá tú krv.“


„Akú krv?“


„Rozumieš, iste som ho riadne trafil, keď sa znova
rozbehol, ale ako som ti už vravel, bola tma. Švihol si to cez nejaké dvory
a vyšiel na ulicu, kde mali otvo­renú tú pirož­káreň – stánok, kde
si môžeš kúpiť kávu a všeli­jaké pirohy, čo ti zabalia so sebou, alebo si
ich odne­sieš tam u nich k stolíku.“


„Raymond,“ povedal pán Perez, „kde bola tá krv?“


„No práve v tom podniku, čo ti o ňom
hovorím. Ten mládenec, čo tam robí, stojí pri tele­fóne a vytáča číslo, až
zrazu zbadá, že čo mám v ruke. Nato div nepustí do gatí. Vravím mu: ‚Kde
je? Ten chlap, čo sem vbehol.‘ Ukáže mi na zadný východ. Vtom zbadám na pulte
krv, iste si tam položil ruky, také šmuhy. Vzadu za stánkom bolo pole
a potom taká úžľa­bina, samé kríky a smeti. No a tam, myslím si,
tam leží.“


Pán Perez chví­ľočku čakal. „Nešiel si sa
presvedčiť?“


„Nemohol som. Jak tam stojím, zrazu sa do uličky
dovalí lietačka a začne to tam všetko osvet­ľovať reflek­torom. Bolo ich
viac, aj na druhej strane poľa si videl modré blikačky a hore pri
činžia­koch, všade ich bolo počuť. Bol najvyšší čas, aby som stade vypadol.“


„Takže ho nájdu a on je nažive,“ začal pán
Perez.


„To si neviem pred­staviť.“


„Dá im tvoje meno a adresu. Zbavil si sa
pušky?“


„Kriste, vieš ty, čo ma tá weat­her­by­ovka stála?“


„Vieš, čo by ťa mohla stáť? Dvadsať rokov.“


„Zahodím ju dakde.“


„Je tu kus odtiaľto taká rieka, rieka Detroit,“
povedal pán Perez. „Tam ju hodíš. Keď pôjdeš po moste do Wind­soru
v Kanade, kde sa budeš načas zdržiavať.“


„Som si viac-menej istý, že som ho dostal.“


„Raymond, ubytuj sa v moteli, potom mi
zavolaj, daj mi číslo a ja už budem s tebou v styku.“ Pán Perez
sa už zdal pokojný, lebo vedel, čo robí. Správal sa k Raymon­dovi
trpez­livo, lebo to je ten správny spôsob ako na neho.


„Chceš, aby som odišiel hneď teraz?“


„O chví­ľočku. Prines mi sem telefón.“


Pán Perez vytočil Ryanovo číslo. Keď sa ohlá­sila
zázna­mová služba, položil. „Nie je doma.“


„Veď som ti povedal, kde je,“ ozval sa Raymond. „Na
poli.“


„Alebo na poli­cajnej stanici,“ povedal pán Perez.
„Alebo u tej paničky.“


„Bolo to tam všade samý poliš.“


„Pamätáš si číslo pani Leary­ovej?“


„Nikdy som ho nemal.“


Pán Perez sa obzrel na holý, dočista vyme­tený písací
stôl. „Určite si si ho niekam neza­písal?“


„Ani som ho len nevidel.“


Pán Perez sa rozvalil v kresle. Nemalo zmysel
robiť Raymon­dovi výčitky ani kliať či roztĺkať veci. Ak je Ryan
nažive – hoci aj trochu postre­lený – a zmocnil sa papierov,
dozvie sa názov akcií a bude po paráde. A nielen to, Ryan bude
prav­de­po­dobne nástojiť na žalobe – napad­nutie so smrtiacou zbraňou
alebo pokus o vraždu – a vzápätí sa poli­cajti dovalia hľadať
dvoch býva­lých tres­tancov, ktorí predtým vyviedli to isté v Louisiane. Ak
je Ryan nažive, je načase sa pobrať. A začať zosta­vovať nový zoznam mien,
aby sa zas uchytil v kšefte, čo mu môže trvať prinaj­menšom tri či štyri
mesiace. Na druhej strane, ak Ryan leží mŕtvy v burine, ak ho Raymond
nevodí za nos…


„Raymond, nalial by si mi, prosím ťa?“


… nič by mu nebrá­nilo popra­covať ešte trochu na
pani Leary­ovej a dopekla, tentoraz už získať jej podpis. Ale ak Ryan
vypadol z hry…


„A nešetri, Raymond.“


… tí negerskí posko­kovia nebudú vedieť čo
s papiermi a najp­rav­de­po­dob­nejšie je, že ich zahodia. Aj tak by
zosta­vo­vaniu nového zoznamu musel venovať celé mesiace, čas i peniaze.


Úvahy pána Pereza boli zväčša správne. Sekol sa iba
pri dohade, čo urobia negerskí posko­kovia. Nepoznal Virgila Royala.


Keď Ryan
vošiel, Denisa sa k nemu privi­nula. Objal ju, a tak tam stáli
a tisli sa k sebe.


„Celá sa zašpiníš.“


„Kde si bol? Počula som výstrely a hneď som
vedela, že to musíš byť ty, len čo som začula ten hluk.“


„Raymond na mňa čakal.“


„Chytili ho?“


„Neviem. Naháňal ma – ten chlap je
šialený, beží si po Hlavnej a strieľa z brokov­nice a všetci sa
naňho poze­rajú. Neveril som vlastným očiam – vystre­ľoval výklady na
obcho­doch.“


„Si premo­čený.“


„Prišiel som cez to pole tu vzadu, bolo tam samé
blato a svin­stvo.“


„Máš na sebe krv.“
Cúvla a poob­ze­rala si ho. „Preboha, postrelil ťa?“


„Nie, to mám od rozbi­tého skla. Iba ruka, nič
vážne. Asi sa mi trocha krvi dostalo na tvár.“


„Vyzeráš, akoby si bol vo vojne.“


„Aj sa tak cítim.“


Vyzliekol si šaty a ospr­choval sa. Keď sa
utieral, vošla Denisa, tak prestal, pobozkal ju, znova ju objal a zakrútil
ich oboch do uteráka. Bolo im tam pod ním dobre a Ryan vedel, že to bude
ešte oveľa lepšie, keď sa trocha poroz­prá­vajú a zbavia tej mory.


Sedel v posteli s prikrývkou okrú­tenou
okolo pása a sledoval ju, ako sa vyzlieka. Bola poriadna, preve­sila si
noha­vice cez operadlo stoličky a pritom mu poroz­prá­vala, že tu bola
polícia, vyše hodiny postá­vali vonku poli­cajné autá a oni zatiaľ
vypo­čú­vali nájom­níkov.


„Čo sa ťa pýtali?“


„Že či som niečo videla, spoz­nala niekoho. Alebo či
neviem o niekom v dome, kto by do toho mohol byť zaple­tený. Neve­dela
som, kde si, nebola som si istá. Usta­vične som si vravela, čoskoro sa mi
ohlásiš. Ak nie, tak niečo podniknem.“


„A čo si chcela podniknúť?“


„Zavolať poli­cajtom a povedať im to.“


Do toho sa mu momen­tálne nech­celo púšťať.


„Dobre vyzeráš, si ešte opálená.“


„Ani nevieš, ako som sa pote­šila, keď som ťa
uvidela.“ Stála teraz vo svetle lampy v bielych biki­no­vých noha­vič­kách,
vyzliekla si blúzku a počí­nala si pritom veľmi priro­dzene, ale bola ešte
vždy rozru­šená a pono­rená do myšlienok, robila si kvôli nemu starosti,
nemá podpr­senku, fajn, tie úhľadné prsníky, biele, a štíhle opálené telo,
teraz si zakva­čila palce do noha­vi­čiek. Zbož­ňoval slovo dievča. Denisa bola dievča. Bola viac než to, oveľa viac, bola ktosi,
kto sa s ním zhovára s tichou pozor­nosťou v očiach, vyzeral nimi
človek skrytý tam dnu, keď na seba hľadeli, zhová­rali sa a nemu­seli ani
dokončiť vety – presa­ho­valo jeho chápanie, že sa cíti priro­dzene,
väčšmi samým sebou vďaka blíz­kosti k inému človeku – ale všetko
ešte vylep­šo­vala skutoč­nosť, že si usta­vične uvedo­moval jej diev­čen­stvo. Chcel
sa jej dotýkať, chcel ju objímať, a keď sa jej dotýkal a objímal ju,
nevedel sa tých dotykov a objatí nasýtiť.


„Na čo čakáš?“


„Hneď som späť.“


Vyšla z izby, ešte vždy v noha­vič­kách.
Ryan si ľahol a položil si hlavu na vankúš.


Opäť začal uvažovať o Raymon­dovi, čo Raymond
urobí, ak ho nezba­lili – Raymond, pustený z reťaze, sa hlási
u svojho pána a pán Perez mu hodí opeče­ného raka a potľapká ho
po hlave. Preboha, zavolaj na políciu a postaraj sa, aby tých dvoch
strčili za mreže, ale rýchlo.


Nie, najprv sa musí poroz­právať s Virgilom. Ak
Virgil tie papiere, ten zoznam má – dobre, tak zavolaj políciu. Ak
ich nemá – dočerta, čo potom? Postaraj sa, aby Raymonda zatvo­rili,
a podľa možnosti do toho namoč aj pána Pereza. Tak do toho. A pán
Perez ukáže na teba prstom ako na spolu­pá­cha­teľa. Alebo ho nezat­voria, ale
povie si, kašlať na vec, nestojí to za to, a zmizne. A nikto si už
v živote nesiahne na tých stopäť­de­siat­tisíc. Ktoré tam čakajú.


Musí prestať s týmito úvahami. Alebo ihneď
zavolať Virgi­lovi.


„Vypchala som ti topánky novi­nami, aby sa ti
nezo­šú­ve­rili,“ pove­dala Denisa, ktorá vošla do izby, práve keď sa skotúľal
z postele. „Kam ideš?“


„Musím si zate­le­fo­novať.“


„Vždy tele­fo­nuješ nahý?“


„Nie vždy.“ Uvažoval o Virgi­lovi, ako mu
klobúk tieni tvár, ako niečo robí a necháva telefón zvoniť. Virgil ešte
nie je doma. Ozvalo sa šťuk­nutie. Hlas povedal: „Ako sa vodí?“


„Naopak,“ povedal Ryan. „Ako sa povo­dilo vám?“


„Pove­dzme desať­tisíc, hm, za všetky tieto papiere?“


Ryan nahlas vydý­chol od úľavy, zbytočne si robil
také starosti. „Máte ich.“


„Hej, mám ich. Pozerám sa na ne.“


„Nejaké prob­lémy?“


„Nijaké prob­lémy,“ povedal Virgil, „iba zopár
otázok, čo mi strašia v hlave. Ako naprí­klad, že čo je na nich hodné tie
peniaze? A koľko až je to hodné?“


Ryan pocítil, ako tuhne. Hlas mal však naďalej
pokojný. „Pove­dali ste desať­tisíc, to je vaše vlastné číslo, je tak? Ja som
povedal, že sa nebudem s vami hádať. Pamä­táte sa?“


„Pamätám sa, ako ľahko ste to pove­dali. Že je to
pre vás hodné desať­tisíc.“


„Súhlasil som s vami. Načo sa hádať?“


„Ale možno je to hodné viac, hm?“


„Myslel som, že sme sa dohodli. Teraz ma vydie­rate,
skúšate, či sa z toho nedá vytĺcť viac?“


„Pýtam sa vás, že koľko je to hodné?“ povedal
Virgil. „Alebo koľko je to hodné pre niekoho iného?“


No a je to tu. Ryan vyru­koval s celkom
slušnou imitá­ciou smiechu. „Počujte,“ povedal, „vy chcete skúsiť, či niekto
nepo­núkne viac? Veď ani neviete, čo predá­vate.“


„Ale vy to viete,“ povedal Virgil, „a vie to aj ten
chlap, čo mu to kedysi patrilo. Pouva­žujte, či môžete tých desať trochu zvýšiť,
a ja vám potom možno zavolám.“


„Chcete si o tom pode­ba­tovať,“ povedal Ryan,
„nech je po vašom, ale najprv musím vidieť, čo máte. Virgil?“ Vravel tie slová,
práve keď Virgil zložil.


Ryan si vzal z pultu ciga­retu a cestou do
spálne si ju zapálil. Lampa nesvie­tila, Denisa bola v posteli.


„Virgil nás vydiera.“


„Má tie papiere?“


„Nevie, čo má, ale myslí si, že je to hodné viac
ako desať.“


„Prečo si neľahneš?“


Zadusil ciga­retu v popol­níku na nočnom stolíku
a šuchol sa k nej.


„Zohrej ma,“ pove­dala Denisa.


„Mal som mať rozum a nezveriť mu takú vec.“


„Dnes večer už o tom neho­vorme, dobre?“
navrhla a pritisla sa k nemu.


„Vieš, komu teraz zavolá.“


„Neho­vorme už o ničom, ibaže by si chcel
povedať niečo, veď vieš… pekné.“


„Si fajn na omak.“


„Aj ty,“ pove­dala Denisa v tme. „Teraz ťa už
poznám podľa hmatu. Mohli by mi zaviazať oči a našla by som ťa
v dave, vieš o tom? Prehma­tala by som sa k tebe aj v šatni
futba­lo­vého mužstva, stačilo by mi ohma­távať ruky a hádam ešte prsia. Rada
sa dotýkam tvojich pŕs… a tvojho plochého brucha a… stehna.“ Čakala. „Kde
si?“


„To si už dávno nepo­ve­dala.“


„Tentoraz to neho­vorím kvôli sebe, hovorím to kvôli
tebe. Kde si?“


„Som tu.“


„Nie, nie si,“ pove­dala Denisa, „ešte nie. Ale ja
ťa sem dostanem.“ A veruže aj dostala, keď sa ho dotý­kala a vravela,
pritis­nutá k nemu v tme: „Čo nám chýba?“


„Ideme na vec,“ povedal Virgil.


„Ty ideš na vec,“ povedal Tuniak. „Ty to urobíš.“


Virgil zdvihol slúchadlo a vytočil číslo,
pošku­ľujúc do otvo­re­ného tele­fón­neho zoznamu vedľa seba. Kufor a väčšina
papierov boli na dlážke Virgi­lovej obývačky. Gide­onova biblia ležala na kávovom
stolíku. Obrázok frajera na loďke so zničeným sťažňom a blížiacou sa
búrkou visel na stene nad Virgi­lovou hi-fi súpravou. Berettu trid­sať­dvojku dal
Tunia­kovi, donútil ho, aby si ju vzal.


Tuniak sledoval Virgila. Chcel si zafajčiť, ale
Virgil nemal ciga­rety. Ani trochu sa mu nepá­čilo, že sa teraz zase do niečoho
zamáča; zakaždým si myslel: Dobre, keď sa to skončí, už ma nebude potre­bovať.
A potom mu Virgil vždy zase zavolal. Len porá­tajme, do čoho všet­kého je
zamo­čený.


Zavraž­denie Lonnieho.


Sledo­vanie toho chlapa. A nič mu za to
nekvaplo.


Krádež listín, ktoré patrili tomu druhému chla­povi.


Prirá­tajme krádež dodávky, ktorú použili pri
zavraž­dení Lonnieho.


Krádež tých listín. Čo ešte.


Má vo vrecku chla­povu búchačku.


A teraz sa rozbieha nejaká ďalšia sračka.


Virgil povedal: „Áno, sedem­násť nula päť, prosím.“


Prirá­tajme to, čo poli­cajti o ňom nevedia,
uvažoval Tuniak, k tomu, čo už vedia. Momen­tálne je to vydie­ranie,
Bonzieho nápad, tele­fo­náty mamičkám, aby priniesli prachy a zachrá­nili tak
svoje dcérenky. Tuniak usúdil, že je až po krk v sračke a každú
Chvíľu môže do nej zapadnúť vyše hlavy. Poli­cajti ho otra­vo­vali s tým
vydie­raním, vykla­dali mu, ako fajnsky mu bude najb­liž­ších tri až päť rokov
v Jack­sone. Vypy­to­vali sa, ktoré mamičky to volal on a ktoré Bonzie,
vypy­to­vali sa, na kieho boha sa vláči s Bonziem, vypy­to­vali sa, ako sa má
Virgil, nená­padne zavá­dzali reč na Virgila, vypy­to­vali sa, či s ním
v poslednom čase bol. Vypy­to­vali sa, či náhodou nemá na srdci niečo,
s čím by sa im chcel zdôveriť.


„Obsa­dená linka,“ povedal Virgil s rukou na
slúchadle. Nato sa vystrel na stoličke, nachystal sa. „Nie, už môže zazvoniť.“
Virgil čakal, potom akoby sa usmial. „S kým hovorím, prosím?“


„Koho chcete?“


Tuniak, zabo­rený v kresle vo svojom kožiaku,
počul chlapov hlas.


„Vy ste ten človek, čo dnes večer niečo stratil?“
Nasle­do­vala prestávka. „Hej, stratil som niečo.“


„No, tak ja mám na predaj starý papier,“ povedal
Virgil. „Papier, ktorý pôjde do drvičky, ak si ho nikto nekúpi. Kapiš­ku­jete?“


Pán Perez
požiadal, aby ho spojili s motelom Elmwood vo Wind­sore, izba číslo
stopät­násť.


„To som zase ja, Raymond. Už si v posteli?“


„Veľa nechýba. Pozeral som z okna, zaboha tu
niet čo robiť. Vieš čo, cestou sem,“ Raymond sa zasmial, „som videl nápis,
a vieš, čo tam stálo?“


„Čo tam stálo, Raymond?“


„Že ‚Čínske a kanadské jedlá‘.“


„Zajtra budeš mať robotu,“ povedal pán Perez.
„Zavolal jeden z našich kamošov negrov, čo obcho­dujú s papierom.“


„Ale nehovor.“


„Chce mi predať môj vlastný majetok. Spýtal som sa
ho, že za koľko. A on, že už mu ponúkli desať­tisíc. Povedal som, že dobre,
ja mu dám pätnásť. On nato, že ak môžem zacvakať pätnásť, môžem zacvakať aj
dvadsať.“


„O čo mu vlastne ide, há?“


„Podľa neho o ťažké prachy. Povedal som, že
dobre, tak dvadsať.“


„Verí ti?“


„Chce mi veriť, tak mi verí.“


„Spýtal si sa ho, či prijme šek?“


„Tí neuva­žujú o tom, čo treba podniknúť, aby
človek splašil dvad­sať­tisíc dolárov. Myslia si, že každý, kto býva v takom
hoteli, musí byť boháč a že boháči nosia peniaze vo vrec­kách.“


„A zajtra príde?“


„Nie, vraj sa radšej nebude pretŕčať po hoteli
s mojím kufrom. Reku, keď ste ho vyná­šali, tak vám to nijako neva­dilo.
Chce sa s nami stretnúť o druhej v podniku, ktorý sa volá Watts
Club Mozam­bique.“


„Jako?“


Pán Perez zopa­koval názov. „Na nejakej Fenkel­lovej
ulici. Nájdi si to v zozname.“


„To nie je problém.“


„Choď si ten podnik ráno obzrieť, potom sa stret­neme
a pozho­vá­rame sa o tom.“


„To znie sľubne,“ povedal Raymond. „Tak dovi­denia
zajtra.“


Pán Perez zložil.


O necelú minútu telefón znovu zazvonil. Keď ho
pán Perez zodvihol, Raymond povedal: „Zabudol som sa opýtať, čo tým chcú podľa
teba povedať, že kanadské jedlá?“


Cez noc
mal kedy uvažovať, mal kedy uvažovať aj potom, keď sa zobudil vedľa Denisy,
a napokon aj pri vstá­vaní, keď sa sprchoval a obliekal. Neroz­prá­vali
sa o Virgi­lovi ani o pánu Pere­zovi, ani o ničom podobnom, až kým
nese­deli za pultom pri káve a džúse a Ryan jej nepo­vedal, že zavolá
na políciu. „Dobre,“ pove­dala Denisa. „Nájdem ti číslo.“


Ryan si miešal kávu. „Nemyslím tunaj­ších polišov.
Uvažoval som, že hádam by bolo najlepšie zavolať najprv Dickovi Spee­dovi.
Rozpo­vedať mu, čo sa stalo, oboznámiť ho s vecou, a nie ísť rovno
k miestnym polišom a pokúšať sa im vysvetliť, prečo na mňa nejaký
chlap strieľal. Chápeš, o čo mi ide? Je to riadne domo­tané.“


„Urob to ako chceš,“ pove­dala Denisa, „len nech to
máme za sebou.“


„On už o väčšine z toho vie. Opýtam sa
ho, čo by sme podľa neho mali urobiť, či máme šancu zatiahnuť do veci aj pána
Pereza…“ Ryan sa odmlčal. „Hovno, nemôžem mu povedať všetko. Ako mu vysvetlím,
že som poslal chlapa, aby sa vlámal do hote­lovej izby?“


„Tak mu o tom nepo­vedz,“ odve­tila Denisa,
„povedz mu iba o Raymon­dovi. Nech­ceme nič iné, len aby nás nechali na
pokoji. S Virgilom to nemusí mať nič spoločné… nie?“


„Ja neviem. Keď to raz nahryznem…“


„Zavolaj mu.“ Denisa sa načiahla za tele­fónom,
ktorý stál na pulte, a posu­nula ho bližšie k Ryanovi. „Dobre vieš, že
to skôr či neskôr budeš musieť urobiť.“


Ryan si najprv zapálil ciga­retu, pripra­voval sa na
to, potom vytočil číslo. Pýtal si Dicka Speeda, a kým čakal, počul zvuky
a hlasy z kance­lárií šiestej skupiny. Potom bol na linke Dick Speed.
Pove­dali si ahoj a ako sa máme, fajn, a Ryan prešiel k veci:
„Chcem sa s tebou o niečom poroz­právať. Istý chlapík sa ma pokúsil
zabiť.“


„To verím,“ povedal Dick Speed. „Ktorý?“


„Pamätáš sa na tých dvoch z Louisiany, na
ktorých si sa mi pozrel do registra, na Pereza a Raymonda Gidrea?“


„Počkaj sekun­dičku.“


Ryan opäť počul hlasy, Dick Speed kohosi požiadal
o spis a dodal, že je tam na stole. Denisa na neho hľadela
s očaká­vaním. Pozrel na ňu a pokrčil plecom. „Povedal mi, aby som
počkal.“


„No dobre,“ povedal Dick Speed. „Perez a Gidre
sa ťa pokú­sili zabiť.“


„Nie, iba Raymond… Gidre.“


„Čím?“


„Brokov­nicou.“ Ryan mu to v krát­kosti
rozpo­vedal, hlavné body, ako lietalo sklo. Že sám strieľal na Raymonda,
nespo­menul, to si odpustí.


„Oznámil si to polícii?“


„Práve to robím. Alebo nie si polícia?“


„Roches­ter­skej polícii,“ povedal Dick Speed. „Mne
je srdečne jedno, kto sa ťa pokúsi zabiť za hrani­cami Detroitu.“


„Pozri, volám ti, lebo ide o takú trochu
zamo­tanú situ­áciu,“ povedal Ryan, „ak vieš, čo tým myslím. Nie som si istý, čo
všetko by som im mal povedať.“


„Myslíš tým, že či im máš povedať o listi­nách,
ktoré včera večer približne o štvrť na deväť ukradli z izby číslo
sedem­násť nula päť v hoteli Pont­char­train?“


„Pane­bože,“ povedal Ryan. Nastalo ticho.


„Si ešte tam?“


„Som tu.“


„Nechcel by si si dnes poobede so mnou niekam
zájsť?“ spýtal sa Dick Speed. „Možno sa budeš môcť poko­chať pohľadom na toho,
kto sa ťa pokúsil zastreliť. Čo ty na to?“


„Neverím tomu,“ povedal Ryan. „Odkiaľ to všetko
vieš, myslím o tých listi­nách?“


„A ako to, že vieš, že ich ukradli?“ spýtal sa
Dick Speed. „Nechcel by si mi na to odpo­vedať?“


„Už som ti vravel, že je to zložité.“


„Ale nehovor,“ povedal Dick Speed. „Chceš so mnou
ísť alebo nie?“


Ryan sa cítil unavený, akoby sa nebol dosť vyspal. „Pôjdem.“


Počúval, priky­voval, potom zložil. Denisa čakala.


„No?“


„No, tak som sa pozho­váral s polí­ciou,“
povedal Ryan.

„Ako si
spomínal, svet je malý,“ povedal Dick Speed. „Poži­čiame si Tuniaka kvôli tomu
pokusu o vydie­ranie, ktorý spočíva na veľmi vrat­kých zákla­doch, fakticky
nestojí za fajku močky, ale keď už s ním hovo­ríme, máme ho tu pred sebou,
prečo by sme sa nezah­rali, že si s ním chceme ťapnúť? Nech prestane so
soma­ri­nami, a ušetrí si zopár najk­raj­ších rokov života, vravíme mu, ak nám
poroz­práva o svojom švag­rí­kovi a pouva­žuje, či bol Virgil naozaj
v istú noc s Tuniakom, alebo šiel niekoho navštíviť do hotela.
A Tuniak na to: Do akého hotela? Nastali menšie zmätky okolo hotelov, až
napokon Tuniak vraví: Ten chlap s vami hovoril? My že áno, hovoril, hoci
sme nemali ani šajnu, koho myslí. Rozumieš, my sme sa pokú­šali dostať Virgila
do hotela, kde zastre­lili Bobbyho Leara, a Tuniak zatiaľ, ako vyšlo
najavo, hovorí o Pontchi. Vraj tam zašiel s Virgilom, hej, myslel si,
že ide navštíviť neja­kého chla­píka atak­ďalej. Vravíme mu, máš pravdu, ničoho si
sa nedo­pustil. Keď chce, aby si s ním šiel niekoho opoz­rieť, príma. Povie
ti, aby si si vzal chla­povu búchačku, tak urob, čo ti káže. Dušu máš teraz
čistú, bez poškvrny.“ Dick Speed vykukol cez bočné okienko. „Vošli ta päť minút
pred pol druhou. Teraz nám už chýbajú iba tvoji dvaja kamoši.“


Sedeli v neoz­na­čenom forde Dicka Speeda
a bar bol na druhej strane ulice. Tehlová budova s oknami zo skle­ných
tehli­čiek a s nama­ľo­vaným nápisom Watts
Club Mozam­bique. Menší nápis hlásal Každý
večer jazz. Nezdalo sa, že je podnik otvo­rený, alebo že má veľký obrat,
hoci za tých dvad­saťpäť minút, čo tam čakali, vošlo a vyšlo niekoľko ľudí.
V aute bolo chladno, vonku vládla fádna sivota, ulica so špina­vými
a staro vyze­ra­jú­cimi prie­če­liami obchodov bola pone­chaná napospas
postup­nému úpadku – Ryan si pamätal, že tu bývali židovské rodiny
a teraz bola takmer čisto černošská.


„Po veče­roch tu býva veľmi rušno,“ povedal Dick
Speed. „Hen na rohu Fenkel­lovej a Liver­nois, tam nám vlani v lete
skoro vypukli nepo­koje, pamätáš sa? Majiteľ baru vyjde z podniku
a odbachne neja­kého paška na svojom vyhra­denom parko­visku.“


„Pamätám sa, že som o tom čítal,“ povedal
Ryan.


„Chvíľu to bolo veľmi nahnuté. Jedného, čo sa
vracal z práce, vyvliekli z auta, a ten ani nevedel, čo sa
doriti robí. A neja­kého cudzinca, teraz sa to volá že príslušník
národ­nostnej menšiny, zmlá­tili ako žito, že potom v nemoc­nici zomrel.“


Po chvíľke Ryan povedal: „Tu niekde by mal byť
svätý Gregor. Tam som v siedmej a ôsmej triede hrával basketbal.
Vtedy to tu bolo hádam tak napoly černošské.“


„Chodievaš ta niekedy na spoveď?“


„Nie, prečo?“ Ryan naňho pozrel a zbadal ten
hlúpo nevinný výraz. „Aha. Hej, zabudol som. Chceš si to vypočuť?“


„Už som si to vypočul, od Tuniaka,“ povedal Dick
Speed. „Nespo­mínal konkrétne teba. Chcem povedať, že tvoje meno sa nevys­ky­tuje
v nija­kých spisoch, ale – doboha, ešte som nepočul, že by údajne
inte­li­gentný človek spáchal väčšiu volo­vinu. Koľko im platíš?“


„Zatiaľ ešte nič. Ak sa to podarí, Virgil mal čosi
dostať.“


„Pýtal som sa ťa koľko.“


„Desať tácov.“


„Kris­te­pane, vieš ty, čo hovoríš?“


„Čo sa také stalo? Ide o vlámanie, nie? Chcem
povedať, čo už je to pre Virgila? Keď to berieme rela­tívne. Zobral chla­pí­kovi
niečo, nezobral mu peniaze, ale infor­máciu, ktorá podľa zákona patrí niekomu
inému.“


„Myslíš si, že takto postaví vec tvoj obhajca?“


„Neviem.“ Bolo hlúpe pokúšať sa vydávať to za
rozumný krok a Ryana to už aj unavo­valo. „Uznávam, strelil som capa.
A čo teraz?“


„Čo teraz, to závisí od Virgila a od Tuniaka,“
povedal Dick Speed. „Zobe­rieme ich do prešu a ty sa môžeš iba potiť
a modliť, aby ťa nestiahli so sebou. Uvidíme, čo sa dá urobiť. Zatiaľ si
mal pekelné šťastie.“


„Že ťa mám na svojej strane?“ Ryanovi nedalo, aby
to nepo­vedal. Sedel tam a Dick Speed si ho zachmú­rene premeral.


„Chceš teraz robiť chyt­ráka?“


„Nie, už budem dobrý,“ povedal Ryan.


„Chlapče, pri tebe človek nevie.“ Dick Speed
pokrútil hlavou.


Ryan to nechal tak a ticho sedel. Nevedel,
prečo robí také veci, prečo štve ľudí proti sebe. Hádam aby videl, ako
zare­a­gujú. Nemyslel to vážne, špásoval. Teraz by bola vhodná chvíľa priznať sa
Spee­dovi, že má pri sebe zbraň, a sledovať, ako vyletí z kože.
Len-len že ju nene­chal doma, keď sa ta šiel preobuť, ale namiesto toho ju znovu
nabil – spomenul si na Raymonda a uvedomil si, že sa s ním
zase stretne, aj s Virgilom – a strčil si ju späť do vrecka na
plášti. Ale pred Speedom ju nespo­menul, ani mu ju neukázal. Usúdil, že má aj
bez toho dosť starostí.


Potom už nena­ro­bili veľa rečí. O druhej Dick
Speed povedal: „No dobre, tak kde sú?“


Asi desať minút po druhej sa ozval Ryan: „Tamto je
jeden z nich. Raymond Gidre.“ Blížil sa k nim po chod­níku. Keď ich už
delili len tri autá, prešiel rovno popred nich cez ulicu do baru.


O štvrť na tri si boli viac-menej istí, že pán
Perez sa na dnešnom pred­sta­vení nezú­častní.


Virgil sa
chvíľu rozho­doval, kde by mal Tuniak s kufrom sedieť. Tuniak povedal: Ty
si dohodol kšeft, ty si s ním seď. Virgil namietol, že nie, že on bude
sledovať trans­akciu. Chlap, teda ten, čo príde, zbadá kufor. Ak chce, môže sa
doň pozrieť. Keď mu chlap dá peniaze, Tuniak ich prinesie Virgi­lovi,
a potom bude s rukou vo vrecku, kde má tú novú malú berettu, dávať na
chlapa pozor. Ak vec nepôjde hladko, ak chlap neodo­vzdá Tunia­kovi peniaze, alebo
sa pokúsi schmatnúť kufor a ujsť, Virgil zasiahne a prekazí kšeft. No
hej, ale odkiaľ zasiahne?


Watts Club mal barový pult v tvare U, ktorý
siahal až k malému pódiu pre kapelu oproti záchodom. Mali to tam čudne
zaria­dené: stoly na tejto strane pódia, pozdĺž baru, a stoly na opačnej
strane, v zadnej časti. Najlepší posed v celom podniku by bol predo
dvermi do mužského záchoda. Virgil si sprvu myslel, že presne tam by mal byť,
v mužskom záchode. Umiestniť Tuniaka tak, aby ten, čo príde, musel sedieť
alebo stáť chrbtom k dverám, a Virgil, ktorý by mal dvere na
centi­meter odchý­lené, by ho už hravo obhos­po­dáril. Ale nevedel si pred­staviť,
že by vydržal dlhší čas čakať v tom dezin­fekčnom močo­vo­vo­ňav­kovom pachu
záchoda.


Rozhodol sa teda, že bude sedieť na druhej strane
účko­vi­tého baro­vého pultu chrbtom k stene, na ktorej boli nama­ľo­vané nahé
africké dámy a nejaký bujak, ktorý v rozk­ro­če­ných nohách zvieral
bongo a mlátil doň, až sa mu z kečky parilo. Virgil usadil Tuniaka
k posled­nému stolíku najb­ližšie k záchodom – aby chlap
musel prejsť cez celú miest­nosť – postavil kufor na stoličku,
doniesol Tunia­kovi rum s coca-colou a prešiel okolo účko­vi­tého baru
k barovej stoličke, ktorá sa mu pozdá­vala. Odtiaľ videl ponad dve časti
baro­vého pultu priamo na Tuniaka, sedia­ceho pri stolíku. Virgil si
u barmanky objednal vodku s poma­ran­čovým džúsom. Vedúci alebo taký
ktosi robil poriadky za barovým pultom, rátal drobné, a dvaja ďalší
zamest­nanci sa pone­vie­rali okolo, jeden z nich bol v šatni, ktorá slúžila
aj ako kance­lária.


Keď desať minút po druhej vošiel do baru Raymond,
neboli tam okrem Virgila a Tuniaka nijakí iní zákaz­níci.


Raymond
najskôr porátal osaden­stvo. Videl štyroch, nie, piatich.


Zastal pri barovom pulte a povedal: „Dali by
ste mi Jima Beama s mirindou, prosím?“


Barmanke trvalo hodnú chvíľu, kým nami­xo­vala ten
jedno­duchý nápoj, a zapý­tala si zaň dolár sedem­de­siatpäť. Kris­te­pane,
v neger­skom pajzli! Videl kufor pána Pereza na stoličke, aj mládenca,
ktorý sedel vedľa neho, okrúhla brčkavá hlava vytŕčala z kože­ného kabáta
so širo­kými plecami. Mládenec mal pred sebou nápoj a ruky vo vrec­kách.


Ďalší mládenec v klobúku a slneč­ných
okulia­roch sedel na druhej strane baru, akoby bol nejaký negerský kovboj
a jazdil na barovej stoličke aj so svojím oran­žovým nápojom vo veľkom pohári.
Tamto ten, povedal si Raymond. Kufor má vyziab­nutý mládenec, ale pozor si treba
dávať na kovboja.


Raymond si zobral pohár a šiel
k Tunia­kovi. „Ako sa máme?“ povedal. „Je ti zima na ruky?“


Tuniak zdvihol k nemu oči a povedal: „Na
ruky? Čo?“


Raymond postavil pohár na stolík. Siahol pod kabát,
vytiahol nemecký luger a dvakrát strelil Tunia­kovi do tváre.


Virgil bol o niekoľko taktov pozadu, myslel
si, že sú v úvodnom štádiu, keď už bolo skoro po všetkom. Mal, pravda,
ruku na Learovej ponik­lo­vanej auto­ma­tickej búchačke a oprel si ju
o kraj baro­vého pultu. Hľadel na Raymonda a nemohol uveriť tomu, čo
sa deje. Bol trpez­livý a plánoval to…


Raymond napoly obrá­tený k nemu vystrel ruku
s lugerom. Znova dva razy vystrelil a sfúkol Virgila zo stoličky, až
udrel hlavou do vztý­če­ných pŕs africkej dámy nama­ľo­vanej na stene.


Vedúci a barmanka, stojaci pri poklad­nici za
ohradou účko­vi­tého baro­vého pultu, sa nepohli. Pred­po­kla­dali, že ak to nie je
lúpežný prepad, budú za tým kšefty s drogami. Zamest­nanec, čo bol
v šatni, stál za pultom pri napoly otvo­re­ných dverách. Nikto
v podniku nevyk­ríkol; nik nepo­vedal ani slovo.


Keď Raymond bral kufor, pomyslel si: Doriti, tie
slepačie hlavy by v Novej Iberii neob­stáli ani jedinú noc. Vedel, že ho
pozo­rujú štyria ľudia, keď kráčal popri barovom pulte, zahol doprava popri
stolí­koch a došiel až k vnútorným skleným dverám, ktoré viedli do
vesti­bulu. Asi dvadsať krokov za dvadsať sekúnd.


Práve toľko trvalo Virgi­lovi, kým sa odvliekol od
steny k baru a po krvi, ktorá mu vyte­kala z hrude, sa dokĺzal
k zaob­le­nému okraju. Myslel si, že chlap sa obráti, aby sa presvedčil
o výsledku. Dúfal v to a sledoval ho spoza ponik­lo­vanej hlavne,
ktorá mu vytŕčala z ruky. Ramenom vylo­ženým na barovom pulte a voľnou
rukou opretou o zaob­lený kraj sa udržiaval vo vzpria­menej polohe. Niekto
ho zbadá, ale chcel, aby ho, tentoraz už pripra­ve­ného, zbadal ten chlap.
Predtým nebol pripra­vený. Bol by rád, keby sa to dalo zopa­kovať od samého
začiatku, že by tu čakal, chlap vojde – ak by ho chcel pred­be­hnúť,
musel by ho zasiahnuť hneď pri príchode. Radšej, ako ho zasiahnuť pri odchode,
a teraz mu už na celom posranom svete nezos­tá­vala iná možnosť, doboha,
práve keď sa naučil robiť veci priro­dzene a zbabral to iba tento jediný
raz, že sa trochu omeškal, že bol trochu príliš trpez­livý – chlap bol
už skoro vonku. Virgil sa sústredil a začal stláčať kohútik ponik­lo­vanej
pištole, počul ju dunieť v tesnej blíz­kosti a videl, že chlap
poskočil, akoby ho niekto kopol do zadku, chlap sa pretískal cez dvere,
nezastal, neob­rátil sa, zmizol a sklené dvere sa zase zavreli.


Vedúci, barmanka a zamest­nanec za šatnár­skym
pultom sa ešte stále nepohli ani nepre­ho­vo­rili.


V bočných
ulič­kách po oboch stra­nách bloku stáli hliad­ko­vacie autá
a v neoz­na­če­ných autách zapar­ko­va­ných na dohľad od vchodu do baru
sedeli prísluš­níci siedmej skupiny. Oficiálne to bola ich akcia so zámerom
získať ukrad­nutý majetok a zadržať podoz­ri­vých z činu. Keď sa ozvali
výstrely, bola to práve siedma skupina, ktorá sa vysie­lač­kami spojila so
svojimi jednot­kami a uviedla celé pred­sta­venie do pohybu.


Keď Ryan začul výstrely a hlas
z vysie­lačky, ktorý opakoval čísla a vravel: „Zasiah­nite…
zasiah­nite!“ trvalo mu niekoľko okamihov, kým si uvedomil, čo sa deje. Pri
zvuku prvých štyroch výstrelov nespoznal, že ide o streľbu, ani si ten
zvuk nedal do súvis­losti s pras­ka­vými slovami, ktoré sa ozývali
z vysie­lačky. Dick Speed bol už vonku z auta. Ryan vystúpil na svojej
strane, zabu­chol dvere a počul, ako mu Dick Speed hovorí: „Zostaň dnu!“
Ale v tej chvíli v bare zazneli ďalšie výstrely, Ryan ich narátal
štyri alebo päť. Zazrel Dickovi Spee­dovi v ruke magnumku. Dvere baru sa
otvo­rili. Na chod­níku sa zjavil Raymond s kufrom. Ryan videl asi dvadsať
metrov odtiaľ na ulici dvoch prísluš­níkov siedmej skupiny v civile a za
nimi hliad­ko­vacie auto s krútiacim sa majákom, ktoré bloko­valo križo­vatku;
vyska­ko­vali z neho poliši a náhlili sa týmto smerom.


Raymond vychá­dzal spomedzi dvoch áut zapar­ko­va­ných
pred podnikom, v jednej ruke kufor a v druhej
luger – šiel celkom tak, ako si ho Ryan pamätal z predoš­lého
večera, ibaže sa tackal a narazil do krytu bato­ži­no­vého pries­toru na aute.
Ryan vytiahol trid­sa­ťos­mičku a mieril ňou na Raymonda.


Dick Speed, teraz už ani nie tri metre od Raymonda,
držal v oboch rukách napria­menú magnumku. Ryan ho počul povedať: „Zahoď
to, čurina, si mŕtvy!“


Raymond zastal. Vykročil, pokúsil sa o to,
potom sa prehol, akoby ho stiahol ťažký kufor, a padol naň. Ryan zazrel,
že má na chrbte saka krv. Dick Speed opísal okolo neho kruh, priskočil
a pritisol Raymon­dovi na tylo magnumku.


„Pusť tú búchačku.“


Prisko­čili dvaja detek­tívi zo siedmej skupiny.
Jeden z nich položil nohu na zápästie Raymon­dovej vystretej ruky
a vybral mu luger z dlane. Druhý vbehol do baru. O ďalšiu
polmi­nútu sa to okolo nich priam hemžilo unifor­mo­va­nými poli­cajtmi. Ryan si
uvedomil, že jeden z nich naňho zíza, a zdalo sa, že už-už niečo
povie, alebo sa ho pokúsi zdrapiť. Ale ozval sa Dick Speed, ktorý sa zdvihol od
Raymonda.


„Čo to má byť?“


„Čo?“ spýtal sa Ryan.


„Čo máš v ruke.“


„Ach.“ Strčil trid­sa­ťos­mičku zase do vrecka na
plášti.


„Spoz­návaš tohto chlapa?“


„Je to Raymond.“


Dick Speed si ho ďalej preme­riaval pohľadom, ktorý
vyjad­roval vážne myslené varo­vanie, aby sa do ničoho neplietol, napokon sa
prudko zvrtol, povedal čosi jednému z unifor­mo­va­ných polišov a vošiel
do baru.


Ryan začul, ako detektív zo siedmej skupiny, ktorý
kľačal pri Raymon­dovi, povedal: „Je mŕtvy. Alebo zadr­žiava dych.“ Ryan upieral
pohľad na Raymonda, na kufor, čias­točne zakrytý jeho telom.


„Čo sa mu stalo?“


Detektív zo siedmej skupiny zdvihol k nemu
zrak. „Zastre­lili ho. Čo myslíte, že sa mu stalo?“ Odtisol Raymonda
z kufra, prevrátil ho hore­značky na mokrý chodník. Raymond mal zatvo­rené
oči. Rukou ešte vždy zvieral kufor, až kým mu detektív násilím nerozt­voril
prsty.


Kufor, teraz už voľne dostupný, ležal bokom na
ceste. Ryan mohol podísť dva kroky a dotknúť sa ho nohou. Vytiahol
ciga­retu a zapálil si. Bolo počuť sirény, zneli čoraz hlas­nejšie. Na
chod­níku videl černo­chov, ako sa tisnú, aby ponad zapar­ko­vané autá niečo
zazreli. Kufor si tam ležal. Ani jeden poliš sa ho nedotkol. Prichá­dzali ta,
pozreli na Raymonda, utrú­sili čosi, alebo pokrú­tili hlavami. Zober ho, opakoval
si v duchu Ryan.


Ale možno v ňom nič nie je, a práve preto
sa začala prestrelka.


Nie, Raymond by s ním nebol vyšiel von.
Papiere pána Pereza sú v ňom. Aj hárok, na ktorom je Deni­sino meno
a názov akcií.


Kufru nik neve­noval pozor­nosť. Ryan si potiahol
z ciga­rety. Na okamih zauva­žoval o Virgi­lovi a Tunia­kovi, či sa
im nič nestalo. Chcel vojsť a presvedčiť sa, ale bál sa odísť od kufra.
Cítil sa zaň zodpo­vedný. Čo keby s ním niekto odišiel? Zohol sa,
a keď sa vystieral, postavil ho rovno, potom od neho odstúpil, lebo sa
zľakol poli­cajtov, čo postá­vali okolo. Hluku a zmätku tam bolo ešte viac
ako predtým. Fajn. Ale bol by rád, keby sa poli­cajti na chví­ľočku obrá­tili
chrbtom, alebo sa vzdia­lili. Teraz sa k nim valila dodávke podobná
sanitka, záchranná lekárska služba; maják na streche sa krútil, siréna
utíchala. Sanitka sa vtisla medzi ľudí a načú­vala zadnou časťou k Raymon­dovmu
telu. Ryan opäť schytil kufor, akoby ho chcel odložiť, aby neza­va­dzal. Nejaký
poliš hodil po ňom očkom, ale nič nepo­vedal, lebo si nebol istý, kto je. Ryan
postavil kufor vedľa seba. Ciga­reta mu doho­rela takmer po filter. Buď to urobí
teraz, alebo sa musí na to vykašlať. Otvor kufor a rýchlo ho prezri. Ale
nie tu vonku preboha, to nie. Nemôže s ním kráčať po ulici, nasadnúť na
autobus. Zostáva iba jedno miesto. Zdvihol kufor, nepozrel na polišov ani na
ošet­ro­va­teľov a uberal sa poza sanitku k Dickovmu autu.


Ryan vliezol s kufrom na zadné sedadlo,
vramoval sa ta s ním a chrbtom napoly obrá­tený k záchranke sa na
okamih cítil skrytý a v bezpečí. Mysľou mu prele­telo, že kufor je
možno zamknutý a kľúčik má vo vrecku Raymond – ktorého práve
nakla­dali do sanitky – ale nebol zamknutý, so šťuk­nutím sa otvoril
a v ňom boli fascikle, listy a právne doku­menty pána Pereza,
vystretý zvitok toalet­ného papiera, všetko navŕ­šené bez ladu a skladu, tak
ako to tam nahá­dzali. Keď sa voslep, neplá­no­vite prehŕňal medzi papiermi, našiel
niekoľko hárkov s hlavičkou pána Pereza, F. X. Perez a spoloč­níci, inves­tiční porad­covia, jeho meno na
zmlu­vách a listoch adre­so­va­ných účas­tinným spoloč­nos­tiam, a prázdne
hárky hote­lo­vého listo­vého papiera. Ryan si odložil bokom hárky
s hlavičkou, ktoré vybral, a zavŕtal sa do voľne poho­de­ných papierov
v nádeji, že zbadá podčiark­nuté alebo červeno zakrúž­ko­vané meno Roberta
Learyho alebo Deni­sino meno. Boli tam fascikle ozna­čené názvami spoloč­ností
a ďalšie s nápismi India­na­polis, Fort Wayne, Chicago, Detroit…
v detro­it­skom fascikli zoznam vari dvanás­tich mien… tu, Robert Leary ml. a adresa v Arden Parku. Vedľa mien
boli rukou písané poznámky a iniciálky, ktoré Ryan nevedel rozlúštiť. Boli
tam hárky z poznám­ko­vého bloku s menami a adre­sami: Jayovou
Waltovou, Ryanovou, Deni­sinou adresou a tele­fónnym číslom
v Rochestri. Nevedel, čo má hľadať. Potre­boval čas, aby začal odvrchu,
a ak by bolo treba, prebral každý hárok papiera – prv ako vrátia
kufor pánu Pere­zovi. A vrátia mu ho?


Určite, len čo dokáže, že patrí jemu. Prečo by mu
ho nevrá­tili?


Ryan v tom nemal jasno a nebolo mu jasné
ani to, čo teraz urobí pán Perez; ale začal skladať listy s hlavičkou pána
Pereza, formu­láre zmlúv s jeho menom a listový papier z hotela
Pont­char­train a strkal si ich do vnútor­ného vrecka na špor­tovom saku.
Nadú­vali mu ho, ale pod plášťom to nebolo vidieť. Pri zvuku sirény, ktorá
zaznela v bezpro­strednej blíz­kosti, keď sa záchranka dala do pohybu, sa
strhol. Ale neobzrel sa. Obrátil sa, až keď mu niekto za chrbtom otvoril dvere.


„Je to tvoje?“


Stál tam Dick Speed s jedným detek­tívom zo
siedmej skupiny.


„Len som si to prezeral.“


„To vidím. Pýtal som sa, či je to tvoje.“


„Nie, v podstate ani nie.“


„V podstate ani nie. Čo to znamená?“


„Veď ty vieš, čie to je, preboha.“ Spravil chybu,
nemal to povedať.


„Ty vieš určiť, komu to patrí?“


„V živote som to nevidel.“


„Takže sa vlastne,“ povedal Dick Speed, vystu­pu­júci
teraz so svojimi vlasmi, koženou bundou a veľkou búchačkou ako
byrok­ra­tický šprták, „prehŕňaš v cudzom majetku, ktorý ti nepatrí.“


„Asi hej,“ povedal Ryan. Správaj sa pekne. Potom,
keď budú sami a povezú sa do mesta, preho­vorí svojho kamoša, aby mu
dovolil popre­zerať si tie papiere. Len kým sú v aute.


„Tu detektív Olsen ho prevezme do opatery,“ povedal
Dick Speed a Ryanove nádeje sa rozp­ly­nuli.


Vsúkal sa na predné sedadlo a pohli sa.
Niekoľko blokov nepo­vedal ani slovo, ozval sa, až keď odbo­čili z Liver­nois
na lodgeskú výpa­dovku.


„Ako to, že sa zrazu, keď si mi doteraz tak
pomáhal, začneš správať ako frčina?“


„Ako to, že si sa nespýtal na svojho kamoša
Virgila?“ povedal Dick Speed. „Ty si ho do toho zatiahol a ani nechceš
vedieť, ako sa má?“


Na Virgila poza­budol. „Videl si ho… je
v poriadku?“


„Je mŕtvy.“


„Virgil? Ale neondi…“


„A chceš vedieť, čo je s Tuniakom? Ten je
tiež mŕtvy. Aj Raymond Gidre z Novej Iberie v Louisiane. Traja zahynú
v prestrelke o kufor a ty sa pýtaš, prečo sa správam ako
frčina.“


Potom sa už nezho­vá­rali. Ryan rozmýšľal
o Virgi­lovi, o tých niekoľ­kých razoch, čo s ním bol,
a o jednom raze, čo bol s Tuniakom. Nevedel si ich pred­staviť
mŕtvych a bol rád, že sa nešiel dnu na nich pozrieť. Ale väčšinu cesty do
mesta uvažoval o kufri a pýtal sa v duchu, čo sa s ním
stane.

Vtedy
v New Orle­anse sa stalo to, že viedli jednačky s istým židov­ským
advo­kátom, pán Perez stratil trpez­li­vosť a skončil ako spolu­pá­chateľ
vraždy. Bol nový v branži, nenaučil sa ešte vyhýbať rizikám tak, že ich
hlavnú ťarchu prenesie na niekoho iného.


Situ­ácia sa v mnohom podo­bala súčasnej: žena,
ktorá zdedila akcie a neve­dela o tom, a jej poradca, židovský
právnik, ju naho­váral, aby vydr­žala a zhrabla celý balík. Pán Perez sľúbil
židov­skému advo­ká­tovi províziu a pri dvoch príle­ži­tos­tiach mu šekom
zaplatil pred­davok. To bola prvá chyba. Niekoľ­ko­krát sa so židov­ským advo­kátom
stretol v hoteli Jung a videli ich spolu – v Raymon­dovej
prítom­nosti. Ďalšia chyba. Židovský advokát – ktorý vo svojom
nevy­žeh­lenom bavl­nenom obleku rozprával i prežúval s otvo­re­nými
ústami a oháňal sa pritom vidličkou pole­penou zvyš­kami bobovej
omáčky – povedal: „Nie, podľa mňa otázka stojí tak, že moja klientka
zaplatí províziu vám, koľko budeme
pokladať za prime­rané vzhľadom na hodnotu akcií.“ Raymond židov­skému advo­ká­tovi
dal, čo pokladal za prime­rané, v jeho vlastnom aute zapar­ko­vanom na Lee
Circle, päť dávok do pŕs, práve keď židovský advokát posledný raz krútil
hlavou, že nie. Poslednej chyby, krát­ko­zra­kého uvažo­vania, sa dopustil, keď sa
ubytoval v jednej hote­lovej izbe s Raymondom, aby v začiat­koch
ušet­rili peniaze – a že bol teda pritom, keď do izby vtrhli
poli­cajti, traja z nich kľačali na Raymon­dovi a vykrú­cali mu ruku za
chrbát, zatiaľ čo štvrtý sa tam štúral a v spla­cho­vacej nádrži
objavil Raymondov armádny kolt štyrid­sať­päťku.


Teraz si pán Perez zosta­voval zoznamy even­tu­alít.
Jeden stĺpec, ak všetko pôjde hladko. Druhý stĺpec, ak všetko hladko nepôjde.


Ak všetko pôjde hladko, Raymond vezme tým dvom
negrom kufor, a tým to zhasne. Ako to urobí, to je Raymon­dova vec. Pán
Perez nechával na Raymonda, akým spôsobom vykoná hrubú robotu, lebo to bol
Raymondov fach. Vedel, ako ľudí na smrť vystrašiť a dosiahnuť svoje.


Ak všetko nepôjde hladko, je tu možnosť, že
Raymonda a) zabijú; b) zrania, hospi­ta­li­zujú alebo bude potre­bovať lekárske
ošet­renie; c) zatknú; d) zrania a zatknú. Všetky riziká v podstate
niesol Raymond.


Je aj taká možnosť, ak všetko nepôjde hladko, ak to
Raymond zbabre a zatknú ho, že sa polícia pokúsi zamočiť do veci aj pána
Pereza. Alebo môžu mať negri svoj šťastný deň a podarí sa im Raymonda
zval­covať alebo zastreliť. Ale tým, že pán Perez tieto riziká pred­vídal, vedel
ich znížiť na minimum. Bol viac-menej presved­čený, že Raymond sa zjaví
s kufrom. Ak sa namiesto neho dostavia negri, ponúkne ich pohá­rikom, sadne
si a dojedná sa s nimi. Ak sa dostaví polícia, ponúkne ich pohá­rikom
a spýta sa, či už našli jeho ukrad­nutý majetok. „Raymond? Ale neho­vorte.
To že urobil? No, ešte šťastie, že mal pri sebe zbraň, však? Keď mal doči­nenia
s takými ľuďmi. Nie, ja som iba požiadal pána Gidreho, či by sa
s nimi nepoz­ho­váral v mojom mene. Ak mám byť úprimný, priznám sa bez
mučenia, že ja sám som sa bál na to dať.“ Pán Perez si vymyslel text
a nacvičil si ho.


Raz ho už odsú­dili a sedel, lebo bol nedoč­kavý
a neprip­ravil sa poriadne. Druhý raz sa mu to nestane.


V období vyso­kého rizika robieval ešte ďalšiu
vec – pre prípad, že by ho sledo­vali – zacho­vával zdanie,
že sa venuje svojim obchodom ako zvyčajne.


Tentoraz to zname­nalo, že si v poži­čovni Avis
prenajal auto, zaviezol sa do samo­ob­sluhy v Rochestri a spýtal sa
Denisy Leary­ovej, či by s ním nešla na obed. Denisa váhala, potom pove­dala,
že dobre. „Ale prek­va­pili ste ma. Myslela som, že dnes budete mať veľa roboty.“


Pán Perez sa usmial. „Toľko roboty, že by som si
nena­šiel čas na svoju najdô­le­ži­tejšiu klientku?“


Stretli sa o pol druhej a zaviezli sa do
reštau­rácie Burger Chef na južnom konci Mainu. Pán Perez vypra­coval nasle­du­júci
scenár: dnes sa s ňou pohrá, vzbudí v nej pocit, že koniec koncov nie
je až taký zlý ujo. Potom, keď už bude uvoľ­nená, pokúsi sa jej nasadiť do hlavy
pochyb­nosti o Ryanovi a podkopať mu pôdu pod nohami.


Ale Denisa mu na to nedala príle­ži­tosť. Obaja si
objed­nali hambur­gery, a len čo sa usadili, ešte kým pán Perez rozkladal
papie­rový obrúsok, pove­dala: „Jedno by ste mali pochopiť. Mne na tých akciách
ani na tom, čo sú hodny, nijako extra nezá­leží. Ak ich nedos­tanem, o nič
som neprišla, je tak? Chcem povedať, že som nič nestra­tila. Ale budem stáť za
Ryanom, nech už podnikne čokoľvek.“


„Aj keď vás chce z celej veci vyma­név­rovať?“


„Prečo to vravíte?“


„Lebo ho poznám. Keď pracoval pre mňa, súhlasil so
všetkým, čo som navrhol.“


„To bolo predtým.“


„Pred čím? Hovo­ríme o tom, čo bolo pred
týždňom. Pochopte, on pôsobí dosť inte­li­gentne, je zdvo­rilý, milo sa na vás
usmieva. Ale ukáže sa, že vo svojom vnútri je to drobný ošmekár, človek, ktorý
sa pokúša uživiť svojím dôvtipom a pritom má iba päť ľudo­vých.“


Denisa, ktorá jedla hranolky, pokrú­tila hlavou
a utrela si ústa obrúskom. „Pozrite, ja viem, o čo sa pokú­šate.
Mámite čas.


Neviete nič o Ryanovi a o mne. Ale
aj keby to bola pravda, ak sa ma pokúša vyma­név­rovať, ako vravíte, aj tak by
som o nič neprišla, lebo nie som po tých penia­zoch zažia­daná. Nepot­re­bujem
ich.“


„Každý potre­buje peniaze,“ povedal pán Perez.
„Možno nie stopäť­de­siat­tisíc, ale určitá čiastka by vám nepadla zle, nie?“


„Celý problém je v tom,“ pove­dala Denisa, „že
vy sa dívate na peniaze ináč ako ja. Vy by ste kvôli nim aj vyho­dili niekoho
z okna. A keby ste pove­dali, že ma vyho­díte, tak by som vám ich dala.
Pretože mne naozaj a úprimne, či mi veríte, alebo nie, na tých penia­zoch
nezá­leží.“


„Tak prečo nepod­pí­šete so mnou zmluvu?“ povedal pán
Perez.


„Lebo to závisí od Ryana,“ pove­dala Denisa, „a on
si neviem prečo myslí, že ste vybí­janý gauner. Ale zato zostaňme v styku,
dobre?“


Nemali by s tým byť až také prob­lémy, pomyslel
si vtedy a občas aj neskôr pán Perez. Ako to teda, že sú? Kedy sa mu to
vymklo z rúk?


Ten súdny doru­čo­vateľ. Ryan.


Za celý čas, čo pán Perez pracoval v tejto
branži, sa po prvý raz v niekom pomýlil až natoľko, že by ho to mohlo stáť
peniaze. Dokonca aj pri tom newor­le­an­skom kšefte, pri ženskej so židov­ským
advo­kátom, pán Perez so ženou nepre­rušil kontakty, ani keď sedel v Angole,
a nako­niec dosiahol, že zmluvu podpí­sala. Keď mu ten pocit hlodal vo
vnútor­nos­tiach, vzal si tablety gelu­silu a vinu dával sever­skej kuchyni.
Neprizná si, že sa pomýlil, kým si tu pani Learyová prežúva hranolky
s kečupom a nezá­leží jej na penia­zoch. Musí ju ešte trochu bala­mutiť,
hladkať ju, milo sa k nej správať. Ak to neza­berie, tak dobre, potom
otvo­ríme okno. Bavká sa s detič­kami, v tom je chyba. Sú
nevy­po­čí­ta­teľné a kazia mu hru.


„Ak si silou-mocou chcete dať radiť od pána Ryana,
prosím,“ povedal. „Ale čo keby sme si my traja spolu sadli, zabudli na všetko,
čo sa predtým pove­dalo a čo azda niekoho nazlos­tilo, a dali túto vec
do poriadku? Čo poviete?“


„Ak s tým bude súhlasiť Ryan.“


„Môžete mu zavolať?“


„Má mi zavolať neskôr.“


„Kde je, doru­čuje pred­vo­lania?“


„Nie, má nejakú robotu s polí­ciou.“ Denisa
zabo­rila nôž do hambur­gera. „Môj je trochu prepe­čený. A váš?“


„S miestnou polí­ciou, tunajšou?“


„S detro­it­skou polí­ciou,“ pove­dala Denisa
a vložila si do úst kúsok mäsa, ale nespúš­ťala oči z pána Pereza.
„Ako som spomí­nala, myslela som si, že budete mať dnes veľa roboty.“ Pán Perez
už tušil, čo príde. Nepo­dáva to zle, má to dobre nača­so­vané, robí sa hlúpa, ale
ak pán Perez chce, môže si všimnúť ostra­žité ohníky v jej očiach. Šikovný
detail s tým hambur­gerom, že je prepe­čený. Vraj prepe­čený – je
to kus hovna, ale poslúži svojmu účelu.


„A s čím som to mal dnes mať toľko
roboty?“ spýtal sa. A ona nato: „S kupo­vaním kufra.“


Musel sa tomu usmiať. Schopná diev­čina. „Pove­dzte
mi jedno,“ ozval sa pán Perez. „Prečo by som mal platiť za to, že mi vrátia môj
vlastný majetok?“


„Nemyslím, že vám ho vrátia,“ pove­dala Denisa.


„Prečo by nie? Veď je môj.“


„Lebo tam bude Ryan a vy tam nebu­dete.“


„Ako si naň môže robiť nárok, keď mu nepatrí?“


„Nevravím, že si naň bude robiť nárok,“ pove­dala
Denisa. „Urobí čosi iné, bude iden­ti­fi­kovať muža, ktorý sa ho pokúsil
zavraždiť. Vášho pria­teľa Raymonda.“


„Teraz hovo­ríme o niečom, o čom nemám ani
potuchy,“ povdal pán Perez. „Čo to má spoločné so mnou alebo s kufrom?“


„Radšej doje­dzte ten svoj hamburger,“ pove­dala
Denisa. „Keď vás zbalia, možno si chvíľu neza­jete.“


Pán Perez sa na ňu opäť usmial a sledoval, ako
si namo­čila zopár hranolkov do kečupu, čo mala na tanieri.


„Zlatko, ste celkom schopná, viete o tom? Ale
stavím sa s vami, že budem mať svoj kufor, prv ako sa skončí dnešný deň.“


„O čo?“


„O dolár,“ povedal pán Perez.


Ryan
nevedel, či má zostať, alebo odísť. Nik mu nič nepo­vedal. Potĺkal sa tam
a nakúkal do služob­ných kance­lárií siedmej skupiny, ktoré boli zapra­tané
starými písa­cími stolmi. Videl, ako mládenci v koše­liach
a s pišto­ľami pod pazu­chou popí­jajú kávu. Pozeral si poli­cajné snímky
čier­nych chla­píkov na stene. Sledoval, ako pomerne pôvabná čierna diev­čina
obslu­huje xero­xový prístroj. Dick Speed prechá­dzal okolo neho bez slova, mal
plné ruky práce, vbiehal a vybiehal zo svojej kance­lárie a párkrát
zašiel do Olse­novej kance­lárie, kde stál na stole otvo­rený kufor. Ryan sa vari
polho­dinu správal ticho a zdvo­rilo, nechal ich, aby sa s ním hrali na
školá­čika, a potom odišiel.


Pripo­mí­nalo mu to tam základnú školu, do ktorej
chodil v Detroite – riadi­teľňa, kde čakal a hľadel na obraz
Georgea Washing­tona, vysoké okná, ktoré siahali až po povalu, vonku chmúrna
sivá obloha. Nie je už malý chlapec, a keď sa mu nechce, nemusí už hovoriť
prosím a ďakujem a pchať sa do zadku. Odišiel.


Ale nešiel ďaleko. Len do kaviarne oproti baru
Atény na Monroe, vzdia­lenej iba blok od poli­cajnej správy, objednal si šálku tureckej
a zahral si na auto­mate. Doboha, ešte vždy vyčkáva.


Zate­le­fo­noval Denise a povedal jej, čo sa
stalo, i čo sa deje. Ona mu zasa poroz­prá­vala o obede s pánom
Perezom, a hneď sa mu zlep­šila nálada. Nemá byť prečo ubitý. Ak je ubitý,
tak len preto, že si zmyslel byť ubitý, a to je hlúpe.


Denisa pove­dala: „Načo sa tam moceš, keď sa
s tebou nechcú zhovárať? Máme aj lepšiu robotu.“


„To je pravda,“ povedal Ryan. „Ale čo máš konkrétne
na mysli?“


„Choď domov a popakuj sa,“ pove­dala Denisa, „a
keď sa po mňa zastavíš, potom ti poviem.“


Tak aj urobil. V skutoč­nosti vybral väčšinu
letného šatstva, džiny, ľahké oble­čenie a uložil ich do almary, kúpenej
u Searsa za dvad­sať­deväť dolárov, čím ju zbavil funkcie kávo­vého stolíka
a podložky na vykla­danie nôh a vrátil pôvod­nému účelu. Mal
z toho dobrý pocit.


Ale potom si sadol a zase vstal, prechá­dzal sa
po tichom byte a vyzeral z okna. Bolo sedem preč, vonku sa už takmer
zotmelo.


Zate­le­fo­noval Dickovi Spee­dovi.


A Speed povedal mierne prek­va­peným tónom: „Kam
si zmizol? Obzerám sa tu, a teba niet.“


„Nevedel som, že mám čakať.“


„Povedal som ti, že môžeš odísť?“ Ešte vždy hral tú
hru, trestal zlého chlapca.


„Chceš, aby som prišiel a ešte trochu čakal?“


„Omeškal si sa,“ povedal Dick Speed. „Keby si bol
počkal, stretol by si sa so svojím kamošom pánom Perezom.“


„Zbalili ste ho?“


„Nie, prišiel sám. Mal veľmi zaují­mavú
debatu – ani nie tak so mnou, ale s Olsenom. Odišiel pred pár
minú­tami.“


„Môžem sa ťa spýtať,“ Ryan vyna­kladal veľkú námahu,
aby hovoril pokojne, „či ste mu dali ten kufor?“


„Pozho­vá­rajme sa o tom ráno,“ povedal Dick
Speed. „Práve sa chystám vyšťať na pahrebu a zamieriť na ranč.“


„Ale no, Dick, neondi sa preboha, povedz mi to.“


„Chcem si sadnúť a pozho­várať sa s tebou
o viace­rých veciach, ako iste vieš, ty lotor. Ale pokiaľ neopustíš mesto,
tak to nijako nesúri.“


Dobré znamenie, na povrch sa zase začína pred­ierať
poliš z tej veselšej stránky.


Buď pokojný a prejav trochu pokory. „Dick,
prosím ťa, počkaj tam ešte štvr­ť­ho­dinku, dobre? Prosím ťa.“


„No,“ povedal ten gauner, „tak dobre. Budem tu. Ale
nese­re­mitkuj sa kade-tade.“


„Už aj idem.“


„A počuj, Jackie,“ dodal Dick Speed. „Prines
tie papiere, čo si vybral z kufra.“


Tentoraz
bolo na odde­lení ticho. Kance­lárie s ošúcha­nými, zapra­ta­nými stolmi
prira­ze­nými k sebe boli prázdne. Ryan nemal rád večerné kance­lárie so
svie­tia­cimi žiariv­kami. Kance­lárie pôsobia dosť skľu­ču­júco, aj keď sú
v nich ľudia. Nemal rád ani vyčká­vanie v kance­lá­riách, pose­dá­vanie na
tvrdej stoličke vedľa písa­cieho stola; cítil sa v nevý­hode. „Sadni si,“ povedal
mu Dick Speed a odišiel. Ryan sedel a v žltkastej obálke na
kolene mal papiere, ktoré vzal z kufra, listy pána Pereza a listový
papier z hotela. Nevedel, kam Dick Speed odišiel – až napokon
vstal, položil obálku na stôl a pobral sa, nie preč, len si tak pochodiť.
Vonkajšia kance­lária siedmej skupiny, kde čakal poobede, bola prie­stran­nejšia,
ale nebolo tam na poze­ranie nič, čo by už nebol videl: poli­cajné snímky na
stene, kalendár, rozmno­žo­vací prístroj, kávovar.


Začul hlas pána Pereza.


Obrátil sa. Cez sklenú prieh­radku na kance­lárii
detek­tíva Olsena, kde bol poobede kufor, zbadal Dicka Speeda. Bol sám
a pozeral na čosi, čo ležalo na stole.


„Hej, Ryan, poď sem!“


Zavolal na Ryana ešte skôr, ako ho zazrel cez sklo,
potom mu kývol, aby vošiel.


Na stole bol magne­tofón.


Ryan ho videl – Dick Speed sa s ním
bavkal, prekrúcal pásku, potom ho zastavil – ale zato nikde nevidel
čierny dvoj­dielny kufor, samsonit. Poob­zeral sa ešte raz po kance­lárii, aby si
bol istý.


„Ak si chceš vypočuť diva­delný výstup,“ povedal Dick
Speed, „tak počúvaj.“


„Dali ste mu ich, hm?“


„Čo?“


„Jeho papiere. Keď bol tu.“


„To patrilo k výstupu, že sem prišiel, aby
ukázal, že nemá čo skrývať.“


„Keď ste ho nezba­lili, tak ako sa to dozvedel?“


„Vraví, že šiel do toho baru, mal sa tam stretnúť
so svojím kamošom Gidrem, a tam mu pove­dali, čo sa stalo. Kým sa zjavil
tu, šiel dokonca aj do márnice a iden­ti­fi­koval Gidreho.“


„Aby sa presvedčil, či Raymond má kufor,“ povedal
Ryan. „Tak si sem teda vojde a chce vedieť, či sme našli jeho majetok. No,
ale najprv mu musíme položiť zopár otázok, veď kvôli tomu kufru, o ktorom
tvrdí, že je jeho, zahy­nuli traja ľudia.“ Dick Speed stisol gombík na
magne­to­fóne.


PEREZ: … že krádež ohlá­sili. Priro­dzene, že som o tom upove­domil vedenie
hotela.


„To je Perez,“ povedal Dick Speed. „Ten druhý, to
je Olsen. Zopár­krát budeš počuť aj mňa.“


OLSEN:
Vedenie. Komu konkrétne ste to pove­dali?


PEREZ: Neviem, neja­kému zástup­covi. Mladý chlapík s ulíza­nými vlasmi
a vypcha­tými plecami na kabáte.


OLSEN: S vypcha­tými plecami. Požia­dali ste ho, aby vlámanie ohlásil na
polícii?


PEREZ:
Pred­po­kladal som, že to urobí, keď dačo ukradnú z izby. Vy by ste to
nepred­po­kla­dali?


SPEED: Vedeli ste, že pán Gidre má pri sebe zbraň?


PEREZ:
Povedal som mu: ‚Raymond, chcel by som len, aby si si s nimi poho­voril.‘
Priznám sa bez mučenia, že ja som sa bál, veď som o nich nič nevedel, že
čo sú zač. Povedal som, len sa s nimi pekne pozho­váraj, sprobuj, či sa
s nimi dá nejako dohodnúť.


SPEED: Neod­po­ve­dali ste na moju otázku. Vedeli ste, že pán Gidre má pri sebe
zbraň?


PEREZ: Nie, nevedel.


SPEED:
A vedeli ste, že vlastní zbraň?


PEREZ: To mi tuším povedal, áno. Ale nevedel som, že ju dnes mal pri sebe.
Rozumejte, ja som s ním o tom hovoril včera večer.


OLSEN: Vraveli ste, že ste s jedným z nich tele­fo­nicky hovo­rili.
Viete, s ktorým?


PEREZ: Neviem. Mne všetci znejú na jedno kopyto.


OLSEN: Pýtal od vás peniaze?


PEREZ: Povedal, že sa chce so mnou stretnúť a pozho­várať sa. Asi, myslím
si, aby ma oťukal, že koľko môže dostať.


OLSEN: Boli ste mu ochotný zaplatiť?


PEREZ: V rozumnom rámci.


OLSEN:
Ak malo ísť len o rozhovor, čo myslíte, prečo mali so sebou kufor?


PEREZ: To ma momen­tálne práve trápi, že či to je môj kufor a či sú
v ňom moje doku­menty a listiny. Chápete, neviem, že či sa nepo­kú­šali
o nejaký podraz.


SPEED: Pán Gidre im zrejme ten kufor zobral. On by predsa vedel, nie, či
berie ten správny kufor?


PEREZ: No, bol to samsonit, čierny. Pomerne veľký. Je to ten, čo máte?


OLSEN: Boli na ňom vaše iniciálky?


PEREZ: Nie, na tom myslím nie.


OLSEN: Môžete opísať jeho obsah?


PEREZ: No, ako som už vravel, boli tam listy, právne doku­menty, všetko
viac-menej obchod­ného charak­teru.


OLSEN: Aha, a bolo na neja­kých listoch alebo na neja­kých doku­men­toch
vaše meno?


PEREZ: Prav­daže bolo. Moje meno, môj listový papier s firemnou hlavičkou.
Možno tam bol aj listový papier z hotela. Z Pont­char­trainu.


Dick Speed pozrel na Ryana. Ryan neod­trhol pohľad
od magne­to­fónu.


OLSEN: Ako znie vaša firemná hlavička?


PEREZ: Že ako znie? Je to moje meno, ‚F. X. Perez a spoloč­níci.
Inves­tiční porad­covia‘.


OLSEN:
A ste si istý, že ste v kufri mali listový papier s hlavičkou.


PEREZ:
Ja som ho nedržal v kufri, to ho tam dali oni. Ak tam moje listy
a môj listový papier nie sú, tak ich vybrali tí negri, alebo ich stra­tili,
ja neviem. Viem len to, že vymietli každučký kúsok papiera, čo som mal
v hote­lovej izbe.


OLSEN: To je čudné, nie? Že vzali iba papiere. Odcu­dzili niečo cenné?


Dick Speed pozrel na Ryana a zaškeril sa, už
vopred sa tešil na odpoveď pána Pereza.


PEREZ: Niečo cenné? Akože hodinky
alebo tak? Bože dobrý, zobrali mi celý môj kšeft!


Keď začal hovoriť Olsen, Dick Speed povedal: „To
isté v ružovom.“ Stlačil gombík na preví­janie pásky a kotúče sa
rozbehli opačným smerom. „Požia­dali sme ho, aby nám opísal svoje podni­kanie.
Tak nám o ňom poroz­prával. Spýtali sme sa ho, či niekedy nadviazal styky
s istou pani Leary­ovou. Povedal, že hej. Stretol sa niekedy
s Robertom Learym? Nie. Alebo s Virgilom Royalom? Povedal, že
o Virgi­lovi Royalovi v živote nepočul. Tak čo sa teda doriti podľa
neho odohralo vo Watts Club Mozam­biqe dnes poobede desať minút po druhej?
A on povedal: ‚Mne sa to javí ako nedo­ro­zu­menie.‘ Čo ty na to? Že
nedo­ro­zu­menie.“


„Ak mali obaja pištole,“ povedal Ryan, „viem si to
veľmi dobre pred­staviť. Sú zvyk­nutí strieľať do ľudí.“


„Všetci traja mali pištole. Ani jedna nebola
regis­tro­vaná.“


„Čo ste s ním teda urobili? S Perezom.“


„Zapí­sali sme jeho výpoveď a pustili sme ho.“


Ryan vyslovil tú otázku. „Aj s kufrom, hm?“


A čakal, zatiaľ čo Dick Speed sledoval, ako sa
krúti kotúč s navi­nutou páskou, a potom stlačil vypí­nací gombík.


„Poskytli sme mu všetky možnosti, aby ho
iden­ti­fi­koval ako svoj majetok, ale nedo­kázal to. Aspoň nie tak, aby nás
presved­čili.“


„Chceš povedať, že ste mu ho nedali?“


„Pove­dali sme mu, keby ste boli ohlá­sili, že vám ho
ukradli, a dali nám opis…“ Dick Speed sa odmlčal, sňal kotúč
z magne­to­fónu a zasunul ho do škatule. Ryan ho sledoval.


Dofrasa,
odpo­vedz už na tú otázku.


„… ale
keď si sem jedno­ducho prídete a doža­du­jete sa čohosi, to stavia celú vec
do iného svetla. Nato sa rozčúlil a začal sa robiť dôle­žitý, vraj žiada,
aby sme mu vydali jeho majetok. Povedal som mu, že ak ho máme, tak veľmi radi,
len čo ho bude vedieť riadne iden­ti­fi­kovať.“


„A čo on na to?“


„Povedal, že ak mu ho nevy­dáme, dá nám doručiť
súdny príkaz a poženie nás pred súd.“


„A asi to aj spraví. On vie, čo robí.“


„No, a my zase vieme, čo robil. Pripo­menul som mu, že jeho priateľ alebo zamest­nanec
zavraždil v rámci pokusu o lúpež dvoch ľudí. Začal vykladať, že je to
jeho majetok, a zase všetko dokola. A ja na to: ‚Odse­deli ste si už
trest za spolu­ú­časť pri vražde, však? V štáte Louisiana?‘ Že som to vedel,
za to môžem ďakovať tebe.“


„Zavrelo mu to ústa?“


„No, aspoň pred­bežne. Ale keďže nebol
s Gidreom na mieste činu a my mu nemáme ako dokázať, že si Gidrea
skutočne najal, alebo ho naviedol, aby ich zabil, neviem si pred­staviť, ako by
sme mu mohli prišiť spolu­ú­časť.“ Dick Speed sa zvrtol od písa­cieho stola
a zamieril k dverám. „No poď. Ale niečo ti poviem. Ja do toho
sviniara vidím a nijako sa mi nepáči. A ak ho nemôžem strčiť za
mreže, môžem mu aspoň vypustiť vzduch z pneumatík, ak mi rozumieš.
Pribrzdiť ho.“


Keď vošli do Spee­dovej kance­lárie, Ryan zazrel
žltkastú obálku na bližšom konci stola, kam ju pred chvíľou položil. Keď si
sadal, načiahol sa a vzal si ju.


Dick Speed sa krútil na svojej stoličke. „Čo to
je?“ spýtal sa. Potom si zrejme uvedomil, čo to je, a pokrútil hlavou.
„Kašli na to, nehovor mi. Našli sme v kufri to, čo tam je. Nežiada sa mi,
aby som zase musel niečo vysvet­ľovať alebo niekoho zatýkať za drobnú krádež,
a potom aby som sa vo voľný deň musel trepať do Justič­ného paláca Franka
Murp­hyho a potĺkať sa celé doobedie po súdnych sieňach.“


„Oceňujem to,“ povedal Ryan.


„Dúfam, že hej,“ povedal Dick Speed, „ty trkvas
sprostý. Dúfam, že vieš, kde by si drepel, keby som tu nesedel.“


„Ja viem,“ povedal Ryan a prikývol. „Oceňujem
to, namoj­dušu to oceňujem.“ Vytiahol ciga­retu a zapálil si. Potom sa
zvalil na operadlo a pomaly vyfúkol dym.


Dick Speed ho uprene pozo­roval. „Ale čo?“


„Nič,“ povedal Ryan. „Len som uvažoval, či tu ešte
máte ten kufor.“


„Prečo?“


„Totiž, ak je tu – a je?“


„Pokračuj.“


„Ak je tu, myslíš, že by sa niečo stalo, keby som
si ho prezrel? Môžeš pritom dávať na mňa pozor, ak chceš. Chcem povedať, že nič
z neho nevezmem, chcem si len niečo pozrieť.“


„To je všetko?“


„No, možno by som použil váš xerox.“


„Kris­te­pane,“ povedal Dick Speed.


„Dokonca za to aj zaplatím,“ dodal Ryan. „Dám ti
cent za každý hárok.“

Stretli
sa v kaviarni starého Casina na Belle Isle na rieke Detroit, vo veľkom
pavi­lóne zo žltých tehál z roku 1970, ktorý nedávno čistili od sadzí
a ktorý v studené jarné ráno posky­toval teplý útulok ľuďom žijúcim
z penzie a sociál­neho pois­tenia. Ryan ta rád chodieval.


Všetci traja, Ryan, Denisa i pán Perez, sedeli
pri káve neďa­leko skle­ných dverí, hľadeli na rieku na nákladné lode
a zelenú čiaru kanad­ského pobrežia na druhej strane, a nijako sa
nepo­náh­ľali prejsť k veci. Nič ich nesú­rilo. Čoskoro bude po všetkom.


„Bol som dnes doobeda vo Wind­sore,“ povedal pán
Perez, „po prvý­krát som navštívil Kanadu. Musel som zájsť po Raymon­dove veci.
Chlapec cestoval naľahko, nemal toho so sebou veľa.“


„Prečo?“ spýtala sa Denisa.


Pán Perez sa odvrátil od okna. „Čo prečo?“


„Prečo sa obťa­žu­jete s jeho vecami?“


„Nijako ma to neob­ťa­žuje. Zane­siem ich niekedy jeho
rodine, mamke a ockovi. Možno je tam niečo osobné, čo by si radi
uscho­vali.“


„Naprí­klad jeho brokov­nicu,“ povedal Ryan.


Pán Perez si zamiešal kávu. „Takých ľudí ako
Raymond nenáj­dete každý deň.“


„Chva­la­bohu,“ pove­dala Denisa.


„Skoro vždy bol veselý, mal dobrú povahu,“
pokra­čoval pán Perez. „Aj si chlapec ľúbil zajesť, to vám poviem.“


„Zdá sa, že vám bude chýbať,“ povedal Ryan.


„Na to môžete dať krk. Až kým nenájdem niekoho, kto
bude rovnako dobrý a s kým sa bude dať rovnako ľahko vychá­dzať.“


„Takže obchody bežia ďalej,“ pove­dala Denisa.


Pán Perez na ňu prek­va­pene pozrel. „A prečo by
sme tu ináč sedeli? Vy ste volali mne, zlatko, nie ja vám. Iste odo mňa niečo
chcete.“


„Už vám vrátili všetky papiere?“ spýtal sa Ryan.


„Veď ste tam boli, nie?“ povedal pán Perez. „Videli
ste, že ich zobrali poli­cajti.“


„Ja len, že či ste si ich už vyžia­dali. Či ste mali
tú bezo­či­vosť.“


„Bezo­či­vosť?“ Pán Perez sa usmial. „Veď o to
práve ide. Ako sa pred nich posta­víte a s nevinnou tvárou pred­ve­diete
svoju pará­dičku. Možno mi bude chvíľu trvať, kým dostanem svoj majetok späť,
možno budem musieť ísť aj na súd, ale dostanem ho, o to sa nebojte.“


„Dlhu­jete mi dolár,“ pove­dala Denisa.


„Hej, dlhujem vám, pravda?“ Opäť sa usmial,
vytiahol hrču banko­viek a jednu jej podal. „Vidí sa mi, že by sme už mohli
skončiť s drís­tami a vyložiť karty na stôl, tuná my traja. Čo vy na
to?“


Denisa sa tiež usmiala. „Ako ste pove­dali,
o to práve ide.“


„Ste schopné dievča. Dúfam, že čoskoro prídete na
to, čo je tento mládenec zač.“


„Buďte dobrý,“ pove­dala Denisa. „Pamä­tajte, že sme
chceli skončiť s drís­tami.“


„Takže keď sa poze­ráme na vec, vidíme, že vy
potre­bu­jete mňa a ja potre­bujem vás,“ povedal pán Perez. „A keďže ani
jeden z nás neus­túpi a už sa nám zuno­valo márniť čas, čo keby sme sa
stretli presne tu,“ prstom sa dotkol stredu stola, „a preťali to na polo­vice?
Fifty fifty.“


„Fakt ste do toho inves­to­vali kopu času,“ povedal
Ryan. Pán Perez prikývol. „Toľko mi dosiaľ nezabral ešte nijaký prípad.“


„Prípad, hovo­ríte?“


„Nazvite si to ako chcete.“


„No dobre, tak za váš čas, ako nálezné,“ povedal
Ryan, „vám pani Learyová dá desať­tisíc. Čo vy na to?“


Pán Perez pomaly pokrútil hlavou a vyzeral
unavene. „No tak,“ povedal a pozrel na Denisu. „Fifty fifty. Dosta­nete
zhruba, nie, vlastne ani nie zhruba, sedem­de­siat­päť­tisíc dolárov za to, že
podpí­šete nejakú listinu. Koľko by vám trvalo, kým by ste si to zaro­bili
v samo­ob­sluhe?“


„Povedz mu,“ ozvala sa Denisa.


Ryan nechal pána Pereza hovoriť, lebo mu to chcel
dať vyžrať vo chvíli, keď bude vec pova­žovať za pomerne nádejnú. „Denverská
paci­fická,“ povedal Ryan.


Pán Perez naňho pozrel. „Čože?“


„Denverská paci­fická. Sa volajú tie akcie.
Tisíc­päťsto účastín.“


„Ako ste to zistili? Od tých negrov?“


„Záleží na tom?“


„Asi od nich,“ povedal pán Perez. „No, ako som vám
vravel, keď odpíšem prípad, nedu­pocem nohami a nerobím scény. Poviem
ďakujem vám pekne a pustím sa do ďalšieho.“


„Pani Learyová to s tými desia­timi tisí­cami
ako nálezné myslí naozaj,“ povedal Ryan. „Koniec koncov, keby ste sa tu neboli
zjavili…“


Pán Perez zamys­lene prikývol, duchom kdesi ďaleko.
„To je od pani Leary­ovej veľmi veľko­dušné.“


„Pred­po­kladám, že vám chvíľu trvalo, kým ste
vypra­co­vali ten zoznam kandi­dátov,“ povedal Ryan. „Máte doma duplikát?“


„Nane­šťastie nosím svoje písom­nosti so sebou.
Všetky. Ale ja tie svoje papiere zase dostanem, nad tým sa netrápte.“


„Môže trvať celé mesiace, kým vám určia termín
pojed­ná­vania,“ povedal Ryan. „A potom musíte dúfať v priaz­nivé
rozhod­nutie.“ Okamih počkal. „Na koľko by ste si cenili ten váš zoznam
kandi­dátov v tejto chvíli?“


Z vnútor­ného vrecka vyberal vo dvoje prelo­žené
oxero­xo­vané hárky. Pán Perez sedel celkom nehybne a sledoval Ryanove ruky,
videl, ako vystreli zoznam spoloč­ností a mien stra­te­ných akci­onárov
a obrá­tili ho k nemu, aby ho zreteľne videl, spoznal ho a presne
vedel, čo to je.


„Pove­dzme dvad­sať­tisíc?“ spýtal sa Ryan.


Pán Perez neza­váhal, hoci to povedal potichu. „Skôr
takých desať.“


„Ak mám povedať pravdu, to isté som si myslel aj
ja,“ povedal Ryan. Položil hárky na stôl pred pána Pereza. „Pani Learyová vám
dlhuje desať­tisíc. Ak si kúpite tieto papiere, dlhu­jete desať­tisíc vy
mne – tým sme si kvit, nie?“


Ryan a Denisa vstali od stola. Keď Ryan
prechá­dzal popri pánu Pere­zovi, rukou sa mu dotkol pleca. „Pán Perez, bolo mi
pote­šením s vami spolu­pra­covať,“ povedal.


Vonku,
keď kráčali klenutým stĺpo­radím a dolu širokým scho­dišťom, Denisa
pove­dala: „Neviem prečo, ale keď som ho tam videla sedieť, prišlo mi ho ľúto.“


„Ani ja veru neviem prečo,“ povedal Ryan. „Keby si
ho videla dnes poobede, už bude niekoho zdierať.“


Došli k autu, ktoré parko­valo v šikmom
uhle pri obrub­níku, predkom ku kasínu.


„Pán Ryan…“


Hlas sa im ozval spoza chrbta a patril pánu
Pere­zovi, ktorý stál pod klenbou hlav­ného vchodu. Obrá­tili sa k nemu
a videli, ako dvíha ruku stís­ka­júcu hárky papiera.


„Reku, či by ste mi nech­celi nájsť neja­kých ľudí.“


Ryan držal kľučku, palec mal prilo­žený na západke.
Bol to čudný pocit vedieť, že by sa mohol vrátiť k chla­povi, ktorý tam
stál so svojím zoznamom mien, vedieť, že by mu ten chlap zaplatil, koľko by si
zapýtal, a nikdy by nespo­menul Denisu, Raymonda ani Virgila. Ryan otvoril
dvierka a nasadol do auta.


Keď sa pohli, Denisa pove­dala: „Na okamih som
myslela, že ho vezmeš za slovo.“


Ryan na ňu pozrel, usmial sa a pokrútil
hlavou, ale nepo­vedal ani slovo.

[1] Penn­syl­vánia







[2] Okie - túlavý farmársky robotník
v Okla­home







[3] prirov­nanie k base­ballu, ktorý
sa hrá na deväť smien

